
Introducere 


Mihai JIGAU 


Institutul de Stiinte ale Educatiei, Bucuresti 


Acest Compendiu de metode şi tehnici utilizate in consilierea carierei se doreşte a fi o 
prezentare sintetică a principalelor instrumente ale practicii informării, consilierii şi 
orientării. 

O astfel de lucrare (alături de altele, care abordează cadrul legislativ al domeniului, 
obiectivele şi atribuţiile consilierilor, codul etic şi standardele de calitate în practica 
orientării, utilizarea tehnologiilor informatice şi de comunicare în consilierea carierei, 
specificul consilierii pentru adulți, consilierea la distanță, evaluarea activităţii 
consilierului şi instituţiilor de profil, competențele cheie ale consilierilor, consilierea ca 
educaţie etc.), marchează un moment de maturitate profesională în acest domeniu. 


Este de aşteptat ca prin parcurgerea acestei lucrări, consilierii carierei să fie capabili: 


e să identifice cu uşurinţă metodele şi tehnicile care sunt cele mai potrivite 
specificului muncii lor, adecvate categoriilor de clienţi cu care lucrează şi 
problemelor cu care aceştia se confruntă; 


e sa aleaga - prin comparaţie - acele instrumente de lucru ale consilierii carierei 
care au bune calități în identificarea intereselor, sistemelor de aptitudini, 
trăsăturilor de personalitate etc. şi în urma aplicării şi interpretării rezultatelor 
- facilitează luarea deciziilor de către clienți cu privire la propria carieră, 
sugerează direcţii ocupaţionale viitoare adecvate fiecărei persoane, sprijină 
întocmirea unui plan individual pentru dezvoltarea carierei, ajută la 
înțelegerea lumii muncii şi relaţiilor sociale şi economice, facilitează insertia 
socio-profesionale reuşită; 


e sa identifice calitățile evaluative şi limitele ofertelor de instrumente 
profesionale de consiliere şi orientare; 


e să acţioneze profesionist din punct de vedere etic şi calitativ in examinările, 
evaluările şi interpretările impuse de situaţiile de consiliere. 


Politicile europene în domeniu, reconfirmă importanţa esenţială a serviciilor de 
informare, consiliere şi orientare în procesul „facilitării accesului la oferta de educaţie şi 
formare continuă” şi sprijinirii integrării socio-profesionale a tinerilor şi adulţilor. În acest 
sens este necesară crearea unei „culturi a dialogului” deschis, transparent, comprehensibil 
şi cu finalitate practică pentru client, dar şi pentru angajatori / ofertanti de locuri de 
muncă. Totodată, aceste servicii de informare, consiliere şi orientare trebuie să acţioneze 
în mod insistent şi convingător pentru practicarea învăţării şi consilierii de-a lungul 
întregii vieţi a oricărei persoane, egalitatea de şanse pe piaţa muncii (cu o atenţie specială 
spre grupurile aflate în situaţie de risc de excluziune socio-profesională), stimularea 
coeziunii sociale, încurajarea iniţiativei personale şi demersurilor pentru un stil de viata 
de calitate. 


Consilierii care lucrează în instituţiile de informare, consiliere şi orientare vor face apel la 
tehnologiilor de informare şi comunicare pentru a facilita accesul la serviciile lor a cât 
mai multor clienți, vor lucra în strânsă legătură cu angajatorii şi comunitatea, având 
permanent în vedere ca serviciile lor să fie actuale, în legătură cu nevoile clienților, cu 
sistemele lor de pregătire şi interese, dar şi cu dinamica dezvoltării sociale şi economice 
locale, regionale, naţionale şi europene. 


Procesul selectării metodelor şi tehnicilor utilizate în consilierea carierei - şi care au fost 
incluse în acest Compendiu - a avut în vedere: 


e valoarea practică a metodei sau tehnicii respective pentru domeniul 
consilierii; 
e fundamentarea teoretică solidă, raţională, logică, bazată pe cercetări empirice 


riguroase şi sistematice; 


e existența de etaloane adaptate pe specificul socio-cultural şi economic al 
populației din România sau posibilitatea de a adapta cu uşurinţă aceste 
instrumente de lucru în practica procesului de consiliere din ţara noastră; 


e uşurinţa în utilizare şi obținerea de rezultate rapide, comprehensibile pentru 
client şi consilier; 


e gradul de extindere a metodelor şi tehnicilor respective în consilierea carierei 
printre practicienii în România, în plan internaţional, în alte medii; 


e diversitatea surselor de informare, posibilitatea accesului direct la publicaţiile 
despre aceste metode şi tehnici de lucru în consilierea carierei. 


S-au avut în vedere, totodată, în cadrul procesului de selecţie a metodelor şi tehnicilor 
utilizate în consilierea carierei care să fie incluse în acest Compendiu şi aspecte precum: 


e consensul sau votul majoritar al membrilor echipei de lucru sau altor 
practicieni ai domeniului; 


e rezultatele sondajelor la nivelul practicienilor consilierii cu privire la 
instrumentele utilizate în practică sau solicitate pentru utilizare. 


In alegerea anumitor instrumente de lucru în procesul consilierii carierei clienților va 
trebui să se ţină cont de: 


e adecvarea instrumentelor utilizate la categoriile de clienți care solicită 
servicii de consiliere, cât şi la specificul problemele lor; 


e stăpânirea în detaliu a tuturor aspectelor tehnice şi metodologice presupuse 
de administrarea instrumentelor, scorarea şi interpretarea rezultatelor; 


cunoaşterea mediului socio-cultural şi economic din care provin clienţii săi, 
cât şi alte caracteristici ce tin de genul acestora, nivelul de educaţie, mediul 
de rezidenţă etc.; 


cunoaşterea în detaliu a contextului în care a fost construit instrumentul pe 
care consilierul intenţionează să-l includă în portofoliul său de metode şi 
tehnici de lucru; 


e  comprehensibilitatea elaborării, uşurinţa în administrarea, susținerea statistică 
a etaloanelor şi scalelor de scorare etc.; 


e măsura în care instrumentul oferă exact acele informaţii de care are nevoie 
consilierul pentru a-i oferi clientului cele mai bune servicii în sprijinul luării 
deciziei în domeniul dezvoltării carierei acestuia. 


Principale date despre teste care ar trebui să fie avute în vedere de consilieri atunci când 
se hotărăsc să le achiziţioneze, adapteze sau utilizeze sunt următoarele: 


e Ince scop au fost elaborate testele? Ce susţin că măsoară? 

e Pentru ce categorii de persoane sau grupuri sunt recomandate? 

e Ce tipuri de itemi / sarcini utilizează testul pentru evaluare? 

e Are testul un manual de administrare şi scorare? 

e Are testul etaloane sau scale pentru aprecierea / evaluarea rezultatelor? 


e Testul este uşor de utilizat, iar interpretarea rezultatelor comprehensibila şi 
transparentă pentru clienţi? 


e Se oferă date cu privire la fidelitatea şi validitatea testului? 
e Există menţiuni speciale cu privire la copyright? Care sunt costurile? 
e Cine sunt autorii testului? 


O altă categorie de probleme apărute în finalizarea unei astfel de lucrări este cea legată de 
sistematizarea metodologică, categorisirea, „taxonomia” metodelor şi tehnicilor utilizate 
în practica procesului de consilierea carierei. Este ştiut faptul că în acest proces pot 
interveni obiective, criterii, indicatori şi finalitati dintre cele mai diverse. 


În activitatea sa practică fiecare consilier are, pe de o parte, preferinţele sale în materie de 
metode şi tehnici utilizate cu prioritate şi, pe de altă parte, el trebuie să folosească 
anumite metode şi tehnici de consiliere adecvate categoriilor de clienți care apelează la 
serviciile sale în instituţia în care lucrează şi categoriile de probleme pe care aceştia le au 
în planul informării, consilierii şi orientării. 

De o manieră generală, sursele de informare / procurare a instrumentelor / chestionarelor / 
testelor etc. utilizate în consilierea carierei sunt: 


e edituri specializate în editarea testelor şi vânzarea drepturilor de utilizare a 
instrumentelor de investigaţie psihologică; 


e publicații de specialitate (reviste, cărţi, alte surse existente pe Internet); 


e copii după colecţiile de instrumentele de lucru ale universităţilor de profil 
(utilizate experimental în scop de cercetare); 


e achiziții directe de la sursă ale instrumentelor cu utilizare liberă (prin 
organizaţii şi asociaţii profesionale, biblioteci, colegi consilieri); 


e cumpărarea instrumentelor consacrate şi a dreptului de traducere, adaptare, 
re-etalonare şi utilizare (de către institute şi universităţi) din surse proprii sau 
prin diferite proiecte şi programe în domeniu; 


e elaborarea de instrumente originale în plan national ca rezultat al activităţii 
de cercetare din institutele de cercetări şi universităţile de profil. 


Trebuie să amintim că este interzisă utilizarea instrumentelor psihologice şi 
chestionarelor care sunt protejate prin lege fără permisiunea autorilor sau editurilor. 
Accesul la aceste instrumente este permis numai în urma cumpărării dreptului de adaptare 
şi utilizare, iar utilizarea acestora se face cu totala respectare a legilor, ordinelor şi 
prevederilor Regulamentelor Asociaţiilor profesionale din domeniu. 


Legislaţia din România în acest domeniu se regăseşte în Legea privind dreptul de autor şi 
drepturile conexe nr. 8/1996 (publicată în Monitorul Oficial al României, Anul VIII, nr. 
60/26.03.1996), Legea pentru modificarea şi completarea Legii nr. 8/1996 privind 
drepturile de autor nr. 285/2004 (publicată în Monitorul Oficial al României, Anul 172 
(XVI), nr. 587/30.06.2004), Legea privind exercitarea profesiei de psiholog cu drept de 
liberă practică, înființarea, organizarea şi funcţionarea Colegiului Psihologilor din 
România nr. 213/27.05.2004 (publicată in Monitorul Oficial, Partea I nr. 
492/01.06.2004); Ordinul privind aprobarea Regulamentului de abilitare a persoanelor 
fizice şi a persoanelor juridice pentru a presta servicii psihologice în domeniul protecției 
muncii nr. 550/22.10.2004 (publicat în Legea Monitorul Oficial, Partea I nr. 
1036/09.11.2004). 


In afară de acest cadru legal, există prevederi şi norme etice care reglementează modul de 
utilizare profesională a metodelor şi tehnicilor de lucru specifice consilierii carierei şi de 
care consilierii trebuie să ţină seama. 

Prezentul Compendiu este important nu numai ca instrument metodologic de informare in 
sine, ci şi ca un mijloc de a asigura coerenţă, sinergie şi continuitate în practica procesului 
de consiliere a carierei din România, o abordare ştiinţifică şi sistematică a consilierii, cât 
şi o cale de a oferi servicii de informare, consiliere şi orientare profesioniste şi de calitate. 


Acest Compendiu sperăm că va fi un instrument util, atât studenţilor care se pregătesc în 
universităţi să devină consilieri, cadrelor didactice universitare care predau această arie de 
specialitate, cât şi consilierilor practicieni care oferă deja servicii de consilierea carierei în 
rețelele institutionalizate de informare, consiliere şi orientare din domeniul educaţiei, 
muncii, tineretului, justiţiei, sănătăţii, armatei etc. şi care se numesc oficial, administrativ: 
consilieri ai carierei, consilieri şcolari, consilieri de orientare şcolară şi profesională, 
consilieri vocationali, consilieri ai muncii, consilieri în orientarea profesională etc. 

Aspecte metodologice 


Mihai JIGAU 


Institutul de Stiinte ale Educatiei, Bucuresti 


Consilierea carierei este un proces de abordare globala a individului sub toate aspectele 
vieţii sale personale, profesionale şi sociale şi are drept conţinut acordarea de servicii de 
informare, consiliere şi orientare în scopul sprijinirii acestuia - în orice etapă a vieţii - 
pentru dezvoltarea carierei personale prin luarea unor decizii potrivite pentru sine în sfera 
educaţiei, muncii şi vieţii comunitare. 


Domeniul consilierii carierei a cunoscut etape de avânt şi recul în utilizarea diferitelor 
metode şi tehnici de evaluare (la început, dominant teste psihologice, în prezent, în 
majoritate, chestionare şi inventare de interese, preferinţe, aptitudini, atitudini, valori). 
Dacă la începuturile activității de orientare şcolară şi profesională din România 
identificăm o fază accentuat psihometrică, acesteia îi urmează una dominant educativă şi 
apoi - cea actuală - care pune accent pe aspecte ce tin de managementul şi procesarea 
cognitivă a informaţiei cu finalitate centrată pe consilierea globală a carierei clientului, pe 
aspecte etice şi calitatea serviciilor. 


In activitatea de consilierea carierei - ca mijloace ajutătoare în acest proces - identificăm 
că sunt utilizate teste, chestionare sau inventare: 


e de aptitudini (intelectuale, verbale, numerice, de raționament, viteză a 
reacţiilor, pentru evidenţierea talentelor speciale etc.); 


e de personalitate; 

e de interese şi nevoi speciale; 

e despre valori şi atitudini; 

e de evaluarea achiziţiilor academice (deprinderi şi stiluri de învăţare); 


e  derelaţionare interpersonală; 

e cu privire la imaginea de sine; 

e cu privire la luarea deciziei; 

e pentru dezvoltarea carierei (antrenarea / maturizarea pentru luarea deciziei); 
e pentru categorii speciale de populaţii. 


Testul este o modalitate de măsurare / evaluare sistematică şi obiectivă a unor eşantioane 
de comportament (din ariile: aptitudini, trăsături de personalitate, atitudini, cunoştinţe 
etc.) ale indivizilor prin oferirea de răspunsuri corecte sau incorecte la anumite sarcini de 
lucru. Aceste secvenţe fixe de caracteristici personale investigate sunt considerate a fi 
relevante pentru definirea şi identificarea respectivelor aspecte la diferite persoane. 


Inventarele standardizate sunt, de asemenea, mijloace obiective de măsurare ale unor 
segmente comportamentale ale indivizilor, însă răspunsurile subiecților nu sunt 
considerate bune sau eronate, ci sunt apreciate prin compararea cu cele ale altor indivizi, 
care constituie, astfel, o normă de grup (Brown şi Brooks, 1991). 


Practica activităţii de consiliere arată că, în cele mai multe cazuri, consilierii utilizează 
inventare de interese şi aptitudini şi, mai puţin, teste psihologice de performanţă şi de 
personalitate. De fapt, balansul între un tip de instrumente şi altul vine din rolul asumat de 
consilier în activitatea sa: este acesta centrat pe sprijinirea indivizilor în dezvoltarea 
carierei lor şi luarea deciziilor sau pe interpretarea informaţiilor despre aceştia, cu o 
finalitate, însă, tot în beneficiul clienţilor săi. După cum se observă, finalitatile sunt 
identice, dar căile prin care se ajunge la acestea sunt diferite în situaţii particulare. 


lată ce pot face inventarele şi testele psihologice în procesul de consilierea carierei: 
e identifica ariile de interese / preferinţe din sfera ocupatiilor; 


e identifică aptitudinile, abilitățile, deprinderile, cât şi nivelurile de 
performanţă ale acestora, utile în diferite arii ocupaţionale; 


e identifică aspecte ale personalităţii compatibile sau nu cu anumite domenii 
ocupaţionale; 


e identifica - în cazul celor deja angajaţi - cauzele insatisfactiei sau lipsa de 
progres profesional; 


e identifică blocajele personale şi stereotipurile existente în luarea deciziilor 
din domeniul ocupational al clienţilor etc. 


Interpunerea între consilier şi client a testelor şi inventarelor nu este scutită de critici. 
Printre acestea, cele mai pertinente se referă la faptul că: 


e actul de consiliere nu presupune testare, cu necesitate; 
e evaluarea prin teste se interpune / bruiază relaţia consilier - client; 


e testele sporesc dependenţa clienţilor de sursele externe de luarea deciziei sau 
de auto-evaluare, auto-conducere, insertie socio-profesională auto-asumata; 

e testele nu sunt infailibile si sunt, adesea, „responsabile” de categorisire 
culturala si de gen; 


e unele rezultate la testele psihologice şi inventare au, pentru anumite categorii 
de clienţi, un impact negativ, îi descurajează, le afectează negativ imaginea 
de sine în loc să le-o îmbunătăţească etc. 


Se poate observa cu uşurinţă că multe din observaţiile de mai sus vizează, totuşi, modul 
nepotrivit de utilizare în consiliere a rezultatelor testelor şi inventarelor administrate 
clienților şi nu instrumentele în sine. 


Tine, în consecință, de consilier modul în care se aleg testele şi inventarele potrivite 
pentru fiecare client şi categoriile de probleme pe care le are, de felul în care se 
administrează aceste instrumente şi, mai ales, de modalitatea în care se interpretează 
rezultatele, cât şi de normele de etică profesională pe care acesta le aplică în practică. 


În fond, consilierul foloseşte anumite teste şi inventare pentru a ajuta clienţii să se 
auto-cunoască, să-şi auto-evalueze resursele personale, să-i facă pe aceştia apți de 
auto-decizie şi planificarea carierei personale. Cu alte cuvinte, amintitele instrumente de 
evaluare pot să-i ajute pe clienţi în: 


e cunoaşterea mai deplină a aptitudinilor personale, abilităţilor, deprinderilor 
sau cunoştinţelor; 


e găsirea filierei de educaţie şi formare profesională în consens cu proiectele şi 
resursele lor cu privire la carieră în contexte concrete de viaţă; 


e identificarea alternativelor ocupaţionale complementare structurii lor de 
interese, aptitudini şi caracteristici dominante de personalitate; 


e conturarea pozitivă şi realistă a imaginii de sine; 


e identificarea cauzelor, natura şi amploarea barierelor / blocajelor decizionale 
în aria ocupatiilor; 


e maturizarea decizională şi a autonomiei in planificarea dezvoltării carierei; 


e compensarea lipsei de informaţii, a informaţiilor incomplete sau eronate şi 
atenuarea stereotipurilor cu privire la lumea muncii; 


e identificarea surselor de insatisfactie profesională, a incompatibilitatii sau 
dificultății de relationare socială şi de asumare a diferitelor roluri etc. 


Consilierii utilizează teste psihologice şi inventare, în principal, în două cazuri: 
e atunci când vor să economisească timp, în cazul că sunt numeroşi clienţi care 
îi solicită; 
e când vor să compenseze lipsa de informaţii despre noii clienți. 


Despre mulți clienţi, consilierul poate obţine suficiente informaţii cu prilejul primei 
întâlniri prin interviul care are lor în astfel de situaţii. Acest lucru este valabil în cazul 

persoanelor mai avizate cu domeniul consilierii; in aceste situatii, evaluarea prin teste 
psihologice $i inventare este neeconomica in termeni de timp, informatii noi obtinute sau 
costuri. 


Alţi clienţi cer in mod direct şi explicit să fie evaluati prin teste psihologice şi nu au o 
imagine de sine bune conturată sau proiecte alternative pentru dezvoltarea carierei nici 
măcar vag conturate. Aceste persoane au şi cele mai nerealiste aşteptări din partea testelor 
psihologice şi inventarelor administrate, cât şi din partea consilierilor la care au apelat. 


În situaţii particulare, consilierii utilizează unele teste sau inventare pentru „a sparge 
gheaţa” în procesul de comunicare cu unii clienţi sau recurg la acestea în şedinţele 
ulterioare de consiliere, în urma unei „negocieri” avizate cu clienţii, ca „argumente” 
suplimentare pentru susţinerea unor decizii, urmarea unor filiere de formare, alegerea 
ocupaţiei. 


Prioritatile clienţilor constituie reperul fundamental în utilizarea sau nu în consiliere a 
unora sau altor teste psihologice şi/sau inventare. 


Mai importantă decât administrarea în sine a testelor psihologice sau inventarelor este, 
fără îndoială, interpretarea acestora. 


Orientativ, iată care ar fi paşii pe care consilierul trebuie să se asigure că i-a urmat în 
acest proces: 


e a ales cel mai potrivit instrument care poate avea maxim de impact in 
rezolvarea problemelor clientului; 


e a fost înţeles pe deplin de către subiect scopul testului şi/sau inventarului care 
urmează a fi administrat, sarcinile pe care le are de îndeplinit, modul de 
completare, aşteptările pe care poate să le aibă; 


e a verificat la sfârşitul administrării instrumentului că toate datele cerute au 
fost oferite de subiect; 


e a luat note personale asupra comportamentului clientului pe durata 
administrării testului; 


e a efectuat în mod riguros verificarea răspunsurilor, confruntarea cu grilele de 
răspuns, codarea, sumarea rezultatelor (la subteste); 


e a raportat acurat performanţele la etaloane; 


e arevazut datele obținute şi a pregătit clientul pentru interpretarea rezultatelor 
(în aceeaşi şedinţă sau în alta, de preferat). Iată şi câteva întrebări care se pot 
pune clienților de către consilier înainte de începerea interpretării 
rezultatelor: Ce părere aveţi despre test? Ce performanţe credeţi că ati 
obţinut? Cum vi s-au părut condiţiile de testare? Ce întrebări v-au atras 
atenţia şi aşteptaţi să vă clarifice întrebările? 


e a obţinut toate informaţiile pentru a înţelege performanţele la probele 
administrate în relaţie cu viata reală a clientului (cu un anumit nivel de 

educatie, mediu socio-cultural si economic, gen, anumite caracteristici de 
personalitate etc.; acelaşi scor nu are in mod mecanic, aceeaşi semnificaţie, 
indiferent de clientul care le-a obţinut); 


e a integrat toate informaţiilor pe care le are despre client (educaţie, familie, 
experiență personală etc.) într-un tablou interpretativ dinamic, realist, 
articulat cu viata reală a acestuia, care să aibă sens şi valoare de 
exemplaritate; 


e totodată, în procesul propriu-zis de interpretare consilierul trebuie să: 


= jl implice activ pe client in a da sens rezultatelor (de ex.: „La scala 
interese mecanice aţi obţinut performanţe foarte ridicate, iar la 
interese artistice sub medie. De ce credeţi ca este aşa în cazul dv.?”’); 


= utilizeze în oferirea explicatiilor un limbaj nu foarte tehnic, încărcat cu 
termeni psihologici de specialitate, care pot fi necunoscuţi sau 
cunoscuţi eronat / în mod vag de clienţi; 


= aibă o atitudine de neutralitate binevoitoare si să nu „cosmetizeze” 
rezultatele la anumite subteste: unii subiecţi vor fi surprinşi de 
capacitatea testului şi consilierului de a dezvălui anumite lucruri foarte 
personale din viata lor sau vor fi contrariati de anumite performanţe 
sau esecuri (,,Dificultatea si disconfortul interpretarii performantelor 
scăzute sau rezultatelor negative la teste este problema consilierului şi 
nu a clientului” (Tinsley şi Bradley, 1986); 


= fie conştient de atitudinea clienţilor față de ,,posibilitatile” testelor 
psihologice şi inventarelor de a le „rezolva” problemele personale, să 
îi sprijine să aibă aşteptări realiste (de ex.: încredere exagerată din 
nevoia clientului de răspunsuri sau soluții magice; scepticism sau 
negativism din cauza dificultăţilor de introspectie sau ca mecanism de 
apărare etc.). 


Practica a dovedit că în activitatea de informare, consiliere şi orientare pentru carieră 
clienţii solicită şi acceptă o abordare mai largă a problemelor lor şi nu se cantonează strict 
doar la chestiuni legate de alegerea unei ocupaţii. Acest fapt îi determină pe consilieri să 
admită faptul că indivizii consideră - aşa cum este şi firesc, de altfel - că diferitele roluri 
pe care le îndeplinesc simultan şi/sau alternativ de-a lungul vieţii alcătuiesc un continuu 
în care se implică pe deplin, cu toată ființa şi sub toate aspectele personalităţii lor. Din 
aceste considerente, consilierii trebuie să înţeleagă în exercitarea cu succes a profesiei 
interacţiunile intra-personale ale îndeplinirii diferitelor roluri de către individ într-o 
situaţie concretă de viata. 


Informaţiile „tehnice”, minimale, de bază care însoțesc orice test psihologic de calitate 
vizează: 


e fidelitatea (reliability): se referă la lipsa erorilor de măsurarea în evaluarea 
psihologică, apreciată prin consistenţa internă a testului şi constanta în timp a 

scorurilor obținute în urma re-aplicării testului; coeficientul de fidelitate (care 
la cele mai multe dintre testele de calitate are valori cuprinse între 0,80-0,90) 
se estimează prin: 


consistenţa internă a instrumentului, care rezultă dintr-un calcul 
statistic de corelaţie şi se apreciază a fi ridicat dacă toate sarcinile / 
itemii testului măsoară aceiaşi variabilă psihologică; verificarea se 
poate face şi prin metoda administrării jumatatilor testului şi 
calcularea coeficienţilor de corelaţie ale scorurilor celor două parti 
ale testului; 


stabilitatea în timp a performanţelor obţinute de clienţi şi se 
apreciază prin re-aplicarea testului psihologic (test-retest) după un 
anumit interval de timp (cele două părţi trebuie să conţină acelaşi 
număr de itemi şi de dificultate echivalentă, iar selecţia se poate face 
alegând itemii numerotati cu numere fără sot, de exemplu), un 
coeficient de stabilitate a scorurilor este considerat a fi bun cu cât se 
situează mai aproape de 1. 


validitatea (validity): este cea mai importantă calitate a unui test şi se referă 
la adecvarea conţinutului testului la problema investigată (cu alte cuvinte, se 
poate răspunde pozitiv la întrebarea: măsoară testul cu adevărat ceea ce 
intenționează / pretinde că măsoară?). Această calitate a unui test este 
necesară pentru că în multe situaţii măsurarea directă a caracteristicilor 
psihologice nu este posibilă (de ex.: interesele, atitudinile, trăsăturile de 
personalitate etc.). 


Există trei categorii mai importante de teste de validitate: 


validitatea de conţinut: se referă la proporţia de itemi ai testului care 
sunt semnificativi / relevanti pentru a acoperi obiectivul măsurării 
psihologice (cazurile cele mai frecvente sunt ale testelor de 
cunoştinţe academice); 


validitatea criterială se referă la furnizarea de dovezi / predicții cu 
privire la existența unei relaţii între rezultatul la test şi un anumit 
comportament, luat drept criteriu (de ex.: în situaţia în care avem de 
evaluat performanţa în muncă, problema este să includem în testul 
respectiv acei itemi care să ne asigure că evaluăm exact acele aspecte 
care definesc respectivul criteriu), se identifică în această situaţie, 
două tipuri de validitate criterială: predictiva şi concurentă, în funcţie 
de relaţia temporală între rezultatele la test şi confirmarea în realitate 
a măsurătorilor efectuate; 


validitatea de construct se referă la gradul în care un test prin itemii 
săi măsoară o anumită trăsătură psihologică dorită a fi evaluată 
(constructul / conceptul reflectă în acest caz operationalizarea unui 
anumit cadru psihologic teoretic, pe baza căruia se dezvoltă testul). 


Un tabel sintetic cu privire la tipurile de validitate, scopul lor şi procedurile 
pentru determinarea respectivilor coeficienţi (după: Bezanson, Monsebraaten 
şi Pigeon, 1990) este prezentat în continuare: 


Tip de validitate Scop Procedură 
de conţinut a stabili dacă scorurile oferă o | compararea logică a itemilor 
evaluare corectă a cu conţinutul de evaluat 
performanţelor în realizarea 
unui set de sarcini 
empirică a stabili amploarea legăturii administrarea inventarului şi a 
scalelor (testelor, inventarelor) | unuia similar care 
cu variabilele presupuse a fi intenționează să evalueze 
parte din caracteristicile aceleaşi variabile şi 
evaluate compararea rezultatelor 
obţinute cu cele două 
instrumente 
criterială predictivă a stabili care este potenţialul administrarea inventarului, 
scorurilor de a anticipa utilizarea acestor rezultate 
performanţa viitoare pentru a anticipa viitoarea 
performanţă, re-testarea şi 
compararea predictiilor cu 
noile rezultate 
concurentă a stabili dacă scorurile permit o | administrarea inventarului şi 
estimare a unei anumite obţinerea unei măsurători 
performanţe actuale directe a performanţelor 
vizate, efectuarea unei 
comparari 
de construct | convergentă a verifica daca scalele (testele, | evaluarea gradului în care 
inventarele) au legătură cu scalele sunt corelate cu altele 
altele similare prin apelul făcut | similare ca abordare teoretică 
la aceeaşi fundamentare 
teoretică 
discriminantă | a verifica dacă scalele (testele, | evaluarea gradului în care 
inventarele) se diferențiază de scalele sunt corelate cu altele 
unele similare care fac apel la similare, dar care fac apel la 
alte teorii teorii diferite 


obiectivitatea: se referă la acea calitate a testului care permite obţinerea de 
rezultate similare în urma administrării probei de către diferite persoane 
(testele relativ „imune” la subiectivitatea persoanei care calculează scorurile 
sunt cele ce solicită subiecţilor răspunsuri cu alegere multiplă, cum ar fi 
adevărat / fals sau cele cu un răspuns scris, predeterminat); 


caracterul practic al testului se referă la calitățile acestuia în utilizarea 
cotidiană a evaluărilor psihologice: economic (există materiale reutilizabile: 
grile, testul în sine, aparatele, manualele, foile de răspuns), timpul scurt 

necesar administrării, uşurinţa înţelegerii de către indivizii testati a 
instrucțiunilor de completare, timpul redus pentru scorare şi interpretare). 


În general, autorii instrumentelor profesioniste de evaluare psihologică oferă odată cu 
„lansarea” testului toate datele cu privire la caracteristicile populaţiei pe care s-au 
elaborat etaloanele necesare scorării (gen, vârstă, studii etc.), cât şi informaţiile statistice 
şi comentariile considerate relevante cu privire la principalele caracteristici de calitate ale 
testelor propuse spre utilizare (fidelitate, validitate etc.). 


În ceea ce priveşte persoanele cărora li se administrează teste psihologice, inventare, 
chestionare etc. consilierul efectuează evaluările pentru a afla ceea ce por face acestea 
(datorită calităţilor personale înnăscute sau învăţării) şi ce le place să facă (interese, 
motivații, atitudini). Relaţia între aceste aspecte ale personalităţii individului este o alta 
chestiune: ambele componente sunt, în mod reciproc, condiţia necesară (dar nu suficientă) 
în asigurarea succesului la locul de muncă. Este cazul aici să consemnăm că atunci când 
vorbim despre muncă, în sens larg, ne referim la activităţile care pot fi dominant manuale 
/ fizice sau intelectuale, desfăşurate pentru a primi un salariu sau alte forme de 
recompensare materială, morală sau financiară pentru rezultatele obţinute, efortul depus 
sau timpul alocat. Categoriile de activităţi vizate şi cu caracter de muncă sunt: în 
întreprinderi şi instituţii publice sau private, în gospodărie, voluntare / caritabile, 
activităţile de învăţare şi formare etc.. 


Desigur, evaluarea clienţilor are o justificare suplimentară dacă procesul consilierii 
carierei implică sau impune acest lucru şi prin definiția majoritar acceptată de practicienii 
şi teoreticienii domeniului. 


„Consilierea carierei semnifică procesul de compatibilizare maximă între resursele, 
cerinţele, aspiraţiile sau interesele personale ale unui individ şi oferta reală din domeniul 
educaţiei, formării şi integrării socio-profesionale. Consilierea carierei este un serviciu 
social care iniţiază o abordare holistică a individului, continuă, flexibilă şi de-a lungul 
tuturor ciclurilor vieţii personale (finalizarea studiilor formale, încadrarea in muncă, 
insertia socială, asumarea de roluri comunitare, schimbarea slujbei, schimbarea 
statutului familial, recalificarea, pensionarea etc.) şi sub toate aspectele semnificative ale 
vieţii şi rolurilor asumate în şcoală, profesie, viaţă socială sau comunitară, familie, timp 
liber etc. şi care se concretizează în servicii de informare, consiliere şi orientare oferite 
solicitantilor de către consilieri profesionişti acreditați” (Jigău, 2003). 


Regăsim în mod implicit în această definiție extinsă a consilierii carierei ideea de 
caracteristici individuale şi ale mediilor de muncă, finalitatea procesului de informare, 
consiliere şi orientare, consilierea de-a lungul vieţii, precum şi elemente ale proceselor 
legate de luarea deciziei şi planificarea dezvoltării carierei clientului. 


In consecinţă, consilierea carierei este o componentă de bază a serviciilor de informare, 
consiliere şi orientare care au menirea să sprijine integrarea socio-profesională a 
populaţiei de toate vârstele, prin procese de învăţare şi consiliere continue. 

Multă vreme, in materie de evaluare şi examinare psihologică in scopul consilierii carierei 
(sau al orientării şcolare şi profesionale, în sens mai restrâns), aptitudinile şi trăsăturile de 
personalitate au fost considerate decisive. 


Cercetări recente atrag atenția asupra faptului că oamenii sunt fiinţe cu comportamente 
ocupaţionale complexe şi nu un puzzle de caracteristici independente, că aceştia au 
experiențe de viata unice, un fond ereditar irepetabil, valori, aspirații şi atitudini 
cristalizate în contexte diferite ale existenţei lor, că în viaţa socio-profesională îndeplinesc 
simultan sau succesiv roluri diferite, altele decât cele strict legate de ocupaţie sau profesie 
etc. Astfel, evaluare şi examinare psihologică va trebui să ia în considerare şi influenţa 
altor aspecte precum familia, contextul educațional, comunitatea, modul de petrecere a 
timpului liber, hobby-uri, funcţii publice asumate voluntar sau alte roluri îndeplinite de-a 
lungul vieţii etc. în consilierea şi dezvoltarea carierei. 


Evaluarea cu finalitati de consilierea carierei are specificul şi instrumentele ei în funcţie 
de clienţi, care pot fi: 


e copii, elevi, studenţi (in şcoli publice sau private, de masă sau speciale etc.); 
e adulți: 

= angajați la firme publice sau private sau care au propria afacere; 

= care vor să-și schimbe locul de munca; 

= care vor să-şi schimbe profesia; 

= care sunt incluşi în programe de formare continuă; 

= şomeri; 

= imigranți etc. 


Herr şi Cramer (1996) fac o clasificare a tipurilor de examinări realizate în scopul 
consilierii carierei în funcție de finalitatile acestui proces. Astfel, el identifică examinări 
cu finalitate: 


e discriminativă; 

e predictivă; 

e de monitorizare; 

e evaluativă propriu-zisă. 


Fiecare din aceste forme de examinare este importantă si utilă - în diferite situații - în 
sprijinirea individului în procesul de auto-cunoastere, informare, consiliere şi orientare: 


e examinarea predictivă va facilita anticiparea cu privire la potențialul 
clienților în planul efectelor educaţiei, formării şi muncii, în cel al mobilității 
ocupaţionale, pe scara pozițiilor sociale sau performanțelor posibile pe care le 
pot atinge. Se răspunde la următoarele întrebări ale clienților: Ce este posibil 

să realizez în viitor? Merită sa fac investiţii personale in această direcţie? In 
ce direcţie voi avea succes? 


e examinarea discriminativa va aspira spre judecarea cu precădere a calităţilor 
şi performanţelor indivizilor în relaţie cu anumite interese, valori şi preferinţe 
pentru anumite ocupaţii şi cât sunt ei de compatibili cu anumite medii de 
muncă în care se practică acele ocupaţii. Se răspunde la următoarele întrebări 
ale clienţilor: Sunt potrivit pentru această ocupație? Mi se potriveşte acest 
mediu de muncă? Mă pot adapta şi voi fi eficient în această ocupaţie? 


Ambele forme de examinare prezentate anterior oferă răspunsuri clienților 
despre „conţinutul alegerilor” lor (,,alegerea unei ocupaţii însemnă alegerea 
modului de implementare a imaginii de sine” - Super, 1997). 


e examinarea făcută în scopul monitorizării oferă informaţii despre starea de 
pregătire a clienţilor pentru a face alegeri în planul ocupatiilor, maturizarea 
lor pentru demararea unui proiect personal în planul dezvoltării carierei, 
despre calitatea deciziilor şi direcţia opiniilor cu privire la muncă; aici sunt 
implicate variabile cristalizate sau în curs de stabilizare de natură cognitivă şi 
moral-atitudinală. Aceste examinări permit a se oferi clienților modele de 
acţiune în alegerea ocupaţiei, îi ,,invata” să fie independenţi, să aleagă între 
alternative egale, cu alte cuvinte se vizează „procesualitatea alegerii 
ocupaţionale”; 


e examinarea făcută în scopul evaluării intervențiilor în direcţia consilierii 
carierei vizează măsurarea nivelului atins în realizarea obiectivelor consilierii 
şi orientării carierei. Sunt avute în vedere rezultatele diferitelor programe 
care acţionează în aria consilierii carierei, efectele strategiilor şi proiectelor 
de acţiune în câmpul informării, consilierii şi orientării, la nivel individual, 
instituțional şi social. 


Rezultatele evaluărilor de calitate făcute în scopul consilierii carierei ar trebui să confirme 
(măcar în linii mari) „bănuielile” sau opiniile clienţilor cu privire la imaginea de sine, 
interesele şi aptitudinile lor sau alte aspectele vizate de teste sau chestionarele de interese 
folosite; orice conflict evident în acest sens ar trebui să trezească atenţia sau scepticismul 
consilierului asupra instrumentului utilizat, administrării sau interpretării. 


Cercetările centrate pe valorile importante pentru indivizi şi care sunt legate de procesul 
muncii (Katz, 1993) au dus la identificarea a zece valori de bază ce se pot constitui drept 
repere în luarea deciziei şi clarificarea opţiunilor persoanelor atunci când acestea sunt 
puse în situaţii de alegeri ocupaţionale. Autorul menţionat a alcătuit un exerciţiu - 
utilizabil în format electronic - de clarificare a valorilor personale ale clienţilor legate de 
lumea muncii cunoscut sub numele de SIGI PLUS (System for Interactive Guidance 
Information). 


Cele 10 valori de bază care alcătuiesc SIGI PLUS sunt următoarele: 


22 


Valori SIGI PLUS 


Explicatii 


1. Venit ridicat 


Un anumit castig salarial - ca rezultat al platii muncii depuse - este 
necesar fiecărei individ. Un salariu considerat ca bun poate fi foarte 
diferit in viziunea unei persoane sau alteia. 


2. Prestigiu 


Anumite ocupaţii oferă celor care le practică un anumit prestigiu 
printre semeni. Acest fenomen este variabil în funcţie de contextul 
economic şi cultural sau recunoaşterea socială a importanţei profesiei 
etc. 


3. Independenţă 


Cei care exercită anumite ocupaţii au o mai mare sau mică 
independenţă în modul de îndeplinire a sarcinilor de serviciu, în 
luarea deciziilor etc. 


4. A ajuta pe alții 


Unora le place să-şi dedice prin ocupaţia lor o parte mai mare din 
activitate ajutorării semenilor (în domeniul: educaţiei, sănătăţii, 
asistenţei sociale etc.). 


5. Siguranţă 


Această valoare se referă la siguranţa / stabilitatea locului de muncă, 
cât şi ale veniturilor salariale (chiar dacă există riscul ca acestea să fie 
mai mici decât în alte slujbe). 


6. Diversitate 


Varietatea conţinutului muncii în diferite ocupaţii este extrem de 
mare; unele persoane consideră a fi important să efectueze munci 
care nu sunt monotone, repetitive sau doar cu sarcini de execuţie. 


7. Conducere 


Pentru unele persoane este important ca în cadrul ocupaţiei pe care o 
exercită să aibă posibilitatea de a conduce pe alţii, a lua decizii, 
asumându-şi responsabilitatea pentru activitatea sa şi a celorlalți. 


8. A face munca dorită 


Pentru unii cel mai important este de a exercita o profesie exact în 
domeniul lor de interes (tehnologie, artă, cercetare, informatică etc.), 
valori cum sunt cele menţionate mai sus rămânând pe planul doi. 


9. Timp liber 


Pentru anumite persoane timpul liber care le rămâne după serviciu 
este foarte important şi, în această situaţie, pot accepta munci 
neinteresante, o slujbă în regim de timp partial de lucru, cu vacanțe 
lungi şi repetate, cu program variabil etc. (Clasificarea activităţilor de 
timp liber: jocuri, sport, activităţi în cadrul naturii, colecţii, 
construcţii, artă şi muzică, activităţi de educaţie, distracţie şi cultură, 
activităţi voluntare în cadrul unor organizaţii etc.). 


10. Angajare imediată 


Unele persoane consideră a fi mai important să aleagă o ocupaţie care 
duce la angajarea imediată, decât să facă demersuri personale în acest 
scop (uneori îndelungate şi însoţite de eşecuri) sau să se implice în 
efectuarea de studii şi formări suplimentare care le-ar spori 
angajabilitatea. 


În mod evident, la acele persoane care au răspunsuri clare la categoriile de probleme 
prezentate mai sus, le va fi mai uşor să ia decizii în planul dezvoltării carierei; acest fapt 
înseamnă alegerea liberă a valorilor personale şi nu sub presiune externă, cunoaşterea 
implicatiilor acestor alegeri (care duc la renuntari şi avantaje), acţionarea pentru punerea 


lor în practică. 

Kapes, Mastie si Whitfield (1994) afirmă că rezultatele examinării derulate în scopul 
consilierii carierei clienților pot fi utilizate în scopul orientării, pentru descoperirea şi 
certificarea competenţelor, sprijinirea luării deciziilor şi a procesului dezvoltării carierei 
acestora. Totodată, în această abordare, obiectivul consilierii carierei nu mai este doar 
găsirea unei ocupaţii care să fie ca o „mănuşă” clientului, ci a unor familii ocupaţionale 
sau chiar a unor domenii ocupaţionale largi, pentru că persoana este creditată a fi aptă de 
învăţare continuă, de adaptare la situaţii noi de muncă şi implicată în dezvoltarea 
competenţelor sale. În această logică a realului, trebuie să includem o nouă etapă a 
consilierii: cea a „planificării dezvoltării carierei şi schimbării acesteia” (NAEP, 1971). În 
prezent, cei mai mulţi consilieri resping ideea că pentru un anume client, „doar o singură 
ocupaţie îi este potrivită” şi optează pentru a consilia clienții să ia „decizii mai largi”, 
deschise spre mai multe oportunităţi de muncă sau pentru „cariere alternative”, îi invită să 
opteze mai întâi pentru auto-cunoaştere, informare personală şi, în final, spre „decizii 
elastice”. „Transferul” justificat al deciziei cu privire la carieră de la consilier spre client 
este cel mai rațional comportament profesional al consilierului. 


În legătură cu acest proces, Kapes, Mastie şi Whitfield (1994) stabilesc câteva „principii 
de bază ale dezvoltării carierei” care se referă la: 


e dezvoltarea carierei este un proces continuu, o succesiune de alegeri; aceste 
schimbări în planul alegerilor şi focarelor de interese profesionale sunt 
generate de schimbările care apar atât în plan personal (datorită educaţiei, 
formării, experienţei acumulate, accesului la noi informaţii), cât şi în cel al 
mediilor de muncă (progresul economic, social, tehnologic); 


e luarea deciziei si planificarea dezvoltării carierei este un proces care poate 
fi învăţat şi aplicat de-a lungul vieții, pentru aceasta este necesar a fi parcurse 
etape precum: identificarea problemei, culegerea de informaţii, emiterea de 
alternative, evaluarea opţiunilor şi dezvoltarea de planuri de acţiune; 


e in alegerea carierei sunt implicaţi factori multipli: interese, aptitudini, 
achiziţii şcolare, deprinderi, nevoi, valori, imagine de sine, alti factori 
subiectivi; 


e experiența anterioară influențează nevoile şi interesele actuale: 
recunoaşterea si valorificarea achizițiilor anterioare valoroase este importantă 
pentru dezvoltarea carierei; 


e contextul social influențează opiniile indivizilor: aşteptările colegilor, 
profesorilor, părinților, rudelor, altor persoane semnificative sau societatea în 
general pot avea un impact semnificativ în conturarea deciziilor cu privire la 
carieră; 


e mitul unei singure „profesiei potrivite” este pagubitor şi inexact: orice 
persoană poate avea succes si satisfactii profesionale în mai multe ocupații 
sau domenii profesionale; 

e imaginea de sine pozitivă, realistă şi încrederea în forţele proprii are o 
importanţă particulară în conturarea opțiunilor şi dezvoltarea carierei unei 
persoane; 


e sansa poate fi „„pregătită” şi nu doar așteptată, atitudinea personală activă 
măreşte probabilitatea de succes în dezvoltarea carierei. 


Multe din abordările puse în practică de consilieri au ca repere asemenea principii şi în 
această viziune, consilierea de-a lungul întregii vieți profesionale a indivizilor are sens pe 
deplin: beneficiarii serviciilor de informare, consiliere şi orientare trebuie să fie deschişi 
la experienţe noi de învăţare, profesional flexibili, adaptabili şi permanent dispuşi să 
abordeze noi perspective ocupaţionale. Pe de altă parte, consilierii trebuie să-i încurajeze 
pe clienţi să-şi asume responsabilităţi, să-şi re-evalueze noile competenţe achiziționate 
prin experienţa practică, să devină mereu mai independenți şi apți să înveţe. 


Cât priveşte viitoarea piață a muncii (Peterson, Sampson, Reardon, 1991), consilierii 
trebuie să ţină cont că aceasta va fi caracterizată prin: mai multe persoane în vârstă 
implicate în muncă, mai multi imigranți, grupuri etnice şi rasiale mai diverse, mai multe 
persoane cu disabilităţi, mai multe femei în sfera muncii etc. Pe de altă parte, cultura 
organizațională a muncii va fi caracterizată prin: reducerea relativă a distanţei între 
decidenti şi executanti, diminuarea câmpului de incertitudine asupra finalitatilor muncii în 
care se află cei care lucrează, creşterea importanţei muncii individuale în defavoarea celei 
colective etc. şi toate acestea într-o perspectiva globalizatoare marcată de invazia masivă 
a noilor tehnologii în toate planurile muncii, sporirea importanței generale a comunicării, 
formării continue, folosirii raționale a energiei şi resurselor diminuate etc. 


În aceste situaţii, clienţilor le pot fi oferite următoarele perspective ale muncii: 
e crearea de locuri de muncă personale; 
e angajarea cu normă întreagă sau parțială; 
e muncă în regim de lucru continuu (în ture); 
e angajarea cu program flexibil; 
e angajarea cu timp de lucru suplimentar; 
e angajarea în mai multe slujbe; 
e angajarea la companii diferite (din care una de noapte); 
e loc de muncă împărţit alternativ între două persoane; 


e angajare pentru câteva zile din săptămână (pentru pensionari, şomeri cu 
vârste de peste 50 ani); 


e munca la domiciliu; 
e angajare temporară, în perioade de vârf; 


e angajare sezonieră; 

e angajare pe două locuri de muncă în aceeaşi instituţie (de ex.: portar şi 
grădinar) etc. 


Procesul luării deciziilor este unul puternic dependent de informaţii, în termeni de 
modalităţi de furnizare, adecvare, management, acuratețe, calitate, procesare cognitivă de 
către utilizatori etc. Întregul proces (care nu este unul în întregime raţional şi străin 
intuitiei sau inspiraţiei) presupune înţelegerea / achiziţia / interiorizarea informaţiei şi 
prelucrarea acesteia, secvenţe temporale de alternanță între decizie şi indecizie sau între 
independenţă şi dependenţă, toate ducând, în final, spre conturarea unei imagini de sine 
stabile (de dorit pozitive şi realiste) şi ale unor decizii ce vor fi urmărite voluntar, 
independent, cu persistenţă şi susținere motivationala puternică. 


Unele din alegerile făcute de diferite persoane se datorează unor întâmplări semnificative 
apărute în viaţa lor, iar în alte situaţii se iau decizii în planul dezvoltării carierei în funcție 
de modul în care interpretează sau înţeleg informaţiile pe care le primesc din diferite 
surse (cu o credibilitate îndoielnică şi de o calitate redusă), toate fiind în legătură cu felul 
în care se văd pe sine în contexte reale de viata, cu alte cuvinte, acestea îşi ,,creeaza” 
viitorul prin ceea cred şi fac. 


Ca stiluri de luarea deciziei în domeniul carierei identificăm două situaţii perechi opozite: 
spontan - sistematic (în funcţie de modul de a reacţiona la informaţiile despre problemă) 
şi intern - extern (în funcție de modul de analiză a informaţiilor utile deciziei), în acest 
proces poate fi implicată doar persoana în cauză, şi/sau prietenii / familia acestuia, cât 
şi/sau societatea prin diferite mijloace indirecte de „presiune” pentru inserţia 
socio-profesională. 


Date recente ale cercetării evidenţiază faptul că în identificarea unui loc de muncă peste 
50% dintre cei care s-au angajat şi-au găsit această slujbă apelând la cunoştinţe, prieteni 
etc., iar circa o treime (în special persoane tinere) prin apelul la surse informatizate de 
date specializate în acest domeniu. Sporirea ponderii Internet-ului - în ultimii ani - în 
căutarea ($1 găsirea) unui loc de muncă este semnificativă. 


În anumite situaţii, care par a fi din ce în ce mai frecvente, şi parcă în ciuda celor mai 
raționale modele ale luării deciziilor în materie de opţiuni şcolare şi profesionale, indivizii 
urmează o altă cale de rezolvare a unor astfel de situaţii. Decizia lor este justificată de 
prioritatea găsirii unei soluţii într-o stare personală considerată a fi o urgenţă: 


e „azi, mâine sau zilele acestea trebuie neapărat să mă înscriu la o şcoală”; 


e „caut de prea multă vreme un loc de muncă pentru ca acum să mai stau să mă 
gândesc dacă acesta îmi este potrivit sau nu”. 


Odată rezolvată această primă stare de tensiune psihologică (internă şi/sau externă) a 
individului din sfera deciziei conjuncturale este posibil să apară următoarele contexte 
justificative (eventual reparatorii): 


e „dacă voi vedea că nu-mi place deloc la această şcoală mă voi transfera, dar 
la începutul anului şcolar trebuia să mă înscriu undeva de urgenţă”; 

e „dacă eu chiar n-am să pot îndeplini sarcinile ce-mi revin măcar la un nivel 
care să nu-mi afecteze salariul sau să-mi pună postul în pericol voi căuta o 
altă slujbă („dacă ai un loc de muncă, mai uşor găseşti altul”) sau voi urma 
nişte cursuri de calificare între timp”. 


In aceste cazuri, modelele raționale ale procesului de luarea deciziei oferă fie o explicaţie 
post-factum, fie exprimă un deziderat educativ sau formativ. 


Speranţe lămuritoare mai consistente ale „deciziilor conjuncturale / impulsive” 
(aparent) pot fi găsite in potentialele explicative ale modelelor cognitiviste, care par să 
ajungă la o apropiere din ce în ce mai strânsă de realitatea proceselor decizionale ale 
indivizilor aflaţi în situaţii concrete de viata. 


Elementele de bază ale unui sistem coerent de consilierea carierei presupun existenţa unor 
resurse umane bine pregătite în acest domeniu, a unor rețele instituționale de servicii de 
informare, consiliere şi orientare, a unui cod etic şi ale unor standarde de calitate ale 
activităţii practice, precum şi a unui ansamblu de metode şi tehnici de lucru adecvate 
populațiilor ţintă vizate de aceste servicii sociale. O asemenea perspectivă impune o 
re-conceptualizare, re-sistematizare şi re-conciliere între clasic şi modern în aria 
metodologiei specifice consilierii carierei (metode, mijloace, tehnici şi instrumente de 
lucru) în funcţie de criterii tot mai extinse şi domenii mereu mai diverse. Dinamica 
socio-economică din ţara noastră solicită servicii de consiliere în carieră din ce în ce mai 
complexe şi profesioniste, oferite, în principal, prin diferite reţele instituţionale ale 
domeniilor educaţiei şi muncii. Competența consilierilor in aria evaluării este una de 
bază, alături de competenţe în consilierea individuală şi/sau de grup, implementarea 
programelor pentru dezvoltarea carierei, managementul informaţiilor, consilierea 
clienţilor care fac parte din categorii speciale de populaţii, cunoaşterea teoriilor consilierii 
carierei, utilizarea resurselor tehnologiilor informatice şi de comunicare în consiliere. 


În cadrul procesului de evaluare psihologică în scopul consilierii carierei rolul 
consilierului este esenţial prin: decizia de a evalua sau nu clientul, alegerea metodelor sau 
instrumentelor de lucru, administrarea, scorarea şi interpretarea rezultatelor, comunicarea 
acestora într-o formă comprehensibilă fiecărui client. 


Cum există tendinţa ca din ce în ce mai numeroase instrumente de evaluare (a intereselor, 
aptitudinilor, de asistare a învăţării luării deciziilor etc.) să fie disponibile şi pe computere 
(inclusiv pe site-uri ce pot fi accesate prin Internet), chestiuni noi de natură tehnologică, 
etică şi de oferire de servicii de informare, consiliere şi orientare la distanţă se pun in fata 
consilierilor; în primul rând, este vorba de buna cunoaştere a specificului „consilierii la 
distanță” prin utilizarea resurselor informatice, a relevantei şi ponderii acestor resurse în 
actul consilierii la distanţă, impactul personal şi subtilele efecte sociale ale activității sale 
în cazul „lansării” de instrumente de evaluare pe Internet. 


Consilierul trebuie să fie conştient de răspunderea ce-i revine atunci când se ,,interpune” 
constructiv între client (cu toate caracteristicile sale) şi ofertele existente în societate 
pentru acesta în planul educaţiei, formării şi muncii. 


De fapt, ce ar trebui să ştie un bun profesionist în consiliere? 

Consilierul ar trebui să posede cunoştinţe temeinice despre (Herr; Cramer; 1996): 


metodele, tehnicile şi instrumentele de evaluare a unor caracteristici şi 
trăsături individuale ale clienţilor, precum: aptitudinile, trăsăturile de 
personalitate, interese şi valori din sfera profesională, achiziţii şcolare şi 
practice de muncă; 


stiluri personale de învăţare şi decizie, imaginea de sine, hobby-uri, 
maturitate în alegerea carierei, medii de muncă, roluri sociale etc.; 


condiţiile concrete ale diferitelor medii de muncă: sarcini, norme, program, 
cerinţe de calitate, dominanta fizică sau psihică în munca; 


caracteristicile potenţiale ale clienţilor: context socio-cultural, medii de 
rezidenţă, specifice de gen, stereotipuri cu privire la muncă şi poziţiile 
sociale, tipuri de dizabilităţi şi fondul restant ce poate fi educat / format / 
antrenat pentru muncă a acestor persoane; 


utilizarea tehnologiilor informatice şi de comunicare (TIC) în evaluarea în 
scopul consilierii carierei; 


aptitudini de evaluarea în consens cu procedurile stabilite de autorii 
instrumentelor de evaluare; 


abilitatea de a scora şi interpreta rezultatele obținute în urma administrării 
instrumentelor de evaluare, cât şi de a oferi clienţilor concluzii pe înţelesul 
lor; 


abilitatea de a alege instrumentele şi tehnicile adecvate problematicii şi 
specificului fiecărui client în vederea evaluării sale realiste şi contextualizate 
şi cu o finalitate productivă pentru acesta. 


Este util de precizat în acest cadru că procesul prezentării rezultatelor la teste / inventare / 
chestionare / probe de cunoştinţe etc. administrate clienţilor trebuie să parcurgă, în 
general, următorii paşi: 

dezvoltarea unui raport cu clientul centrat pe încredere, colaborare, interes 
pentru problemele acestuia şi rezolvarea lor în comun; 


reamintirea contextului în care a fost administrat instrumentul de evaluare şi 
a stării personale în care s-a aflat clientul (afectiv, fizic etc.); 


identificarea factorilor perturbatori care au intervenit (eventual) în timpul 
evaluării, cât şi a dificultății probei în sine (limbaj, tipuri de sarcini impuse de 
itemii testului, modul de marcare a răspunsurilor etc.); 


rememorarea scopului evaluării şi a tipurilor de itemi la care s-au cerut 
răspunsuri; 


precizarea semnificației proceselor psihice investigate, clarificarea unor 
concepte utilizate: interese, aptitudini, valori etc.; 


e solicitarea clientului să-şi expună opiniile asupra conţinutului sarcinilor la 
care a fost supus, trăirile emoţionale resimtite, aşteptările pe care le are în 
urma evaluării; 


e explicarea semnificației valorii performanţelor proprii ale clientului 
(compararea acestora cu performanţele obţinute în alte situaţii de evaluare, cu 
anumite etaloane, semnificația omisiunilor şi erorilor, ale corecturilor în 
marcarea răspunsurilor, în situaţiile care impun acest lucru) etc.; 


e iniţierea în comun cu clientul, a planului personal pentru dezvoltarea carierei. 


În clasificarea metodelor utilizate în consilierea carierei se pot avea în vedere următoarele 
criterii: nevoile clienţilor, scopul şi modalităţile în care se desfăşoară activităţile de 
consiliere, fazele acestui proces, momentele unei şedinţe de consiliere, tipurile de 
consiliere, gradul de standardizare a instrumentelor utilizate în consiliere şi orientare. 


În funcţie de scopul urmărit în activităţile de consiliere, metodele de lucru se clasifică 
astfel: 


e Metode pentru obținerea informaţiilor despre client: test psihologic, 
chestionar, observaţie, interviu, anamneză, autobiografie, auto-caracterizare, 
fişa şcolară, focus grup, sondaj de opinie, test docimologic, analiza datelor 
biografice, analiza produselor activităţii, analiza SWOT, portofoliul etc. 


e Metode de comunicare: convorbire, joc de rol, simulare, exerciţii pentru 
dezvoltarea abilităţilor de comunicare / de relationare, metoda narativă, jocul 
pedagogic, metoda Philips 6/6. 


e Metode de informare a clienţilor: materiale utilizate în diseminarea 
informaţiilor (broşuri, ghiduri, alte produse media), profile ocupaţionale, 
conferinţe, lecturi personale, vizionarea unor casete video, analiza unor filme 
sau emisiuni radio şi TV. 


e Metode de investigare a pieţei muncii: exerciţii pentru dezvoltarea abilităţilor 
de căutarea informaţiilor şi managementul lor, simularea situaţiilor de muncă, 
vizite, metoda umbrei, utilizarea tehnologiilor informatice şi de comunicare 
pentru căutarea unei slujbe, târguri educaționale, târguri de joburi / ale 
locurilor de muncă, mini-stagii în întreprinderi, sondaje pentru identificare de 
nevoi, studiu / analiză de caz. 


e Metode de marketing personal şi managementul informaţiei: elaborarea unui 
CV, scrisoarea de intenţie, de recomandare, de mulţumire, prezentarea la un 
interviu, analiza / redactarea unui anunţ în media; baze de date / portaluri 
despre instituţii de educaţie şi formare, profesii, locuri de muncă, website-uri. 


e Metode de planificare şi dezvoltare a carierei: proiectul / planul personal de 
acţiune, evaluarea alternativelor, exerciţii de clarificarea valorilor, bilanţul 
competenţelor. 

In acest Compendiu, prezentarea metodelor şi tehnicilor utilizate in consilierea carierei se 
derulează în conformitate cu următorul cadru comun: 


e Istoric 

e Fundamente teoretice 

e Prezentarea metodei 

e Populaţia ţintă 

e Exemple, studii de caz, exerciţii 
e Evaluarea metodei 

e Bibliografie 


Acest cadru unitar de prezentare permite consilierului să compare între ele diferitele 
metode şi tehnici şi să decidă dacă va face demersuri personale sau instituţionale de 
achiziţionare / adaptare / elaborare a instrumentelor, tehnicilor sau metodelor respective şi 
integrarea acestora în portofoliul său de lucru cu clienții. 

Institutul de Stiinte ale Educatiei, Bucuresti 


Istoric 


Teoria tipologică a lui John Holland a fost dezvoltată şi continuu ameliorata in cărțile 
publicate în anii 1966, 1973, 1985a şi 1992. Teoria deciziei profesionale a avut succes de 
la început pentru că profesioniştii consilierii aveau la îndemână un cadru conceptual 
comprehensibil şi uşor de aplicat în practică, iar clienţii, pe cale de insertie 
socio-profesională, înțelegeau cum interacționează factorii personali şi de mediu, proces 
care le facilita, astfel, luarea deciziilor. 


Două instrumente susțin aplicaţiile teoriei tipologice Holland: Inventarul de preferinţe 
profesionale - Vocational Preference Inventory: VPI (1985b) şi Self-Directed Search: 
SDS (1994). 


Fundamente teoretice 


Esenţa dezvoltării teoretice a lui Holland şi colaboratorilor săi constă în faptul ca 
efectuarea de alegeri în plan profesional este o „extensie a personalităţii” oricărui individ, 
care găseşte în modul particular de dezvoltare a carierei sale calea de a se afirma prin 
interesele şi valorile sale. Astfel, „modul distinct de constituire în structura de 
personalitate a unui individ a sistemului de interese şi atitudini conturează direcţia 
orientării carierei sale profesionale. Gradul de compatibilitate a intereselor cu alegerea 

unui anumit traseu al carierei dă nota de satisfacție personală resimţită în exercitarea 
efectivă a profesiei” (Jigău, 2001). Holland afirmă că în măsura în care caracteristicilor de 
personalitate le corespund mai multe aspecte ale aceloraşi medii de muncă, putem vorbi 
de prezenţa sau lipsa satisfactiilor în muncă. Cu alte cuvinte, dacă tipului de personalitate 
Realist, de pildă, îi corespund mai multi factori din domeniul de activitate profesională 
Realist, vom putea anticipa satisfacția profesională a indivizilor care fac partea din 
această tipologie. 


Holland conchide că: 
e indivizii posedă combinaţii diferite de trăsături individuale specifice; 


e oamenii au anumite trăsături relativ stabilizate după perioada adolescenţei 
(cercetări recente confirmă faptul că procesul constituirii pattern-urilor de 
interese ale indivizilor se stabilizează până la vârsta de 25 de ani); 


e alegerea ocupaţiei reprezintă un mod de expresie a personalităţii; 


e membrii aceloraşi domenii de activitate au structuri şi istorii similare ale 
dezvoltării personalităţii; 


e indivizii care exercită profesii din anumite categorii şi care au structuri 
apropiate de personalitate, vor reacționa asemănător în situaţii similare de 
muncă; 


e satisfacția, stabilitatea şi statutul profesional depind de congruenta între 
propria personalitate şi mediul de exercitare a muncii; 


e majoritatea indivizilor pot fi împărțiți în şase tipuri de personalitate şi tot 
atâtea tipuri de medii de muncă: Realist, Investigativ, Artistic, Social, 
Intreprinzator şi Conventional; 


e indivizii aspiră către acele medii de munca şi activităţi care le permit să-şi 
pună în valoare calităţile şi valorile personale; 


e exercitarea cu succes a unei ocupaţii / profesii cere anumite combinaţii de 
trăsături / caracteristici din partea indivizilor; aceste combinaţii (de aptitudini, 
interese, aspecte temperamentale, atitudini, valori) sunt relativ similare la 
diferitele persoane care exercită aceleaşi ocupaţii; 


e rezultatele evaluării prin teste psihologice ale trăsăturilor / caracteristicilor 
indivizilor şi analizei setului de factori care condiţionează succesul într-o 
anumită ocupaţie a celor care deja o exercită, pot constitui o bază pentru a 
identifica ocupaţia potrivită pentru o anumită persoană sau omul potrivit 
pentru un anumit loc de muncă şi, implicit, un mijloc de a anticipa succesul 
în muncă, cât şi satisfacția personală. 


Teoria lui Holland cu privire la alegerile profesionale constituie baza conceptuală a 
Inventarului SDS. Categoriile de relaţii privilegiate: „trăsătură-factor” sau „potrivirea 
persoană-mediu” se sprijină pe o serie de ipoteze care vizează existența unor categorii 

distincte de personalitate si tot atâtea medii specifice de muncă. În aceşti termeni, se 
anticipează că oamenii vor căuta acele locuri de muncă în care ei presupun că se vor 
realiza pe deplin personal şi profesional, vor avea satisfacție şi ascensiune în carieră, se 
vor putea exprima pe sine şi promova atitudinile şi valorile în care cred. ,,Teoria 
trăsătură-factor porneşte de la premisa că există o puternică legătură între sistemul de 
interese ale unei persoane şi aptitudinile sale operaţionale. Alegerea unei profesii (loc de 
muncă) este, astfel, un proces specific ce reflectă o anumită fază caracteristică fiecărui 
individ, anume procesul de maturizare a personalităţii. Holland mai afirmă că tipurilor 
de personalitate le corespund tot atâtea feluri de muncă sau medii de viaţă. Astfel, orice 
persoană va opta pentru un loc de muncă sau un mediu de viaţă care să-i ofere 
posibilitatea să-şi exerseze şi pună în practică aptitudinile, abilităţile şi deprinderile în 
scopul valorizării sale ca persoană” (Jigău, 2001). 


Prezentarea metodei 


Self-Directed Search este un Inventar care explorează aspiraţiile, interesele, activităţile, 
competențele şi permite clienţilor (prin auto-administrare şi auto-scorare) înţelegerea 
modului în care acestea pot fi conectate cu anumite ocupaţii (existând mai multe profesii 
care se potrivesc fiecărei persoane, în consens cu structura de personalitate a fiecăruia). 
SDS este compus dintr-o „broşură de evaluare”, care facilitează identificarea ocupaţiei 
corespondente codului personal obţinut prin administrarea inventarului de interese. 


Holland identifică şase tipuri de personalitate caracterizate de preferinţele profesionale. El 
afirmă că şi mediile de muncă pot fi clasificate după aceleaşi criterii. În consecință, 
direcţia alegerile ocupaţionale ale indivizilor vor fi determinate de trăinicia acestor 
preferinţe pentru cele şase domenii ale activităţii umane. 


În plus, Holland afirmă că fiecare categorie de indivizi este caracterizată şi prin tipurile de 
respingeri pe care le operează; astfel: 


Tipuri: Respingeri pentru activităţi: 
Realist sociale şi educative 
Investigativ persuasive, sociale şi munci repetitive 
Artistic sistematice, de birou, afaceri 
Social manuale, tehnice, lucrul cu materiale şi maşini 
Întreprinzător ştiinţifice, analitice, sistematice 
Conventional nestructurate, nesistematice, artistice 


Cele şase categorii de personalitate şi mediile de muncă aflate în conexiune sunt: Realist 
(R), Investigativ (1), Artistic (A), Social (S), Intreprinzător (E) şi Conventional (C). 

Acestea sunt prezentate grafic cu ajutorul unui hexagon. 


Realist Investigativ 
R = Realist 
I = Investigativ 
A = Artistic Conventional Artistic 
S = Social 
E = Întreprinzător 
C = Conventional Întreprinzător Social 
Gradul de consistenţă Pattern-uri de personalitate 
Înaltă A e RC, RI, IR, IA, AI, AS, SA, SE, ES, EC, CE, CR 
Medie AI RE, RA, IC, IS, AR, AE, SI, SC, EA, ER, CS, CI 
Scăzută EI RS, IE, AC, SR, EI, CA 


Aceeaşi clasificare a mediilor de muncă şi tipurilor de personalitate complementare lor 
pot fi prezentate şi în modul următor: 


Date / Informaţii 


Contacte Activităţi 
pentru afaceri (E) pentru afaceri (C) 
Oameni Servicii sociale (S) Tehnic (R) Lucruri 
Artistic (A) Ştiinţă (1) 
Idei 

O descriere a tipologiei Holland aplicată la mediul de muncă, tipul de personalitate 
asociat acesteia şi comportamentele tipice ale clienţilor este prezentată mai Jos. 


Realist (R) 


Mediul Realist: solicită persoanei activităţi fizice, lucrul cu scule, aparate, maşini etc. şi 
de aceea individul trebuie să aibă competenţe tehnice care să-i permită să opereze cu 
lucrurile şi mai puţin cu oamenii etc. 


Tipul de personalitate Realist: individul realist îi face plăcere să utilizeze în activitatea sa 
scule, obiecte, instrumente, să îngrijească plante şi animale, să lucreze în aer liber; el are 
sau îşi dezvoltă aptitudinile (fizice, manipulatorii) în această arie de activităţi practice şi 
dovedeşte o motivaţie mai ridicată pentru lucruri, bani, statut şi mai scăzută pentru relaţii 
cu oamenii. 


Comportamentul clientului Realist: acesta aşteptă de la consilier răspunsuri concrete, 
directe, cu aplicare imediată la problema care l-a adus la consultatie; uneori, are dificultăţi 
în expunerea precisă a nevoii de consiliere, a sentimentelor, motivelor şi intereselor sale; 
vorbeşte, însă, cu plăcere despre activităţi practice şi hobby-uri. 


Investigativ (I) 


Mediul Investigativ: solicită persoanei investigarea cauzelor diferitelor fenomene şi 
căutarea de soluţii la probleme prin utilizarea unor metode şi tehnici specifice. 


Tipul de personalitate Investigativ: persoana investigativă preferă să cerceteze 
sistematic şi independent, să afle explicaţii cauzale, să observe, înveţe, evalueze, 
analizeze şi să găsească soluţii la problemele ivite; pentru aceasta, utilizează în muncă 
resursele personale de inteligenţă, gândire abstractă, intuiţie, creativitate, capacitate de a 
identifica şi rezolva problemele. 


Comportamentul clientului Investigativ: acesta este stresat de problemele nerezolvate şi 
situaţiile la care nu are încă răspunsuri, acestea sunt pentru el provocări pe care îi place să 
le aibă sub control, pentru el consilierul fiind un partener de discuţii în demersul său 
dominant raţional şi mai puţin emoţional al dezvoltării carierei. 


Artistic (A) 


Mediul Artistic: este unul deschis, liber, cu un program de lucru nestructurat, care solicită 
iniţiativa şi apreciază maximal modul personal de expresie artistică şi emoțională. 


Tipul de personalitate Artistic: persoană cu aptitudini, abilităţi şi intuiţie artistică, 
deschisă spre o abordare afectiv-emotionala a lumii; îi face plăcere să apeleze la 
imaginaţie şi creativitate şi să se exprime într-o manieră originală, puţin sistematizată. 


Comportamentul clientului Artistic: acesta preferă o abordare a consilierii într-un mod 

neconventional, cu utilizarea de exemple, materiale scrise, criticând, comparând, făcând 
umor etc.; preferă şedinţele individuale de consiliere celor de grup, iar procesul luării 
deciziei cu privire la carieră este unul dominant emotional şi mai putin rational şi 
sistematic. 


Social (S) 


Mediul Social: este unul care oferă prilejul de a discuta, de a fi flexibil, de a-i asculta pe 
alţii, domeniile educaţiei, asistenţei sociale, sănătăţii etc. sunt cele care pun pret pe 
aptitudinile de comunicare, pe atitudinea intelegatoare, generoasă şi amicală în relaţiile cu 
alţii, pe dorinţa de a-i ajuta pe semeni. 


Tipul de personalitate Social: persoană căreia îi place să lucreze cu oamenii, pentru a-i 
informa, consilia, ajuta, instrui, educa, forma, îngriji; are abilităţi în utilizarea creativă şi 
nuanţată a limbajului în aceste scopuri. 


Comportamentul clientului Social: acesta are un comportament orientat spre contacte 
sociale, îşi exprimă aspiraţiile de relationare socială altruistă în mod explicit, îi plac 
activităţile colective, de cooperare, informale, de grup; se oferă să-l sprijine pe consilier 
în activitatea sa; este uneori prea vorbaret. 


Întreprinzător (E) 


Mediul Intreprinzător: este unul în care sunt conduşi şi convinşi oamenii să acţioneze 
pentru atingerea scopurilor unei organizaţii sau instituţii, de regulă, din domeniul 
financiar sau economic; astfel de medii oferă putere, statut social înalt şi prosperitate. 


Tipul de personalitate Întreprinzător: persoană cu încredere în sine, sociabilă, asertivă, 
cu simţul riscului şi căreia îi place să convingă, să conducă şi să influenţeze pe oameni 
pentru realizarea scopurilor organizaţiei, instituţiei sau propriilor afaceri, să câştige poziţii 
sociale importante şi bogăţie; preferă să conducă decât să fie condusă. 


Comportamentul clientului Întreprinzător: acesta este dominant afirmativ, îşi exprimă 
sentimentele şi intenţiile (atunci când sunt social acceptate), mai mult, vrea să convingă 
pe alţii să acționeze conform cu convingerile sale decât să-i ajute; uneori se 
supraestimează şi-şi evaluează relativ inexact competențele şi aptitudinile; are un spirit de 
competiţie înalt, intră în conflict cu alţii din aceeaşi categorie cu el, este nerăbdător să 
acceadă la poziţiile cheie din instituția unde lucrează. 


Conventional (C) 


Mediul Conventional: este unul care presupune organizare si planificare, cu activitati 
derulate, de regulă, in birouri şi care presupun ţinerea de evidente, efectuarea de statistici, 
rapoarte; munca presupune ordine în documente de orice natură, activităţi previzibile şi 
oarecum, rutiniere venite de la coordonatori sau şefi. 

Tipul de personalitate Conventional: persoană căreia îi place să lucreze cu cifre, date şi 
informaţii, în mod meticulos, exact, detaliat şi sistematic; nu este deranjată să primească 
instrucţiuni de la alte persoane în munca sa; preferă să aibă control asupra ceea ce are de 
lucru şi nu să improvizeze în situaţii critice sau să ia decizii. 


Comportamentul clientului Conventional: acesta are o conduită convenţională, se 
prezintă ca o persoană ordonată, sistematică, cu simţul ierarhiei, de încredere; este mai 
puţin dispus să abordeze eventualitatea unor alternative ocupaţionale şi medii de muncă 
slab structurate; nevoia de ordine poate fi valorificată în domenii precum finante-banci, 
organizarea de activităţi educative şi conferinţe, contabilitate, procesare date. 


Pentru a avea o imagine sintetică asupra caracteristicilor tipurilor de personalitate definite 
de Holland este utilă consultarea următoarelor liste de trăsături specifice categoriilor cu 
care operează aceste inventare - RIASEC (utile şi ca un instrument de auto-evaluare): 


Realist Investigativ Artistic Social Întreprinzător | Conventional 
conformist analitic complicat convingator aventuros conformist 
franc precaut dezordonat cooperant ambitios constiincios 
onest critic emotional prietenos preocupat grijuliu 
umil curios expresiv generos dominator conservator 
materialist independent | idealist util plin de energie | inhibat 
natural intelectual imaginativ idealist impulsiv supus 
stăruitor introvert fără simţ practic| perspicace optimist ordonat 
practic metodic impulsiv amabil caută plăcerea | stăruitor 
modest modest independent responsabil popular practic 
timid precis intuitiv sociabil încredere în sine| calm 
stabil raţional nonconformist | cu tact sociabil neimaginativ 
chibzuit rezervat original intelegator vorbaret eficient 


În mod practic, sunt puţine cazurile de tipuri „pure” de personalitate şi medii de muncă; 
cel mai adesea vom întâlni combinaţii ale acestora. Tocmai de aceea, „Codul Holland” 
utilizează trei litere pentru a descrie fiecare tip de personalitate şi mediu de muncă (de 
ex.: EIA, ISE, CAS, SAE etc); aceste litere sunt tocmai inițialele categoriilor descrise mai 
sus (R, I, A, S, E, C). 


De pildă, un bibliotecar (Sharf, 1997) nu va avea doar codul C (convențional); el este în 
primul rand Conventional (C), dar in al doilea rând este Investigativ (I), iar în al treilea 
rând Social (S); în mod sintetic, codul său va fi CIS. 


Pentru un consilier, codul de personalitate Holland este SAE (tipul S - Social este 
predominant, la care se adaugă încă două tipuri suplimentare: A - Artistic si E - 
Intreprinzator). 


Trei concepte suplimentare întregesc conceptualizarea teoriei trăsătură-factor; acestea 
sunt: congruen{a, diferenţiere şi consistenţă. 

Congruenta 


Congruenta se referă la relaţia între tipul de personalitate şi tipul de mediu de munca; cu 
cât codurile lor sunt mai apropiate cu atât se consideră că relaţia este mai congruentă. De 
pildă, dacă un tip Realist lucrează într-un mediu Realist, se spune că relația între tipul de 
personalitate şi tipul de mediu de muncă este congruentă; în schimb, dacă un tip Social 
lucrează într-un mediu Artistic, această relaţie este incongruentă, iar persoana va fi relativ 
frustrată şi fără satisfacţie în munca sa. 


O persoană cu codul RSI va avea un nivel înalt de satisfacţie în muncă dacă mediul de 
activitate va fi tot RSI (congruenta ridicată) şi mai puţină satisfacție dacă ar fi RSA (mai 
puţin congruent). În consecinţă, un mediu de muncă de tipul RCA va fi mai incongruent 
cu tipul de personalitate RSI (amintit anterior) şi total incongruent cu unul de tip AEC, de 
exemplu. Aceste situaţii concrete sunt frecvente în activitatea de consiliere şi luarea 
factorului congruenta in calcul facilitează considerabil oferirea unei consilieri adecvate în 
alegerea viitorului loc de muncă, potrivit cu sistemul de interese şi valori ale clientului; 
este sarcina consilierului de a evalua clientul şi al asista în găsirea mediului de muncă 
potrivit (congruent) cu structura sa de personalitate. 


Diferentierea 


Diferentierea se referă la relaţia între tipuri şi la importanţa relativă a acestora. Persoanele 
şi mediile de muncă diferă în ceea ce priveşte apartenenţa la unul sau mai multe tipuri. 
Astfel, există persoane care se încadrează pe deplin în anumite coduri Holland, pe când 
altele par a avea caracteristici din toate cele şase tipuri; la fel se poate întâmpla şi cu 
mediile de muncă pe care le-ar prefera aceştia. 


Astfel, despre persoanele cărora le place să facă anumite lucruri şi le displace să facă 
altceva, se spune că interesele lor îi diferenţiază cu uşurinţă; tot aşa anumite persoane pot 
face bine orice fel de activităţi şi, în acest caz, vor fi nediferentiate în accepțiunea 
Holland. 


Un scor înalt la oricare tip indică un profil diferențiat, iar un profil nediferentiat 
presupune scoruri scăzute. 


Aşa cum tipurile de persoane variază în termeni de diferenţiere, tot aşa şi mediile de 
muncă sunt diferite. Acesta este şi explicaţia de ce anumite tipuri de persoane îşi găsesc 
în medii de muncă diferite (incongruenţă) categorii de activităţi care îi satisfac 
profesional (congruenta), din cauză că mediile de muncă sunt variabile în ceea ce priveşte 
gradul de diferenţiere. 


Persoanele nediferentiate ca tip au dificultăţi în luarea deciziei cu privire la viitoarea lor 
carieră profesională. Rolul consilierului în aceste situaţii este de al sprijini pe client să-şi 
ierarhizeze mai precis interesele şi să-şi stabilească priorităţi, adică „să se diferentieze”’ şi, 
în acest fel, să fie posibil să i se recomande un mediu de muncă adecvat structurii sale de 
interese şi aptitudini. 

Consistenta 


Consistenta se referă la similaritatea sau lipsa de similaritate a tipurilor atunci când sunt 
comparate. S-a constatat că anumite tipuri de personalitate au mai multe în comun cu 
unele tipuri decât cu altele. Astfel, tipul Social are mai multe în comun cu cel Artistic 
(sunt apropiate pe hexagonul tipurilor, deci sunt înalt consistente), decât ar avea cu cel 
Realist (sunt opuse pe hexagonul tipurilor, deci sunt scăzut consistente). 


În termeni de consistență se pot judeca şi mediile de muncă: un mediu de muncă Realist 
şi unul Social sunt inconsistente (RS), pe când unul Social cu unul Intreprinzator (SE) 
sunt consistente. 


Numărul ocupatiilor aflate în situaţii de consistenţă scăzută a tipurilor este redus. Cu toate 
acestea pot fi găsite unele care îmbină interesele Artistice cu aptitudinile numerice - tipul 
Conventional - şi cele presupuse de un mediu Întreprinzător — ACE (de ex.: deschiderea 
unei afaceri proprii cu un magazin de vânzare produse muzicale: casete audio, CD-uri, 
partituri, instrumente muzicale, aparate de redare sunete etc.). 


Un aspect suplimentar acestor trei concepte (Congruenţă, Diferentiere şi Consistenta), 
este cel de Identitate. Acesta se referă la stabilitatea intereselor profesionale şi claritatea 
scopurilor unui persoane cu privire la carieră. Identitatea este un scop important al 
consilierii şi apare ca un rezultat al acesteia: individual şi-a clarificat obiectivele, a luat o 
decizie şi şi-a conturat un plan cu privire la cariera sa, este conştient de avantajele şi 
obstacolele pe care le va întâlni 


Aceste aspecte sunt investigate printr-un alt instrument: Situația mea profesională - My 
Vocational Situation (MVS). 


Vocational Preference Inventory (VPI) a fost utilizat de Holland în două scopuri: pentru 
dezvoltarea teoriei sale cu privire la relaţia tipuri de personalitate-medii de muncă şi, 
împreună cu Self-Directed Search (SDS), pentru verificarea şi validarea acestei teorii; 
ambele instrumente venind consistent în sprijinul consilierii individuale. 


The Holland Self-Directed Search - Form R are următoarele componente: 


Form R Assessment Booklets cu următoarele secţiuni: Ocupatii dorite, Scalele SDS, Cum 
să-ţi organizezi răspunsurile, Ce înseamnă codul tău, Paşii următori, Cărţi utile. 


Occupations Finder and Alphabetized Occupations Finder Booklets include - fata de 
variantele anterioare - noi ocupaţii apărute ca efect al dezvoltării noilor tehnologii 
informatice şi informaţii despre cerințele de educaţie şi formare necesare pentru 
exercitarea acestora. 


You and Your Career Booklets explică utilizatorilor cele şase tipuri de personalitate cu 
care operează SDS şi oferă explicaţii legate de interpretarea scorurilor obţinute de clienţi 
în urma administrării Inventarului. 


Leisure Activities Finder Booklets enumeră peste 700 de activităţi de timp liber, menite 

să-i sprijine pe cei care isi planifică activitățile de acest tip şi pe persoanele aflate la 
varsta de pensionare. 


Educational Opportunities Finder Booklets ofera o listă cu 750 domenii de studii de 
nivel post-secundar puse în relație cu codurile Holland, menită să-i sprijine pe clienţi în 
opţiunile lor cu privire la filierele de educaţie şi formare existente. 


The SDS Technical Manual descrie etapele de elaborare a acestui instrument, elementele 
de noutate ale celei de a patra ediţii, studii, cercetări şi informaţii tehnice despre alte 
forme ale SDS (R, E, CP, Career Explorer). 


The Professional User’s Guide conţine informaţii practice despre toate formele SDS, 
teoria care stă la baza acestor instrumente, ghiduri de administrare a inventarului şi 
materiale de sprijin pentru scorare, interpretare, formarea consilierilor şi sugestii de 
aplicaţii practice ale SDS. 


În principal, SDS conţine un Inventar de evaluare şi o Listă ajutătoare (menită să 
faciliteze găsirea ocupatiilor corespunzătoare Codului Holland. 


Inventarul de evaluare are patru scale propriu-zise: 


1. Activități (11 itemi - pentru fiecare din cele şase tipuri de personalitate) - 66 
itemi. 

2. Competenţe (11 itemi - pentru fiecare din cele şase tipuri de personalitate) - 
66 itemi. 


3. Ocupatii (14 itemi - pentru fiecare din cele şase tipuri de personalitate) - 84 
itemi. 

4. Autoapreciere (câte 2 itemi pentru fiecare din cele şase tipuri de 
personalitate) - 12 itemi. 


- în total, 228 de itemi, repartizaţi, însă, inegal pentru cele patru scale - şi o secţiune 
intitulată Aspiratii profesionale (unde pot fi menţionate până la opt ocupaţii). 


Scalele 1, 2, 3 şi 4 sunt utilizate pentru calcularea scorului pentru fiecare din cele şase 
tipuri de personalitate. Ordinea de mărime a frecvenţei scorurilor la cele şase tipuri de 
personalitate dă şi ordinea celor trei litere ale codului Holland. Secţiunea - Aspiratii 
(profesionale) - poate fi utilizată ca mijloc de validare a scorului / codului obținut. Acesta 
va fi utilizat apoi în găsirea mediului de muncă echivalent în Lista ajutătoare (adică o 
ocupaţie care are aceiaşi structură a codului de litere). 


Acest instrument este foarte popular în practica activității de consiliere din Statele Unite 
şi Canada, dar şi din alte tari cu tradiţie în consiliere, datorită unei abordări pragmatice şi 
comprehensibile a actului consilierii. 

În Dictionary of Holland Occupational Codes (1989) sunt înscrise 12099 de ocupaţii, 
insotite de codul Holland. In realizarea acestui Dictionar au fost utilizate date cu privire la 
analiza locurilor de munca şi profilul de personalitate a persoanelor care le ocupă; despre 
acestea s-au avut în vedere: nivelul de educaţie şi formare cerut, aptitudini, trăsături 
temperamentale, interese şi dezvoltarea fizică necesare, apreciate în corelaţie cu condiţiile 
mediului de muncă. Acest Dicţionar este o transpunere a Dictionary of Occupational 
Titles (DOT) în termenii sistemului de clasificare Holland (RIASEC). 


În mod concret, Dicţionarul include: Codul Holland, denumirea ocupatiilor, nivelurile de 
educaţie şi experienţa practică necesare pentru exercitarea acestora, codul DOT (de 9 
cifre, care conduce la descrierea profilului ocupational respectiv). 


In utilizarea acestui Dicţionar va trebui să se ţină cont de câteva aspecte, precum: 


e  Clasificările nu sunt strict distincte; există ocupaţii care pot să apară asociate 
cu coduri Holland diferite (de ex.: ocupațiile CR din categoria Conventional 
se aseamănă cu ocupațiile RC din categoria Realist); în plus, ocupațiile care 
acceptă niveluri mai reduse de educaţie şi formare sunt mai puţin diferenţiate, 
fata de cele care cer studii superioare. 


e În clasificarea ocupatiilor s-au strecurat multe stereotipuri de percepţie a 
conţinutului muncii („un individ din categoria Realist nu lucrează niciodată 
cu hartoage”, „o persoană care aparține categoriei Conventional nu lucrează 
cu unelte şi scule”, „un Investigativ nu are nevoie de opinii artistice” etc.) 
lucru care nu este pe deplin adevărat în toate situaţiile. 


e Structurile de personalitate ale indivizilor sunt combinaţii - în proporții 
diferite - ale mai multor categorii de trăsături, aptitudini, interese, atitudini 
sau alte procese psihice, astfel că nici o persoană nu aparține doar unui 
anumit tip de personalitate şi nu are trăsături - în linii mari - irepetabile. 
Consecința acestui fapt este că indivizilor cu structuri de personalitate relativ 
diferite pot să le corespundă aceleaşi categorii de ocupaţii sau, mai concret, 
aceleiaşi persoane îi pot fi recomandate mai multe ocupaţii. 


e Si situaţia inversă este valabilă: o anumită profesie poate fi exercitată - la 
niveluri satisfăcătoare - de indivizi care fac parte din diferite structuri de 
personalitate, dar vor avea niveluri de performanţă mai ridicate, doar anumite 
categorii de persoane. 


Versiunile inventarului Holland sunt: creion-hârtie, pe computerul personal (SDS:CV 
publicat în 1985 - în versiune DOS - şi revizuit în 1996 - în versiune Windows) şi pe 
Internet (din 1999, contra-cost, Form R: www.self-directed-search.com). 


Timpul de administrare: aproximativ 35-45 de minute. 


Exista si versiuni pe computer a SDS (Form R si Form CP) compatibile Apple si IBM. 
Ambele versiuni prezinta pasii ce trebuie facuti in vederea completarii inventarului - prin 

utilizarea tastaturii calculatorului. In această situaţie, computerul, la încheierea 
completării Inventarului SDS „calculează” scorurile RIASEC şi obţine codul Holland al 
clientului. Pentru aceasta, calculatorul face apel la o mare bază de date şi caută ocupațiile 
compatibile cu codul clientului care a completat Inventarul, oferind-i acestuia un „raport 
personalizat”, care poate fi tipărit. 


Versiunea computerizată a SDS permite administrarea mai rapidă a acestui Inventar, o 
scorare imediată şi fără eroare, este mai atractivă pentru majoritatea clienţilor, oferă 
imediat listele cu ocupaţii, cât şi „interpretări” ale codului clientului etc. 


Populaţia ţintă 


Self-Directed Search cuprinde următoarele categorii de instrumente: 


Self-Directed Search - Form CP pentru elevi / adolescenţi 
Self-Directed Search - Form R pentru adulți şi studenţi 
Self-Directed Search - Form E pentru persoane cu un nivel redus de instruire 


Scopul instrumentului este acela de a-i sprijini pe clienţi să-şi identifice ocupaţia potrivită 
cu interesele şi abilităţile lor. 


The Self-Directed Serch - Inventarul de Interese Holland este un instrument de lucru ce 
simulează experienţe de consilierea carierei şi este folosit în regim de auto-administrare 
(individuală sau în grup), auto-scorare şi auto-interpretare; în aceste etape prezenţa 
consilierului este necesară în unele situaţii şi pentru anumite categorii de clienţi. 


Exemple, studii de caz, exerciţii 


Teoria şi metoda de evaluare conexă, aşa cum constată chiar Holland (1992), acoperă 
doar o parte din variabilele care sunt implicate în alegerea carierei; mai intervin în acest 
proces factori precum: vârsta subiecţilor, genul, nivelul de educaţie, poziţia socială, 
sistemul de aptitudini, abilități şi deprinderi personale etc. 


Exemple de asociere a tipologiilor de personalitate Holland cu anumite ocupaţii sau 
profesii: 

Realist Investigativ Artistic Social Întreprinzător | Conventional 
Mecanic Statistician Actor Consilier Vânzător auto Contabil 
auto 
Fermier Geolog Coregraf Profesor Bucatar Functionar 

credite / 
asigurari 
Electrician Meteorolog Compozitor Istoric Detectiv Functionar 
inregistrari 
medicale 
Tehnician Programator Designer Director Paramedic Functionar 
dentar calculatoare moda resurse posta 
umane 
Pilot Medic Pictor Asistent Manager hotel Receptioner 
social 
Inginer Psiholog Muzician Jurnalist Avocat Secretara 
mecanic 


Multe universităţi din SUA îşi prezintă oferta de educaţie şi formare în termenii 
categoriilor tipologice Holland, prin serviciile de informare şi consiliere. 


Evaluarea metodei 


Pentru un consilier este extrem de utilă cunoaşterea prealabilă sau aflarea codului tipului 
de personalitate, în urma aplicării Inventarelor Holland. Acest cod dă indicii importante 
despre sfera de interese a unui individ şi îi ajută pe consilieri să asocieze caracteristicilor 
de personalitate ale clienţilor cu informaţiile despre profesii şi ocupaţii, să ofere indicii 
despre mediul de muncă mai potrivit a fi recomandat de consilier pentru clientul său. 
Totodată, codul este important şi în situaţia când consilierul este pus în situaţia de a 
recomanda pentru client medii de muncă înrudite, în cazul că acesta doreşte să se 
transfere la un alt loc de muncă sau să abordeze o altă ocupaţie sau profesie. 


Studii recente arată că o înaltă congruenţă a tipurilor de personalitate cu cele ale mediilor 
de muncă nu corelează linear cu satisfacția profesională sau lipsa stresului. De asemenea, 
se face observaţia că tipurile de personalitate Holland nu se regăsesc în alte tipologii ale 
personalităţii investigate cu instrumente psihologice de profil. 


Aceste fapte nu-i diminuează Teoriei trăsătură-factor importanța practică, pentru că, aşa 
cum a precizat chiar Holland, ea este destinată sprijinirii consilierii carierei şi nu evaluării 
psihologice. 


Teoria lui Holland şi aspectele practice care decurg din aceasta sunt larg acceptate de 
consilieri pentru că se oferă un instrument uşor de aplicat, înţeles rapid de clienţi în cursul 
şedinţelor de consiliere, practic în sistematizarea (primară) a tipurilor de personalitate şi 

mediilor de munca (atat de diverse in fapt). Descrierea acestora in mod ierarhic, prin trei 
litere-cod este un alt element operational important. 


Teoria lui Holland şi instrumentele SDS adiacente nu oferă o imagine explicită şi 
complexă a procesului alegerii ocupatiilor; cu toate acestea inventarul şi logica acestuia 
este preferat de clienţi şi consilieri. Fără îndoială că aceia care critică tipologia 
personalităţii Holland au dreptate în privința simplităţii sale, cât şi în ceea ce priveşte 
susținerea statistică a unor concepte cheia ale teoriei (consistenţa, diferenţierea etc.), 
justificarea modului de „asociere” profil de personalitate-ocupatie etc. Rămân încă 
discutabile datele cu privire la valoarea predictivă a „codului” în „confruntarea” acestuia 
cu întreaga realitate ocupationala a clienților de-a lungul vieţii lor, cât şi validitatea 
acestei tipologii în ceea ce priveşte anumite categorii speciale de populaţii. 


Cercetări specifice au fost făcute cu privire la relaţia între tipologia Holland şi: 
e aspiraţiile profesionale (parţial corespondente cu cod personal Holland); 
e caracteristicile de gen (sau identificarea cu un rol specific sexului); 
e interesele academice; 
e nivelul de educaţie a clienților; 


e influența anumitor pattern-uri culturale (stereotipuri profesionale) asupra 
alegerilor profesionale; 


e imaginea de sine sau auto-evaluarea aptitudinilor personale; 


e rezultatele obţinute cu alte instrumente (Myers-Briggs Type Indicator, 
Strong Interest Inventory, Career Thoughts Inventory - Sampson); 


e relația între codurile Holland ale părinţilor şi cele ale fiilor lor (care, în linii 
mari, sunt congruente) etc. 


Au fost făcute studii comparate între variantele SDS de tip creion-hârtie şi cele instalate 
pe computere personale sau pe Internet, în termeni de preferinţe ale clienţilor în 
administrare (este preferată varianta instalată pe computer), echivalenta rezultatelor 
obținute prin completarea diferitelor formate (rezultate relativ asemănătoare), timp de 
administrare (cel mai scurt în varianta pe Internet, apoi pe computer şi creion-hartie), 
gradul de ,,dependenta” a clienţilor de consilier în cele trei situaţii (mai mică sau nulă în 
cazul variantelor electronice) etc. 


Ca avantaje unanim recunoscute ale acestui mijloc de evaluare enumerăm: uşurinţa în 
administrare, scorarea simplă, obţinerea facilă a codului personal Holland, identificarea 
rapidă a ocupatiilor cu un cod similar celui personal. 


Ca dezavantaje relative se aminteşte faptul că unii clienţi au nevoie de şedinţe ulterioare 
administrării Inventarului pentru a primi din partea consilierului răspunsuri la întrebări 
legate de logica acestui Inventar, modul de marcare a răspunsurilor, utilizarea Foii de 
răspuns, identificarea ocupatiilor corespunzătoare codului personal. Se menţionează, 
totodată, că Inventarul are o valoarea predictivă relativ limitată, pentru că acei clienţi care 

au urmat rationalitatea şi „sugestiile” conţinute in codul personal in procesul alegerii 
carierei, ulterior nu conformă de o manieră semnificativă satisfacția în planul profesional 
comparativ cu cei care nu au urmat un demers similar. 

Inventarul de interese ocupationale Kuder 
Kuder Occupational Interest Survey (KOIS) 


Mihai JIGAU 


Institutul de Stiinte ale Educatiei, Bucuresti 


Istoric 


Frederic Kuder (1903-2000) a lansat in anii '40 pe piaţa instrumentelor de lucru ale 
consilierii Kuder Preference Records (KPR); de atunci acest instrument a fost folosit de 
peste 100 de milioane de persoane in explorarea directiilor de dezvoltare a carierei. 


O primă revizuire a Inventarului a avut loc în 1943 - Kuder Preference Records, apoi au 
urmat Kuder General Interest Survey, Form E (KGIS), Kuder Occupational Interest 
Survey, Form DD (KOIS) şi instrumentul cel mai recent - Kuder Career Search with 
Person Match. 


Fundamente teoretice 


Ipoteza de lucru utilizată de Kuder în alcătuirea Inventarelor porneşte de la constatarea 
că, treptat, la fiecare individ se conturează unele pattern-uri de preferinţe şi 
comportamente ocupaţionale specifice, care sunt compatibile cu anumite profesii sau 
meserii. Răspunsurile clienților la Inventar sunt confruntate cu unele considerate de 
referință, fapt ce permite, prin comparare, pe de o parte, validarea noilor profile obţinute 
în urma evaluării, iar pe de altă parte, emiterea ipotezei că şi clienţilor cu acelaşi profil ca 


49 


al persoanelor deja angajate - si care au avut succes intr-o ocupatie specifica - li se vor 
„potrivi” aceleaşi ocupaţii. 


Kuder a creat itemi prin care se intenţionează să se măsoare acele elemente considerate 
importante şi dezirabile şi cerute de anumite locuri de muncă, prin investigarea sistemelor 
de interese ale clienţilor. Prin analiza statistică a răspunsurilor s-a verificat măsura în care 
itemii discriminează cu adevărat unele criterii de grup specifice anumitor ocupaţii. 


De pildă, itemi precum: 
e „a repara ceva la maşină în week-end; 
e areasambla un ceas; 


e a schimba garnitura unui robinet care curge; 


x» 


e arepara o bicicletă” etc. 


sunt considerati semnificativi in diferentierea persoanele cu interese pentru domeniul 
Mecanic, de cele care nu au nici o preferinţă în această arie ocupationala. 


Kuder mai afirmă că, atunci când o persoană alege unul din aceşti itemi, are tendinţa de 
alege şi alţii din aceeaşi categorie; în aceeaşi măsură este valabilă şi situaţia reciprocă. 
Acest fapt ne dă o imagine asupra polarizării sistemelor de interese: pe măsură ce acestea 
se dezvoltă pentru o anumită arie, se conturează şi aversiunea / respingerea pentru altele 
(Cottle, 1968). 


Prezentarea metodei 


Fiecare item al Inventarului Kuder este alcătuit dintr-un ansamblu de trei propoziţii care 
au legătură cu activitățile specifice domeniilor ocupaţionale vizate. La aceste triade se 
răspunde, de fapt, doar la două din afirmaţii: se alege una care place cel mai mult şi o alta 
care displace cel mai mult. 


lată un exemplu: 


Îmi place cel mai mult Îmi displace cel mai mult 
A A repara un ceas defect O A O 
B A tine evidențe contabile | o B o 
e A picta un tablou o C o 


După cum se vede, spre deosebire de Inventarul Strong (SVIB) - la care se face o 
comparaţie între răspunsurile clienţilor şi cele ale persoanelor care au succes şi satisfacţii 
în anumite ocupaţii - Inventarul KPR le solicită indivizilor să marcheze activităţile pe care 
le preferă sau nu, fapt ce va oferi o imagine cu privire la ariile lor de interes personal mai 
ridicat şi care se constituie în elemente cerute de anumite ocupaţii. 

In cele două cazuri, după administrarea Inventarelor de interese, consilierul ar putea 
afirma: 


e în cazul Inventarului Strong (SVIB): „sistemul dv. de interese este 
asemănător cu cel al arhitecţilor care au succes în profesia lor”; 


e in cazul Inventarului Kuder (KPR): „în domeniile serviciilor sociale şi 
afacerilor nivelurile intereselor dv. sunt foarte înalte, iar în cele mecanice şi 
muzicale sunt foarte scăzute”. 


Scopul general al Inventarelor Kuder este, în consecință, acela de a investiga preferinţele 
ocupaţionale şi, implicit, de a facilita identificarea nevoilor în materie de educaţie şi 
formare ale clienţilor pentru a face posibilă luarea deciziilor cu privire la insertia 
socio-profesională, proiectarea sau identificarea direcțiilor de dezvoltare a carierei, adică 
„să deschidă clienţilor aria opţiunilor posibile, în loc să le limiteze”. 


Kuder General Interest Survey, Form E (KGIS), ediţia din 1988, este un instrument de 
evaluare a intereselor tinerilor (elevi din clasele VI-XII) pentru sprijinirea selecţiei la 
intrarea în învățământul superior şi ale adulţilor (implicaţi în stagii de formare continuă) 
în vederea explorării lumii muncii şi dezvoltării carierei. 


Scalele utilizate de Inventarele Kuder sunt următoarele: 
e Activităţi în aer liber (în exterior) (0) 
e Mecanice (1) 

e Calcule (2) 

e Ştiinţifice (3) 

e Afaceri (4) 

e Artistice (5) 

e Literare (6) 

e Muzicale (7) 

e Servicii Sociale (8) 

e Activități de birou (9) 


Se obţin astfel 10 scoruri la domeniile profesionale amintite anterior; există şi un scor 
care evidențiază nivelul de încredere care se poate acorda rezultatelor (scala V). 


Este posibilă, de asemenea, şi identificarea corespondenţei cu Codul Holland (format din 
trei litere). In acest caz: 


e Activitățile desfăşurate în aer liber şi cele Mecanice corespund codului R 
(Realist). 


e Activităţile din categoria Științifice corespund codului I (Investigativ). 

e Artistice, Literare, Muzicale corespund codului A (Artistic). 

e Servicii Sociale corespund codului S (Social). 

e Afaceri corespund codului E (Întreprinzător). 

e Calcule şi Activităţi de birou corespund codului C (Conventional). 


Inventarul KGIS Form E este disponibil în 3 variante: cu scorare manuală, scanarea foilor 
de răspuns şi scorare electronică (prin instalarea unui program adecvat pe calculator). 


Inventarul conţine 168 de situaţii asociate diferitelor ocupaţii. Fiecare dintre acestea sunt 
subdivizate în câte trei activităţi, pe care testul solicită a fi alese (ca fiind cel mai mult 
preferate), respinse (ca fiind cel mai puţin agreate) sau văzute ca neutre (şi astfel, 
nemarcate). 


Timpul de administrare a Inventarului este cuprins între 45-60 de minute. 


Prin raportarea la etaloanele Inventarului (percentile, grupate în nivelurile: înalt, mediu, 
scăzut şi pe genuri) se obţin profiluri ocupaţionale, care pot fi însoţite şi de „interpretări” 
şi explicaţii suplimentare pentru beneficiari. Scorurile de referință nu fac diferențieri în 
funcţie şi de alte criterii, precum: poziţie socială, statut economic, etnie etc. 


Kuder Occupational Interest Survey, Form DD (KOIS) este ediţia revăzută în 1985 a 
variantei Inventarului publicat în 1979 şi este destinat investigării intereselor profesionale 
atât ale elevilor de liceu (din anii terminali), studenţilor, cât şi adulţilor de orice vârstă. 
Obiectivele acestui instrument vizează auto-cunoaşterea, consilierea carierei şi găsirea de 
noi alternative de dezvoltare a carierei personale. 


Această nouă variantă cuprinde 100 de întrebări - grupate câte trei - care cer răspunsuri 
obligatorii / forțate între ocupaţia cea mai preferată, ocupaţia cea mai putin preferată şi o 
ocupaţie aflată în situaţie neutră şi la care, de altfel, nu se cere nici un răspuns. Întrebările 
sunt redactate în şase niveluri de înţelegere a vocabularului şi vizează diferite ocupaţii, 
activităţi preferate, situaţii ipotetice de muncă sau de viaţă curentă (vizita la un muzeu, 
lectură într-o bibliotecă, hobby-uri etc.). 


Pattern-urile de răspuns la inventar ale clienţilor au fost comparate cu cele ale 
persoanelor care sunt deja implicate în diferite activităţi academice sau de muncă şi care 
se consideră multumite de alegerea şi conţinutul muncii lor. 


Inventarul KOIS - Form DD este un instrument de investigare a intereselor ocupaţionale 
mai operaţional ca variantele precedente, prin manuale şi ghiduri de administrare şi 
utilizare sau scalele proprii menite să ducă la alcătuirea profilului ocupational. În 
Manualul General Kuder din 1991 este prezentat un procedeu care permite convertirea 
scorurile obţinute prin Inventarul KOIS în coduri Holland. 


Conţinutul KOTS: 


e Estimări ale Intereselor Profesionale: Activităţi în aer liber (in exterior), 
Mecanice, Calcule, Ştiinţifice, Afaceri, Artistice, Literare, Muzicale, Servicii 
Sociale, Activităţi de birou. Instrumentul a fost etalonat pe un lot de 1583 de 

persoane de genul masculin si 1631 de persoane de genul feminin, care erau 
elevi de liceu sau studenti. 


e Scale Ocupationale: 109, din care, 33 sunt etaloane pentru criteriul de grup - 
de genul masculin şi tot atâtea pentru feminin, precum şi 32 numai pentru 
grupa masculin şi 11 numai pentru grupa feminin. Instrumentul a fost 
etalonat pe un lot de peste 200 de persoane (de genul masculin şi feminin) de 
25 de ani sau peste această vârstă, care au declarat că sunt angajaţi în muncă 
de peste 3 ani şi că au satisfacţii profesionale în domeniul lor de activitate. 


e Scale pentru elevi şi studenţi: 40, din care: 14 sunt etaloane pentru criteriul de 
grup - de genul masculin şi tot atâtea pentru feminin, precum şi 8 numai 
pentru grupa masculin şi 4 numai pentru grupa feminin. Instrumentul a fost 
etalonat pe un lot de peste 200 de persoane (de genul masculin şi feminin), 
adolescenţi sau adulți din diferite licee şi universități. 


e Scale experimentale: 8. 
e Scorul V: de verificare a validității generale a răspunsurilor. 


Scorurile numerice obținute de clienți în urma administrării instrumentelor: Scale 
Ocupationale şi Scala pentru elevi şi studenţi sunt coeficienţi Lambda, care dau 
informaţii despre gradul de concordanţă / similitudine a răspunsurilor la inventar cu cele 
oferite de grupul martor / de referinţă. 


Există şi o variantă a instrumentului în format electronic: KOIS DD/PC si care se 
administrează încă din 1993 prin utilizarea unui soft instalat pe un computer personal. În 
această situaţie itemii sunt prezentaţi pe ecran, iar răspunsurile sunt date prin utilizarea 
tastaturii; se câştigă, astfel, cam 20 de minute din timpul de administrare necesar pentru 
formatul creion-hârtie. Rezultatul se obține în câteva clipe şi este prezentat pe ecran, iar 
apoi poate fi tipărit pe hârtie pentru client. Avantajul variantei este acela că se poate 
reveni asupra unor răspunsuri, se pot stabili niveluri de detaliere ale alternativelor 
ocupaţionale, se poate solicita identificarea ocupatiilor potrivite profilului obţinut, se pot 
verifica alegerile deja făcute sau se poate controla măsura în care profilul obţinut este 
concordant sau nu cu aşteptările clientului. Programul respectiv poate prelucra şi 
răspunsurile obţinute din administrarea formei creion-hârtie prin scanarea foii de răspuns. 


Instrumentele Kuder College şi Career Planning System se găsesc în sistem online într-o 
formă interactivă şi reprezintă una din recentele serii de instrumente de evaluare utilizate 
în consiliere (vezi www.kuder.com). 


Utilizarea Inventarelor în format online este posibilă contra cost. 


Sunt disponibile şi următoarele publicaţii pentru a fi utilizate de consilierii şcolari şi alti 
practicieni care folosesc instrumentele Kuder: 


e  Kuder Occupational Interest Survey, General Manual (pentru consilierii 
şcolari şi ai carierei pentru a-i sprijini să ofere răspunsuri clienților în 
procesul de înţelegere a evaluărilor efectuate). 

e Kuder DD Control Card (pentru consilierii şcolari şi ai carierei în 
corespondenta cu clientii evaluati). 


e Kuder DD Scoring Service Envelope (pentru consilierii şcolari şi ai carierei 
in corespondenta cu clientii evaluati). 


The Kuder Career Search (care reprezinta a treia generatie de instrumente de evaluare a 
intereselor profesionale) impreuna cu Person Match este, de asemenea, unul din recentele 
instrumente de evaluare a intereselor profesionale ale adultilor. Administrarea acestui 
chestionar este posibilă şi online, iar scorul poate fi obţinut rapid prin acelaşi mijloc, 
situaţie de preferat pentru acei clienţi care nu au nevoie să li se interpreteze scorurile sau 
profilele ocupaţionale rezultate. Totuşi, partea Person Match din Kuder Career Search 
este destinată clienților adulţi care au nevoie de o discuţie cu consilierul şi de analize 
comune ale alternativelor şi intentiilor decizionale în aria lor profesională. De cele mai 
multe ori, evaluarea efectuată va întări propriile opinii despre sine ale clienţilor, dar ei 
simt nevoia unei întâlniri cu un specialist, care le va confirma că imaginea pe care o au 
despre sine în plan profesional este şi corectă şi profitabilă pentru cariera lor viitoare. 


Rezultatele administrării Inventarului şi profilul personal obţinut îi poate ajuta, totodată, 
pe adolescenţi să-şi identifice cele mai potrivite rute de continuare a studiilor (ofertele 
instituţiilor educative având acelaşi sistem de codificare a domeniilor de interes). 


Ce semnifică „person matching”? 


Încă din 1990, Kuder scria că „în loc să combinăm oamenii cu locurile de muncă, de ce 
nu am potrivi oamenii cu alţi oameni care sunt deja angajaţi în anumite locuri de muncă?” 
Acest mod de „potrivire” are avantajul introducerii în actul consilierii de relatări despre 
anumite profesii ale celor care le exercită, clientul urmărind mai ales măsura în care se 
regăseşte în fiecare din acestea, şi în mai mică măsură interpretarea în sine a scorului la 
Inventarul de interese. Fiecărui client i se prezintă „povestea profesională” a 14 persoane 
care au interese similare cu ale sale, chiar dacă au profesii din diferite domenii. Întrebarea 
consilierului ar fi: Care din aceste „mini-autobiografii profesionale” ti s-ar potrivi şi tie? 
Acest demers este pe deplin justificat de faptul că multe persoane sunt interesate, în 
acelaşi timp, de anumite domenii de muncă şi de oamenii cu care vor lucra. Pentru aceşti 
clienţi va fi important să se răspundă la întrebări de tipul: Ce tip de relaţii interumane se 
dezvoltă în anumite situaţii de muncă? Cât loc oferă pentru creativitate şi iniţiativă 
personală şefii şi colegii? Cum sunt oamenii care au aceleaşi interese ca mine? Care 
aspecte din munca lor mi-ar place şi mie şi care nu? Pot găsi, în final, o profesie care să 
întrunească toate preferinţele mele? 


In acest fel, clientul va observa că anumite structuri de interese profesionale pot fi 
compatibile cu mai multe domenii profesionale, ocupaţii sau locuri de muncă. 


În acelaşi scop pot fi administrate mai multe instrumente Kuder (de ex.: The Kuder 
Career Search with Person Match, The Kuder Skills Assessment şi Super's Work Values 
Inventory) şi ale căror rezultate pot alcătui un „Portofoliu Kuder” al clientului şi care îi 
vor servi la luarea deciziei şi alcătuirea unui plan individual pentru dezvoltarea carierei. 
La acesta se mai pot adăuga: informaţii despre nivelul său de educaţie şi formare, 

experiența de muncă, date despre implicarea sa în activități comunitare voluntare sau 
extra-curriculare, aptitudini, deprinderi şi abilități, CV-ul etc. 


Inventarul are 60 de itemi, iar rezultatele se obţin după o completare care durează cam 
20-30 de minute. Există o versiune a Inventarului la care scorarea este făcută de consilier, 
iar rezultatele i se trimit clientului prin poştă. 


Populaţia ţintă 


Clienţii vizati de KOIS sunt reprezentaţi de: 
e elevii din clasele VI-XII sau doar din clasele terminale de liceu; 
e studenți şi 


e adulți - de orice vârstă - care doresc să-şi schimbe cariera, să se (re)angajeze 
sau să se înscrie în programe de formare continuă. 


Exemple, studii de caz, exerciţii 


Primul Inventar Kuder, creion-hârtie (de la care au derivat toate celelalte variante), se 
prezintă sub forma unei broşuri care conţine atât întrebările de identificare ale intereselor 
ocupaţionale, foaia de răspuns corespunzătoare, cât şi profilul ocupational care se 
înmânează clientului. Aplicarea acestui Inventar se face individual sau în grup. 


Instrumentul cuprinde 168 grupuri de întrebări, tipărite în 14 seturi (fiecare grup 
conţinând trei întrebări) pe fiecare din cele 12 pagini ale broşurii, în total 504 întrebări. 


În fiecare grup de trei întrebări clientul marchează activitatea / situaţia care îl interesează 
cel mai mult (în coloana M) şi cea care îl interesează cel mai puţin (în coloana P). În 
acest fel, în fiecare grup de trei întrebări, totdeauna va rămâne o activitate / situație 
nemarcata (vezi Anexa 1 - Instrucţiuni). 


Întrebările de pe cele 12 pagini sunt imprimate pe foi din ce în ce mai reduse în lăţime, 
astfel ca foaia de răspuns - care se află la finalul brosurii - să fie mereu vizibilă şi să ofere 
la fiecare altă pagină de lucru doar o nouă coloană de marcat răspunsurile. 


După marcarea opţiunilor pe o Foaie de răspuns, peste aceasta se suprapun 11 grile de 
despuiere a răspunsurilor (V şi 0, 1, 2, 3,4,5,6,7,8,9). 

Scala V este de verificare a corectitudinii completarii Inventarului; valori sub un anumit 
prag minim, impune reconsiderarea rezultatelor şi verificarea înţelegerii instrucţiunilor de 
răspuns şi/sau a corectitudinii marcării răspunsurilor. 


Scalele marcate cu 0, 1, 2, 3, 4, 5, 6, 7, 8, 9 corespund celor zece domenii de interese: 
Activităţi în exterior (0), Mecanice (1), Calcule (2), Ştiinţifice (3), Afaceri (4), Artistice 
(5), Literare (6), Muzicale (7), Servicii Sociale (8), Activităţi de birou (9). 


Fiecare scor se obține prin adunarea răspunsurilor identificate cu cele 10 grile. Acestea se 
raportează la o foaie cu 10 etaloane exprimate în percentile (corespunzătoare celor zece 
domenii de interese). Se ajunge, astfel, la identificarea - în fiecare categorie de interese 
ocupaţionale ale clienţilor - a trei categorii de intensitate ale acestora: înalte (100-75), 
medii (75-25) şi scăzute (25-0) în funcţie şi de apartenenţa clienţilor la fiecare din grupul 
de gen masculin sau feminin. 


Datele obţinute se transcriu pe o foaie numită Profil profesional. Acesta se înmânează 
clientului şi conţine rezultatele evaluării intereselor sale ocupaţionale într-o formă grafică 
uşor de înţeles (vezi Anexa 2 - Profilul profesional). Desigur, fiecare „profil personal” 
poate fi însoţit de o interpretare rezumativa, oferită clientului de către consilier sub formă 
orală sau scrisă. (vezi Anexa 3 - Interpretări rezumative ale profilelor profesionale). 


Timpul total de administrare a instrumentului este de 30-60 de minute. 


Evaluarea metodei 


Inventarul Kuder este un instrument important de lucru în ansamblul metodelor ajutătoare 
activităţii consilierului. Numărul relativ mare de întrebări ale Inventarului îi asigură 
acestuia o mai înaltă fiabilitate a profilelor ocupaţionale obţinute şi, în consecință, sfatul 
de consiliere bazat pe aceste rezultate este mai plauzibil pentru client. 


Este interesant de menţionat că studiile longitudinale efectuate asupra valorii predictive 
(şi persuasive) ale Inventarelor KOIS arată că peste 51% dintre clienţii care au completat 
aceste instrumente s-au angajat şi profesează una din primele cinci ocupaţii recomandate 
de consilier ca urmare a rezultatelor sugerate de acest Inventar. 

Anexa | 


Inventar de Interese Profesionale - Kuder * 

Form C 
Instructiuni 
Acest caiet cu intrebari are ca scop sondarea intereselor / preferintelor dv. cu privire la 
viitoarea profesie. Nu există răspunsuri corecte sau greşite. Un răspuns este corect dacă 
este adevărat pentru dv. 
Pe fiecare pagina a caietului veţi găsi o listă de posibile opțiuni, grupate câte trei. Mai întâi 
citiţi fiecare grup de câte trei, decideti care situaţie vă interesează mai MULT si 
insemnati-o prin înnegrirea dreptunghiului de pe foaia de răspuns pe coloana notată cu M 
(mult). Apoi identificati-o pe cea care vă interesează mai PUTIN şi, la fel, innegriti 
dreptunghiul de pe coloana notată cu P (putin). Observati că o situaţie din cele trei 
prezentate, va rămâne de fiecare dată fără nici un semn pe foaia de răspuns. 
În Exemplul 1, persoana care a răspuns, a notat (prin înnegrirea dreptunghiurilor 
muzeu şi că i-ar place mai PUTIN să răsfoiască prin cărţi într-o bibliotecă. 
În Exemplul 2 aceeaşi persoană, a indicat că i-ar place mai MULT să colectioneze 
autografe şi mai PUTIN să colectioneze fluturi. 
Exemplul 1 


N. Să vizitezi o galerie de artă modernă. 
P. Să răsfoieşti cărți într-o bibliotecă. 
Q. Să vizitezi un muzeu. 


z 
QO} Z 
vu 


Exemplul 2 
M P 
a. Sa colectionezi autografe. | - 
b. Sa colectionezi monede. b 
c. Să colectionezi fluturi. c | | 


Imaginati-va că ati putea realiza toate acţiunile propuse, chiar si pe cele care cer o 
pregătire specială. Alegeţi ca şi cum toate acţiunile v-ar fi la fel de familiare. Nu faceţi 
alegeri numai pentru că situaţiile propuse ar fi inedite sau pentru că alţii le consideră 
bune. 

În cazul în care vă plac sau, dimpotrivă, vă displac toate cele trei activităţi, încercaţi, totuşi, 
să le diferentiati, făcând cele două alegeri cerute. Este important să raspundeti la toate 
întrebările. Pentru fiecare grup de trei, esenţial este să alegeţi pe „cea preferată mai 
MULT", respectiv, pe „cea mai PUTIN plăcută”. 

Nu pierdeţi prea mult timp pentru a vă hotărî. Faceţi singur alegerea. Dacă un răspuns nu 
reprezintă propria dv. alegere, el nu va putea contribui la formarea unei imagini reale 
asupra intereselor dumneavoastră. 

Dacă vreţi să schimbaţi un răspuns, tăiaţi-l cu un X, şi apoi însemnați noul răspuns. 

Nu faceţi nici o însemnare pe broşură, ci doar pe ultima pagină, care este foaia de răspuns. 


“ Instrucţiuni traduse în vederea acestei prezentări. 

Anexa 2 


Profil profesional 

oo 99. US: 9 

Anexa 3 


INTERPRETAREA REZUMATIVA A PROFILULUI 


0. INTERESE PENTRU ACTIVITĂŢI DESFĂŞURATE ÎN AER LIBER: subiectul 
preferă să-şi desfăşoare munca afară, în exterior, să se ocupe de creşterea 
animalelor, de cultivarea plantelor, în construcţii etc. 


Ocupaţii recomandate: inginer forestier, inginer agronom, medic veterinar, 
fermier, pădurar, naturalist, geograf, marinar (căpitan de navă, ofiţer pilot), paznic 
(de vânătoare, de pescuit), ghid (montan), crescător de animale (câini, păsări, peşti 
etc.), apicultor, grădinar peisagist, geolog, ecolog etc. 


1. INTERESE MECANICE: subiectul preferă să lucreze cu unelte, maşini şi aparate. 


Ocupaţii recomandate: reparator auto (radio si TV), mecanic, instalator, 
ceasornicar, tehnician sau inginer mecanic, operator radio, instalator, electrician, 
telefonist, ceramist, mecanic de locomotivă, mecanic de aviaţie etc. 


2. INTERESE PENTRU CALCULE: subiectul preferă să lucreze cu numere. 


Ocupatii recomandate: profesor de statistică, matematician, statistician, expert 
contabil, controlor, lucrător bancar, casier, operator maşini de calcul etc. 


3. INTERESE ȘTIINȚIFICE: subiectul preferă să rezolve probleme, să descopere fapte 
noi, să explice, să avanseze idei etc. 


Ocupatii recomandate: cercetător, fizician, chimist, medic, psihiatru, dietetician. 
chirurg, meteorolog, farmacist, stomatolog, inginer electronist, biolog, farmacist, 
programator, laborant, poliţist (detectiv), optician etc. 


4. INTERESE PENTRU AFACERI: subiectul preferă să întâlnească oameni şi să-i 
convingă de ideile sale, să încheie afaceri cu diferite persoane, să negocieze, să 
iniţieze diferite proiecte, să realizeze vânzări-cumpărări etc. 


Ocupatii recomandate: agent de publicitate, economist, agent relații publice, 
director de magazin, director de asigurări, şef personal, administrator bancar, 
director hotel, antreprenor, vânzător, curier, comerciant, prezentator radio şi TV, 
întreprinzător particular etc. 

5. INTERESE ARTISTICE: subiectul preferă să desfăşoare o munca de creaţie, care se 
adresează privirii, în special. 


Ocupatii recomandate: pictor, sculptor, arhitect, profesor de desen (pictură), 
conservator de galerii de artă, desenator tehnic, fotograf artistic, gravor, coafor, 
designer, creator de modă, decorator, scenograf etc. 


6. INTERESE LITERARE: subiectul preferă să citească şi să scrie. 


Ocupatii recomandate: jurnalist, scriitor, editor, istoric, profesor de literatură, 
reporter, critic, actor de teatru, bibliotecar, cronicar de presă etc. 


7. INTERESE MUZICALE: subiectul preferă muzica. 


Ocupatii recomandate: profesor de muzică, actor de teatru (revistă), cântăreţ vocal, 
instrumentist, compozitor, muzician, folclorist etc. 


8. INTERESE PENTRU SERVICII SOCIALE: subiectul preferă să ajute oamenii. 


Ocupatii recomandate: psiholog, sociolog, pedagog, asistent social, infirmieră, 
consilieri ai carierei, medicină socială, învăţător, educator, manager, director resurse 
umane, profesor ştiinţe sociale, asistent medical, preot etc. 


9. INTERESE PENTRU ACTIVITĂȚI DE BIROU: subiectul preferă munca de birou 
care cere precizie, corectitudine, acuratețe. 


Ocupatii recomandate: secretar, funcționar în asigurări, receptioner într-un hotel, 
magazioner, director magazin, lucrător hotelier, lucrător în asigurări, operator 
calculator, telefonist etc. 

Inventarul canadian de interese ocupationale 


Canadian Occupational Interest Inventory (COII) 


Mihai JIGAU 


Institutul de Stiinte ale Educatiei, Bucuresti 


Istoric 


Acest inventar de interese ocupationale (Canadian Occupational Interest Inventory - 
COID are la bază un număr de cinci factori bipolari identificaţi de Cottle (1968). Ideea de 
bază de la care porneşte alcătuirea inventarului constă în faptul că în cadrul fiecărui factor 
(grup bipolar de interese) există perechi de tendinţe care se exclud reciproc. Astfel, în 
cadrul primului Factor (opoziţia: preferinţe pentru activităţi cu Lucruri - preferinţe pentru 
activităţi cu Oameni), se consideră că indivizii cu interese bine conturate către activităţile 
care implică manipularea şi/sau utilizarea obiectelor, nu pot avea în aceeaşi măsură 
interese majore şi pentru cele care implică interacțiunea şi/sau comunicarea cu oamenii. 


Fundamente teoretice 


In urma administrării testelor psihologice sau inventarelor de interese se obţine fie un: 


e scor brut: adică un rezultat obţinut în mod direct, fără a face vreo altă 
referinţă la alte scoruri sau norme; 


e scor normativ: prin compararea unui scor individual cu cel obţinut de un 
anumit grup-etalon, adică se apelează la criterii externe (de ex.: o parte din 
populaţia care are o anumită ocupaţie, întreaga populaţie care munceşte etc.); 

e scor ipsativ (intra-individual): utilizat în anumite inventare de interese, 
situaţie în care rezultatele la un test sunt comparate cu cele obţinute de 
aceeaşi persoană la un alt test; în aceste cazuri, uneori, un scor poate fi 
dependent de cel obţinut la o altă variabilă: cu cât un scor la o variabilă 
creşte, în aceeaşi măsură cel obţinut la o altă variabilă descreşte, şi invers. 


Această ultimă categorie de scoruri apare inevitabil atunci când la un inventar de interese 
individul este pus în situaţia de a alege (forţat) între două alternative: îmi place - nu-mi 
place, prefer să lucrez cu oamenii - prefer să lucrez cu lucruri. 


Principalele caracteristici tehnice ale scorurilor ipsative sunt următoarele: 
e „scorurile sunt totdeauna interpretate în pereche; 
e fiecare pereche este independentă de o alta; 
e aceste scoruri se obțin direct prin impunerea de răspunsuri forţate; 
e scorurile sunt de natură bi-polară” (Bezanson, 1978). 


Situarea scorurilor în direcții opuse derivă din faptul că aria de manifestare a intereselor 
este un continuu, de la foarte înalte până la foarte scăzute, dar şi din faptul că în măsura în 
care un sistem de interese tinde să se centreze pe un anumit domeniu, implicit apar 
respingeri şi/sau diminuarea interesului pentru altele. Alternanta creşterii şi descreşterii 
intereselor în cele două arii ale perechii de alternative este constant în conexiune. În urma 
administrării unui inventar de interese ocupaţionale se obţine un scor normativ care-i 
oferă individului o imagine cu privire la poziţia sistemului său de interese comparate cu 
cele ale grupului de persoane care exercită anumite profesii. Dar, în aceeaşi măsură, este 
important pentru individ să-şi afle aria de interese, fără a se compara cu alte persoane sau 
grupuri, cunoscându-şi astfel, cadrul personal de alegeri ocupaţionale posibile. 


Prezentarea metodei 


În design-ul acestui instrument s-a pornit de la faptul că interesul semnifică o atitudine 
orientată către acţiune, aşa că, itemii au fost alcătuiți ţinând cont de activităţile îndeplinite 
mai frecvent de oamenii implicaţi în diferite ocupaţii. Activităţile prezentate în COII sunt 
grupate câte trei şi prezentate în perechi (care reprezintă un item al inventarului). 


De exemplu, Factorul Lucruri - Oameni (adică, interese pentru ....) 


A B 
a asambla obiecte utilizând soluţii de lipit a ilustra o revistă 
a finaliza un spaţiu de agrement a redacta un anunţ 
a construi o magazie a traduce un text 

Cei cinci Factori sunt denumiti în funcţie de numele bi-polar al acestuia şi reprezintă 


fiecare categorie de preferinţe pentru anumite activităţi. 


Factorii bi-polari ai COII: 


Factor I 1. Lucruri versus 6. Oameni 
Preferinta pentru activităţi care Preferinta pentru activităţi care 
presupun mânuirea şi/sau presupun interacţiunea şi/sau 
utilizarea obiectelor comunicarea cu oamenii 

Factor II 2. Contacte de afaceri Versus 7. Ştiinţifice 
Preferinta pentru activităţi care Preferinta pentru activităţi care 
presupun comunicarea directă cu presupun cercetarea, utilizarea 
oamenii în scopul vânzării şi/sau cunoştinţelor speciale şi/sau 
persuasiunii acestora investigaţii în consens cu tehnicile 

cercetării ştiinţifice 
Factor III 3. Rutină Versus 8. Creativitate 
Preferinta pentru activităţi care se Preferinta pentru activităţi care 
realizează în consens cu anumite presupun abordarea artistică a 
instrucţiuni şi/sau proceduri obiectelor şi ideilor şi/sau 
repetitive, sistematice, concrete formularea şi utilizarea de concepte 
Factor IV 4. Social Versus 9. Solitar 
Preferinta pentru activităţi care Preferinta pentru activităţi 
implică oameni ca parteneri sau îndeplinite în mod individual şi care 
beneficiari ai serviciilor implică operarea cu obiecte 
Factor V 5. Prestigiu versus 0. Producţie 


Preferinta pentru activităţi care 
permit obţinerea stimei celorlalți 
şi/sau a unei poziţii de leader 


Preferinta pentru activităţi care duc 
la obţinerea de obiecte tangibile 


Cei doi termeni ai fiecărui Factor (de ex.: Lucruri - Oameni) trebuie luaţi în accepțiunea 
de „Scale”. Numerele 1 şi 6 (în acelaşi exemplu) reprezintă numărul profilului. 


Inventarul COII are 70 de itemi, care grupează fiecare câte trei activităţi bi-polare, astfel 
selectate încât să reprezinte în mod echilibrat pe toți cei cinci Factori. Fiecare din aceşti 
Factori este compus dintr-un număr de 14 itemi, grupaţi în patru aşa-zise „sectoare”. 


Aceste sectoare au ca obiective următoarele: 


e munca; 


e formarea; 


e activitățile înrudite; 


e timpul liber. 


În cadrul fiecărui Factor, preferințele exprimate pentru anumite activităţi din aceste 
sectoare dau indicaţii cu privire la consistenţa răspunsurilor la inventar ale persoanei şi 
oferă o imagine asupra credibilitatii profilului obținut. Cinci astfel de itemi sunt situaţi în 
sectorul Muncă şi câte trei în celelalte sectoare: Formare, Activităţi înrudite şi Timp liber. 

Congruenta profilului rezultă din inter-compararea scalelor şi aprecierea semnificației 
coeficienţilor de corelaţie obţinuţi. 


Administrarea inventarului se finalizează (după ce consilierul se asigură că persoana în 
cauză a înţeles logica instrumentului şi modul de completare) cu identificarea din lista de 
ocupaţii generate de profilul obţinut a acelor profesii compatibile cu sistemul de 
preferinţe ale beneficiarului. 


Pun anumite probleme de interpretare profilele slab conturate sau plate şi pot fi 
întâmpinate de către clienţi cu o anumită rezervă recomandările care vizează domenii 
profesionale prea generale, aşa cum sunt prezentate în Clasificările ocupatiilor (de ex.: in 
România - COR: grupe majore, subgrupe majore, grupe minore), clienţii preferă a le fi 
prezentate grupele de bază şi ocupațiile componente. 


Completarea acestui instrument constă în marcarea alegerilor făcute la itemii inventarului 
(compuşi din triade-perechi) în consens cu preferinţele pentru activităţile propuse, după o 
scală crescătoare cu opt trepte, notată alfabetic (de la A la H). 


Interpretarea rezultatelor implică studierea profilului celui testat şi - în funcţie de scoruri - 
stabilirea acestuia ca fiind: 


e clar, distinct, bine conturat; 
e slab conturat; 
e plat. 


Această clasificare se face în funcție de localizarea scorurilor obţinute la itemii 
inventarului pe o scală cuprinsă între A şi H, corespunzătoare fiecărui Factor. 


Se consideră a fi un profil clar, distinct, bine conturat, atunci când: 
e scorurile de la cel putin două scale au valori cuprinse între E şi H sau daca 
e scorul de la cel putin una din scale este situat între G si H. 


Cu alte cuvinte, un profil este bine conturat dacă scorurile au valori cuprinse 
între E şi H la toate scalele. 


Se consideră a fi un profil slab conturat atunci când: 
e scorurile de la cel putin două scale au valori cuprinse între C şi D sau daca 
e scorul doar de la una din scale are valori cuprinse între E şi F. 


Cu alte cuvinte, un profil este slab conturat dacă scorurile au valori cuprinse 
între C şi D la toate scalele. 


Se consideră a fi un profil plat atunci când: 
e scorurile de la cel putin patru scale au valori cuprinse între A si B, iar 


e scorurile de la celelalte scale se situează oriunde între A si D. 

Profilul individual al intereselor ocupaţionale astfel obţinut se raportează la Glosarul 
profilelor de interes (Glossary of Interest Profiles - GIP) pentru a facilita transpunerea 
rezultatelor în termeni compatibili cu cei din Clasificarea Ocupatiilor (din Canada). 


COII solicită răspunsuri forțate la itemi, în ciuda faptului că, recunosc autorii, unele 
persoane vor avea dificultăţi să îndeplinească această cerinţă (de ex.: cei cărora le place 
sau displace aproape orice sau cei care sunt excesiv de exacti, scrupuloşi sau ezitanti). Pe 
de altă parte, acest tip de alegere - cu forțarea răspunsurilor - este cea cu care de fapt 
operează permanent oamenii în viata de zi cu zi şi care spune cel mai mult despre 
preferinţele acestora. 


Procedurile de scorare - în urma administrării COII - sunt descrise în Administration, 
Scoring and Interpretation Manual. Acestea vizează, în linii generale, condiţiile de 
administrare, scorare şi interpretare. 


Procedurile de interpretare a semnificației scorurilor obţinute în urma administrării 
inventarului presupun integrarea diferitelor surse de date care pot fi semnificative în actul 
consilierii şi conturarii unui profil ocupational fiabil: 


e comportamentul clientului pe parcursul completării inventarului; 
e  pattern-uri de răspuns (specifice răspunsului forţat la itemii COII); 


e comentarii verbale ale acestuia cu privire la inventarul de interese 
(înţelegerea instrucţiunilor de răspuns fără dificultate); 


e rezultatele propriu-zise obţinute la inventar şi 


e date suplimentare obţinute din alte surse (CV, scrisoare de intenţie, acte de 
studii). 


Populaţia ţintă 


Instrumentul este centrat pe inventarierea preferințelor / intereselor ocupaţionale ale 
elevilor din licee, studenţilor şi adulţilor (persoane de ambele genuri). 


Exemple, studii de caz, exerciţii 


In administrarea acestui inventar trebuie avute în vedere următoarele situaţii care pot 
interveni: 

e omiterea oferirii unei alegeri la anumiţi itemi (daca pe ansamblul inventarului 
sunt peste cinci astfel de situaţii, rezultatele trebuie considerate ca fiind 
invalide), desigur că aceste omisiuni pot face obiectul unei interpretări 
suplimentare: sunt acestea întâmplătoare? intervin doar la anumite scale, 
sectoare sau categorii de situaţii? ce alt instrument poate fi utilizat pentru a se 
evita astfel de cazuri? 


e marcarea la întâmplare a răspunsurilor la itemii inventarului (ca efect al 
plictiselii, oboselii, neintelegerii modului de răspuns, lipsei de seriozitate in 
completarea chestionarului); aceste cazuri trebuie discutate de consilier cu 
clientul, găsite explicaţii şi luate anumite măsuri adecvate: motivare 
suplimentară, instrumente alternative de investigaţie etc.; 


e oferirea de răspunsuri la ambele situaţii bi-polare ale itemilor, în loc de a 
alege doar una dintre acestea; situaţia poate interveni în cazuri de oboseală, 
neglijență sau neatentie, dar şi în cazul în care clientul preferă în mod egal 
situaţiile prezentate; 


e frecvente corecturi ale răspunsurilor date, ca efect al dificultăţilor personale 
de a lua decizii, neintelegerii instrucţiunilor de completare sau impulsivitatii 
decizionale; peste cinci sau mai multe erori de completare pot duce la 
obţinerea unui profil nesigur şi care va genera dificultăți de interpretare şi - 
mai ales - imposibilitatea clientului de a face o alegere în planul ocupatiilor 
între alternativele posibile propuse de consilier. 


Trebuie amintit faptul că un profil de interese congruent - obţinut în urma administrării 
COII - presupune, pe de o parte, existenţa unei relaţii între scalele: 


Lucruri (1) - Ştiinţifice ( 7) - Rutină (3) - Solitar (9) - Producţie (0) şi, pe de altă parte, o 
legătură între scalele: 


Oameni (6) - Contacte de afaceri (2) - Social (4) - Prestigiu (5). 


Cu toate acestea, nu trebuie interpretate cu necesitate ca ,,incongruente” profilurile de 
interese care nu respectă aceste „partern-uri”, ci, mai întâi, se va căuta o explicaţie in 
urma discuţiei cu clientul, convorbire care ar trebui să se centreze pe aspiraţiile acestuia, 
proiectele sale de viitor, modelele personale care-l inspiră etc. Se întâmplă uneori ca 
răspunsul să fie dependent de capacitatea clientului de a pricepe sarcinile pe care le are de 
îndeplinit în administrarea inventarului, măsura în care înţelege exact terminologia 
utilizată în redactarea itemilor inventarului, motivaţia şi gradul de participare a clientului 
pentru a completa instrumentul, scopul în care se aplică acesta, corectitudinea şi 
completitudinea instrucţiunilor de completare prezentate de consilier, competenţa acestuia 
în scorare şi raportare a datelor la etaloane şi scale etc. 


lată şi câteva recomandări suplimentare pentru consilieri în procesul relaţiilor cu clienții 
după administrarea testelor de evaluare a aptitudinilor generale: 

trăinicia, stabilitatea şi orientarea sistemelor de interese spun mai multe 
despre un individ decât nivelul absolut al performanţelor sale în plan 
aptitudinal; 


centrarea pe analiza performanţelor aptitudinale ale clientului este 
recomandată în cazul în care consilierului îi lipsesc informaţiile de bază 
despre lumea muncii sau sistemul de interese ale clientului nu s-au cristalizat 
pe deplin din cauza vârstei prea mici; 


în situaţia când ambele componente (interese şi aptitudini) sunt nerelevante 
pentru interpretare şi consiliere accentul trebuie să cadă pe interviu, ca sursă 
adițională de informaţii; 


în oricare din situaţii, clientul trebuie invitat să-şi exprime punctul de vedere 
cu privire la evaluarea psihologică, rezultatele obţinute şi interpretarea făcută 
de consilier; 


schitarea unui plan de acţiune pentru dezvoltarea personală a carierei - ca 
urmare a evaluărilor psihologice şi interviului - este o etapă sumativă de 
mare importanță practică pentru client (în funcție de sensul interpretării date 
de consilier: descriptivă, predictivă sau evaluativă); 


impactul maxim al interpretării evaluărilor psihologice este asigurat pe deplin 
în situaţia în care clientul este deschis şi motivat să primească „scenariul” 
construit de consilier. 


Evaluarea metodei 


Dezvoltarea inventarului a fost realizată în Canada. Variantele pre-testate au fost atât în 
limba engleză, cât şi în franceză. In urma administrării s-a constatat că unii itemi trebuie 
modificaţi şi, astfel, în 1974 s-a obţinut varianta finală a inventarului. 


Coeficientul de fidelitate obţinut prin metoda test-retest s-a situat între 0,80 şi 0,90. 
Variabile precum limba de prezentare a inventarului sau vârsta populaţiei ţintă par să nu 
influenţeze de o manieră semnificativă profilul obţinut. 


Coeficientul de validitate (de construct şi criterial), de asemenea, situează acest 
instrument printre cele valoroase şi care generează profile comparabile acelora obţinute 
prin alte instrumente consacrate (de ex.: Kuder, Holland). 

Inventarul de interese Strong 
Strong Interest Inventory (SID) 


Mihai JIGAU 


Institutul de Stiinte ale Educatiei, Bucuresti 


Istoric 


E. K. Strong a fost unul din pionierii măsurării intereselor profesionale. Încă din anii '20, 
autorul menţionat şi colaboratorii săi au observat că oamenii care aparţin diferitelor 
grupuri profesionale se diferențiază sistematic (suplimentar sistemului de aptitudini, 
deprinderi şi cunoştinţe) prin ceea ce le place şi prin ceea ce nu le place să facă (şi acest 
lucru nu doar în plan ocupational, ci şi la nivelul hobby-urilor, distractiilor în timpul liber, 
lecturilor, spectacolelor etc., adică în situaţii care, aparent, nu au legătură cu locul de 
muncă al indivizilor). Această observaţie sugerează că profesia este un stil de viaţă şi nu 
doar un mijloc de câştigare a existenţei. Implicatia psihologică a unei astfel de 
concluzii este aceea că dacă am putea să avem o imagine despre stilul de viaţă preferat de 
un individ (adică sistemul său de interese) i-am putea recomanda şi profesia potrivită 
înainte chiar de a exersa acea ocupaţie. 


Instrumentul realizat a fost numit Strong Vocational Interest Bank (SVIB), iar ulterior, 
(1974) când au fost incluse în acelaşi test versiuni pentru bărbaţi şi femei, a căpătat 
denumirea de Strong-Campbell Interest Inventory - SCII, aceasta nu s-a modificat prea 
mult de-a lungul timpului. În prezent, Campbell nu mai are legătură cu acest instrument, 
aşa că acum se numeşte Strong Interest Inventory - SII. Revizuiri ale instrumentului au 
fost făcute de Hansen şi Campbell (1985), Borgen (1988) şi Hansen (1992). 


Din forma iniţială a instrumentului au fost modificaţi doar câţiva itemi legaţi de activităţi 
religioase, altfel cei 325 itemi care apar în ediţia inventarului din 1985 sunt neschimbati. 

Fundamente teoretice 


Strong a studiat răspunsurile la chestionare de interese date de „oameni-în-general” cu 
cele date de persoane care aparțin anumitor grupuri profesionale, identificând, astfel, 
specificul sistemului de interese ale persoanelor care exercită anumite profesii. În felul 
acesta, autorul a putut identifica itemii statistic semnificativi cu privire la sistemul de 
interese pentru anumite grupuri ocupaţionale (la început 70, apoi 124), cercetare extinsă 
ulterior şi asupra relaţiei între scorul intereselor ocupaţionale şi vârstă, aptitudini speciale 
sau alte caracteristici umane importante. 


lată şi un exemplu la care se răspunde cu îmi place, îmi este indiferent, nu-mi place: 


îmi place îmi este indiferent nu-mi place 


Îmi place să fiu actor 


Îmi place botanica 


Imi place să scriu rapoarte 


Etc. 


SII se utilizează, în primul rând, ca un mijloc de sprijinire a clienţilor pentru luarea 
deciziilor cu privire la planificarea carierei pe termen lung, în legătură cu studiile, 
ocupaţia sau profesia viitoare, adică pentru „oricine are nevoie de un ajutor în carieră sau 
în luarea unei decizii cu privire la stilul său de viaţă” (Hansen, 1992). 


Acest Inventar îi sprijină pe clienţii care sunt deja angajaţi în procesul de înţelegere a 
insatisfactiilor profesionale, le oferă prin consilier anumite soluţii legate de stilul de viata 
personal şi modul de dezvoltare a carierei de-a lungul vieții. 


Geneza acestui instrument are ca fundamente cercetări experimentale aspra insertiei 
profesionale şi satisfactiei in muncă a diferitelor categorii de populaţii, studii de caz şi 
analize statistice ocupaţionale. 


Prezentarea metodei 


Acest Inventar de interese Strong are: 


e şase teme ocupaţionale generale (care utilizează codurile Holland pentru 
profilele de „personalitate ocupationala’’) şi 


e 23 scale de interese de bază. 

Din acestea sunt derivate scale pentru 207 ocupatii (din care, 202 sunt scale specifice 
pentru masculin şi feminin, 4 scale pentru feminin şi o scală pentru masculin). 


Cam o treime din profilele ocupaţionale presupun niveluri medii de educaţie. 
Există şi două scale speciale, cât şi 26 de indexuri administrative. 
Sectiunile Inventarului sunt: 

e ocupații; 

e discipline şcolare; 

e activităţi; 

e activități de timp liber; 

e tipuri de persoane; 

e preferinţe în planul activităţilor; 

e caracteristici individuale. 
Performanţele sunt exprimate ca scoruri standard. 
Timpul total de administra re: 25-35 de minute 


Etaloanele sunt realizate prin aplicarea Inventarului pe populaţii de ambele genuri, care 
au diferite categorii de ocupaţii, cu niveluri variabile de educaţie şi formare, care exercită 
o anumită muncă de cel puţin trei ani şi au succes şi satisfacţii profesionale în activităţile 
pe care le îndeplinesc. 


Formatul Inventarului pentru aplicare este creion-hârtie şi electronic. 


Versiunea pe computer a Inventarului conţine inventarul SII, instrucţiunile pentru 
(auto)administrare, programul intern de scorare automată şi interpretare a rezultatelor. 


Au fost făcute studii comparative cu privire la echivalenta rezultatelor obţinute prin 
formatul creion-hârtie şi cel electronic; acestea arată că profilele ocupaţionale obţinute 
prin versiunea computerizată a inventarului sunt mai fiabile (atât în urma verificării de tip 
test-retest, cât şi prin compararea cu codurile Holland). În afară de aceasta, varianta 
computerizată se administrează mai repede (în medie în 22 de minute), faţă de cea în 
format creion-hârtie (în medie în 31 de minute). Compararea în termeni statistici 
(mediana şi deviația standard) a celor două formate arată că diferenţele minime. 


Populaţia ţintă 


Inventarul de interese Strong se adresează elevilor de liceu, studenţilor şi adulţilor 
(inclusiv cei care doresc să-şi facă planuri cu privire la pensionare). 

Exemple, studii de caz, exercitii 


Două manuale oferă clienților un mijloc să-şi înregistreze scorurile şi codul ocupational: 
e The Career Development Guide for Use with the Strong (1987); 
e Introduction to the Strong for Career Counselors (1991). 

Totodata, sunt necesare $i urmatoarele instrumente: 


e The Strong Career Finder Exploration Worksheet (1991) pentru sprijinirea 
clienţilor în organizarea activităţilor de căutare a unui loc de munca; 


e The Strong Career Finder (1991) care oferă beneficiarilor evaluării liste 
suplimentare de ocupaţii. 


Pentru consilieri, în scopul unei administrări corecte a SII şi interpretării rezultatelor 
obţinute de clienţi, este absolut necesar să fie utilizat un Manual şi User’s Guide; cele 
mai recente ediţii ale acestora sunt 1985, respectiv 1992. 


Valoarea predictivă a Inventarului este ridicată, în sensul că 15 din 20 de clienţi şi-au 
găsit o ocupaţie în consens cu profilele obținute la aplicări anterioare ale SII. 


Evaluarea metodei 


Inventarul Strong este unul din cele mai convingătoare instrumente ale domeniului. Cu 
toate acestea, Japsen (1991) afirmă că acest instrument este mai recomandat atunci când 
clienții sunt: 


e cuniveluri de educaţie înalte; 

e nu au probleme de ordin emotional; 

e au o experienţă de viata bogată care le permite să răspundă justificat la itemi; 
e sunt decisi cu privire la sentimentele lor; 

e sunt obisnuiti să dea răspunsuri în termeni de da sau nu; 

e acceptă interpretări şi predicții „generale” şi nu strict specifice şi concrete. 


Dacă aceste condiţii nu sunt îndeplinite în mare măsură de clienţii care utilizează SII 
există riscul ca rezultatele obţinute prin evaluarea cu acest instrument să nu fie acceptate 
şi considerate ca folositoare de aceştia în planificarea carierei lor. 

Inventarul de interese profesionale Jackson 


Jackson Vocational Interest Survey (JVIS) 


Mihai JIGAU 


Institutul de Stiinte ale Educatiei, Bucuresti 


Istoric 


JVIS a fost elaborat de psihologul clinician Douglas N. Jackson (1929-2004) din SUA. 
Instrumentul (publicat in 1977) este utilizat atat in facilitarea deciziilor cu privire la 
alegerea filierelor de educaţie şi formare, cât şi pentru sprijinirea procesului, mai general, 
de planificare a carierei. 


Investigarea intereselor profesionale se dovedeşte a fi un demers logic în succesiunea de 
etape şi decizii care duc la alegerea unei cariere în exercitarea căreia individul ar trebui să 
aibă satisfacţii personale şi succese profesionale (dacă sistemele sale de aptitudini, 
deprinderi, motivații şi trăsături de personalitate sunt consistente, iar oportunitățile 
favorabile). 


Acelaşi autor a mai elaborat: Personality Research Form (PRF), Employee Screening 
Questionnaire (ESQ), Leadership Skills Profile (LSP). 


Fundamente teoretice 


Jackson are o concepţie originală în procesul de măsurare a intereselor în scopul sprijinirii 
clienţilor pentru a lua decizii cu privire la educaţie şi muncă. Astfel, el aduce anumite 
inovaţii care constau în: 

reconceptualizarea preferintelor sau afinitatilor ocupationale in termeni atat 
de roluri specifice muncii (se referă la seturi de activităţi relativ omogene 
relevante pentru o ocupaţie), cât şi de stiluri de muncă (se referă la 
preferința pentru anumite medii de muncă); 


utilizarea unor strategii statistice foarte elaborate pentru alcătuirea scalelor 
chestionarului; 


acordarea unei atentii egale în interpretarea chestionarului la sistemele de 
interese ale persoanelor de genul masculin şi feminin; 


proiectarea unei modalități transparente de alcătuire a scorurilor, care permite 
re-verificarea profilelor obţinute. 


Prezentarea metodei 


Misiunea principală a chestionarului de interese este de „a-i sprijini pe elevi, studenţi şi 
adulți în procesul de planificare a educaţiei şi formării” personale (Jackson, 1977). 


JVIS oferă posibilitatea identificării informaţiilor relevante pentru client - din sfera 
intereselor - care să-i permită elaborarea unui plan individual de educaţie şi formare, cât 
şi să-i faciliteze luarea deciziilor realiste cu privire la dezvoltarea carierei sale. 


Scalele şi profilele cu care operează JVIS sunt următoarele: 


34 scale de Interese de Bază (BI); 
10 Teme Ocupationale Generale (GOT); 
Scale pentru Indicii de Administrare (AT); 


Corespondenta cu principalele profile academice de nivel universitar (17 
domenii); 

Corespondenta cu principalele categorii ocupaţionale (32 categorii 
ocupaţionale). 


Măsurarea propriu-zisă a sistemului de interese ale clienţilor presupune efectuarea de 
alegeri forţate (metodă care elimină sursa răspunsurilor influențate unele de altele şi de 
stereotipurile social dezirabile), în funcţie de preferinţele personale (care activitate place 
mai mult, eventual displace mai puţin) din fiecare pereche de afirmaţii despre activităţi 
sau situaţii care au legătură cu munca. Există 289 de astfel de perechi de afirmaţii (relativ 
independente şi care, uneori, se referă la situaţii foarte diferite) - în total 578 de itemi. 
Procesul de alegere a celor mai relevanti itemi pentru acest chestionar a presupus 
operarea de selecţii succesive din peste 3000 de itemi. 

Clientilor li se cere din start să aibă in vedere doar interesele şi preferinţele lor despre 
activităţile care sunt legate de muncă, ignorând alte experienţe provenite din activităţile 
directe de muncă sau stagii de educaţie / formare pe care le-au finalizat. 


Dintre cele 34 scale de Interese de Bază, 8 se referă la preferinţe legate de stilul de 
muncă, iar 26 sunt centrate pe evaluarea intereselor legate de diferite roluri specifice 
muncii. 


Scalele care se referă la stilul muncii vizează „preferința pentru a lucra într-un anumit 
mediu sau a lucra într-o situaţie în care un anumit mod de comportament este o normă” 
(Jackson, 1977); de exemplu, Lider dominator, Independenţă, Securitatea muncii etc. 


Scalele care sunt asociate diferitelor roluri specifice muncii se referă la preferinţele 
pentru activităţi asociate anumitor grupuri de ocupaţii (de ex.: Arte creative, Arte 
interpretative, Matematică, Ştiinţe fizice, Ştiinţele vieţii, Ştiinţe sociale etc. Fiecare scala 
este relativ independentă de celelalte). 


lată şi descrierea făcută de autor celor 34 scale de Interese de Baza: 


Scale Descriere 


Arte creative 


Interes pentru aranjarea materialelor într-o manieră plăcută şi estetică; 
bucuria de a fi creativ şi original în domeniul artelor frumoase şi 
aplicate (de ex.: muzică, desen sau decoraţiuni). 


Arte interpretative 


Plăcerea de a interpreta pentru o audienţă. 


Matematică Bucuria de a opera cu formule matematice şi concepte cantitative; 
interes în executarea de calcule şi în planificarea şi aplicarea metodelor 
matematice în rezolvarea problemelor. 

Ştiinţe fizice Interes în investigarea sistematică a variatelor aspecte ale universului 
ne-viu (de ex.: chimie, fizică, geologie, astronomie). 

Inginerie Interes în proiectarea, testarea sau producerea unei largi varietăți de 


produse, cât şi în aplicarea principiilor ştiinţifice în soluţionarea 
problemelor practice. 


Ştiinţele vieţii 


Interes în investigarea variatelor aspecte ale organismelor vii. 


Ştiinţele sociale 


Aventură 


Interes în investigarea şi învăţarea despre diferitele aspecte ale 
organizării societăţii, comportamentului uman şi interacțiunilor sociale. 


Bucuria de a trăi situaţii noi; căutarea insolitului sau primejdiei. 


Natură - Agricultură 


Plăcerea de a lucra în aer liber cu animale sau plante. 


Meserii manuale 


Servicii personale 


Preferinta pentru manualitate sau pentru a lucra cu masini, de obicei 
pentru a face sau repara anumite produse. 

Plăcerea de a oferi servicii oamenilor (de ex.: ghid turistic sau 
cosmetician). 


Activităţi familiale 


Plăcerea de a efectua activităţi domestice, cum ar fi implicarea activă în 
viaţa familiei şi îngrijirea copiilor, în decorarea şi îngrijirea casei şi a 
grădinii sau alte activităţi conexe. 


Servicii medicale 


Interes în a lucra pentru promovarea sănătăţii şi îngrijirea persoanelor 
bolnave. 

Lider dominator 


Preferinta pentru un stil de conduce în forţă. Plăcerea persoanei de a 
avea 0 pozitie de autoritate in sectorul in care activeaza; supervizarea si 
critica muncii altora este implicita. 


Securitatea muncii 


Preferinta pentru o munca bine definită şi predictibilă în viitor. Evitarea 
riscurilor sociale şi economice. 


Rezistență Denotă dorința de a munci la o anumită sarcină fără întrerupere până la 
finalizarea sa. Perseverenta si îndârjire in fata dificultăților. Implicare 
auto-asumată în sarcină. 

Responsabilitate Semnifică preferința de a munci într-un mediu care solicită un înalt 
nivel al integrității si virtuților tradiționale. 

Predare Interes pentru a preda anumite materii şcolare. 


Servicii sociale 


Interes în a ajuta oamenii să facă fata problemelor lor. 


Educaţie elementară 


Plăcerea de a preda copiilor şi de a-i îngriji. 


Finanţe Interes în a satisface nevoile financiare ale publicului, a rezolva 
probleme lor de investiţii şi comerţ. 
Afaceri Interes în funcţionarea de zi cu zi a afacerilor şi organizaţiilor 


comerciale. 


Muncă de birou 


Interes pentru munca de birou şi activităţi care implică atenţie la detalii, 
de obicei în contextul afacerilor. 


relaţiilor umane 


Vânzări Interes pentru vânzări, a influenţa alti oameni şi a munci cu ei. 

Supervizare Interes în planificarea, organizarea şi coordonarea activităţii altora. 
Plăcerea de a deţine o poziţie de responsabilitate managerială. 

Managementul Plăcerea de a acţiona ca un mediator între persoanele aflate în conflict, 


de a rezolva situaţiile interpersonale, inclusiv a celor dificile şi cu 
încărcătură emoţională. 


Autor - Jurnalism 


Justiţie Interes pentru domeniul legii. 
Consultant Bucuria de a consilia şi a da sfaturi specializate. 
profesional 


Plăcerea de a fi creativ şi original în domeniul scrisului. Plăcerea de a 
scrie pentru o audienţă largă. 


Realizări academice 


Interes în domeniul achiziţiilor şcolare, în mod particular de natură 
orală. Acestea presupun deprinderi sistematice de studiu. 


Scrieri tehnice 


Plăcerea de a scrie în detaliu rapoarte factuale, manuale, eseuri despre 
subiecte ştiinţifice, tehnice, juridice sau istorice. 


Independenţă Preferinta pentru a lucra într-un mediu fără restricţii şi strictă 
supraveghere. Nevoia de neîngrădire prin reguli şi regulamente; dorința 
de a găsi singur soluţii la probleme, decât de a apela la alţii. 

Planificare Preferinta pentru anumite obiceiuri de muncă şi un mediu în care 
activităţile trebuie îndeplinite în secvenţe aşteptate. 

Încredere Preferinţă pentru un mediu de muncă în care se cere un înalt nivel de 

interpersonală încredere în sine în relaţiile cu alţii. Aceasta presupune lipsă de teamă la 


întâlnirea cu persoane străine şi de a le vorbi cu convingere despre 
diferite subiecte. Incredere în abilităţile personale de a îndeplini cele 
mai multe dintre sarcinile interpersonale asumate. 

Cele 34 de scale de Interese de Baza se pot regrupa in alte 11 - separate in tabelul de mai 
sus cu linii mai groase - în funcţie de anumite caracteristici asemănătoare. 


Cele 10 Teme Ocupationale Generale sunt mai degrabă pattern-uri de interese ce 
reflectă orientarea dominantă către lumea muncii, decât preferinţe pentru activităţi 
dintr-un anumit domeniu (de ex.: Expresive, Logice, Practice, Asertive etc.). Scorurile 
obținute la cele 10 Teme Ocupationale Generale sunt exprimate procentual prin 
compararea cu cele ale loturilor de referinţă, pe genuri. 


Descrierea autorului a celor 10 Teme ocupaţionale generale: 


Teme 


Descriere 


Expresive 


Un scor înalt reflectă o orientare spre domeniul artistic, chiar dacă în 
prezent persoana nu este direct angajată într-o muncă de natură artistică. 
Acesteia îi plac activităţile creative, precum teatrul, muzica, scrisul, artele 
vizuale sau alte forme de arte aplicate sau frumoase. Persoanei, de 
asemenea, îi place o activitate creativă îndeplinită împreună cu alţii. 
Scorurile înalte tind să desemneze o persoană receptivă, inventivă, 
sensibilă, imaginativa şi conştientă de mediul în care trăieşte. Artiştii obțin 
scoruri înalte la această temă, dar multe alte persoane combină 
caracteristicile acestei teme cu altele, în scopul găsirii modului potrivit de 
expresie a intereselor lor. 


Logice 


Un scor înalt reflectă plăcerea pentru gândirea abstractă caracterizată prin 
generalizări verificabile, raţionament deductiv, precizie. Acestor persoane 
le face plăcere provocare muncii intelectuale dificile, în special, în 
domeniile matematicii şi ştiinţelor fizice şi în aplicaţii ale ingineriei 
tehnologice, muncii cu computerele şi în alte arii în care sunt cerute eforturi 
de muncă intensă şi exactă. Cei cu scoruri înalte la această temă preferă să 
lucreze mai degrabă cu lumea ideilor fizice şi abstracte, decât cu oamenii. 


Cercetare 


Un scor înalt indică un nivel ridicat al curiozitatii fata de lumea 
înconjurătoare, fiinţe, alte persoane sau instituţii sociale. Este prezentă 
dorinţa de învăţare despre multe domenii ale cunoaşterii, iar persoana poate 
fi descrisă ca investigativă, intelectuală şi cu plăcere pentru reflecţie. Când 
este vorba de alegerea unei cariere din domeniul ştiinţelor sociale sau 
biologiei se optează pentru o profesie din această arie sau combinaţii ale 
acestei teme cu altele. 


Practice 


Un scor înalt reflectă faptul că persoanei îi plac activităţi care cer abilități 
fizice sau mecanice şi caută mai degrabă satisfacţie în calitatea muncii sale, 
decât în a-şi exercita influenţa sau puterea asupra altora. De asemenea, 
acesteia îi place să efectueze munci în aer liber şi nu este îngrijorată de 
riscurile fizice; tinde să respingă activităţile care cer concentrarea atenţiei şi 
preferă activităţile practice celor din lumea ideilor abstracte. Se bucură de 
legăturile sale de familie strânse şi îi place să contribuie la confortul şi 
bunul trai al altora. Scoruri înalte la această tema se obţin într-o larga 
varietate de activităţi cum ar fi: agricultura, activităţile manuale şi 
ocupațiile din domeniul serviciilor. 

Asertive 


Un scor inalt indica preferinta pentru a lucra in situatii in care persoana 
poate să-şi exercite controlul si acolo unde autoritatea sa este clar definită. 
Acesteia îi face plăcere să-şi exercite autoritatea asupra altora, este cu 
multă încredere în sine şi nu are nevoie să ceară sfaturi sau asistenţă. 
Scorurile înalte pot fi uneori văzute ca un mod de comunicare sinceră şi 
directă cu alţii, plăcerea de a lucra în grup, mai ales dacă au un rol 
dominant. Persoanele care lucrează în domenii precum cel militar, în care 
acest stil de conducere este adecvat, obţin scoruri înalte la această temă. 


Socializare 


Un scor înalt arată că persoana este văzută ca un muncitor: statornic, 
disciplinat, responsabil, prompt, sistematic şi precaut, dar, de obicei, mai 
puţin creativ. Persoana îşi doreşte, mai degrabă, să aibă garanţia unui 
salariu sigur şi un viitor predictibil, decât să accepte un anumit risc prin 
implicarea într-un proiect nesigur, dar mai recompensant. Persoanei îi vor 
place ocupaţii favorabile care oferă stabilitate şi recompensează virtuțile 
tradiţionale. 


Ajutorare 


Un scor înalt exprimă o preocupare naturală fata de alții, în special pentru 
cei cu probleme şi care solicită asistenţă. Aceste scoruri ridicate arată 
plăcerea pentru interacţiunea socială şi acordarea de ajutor, iar persoana 
poate fi descrisă ca binevoitoare, confortabilă, înţelegătoare, caritabilă şi 
aptă de sprijin şi cooperare. Persoanele cu scor înalt la această temă trebuie 
să aibă în vedere ocupaţii în care pot avea un rol direct în a acorda ajutor, a 
servi sau învăţa pe alţii. 


Conventionale 


Un scor înalt reflectă o preferinţă pentru un rol bine determinat în domeniul 
afacerilor sau în organizaţii mari. Persoanei îi plac activitățile de zi cu zi în 
afaceri, cum ar fi munca într-un birou, vinderea produselor, luarea deciziilor 
sau supervizarea altora. Aceasta preferă să lucreze într-o organizaţie care 
funcţionează calm, uneia plină de variabile şi supraîncărcată de sarcini noi; 
poate, de asemenea, prospera în munci care cer exactitate, preferând să nu i 
se ceară să fie înalt creativă şi nici îndeplinirea de sarcini care implică 
deprinderi mecanice, disconfort sau riscuri fizice. 


Întreprinzătoare 


Un scor înalt reflectă preferinţele pentru activităţi care presupun a conversa 
cu alţii, în special în scopul convingerii sau influentarii lor. Persoana are 
încredere în sine, rar se află în situaţii dificile, este dominatoare şi plină de 
forță; aceasta este, de regulă, mai interesată de marketing sau 
managementul afacerilor, de detaliilor operaţiilor zilnice sau de anumite 
aspecte mai particulare. Persoana este mai motivată de simbolurile 
convenţionale ale statutului social (bani, influenţă şi prestigiu), decât de 
alte forme de recunoaştere. În afară de domeniul afacerilor, scoruri înalte 
pot fi întâlnite în profesiile din domeniul justiţiei, administraţiei, relaţiilor 
publice, diplomaţiei şi altele conexe acestora. 


Comunicative 


Un scor înalt reflectă interesul pentru idei şi comunicarea acestora. 
Persoanei îi fac plăcere expresiile serioase ale gândirii (lectura, participarea 
la conferinţe, studiul sau angajarea în discuţii intelectuale). Aceasta se va 
bucura mai mult în comunicare de formularea şi exprimarea conceptelor, 
decât de simplul schimb de vorbe cu alţii. Scorurile înalte tind să descrie o 
persoană a fi intelectuală, articulată la realitate, bine informată şi care are o 
arie largă de interese. Scriitorii profesionişti au scoruri înalte la această 
temă. Totuşi, pentru că actul comunicării este important într-o arie largă de 
ocupaţii, multe alte scoruri vor fi înalte şi la celelalte teme. 

Scorurile mai ridicate sau mai reduse la scale reprezintă, de fapt, frecvenţa selectării 
răspunsurilor specifice anumitor afirmaţii din sfera intereselor profesionale. 


Formularul de răspuns - pentru Scalele de Interese de Bază - este realizat în două formate, 
în funcţie de scorarea ulterioară a rezultatelor manuală sau cu ajutorul calculatorului. 


Indicii de Administrare conţin scoruri care arată cât de multă încredere poate fi acordată 
rezultatelor obţinute; scalele sunt utile procesului de interpretare a profilului clienților 
obținut în urma administrării chestionarului, prin semnalarea situaţiilor care reclamă 
rezerve sau oferă certitudine. Aceste scale sunt: Răspunsuri nescorabile, Indexul 
consistentei răspunsurilor, Indexul raritafii şi valoarea acestora trebuie să se încadreze în 
anumite valori (pattern-uri) considerate normale. 


Scorul la Satisfactia Academică (SA) reflectă nivelul de similaritate între profilul 
personal şi cel mediu obţinut de studenții din universităţi şi care sunt implicaţi în 
activităţi, studii şi cursuri academice tradiționale şi/sau ştiinţifice. Scorul la SA nu este o 
măsură a abilității persoanei care a completat chestionarul de a putea urma studii de nivel 
universitar şi acesta nici nu poate prevedea succesul la un astfel de nivel. În schimb, acest 
scor poate furniza un indiciu asupra nivelului în care persoana se bucură de activitățile 
şcolare, de studiu, lectură, cercetare şi de îndeplinirea sarcinilor intelectuale. 


Scorul mediu este 500. Aproximativ două treimi din elevii din licee şi studenţii din 
universităţi obţin scoruri între 400 şi 600. 


Similaritatea cu studenţii din universități 


Profilele JVIS sunt alcătuite pe baza investigării a mai mult de 10000 de studenți, înscrişi 
în peste 150 de domenii universitare de pregătire. Acest lucru a făcut necesar ca 
domeniile să fie clasificate în 17 grupe academice largi. Fiecare din aceste grupe a fost 
alcătuită pe baza unor pattern-uri asemănătoare de interese ale scorurilor JVIS obţinute 
atât de persoane de gen masculin, cât şi feminin. 


Raportul prezentat clientului la acest capitol va consta dintr-un tabel cu trei coloane: 
e scorul (cu valori de similaritate subunitare, pozitive şi negative); 


e  similaritatea (gradul de asemănare a pattern-ului intereselor clientului cu 
anumite domenii universitare şi care variază pe următoarele trepte: foarte 
asemănător, asemănător, moderat asemănător, neutru, diferit); 


e 17 grupe academice majore: 


. afaceri 

. afaceri în agricultură şi economie 
. artă şi arhitectură 

= arte interpretative 

= artele comunicării 

. educaţie 


. inginerie 

. managementul resurselor mediului 
. sănătate, educaţie fizică şi activităţi recreative 
= servicii de sănătate şi ştiinţă 

. servicii sociale 

. ştiinţa computerelor 

. ştiinţă 

. ştiinţe comportamentale 

. ştiinţe matematice 

. ştiinţe sociale, justiţie şi politică 

" ştiinţele alimentaţiei 


Similaritatea cu grupele ocupaţionale 


Rezultatele obţinute de client la acest chestionar de Interese de Bază sunt comparate cu 
structurile de interese ale persoanelor care lucrează în 32 de grupe largi de ocupaţii. 


Ca şi în situaţia precedentă (Similaritatea cu studenţii din universităţi), un scor pozitiv 
ridicat indică faptul că profilul clientului are anumite niveluri de asemănare (foarte 
asemănător, asemănător, moderat asemănător, neutru, diferit), cu ale persoanelor care au 
deja ocupaţii în anumite categorii ocupaţionale. 


Cele 32 de grupe ocupaţionale cu care se operează sunt următoarele: 
e agricultură 
e consiliere 
e construcții / meserii manuale 
e inginerie şi muncitori auxiliari din domeniul tehnic 
e lucrători în domeniile serviciilor de sănătate 
e managementul personalului / resurselor umane 
e  maşini/ mecanică şi ocupaţii înrudite 
e ocupaţii din domeniul administraţiei şi în cele înrudite 
e ocupaţii din domeniul artelor frumoase 


e ocupaţii din domeniul asamblării - instrumentelor şi micii producții 

e ocupaţii din domeniul comercializării mărfurilor 

e ocupaţii din domeniul contabilităţii, bancar şi financiar 
e ocupaţii din domeniul diagnosticului medical şi tratamentului 
e ocupaţii din domeniul esteticii comerciale 

e ocupaţii din domeniul justiţiei şi politicii 

e ocupaţii din domeniul matematicii şi în cele înrudite 

e ocupaţii din domeniul muzical 

e ocupaţii din domeniul predării în grădiniţe şi în învățământul primar 
e ocupaţii din domeniul predării şi în cele înrudite 

e ocupaţii din domeniul protecţiei sociale 

e ocupaţii din domeniul religiei 

e ocupaţii din domeniul scrisului 

e ocupaţii din domeniul serviciilor 

e ocupaţii din domeniul serviciilor de protecţie 

e ocupaţii din domeniul spectacolelor 

e ocupaţii din domeniul sportului şi recreării 

e ocupaţii din domeniul ştiinţei computerelor 

e ocupaţii din domeniul ştiinţelor fizice 

e ocupaţii din domeniul ştiinţelor sociale 

e ocupații din domeniul ştiinţelor vieții 

e ocupaţii din domeniul vânzărilor 


e servicii de birou 


Interpretarea profilelor clienților poate avea trei niveluri: 
e analiza individuală a scorurilor înalte şi scăzute; 


e luarea în considerare a întregii configurații a scorurilor la scalele Intereselor 
de Bază în conexiune cu grupele ocupaţionale largi şi ocupaţii, meserii şi 
profesii concrete; 

e integrarea celor două etape precedente cu toate informaţiile suplimentare 
deținute sau obținute despre client pentru a-i oferi acestuia o consiliere înalt 
individualizată. 


Rezultatele obţinute în urma completării chestionarului de către client permit să i se ofere 
acestuia: scoruri în percentile (înalte, medii şi scăzute), scoruri standard, coeficienţi de 
similaritate şi ranguri. 


Aşa cum s-a menţionat anterior, scorurile de similaritate compară profilul la Interesele de 
Bază cu alte două categorii de criterii de grup: 


e 17 domenii de pregătire academică şi 


e 32 de categorii ocupaţionale (cu 189 de subcategorii ocupaţionale cu 
pattern-uri de interese ,,masculine” şi 89 subcategorii ocupaţionale cu 
pattern-uri de interese „feminine”). 


Primele trei poziţii - cu cele mai înalte niveluri de similaritate - sunt descrise şi prezentate 
clientului mai detaliat. Ierarhia obţinută prin acest procedeu de comparare nu reflectă şi o 
evaluare a existenței sau nu a aptitudinilor şi abilităţilor clientului pentru aceste domenii, 
ci doar interesul acestuia pentru grupele ocupaţionale aflate pe cele mai înalte poziţii. 


Procesul de comparare este util în alegerea filierei de formare iniţială şi continuă, cât şi în 
planificarea carierei personale. 


Utilizând Dicţionarul Titlurilor Ocupationale (DOT) - similar Clasificării Ocupatiilor din 
România (COR) - se pot identifica denumiri precise de ocupaţii, profesii şi meserii care 
au grade înalte de potrivire cu pattern-ul de interese ale clientului. 


În final, Raportul JVIS destinat clientului (Career Exploration Guide): 


e îi recomandă acestuia paşii de facut după administrarea chestionarului de 
interese; 


e îi furnizează scurte descrieri ale ocupatiilor similare cu structura sa de 
interese; 


e îi semnalează sursele suplimentare de auto-informare; 


e ii sugerează o strategie de auto-cunoaştere, luarea deciziei şi planificarea 
dezvoltării carierei. 


Clientul poate opta să i se ofere rezultatele într-o formă mai condensată a profilului sau 
un raport mai detaliat (JVIS Extended Report) care să cuprindă profilul său de interese 
(scalele BI), lista scorurilor la temelor ocupaţionale generale (GOT), similaritatea cu 
anumite tipurile de instituții de educaţie şi formare, similaritate cu anumite categorii 
ocupaţionale, scale de satisfacție academică, cât şi o listă de surse suplimentare de 
informare centrate pe aspectele specifice rezultatelor obţinute. Indicii de administrare sunt 
destinati a fi utilizaţi doar de consilier pentru interpretarea profilelor. 

Există posibilitatea - contra cost - de completare online a formei standard a acestui 
chestionar; in acest caz, raportul este generat imediat. 


Forma completa a chestionarului contine: Manualul cu instructiunile de aplicare a 
chestionarului, Foi de răspuns (care pot fi utilizate pentru scanare şi prelucrare automata), 
Broşura (reutilizabilă) cu chestionarul de lucru, Răspunsurile necesare scorării manuale, 
Foi pentru realizarea profilului etc. Durata de administrare a chestionarului este de 
aproximativ 45-60 de minute. 


Prelucrarea rezultatelor obținute de client se poate face manual (în aproximativ 10-15 
minute, doar pentru Scala de Interese de Bază) sau automat (electronic) prin scanarea 
foilor de răspuns. Interpretarea chestionarului are durate foarte variabile, în funcţie de 
tipul raportului oferit clientului (scut, detaliat, însoţi sau nu de explicaţiile consilierului). 


Administrarea acestui chestionar trebuie să fie făcută de consilieri ai carierei, consilieri 
şcolari, psihologi, specialişti în psihodiagnostic, sociologi, persoane care au urmat stagii 
de formare în acest domeniu. Ultima revizuire a scalei s-a efectuat în 1990, iar cea mai 
recentă ediție a Manualului şi Ghidului este din 1977. 


Populaţia ţintă 


Categoriile de persoane care sunt vizate de acest metodă de investigaţie sunt: elevii din 
clasele terminale de liceu, din şcolile profesionale şi postliceale, studenţii şi adulții. 


JVIS are menirea de a identifica interesele elevilor din licee, studenţilor şi adulţilor şi să 
ofere o imagine asupra diferitelor roluri academice şi ocupaţionale pe care aceştia le-ar 
putea îndeplini în viitor. Tabloul complet al profilului clientului presupune, pe lângă 
profilul de interese, şi evaluarea sistemului de aptitudini, deprinderi, abilităţi şi cunoştinţe 
ale acestuia (obţinută prin administrarea altor teste specifice). Totodată, acest instrument 
poate interesa şi pe părinţii sau profesorii motivaţi să-şi sprijine copiii sau elevii în 
demersurile lor de auto-cunoastere, informare şi decizie academică şi ocupationala (vezi 
website-urile din finalul bibliografiei acestui articol), pe adulţii aflaţi în căutarea unei 
slujbe sau pe cei care intenţionează să-şi schimbe locul de muncă actual. 


Evaluarea metodei 


Verificarea fidelității chestionarului a fost efectuată prin: test-retest (coeficienţi de peste 
0.80), estimarea consistentei interne, evaluarea stabilităţii profilului obținut prin 
intercorelarea a două profile la anumite intervale de timp etc. Acest exerciţiu a arătat 

calitatea ridicată a respectivului instrument de lucru profesional din domeniul evaluării 
intereselor profesionale. 


Validitatea de construct şi cea concurentă (prin compararea cu SVIB Basic Interest 
Scales) au, de asemenea, valori ridicate. 


Avantaje: 
e buna fundamentare statistică a chestionarului, pe ansamblu; 
e posibilitatea de scorare manuală şi cu ajutorul computerului; 


e interpretarea uşoară a conţinutului scalelor despre diferite roluri legate de 
muncă, datorită descrierii narative detaliate a acestora; 


e scale ce permit comparații numerice şi generarea de grafice în cadrul 
diferitelor grupe ocupaţionale şi domenii academice; 


e un instrument deschis diferitelor tipuri de utilizări (orientare în domeniul 
educaţiei, muncii, oferirea de scoruri Holland etc.); 


e largă răspândire internaţională (fapt care facilitează studiile comparate); 


e durata relativ redusă necesară completării chestionarului (aproximativ 50 de 
minute); 


e scale diferite pentru bărbaţi şi femei; 


e posibilitatea oferirii imediate (după completarea chestionarului) a unui raport 
personalizat, inclusiv elemente de sprijin pentru luarea deciziilor; 


e completarea chestionarului poate fi făcută în etape, adică procesul poate fi 
reluat dacă un anumit eveniment l-a întrerupt. 


Dezavantaje: 


e relativ fragila fundamentare teoretică a scalelor cu care operează chestionarul 
(scalele BI, teme şi grupe ocupaţionale); 


e dificultatea interpretării de conţinut a perechilor de itemi ai chestionarului; 
e relativ redusa predictibilitate longitudinală / în timp, a profilelor obţinute; 


e insuficienta descriere a grupurilor de referință pe baza cărora s-a alcătuit 
forma finală a chestionarului; 


e timpul relativ lung necesar pentru interpretare. 

Procesarea informatiilor cognitive 


Cognitive Information Processing (CIP) 


Mihai JIGAU 


Institutul de Stiinte ale Educatiei, Bucuresti 


Istoric 


În lucrarea Career Development and Services. A Cognitive Approach, Peterson, Sampson 
şi Reardon (1991) prezintă a nouă abordare a dezvoltării carierei pe care au numit-o 
„Procesare informaţiilor cognitive / Cognitive Information Processing - CIP”. 


Teoriile cognitiviste, bazate pe cele ale învăţării, se referă la metodele prin care indivizii - 
prin structurile lor de cunoaştere - procesează, integrează şi reacționează la informaţii. 


Structurile cognitive ale persoanelor îşi pun amprenta pe modul particular de constituire a 
imaginii acestora despre lume şi sine sau despre mediul în care se derulează viaţa lor. 
Comportamentele centrate pe carieră sunt răspunsuri la reprezentările cognitive despre 
ansamblul factorilor implicaţi în dezvoltarea carierei. Aceste reprezentări se află în 
legătură funcțională şi sunt modificabile în acord cu modul în care se derulează învăţarea 
umană şi dezvoltarea cognitivă. Auto-cunoaşterea, cunoaşterea în plan profesiilor şi 
mediului socio-profesional interacționează şi, în acelaşi timp, modifică şi mediază 
comportamentele care sunt legate de alegerea carierei. 


Consilierii au remarcat în cursul şedinţelor de lucru cu clienţii anumite disfuncţii în 
gândirea acestora legate de alegerea ocupaţiei şi le-au interpretat a fi: concepţii greşite; 
comportamente de evitare; ipoteze şi declaraţii auto-demobilizatoare sau auto-destructive; 
aşteptări iraționale, reprezentări distorsionate sau credinţe disfunctionale cu privire la 
viitorul lor profesional. Acestea se constituie în veritabile obstacole în rezolvarea 
problemelor şi luarea deciziilor cu privire la carieră, alături de situațiile opuse: 

supradimensionarea 


Fundamente teoretice 


imaginii 
experientelor personale etc. 


de sine; perfectionismul, generalizarea excesiva a 


Procesare informaţiilor cognitive din perspectiva dezvoltării carierei porneşte de la 
următoarele premize fundamentale (după Peterson, Sampson şi Reardon, 1991): 


Premize 


Explicații 


1. Alegerea carierei este 
rezultatul interacțiunii 
proceselor cognitive şi 
afective 


CIP pune accent pe domeniul cognitiv în luarea deciziei cu privire 
la carieră, dar are în vedere şi rolul componentei afective ca sursă 
de informaţii în acest proces. Rezumativ, angajarea în demersuri 
legate de carieră implică interacţiunea proceselor afective şi 
cognitive. 


2. Alegerea carierei este o 
activitate de tipul „rezolvarea 
problemelor” 


Indivizii învaţă să rezolve problemele care sunt legate de carieră 
(alegerea unor ocupaţii), tot aşa cum rezolvă şi alte chestiuni. 
Diferenţa esenţială între cele două situaţii constă în complexitatea 
şi ambiguitatea stimulilor şi în nivelul ridicat de incertitudine cu 
privire la corectitudinea soluţiilor găsite. 


3. Capacitate de a rezolva 
probleme este dependentă de 
operationalitatea funcţiilor 
cognitive, cât şi de 
informaţiile deţinute 


Capacitatea de a rezolva problemele conexe carierei este în relaţie 
cu procesul auto-cunoaşterii şi cu informaţiile deţinute despre 
ocupaţii, dar şi cu acele rezultate ale operaţiilor cognitive care pun 
în legătură respectivele domenii. 


4. Rezolvarea problemelor cu 
privire la carieră este o 
sarcină care solicită funcţiile 
mnezice 


Domeniile auto-cunoaşterii şi lumii muncii sunt de o complexitate 
ridicată. Punerea acestora împreună simultan reclamă utilizarea 
din plin a memoriei. 


5. Motivația 


Motivația de a rezolva mai bine problemele care sunt legate de 
carieră presupune dorinţa de a face alegeri satisfăcătoare, pornind 
de la înţelegerea sinelui şi a lumii ocupatiilor. 


6. Dezvoltarea carierei 
implică repetate creşteri şi 
schimbări ale structurilor de 
cunoaştere 


Autocunoasterea şi informaţiile despre ocupaţii consistă în seturi 
de structuri mnezice organizate, numite scheme, care sunt 
operaţionale pe întreaga durată a vieţii persoanei. Cum lumea 
ocupatiilor şi persoanele sunt în schimbare, asupra acestor scheme 
de lucru trebuie să se opereze reajustări permanente. 


7. Identitatea carierei este 
dependentă de 
auto-cunoaştere 


În termenii CIP, identitatea carierei se defineşte ca nivelul 
dezvoltării structurilor mnezice ale auto-cunoaşterii. Identitatea 
carierei este o funcţie a complexităţii, mecanismelor de integrare 
şi stabilității schemei care alcătuieşte domeniul auto-cunoaşterii. 


8. Maturitatea pentru carieră 
este dependentă de abilitatea 
de a rezolva probleme 


Din perspectiva CIP, maturitatea pentru carieră se defineşte ca o 
abilitate de a lua decizii în mod independent şi responsabil pe baza 
corelării informaţiilor disponibile despre sine şi lumea ocupatiilor. 

9. Scopul consilierii carierei | Din perspectiva CIP, scopul consilierii carierei este de a oferi 
este atins prin facilitarea acele condiţii ale învăţării care facilitează dezvoltarea structurilor 
dezvoltării deprinderilor de mnezice şi deprinderilor cognitive şi care pot să amelioreze 
procesare a informaţiilor capacitatea clientului de procesare a informaţiilor. 

10. Obiectivul consilierii Din perspectiva CIP, obiectivul consilierii carierei este de spori 
carierei constă în sporirea capacităţile clientului de a lua decizii cu privire la cariera sa prin 
capacităţii clienţilor de a dezvoltarea deprinderilor de procesare a informaţiilor. 

rezolva probleme legate de 

carieră şi a lua decizii 


În accepțiunea autorilor, prin problemă se înţelege: „indecizia, conflictul între opţiuni 
potenţiale şi interese semnificative diferite, emoţii asociate neconstructive, sub-utilizarea 
ocupationala, şomaj, insatisfactia in muncă” (Sampson, Peterson, Lenz, Reardon, 
Saunders, 1996). Rezolvarea problemei semnifica transformarea informatiilor in actiuni 
menite să ducă la reducerea sau dispariția decalajului între „starea existentă şi cea dorită”. 
Luarea deciziei include rezolvarea problemelor, cât şi procesele cognitive şi afective care 
vor susţine planificarea şi implementarea soluţiile găsite la probleme. 


În acelaşi context, cogniția semnifică modul in care gândirea procesează informaţiile 
(internalizarea datelor, codarea, depozitarea, utilizarea conceptelor şi experienţei). Fiecare 
individ operează cu anumite structuri sau componente de cunoaştere care se menţin 
funcţionale datorită memoriei de lungă durată, fapt esenţial în generarea deciziilor cu 
privire la carieră. În cazul luării unor decizii cu privire la dezvoltarea carierei personale se 
derulează un proces de analiză a datelor pe care le posedă individul despre sine, ocupaţii 
şi lumea muncii, în general. 


După Peterson, Sampson, Reardon (1991) componentele care alcătuiesc mecanismul de 
luarea deciziei în carieră se ierarhizează sub forma unei piramide (cu trei niveluri): 


Domeniul procesării executive 


Metacognitii 


Domeniul deprinderilor de luarea deciziilor 


CASVE 


Domeniile cunostintelor 


Auto-cunoastere Cunostinte despre ocupatii 

la bază se află domeniile cunoştinţelor: despre sine — auto-cunoasterea 
(valori, interese, aptitudini) si despre lumea ocupatiilor (filiere de educatie $i 
formare, cât şi date despre ocupaţii, meserii, profesii, locuri de munca); 
aceste categorii de informaţii sunt stocate în memorie în scheme dinamice 
care se restructurează pe măsură ce apar informaţii noi; 


la mijloc se află domeniul deprinderilor de procesarea informaţiilor pentru 
rezolvarea problemelor şi luarea deciziei: cu cinci paşi - ciclul CASVE - 
care conduce spre efectuarea unei bune alegeri în planul carierei: 


Comunicare (Stagiul înţelegerii nevoii de a face o alegere. Persoana 
devine conştientă de existenţa unei probleme în ceea ce priveşte 
datele / informaţiile pe care le deţine şi cele de care ar avea nevoie, 
între situaţia sa şi cea spre care aspiră. Mediul extern al persoanei 
poate să-i fie favorabil sau nefavorabil. Reacţii posibile: emoţii, 
insatisfactii, descurajare sau atitudine activă orientată spre 
auto-informare, chestionarea altor persoane, contactarea instituţiilor 
de profil, învăţare şi exersarea comunicării); 


Analiză (Stagiul înţelegerii sinelui şi a opțiunilor posibile. Persoana 
analizează cadrul general şi componentele problemei de rezolvat şi 
alcătuieşte un plan mental de acţiune. În această etapă este necesară 
înţelegerea profundă a sinelui (valori, aptitudini, interese), 
interpretarea datelor problemei personale,  auto-observarea, 
colectarea de noi informații, reflectia si înțelegerea relațiilor între 
sine şi ocupațiile pentru care se optează); 


Sinteză (Stagiul extinderii şi restrângerii listei personale de ocupații 
vizate. Scopul procesului este elaborarea de soluții alternative 
realiste (gândire divergentă), pe baza informațiilor deținute, pentru a 
rezolva problema opțiunii ocupaţionale. Din multele soluții 
provizorii aparent posibil a fi acceptate, se elimină treptat acelea care 
sunt mai îndepărtate de interesele, valorile si aptitudinile personale, 
pentru ca, in final, să se elaboreze si să se opereze prin gândire 
convergentă cu „o listă scurtă” de ocupații evaluate ca maximal 
acceptabile (trei-cinci opțiuni plauzibile). Alegerea finală va îngloba 
un compromis între nivelul maxim al avantajelor si cel minim al 
dezavantajelor, pentru că orice alegere înseamnă şi renunțare; 


Valorizare (Stagiul alegerii unei filiere de educaţie, formare şi 
specializare, ocupaţii sau a unui loc de muncă. În această etapă se 
face o ierarhizare a alternativelor în planul carierei în termeni de cost 
/ beneficiu - pentru sine şi ceilalți: familie, colegi, grup 
socio-cultural de apartenenţă - dar şi sub aspectul înfăptuirii unui 
ideal sau model de dezvoltare personală. Din suita de alternative 
avute în vedere se alege cea mai convenabilă, eventual, a doua sau a 
treia de pe listă dacă prima nu este posibil a fi realizată; acest proces 


are şi o componentă puternică de susţinere emoţională pozitivă 
pentru implementarea opțiunii); 


= Execuţie (Stagiul implementării alegerii personale. În această etapă 
sunt convertite în acţiuni gândurile cu privire la dezvoltarea carierei 
personale pe baza unui plan, care ţine cont de paşii de parcurs 
necesari şi de modalitățile şi strategiile ce ar trebui aplicate pentru 
realizarea sa. Planul trebuie să includă şi programele pregătitoare de 
formare suplimentară, angajarea de probă, angajarea parţială sau cu 
normă întreagă etc. Etapa respectivă este cea a aplicării deciziilor şi 
rezolvării problemelor care au fost identificate în primul stagiu. 
Durata acesteia poate varia de la o scurtă perioadă de timp în cazul 
adulţilor care se (re)angajeaza, până la lungi perioade în cazul 
tinerilor care se pregătesc pentru o viitoare profesie). 


Ciclul CASVE se reia în caz de eşec al integrării socio-profesionale, 
nedepăşirii unor dificultăţi de adaptare la locul de muncă sau în cazul 
evaluării eronate a investiţiilor personale (de timp, financiare, 
emoţionale etc.) pentru atingerea obiectivelor propuse prin planul 
dezvoltării carierei. 


la vârf se află domeniul procesării executive, modalitatea de îndeplinire a 
deciziei: adică etapa reflectiei asupra propriei decizii cu privire la carieră, fapt 
care implică deprinderile de meta-cognitie; acest mecanism are o funcție de 
evaluare şi control asupra felului în care s-a luat decizia (la nivelul precedent 
al piramidei), cât şi asupra corectitudinii acesteia în conformitate cu valorile, 
interesele şi aptitudinile personale, dar şi cu informaţiile despre ocupaţii 
(nivelul de bază al piramidei). 


Sunt mai importante în procesul meta-cognitiei trei deprinderi: 
vorbirea interioară, conştiinţa de sine, controlul şi monitorizarea. 


Vorbirea interioară se referă la abilitatea de (re)întărire pozitivă a 
imaginii despre propria persoană prin „dialog cu sinele”, în ceea ce 
priveşte auto-cunoaşterea, luarea deciziilor, relaţiile cu ceilalţi etc. 


Constiinta de sine, în acest caz, se referă la starea persoanei de a fi 
conştientă de trăirile sale, aptă să-şi pună în aplicare deciziile, ţinând 
cont de interesele proprii, dar şi de ale celorlalți. 


Controlul şi monitorizarea se referă la auto-controlul necesar în 
procesul implementării deciziilor personale: stabilirea momentului 
acţiunii, amânarea eventuală a implementării, anticiparea şi depăşirea 
dificultăţilor, implementarea propriu-zisă. 


Brown (1978) identifică următoarele abilități meta-cognitive 
implicate în luarea deciziei cu privire la carieră: cunoaşterea 
limitelor personale, conştientizarea strategiei proprii de luare a 

deciziilor, identificarea problemelor de rezolvat, elaborarea 
strategiilor de planificare si programare, monitorizarea continuă, 
cunoaşterea momentului când problema este rezolvată, evitarea 
conflictului cu sine. 


Procesul dezvoltării abilităților meta-cognitive implică: identificarea 
gândurilor negative despre abilitatea personală de a lua decizii, 
antrenarea în vorbirea internă pozitivă, diminuarea gândurilor de 
tipul totul sau nimic, dezvoltarea auto-controlului, sporirea 
capacității de a rezolva probleme etc. 


In viziunea CIP, rezolvarea problemelor de carieră au câteva trăsături comune, precum: 


e problemele pot fi definite în termenii distanței între ceea ce există şi ceea ce 
se doreşte, adică între realitate şi aspirații; 


e problemele cu privire la carieră sunt complexe şi implică numeroase aspecte 
de natură emoţională, perturbatoare prin presiunea în sine ale acestora, dar şi 
din cauza influențelor mediului familial, social, economic, cultural etc.; 


e rezolvarea problemelor cu privire la carieră parcurge şi etapa opţiunilor 
multiple, ezitărilor, oscilaţiilor între alternative relativ echivalente; 


e  nehotărârea cu privire la alegeri în planul carierei vine din cauză că fiecare 
opţiune are avantajele şi dezavantajele sale, aşa că îngustarea ariei 
alternativelor este resimţită ca o reducere a libertăţii de a alege, ca o 
renunțare „pentru un rău mai mic”, iar in final soluţia găsită - care este o 
combinaţie de opţiuni succesive - nu are un grad prea ridicat de probabilitate 
a realizării succesului şi obţinerii satisfacţiei; 


e o decizie finală cu privire la carieră conduce la alte seturi de probleme - 
necunoscute dinainte - şi care vor trebui să fie rezolvate. 


Prezentarea metodei 


Modelul CIP aplicat procesului consilierii carierei este unul de învăţare continuă, în 
sensul că au fost integrate funcţiile de evaluare cu cele de intervenţie în chiar procesul de 
oferire a serviciilor de consiliere; acest model este asociat şi cu dezvoltările teoretice 
vehiculate de terapiile cognitive (care susţin faptul că disfunctiile în plan cognitiv au un 
impact hotărâtor în generarea comportamentelor şi emoţiilor dezadaptative ale 
individului). Procesele dezvoltate de consilier sunt de restructurare cognitivă, cooperare, 
atenţie la emoţii etc., toate orientate către înlocuirea disfunctiilor cognitive ale clientului 
şi schimbarea comportamentelor şi emoţiilor sale în unele pozitive şi funcţionale. 

Rezumativ această nouă abordare în consiliere porneşte de la următoarele ipoteze: 
e alegerea carierei se bazează pe modul în care gândim şi simţim; 


e operarea de alegeri în planul carierei este o activitate de tipul „rezolvarea de 
probleme”; 


e abilitatea de rezolvare a problemelor se bazează pe informaţiile deţinute şi 
modul de operare cu acestea; 


e luarea deciziilor în planul carierei se bazează pe funcţiile mnezice; 

e deciziile în planul carierei implică planul motivational; 

e dezvoltarea carierei este parte a procesului de învăţare şi creştere continuă; 
e  carierea depinde esenţial de modul în care gândim despre aceasta; 


e latura calitativă a carierei este hotărâtor influenţată de modalitatea in care 
deprindem mecanismele de luarea deciziilor şi rezolvarea problemelor. 


Partea aplicativă a modelului teoretic CIP se referă la modul de sprijinire a clienţilor în 
rezolvarea problemelor cu privire la carieră şi luarea deciziilor în această arie. 


Career Thoughts Inventory (CTY - „Inventarul Gândurilor despre Carieră” - este un 
instrument de evaluare şi intervenţie utilizat în cadrul serviciilor de consiliere şi care se 
bazează pe dezvoltarea teoretică a „procesării informaţiilor cognitive” (CIP). Prin 
sintagma „gânduri despre carieră” autorii înţeleg rezultatul activităţii mentale care 
include: comportamente, credinţe, sentimente, planuri şi strategii orientate spre rezolvarea 


problemelor şi luarea deciziilor cu privire la carieră. 


În acest context, apreciem că noţiunea de carieră trebuie înţeleasă ca o combinaţie de 
roluri multiple (copil, elev, părinte, soţ, angajat în muncă, cetăţean, pensionar etc.), 
îndeplinite de o persoană - succesiv sau simultan - de-a lungul vieţii. 


Telul acestui instrument este de a lega procesul evaluării de ansamblul complex de măsuri 
de care clientul se poate folosi în propriul interes: informare, formare, luarea deciziei, 
dezvoltarea carierei etc. Cu alte cuvinte, CTI este atât un instrument de evaluare şi 
conştientizare a posibilităţilor personale de a lua decizii realiste cu privire la carieră, cât şi 
o sursă de învăţare. 


Acei clienţi identificaţi a avea probleme şi disfunctionalitati personale în luarea deciziilor 
ocupaţionale vor avea nevoie de mai multă şi diversă asistenţă de specialitate oferită de 
consilieri, dar şi de o implicare individuală într-un proces de învăţare centrată pe 
înţelegerea lumii muncii, a relaţiilor sociale, cât şi definirea şi rezolvarea problemelor 
personale care sunt legate de carieră. 


Prin „gânduri disfunctionale” cu privire la carieră autorii înţeleg rezultatele gândirii 
exprimate in ipoteze, presupuneri, supozitii, atitudini, comportamente, credinţe, 

sentimente, planuri sau strategii conectate rezolvării problemelor sau luării deciziilor 
legate de carieră şi care pot perturba sau inhiba procesul dezvoltării personale. 


Instrumentul CTI poate identifica, de asemenea, rezultatele programelor de educaţie 
pentru carieră (formale sau non-formale) sau impactul diferitelor tipuri de intervenţii 
centrate pe informare, consiliere şi orientare. 


Administrarea propriu-zisă a Inventarului (individuală, inclusiv auto-administrare sau în 
grup) începe cu completarea datelor de identificare ale clientului: nume, data completării, 
vârsta, sexul, statutul de elev sau nu, statutul de angajat sau nu, numărul de clase sau ani 
de studii finalizate etc. 


„Inventarul Gandurilor despre Carieră” are un număr de 48 de itemi, toți redactati ca 
afirmaţii cu sens negativ, la care se marchează pentru fiecare un răspuns de tipul: 


1. Total dezacord (SD) 
2.  Dezacord (D) 
3. Acord (A) 
4. Total acord (SA) 


lată şi câteva exemple de itemi incluşi in CTI: 


Nr. item Exemple de itemi Evaluare 

EE Nu mă interesează nici un domeniu de studii $i nici o ocupație SD |D |A | SA 

Aas Nu mă voi înțelege de ajuns niciodată pentru a face o bună SD |D |A ISA 
alegere cu privire la cariera mea 

10... Sunt puţine locuri de munca pe care chiar le înţeleg SD |D |A |SA 

ass Interesele mele se schimbă mereu SD |D |A |SA 

30... As putea restrange alegerile mele ocupationale la cateva, dar SD |D |A ISA 
n-aş putea alege doar una 

39... A găsi o slujbă bună în domeniul meu de interes e o chestiune SD |D |A ISA 
de noroc 

42... Stiu foarte putine lucruri despre lumea muncii TD |D |A |TA 


Durata completării Inventarului este de 7-15 minute (în funcție de stilul de lucru si 
temperamentul clientului); duratele mai scurte de 5 minute sau mai lungi de 30 de minute 
impune atenție din partea consilierului, fiind un semnal că există anumite probleme (lipsă 
de motivaţie, dificultăți de citire şi înțelegere a textului, o stare de criză a clientului etc.). 


Răspunsurile clienţilor la întrebări (scrise pe o hârtie carbon) se imprimă pe foile aflate în 
spatele acestora. La terminarea administrării Inventarului, paginile cu textul de lucru se 
îndepărtează şi apoi se numără răspunsurile (de consilier, client sau de un operator). 

Pliantul cu Inventarul CTI conţine instrucţiunile de însumare a răspunsurilor si scalele 
pentru alcătuirea profilului individual. 


Dacă Inventarul completat de un client are 5 sau mai multi itemi la care nu s-a răspuns, 
rezultatul este invalid. 


Însumarea răspunsurilor se face pe fiecare pagină din cele două ale Inventarului (25+23 
itemi); pe cea de a doua pagină se face şi suma totală. 


Lipsa unui răspuns va fi considerată a avea valoarea 0 (ca şi SD - total dezacord). 


Răspunsurile marcate in zona D (dezacord), A (acord), SA (total acord) - şi notate cu 1, 2 
sau 3 puncte - se însumează ca atare, iar rezultatele se scriu în spaţiul de jos al coloanei 
respective (Sump, Suma, Sumsa). Prin însumarea acestora se obţine Total. 


Pe pagina următoare se repetă acelaşi procedeu de însumare şi se obţin: Sump, Suma, 
Sumsa si Total. 


CTI Total se va obţine prin însumarea — într-o casetă separată - a Total, cu Total. 


Scorurile la scalele de construct. La anumiţi itemi spaţiul de răspuns este umbrit (cu o 
nuanţă mai închisă de gri). În cele trei coloane (DMC, CA, EC) situate în partea dreaptă 
a spaţiilor de răspuns se transcriu - deasupra unei linii existente deja - valorile numerice 
ale răspunsurilor clientului. 


Aceste valori ale răspunsurile transcrise pe prima pagină în zona scalelor de construct 
(DMC, CA, EC) se însumează ca atare, iar rezultatele se scriu în spaţiul de jos al 
coloanei respective (DMC, sum, CA; sum, EC; sum). 


Pe pagina următoare se repetă acelaşi procedeu de însumare precum cel descris mai sus şi 
se obțin: DMC; sum, CA2 sum, EC2 sum. 


Rezultatele totale la fiecare din aceste scale de construct se însumează în casete separate. 


În urma administrării CTI, se obţine, astfel, un CTI Total (ca indicator global al 
disfunctionalitatilor gândirii în rezolvarea problemelor şi luarea deciziilor cu privire la 
carieră), cât şi alte scoruri la trei scale de construct; acestea semnifică următoarele: 


e  Confuzie în luarea deciziei (DMC - 14 itemi): scala reflectă inabilitatea de a 
demara şi susţine procesul de alegere a carierei, ca rezultat al nesustinerii 
emoţionale şi/sau neintelegerii procesului de luarea deciziilor. 


e Implicare anxioasă (CA - 10 itemi): scala reflectă inabilitatea de a face un 
angajament cu sine pentru o anumită alegere în planul carierei, însoțită de o 
anxietate generală cu privire la implicaţiile actului de luarea deciziilor, fapte 
care intretin perpetuarea indeciziei. 


e Conflict extern (EC - 5 itemi): scala reflectă inabilitatea de a echilibra 
importanţa imaginii de sine cu alte fapte externe semnificative pentru cariera 
personală, de aici rezultând o permanentă oscilație în asumarea luării 
deciziilor. 

Aceste valori - în final - se transferă in grilele de obţinere a profilului individual (in 
număr de trei - pentru adulți, studenţi, elevi) şi care sunt situate pe ultima pagină a 
pliantului cu Inventarul CTI. 


Cu cât profilul este situat într-o zonă (superioară) mai întunecată, cu atât problemele din 
aria disfunctionalitatii gândirii cu privire la carieră sunt mai serioase. 


Timpul necesar scorării rezultatelor la Inventarul CTI în vederea alcătuirii unui profil este 
de 5-8 minute. 


Interpretarea rezultatelor administrării acestui chestionar urmăreşte reducerea impactului 
gândurilor disfunctionale asupra planului carierei prin restructurare cognitivă. 


Intervenţiile „terapeutice” (de grup sau individuale) orientate către restructurarea 
cognitivă au două componente de bază: 


e o evaluarea vechilor cognitii; 


e propunerea unor alternative mai putin destructive şi disfunctionale, ale unor 
noi „reprezentări şi credinţe”, simultan cu verificarea acestora în viaţa reală şi 
compararea cu cele vechi. 


Rezumativ, menționăm că interpretarea Inventarului se bazează pe CTI Total, pe scorurile 
la scalele de construct şi pe unii itemi individuali. 


Scorul CTI Total include răspunsurile la toţi cei 48 de itemi şi este un indicator global al 
disfunctionalitatilor gândirii cu privire la carieră, procesul luării deciziilor şi rezolvarea 
problemelor în acest plan. 


Un scor CTI Total mai mic reflectă un nivel relativ limitat al problemelor în această arie; 
o interpretare mai analitică implică analiza răspunsurilor la anumiţi itemi. 


Un scor CTI Total cu o valoare ridicată reflectă probleme serioase în planul carierei (o 
imagine neclară asupra carierei personale, lisă de încredere în sine, absenţa interesului, 
indecizie, lipsă de informare, experienţe negative, depresie, idei iraționale despre ocupaţii 
etc.) şi care reclamă intervenţii urgente şi personalizate; scorurile totale ridicate le fac pe 
cele de construct din ce în ce mai distincte şi pline de semnificaţii. 


Scorul CTI Total oferă şi Justificarea obiectivă pentru declanşarea unui proces de 
asistenţă / intervenţie bazat pe: 


e analiză (scoruri sub 40); 
e restructurare cognitivă (scoruri între 40-50); 
e restructurare cognitivă, repetiţie şi practică (scoruri între 51-60); 


e restructurare cognitivă, repetiție şi practică, relaxare progresivă, imagerie 
orientată tematic (scoruri peste 60); 


Reamintim că scorurile de construct se referă la: Confuzie în luarea deciziei - DMC; 
Implicare anxioasă - CA; Conflict extern - EC. 

DMC aduce indicii cu privire la capacitatea redusă a clientului de a demara şi finaliza 
procesul deciziei în planul carierei, din motive emoţionale sau de înţelegere neclară a 


sensului şi utilității informaţiilor de care dispune. 


CA scoate în evidenţă inabilitatea clientului de a se angaja într-o anumită direcție a 
dezvoltării carierei personale, din cauza anxietatii pricinuite de eventualitatea de a lua 
decizii eronate, ezitării faţă de alternative relativ comparabile, imposibilității de a alcătui 
„O listă de priorități personale” etc. 


EC relevă oscilarea între percepţia de sine şi faptele semnificative care alcătuiesc viaţa 
reală şi dezvoltarea carierei personale, imaginea celorlalți despre lumea ocupatiilor etc. 


Toate aceste categorii de scoruri de construct sunt părți definitorii ale proceselor 
cognitive implicate în rezolvarea problemelor şi luarea deciziilor cu privire la carieră. 


Interpretarea răspunsurilor la anumiţi itemi (marcate cu SA - acord total) se poate dovedi 
productivă (mai ales în situaţia în care scorul total CTI este redus), identificându-se astfel 
anumite categorii speciale de disfunctionalitati ale gândirii din sfera carierei. 


În măsurarea disfunctionalitatilor gândirii autorii (Sampson, Peterson, Lenz, Reardon, 
Saunders, 1996) pleacă de la următoarele ipoteze şi fundamente de natură teoretică: 


1. ,,disfunctionalitatile gândirii din sfera rezolvării problemelor cu privire la 
carieră nu se pot măsura în mod direct; însă acceptarea anumitor afirmaţii 
puse ca itemi într-un chestionar pot da o imagine despre acest proces; 


2. scopul intervențiilor serviciilor de consiliere este de a spori abilitățile 
clienţilor de a rezolva probleme şi lua decizii cu privire la propria carieră; 


3. disfunctionalitatile gândirii restrâng drastic capacitate clienţilor de a învăţa 
modul de rezolvare a problemelor şi luarea deciziilor; 


4. persoanele care apelează la serviciile de consiliere pot avea anumite 
disfunctionalitati ale gândirii care le subminează capacitate de a rezolva 
probleme şi lua decizii; 


5. cu cât este mai grav nivelul disfunctionalitatii gândirii, cu atât mai mari vor fi 
obstacolele în rezolvarea problemelor şi luarea deciziilor cu privire la carieră; 
mai mult, chiar şi o singură disfunctionalitate poate avea un impact negativ 
asupra acestui proces; 


6. atât indivizii decişi, cât şi cei indecişi, cu anumite niveluri de 
disfunctionalitati ale gândirii, vor avea dificultăţi în rezolvarea problemelor şi 
luarea deciziilor cu privire la carieră, dar cei nehotarati se vor frământa până 
la epuizare în acest proces; 


7. disfunctionalitatile gândirii în sfera carierei vor afecta piramida procesării 
informaţiilor prin: limitarea calităţii, cantităţii şi acurateţei auto-cunoasterii; 
reducerea cantităţii de informaţii utilizate despre ocupaţii, dificultăţi în 
achiziționarea deprinderilor de luarea deciziilor; 

8. disfunctionalitatile gândirii în sfera carierei vor afecta funcţionarea ciclului 
CASVE prin: negarea problemelor, discontinuitate şi acţiuni neadecvate în 
procesul luării deciziilor; 


9. disfunctionalitatile gândirii în sfera carierei pot determina indivizii să evite 
aceste categorii de probleme sau să se angajeze într-un mod neadecvat în 
rezolvarea lor (anxietate, amânare, dependenţă, alegeri la întâmplare, 
schimbarea repetată a ocupaţiei, reducerea comportamentelor exploratorii în 
sfera ocupatiilor, imagine de sine deformată, izolare, reacţii stereotipe la 
situaţii diferite, lipsă de satisfacţie şi încredere în sine); 


10. disfunctionalitatile gândirii în sfera carierei reprezintă sursa şi altor gânduri 
negative despre familie, relaţiile cu prietenii sau cele sociale, în general; 


11. gândurile disfunctionale în sfera carierei induc note negative în domeniul 
învăţării în familie, şcoală, la locul de muncă sau în diferite alte contexte 
sociale etc. prin informare şi interpretare incompletă sau greşită a datelor 
centrate pe ocupații; 


12. gândurile disfunctionale din sfera carierei pot fi identificate sau modificate în 
procesul rezolvării problemelor şi luarea deciziilor; 


13. tendinţa unora de a avea sporadic gânduri negative despre alegerea carierei 
face parte din procesul învățării cognitive; persistenta în aceste gânduri 
negative face parte dintr-o schemă rigidă de reacţie, pe care individual poate 
să o recunoască în comportamentul său, prin învăţare; 


14. persoanele cu disfunctionalitati ale gândirii din sfera carierei pot fi implicate 
în reducerea şi modificarea acestora printr-un proces de învăţare şi practică 
asistată în rezolvarea problemelor şi luarea deciziilor.” 


Manualul de lucru CTI este un instrument operaţional menit să sprijine interpretarea 
scorurilor la Inventar şi să faciliteze realizarea restructurării cognitive, planul de acţiune 
şi învăţarea necesară rezolvării problemelor şi luarea deciziilor cu privire la carieră. 
Manualul este compus din şapte componente: introducere, cinci secţiuni cu informaţii 
şi/sau exerciţii şi concluzii. Din punctul nostru de vedere, mai importante sunt cele cinci 
secţiuni cu informaţii şi exerciţii. 


Secţiunea 1. Identificarea sumei totale a gândurilor negative despre carieră: Scorul 
total CTI. Clientul va trebui să înţeleagă faptul că în măsura în care această valoare este 
mai mare, cu atât va avea mai multă nevoie de asistenţa unui consilier. 


Secţiunea 2. Identificarea naturii gândurilor negative despre carieră: Scoruri la 
scalele de construct CTI. Persoanele care au răspuns la Inventar prin compararea 
rezultatelor obţinute la diferite scale pot conştientiza natura gândurilor negative despre 
carieră şi monitoriza dinamica acestora. Clienţii sunt ajutaţi, astfel, să-şi dezvolte prin 
învăţare capacitatea de auto-control al gândurilor disfunctionale cu privire la carieră. 
Procesul învăţării poate fi facilitat prin oferirea de scheme şi structuri mentale de 
cunoaştere şi reacţie, reducerea numărului de variabile implicate în luarea deciziilor etc. 

Secţiunea 3. Punerea sub semnul întrebării a gândurilor negative despre carieră şi 
modificarea lor. Prin reanalizarea răspunsurilor la itemii marcați cu SA şi A (total acord 
şi acord), clientul este ajutat să conştientizeze impactul gândurilor sale negative asupra 
rezolvării problemelor şi luarea deciziilor cu privire la cariera personală, sprijinit să 
iniţieze un plan individual de acțiune şi de restructurare cognitivă, încurajat să dezvolte 
comportamente exploratorii în obţinerea şi managementul informaţiilor şi stimulat să se 
implice emotional în sensul intereselor şi motivatiilor sale ocupaţionale. 


Secţiunea 4. Ameliorarea abilității personale de a lua decizii bune. Clientul este 
sprijinit să-şi dezvolte deprinderile prezente şi viitoare (potenţiale) de a lua decizii; el va 
învăţa mai rapid deprinderile respective în situaţia în care acestea vor fi mai bune decât 
înainte, mai adaptative şi personal profitabile, făcând diferenţa între a cunoaște (bazată pe 
piramida procesării informaţiilor) şi a face (având în vedere ciclul CASVE). 


Secțiunea 5. Utilizarea eficientă a sprijinului oferit de alte persoane. Clientul este 
sprijinit să înțeleagă modul de utilizare adecvată a sprijinului venit din diferite surse: 
consilieri, familie, prieteni etc., pentru a putea opera anumite restructurări cognitive, 
explora domeniul carierei sau face alegeri; în acest mod, utilizatorul va putea deveni mai 
activ şi utiliza mai eficient informaţiile. 


Populaţia ţintă 


Cei vizati de CTI sunt elevii din licee şi şcoli profesionale, studenţi şi adulţi (de genul 
masculin şi feminin). Aceşti clienți pot completa Inventarul CTI din următoarele motive: 


e elevii din licee şi şcoli profesionale: pentru alegerea unei filiere ulterioare de 
educaţie şi formare, alegerea unei ocupaţii, găsirea unui loc de muncă; 


e studenţii: pentru alegerea unui domeniu de studii specializate, alegerea unei 
ocupaţii, găsirea unui loc de muncă; 


e adulţii: care doresc să-şi schimbe ocupaţia sau locul de muncă, să se angajeze 
(fiind şomeri), să reintre pe piaţa forței de muncă după o perioadă de 
concediu de studii sau pentru creşterea copilului, să promoveze profesional. 


Exemple, studii de caz, exerciţii 


Fundamentul teoretic de bază al terapiei cognitive este acela că viata afectivă şi 
comportamentul indivizilor sunt puternic determinate de modul în care se desfăşoară 
procesele lor cognitive. Experiențele trecute au ponderea lor în aceste procese. 

Cognitia, în contextul carierei, operează pe baza unor ,,scheme” dezvoltate în urma 
experienţelor (bune sau rele, stimulatoare sau inhibitoare etc.) trăite de individ. În situaţii 
concrete de acţiune, aceste scheme se pot dovedi funcţionale sau disfunctionale, individul 
putând adopta o atitudine corectivă, flexibilă sau poate rămâne cantonat la un mod de 
reacție neadecvat, neproductiv,  reîntărind, astfel, schemele comportamentale 
disfunctionale, cu efecte asupra modului de procesare a informațiilor ulterioare şi 
derulării unei gândiri sistematice. ,,Gandurile” negative si disfunctionale pot să se 
cristalizeze în moduri autonome de reacţie, însoțite de trăiri afective şi atitudini 
auto-blocante. 


În planul deciziilor personale cu privire la rezolvarea problemelor conexe carierei, Beck 
et al. (apud Sampson, 1996) găseşte următoarele categorii de erori sistematice: 


e „unele persoane ajung la anumite concluzii în absenţa unor argumente sau 
chiar împotriva probelor contrarii existente (inferente arbitrare); 


e unele persoane acceptă doar acele informaţii care sunt în concordanță cu 
experienţele lor iniţiale de cunoaştere (abstracţie selectivă); 


e unele persoane ajung la anumite concluzii doar pe baza unui număr limitat de 
incidente şi apoi le aplică în multe alte situaţii cu care nu mai au legătură 
(supra-generalizare); 


e unele persoane distorsionează evenimentele şi anumite situaţii cu mult sub / 
peste semnificaţia lor reală (minimalizare şi maximizare); 


e unele persoane leagă de sine anumite evenimente şi situaţii fără nici un 
argument şi logică (personalizare); 


e unele persoane plasează toate experienţele lor în categorii contrare 
(raţionament dihotomic).” 


Toate situaţiile menţionate de mai sus perturbă de o manieră semnificativă gândirea şi 
instalează un „cerc vicios” în procesul analizării şi rezolvării problemelor actuale ale 
individului: gândurile disfunctionale nu sprijină rezolvarea problemelor, iar inabilitatea 
de a găsi soluţii la probleme re-întăreşte gândirea disfunctionala. Soluţia rezidă în 
spargerea acestui cerc vicios printr-o „terapie de restructurare cognitivă”, văzută ca un 
proces activ (însoţit de căldură empatică), directiv (dar neposesiv), bazat pe 
confidentialitate şi încredere, limitat în timp şi centrat strict pe rezolvarea modului 
disfunctional de gândire. Acest proces de restructurare cognitivă presupune învăţare 
într-un mediu suportiv, auto-observarea modului negativ şi automat de gândire, 
examinarea gândurilor personale despre anumite situații şi confruntarea acestora cu 
aspecte similare ale realităţii, implicarea pozitivă a laturii emoţionale în reconstrucţia 


comportamentală (cu efect de auto-întărire şi auto-perpetuare). 
Paşii recomandati de autori în procesul de utilizare eficientă a CTI sunt următorii: 


e interviul initial cu clientul pentru obținerea de informații despre client şi 
contextul său de viaţă; 

e evaluarea preliminară a clientului pentru obţinerea de date cantitative despre 
problemele acestuia; 


e identificarea problemelor şi analizarea cauzelor acestora în scopul demarării 
procesului de înțelegere a problemelor şi motivelor care le-au declanşat; 


e formularea de obiective de atins pentru diminuarea decalajului între realitate 
şi imaginea personală despre aceasta; 


e dezvoltarea unui Plan individual de învăţare şi acțiune prin identificarea 
secventelor de urmat, resurselor şi activităţilor de îndeplinit; 


e punerea în practică a Planului şi sprijinirea clientului să execute ceea ce şi-a 
propus; 


e analiza retrospectivă a situaţiei, generalizare, concluzii. 


Evaluarea metodei 


CTI este o teorie cu o arie precisă de aplicabilitate în domeniul sprijinirii indivizilor în 
procesul luării deciziilor cu privire la carieră şi care se bazează pe evaluare şi o serie de 
resurse pentru intervenţie. În această situaţie, CTI sprijină clienţii să ia decizii corecte, 
realiste şi în consens cu sistemul lor de interese, valori şi atitudini, invatandu-i, totodată, 
cum să rezolve în viitor categorii similare de astfel de situaţii. 


Inventarul Gândurilor despre Carieră este un instrument cu o bună fidelitate, care face 
măsurători valide cu privire la disfunctiile gândirii în planul rezolvării problemelor şi 
luării deciziilor cu privire la carieră ale elevilor, studenţilor şi adulților. 


Avantaje: Consilierea efectuată pe baza evaluării prin CTI a disfunctionalitatilor gândirii 
cu privire la carieră are în vedere atât aspecte legate de cognitie, cât şi de latura 
emoţională ale clientului. 


Accesibilitate largă de administrare (inclusiv auto-administrare): nivelul minim de studii 
necesare pentru a citi, înţelege textul Inventarului şi opera (auto)scorarea şi construirea 
profilului individual este de 6,4 clase. 


CTI poate fi utilizat atât în consilierea individuală, cât şi în consilierea de grup sau de 
către clienţi, în procesul individual de luarea deciziei şi rezolvarea problemelor cu privire 
la carieră. Totodată, CTI poate fi utilizat ca un instrument de auto-verificare personală 
pentru luarea deciziilor asupra carierei, o resursă de învăţare, un mijloc de conştientizare 
a imaginii de sine, o cale pentru demararea unei relaţii terapeutice etc. 


Dezavantaje: CTI are un număr relativ redus de itemi, fapt ce-i limitează oarecum aria de 
aplicabilitate în anumite situaţii mai particulare în care s-ar putea găsi un client pe 
parcursul procesului de luarea deciziilor cu privire la carieră. 

Bateria de teste de aptitudini generale 
General Aptitude Tests Battery (GATB) 


Mihai JIGAU 


Institutul de Stiinte ale Educatiei, Bucuresti 


Istoric 


Bateria de teste de aptitudini generale a fost elaborată în SUA în anii '40 şi este un 
instrument fiabil şi cu o bună predictibilitate a performanţelor în activitățile viitoare de 
muncă, adică a aptitudinilor profesionale latente. În urma analizei statistice a datelor 
obţinute prin administrarea a peste 100 de teste care vizau diferite grupe ocupaţionale au 
fost selectate 11 teste creion-hârtie şi 4 teste pe aparate, considerându-se că acestea 
măsoară cel mai bine cei zece factori (de natură aptitudinală) identificați a fi semnificativi 
în desfăşurarea oricărei activităţi profesionale. Aceste teste au format prima ediţie a 
GATB (General Aptitudes Test Battery), codificată B-1001. Mai târziu, conţinutul GATB 
a fost îmbunătăţit, iar bateria de teste - care măsoară nouă aptitudini generale prin 
intermediul a 12 teste: 8 teste creion-hârtie şi 4 teste pe aparate - a căpătat numele de cod 
B-1002. În această ultimă formă bateria este utilizată şi în prezent. 


Fundamente teoretice 


În accepțiunea autorilor acestei baterii de teste, prin termenul de abilitate se defineşte 
ceea ce o persoană ştie sau poate să facă in mod efectiv. Abilitatile, la rândul lor, se 
consideră a avea două componente de bază: achiziții (ceea ce o persoană a învăţat în 
trecut să facă) şi aptitudini (ceea ce o persoană are potențialul să înveţe să facă în viitor). 

Desigur, o distincţie netă între aceste noțiuni este dificil de facut, pentru că tot ce s-a 
dobândit în trecut şi experienţa practică în a realiza ceva vor influenţa viitoarele achiziţii 
şi performanţe (Bezanson, 1990). 


Aceste precizări sunt importante pentru a înţelege modul de construire a bateriei şi 
alegerea testelor care o compun, dar şi a sarcinilor propuse să fie îndeplinite. 


Pe de altă parte, pentru a îndeplini (eventual cu succes) o sarcină cerută printr-un anumit 
item sunt necesare combinaţii - în măsuri diferite - ale mai multor tipuri de aptitudini 
(adesea, specializate). Cercetările confirmă faptul că mai multi factori (diferiţi, uneori) 
contribuie la manifestarea cu succes a unei anumite aptitudini. Sunt, desigur, şi sarcini 
care solicită doar exersarea unei singure aptitudini: de exemplu, pentru a face calcule este 
necesară aptitudinea numerică, cel puţin de nivel mediu. Din acest motiv, consilierul în 
asistența de specialitate acordată clientului trebuie să ia în considerare totdeauna 
caracteristicile locurilor de muncă (din punctul de vedere al abilităților solicitate de 
acestea), dar şi ce poate „acoperi” un individ concret din acest ansamblu de cerinţe. 


GATB poate să evidentieze ansamblul de aptitudini generale pe care le are fiecare individ 
în măsuri diferite şi în combinaţii, adesea, unice. Rezultatele obţinute la testele de 
măsurare a aptitudinilor generale, pentru a fi folositoare clientului, trebuie „traduse”, 
„decodate” în informaţii utile şi relevante pentru alegerea unei ocupaţii potrivite acestuia. 


Rezumativ, prin utilizarea GATB consilierii vor fi în măsură să-i sprijine pe clienţi în: 


e autocunoasterea sinelui în termeni de „puncte tari - puncte slabe”; 

° identificarea poziției lor în raport cu alte persoane şi cu piața forței de 
muncă; 

° identificarea potențialului lor aptitudinal compatibil cu anumite locuri de 


muncă şi grupe generale sau specifice de ocupații (pentru care au resurse să 
le poată ocupa, la nevoie, datorită deprinderilor transferabile sau capacității 
de învățare). 


Prezentarea metodei 


Asa cum rezultă si din datele menționate mai sus, GATB este un ansamblu de teste de 
aptitudini generale care vizează sprijinirea clienților în vederea orientării profesionale, 
integrării pe piața forței de muncă, a insertiei lor socio-profesionale reuşite. 


Timpul de administrare a celor 12 subteste (8 teste creion-hârtie şi 4 teste pe aparate) este 
în medie de 48 de minute. Cu toate acestea, în practică, durata administrării testului în 
întregime poate ajunge la 2,5 ore, incluzând şi demonstrațiile şi probele practice; testul 
însă se poate aplica şi în (trei) etape, de exemplu, în zile diferite: Test - Broşura 1, Test - 
Broşura 2, Teste pe aparate). 

Bateria completă GATG este compusă din următoarele: 

1. Materiale necesare pentru testare: 
= Test- Brosura 1 (Formele A si B) 
= Test - Brosura 2 (Formele A si B) 
= Foaie de marcat răspunsurile la subtestul nr. 8 
= Foaie de răspuns 
=  Planşeta pentru dexteritate manuală 
=  Planşeta pentru dexteritate digitală 

2. Materiale pentru administrare şi scorare: 
= Grilă din plastic pentru scorare 
= Foaie de consemnare a rezultatelor 
= Foaie de construire a profilului 

3. Manuale de utilizare si interpretare 
= Manual - Secţiunea I - Administrare si scorare 
= Manual - Secţiunea II — Norme. Pattern-uri ale aptitudinilor profesionale 
= Manual - Secţiunea III - Dezvoltare 
= Manual - Secţiunea IV — Norme. Ocupatii specifice 
= Scheme ajutătoare de interpretare 
= Foaie indicator 


= Foaie de auto-evaluare 


Cele 12 subteste care compun GATB sunt următoarele: 
1. Comparare de nume. Durata necesară îndeplinirii sarcinii: 6 minute 


Testul constă în a compara două coloane de nume. Subiectul - în urma examinării fiecărei 
perechi de nume, situat câte unul în fiecare coloană - arată în care pereche numele sunt 
identice si în care sunt diferite. 


Prin acest subtest se măsoară aptitudinile perceptive necesare în activitatea de birou. 
2. Calcul. Durata necesară îndeplinirii sarcinii: 6 minute 

Testul constă în operații aritmetice cu numere întregi: adunări, scăderi, inmultiri si 

împărțiri. 


Prin acest subtest se măsoară aptitudinea numerică. 

3. Spatiu tri-dimensional. Durata necesara indeplinirii sarcinii: 6 minute 


Testul este compus din serii de desene plane de referinţă (cu linii punctate de indoire) şi 
patru obiecte desenate tri-dimensional. Sarcina constă în a identifica obiectul - dintre cele 
desenate tri-dimensional - ce poate fi realizat prin plierea desenului plan. 


Prin acest subtest se măsoară abilitatea generală de învăţare şi aptitudinea de 
percepţie spaţială. 


4. Vocabular. Durata necesară îndeplinirii sarcinii: 6 minute 


Testul este compus din seturi de câte patru cuvinte. Sarcina constă în a indica acele două 
cuvinte care au un sens similar sau opus. 


Prin acest subtest se măsoară abilitatea generală de învăţare şi aptitudinea verbală. 
5. Potrivirea uneltelor. Durata necesară îndeplinirii sarcinii: 5 minute 


Testul este compus din serii de exerciţii care conţin un desen de referinţă şi patru alte 
desene (uşor diferite prin umbre sau ponderea albului şi negrului) ale unei anumite scule 
de atelier. Sarcina constă în a identifica exact - dintre cele patru desene de unelte - pe 
acela care este similar cu cel din desenul stimul. 


Prin acest subtest se măsoară aptitudinile de percepţia formei. 
6. Rationament aritmetic. Durata necesară îndeplinirii sarcinii: 7 minute 


Testul este compus dintr-un număr de probleme de aritmetică, iar sarcina constă în 
rezolvarea acestora. 


Prin acest subtest se măsoară abilitatea generală de învăţare şi aptitudinea numerică. 
7. Potrivirea formelor. Durata necesară îndeplinirii sarcinii: 6 minute 


Testul este compus din două grupuri de forme lineare. Sarcina constă în a găsi 
corespondentul unei forme din primul grup în cel de-al doilea, luând drept criterii 
mărimea, lățimea, modelul figurii etc. 


Prin acest subtest se măsoară percepţia formelor. 
8. Operarea de marcaje. Durata necesară îndeplinirii sarcinii: 60 secunde 


Testul este compus din serii de pătrate în care se marchează cu creionul - cât mai repede 
posibil - câte trei linii, două verticale şi una orizontală, dedesubtul acestora. 


Prin acest subtest se măsoară coordonarea motorie. 


9. Plasare. Durata necesară îndeplinirii sarcinii: 3 încercări x 15 secunde 
fiecare 


Materialele necesare pentru acest subtest şi pentru subtestul următor (nr. 10) constau 
dintr-o planşetă dreptunghiulară împărţită în două secţiuni - fiecare având câte 48 de găuri 
- şi o serie de tije cilindrice / cuie. Secţiunea superioară conţine 48 de tije / cuie introduse 
în găuri. Sarcina constă în a scoate tijele / cuiele din secţiunea superioară şi a le pune în 

găurile corespondente din secțiunea inferioară, luând simultan câte două tije / cuie, câte 
unul în fiecare mână. Proba se execută de trei ori, căutându-se mutarea cât mai multor 
piese în timpul ce s-a alocat, din secțiunea superioară în cea inferioară. 


Prin acest subtest se măsoară dexteritatea manuală. 


10. Rotire. Durata necesară îndeplinirii sarcinii: 3 încercări x 30 secunde 
fiecare 


Materialele necesare pentru acest subtest sunt aceleaşi ca pentru subtestul precedent (nr. 
9). La acest subtest, partea inferioară a planşetei are 48 de tije / cuie introduse în găuri. 
Sarcina constă în scoaterea unei tije / unui cui din gaură prin rotire, iar apoi 
reintroducerea sa în gaură, folosind mâna preferată. Proba se aplică de trei ori, 
căutându-se scoaterea şi reintroducerea cât mai multor tije / cuie în timpul care s-a alocat. 


Prin acest subtest se măsoară dexteritatea manuală. 
11. Asamblare. Durata necesară îndeplinirii sarcinii: 90 secunde 


Materialele necesare pentru acest subtest şi pentru subtestul următor (nr. 12) constau 
dintr-o planşetă dreptunghiulară care conţine 50 de găuri, mai multe nituri de metal şi tot 
atâtea şaibe. Sarcina constă în a lua (cu mâna preferată) un nit de metal dintr-o gaură din 
partea superioară a planşetei şi - în acelaşi timp - a scoate (cu cealaltă mână) o şaibă de pe 
o tijă. Apoi, se pune şaiba în nit, iar acesta se introduce în partea inferioară a planşetei în 
gaura corespondentă cu cea superioară din care tocmai s-a scos nitul (folosind doar mâna 
preferată). Proba presupune executarea cât mai multor operaţii în timpul care s-a alocat. 


Prin acest subtest se măsoară dexteritatea digitală. 
12. Dezasamblare. Durata necesară îndeplinirii sarcinii: 60 secunde 


Materialele necesare pentru acest subtest sunt aceleaşi ca pentru subtestul precedent (nr. 
11). Sarcina constă în a scoate nitul de metal împreună cu şaiba sa dintr-o gaură din 
partea inferioară a planşetei, a introduce şaiba într-o tijă cu o mână şi - în acelaşi timp - a 
introduce nitul (cu mâna preferată) în partea superioară a planşetei în gaura 
corespondentă cu cea din care tocmai s-a scos nitul. Proba presupune executarea cât mai 
multor operaţii asemănătoare în timpul care s-a alocat. 


Prin acest subtest se măsoară dexteritatea digitală. 


Cele 9 aptitudini-cheie definite în cadrul GATB sunt următoarele: 


Aptitudinea G - abilitatea generală de învăţare este măsurată prin subtestele 3, 4 şi 6 
(Spaţiu tri-dimensional, Vocabular şi Raţionament aritmetic). Aptitudinea G este definită 
ca abilitatea de a ,,prinde” idei, a înţelege instrucţiuni, a găsi principii generale, a rationa 
şi emite judecăţi, aceasta este în strânsă relaţie cu succesul în învăţarea şcolară. 


Exemple de situaţii de muncă: achiziţia de cunoştinţe, îndeplinirea anumitor proceduri, 
înţelegerea instrucţiunilor orale sau scrise şi aplicarea acestora în situaţii diferite de 
muncă. 

Exemple de ocupaţii în care ponderea aptitudinii G este semnificativă: controlor de trafic 
aerian, inginer, profesor, farmacist, medic, contabil, matematician etc. 


Aptitudinea V - aptitudinea verbală este măsurată prin subtestul 4 (Vocabular). 
Aptitudinea V este definită ca abilitatea de a înţelege sensul cuvintelor şi de a le utiliza 
adecvat, a înţelege limbajul, relaţiile între cuvinte, cât şi propoziţiile şi frazele ca întreg. 


Exemple de situaţii de muncă: stăpânirea sensului textelor folosite în formare, înţelegerea 
materialelor de referinţă utilizate în situaţii de muncă, prezentarea sau înţelegerea de 
instrucţiuni orale sau scrise, buna stăpânire a terminologiei tehnice specifice unor 
domenii. 


Exemple de ocupaţii în care aptitudinea V este semnificativă: scriitor, sociolog, 
bibliotecar, fizioterapeut, ziarist, secretară, specialist în domeniul audio-vizual etc. 


Aptitudinea N - aptitudinea numerică este măsurată prin subtestele 2 şi 6 (Calcul şi 
Rationament aritmetic). Aptitudinea N este definită ca abilitatea de efectua operaţii 
aritmetice, în mod rapid şi corect. 


Exemple de situaţii de muncă: a schimba bani, a tine evidențe, a face măsurători exacte, a 
face schiţe geometrice şi calcule, a cântări şi compara etc. 


Exemple de ocupaţii în care aptitudinea N este semnificativă: contabil, arhitect, tehnician 
într-un laborator medical, navigator etc. 


Aptitudinea S - aptitudinea spaţială este măsurată prin subtestul 3 (Spațiu 
tri-dimensional). Aptitudinea S este definită ca abilitatea de a percepe vizual formele 
geometrice şi obiectele tri-dimensionale care sunt reprezentate bi-dimensional, cât şi 
capacitatea de a recunoaşte noile forme ale obiectelor aflate în mişcare în spaţiu. 


Exemple de situaţii de muncă: întocmirea de planuri în proiectarea de clădiri şi maşini, 
înţelegerea mişcării vehiculelor şi componentelor mecanice în mişcare, anticiparea 
efectelor interacțiunii între elementele diferitelor structuri. 


Exemple de ocupaţii în care aptitudinea S este semnificativă: proiectant, radiolog, 
tehnolog, inginer, instalator, topograf, creator de modele tehnice, mecanic auto. 


Aptitudinea P - percepţia formei este măsurată prin subtestele 5 şi 7 (Potrivirea 
uneltelor şi Potrivirea formelor). Aptitudinea P este definită ca abilitatea de a percepe 
detalii semnificative ale obiectelor sau desenelor, de a face comparații între acestea şi de a 
descoperi diferenţele existente. 


Exemple de situaţii de muncă: a inspecta detalii tehnice de prelucrare, a verifica nuanţe de 
culori aplicate, a aprecia calitatea tesaturilor etc. 


Exemple de ocupaţii în care aptitudinea P este semnificativă: inginer, pilot de avion, 
operator procesare date, designer vestimentar, decorator etc. 


Aptitudinea Q - percepţia necesară în activitatea de birou este măsurată prin subtestul 
1 (Comparare de nume). Aptitudinea Q este definită ca abilitatea de a percepe detalii 

semnificative din mesajele scrise sau orale, de a observa diferente intre copii de texte sau 
a identifica erorile de calcul numeric. 


Exemple de situaţii de muncă: a corecta - rapid si acurat - texte, documente, tabele 
numerice, a pune în ordine şi a clasifica documentele de birou după criterii semnificative. 


Exemple de ocupaţii în care aptitudinea Q este semnificativă: bibliotecar, casier, arhivar, 
operator procesare date, dispecer, controlor al calității produselor etc. 


Aptitudinea K - coordonarea motorie este măsurată prin subtestul 8 (Operarea de 
marcaje). Aptitudinea K este definită ca abilitatea de a avea o bună coordonare 
ochi-mâini-degete, de a efectua mişcări rapide, fine şi precise. 


Exemple de situații de muncă: a manipula cu ajutorul mâinilor sau degetelor - rapid, 
corect şi precis - obiecte în spaţiu, efectuând asamblări, dezasamblări, ordonări etc. 


Exemple de ocupaţii în care aptitudinea K este semnificativă: cântăreţ la pian, chirurg, 
infirmieră, grafician, coafor, pilot de avion, şofer etc. 


Aptitudinea F - dexteritatea digitală este măsurată prin subtestele 11 şi 12 (Asamblare 
şi Dezasamblare). Aptitudinea F este definită ca abilitatea de a efectua mişcări fine cu 
degetele în procesul de manipulare a obiectelor şi în exercitarea diferitelor activităţi. 


Exemple de situaţii de muncă: a manipula cu ajutorul degetelor, în mod rapid şi precis, 
diferite obiecte mici, pentru a finaliza activităţi cotidiene sau de muncă etc. 


Exemple de ocupaţii în care aptitudinea F este semnificativă: ceasornicar, depanator şi 
reglor de aparate şi instrumente fine de măsură, electrician, sudor, asamblor, dulgher etc. 


Aptitudinea M - dexteritatea manuală este măsurată prin subtestele 9 şi 10 (Plasare şi 
Rotire). Aptitudinea M este definită ca abilitatea de a efectua mişcări ale mâinilor cu 
uşurinţă şi îndemânare. 


Exemple de situaţii de muncă: folosirea mâinilor şi incheieturilor în plasarea, rotirea, 
împingerea sau tragerea obiectelor sau pieselor mici etc. 


Exemple de ocupaţii în care aptitudinea M este semnificativă: gravor, ebenist, prelucrător 
de metale, slefuitor, tapiter etc. 


Scorarea rezultatelor obţinute în urma administrării GATB (în întregime, în 2,5 ore, sau 
parţial) se poate face manual sau electronic. 


Alcătuirea unei baterii speciale de teste, care să servească investigațiile pentru anumite 
situaţii sau domenii de activitate, presupune anterior selectarea criteriilor adecvate 
măsurării psihologice şi, apoi, alegerea din testele bateriei complete GATB doar a acelora 
care servesc scopul urmărit. Alegerea se face în urma analizei corelatiilor performanţelor 
la teste cu criteriile considerate ca decisive domeniului investigat. 


Scorarea manuală se face cu ajutorul unor grile transparente aplicate pe foile de răspuns. 
Durata obţinerii scorurilor brute la un subtest - care sunt compuse din răspunsurile corecte 

- nu depăşeşte 5 minute. Scorurile obţinute de subiecţi la fiecare test sunt convertite în 
scoruri standard cu media de 100 şi deviația standard de 20. 


Răspunsurile incorecte sau lipsa acestora nu se penalizează; doar oferirea a mai mult de 
un răspuns la un item este considerată incorectă şi nu se ia în calculul răspunsurilor bune. 


Exemple, studii de caz, exerciţii 


Din motive practice, ocupațiile cu care operează GATB, au fost clasificate în cinci 
categorii mari (familii) - în funcţie de nivelurile de complexitate, responsabilitate, 
educaţie şi formare. S-a considerat a fi mai potrivit a se opera cu un număr redus de 
categorii de profesii atunci când se fac recomandării ocupaţionale clienţilor, în aceste 
situaţii riscul de eroare este mai redus şi, în acelaşi timp, beneficiarii serviciilor de 
consiliere sunt avertizaţi asupra opţiunilor multiple pe care le au, mobilităţii profesionale 
posibile sau li se sugerează nevoia învăţării permanente. 


GATB se utilizează (atât pentru client, cât şi pentru consilier) pentru: 


e descoperirea punctelor tari şi a celor slabe ale beneficiarilor, în plan 
aptitudinal, atunci cât se pune problema opţiunilor pentru anumite ocupații; 


e identificarea nevoilor de învăţare şi formare suplimentară pentru a ocupa un 
anumit loc de muncă în viitor; 


e evaluarea realismului obiectivelor în plan profesional ale anumitor persoane; 


e descoperirea domeniilor ocupaţionale compatibile cu structura aptitudinală a 
clientului; 


e compararea poziției personale în plan aptitudinal cu cea a altor persoane care 
au deja anumite ocupaţii; 


e anticiparea succesului profesional viitor într-o anumită arie ocupationala. 


Populaţia ţintă 


GATB permite efectuarea de măsurători ale aptitudinilor generale ale persoanelor ce au 
urmat anumite niveluri de educaţie şi care au nevoie de sprijin în alegerea unei ocupaţii. 
Numărul mediu de ani de studiu ai subiecţilor care au alcătuit lotul reprezentativ este de 
11. În această situaţie, adolescenţii (din licee şi universităţi) şi adulţii sunt categoriile de 
clienţi cei mai frecvent investigati cu această baterie de teste de aptitudini generale. 

Evaluarea metodei 


În construcţia GATB s-au avut în vedere două categorii de norme: cele ale grupului de 
referinţă şi criteriale (ce tin de aspecte specifice şi pattern-uri de structuri aptitudinale ale 
unor ocupații). 


Principalele caracteristici ale grupului de referință (eşantionul reprezentativ de 
aproximativ 1000 de persoane) pe baza căruia s-au alcătuit etaloanele la care se 
raportează rezultatele obţinute de diferite categorii de subiecți cărora li se administrează 
GATB - Forma B constau în cele ce ţin de: ocupaţie (din diferite domenii ale muncii), gen 
(parti aproape egale de femei şi bărbaţi), vârstă (cu o vârstă medie de 30 de ani), zona 
geografică de rezidenţă şi nivel de educaţie (în medie, cu 11 ani de studii). 


Principalele criterii avute în vedere în stabilirea normelor GATB se referă la conținutul 
ocupatiilor în termeni de sarcini de îndeplinit prin exersarea anumitor abilităţi, aptitudini, 
deprinderi şi cunoştinţe (considerate decisive în obţinerea performanţei profesionale) şi 
pe care testele trebuie să le identifice a fi sau nu prezente la clienții investigati si la 
standardele profesionale variabile de la o profesie la alta - în termeni de aptitudini - care 
se consideră a asigura succesul şi eficienţa. 


Pattern-urile de aptitudini din sfera ocupationala ale GATB consistă în trei dintre cele 
mai semnificative aptitudini care pot asigura îndeplinirea satisfăcătoare a unei liste de 
ocupaţii. GATB are 62 de astfel de ,,pattern-uri” care contin combinaţii de aptitudini 
compatibile cu anumite categorii de profesii (peste 1200). Motivarea alcătuirii acestor 
„Dattern-uri” (care vizează arii aptitudinale dominat cognitive până la cele majoritar 
manipulative) rezidă în similaritatile cerinţelor anumitor ocupaţii în planul aptitudinal şi 
asemănările conţinutului muncii în diferite grupuri de profesii. 


Cercetările şi evaluărilor făcute asupra acestui instrument, au arătat că GATB măsoară, de 
fapt, trei categorii mari de abilităţi: cognitive (prin: Abilitatea generală de învăţare, 
Aptitudinea verbală şi Aptitudinea numerică), perceptive (prin: Aptitudinea spațială, 
Percepția formei şi Percepția necesară în activitatea de birou), psihomotorii: (prin: 
Coordonare motorie, Dexteritate digitală şi Dexteritate manuală), care pot furniza toate 
datele necesare pentru a face predicții rezonabile cu privire la performanţele viitoare ale 
clienţilor pe piaţa muncii. 


Abilitatile cognitive (G, V, N) sunt mai utile pentru anticiparea unor rezultate pozitive în 
învăţare (în şcoală) şi formare, decât pentru competenţa în muncă. 


Abilitatile psihomotorii (K, F, M) sunt mai utile pentru anticiparea competenţei în munca. 


Abilitatile perceptive (P, Q, S) par a corela în mod relativ egal cu ambele tipuri de criterii 
(rezultate pozitive în învăţare şi formare, competenţa în muncă). 

GATB este o baterie de teste foarte practica in activitate de evaluare psihologica necesara 
consilierii şi plasării forţei de muncă prin următoarele avantaje: timpul relativ scurt de 
administrare a probei, uşurinţa scorării, obţinerea unui tablou aptitudinal al clientului 
complex şi stabil, interpretarea operativă a datelor necesare pentru insertia pe piaţa 
muncii etc. 


Principalele observaţii critice / dezavantaje la adresa GATB (conform Anastasi, 1988) 
sunt cele care vizează următoarele aspecte: toate testele sunt de performanţă şi au durate 
limitate de lucru, nu se acoperă satisfăcător întregul spectru al aptitudinilor importante în 
activităţile de muncă, aptitudinile pentru raţionament şi mecanice sunt subevaluate sau 
inadecvat măsurate, valoarea de diferenţiere a bateriei este de o eficienţă practică relativ 
redusă. 


Ca observaţii, mai menţionăm că administrarea subtestelor în durate prestabilite poate 
omite sau subevalua anumite performanţe la unii clienţi (lenți, timizi, meticuloşi sau 
nealfabetizati în utilizarea testelor psihologice) şi că lungimea în sine a bateriei poate 
descuraja anumite persoane submotivate să o parcurgă integral. Acest ultim aspect 
pledează pentru derularea unui interviu prealabil cu clienţii şi pregătirea / motivarea 
acestora pentru administrarea bateriei de teste. 

Bateria de teste psihologice de aptitudini cognitive 
BTPAC 


Mihaela PORUMB 
SC COGNITROM SRL, Cluj Napoca 


Istoric 


Bateria de Teste Psihologice de Aptitudini Cognitive (BTPAC) cuprinde 23 de teste şi 
reprezintă concretizarea unei noi generaţii de teste psihologice. În trecut, nevoia practică 
de a avea instrumente de măsurare a aptitudinilor psihice a presat asupra psihologilor care 
au elaborat instrumente de măsură încă înainte de a avea suficiente date de natură 
teoretică şi experimentală despre procesele psihice. Spre exemplu, testul de inteligenţă 
Binet-Simon se bazează pe o teorie rudimentară despre inteligenţă, cea existentă în 
momentul construcţiei sale, la începutul secolului trecut. Când Binet a fost întrebat ce este 
inteligenţa, el a răspuns: „inteligenţa este ceea ce măsoară testul meu de inteligență”, 
dând o explicaţie tautologică, explicând constructul prin test şi apoi testul prin construct. 
În mod similar, testele ulterioare de atenţie, memorie, inteligență etc. au fost construite pe 
baza unor teorii deja depăşite. Între timp, psihologia cognitivă, prin cercetările 
teoretico-experimentale întreprinse, a dezvoltat noi modele şi teorii despre funcţionarea 
mintală, mult mai valide ca acelea care au stat la baza testelor clasice. Propriile noastre 
cercetări şi analiza literaturii de specialitate ne-au dus la convingerea că instrumentele de 
evaluare psihologică existente pe piaţă au un decalaj de cel putin 20 de ani fata de 
ultimele cercetări teoretico-experimentale. Prin urmare, sincronizarea / aducerea 
instrumentelor de măsurare a funcţionării cognitive la nivelul cercetărilor actuale din 
acest domeniu apare drept o necesitate. 


În acest context, a apărut oportunitatea oferită de Ministerul Muncii şi Solidarităţii 
Sociale în anul 2003, de a elabora o baterie de teste psihologice de aptitudini cognitive 
pentru consiliere şi orientare profesională. Finanţarea unui astfel de proiect a mobilizat 

eforturile noastre de cercetare. Fiecare item poartă o marcă a competenţelor noastre 
colective. Autorul este grupul. Rezultatul acestor eforturi - Bateria de Teste Psihologice 
de Aptitudini Cognitive - este expresia unei noi generaţii de teste, în care instrumentele de 
măsurare şi modelările teoretico-experimentale sunt sincrone. Principiul pe baza căruia 
s-a reuşit acest lucru a fost următorul: cele mai relevante şi valide sarcini cognitive au 
fost standardizate şi etalonate, devenind teste. În consecinţă, fiecare test are în spate zeci 
şi uneori sute de cercetări experimentale, ceea ce garantează validitatea sa de construct. 


Fundamente teoretice 


BTPAC măsoară aptitudinile cognitive, adică principalele noastre capacităţi 
endogene de prelucrare a informaţiei. Orice sarcină pe care trebuie să o executăm, de 
la punerea unei cărămizi într-un zid sau ridicarea unei greutăţi până la cercetarea 
ştiinţifică sau managementul unei companii necesită prelucrare de informaţie. Cantitatea 
şi complexitatea procesării de informaţie variază în funcţie de natura sarcinii, dar 
prelucrările informaţionale sunt tot timpul prezente. Ca atare, aptitudinile cognitive sunt 
cei mai stabili şi puternici factori implicaţi în performanţe. Meta-analize recente au 
demonstrat că aptitudinile cognitive sunt principalul predictor în performanţa de lucru şi 
parcurgerea cu succes a unei pregătiri academice sau profesionale (Carrol, 1993). 
Dobândesc caracterul de aptitudini cognitive acele abilităţi care sunt relativ stabile în 
timp şi mai puţin contaminate de cunoştinţe (Carrol, 1993). 


Stabilirea aptitudinilor măsurate de BTPAC s-a bazat două surse de informaţii: 


1.  Clasificările aptitudinilor existente în literatura de specialitate. (de ex.: 
Carrol, 1993; Fleishman şi colab., 1984). 


2. Lista de aptitudini la care face referire Catalogul Ocupatiilor din România 
(COR, 2000) şi Profilele Ocupationale (PO, 1998-2000) publicate de 
Ministerul Muncii, Ministerul Educaţiei şi Ministerul Tineretului - Grupul de 
lucru pentru consiliere şi informare privind cariera. Prin corelarea acestor 
surse a rezultat un număr de 8 aptitudini cognitive. 


Abilitatea generală de învăţare 


Abilitatea generală de învăţare reprezintă aptitudinea de a asimila informaţii noi, de a le 
reorganiza şi de a opera ele. Astfel, abilitatea generală de învăţare apare ca un construct 
cu trei fațete: asimilare selectivă de noi cunoştinţe fapt care implică o concentrare a 
atenţiei şi rezistenţa la interferenţe; capacitate de organizare a informaţiilor în 
memorie, care implica inhibitia cognitivă şi memoria de scurtă durată şi o componentă 
de operare, acesta implicând: raţionamentul analitic, transfer analogic, memorie de lucru 
şi flexibilitatea în categorizare. 

Aptitudinea verbala 


Abilitatile verbale reprezintă o componentă esenţială subsumată comunicării şi, în 
general, relaţiilor interumane. Nivelul dezvoltării acestor abilităţi permite desfăşurarea 
eficientă a majorităţii profesiilor, în special a celor ce presupun înţelegerea şi 
comunicarea unor conţinuturi precise în domeniul educaţional, juridic, relaţiilor cu 
publicul etc. Aptitudinea verbală cuprinde mai multe fațete: abilităţile de vocabular, 
adică înțelegerea sensurilor cuvintelor şi operarea corectă cu acestea, fiind 
indispensabile în interacţiunile cotidiene; abilităţile sintactice reprezintă capacitatea de a 
combina pe baza unor reguli precise cuvintele în propoziţii şi propoziţiile în fraze, fiind 
esențială pentru comunicare, mai ales pentru codarea, respectiv decodificarea limbajului 
oral şi scris şi abilităţile de înţelegere a textelor scrise care se referă la capacitatea 
cititorului de a-şi face o reprezentare cât mai coerentă a unui mesaj scris, apelând la 
anumite operaţii mentale. 


Aptitudinea numerică 


Evaluarea aptitudinii numerice este o componentă importantă atât a bateriilor de evaluare 
a aptitudinilor, cât şi a inteligenţei. Probe de evaluare a abilităţilor numerice sunt incluse 
în testele complexe de inteligență (WISC-R, WAIS-R, Wechsler, 1986), iar modelele 
multidimensionale ale inteligenţei consideră aptitudinea numerică o manifestare specifică 
a acesteia, parte a inteligenţei logico-matematice (Gardner, 1983). 


Ca o componentă a bateriilor de teste psihologice de aptitudini, probele de aptitudine 
numerică, cum sunt, spre exemplu, cele incluse în bateriile GATB - General Aptitude Test 
Battery (United States Department of Labor), DAT - Differential Aptitude Test (Bartram, 
Lindley si Foster, 1992) sau EAS - Employee Aptitude Survey (Ruch si Ruch, 1983), s-au 
dovedit a fi utile in predictia performantelor profesionale care sunt legate de aceasta 
dimensiune (Kolz, McFarland si colab., 1998; Hunter si Hunter, 1984). 


Studiile de meta-analiză au identificat în componenţa aptitudinii numerice două aspecte 
importante (Snow şi Swanson, 1992): abilitatea de calcul matematic - capacitatea de a 
realiza rapid şi corect calcule matematice simple, utilizând cele patru operaţii aritmetice: 
adunare, scădere, înmulţire, împărțire şi capacitatea de raţionament matematic - 
abilitatea de a analiza o problemă matematică şi utiliza metoda potrivită pentru rezolvarea 
ei. Prin urmare evaluarea cu acuratețe a aptitudinii numerice presupune cu necesitate 
evaluarea acestor două componente. Diferenţele individuale în aptitudinea numerică pot fi 
atribuite unor factori precum: genul, vârsta, nivelul educaţional (Byrnes, 2001). Studiile 
de psihologie au evidenţiat relaţia particulară existentă între performanţa la testele de 
aptitudine numerică şi variabilele mai sus menţionate. Astfel, aptitudinea numerică se 
dezvoltă odată cu vârsta şi nivelul educational (Giaquinto, 2001), performanţa de calcul 
matematic este superioară la persoanele de sex feminin, cu diferenţe semnificativ mai 
mari până la vârsta de 15 ani şi în cazul copiilor supradotaţi, iar performanţa de 
raţionament matematic este superioară în cazul persoanelor de sex masculin, în special 

dupa varsta de 14 ani si in cazul copiilor supradotati (Halpern, 1992; Becker, 1990; Hyde, 
Fennema si Lamon, 1990). 


Aptitudinea spatiala 


Evaluarea aptitudinilor spatiale poate fi identificată în timp odată cu începuturile testării 
inteligenței (Binet şi Simon 1905). Ca aptitudine cognitivă aceasta este adesea o 
componentă principală a bateriilor de teste psihologice de aptitudini sau a modelelor 
inteligenţei (Guilford, Fruchter şi Zimmerman, 1952). O serie de studii privind structura 
cognitivă o consideră parte a inteligenţei spatial-kinestezice (Gardner, 1983). 


Studiile de meta-analiză indică faptul că aptitudinea spaţială nu este o aptitudine generală 
(omogenă), ea putând fi divizată în următoarele componente (Linn şi Peterson, 1985): 


e Relații spatiale - componente este bine pusă în evidenţă în sarcinile care 
impun transformarea imaginilor. Sarcinile de rotire satisfac această condiţie. 


e Orientare spaţială - această componentă se referă la capacitatea unei 
persoane de a-şi imagina cum ar arăta un câmp perceptiv dintr-o altă 
perspectivă. În sarcinile de orientare spaţială, subiectul e solicitat să analizeze 
diferite aspecte ale unui spaţiu schimbându-şi punctul de vedere. Generarea 
de imagini mintale prin compunerea altora implică analiza unui câmp 
perceptiv complex şi combinarea imaginilor mintale astfel obținute. Imaginea 
mintală este o reprezentare cognitivă care conţine informaţii despre forma şi 
configuraţia spaţială (poziţia relativă) a unei mulţimi de obiecte, în absenţa 
acţiunii stimulilor vizuali asupra receptorilor specifici (Miclea, 1994). 


Este dovedită ponderea semnificativă a acestor aptitudini în performanţa profesională 
(Smith, 1964), în anumite domenii: matematica (Burnett, Lane şi Dratt, 1979), chimia 
(Barke, 1993), informatica şi ştiinţele tehnice (Sorby, Leopold şi Gorska, 1999). 


Aptitudinea de percepţie a formei 


Percepția este procesul de reflectare nemijlocită şi imediată în sistemul cognitiv a 
însuşirilor fizice ale obiectelor şi fenomenelor în totalitatea lor, în condiţiile acţiunii 
acestora asupra analizatorilor (Radu et al, 1991). Există mai multe forme de percepţie: 
vizuală, auditivă, tactil-kinestezică, olfactivă şi gustativă. Testele de percepţie a formei îşi 
propun evaluarea percepţiei vizuale. În cadrul percepţiei vizuale, forma poate fi definită 
operaţional ca fiind acel aspect al unui stimul ce rămâne invariant indiferent de 
modificările survenite în planul mărimii, poziţiei şi orientării. 


Toate evaluările din cadrul Testelor de percepție a formei se referă la capacitatea de 
percepere a formelor prezentate în plan, acestea conţinând trei abilităţi: 

e constanta formei: se referă la recunoaşterea trăsăturilor dominante ale unor 
figuri sau forme ţintă, atunci când în cadrul acestora apar modificări de 
mărime sau poziţie; 


e discriminarea figură-fond: se referă la identificarea unor figuri incluse 
într-un context perceptiv general; 


e poziția în spaţiu: se referă la identificarea figurilor întoarse sau rotite. 


Abilităţi functionaresti 


x9 


Funcţionarul este aceea „persoană care îndeplineşte o munca dominant administrativă 
(Dicționarul Explicativ al Limbii Române, 1998). În această categorie ocupationala sunt 
aşadar incluşi, în principal, administratorii, secretarii, operatorii pe calculator, arhivistii, 
dactilografele, casierii, diferiţi consilieri şi alti specialişti din administraţia publica şi 
domeniul privat (Profile Ocupationale, 2002). În cadrul acestor ocupaţii, o caracteristică 
esențială este abilitatea de a lucra rapid şi corect cu diferite documente, altfel spus 
capacitatea de a identifica detalii semnificative sau greşeli din materiale grafice şi diferite 
categorii de texte şi tabele. 


Numeroasele teste utilizate până acum (de ex.: General Clerical Test Battery, General 
Aptitude Test Battery, Minnesota Office Specialist Test etc.) arată că abilităţile 
functionaresti se măsoară prin probe ce vizează, in principal, următoarele aspecte: 
abilităţile perceptive aplicate materialelor verbale şi numerice (capacitatea de a corecta 
greşeli de ortografie şi editare, capacitatea de a intercala un element nou într-o serie 
constituită după o anumită regulă, capacitatea de a verifica dacă două succesiuni de cifre 
sau litere sunt sau nu identice) şi aptitudinile de calcul matematic. Acestea sunt, uneori, 
dublate de probe care evaluează cunoştinţele de gramatică şi vocabular (de ex.: urmărirea 
instrucţiunilor scrise, înţelegerea textelor, ortografie etc.), precum şi de unele sarcini de 
lucru cu caracter specific (de ex.: utilizarea terminologiei juridice, utilizarea aparaturii de 
birou, proceduri generale de lucru în cadru administrativ etc.). 


Rapiditatea în reacţii 


Există date empirice care dovedesc ponderea semnificativă pe care rapiditatea în reacţii o 
are asupra performanţelor în diferite profesii: conducător auto, pilot de avion, controlor 
trafic aerian (Richard, 2002), poliţist, instructor de arte marţiale, cascador (Lee et al., 
2001), crainic radio-TV, stenodactilograf (Sanders, 1998) etc. 


Investigând rapiditatea în reacţii, evaluăm, în fapt, abilităţile cognitive, îndeosebi 
inteligenţa generală. Sintagma „timp de reacţie” (TR) semnifică, în sens larg, timpul scurs 
între prezentarea unui stimul şi răspunsul oferit de subiect. Timpul de reacţie constituie 
una dintre variabilele dependente cele mai utilizate în psihologia experimentală, încă de la 
începuturile ei. Termenul este utilizat atât pentru indicarea timpului necesar subiectului 
pentru a răspunde la o sarcină specifică, cât şi pentru procedura experimentală 

propriu-zisă. Există mai multe variante procedurale ale timpului de reacţie: timpul de 
reacţie simplu, asociativ, discriminativ, decizional, al memoriei etc. Dintre acestea, 
pentru măsurarea vitezei de procesare a informaţiei, noi am selectat următoarele trei: 
timpul de reacţie simplu (TRS), timpul de reacţie în alegere (TRA) şi timpul de reacţie în 
accesarea memoriei (TRM). Testul Timp de Reactie Simplu (TRS) indică durata scursă 
între prezentarea (vizuală, auditivă) a unui singur stimul şi răspunsul oferit de subiect, ca 
dovadă a identificării acestuia. Testul Timp de Reacţie în Alegeri (TRA) reprezintă o 
extensie a TRS, în care subiectul este confruntat cu doi sau mai multi stimuli perceptivi şi 
are la dispoziţie două sau mai multe modalități de răspuns. Testul Timp de Reactie în 
Accesarea Memoriei (TRM) evaluează durata necesară „scanării” de către subiect a 
conţinutului memoriei sale pentru a decide dacă un stimul recent prezentat a aparținut sau 
nu unui set (de mai multe elemente) prezentat anterior. 


Intr-o analiză componentiala a celor trei teste de timp de reacţie putem identifica 
procesele succesive, ale căror durate sunt subsumate de fiecare probă. 


Opţiunea pentru cele trei variante a fost întemeiată pe rezultatele mai multor studii 
experimentale. În primul rând, acestea au dovedit că, prin coroborarea performanţelor 
obținute de un subiect la toate cele trei proceduri (TRS, TRA, TRM), sporeşte 
semnificativ valoarea informativă / predictivă a testului TR (Choudhury şi Gorman, 
1999). Mai mult, Schwitzer (2001) a dovedit că pentru profesiile ce presupun activități de 
înaltă complexitate, TRA şi TRM sunt mult mai informative, atunci când dorim să 
anticipăm nivelul performanţelor. 


Validitatea utilizării timpului de reacţie ca măsură a diferenţelor individuale în 
funcţionarea cognitivă a fost clar stabilită de multe alte cercetări (Barrett şi colab., 1986; 
Bates şi Stough, 1997; Bowling şi MacKenyie, 1996; Carlson şi Widaman, 1987 etc.). 
Aceste studii au demonstrat faptul că viteza şi consistenţa cu care indivizii execută 
diferite sarcini de tip TR este discriminativă pentru grupurile de indivizi pentru care s-au 
anticipat diferente. Spre exemplu, indivizii diagnosticati cu un retard mental au oferit 
răspunsuri mult mai târzii şi mai puţin consistente în probe de tip TR în comparaţie cu 
populaţia normală (Davis şi colab., 1991; LeClaire şi Elliot, 1995). Similar, indivizii 
supradotaţi intelectual au demonstrat că sunt semnificativ mai rapizi şi mai consistenti în 
răspunsurile lor la sarcini TR, decât populaţia medie (Kranzelr şi colab., 1994; Saccuzzo 
şi colab., 1994). Acest avantaj al rapiditatii se relevă mai cu seamă în cazul sarcinilor 
complexe (Schweitzer, 2001). Putem afirma că există suficiente date experimentale care 
să justifice utilizarea sarcinilor de tip TR (TRS, TRA şi TRM) ca metode valide pentru 
evaluarea abilităţilor cognitive, în special a inteligenţei generale. În plus, luând în calcul 
factorii menţionaţi, putem spori valoarea predictivă a TR pentru o paletă largă de profesii 
ce reclamă rapiditate în reacţii. 


Capacitatea decizională 


Primele cercetări în domeniul deciziei au fost realizate de matematicieni şi economişti în 
încercarea de a găsi o strategie prin care să se optimizeze procesul decizional. Teoriile 

normative (teoria valorii aşteptate, a utilității aşteptate, a jocurilor) sunt astfel de încercări 
de a optimiza procesul decizional aplicând un aparat matematic riguros. Cercetările 
iniţiate de Simon (1959) şi dezvoltate de către Tversky şi Kahneman, au demonstrat însă 
că decidentii nu abordează procesul decizional într-o manieră rațională. Teoria 
rationalitatii limitate propusă de Simon stă la baza abordărilor descriptive ale procesului 
decizional. Abordările descriptive au demonstrat că decidentii utilizează o serie de 
euristici pe parcursul procesului decizional şi nu recurg la o analiză rațională a 
alternativelor între care trebuie să aleagă. Desigur, ideea identificării unei strategii 
decizionale optime nu s-a bucurat de o mai mică atenţie odată cu dezvoltarea abordărilor 
descriptive. În mediile economice, ideea analizei raţionale a alternativelor stă încă la baza 
tuturor recomandărilor decizionale. O altă direcție în care s-a îndreptat pragmatismul 
economiştilor a fost evaluarea abilităţilor decizionale. A şti dacă o anumită persoană are 
sau nu abilități decizionale este într-adevăr o provocare serioasă pentru cercetarea 
psihologică. Instrumentele existente în literatură evaluează mai degrabă stiluri decizionale 
decât abilităţi decizionale. 


Demersul ideal de construire a testelor psihologice constă în standardizarea unor probe 
experimentale. În cercetarea ştiinţifică, particularitatile funcţionării cognitive sunt 
studiate pe baza unor teorii şi modele teoretice. Pentru testarea ipotezelor teoretice se 
propun sarcini experimentale specifice. În cazul deciziei, dezvoltările teoretice descriptive 
mai cunoscute sunt cele ce se înscriu în perspectiva rationalitatii limitate a decidentului 
uman (Simon, 1959). Sarcinile experimentale prin care s-a dovedit că decidentii nu 
analizează raţional situaţia decizională şi alternativele decizionale sunt diverse, dar cu 
certitudine, cele mai cunoscute sunt cele propuse de Tversky şi Kahneman. Teza centrală 
a teoriei rationalitatii limitate a decidentilor susţine că aceştia recurg la o serie de euristici 
cognitive şi strategii personale in analiza informaţiei disponibile, procesarea 
informaţională realizându-se uneori în virtutea unor biasări cognitive. Cele mai studiate 
biasări şi euristici (strategiile pe care le utilizăm pentru a lua decizii fără a analiza acurat 
totalitatea informaţiile) cognitive în analiza alternativelor decizionale sunt efectul de 
framing,  prototipicalitatea alternativelor, reprezentativitatea alternativelor, 
accesibilitatea alternativelor, paradoxul lui Ellsberg, paradoxul lui Allais. Pentru 
studierea acestor biasări şi euristici au fost propuse o serie de sarcini experimentale. Prin 
urmare, s-au analizat aceste sarcini experimentale şi s-a realizat standardizarea lor în 
vederea alcătuirii colecției de itemi pentru acest test care evaluează raționalitatea 
decidentului sau, altfel spus, sensibilitatea acestuia la biasările decizionale. 


Prezentarea metodei 


Fiecare din cele 8 aptitudini cognitive de maximă relevanţă pentru o performanță 
academică şi profesională a fost operationalizata printr-o serie de teste. Numărul testelor 
prin care s-a operationalizat o aptitudine variază în funcţie de complexitatea aptitudinii. 

De pildă, abilitatea generală de învăţare fiind o aptitudine extrem de complexă, cu mai 
multe fațete, a fost operaţionalizată prin şapte categorii de teste. În schimb, abilităţile 
functionaresti fiind aptitudini mai specifice, cu mai puţine fațete, au fost operationalizate 
printr-un singur test, cu mai multe subscale. Numărul total al testelor BTPAC este de 23, 
dintre care 3 - cele referitoare la timpul de reacţie - există doar în varianta soft. 


Abilitatea generală de învăţare 


Testele componente ale Abilitatii generale de învăţare şi descrierea acestora: 


Test Descriere 


1. Rationament Evaluează capacitatea subiectului de a descoperi reguli şi de a le utiliza 
analitic pentru rezolvarea problemelor de raționament. 

Cuprinde două subscale: 

Subscala de raționament A (inductiv) 
e Conţine 12 itemi 
e Timp lucru 7 minute 

Subscala de raţionament B (deductiv) 
e Conţine 12 itemi 
e Timp lucru 7 minute 

2. Transfer Evalueaza capacitatea unei persoane de a aplica in situatii noi 
analogic cunostintele asimilate anterior. 

e Conţine 22 de sarcini 

e Timp de lucru 5 minute 

3. Flexibilitatea Evaluează capacitatea de a schimba rapid criteriul de categorizare şi de a 
categorizării grupa obiectele pe baza unui nou criteriu. 

e Conține 9 itemi, fiecare cu câte trei criterii de clasificare 
(taxonomic, funcţional, perceptiv) - în total 27 de seturi de 


imagini 
e Timp de lucru 3 minute 
4. Inhibitie Evalueaza capacitatea de a ignora fluxurile informationale nerelevante in 
cognitivă şi raport cu sarcina de rezolvat precum şi păstrarea în memorie, pentru un 
memorie de scurt timp, a informaţiilor. 
scurtă durată e Cuprinde 4 liste, fiecare cu un număr de 15 cuvinte de memorat 
e Timp de lucru 6 minute 
5. Memorie de Evalueaza capacitatea sistemului cognitiv de a stoca pe o durata scurta de 
lucru timp informatii relevante din punct de vedere al sarcinii si de a opera in 


paralel cu aceste informatii. 
e Cuprinde 10 serii a câte cinci şiruri de cifre şi litere, fiecare şir 
fiind format dintr-un număr variat de cifre şi litere 
e Fără limita de timp 

6. Interferenţa Evalueaza capacitatea de a rezista la intruziunile altor fluxuri 
cognitiva informationale decat cel relevant pentru sarcina. 

e Conține trei liste de itemi (lista de familiarizare, lista neutră şi 
lista de interferenta, fiecare item fiind format dintr-o grupare de 
1 pana la 4 cuvinte) 

e Fără limita de timp 


7. Atenția Evaluează capacitatea de concentrare a atenţiei prin sarcini de amorsaj 
concentrată negativ. 

e Conţine două liste de cuvinte care denumesc culori, scrise, la 
rândul lor, cu diferite culori. Fiecare listă conţine 48 cuvinte 
scrise pe două coloane, fiecare având câte 24 cuvinte. 

e Fără limita de timp. 


Aptitudinea verbala 


Testele componente ale Aptitudinii verbale si descrierea acestora: 


Test Descriere 


1. Vocabular Evaluează capacitatea de a opera cu sensul cuvintelor, pentru a stabili 
gradul lor de apropiere sau depărtare semantică. 
Cuprinde doua probe: 
Prima probă (sinonime) 

e Conţine 15 itemi 

e Timp lucru 2 minute 
A doua probă (antonime) 

e Conţine 15 itemi 

e Timp de lucru 2 minute 
2. Sintaxă Evalueaza abilitatea de a construi propoziţii şi fraze. 
Cuprinde trei subscale: 
Prima subscală - completare de fraze 


e Conţine 10 itemi 
e Timp de lucru 2 minute 
A doua subscală - identificare de greşeli 
e Conţine 10 itemi 
e Timp de lucru 2 minute 
A treia subscală — reformulări 


e Conţine 10 itemi 

e Timp de lucru 2 minute 

3. Înțelegerea Evaluează capacitatea de a deriva sensul adecvat al unui text citit şi a 
textelor face inferente conştiente sau inconstiente pe baza textului. 

e Conține trei texte prezentate succesiv, cu grad de dificultate 
progresivă, sarcina subiectului fiind de a răspunde la 22 de 
întrebări care vizează conţinutul acestora 
Timp de lucru 12 minute 

Aptitudinea numerica 
Testele componente ale Aptitudinii numerice si descrierea acestora: 


Teste Descriere 


Calcul Evalueaza capacitatea de a realiza rapid şi corect calcule matematice 
matematic simple utilizând cele patru operaţii aritmetice: adunare, scădere, 
înmulţire, împărţire. 

e Conține un set de 15 exerciţii matematice simple, cu numere 


naturale 
e Timp de lucru 5 minute 
Rationament Evalueaza capacitatea de a face rationamente pe baza unor siruri 
matematic numerice. 
e Conține 20 de şiruri de numere ordonate 
e Timp de lucru 10 minute 


Aptitudinea spaţială 
Testele componente ale Aptitudinii spaţiale şi descrierea acestora: 


Teste Descriere 


1. Imagini mintale | Evaluează capacitatea unei persoane de a transforma reprezentările 
- transformări imagistice, în particular prin rotire. 
e Conţine 10 itemi 
e Timp de lucru 5 minute 
Orientare Evaluează capacitatea unei persoane de a analiza un câmp de stimuli 
spațială dintr-o perspectivă data si de a oferi informații despre acel câmp, pornind 
de la o nouă perspectivă cerută. 
e Conţine 10 itemi 
e Timp de lucru 5 minute 
Generare de Evaluează capacitatea unei persoane de a reține mintal o serie de imagini 
imagini şi apoi a le combina. 
e Conţine 10 itemi 
e Timp de lucru 15 minute 


Aptitudinea de percepţie a formei 
Testele componente ale Aptitudinii de percepţie a formei şi descrierea acestora: 


Test Descriere 


1. Constanta Evaluează abilitatea de percepere a constantei formei obiectelor. 
formei e Conţine 12 itemi 
e Timp de lucru 5 minute 
2. Perceperea Evaluează abilitatea de percepere a detaliilor din materialele grafice şi 
detaliilor obiecte. 


e Conţine 12 itemi 
e Timp de lucru 5 minute 

3. Analiza Evaluează abilitatea de discriminare figură-fond. 
perceptuală e Conţine 12 itemi 
complexă e Timp de lucru 5 minute 


Abilități functionaresti 


Testul component al Abilitatii functionaresti şi descrierea acestuia: 


Test Descriere 


1. Abilități Testul evaluează trei aspecte: 
functionaresti a) perceperea detaliilor din materiale scrise şi tabele; 
b) identificarea diferenţelor între original şi copie; 
c) identificarea şi corectarea cuvintelor şi cifrelor într-un text. 
e Conține 25 de întrebări 
e Timp de lucru 10 minute 


Rapiditatea in reactii 


Testele componente ale Rapiditatii în reacţii şi descrierea acestora: 


Teste Descriere 


1. Timp dereactie | Măsoară rapiditatea reacției motorii la apariţia unui stimul. 
simplu e Conţine 30 figuri geometrice cu durată individuală de expunere 
de 0,5 secunde 

e Fără limita de timp 

Timp de reacţie | Măsoară rapiditatea alegerii între două situatii-stimul. 

în alegeri e Conţine 30 seturi de expuneri cu durata individuală de expunere 
de 0,7 secunde 

e Fără limita de timp 

Timp de reacție | Măsoară rapiditatea reactualizării unei informaţii din memorie. 

în accesarea e Conține 20 de expuneri a unor serii de 6 litere, cu durata 

memoriei individuală de expunere de 3 secunde 

e Fără limita de timp 


Capacitatea decizionala 


Testul component al Capacitatii decizionale şi descrierea acestuia: 


Test Descriere 


1. Capacitatea Măsoară raționalitatea decidentului, respectiv sensibilitatea individului la 


decizională biasările decizionale şi gradul de indecizie a acestuia. 
e Conţine 14 itemi 
e Timp de lucru 7 minute 

Nivelul aptitudinii a rezultat din media ponderată a nivelurilor testelor aferente, 
considerată ca o scală de intervale. Nivelul aptitudinii desemnează tot un interval de 
performanţă, nu o cotă discretă punctuală. În cadrul testelor BTPAC s-a utilizat scara 
normalizată cu 5 clase. Pentru construcţia etalonului au fost respectaţi următorii paşi: 


1. s-au ordonat scorurile de la cel mai mare la cel mai mic; 

2. s-a stabilit frecvenţa pentru fiecare scor; 

3. s-a stabilit frecvenţa cumulată; 

4. s-a calculat procentul fiecărei clase; 

5. s-a realizat corespondenţa scor-procent din distribuţia de frecvenţă cumulată. 


Cele cinci clase desemnează, de asemenea, intervale de performanţă. Întrucât acestea sunt 
ordonate, dispersia în interiorul unui interval e redusă şi diferenţa între intervale e 
constantă, adică de 15. Intervalele pe nivelurile de performanţă constituie, cu o anumită 
aproximaţie, o scală de intervale, pe care se pot face operaţii aritmetice. 


Populaţia ţintă 


BTPAC poate fi aplicat persoanelor cu vârsta între 12-50 de ani. Etaloanele BTPAC au 
fost construite separat pentru fiecare test pe sexe, respectiv pe patru intervale de vârstă: 
12-15 ani; 16-18 ani; 19-29 ani şi peste 30 de ani (cuprinzând, în final, un număr 
minim/test de peste 1000 de persoane). 


Exemple, studii de caz, exerciţii 


Deşi aptitudinile nu sunt singurul factor implicat în performanţa profesională, şansa de 
succes a unei persoane este cea mai mare în acele profesii pentru care are aptitudinile 
necesare. În PO, practic, fiecare ocupaţie are un anumit profil aptitudinal, exprimat pe 
cinci niveluri (1 - foarte slab, 2 - slab, 3 - mediu, 4 - bun, 5 - foarte bun). BIPAC permite 
stabilirea nivelului fiecărei aptitudini, în funcţie de performanţele la testele aferente, tot 
pe cinci niveluri sau clase normalizate. Ca atare, profilul aptitudinal al individului se 
suprapune peste profilul aptitudinal al ocupaţiei. În funcţie de diferenţa între cele două 
profiluri se poate stabili măsura în care, din punct de vedere aptitudinal, o anumită 
persoană corespunde unei profesii sau unei mulțimi de profesii. 

Pentru a oferi maxim de ajutor consilierului, compararea profilului aptitudinal al 
individului cu cele ale profesiilor se face in mod automat de catre calculator, astfel: 


= nivel 0 - se selectează acele profesii care corespund exact profilului; 


= nivel I - se selectează profesiile care presupun aptitudini cu un nivel mai jos 
decât aptitudinile individului; 


= nivelurile 2, 3 si 4 - se selectează toate ocupațiile care presupun aptitudini cu 
2, 3, respectiv 4 niveluri mai jos decât nivelul aptitudinal al individului. 


De fiecare dată, sunt afişate profesiile selectate la nivelul respectiv precum şi cele 
selectate la nivelurile anterioare. În acest fel, persoanei care solicită consilierea şi 
orientarea în carieră i se oferă gradat un meniu de alternative ocupaţionale din ce în ce 
mai mare, pentru care poate opta. Individul poate alege, de pildă, o ocupaţie pentru care 
profilul aptitudinal propriu se suprapune exact sau poate alege o ocupaţie inferioară 
profilului său aptitudinal, dar pe care o preferă din alte motive bine întemeiate. Să 
presupunem şi că, după ce i-au fost evaluate aptitudinile, clientul doreşte să ştie dacă 
aptitudinile sale se potrivesc pentru o profesie anume, pe care el o specifică direct. În 
acest caz, consilierul poate accesa profilul aptitudinal al respectivei ocupaţii şi peste 
acesta poate suprapune profilul aptitudinal al clientului. În acest fel, se pot identifica nu 
numai ocupațiile pentru care clientul are aptitudinile necesare (chiar peste nivelul cerut), 
ci şi la ce ,,distanta”, din punct de vedere aptitudinal se află fata de profesii ce solicită 
aptitudini peste nivelul aptitudinilor sale prezente. Consilierea se va orienta, în acest caz, 
spre stabilirea modalitatilor prin care diferenţele se pot eventual compensa, pentru a 
îndeplini cu succes ocupaţia preferată. Compararea profilului aptitudinal individual cu 
profilul aptitudinal al ocupaţiei va avea, în general, următoarea formă grafică. Pe baza 
comparării celor două profile procesul de consiliere şi orientare profesională devine mult 
mai riguros şi eficace. 


Nivel 5 
Nivel 4 
Nivel 3 
Nivel 2 
Nivel 1 


Abiltatea gen. Aptitudinea Aptitudinea Aptitudinea Perceptia Abilitãti Rapiditatea Capacitatea 
de invatare verbală numerică spatială formei functionăresti în reactii decizională 


Legenda: m profilul aptitudinilor ocupației selectate / dorite 


= profilul aptitudinilor dumneavoastră 

Evaluarea metodei 


Evaluarea psihologică vizează fie procese psihice interne (de ex.: o trăire afectivă), fie 
comportamente specifice. Deoarece definirea domeniului poate fi mai mult sau mai puţin 
corectă ne punem întrebarea dacă aptitudinile / caracteristicile măsurate de test corespund 
domeniului de evaluare. Astfel, pentru ca un instrument de evaluare să fie considerat o 
măsură bună a unui domeniu, este necesar să obţinem o serie de informaţii care să reflecte 
faptul că acesta măsoară ceea ce şi-a propus. Din aceste cerințe decurge analiza 
proprietăților sale psihometrice. 


Testul psihologic este o măsură obiectivă şi standardizată a unui eşantion de 
comportamente (Anastasi, 1979) şi reprezintă una din tehnicile des utilizate în evaluarea 
psihologică. Pentru ca pe baza rezultatelor la test să putem formula concluzii corecte 
despre comportamentul unei persoane, trebuie evaluate următoarele caracteristici ale 
testului: fidelitatea, validitatea, respectiv analiza normelor de construcție a acestuia. 


Fidelitatea 


Fidelitatea este data de absenţa relativă dintr-o probă psihologică a erorilor de măsurare. 
Cel mai adesea, fidelitatea unui test se referă la două aspecte: consistenţa internă şi 
stabilitatea în timp a rezultatelor. 


Consistenta internă a unui test reprezintă măsura în care toți itemii testului măsoară 
aceeaşi variabilă. Calculul coeficientului de consistență internă constă în raportarea 
varianţei fiecărui item la varianta scorului total. Consistenta internă a BTPAC a fost 
analizată pe baza coeficienţilor de consistenţă internă Alfa Cronbach (de ex.: testul de 
Transfer analogic, testele care evaluează Aptitudinea spațială), respectiv pe baza metodei 
injumatatirii (de ex.: testele care evaluează Rapiditatea în reacţii). Valorile obținute la 
fiecare din teste (0,50-0.85) indică o bună consistenţă internă, deci ele măsoară fidel 
constructele. 


Ținând cont de factorii care influenţează calculul fidelității test-retest - a stabilităţii - 
(intervalul de timp între test şi retest, gradul de dificultate a itemilor, modificări ale 
rezultatelor testelor din BTPAC a fost realizat la un interval test-retest de două săptămâni. 
A fost ales acest interval deoarece s-a dorit o analiză cât mai strictă a stabilităţii 
rezultatelor, luând în considerare sursele care pot afecta acest coeficient. Astfel, testele 
care intră in BTPAC au un coeficient test-retest care variază între 0,50 şi 0,80. Valoarea 
acestor coeficienţi indică stabilitatea scorurilor. 

Validitatea 


Orice instrument de evaluare psihologică trebuie să satisfacă în întregime cerințele 
validității, cu următoarea definiţie: „gradul în care un test măsoară ceea ce îşi propune să 
măsoare” (Anastasi, 1976). Validitatea se referă la relaţia între scorul obţinut la un test şi 
un anumit criteriu sau o performanţă externă. Acest criteriu poate să aparţină oricărui 
domeniu: poate include selecţia de personal, reuşita şcolară sau nosologie. Literatura de 
specialitate indică diferite tipuri de validitate psihologică. Acestea trebuie înţelese ca fiind 
tehnici / modalități prin care se încearcă optimizarea unui instrument de măsură 
psihologică. Modalitatea cea mai des întâlnită în literatura de specialitate (Anastasi, 1976; 
Cohen şi colab., 2000) de a concepe validitatea se bazează pe următoarea taxonomie: 


e validitate de construct; 
e validitate de criteriu; 
e validitate de conţinut. 


Validitatea de construct reprezintă măsura în care se poate susţine că testul măsoară o 
variabilă sau trăsătură specifică. Validarea de construct a testelor BTPAC a fost realizată 
prin diferite modalităţi: validitatea convergentă şi divergentă, analiza factorială etc. 


Validitatea de criteriu indică măsura în care testul este un bun predictor pentru un 
eşantion de comportamente viitoare. În acest caz, performanța la un test trebuie raportată 
la o altă performanţă pe care o numim criteriu. Criteriul este definit ca standardul la 
care este raportată performanţa la un test. 


Validitatea de conţinut implică examinarea sistematică a conţinutului testului pentru a 
se verifica dacă testul acoperă un eşantion reprezentativ din domeniul care se cere a fi 
evaluat prin test (Anastasi, 1976). Astfel, pentru a vorbi de o validitate de conţinut 
ridicată, trebuie ca itemii care alcătuiesc testul să fie reprezentativi pentru ceea ce testul 
doreşte să măsoare. 


Procedurile statistice utilizate în analiza itemilor sunt, nu de puţine ori, extrem de 
complexe, de aceea vom prezenta în continuare doar modalităţile principale utilizate în 
analiza itemilor BTPAC. 


Indicatorii luaţi în calcul in analiza de itemi au fost: 
e indicele de dificultate a itemului; 
e indicele de discriminare. 


Valoarea teoretică a indicelui de dificultate se găseşte între 0 (nici un subiect nu a 
rezolvat itemul corect) şi 1 (toţi subiecţii au răspuns corect la un item). In cazul BTPAC 
au fost mentinuti doar acei itemi ai căror indici de dificultate au variat între 0,30 şi 0,70. 


Indicele de discriminare a unui item măsoară cât de bine reuşeşte un item să separe sau să 
discrimineze subiecţii care au obţinut scoruri mari de cei care au obținut scoruri mici la 

test. Pentru BTPAC s-au calculat indicii de discriminare ai tuturor itemilor mentionati si 
s-au păstrat cei a căror valoare este de minim 0,30. 


În concluzie, procesul de validare a BTPAC a urmat demersul prezentat anterior. Astfel, 
pe baza unui studiu pilot a fost analizată concordanța inter-evaluatori în ceea ce priveşte 
conţinutul itemilor. Au fost păstraţi doar acei itemi la care experţii au fost de acord că se 
referă la constructul ce era măsurat. Corelaţiile inter-evaluatori pentru itemii care s-au 
păstrat au fost mai mari de 0,90. Itemii care nu au respectat acest criteriu fie au fost 
rescrişi şi reanalizati, fie au fost înlăturați din test. De asemenea, fiecare test a fost supus, 
în studii pilot, analizei de conţinut, păstrându-se doar acei itemi care aveau indici de 
discriminare şi de dificultate acceptabil. 


In utilizarea BIPAC pentru consiliere şi orientare profesională, recomandăm ca 
utilizatorul să tina seama de următoarele aspecte: 


1. Aptitudinile nu constituie singurul factor implicat în alegerea carierei 


Fără a prezenta o analiză detaliată, precizăm că meta-analize repetate au evidențiat 
coparticiparea în decizia pentru carieră a trei mari categorii de factori: 


a) informaţii despre carieră; 
b) semnificaţia acestora pentru cel care ia decizia şi 
c) caracteristicile personale. 


În consecinţă, informaţiile obţinute prin evaluarea profilului aptitudinal, deşi sunt cele 
mai stabile şi cu valoarea predictivă cea mai mare, trebuie utilizate adecvat în consiliere, 
prin relationare cu ceilalţi factori. De exemplu, o persoană cu aptitudini mai reduse dar 
foarte motivată pentru o anumită profesie poate compensa partial carenta aptitudinală prin 
volumul de cunoştinţe şi deprinderi dobândite prin învăţare şi exerciţiu, iar o persoană cu 
interes deosebit pentru o profesie, dar cu aptitudini foarte scăzute pentru acea profesie 
poate cădea în fantasmare nerealistă. 


2. Succesul (performanţa) într-o ocupaţie e dat nu de o aptitudine, ci de o 
constelație de aptitudini 


Combinate, aptitudinile unei persoane se compensează şi se potenteaza reciproc pentru a 

asigura o performanţă superioară. Profilul aptitudinal are o valoare informativă mult mai 

mare decât fiecare aptitudine în parte, de aceea aptitudinile au fost tratate în conjunctie 

logică. 

3. Profilul aptitudinal al ocupatiilor a fost preluat din Profilele Ocupationale 
publicate de MMSS 


BTPAC oferă doar profilul aptitudinal al individului, pentru care s-a lucrat cu maximă 
rigoare. Am presupus că s-a lucrat cu aceeaşi rigoare şi în stabilirea profilului aptitudinal 
al ocupatiilor, dar responsabilitatea asupra validității acestor profile nu revine Cognitrom, 
ci echipei de elaborare a PO. 

4. Utilizarea BTPAC trebuie sa fie centrata pe client 


În mod automat aplicaţia BTPAC compară profilul aptitudinal individual cu profilul 
oricărei ocupaţii. Utilizatorul profesionist al BTPAC (consilier, psiholog, psiho-pedagog) 
trebuie să ia în considerare şi faptul că unii clienți pot solicita evaluarea pentru 
satisfacerea altor trebuinte, ca de exemplu: 


e nevoia de auto-cunoastere; 
e orientarea deciziei; 
e reducerea unor disfuncţii sau insatisfactii la locul de muncă etc. 


BTPAC, prin informaţiile pe care le oferă, permite satisfacerea acestor trebuinte. 
Considerăm că dincolo de calităţile psihometrice intrinseci (validitate, fidelitate etc.) un 
instrument de evaluare trebuie să aibă şi „validitate de exploatare”, adică să satisfacă în 
cât mai mare măsură nevoile clientului şi consilierului. 

Sortarea cardurilor 


Gabriela LEMENI, Mihaela PORUMB 
Facultatea de Psihologie şi Ştiinţe ale Educaţiei, 


Universitatea Babeş-Bolyai, Cluj Napoca 


Istoric 


Sortarea cardurilor se bucură de o atenţie deosebită în cadrul metodelor de evaluare 
utilizate în consilierea carierei (Goldman, 1983; Slaney şi MacKinnon-Slaney, 1990, 
2000). În general, studiile sugerează că tehnica de sortare a cardurilor este o intervenţie a 
cărei eficiență este comparabilă cu a unor instrumente standardizate precum: SCII - 
Strong-Campbell Interest Inventory (Cooper, 1976; Slaney, 1978); SVIB - Strong 
Vocational Interest Blank (Dolliver şi Will, 1977); SDS - Self-Directed Search (Lawler, 
1979, Takai si Holland, 1979). 


Pornind de la munca originală a lui Tyler şi integrand extinderile şi clarificările aduse de 
Dolliver, s-au dezvoltat ulterior o serie de tehnici specifice de sortare a cardurilor. Dintre 
acestea, potrivit principalelor meta-analize, cinci au o susţinere teoretică mai elaborată 
(Dolliver, 1981; Slaney şi Wade, 1994): 


e Dewey’s Non-Sexist Vocational Card Sort (NSVCS - Dewey, 1974). 


e The Missouri Occupational Card Sort (MOCS - Krieshok, Hansen, Johnston, 
1982). 


e The Vocational Exploration and Insight Kit (VEIK - Holland, 1980). 

e The Missouri Occupational Preference Inventory (MOPI — Moore, Gysbers, 
1980). 


e Slaney’s Vocational Card Sort (SVCS - Slaney, 1978, 1983). 


De asemenea, utilizând principiul sortării cardurilor şi integrand alte teorii actuale ale 
carierei, precum teoria carierei inteligente (Arthur, Claman şi DeFillippi, 1995) s-au creat 
tehnici de sortare a cardurilor cu alte conţinuturi decât cele ocupaţionale, de exemplu 
Intelligent Career Card Sort (CCS - Parker, 2002). 


Fundamente teoretice 


Consilierea în carieră se desfăşoară actualmente într-un mediu volatil, în care „singura 
constantă o reprezintă schimbarea”. Modificările economice, sociale şi culturale sunt 
marcante, iar pentru a ajuta clienţii în procesul de căutare a sensului propriu al carierei 
este esenţială dezvoltarea şi testarea de către consilieri şi teoreticieni ai psihologiei 
vocationale a unor modele noi de evaluare şi intervenţie care să răspundă acestor cerințe 
(Peavy, 1997; Savickas, 2000, 2001). 


Evaluarea şi testarea reprezintă componente importante ale procesului de consiliere în 
carieră. Principalul beneficiar al rezultatelor acestora este persoana consiliată (clientul 
însuşi), care în urma procesului de auto-explorare, dezvoltarea de deprinderi decizionale 
şi de rezolvarea problemelor este capabilă să preia controlul evoluţiei propriei cariere. 


Într-un context social şi economic aflat în permanentă schimbare, scopul evaluării în 
cadrul procesului de consiliere în carieră se focalizează pe explorarea, dintr-o perspectivă 
personală, a carierei şi a relaţiei acesteia cu celelalte segmente ale vieţii. Această 
dimensiune a carierei poartă denumirea de carieră subiectivă (Gattiker şi Larwood, 1986) 
şi include percepțiile, trăirile şi valorile personale în raport cu cariera, şi care influenţează 
evaluarea atât a performanţei actuale, cât şi a expectantelor ulterioare legate de carieră 
(Collins şi Young, 1986). 


O serie de metode de evaluare s-au dezvoltat cu scopul de a identifica sensul individual al 
carierei (cariera subiectivă). Printre acestea se includ: naratiunile, exerciţiile de imagerie 
dirijată, reprezentarea grafică a carierei, metaforele, sortarea cardurilor etc. 


Concluziile studiilor asupra tehnicii de sortare a cardurilor sugerează că orice combinare 
a celor două tipuri de metode (tehnica sortării cardurilor - ca modalitate de identificare a 
intereselor exprimate - şi inventarele de interese - ca metodă de identificare a intereselor 
inventariate) nu adaugă semnificativ la eficienţa intervențiilor de explorare a carierei 
(Talbot şi Birk, 1979; Takai şi Holland, 1979). 


Goldman (1983), unul din promotorii acestei tehnici nota: „Valoarea distinctivă a tehnicii 
este dată de faptul că permite / impune fiecărui client să se proiecteze într-un număr de 
titluri ocupaţionale, clasificând ocupațiile în mod idiosincratic în funcţie de valorile, 

scopurile, interesele, abilităţile sau alte aspecte asupra cărora doreşte să se concentreze 
atunci când completează sarcina de sortare ... Ceea ce rezultă este, de obicei, o imagine 
mai bogată asupra propriei persoane în relaţie cu ocupațiile, fata de cea obţinută pe 
baza inventarelor standardizate, care vin cu categorii predefinite în care se plasează 
răspunsurile ... Similar unui test proiectiv, tehnica sortării cardurilor permite observarea 
modului de abordare a sarcinii - încet sau rapid, hotărât sau ezitant, specific sau vag, 
clar sau neclar, simplu sau complex, informat sau neinformat.” 


Tehnica sortării cardurilor vocationale reprezintă o abordare a explorării carierei in 
contextul procesului de consiliere în carieră, care necesită o implicare activă atât a 
consilierului, cât şi cea a persoanei consiliate. 


Tehnica de sortare a cardurilor a fost utilizată inițial ca o metodă de cercetare. Tyler 
(1960) a folosit tehnica respectivă în studiul individualitatii persoanei, iar datele obţinute 
au încurajat utilizarea acesteia ca metodă de consiliere şi nu doar ca metodă de evaluare a 
personalităţii. În lucrarea sa publicată în Journal of Counseling Psychology, Tyler a 
pornit de la ideea că individualitatea unei persoane este dată de alegerile pe care aceasta 
le face şi de modul în care îşi organizează alegerile. Metoda utilizată pentru a investiga 
această ipoteză a constat din trei etape care fundamentează şi în prezent demersul de 
sortare a cardurilor în cadrul procesului de consiliere în carieră. 


În prima etapă, subiecţii erau confruntati cu 100 de carduri cu ocupaţii, activităţi de timp 
liber, activități comunitare etc. şi pe care aveau sarcina de a le plasa în una din 
categoriile: „Nu le-aş alege”, ,,Le-as alege”, ,, Indiferente”. După eliminarea itemilor din 
categoria „Indiferente”, în cea de-a doua etapă subiecţii aveau sarcina de a împărţi 
categoriile „Nu le-aş alege” şi „Le-aş alege” în subcategorii de ocupaţii, în funcţie de 
aspectele comune ale acestora. Astfel, subiecţii trebuiau să grupeze ocupațiile pe care le 
resping dintr-un anumit motiv într-o subcategorie şi pe cele pe care le refuză dintr-un alt 
motiv într-o altă subcategorie. Cea de-a treia etapă consta din chestionarea subiecților 
referitor la temele / criteriile utilizate în grupare şi raționamentul din spatele alegerilor 
făcute (ce reprezintă fiecare subcategorie, ce au în comun elementele din acelaşi grup, ce 
le diferenţiază, care subcategorii sunt cele mai importante etc.). 


Tyler a considerat că acesta este demersul prin care se poate accede la unicitatea 
persoanei implicate în procesul de alegere a carierei. Cu toate că nu era clară modalitatea 
de validare a tehnicii, datele rezultate din testarea subiecţilor în două momente succesive 
au întărit convingerea asupra utilității metodei în identificarea individualitatii. Procentul 
de suprapunere în cazul alegerii ocupatiilor a fost de 61%, iar în cazul activităţilor de 
timp liber de 54%. Concluziile studiului arătau că sortarea cardurilor este eficientă şi ca o 
componentă a procesului de consiliere, nu doar ca o metodă de evaluare a personalităţii. 


Tehnica de sortare a cardurilor, elaborată de Tyler, va fi rafinată şi îmbogăţită ulterior de 
Dolliver (1967). Acesta recunoaşte calităţile metodei şi consideră că tehnica sortării 
cardurilor, chiar dacă prezintă caracteristici comune testelor sau inventarelor poate fi 
descrisă mai degrabă ca o modalitate de interviu structurat. 

Cercetările lui Dolliver au furnizat alte exemple de utilizare a tehnicii sortarii cardurilor 
accentuând, în special, rolul consilierului în stimularea integrării informaţiei obţinute în 
procesul de sortare a cardurilor. Adăugând tehnicii etape precum ierarhizarea ocupatiilor 
selecționate în funcţie de preferință şi ordonarea motivelor alegerii în funcţie de 
importanţă, Dolliver apropie tehnica sortării cardurilor de intervenția clinică, punând 
accent pe abordarea holistă a explorării carierei. În acest context proprietăţile 
psihometrice specifice instrumentelor de evaluare clasice îşi pierd valoarea, căpătând o 
importanță mai mare aspecte precum validitatea exploratorie (Tittle, 1976), respectiv 
capacitatea de a stimula explorarea carierei. În lucrarea sa, Dolliver argumentează că 
sortarea cardurilor este o tehnică de interviu structurat, care vizează, în special, ratiunile 
pentru care subiectul realizează anumite alegeri, iar în acest context conceptele de 
fidelitate şi validitate au conţinuturi şi sensuri diferite față de contextul unui test. O 
fidelitatea crescută ar avea o valoare negativă în consiliere deoarece o tehnică de interviu 
este validă atunci când conduce mai rapid la identificarea unor teme de consiliere mai 
importante, care de multe ori sunt diferite de cele prezentate la început de către client. 


Prezentarea metodei 


În general, tehnica utilizează trei seturi de carduri, realizate astfel încât să poată fi 
manipulate cu uşurinţă, iar sarcina de explorare a carierei să fie facilă pentru client 
(Slaney, 1978, 1983; Slaney şi MacKinnon-Slaney, 1990, 2000). 


Primul set constă din 6 carduri (cu dimensiunile 5 x 8 cm) etichetate în conformitate cu 
tipurile Holland de personalitate vocationala şi cu o scurtă descriere a fiecărui tip. 


Al doilea set de carduri cuprinde: 


a. 3 carduri (4 x 6 cm) desemnând categoriile: „Mă interesează foarte mult 
aceste activităţi”, „Mă interesează puţin sau deloc aceste activităţi” şi „Imi 
displac aceste activități”; 


b. 23 carduri (4 x 6 cm) desemnând arii de interes cum ar fi: servicii sociale, 
activităţi religioase, ştiinţă, politică, drept etc. 


Al treilea set de carduri este format din: 


a. 3 carduri (5 x 8 cm) desemnând categoriile „Le-aş putea alege”, „Sub 
semnul întrebării” şi „Nu le-aş alege”; 


b. 107 carduri (3 x 5 cm) cu denumirea ocupatiilor. Cardurile ocupaţionale 
denumesc profesii precum: reporter, soră medicală, administrator, dulgher, 
dentist, geograf, secretară etc. 


Tehnica de sortare a cardurilor se pretează la două tipuri de administrare: a) administrarea 
de către consilier, ceea ce presupune că sortarea cardurilor se realizează în prezenţa 

consilierului, care monitorizează întregul proces şi b) auto-administrare, însemnând ca 
persoanei consiliate i se oferă cardurile alături de instrucţiunile de auto-administrare, iar 
procesarea rezultatelor se realizează într-o sesiune ulterioară, împreună cu consilierul. 


Opţiunea pentru una din formele de administrare se ia în funcţie de tipul şi complexitatea 
problemei cu care se prezintă persoana consiliată (Moran, 1991). 


Dacă persoana consiliată este indecisă sau confuză în legătură cu alegerea unei ocupaţii, 
consilierul poate opta pentru facilitarea procesului de sortare, făcând apel la o serie de 
strategii clinice pentru monitorizarea procesului. Astfel, consilierul poate utiliza tehnica 
lecturii protocolului cu voce tare şi, prin observarea comportamentului verbal şi 
non-verbal, poate să ceară clarificări sau să intervină atunci când este nevoie. Ideile 
amorsate de acesta pot să fie legate de familie, carieră sau relaţii sociale, pentru a înţelege 
mai bine modul în care clientul ia decizii. 


Dacă persoana consiliată prezintă nesiguranţă în legătură cu imaginea de sine, 
cunoaşterea şi înţelegerea conţinutului unor profesii sau alegerea unei ocupaţii din mai 
multe variante disponibile, consilierul poate opta pentru modalitatea de auto-administrare. 
Procesul în sine oferă posibilitatea clarificării pentru client şi, de asemenea, confirmă 
încrederea consilierului în capacitatea clientului de a-şi rezolva problemele de carieră prin 
mijloace proprii. Într-o sesiune ulterioară, consilierul poate să chestioneze clientul şi să 
clarifice, pe de o parte, percepțiile acestuia legate de procesul de sortare a cardurilor şi, pe 
de altă parte, rezultatele acestui proces. Aceasta este o procedură care necesită mai puţin 
timp din partea consilierului, fără însă a fi una mai puţin informativă. 


Procedura standard de administrare a tehnicii de sortare a cardurilor presupune 
parcurgerea următoarelor etape (Slaney şi MacKinnon-Slaney, 1990, 2000): 


e Etapa I: persoanele consiliate sunt îndrumate să citească fiecare din cele şase 
descrieri ale tipurilor de personalitate vocationala Holland şi să aranjeze 
categoriile respective în ordinea gradului de similaritate cu propria persoană, 
de la cel mai asemănător cu propria personalitate, până la cel mai puţin. 
Ordinea se notează pe o coală de hârtie pentru utilizare ulterioară. 


e Etapa II: persoanele sortează cardurile cu domeniile de activitate în trei 
grupe, în conformitate cu nivelul de interes: „Mă interesează mult aceste 
activităţi”, ,, Ma interesează putin sau deloc aceste activităţi ” şi „Îmi displac 
aceste activităţi”. Clientul se concentrează apoi asupra primelor 5 activități 
pentru care are cel mai mare interes şi, respectiv, a celor 5 care îi displac cel 
mai mult şi le notează pe coala de hârtie pusă la dispoziţie. 


e Etapa III: Clientilor li se cere să împartă cardurile ocupaţionale in 
următoarele categorii ,,Le-as putea alege”, „Sub semnul întrebării” şi „Nu 
le-aş alege”. După împărțirea pe categorii, li se cere să examineze pe rând 
ocupațiile din fiecare categorie. Pentru categoria „Nu le-aş alege”, clienţii 
grupează ocupațiile în funcţie de aspectele comune. De exemplu, oamenii vad 
frecvent ocupațiile de stomatolog şi doctor ca fiind relationate şi de obicei le 
grupează împreună. Când toate cardurile din categoria „Nu le-aş alege” sunt 

grupate pe subcategorii, urmează ca fiecare grup de ocupaţii să fie etichetat 
(denumit), în funcţie de ceea ce persoana consiliată consideră ca fiind comun 
ocupatiilor respective. „Etichetele” pentru aceste categorii se pot centra 
asupra: valorilor, aptitudinilor, temerilor, aspectelor legate de familie, 
statutului socio-economic, aspectelor educaţionale, financiare etc. Grupările 
şi etichetele acestora se înregistrează, de asemenea. 


După parcurgerea acestei etape, urmează examinarea de către client a 
categoriei „Sub semnul întrebării”. El este rugat să analizeze ocupațiile din 
această categorie şi să decidă dacă ar dori mai multe informaţii despre unele 
dintre ele. Sursele de informaţii vor putea fi discutate ulterior. În final, 
clientul trebuie să specifice de ce aceste ocupaţii au fost puse în categoria 
„Sub semnul întrebării” şi cât de relevant este statutul lor în procesul de 
schimbare în carieră. 


Clientul examinează apoi categoria „Le-aş putea alege” şi aranjează 
cardurile, de asemenea, în grupuri logice în funcție de elementele comune. 
Când toate cardurile au fost sortate, clientului i se cere să eticheteze fiecare 
grup şi să încerce să motiveze alegerea ocupatiilor respective. Din nou 
grupurile şi etichetele vor fi înregistrate. 


De asemenea, clientului i se cere să selecteze primele 10 ocupaţii în ordinea 
preferințelor şi să caute relaţii, similarități şi diferenţe. Fiecare ocupaţie poate 
fi apoi examinată pentru a identifica aspecte care pot facilita sau îngreuna 
atingerea scopurilor de carieră. Orice altă ocupaţie poate fi adăugată, şi apoi 
ordonată în funcţie de preferinţă şi analizată, chiar dacă nu a fost inclusă pe 
cardurile ocupaţionale. 


În varianta auto-administrării, clienţii parcurg etapele descrise mai sus în mod 
individual, având ca suport o serie de materiale ajutătoare, urmând să discute cu 
consilierul rezultatele obţinute. Spre exemplu, Slaney’s Vocational Card Sort (SVCS - 
Slaney, 1978, 1983) pune la dispoziţia clienţilor trei broşuri importante în cazul 
auto-administrării. Prima broşură descrie tehnica sortării cardurilor pentru a fi realizată în 
mod independent de către clienţi (,,Directions for the Vocational Card Sort”). A doua 
broşură oferă clienților informaţii despre procesul de explorare vocationala, sugerează 
surse de informare ocupationala şi sensibilizează persoana fata de aspectele pe care le 
poate avea în vedere înainte de întâlnirea cu consilierul („The Vocational Card Sort - 
Understanding Your Results”). Cea de-a treia broşură ajută la localizarea ocupatiilor 
(,, The Occupation Finder”). 


Tehnica sortării cardurilor este suficient de flexibilă pentru a permite o serie de variaţii in 
modalitatea de aplicare. În funcţie de creativitatea şi ingeniozitatea consilierului, tehnica 
poate fi adaptată problemelor specifice şi nevoilor individuale ale clienţilor. Spre 
exemplu, cardurile ocupaţionale pot fi sortate în funcţie de mai multe criterii: 

cum sorteaza clientul in prezent fata de cum ar fi sortat cardurile in liceu; 


b. cum sortează clientul când se simte bine fata de situaţiile in care se simte 
trist, depresiv; 


c. în cazul unui handicap fizic, clienţii pot fi instruiți să sorteze cardurile ca şi 
când handicapul nu ar fi implicat; 


d. daca se observă o tendinţă puternică de stereotipizare a ocupatiilor, femeilor 
li se poate cere să sorteze cardurile aşa cum ar face-o un bărbat; 


e. daca există o presiune importantă din partea familiei, clientul poate fi 
îndrumat să facă o alegere alături de sortarea pe care ar face-o părinţii. 


Alternativele tehnicii de sortare a cardurilor sunt posibile şi datorită existenţei mai multor 
variante ale tehnicii. Dintre acestea, mai utilizate sunt prezentate în cele ce urmează. 


1. The Non-Sexist Vocational Card Sort (NSVCS - Sortarea cardurilor vocationale, forma 
non-sexistă). Tehnica a fost propusă de Dewey (1974) în articolul „Explorarea 
intereselor: o metodă non-sexistă”. Ea constă din 76 de carduri ocupaţionale şi urmează în 
mare parte procedura clasică de administrare a tehnicii de sortare a cardurilor. Ocupațiile 
utilizate sunt însă distribuite inegal, atât în funcţie de tipurile Holland (de la 9 în categoria 
Conventional, la 21 in categoria Social), cât şi în funcţie de nivelul educational (12% 


necesită un nivel mediu sau inferior de pregătire şi 65% nivel superior de pregătire). 


Caracterul non-sexist al tehnicii este dat de faptul că, spre deosebire de majoritatea 
instrumentelor contemporane NSVCS, în cadrul acesteia: 


e sunt propuse spre explorare aceleaşi ocupaţii atât femeilor, cât şi bărbaţilor; 
e titlurile ocupaţionale au fost neutralizate sub aspectul genului; 


e orientarea pe proces a tehnicii permite consilierului să intervină şi să 
exploreze tendinţele de gen în momentul în care apar, în sesiunile de 
consiliere. 


2. The Missouri Occupational Card Sort (MOCS - Sortarea Cardurilor Ocupationale, 
Missouri), forma elaborată pentru nivel universitar (Krieshok, Hansen şi Johnston, 1982) 
cuprinde 90 de ocupaţii distribuite în mod egal în jurul tipurilor de personalitate 
vocationala Holland. Fiind specificat grupul ţintă (studenţi), 25% dintre ocupaţii necesita 
un nivel educaţional mediu (liceu), 63% presupun nivel superior de pregătire (licenţă) şi 
12% nivel postuniversitar (master, doctorat). 


MOCS este singura tehnică de sortare a cardurilor care nu prezintă forma pentru 
auto-administrare, autorii considerând explicit că este necesară prezenţa consilierului pe 
parcursul aplicării. 


De asemenea, autorii introduc ierarhizarea primelor 10 ocupaţii nu doar pentru ocupațiile 
preferate, ci şi pentru cele respinse. Dolliver însuşi considera că MOCS furnizează cele 
mai multe informaţii în cadrul procesului de explorare a carierei, însă nu s-au putut 
localiza suficiente studii empirice pentru a demonstra acest lucru. 

3. The Vocational Exploration and Insight Kit (VEIK — Kit-ul de explorare vocationala) 
(Holland şi colab., 1980), reprezintă o combinarea a tehnicii de sortare a cardurilor cu 
SDS (Self-Directed Search). Tehnica de sortare cardurilor constă din 84 de ocupaţii 
distribuite în mod egal în jurul tipurilor de personalitate vocationala Holland. Ocupațiile 
sunt aceleaşi cu cele utilizate in SDS şi VPI (Inventarul de Preferinte Ocupationale). 


Într-o meta-analiză realizată de Dolliver (1981), acesta considera că VEIK beneficiază de 
cea mai bogată şi variată listă de întrebări de reflectare. Kit-ul permite calcularea 
codurilor Holland şi confruntarea persoanei cu diferitele roluri pe care le-au avut în 
sortarea cardurilor ocupaţionale caracteristici precum: genul, religia, clasa socială etc. 


4. The Missouri Occupational Preference Inventory (MOPI - Inventarul de preferinţe 
ocupaţionale Missouri) (Moore, Gysbers şi Carlson, 1980), cuprinde 180 de ocupaţii egal 
distribuite pentru cele trei niveluri educaționale (mediu sau inferior, pregătire postliceală, 
pregătire universitară sau postuniversitară), însă inegal distribuite în funcţie de tipurile 
Holland. Manualul care însoţeşte MOPI relationeaza ocupațiile cu cele cuprinse in 
dicționarul ocupatiilor (DOT) permiţând, de asemenea, şi calcularea codurilor Holland. 


Investigarea motivelor pentru alegerea sau respingerea ocupatiilor se face pentru fiecare 
ocupaţie în parte din categoriile ,,Le-as putea alege”, „Nu le-aş alege”, fără a recurge la 
o re-grupare a ocupațiile în cadrul categoriilor. lerarhizarea motivelor se realizează in 
funcţie de frecvenţa apariţiei acestora. Pe baza acestor scale de valori clienţii realizează 
ierarhizarea ocupatiilor, fapt ce permite apoi, calcularea codului Holland. 


5. Intelligent Career Card Sort (CCS - Sortarea inteligentă a cardurilor despre carieră) 
(Parker, 2002) presupune investigarea a trei tipuri de cunoştinţe legate de carieră („a şti 
de ce”; „a şti cum” şi „a şti cu cine”) prin tot atâtea seturi de carduri. Fiecare set 
cuprinde aproximativ 40 de afirmaţii legate de cele trei tipuri de cunoştinţe utilizate în 
luarea deciziei cu privire la carieră. Sarcina subiecţilor este de a selecta acele afirmaţii 
care arată modalitatea prezentă de raportare la carieră, pentru fiecare din cele trei domenii 
de cunoştinţe: 


a) „a şti de ce” - fapt ce reflectă valorile, interesele, nevoile personale şi 
relaţiile familie sau de muncă. (de ex.: „Îmi place să lucrez într-o atmosferă 
suportivă”, „Vreau să câştig bine”, „Vreau să fiu direct responsabil de 
rezultatele muncii mele. ”); 


b) „a şti cum” - fapt ce relevă deprinderile şi expertiza pe care o putem oferi. 
(de ex.: „Caut să devin mai adaptabil la diverse situații”, ,, Invat cu ajutorul 


Internet-ului”, „Vreau să învăţ cum să lucrez mai eficient cu alte 
persoane. ”); 


c) „a şti cu cine” - fapt ce implică relaţiile sociale din cadrul şi din afara 
muncii. (de ex: „Vreau să lucrez cu persoane de la care pot învăța”, „Caut 
sprijin din partea persoanelor din jur interesate de cariera mea”, ,,Menţin 
relaţiile cu familia. ”). 


Sumarizarea caracteristicilor principale ale acestor variante sunt prezentate în tabelul care 
urmează. 

El 


Prezentare sintetică a principalelor variante ale tehnicii de sortare a cardurilor 


Denumirea Autor, Descriere 
tehnicii an 
Conţinutul cardurilor Forme de Procedura de administrare 
administrare 
Dewey's Dewey, |e 77 de carduri cu ocupaţii, grupate inegal, în Două forme de e procedura standard de 
Non-Sexist 1974 conformitate cu cele şase tipuri de administrare: administrare 
Vocational personalitate Holland (9 în categoria e în prezența 
Card Sort - Conventional, 21 în categoria Social) consilierului 
NSVCS e 12% dintre ocupaţii necesită un nivel mediu | e auto-administrare 
de pregătire, 65% dintre ocupaţii necesită un 
nivel superior de pregătire, iar 23% dintre 
ocupaţii nu necesită studii 
The Missouri | Krieshok | e 90 de carduri cu ocupaţii, grupate in mod O singură formă de e procedura standard de 
Occupational | , Hansen egal, in conformitate cu cele sase tipuri de administrare: in administrare, la care se 
Card Sort - şi personalitate vocationala Holland prezenţa consilierului adaugă ierarhizarea primelor 
MOCS Fohnsto | e 25 % dintre ocupaţii necesită un nivel mediu 10 ocupaţii din categoria „Nu 
n, 1982 de pregătire, 63% dintre ocupaţii necesită un le-aş alege”. 
nivel superior de pregătire, iar 12% dintre 
ocupaţii necesită studii postuniversitare 
The Holland şi | e 84 de carduri cu ocupaţii, grupate în mod Două forme de e procedura standard de 
Vocational associates, egal, în conformitate cu cele şase tipuri de administrare: administrare 
Exploration 1980 personalitate vocationala Holland e în prezenţa 
and Insight e 25% dintre ocupaţii necesită un nivel mediu consilierului 
Kit - VEIK de pregătire, 50% dintre ocupaţii necesită un e  auto-administrar 


nivel superior de pregătire, iar 25% nu 
necesită studii postuniversitare 


e, cu materiale 
adiţionale 


bri 


The Missouri | Moore şi 180 de carduri cu ocupaţii, grupate în Două forme de e procedura standard de 
Occupational | Gysbers, conformitate cu cele sase tipuri de administrare: administrare 
Preference 1980 personalitate vocationala Holland e in prezenţa 
Inventory - 33 % dintre ocupaţii necesită un nivel mediu consilierului 
MOPI de pregătire, 33% necesita un nivel superior de | e  auto-administrar 

pregătire, iar alte 33% dintre ocupaţii necesită e 

studii postuniversitare 
Slaney's Slaney, 107 carduri cu ocupaţii, grupate in mod egal | Două forme de e procedura standard de 
Vocational 1978 în conformitate cu cele şase tipuri de administrare: administrare 
Card Sort - personalitate vocationala Holland e în prezenţa 
SVCS consilierului 

e  auto-administrar 
e, cu materiale 
adiţionale 

The Parker, 120 carduri cu enunturi din 3 domenii de Două forme de Prima etapă: cardurile se împart 
Intelligent 2002 cunoştinţe legate de carieră: administrare: în categoriile: ,, Mi se potrivesc”, 
Career Card a) „a şti de ce” - valori, interese, nevoi e in prezența „Nu mi se potrivesc”. A doua 
Sort - ICCS personale consilierului; etapă: din categoria ,, Mi se 

b) „a şti cum” - deprinderi şi expertiză e auto-administrar | potrivesc” se aleg cele 

c) „a sti cu cine” - relaţiile sociale din cadrul e importante. Acestea se 


şi din afara muncii 


ierarhizează şi alcătuiesc nevoile 
de carieră. 


Populatia tinta 


Flexibilitatea tehnicii de sortare a cardurilor permite aplicarea acesteia la o gamă variată 
de clienţi. Astfel, tehnica s-a dovedit potrivită atât pentru adolescenţi, cât şi pentru adulți, 
atât pentru persoane mai puţin instruite, cât şi pentru cele cu un nivel superior de 
pregătire, atât pentru femei, cât şi pentru bărbaţi şi, de asemenea, pentru persoane cu 
dizabilităţi (de ex. cu probleme de dislexie). Utilizând tehnica sortării cardurilor la 
persoane care nu au încă o identitate vocationala bine conturată sau care nu au avut 
oportunități de explorare a lumii muncii, cum sunt elevii şi studenţii, consilierii pot 
facilita înţelegerea propriei identităţii vocationale şi a unicitatii configurației de trăsături 
de personalitate, astfel încât să permită înţelegerea relaţiei între interesele, abilităţile şi 
trăsăturilor lor de personalitate, pe de o parte, şi selecţia ocupationala, pe de altă parte. 
Tehnica sortării cardurilor permite o intervenţie productivă atât pentru client cât şi pentru 
consilier şi, în plus, oferă consilierului posibilitatea intervenţiei interactive. 


În cazul adulţilor, aplicarea tehnicii se bazează deja pe o imagine mai complexă asupra 
propriei persoane şi a lumii muncii. Tehnica sortării cardurilor poate însă să ajute clienții 
adulţi să înţeleagă mai flexibil procesul de luare a deciziilor în carieră şi poate oferi 
suport pentru considerarea alternativelor în mod realist. De astfel, tehnica permite 
ajustarea listei ocupatiilor prin adăugarea şi a acelora care prezintă interes pentru client, 
dar nu au fost nominalizate pe carduri. Caracterul individual al tehnicii permite aplicarea 
acesteia la majoritatea clienților adulţi indiferent de background-ul socio-economic şi 
cultural. 


O mare parte dintre femei îşi limitează oportunitățile de carieră la ocupațiile considerate 
în mod stereotip feminine. Studiile indică diferenţe, în funcţie de categoria de vârstă, în 
ceea ce priveşte selecţia ocupatiilor tradiționale rolului de gen feminin: femeile cu vârste 
de peste 40 de ani, dar şi cele căsătorite tind să aleagă mai frecvent ocupaţii tradiţionale 
rolului de gen (Mackinnon-Slaney, 1986; Mackinnon-Slaney, Barber, Slaney, 1988). 
Acestea pot fi stingherite neintentionat de valorile tradiţionale în explorarea carierei şi de 
stereotipurile ocupaţionale existente în cultură. Deoarece cardurile ocupaţionale nu sunt 
stereotipe, consilierul poate monitoriza în mod activ procesul de selecţie intervenind în 
cazul în care observă o tendință de limitare a opţiunilor, iar clienţii pot explora liber 
ocupațiile în funcţie de suprapunerea acestora peste potenţialul şi interesele personale. În 
acest fel, alegerea carierei poate fi una raţională şi mai puţin influenţată de stereotipurile 
de gen. Comparând eficiența a două modalități de explorare a carierei în reducerea 
influenţei stereotipurilor de gen asupra alegerii ocupatiilor (Tehnica de sortare a 
cardurilor şi Inventarul de interese SCH), s-a observat că alegerea ocupatiilor 
non-stereotipe a fost facilitată de utilizarea tehnicii card-sort (Slaney şi Slaney, 1981). 


Persoanele care manifestă nevoia de control în luarea propriilor decizii pot beneficia, 
astfel, de pe urma sortării cardurilor. Deoarece tehnica va conduce de la obţinerea de 

cunoştinţe despre sine la ocupaţii, clientul integrează cunoştinţele despre sine şi despre 
ocupaţii construind în mod logic şi independent procesul de luare a deciziilor. 
Manipularea fizică a cardurilor, de asemenea, satisface nevoia de control a clienţilor. 


Evaluarea metodei 


Alegerea carierei este preocuparea centrală a persoanelor care apelează la consiliere, iar 
identificarea intervențiilor utile pentru acest scop nu este întotdeauna o sarcină uşoară. 
Tehnica de sortare a cardurilor oferă o alternativă la intervenţiile clasice de explorare a 
carierei. Aceasta este focalizată pe individualitatea persoanei, este generată de client, nu 
este dependentă de o prelucrare realizată de calculator şi oferă rezultate intuitive pentru 
clienţi. 


Avantaje: 
Abordare holistă a explorării carierei 


Tehnica de sortarea a cardurilor permite o evaluare complexă în cadrul procesului de 
consiliere în carieră la cel puţin trei niveluri: 


e capacitatea de înţelegere a propriilor caracteristici de personalitate; 
e preferința pentru domenii (activităţi) de bază; 
e preferința pentru diverse ocupaţii. 


Aşa cum s-a arătat deja, în prima etapă a tehnicii de sortare a cardurilor, persoanele 
consiliate ierarhizează tipurile de personalitate Holland. De obicei, această etapă 
facilitează mai buna înţelegere a propriei personalităţi vocationale. Aceasta poate fi o 
adevărată revelaţie pentru unii clienţi care ajung în acest fel să înțeleagă de ce anumite 
ocupaţii îi atrag şi altele nu, de ce anumite cursuri sunt interesante pentru ei, iar altele nu. 


A doua etapă a sortării cardurilor, respectiv nivelul doi de evaluare, implică interesele 
clienților fata de categorii largi de activităţi (Ce le place acestora să facă şi ce nu le 
place?). Aceste interese pot fi puse în relaţie cu tipurile de personalitate Holland. 


Cel de-al treilea nivel al evaluării este legat de ocupațiile specifice. În timp ce clientul 
selectează ocupațiile de interes pentru el şi le grupează pe bază de similarități logice, este 
evidenţiată potrivirea cu tipurile de personalitate Holland şi activităţile preferate. Prin 
examinarea ocupatiilor şi gruparea acestora, clientul începe să înţeleagă unele atitudini pe 
care le are fata de ocupaţii şi valorile personale care stau la baza alegerilor sale. 


Procesul de sortare a cardurilor conduce persoana spre integrarea informaţiilor importante 
legate de alegerea carierei (caracteristici de personalitate, interese, preferinţe pentru 
ocupaţii, valori personale). Prin acest proces de manipulare şi evaluare a cardurilor 

ocupaţionale, persoanele îşi formează o imagine mai complexă asupra propriei persoane 
şi asupra procesului de alegere a carierei. 


Validitate exploratorie 


Tittle (1976) sugera că una din cele mai importante caracteristici ale unui instrument de 
orientare este validitatea exploratorie, respectiv, capacitatea acestuia de a stimula 
explorarea carierei. Sortarea cardurilor este una din tehnicile care implică o activitate 
intensă de explorare din partea clientului. Acesta produce, monitorizează, evaluează şi 
utilizează rezultatele procesului de explorare a ocupatiilor în timpul sortării cardurilor. 


De asemenea, această tehnică stimulează explorarea carierei şi în afara procesului de 
consiliere. Cooper (1976) a observat că persoanele care au beneficiat de sortarea 
cardurilor citesc mai mult despre opţiunile de carieră decât cele care au beneficiat de alte 
intervenţii de consiliere şi orientare. 


Surprinderea individualitatii persoanei 


Sortarea cardurilor vizează în mod explicit unicitatea persoanei prin evitarea plasării 
acesteia în oricare din categoriile de personalitate sau pattern-uri de carieră prestabilite. 
Metoda operează mai eficient în acest sens deoarece pune persoana în poziţia de expert 
asupra propriei situaţii de carieră (Binding, Loveland, 2005). Astfel, metoda poate fi utilă 
în aceeaşi măsură persoanelor fără experiență de muncă, pentru a prelua controlul asupra 
propriei cariere, cât şi celor cu experiență de muncă, în rafinarea alegerilor şi 
managementul complexităţii carierei. 


Flexibilitatea tehnicii 


Tehnica de sortare a cardurilor prezintă un grad mare de atractivitate pentru consilieri 
tocmai datorită flexibilitatii oferite. Aceasta permite consilierului, pe de o parte, sa 
conceapă şi să aleagă modalitatea de aplicare cea mai potrivită pentru client, iar pe de altă 
parte, în funcţie de progresul logic al procesului, să ofere cantitatea necesară de input-uri 
pentru a asigura eficiența procesului. 


În timp ce interacţiunile consilier - persoana consiliată pot să vizeze diverse probleme 
importante pentru client (probleme sociale, maritale, personale, legate de aptitudini, 
valori etc.), procesul de sortare a cardurilor se focalizează, de fapt, pe evaluarea 
ocupatiilor specifice, oferind astfel, răspunsuri complexe la indecizia sa vocationala. 


Feedback imediat şi intuitiv 


Tehnicile de sortare a cardurilor oferă persoanei consiliate feedback imediat. Procesul de 
explorarea vocationala pe baza tehnicii de sortare a cardurilor oferă rezultate în şi prin 
sine. Acestea se produc pe măsura parcurgerii fiecărei etape a sarcinii de sortare a 
cardurilor (personalitate vocationala, interese, preferinţe pentru ocupaţii, valori personale) 
şi nu necesită o formă externă de cotare a datelor. Rezultatele sunt intuitive şi pot fi 
înţelese imediat. 

Nu implica prelucrari computerizate 


Fa) 


Lipsa tehnologiei implicate în procesul de manipulare a cardurilor „demistifică” procesul 
de luare a deciziilor de carieră. Procesul în sine dă un răspuns logic şi raţional pentru 
client oferind acestuia posibilitatea de a integra informaţiile relevante pentru decizia de 
carieră în mod treptat. Rezultatele provin din eforturile proprii ale clientului şi reflectă 
nivelul de pregătire al acestuia pentru a găsi un răspuns la problema alegerii carierei. 


Dezavantaje: 
Lipsa scorurilor 


Cu toate că sortarea cardurilor vizează identificarea configuratiilor particulare de interese 
şi raţiuni pentru alegerea carierei şi nu o clasificare a persoanei, lipsa scorurilor ar putea 
să influenţeze negativ percepţia asupra importanţei sau utilității metodei. Persoanele 
obişnuite cu metode diagnostice clasice ar putea să găsească tehnica sortării cardurilor ca 
fiind mai puţin precisă. 


Timp mare de aplicare 


Aplicarea tehnicii de sortare a cardurilor necesită, în general, mai mult timp decât o 
sarcină de tipul completare de chestionare. Atât în varianta auto-administrată, cât şi în 
varianta monitorizată de consilier metoda durează în medie 90 de minute (Slaney, 1986). 

Institutul de Stiinte ale Educatiei, Bucuresti 


Istoric 


Curriculum Vitae (CV) se fundamentează pe autobiografie, înţeleasă ca o relatare - de 
obicei scrisă - făcută de o persoană asupra evenimentelor esenţiale din viata sa. 
Autobiografia este văzută ca „un produs individual, o reflectare personală a experienţei de 
viaţă, dar şi ca o oglindă a vieţii sociale” (Chelcea, 2001), o punere în lumină a modelelor 
de gândire, de manifestare a afectivității şi comportamentului, surprinse în anumite 
momente ale evoluţiei individuale şi într-un anumit context social. 


Fundamente teoretice 


În literatura de specialitate, se disting forme relativ oficializate ale autobiografiilor, 
realizate pentru informarea angajatorilor sau departamentelor de Resurse umane şi altele, 
care evidenţiază modul de structurare a personalităţii autorului, permiţând analize şi 
interpretări (Holban, 1978). Autobiografiile din prima grupă se aseamănă cu CV-ul 
utilizat în prezent, deoarece includ date cu valoare oficială şi informaţii despre locul şi 
data naşterii, componenţa familiei, şcolaritatea şi condiţiile de viata ale subiectului, locuri 
de muncă etc. Aceste tipuri de autobiografii constituie o primă etapă în realizarea unei 
investigații asupra personalităţii. Dacă în cazul redactării CV-ului, autorul respectă un 
cadru strict de prezentare a informaţiilor, în cazul autobiografiei el evidenţiază valorile 
personale, descrie propriile interese şi aspirații, preferinţele şi respingerile, recunoaşte 

succesele şi eşecurile sau evocă relaţiile interpersonale semnificative în viata lui. CV-ul şi 
autobiografia necesită o implicare activă a clientului şi îl angajează într-un proces de 
„autoevaluare ghidată” (Gibson, Mitchell, 1981). 


În prezent, în România se utilizează Modelul european comun de CV, aprobat prin 
Hotărârea Guvernului nr. 1021 din anul 2004. Noul model de CV cuprinde informaţii 
despre aptitudinile persoanei (tehnice, organizatorice, sociale, artistice etc.) şi pune 
accentul pe competențele dobândite de aceasta pe parcursul întregii vieţi, în context 
formal, informal şi non-formal. 


Autorităţile administraţiei publice centrale, respectiv Ministerul Muncii, Agenţia 
Naţională pentru Ocuparea Forţei de Muncă, Ministerul Educaţiei, Agenţia Naţională 
pentru Întreprinderi Mici şi Mijlocii şi Cooperatie promovează modelul comun european 
de Curriculum Vitae, inclusiv prin publicarea pe pagini de Internet proprii a unor modele 
completate. 


CV-ul european face parte din portofoliul EUROPASS, conceput ca un instrument 
comprehensiv, care asigură un cadru comun pentru transparența calificărilor şi 
competenţelor şi facilitează mobilitatea în spaţiul european pentru educaţie şi muncă. 


EUROPASS include: CV-ul european, Suplimentul la diploma de absolvire a 
învățământului superior, Suplimentul la Certificatul de formare profesională, Portofoliul 
european al limbilor şi Mobilipass. CV-ul european este considerat „inima” portofoliului 
EUROPASS, deoarece face referiri şi realizează legătura cu celelalte instrumente. 


Prezentarea metodei 


CV-ul se înscrie alături de Scrisoarea de prezentare în categoria metodelor de marketing 
personal, care vizează pregătirea unei persoane pentru întâlnirea cu potenţialii angajatori 
prin învăţarea unor tehnici şi exersarea deprinderilor de prezentare în situaţii 
concurentiale de angajare. CV-ul este o modalitate de auto-prezentare în scris, într-o 
manieră sintetică şi atractivă a calităţilor personale şi profesionale ale persoanei, ţinând 
cont şi de cerinţele locului de muncă solicitat. Redactarea CV-ului urmăreşte trezirea 
interesului angajatorului, astfel încât solicitantul să fie invitat la interviul de angajare. 


STRUCTURA CONŢINUTUL FORMA 
CV-UL 
ARE CA 
SCOP 
=p] OBŢINEREA UNUI INTERVIU 

CV-ul necesită din partea autorului capacitate de auto-reflectie şi abilităţi pentru: 
e cunoaşterea de sine; 
e punerea în valoare a rezultatelor personale obţinute; 
e identificarea şi evaluarea nivelului competenţelor existente; 
e evidențierea aspectelor pozitive şi evitarea accentuării dificultăților; 


e definirea unor obiective clare pentru dezvoltarea carierei proprii (pe cât este 
posibil, în concordanţă şi cu interesele potenţialului angajator). 


Sunt deosebit de importante atitudinea, starea de spirit pozitivă, încrederea în forţele 
proprii, realismul, asumarea responsabilitatilor, voinţa de a reuşi. 


Pregătirea unui CV presupune cunoaşterea specificului locului de muncă vizat, a 
intereselor angajatorului pentru a grupa informaţiile în funcţie de cerinţele postului 
solicitat. De asemenea, vor fi respectate anumite reguli de prezentare, dar CV-ul va fi 
adaptat la personalitatea şi pregătirea persoanei care doreşte să se angajeze. 


CV-ul poate fi redactat ca un răspuns la anunţurile de mică publicitate sau poate fi o 
candidatură spontană adresată anumitor firme, întreprinderi, birouri de plasare a forței de 
muncă, selectate în mod riguros, pe baza unor criterii, precum: domeniul de activitate, 
mărimea (număr de angajaţi), situarea geografică, gradul de expansiune (dezvoltarea unor 
ramuri noi de activitate, lansarea unor produse noi, diversificarea producţiei). 


CV-ul European include următoarele secțiuni: 


Date personale e nume si prenume 
e adresă 
e informații pentru comunicare (adresă, telefon, 
e-mail) 


e data naşterii 
e naționalitatea 


Educaţie şi formare e numele şi tipul instituţiei de educaţie şi formare 
e diploma sau certificatul obţinut 
e rezultate 


Experienta profesională denumirea angajatorului 
perioada 

domeniul de activitate 
ocupaţia / poziţia deţinută 
responsabilități 

rezultate 


limbi străine 
abilităţi şi competenţe sociale 


Abilităţi şi competenţe personale 

Informatii suplimentare referinte 

permis de conducere 
serviciu militar 
situatie familiala 
fotografie etc. 


CV-ul european realizează legătura şi cu alte instrumente EUROPASS: 
e Suplimentul la diploma de absolvire a învățământului superior şi 


e Suplimentul la certificatul de formare profesională (ambele traduse într-o 
limbă de circulaţie internaţională vor fi menționate la secţiunea Educaţie şi 
formare). 


e Mobilipass-ul înregistrează experienţele de învăţare şi formare, achiziționate 
prin intermediul mobilitatilor transnationale, iar referirile la acesta vor apărea 
în secţiunile Educaţie şi formare sau Experienta profesională. 


e Portofoliul european al limbilor va fi prezentat la secțiunea Abilităţi şi 
competenţe personale. 


Nu există modele tip sau reţete universal valabile pentru elaborarea unui CV. Ordinea 
elementelor menționate anterior poate fi modificată pentru a evidenția anumite aspecte, 
iar denumirea sectiunilor poate fi diferită de la caz la caz. Sunt deosebit de importante 
omogenitatea, rigoarea şi prezentarea sectiunilor în succesiune logică. În continuare, 
prezentăm un exemplu de ordonare a informaţiilor: 


CURRICULUM VITAE 
e Obiectivul urmărit 


e CV-ul va fi formulat în funcţie de domeniul şi postul vizat. 


DATE PERSONALE 
e Nume si prenume 
Se recomandă precizarea prenumelui uzual. 
e Adresa 


Precizarea adresei poştale complete: stradă, număr, cod, localitate. 

e Mijloace de comunicare 


Se vor menţiona telefonul, faxul şi prefixul lor, cât şi adresa de e-mail (în 
cazul că există) pentru a putea fi contactat cât mai uşor şi rapid de angajator. 


e Data naşterii 
Vor fi precizate: ziua, luna, anul, eventual vârsta (dacă este solicitată). 
e Starea civilă, copii (optional) 


Se va indica dacă solicitantul este căsătorit - celibatar - divorțat - văduv şi 
eventual, numărul copiilor. 


e Starea de sănătate (optional) 


e  Naţionalitatea (optional) 


EDUCAȚIE ŞI FORMARE 


Secţiunea va fi dezvoltată în funcţie de importanţa studiilor în raport cu 
experienţa profesională. În cazul tinerilor absolvenţi evidenţierea mai în 
detaliu a pregătirii academice poate compensa parţial lipsa experienței 
profesionale. 


e Instituţia de educaţie si formare 


Studiile vor fi prezentate în ordine cronologică inversă, începând cu cele mai 
recente sau de nivelul cel mai înalt. Vor fi menţionate: denumirea instituţiei 
de educaţie, perioada în care au fost urmate studiile şi data absolvirii. 


e Diplome/ certificate 
Vor fi indicate diplomele (fără abrevieri) care au legătură cu postul solicitat. 
e Rezultate 


Vor fi evidenţiate reuşitele, premiile obţinute la concursuri sau în activitatea 
curentă, instituţia care le-a acordat şi data, în ordinea prioritatilor pentru locul 
de muncă vizat. 


e Articole, lucrări publicate (opţional) 


În funcţie de natura postului vizat, vor fi menţionate publicaţiile elaborate de 
către candidat, precizând: denumirea articolului / lucrării, revista, numărul / 
editura, localitatea, anul apariţiei. 


e Stagii de formare, burse 


Vor fi indicate stagiile mai importante şi cele care au legătură cu postul 
solicitat şi, eventual, dacă au fost redactate rapoarte de evaluare. Pentru 
prezentarea informaţiilor poate fi utilizat un tabel: 

Tara, localitatea Perioada Scopul stagiului / vizitei profesionale 


EXPERIENTA PROFESIONALA 


Această secțiune va evidenția reusitele, aspectele pozitive ale carierei, 
locurile de muncă şi responsabilitatile semnificative şi pentru situaţia actuală. 
Informaţiile vor fi prezentate pe baza cronologiei inverse pentru ca 
angajatorul să le reţină uşor pe cele mai importante şi actuale. 


e Denumirea angajatorului (firmă, instituţie etc.) 
e Perioada 

e Domeniul de activitate 

e  Postul/ funcţia deţinută 

e Activități / responsabilităţi 


Vor fi definite într-o manieră precisă, prin utilizarea unor temeni de impact 
sau verbe de acţiune. 


Exemplu: 
Postul / funcţia deţinută Activităţi / responsabilităţi 
Şef serviciu financiar Pregătirea, urmărirea şi execuţia bugetelor 


Controlul şi analiza gestiunii 

Gestiunea trezoreriei 

Gestiunea salariilor 

Elaborarea declaraţiilor fiscale şi sociale 
Contabilitate informatizată 


e Rezultate mai deosebite 


Vor fi cuantificate rezultatele obţinute în îndeplinirea sarcinilor de serviciu şi 
care sunt relevante pentru noul post dorit. Spre exemplu, ca şef al unei echipe 
de vânzări cifra de afaceri obţinută a fost cu 20% mai mare decât cea a altor 
echipe. 


ABILITĂȚI SI COMPETENŢE PERSONALE 


Vor fi descrise abilitățile şi competențele relevante pentru postul solicitat, 
eventual şi modalitățile prin care au fost achiziționate. 

Limbi străine 


Nivelul de cunoaştere poate fi evaluat pe baza unor criterii (de ex. foarte bine, bine, 
satisfăcător) pentru abilităţile de scris, citit, vorbit: 


Limbi străine Scris Citit Vorbit 
Limba engleză satisfăcător bine foarte bine 
Limba ... 


Vor fi menţionate, de asemenea, diplomele / certificatele obţinute şi care 
atestă cunoaşterea unei limbi străine, data şi instituţia care le-a eliberat. 


Abilităţi şi competenţe sociale 


Vizează capacitatea de lucru în echipă, de comunicare interpersonală, de 
rezolvare a conflictelor etc. 


Abilităţi şi competenţe tehnice 
Se referă la utilizarea calculatorului, a unor echipamente, scule, utilaje etc. 
Abilităţi şi competenţe de organizare 


Se vizează activităţile de coordonare a unor echipe, de administrare a unor 
proiecte şi ale bugetelor acestora. 


Abilităţi şi competenţe artistice 


Se referă la aptitudinile speciale pentru muzică, desen, teatru, sport etc. 


INFORMAŢII SUPLIMENTARE 


Fotografie (la cererea angajatorului) 


Va îndeplini câteva condiţii: să fie recentă, făcută de un profesionist, cu un 
format tip act de identitate, poate fi alb - negru sau color şi va fi plasată în 
partea din dreapta sus a CV-ului. 


Referinţe (la cererea angajatorului) 


Acestea sunt acordate de către foşti profesori sau angajatori şi vor cuprinde: 
numele, instituţia, adresa, datele de contact ale acestora. Va fi cerut, în 
prealabil acordul persoanei care este dispusă să ofere informaţii (pozitive) 
despre autorul CV-ului. Acestea ar putea fi contactate de noul angajator 
pentru confirmare şi obţinerea de date suplimentare. 


Mobilitatea 
Este important ca angajatorul să ştie dacă viitorul angajat este dispus să 


accepte deplasările frecvente, eventual să lucreze într-o altă localitate. 

e Activități extraprofesionale 


Pot fi menţionate activităţile asociative, sportive, de timp liber, dacă sunt 
semnificative, caracteristice pentru persoana care doreşte să se angajeze. Este 
important să se insiste asupra acelor activităţi care au permis dobândirea unei 
experienţe sociale, asumarea unor responsabilități. 


e Membru într-o organizaţie profesională, premii obţinute (opţional, dacă 
sunt relevante pentru post) 


e Permis de conducere (la cererea angajatorului; se va menţiona categoria) 
e Serviciu militar (optional) 
e Disponibilitatea 


Disponibilitatea imediată pentru angajare este un aspect pozitiv. 


Prezentarea CV-ului (aspecte legate de formă) 
e CV-ul va răspunde următoarelor cerinţe: 


e lizibil: cu aspect îngrijit (dacă este scris de mână), dactilografiat / 
tehnoredactat pe hârtie albă, de bună calitate, formatul paginii A4; 


e tipărit: 
= peo singură fata şi cu titlurile rubricilor evidenţiate (prin subliniere); 


= paragrafele separate printr-un spaţiu dublu, distanţa între rânduri de 
1,5 pct. (conform Microsoft Word), marginile paginii de 2,5-3 cm; 


= toate rubricile vor fi prezentate în acelaşi mod: aceleaşi margini, 
spatieri, caractere. 


e clar: prezentare aerisita; 

e scurt: 1-2 pagini maxim; 

e exact si concis: va conţine informaţii utile, veridice şi vor fi evitate detaliile; 
e logic: informaţiile vor fi datate şi organizate în mod logic; 


e concret şi precis: va face referire la rezultatele concrete şi identificabile 
obţinute de candidatul pentru un anumit post. Nu se va trimite o fotocopie şi 
se vor evita greşelile gramaticale, ştersăturile etc. 


Modalitatile de alcătuire a unui CV sunt următoarele: 


e CV-ul cronologic prezintă informaţiile despre studii şi experienţa 
profesională, în ordine cronologică inversă, începând cu cele mai recente şi 

insistă asupra progreselor profesionale, dar şi asupra eventualelor întreruperi 
ale activității. Este recomandat atunci când experienţa anterioară a 
solicitantului are legătură cu domeniul şi tipul postului vizat. 


CV-ul funcţional insistă asupra experienţei, competenţelor, realizărilor într-un 
anumit domeniu, fără a respecta ordinea cronologică. Este util în cazul 
absolvenţilor, persoanelor fără experienţă profesională sau care doresc să 
schimbe domeniul in care lucrează. De asemenea, pentru solicitantii care au 
experiență profesională în diverse domenii este indicat să insiste asupra 
competenţelor dobândite. 


CV-ul biografic pune accentul pe aspecte personale (trăsături de caracter, 
motivaţie, aptitudini), insistând mai puţin asupra performanţelor profesionale. 
Este util în cazul în care solicitantul vrea să demonstreze angajatorului 
existenţa aptitudinilor şi intereselor corespunzătoare pentru postul respectiv. 


CV-ul combinat presupune enumerarea principalelor responsabilităţi în ordine 
cronologică inversă, iar în cadrul acestora, a principalelor competenţe şi 
abilități solicitate de realizarea sarcinilor de lucru. 


Unii angajatori utilizează formulare tip de candidatură cu secţiuni specifice, 
pentru a obţinute aceleaşi categorii de informaţii de la candidaţi diferiţi. Se 
impune studierea cu atenţie a formularului de către solicitant şi respectarea 
strictă a instrucţiunilor de completare. 


CV-ul electronic poate fi trimis ca fişier ataşat pe adresa de e-mail a 
angajatorului sau către un website specializat în recrutarea de personal. O altă 
posibilitate este crearea propriei pagini pe Internet, care va trebui să fie 
realizată profesionist pentru a-i convinge pe angajatori să o viziteze. 


Scanarea CV-ului 


Angajatorii pot solicita CV-uri „scanabile”: conţinutul este stocat ca un text 
simplu şi va fi analizat printr-un sistem special de localizare şi identificare a 
unor cuvinte cheie. Pentru a folosi chiar termenii de impact după care s-ar 
putea face selecţia, solicitantul va căuta în anunţul iniţial indicii pentru 
identificarea unor cuvinte cheie după care intenţionează angajatorul să se 
ghideze în alegerile sale. 


Populaţia ţintă 


Elaborarea unui CV este utilă pentru următoarele categorii de beneficiari: 


elevi din învăţământul gimnazial, profesional, liceal - în vederea exersării / 
simulării pregătirii acestora pentru integrarea socio-profesională; 

studenfi care doresc sa se angajeze - pentru exersarea abilitatilor de obtinere a 
unui loc de munca; 


absolvenţi ai învăţământului profesional, liceal sau superior, interesaţi de 
redactarea unui CV - pentru valorificarea şanselor de obţinere a unei slujbe; 


adulți aflaţi în căutarea unui post sau care doresc să se reorienteze spre un alt 
domeniu / profesie - pentru învăţarea unor tehnici de marketing personal în 
vederea angajării. 


Exemple, studii de caz, exerciţii 


Pentru consilierea elevilor / studenţilor / adulţilor 

1. 


Elaborati propriul CV cronologic, functional, combinat, apoi discutati cu 
colegii despre principalele calități personale şi profesionale care ar putea 
convinge angajatorul să vă ofere un post. 


Analizati împreună cu consilierul principalele dificultăţi întâmpinate in 
elaborarea fiecărui tip de CV şi propuneţi soluții. 


Activitate de grup: 
Tema: Redactarea CV-ului 
Participanți: 10-12 elevi / studenţi / adulţi 


Obiective: schimbul de idei asupra modului de redactare a CV-ului şi 
ameliorarea calității acestuia 


Modalităţi de desfăşurare: 
e fiecare participant va schița propriul CV; 


e se va întocmi la tabla sau pe flipchart o listă cu întrebările generate 
de redactarea CV-ului (despre formă sau fond); 


e fiecare participant va citi şi va analiza CV-urile colegilor, apoi va 
nota pe o fişă toate comentariile, aspectele prezentate judicios, dar şi 
cele imprecise sau dificil de înţeles de către angajator; 


e deasemenea, vor fi discutate întrebările notate la începutul activităţii; 


e la final, fiecare participant va primi fişe cu sugestii utile pentru 
îmbunătăţirea modului de redactare a propriului CV. 


Evaluarea metodei 


Principalele avantaje constau in: 


e CV-ul european este un instrument de marketing personal unitar, care permite 
mobilitatea şi egalitatea de şanse ale solicitantilor pe piaţa forţei de munca; 


e CV-ul evidenţiază informaţiile relevante despre solicitant, despre formarea şi 
experienţa sa profesională, în acord cu cerinţele postului vizat; 


e permite exersarea capacităţii de prezentare într-o manieră favorabilă, fără a 
insista asupra detaliilor, pentru a stârni curiozitatea angajatorului; 


e asigură, în mare măsură, controlul asupra situaţiei pentru solicitantul unui 
post, spre deosebire de interviu, unde acesta va fi mai redus; 


e contribuie la un management personal eficient şi la creşterea şanselor de 
obţinere a unei slujbe, dacă este elaborat într-o manieră adecvată. 


CV-ul cronologic 


e insistă asupra elementelor de continuitate în experienţa profesională a 
solicitantului unui loc de muncă. 


CV-ul funcţional 


e subliniază calitățile profesionale şi intelectuale ale clientului şi este eficient în 
cazul persoanelor care se reorientează spre un alt domeniu sau loc de muncă; 


e permite angajatorului să distingă rapid dacă solicitantul are competențele 
corespunzătoare cerinţelor postului; 


e este util în situaţiile în care solicitantul a avut mai multe locuri de munca 
similare, deoarece permite realizarea unei sinteze a „istoriei ocupaţionale”, 
evitându-se repetarea informaţiilor despre experiența profesională. 


CV-ul combinat 
e convinge angajatorul în legătură cu experienţa profesională a solicitantului; 


e insistă, de asemenea, asupra calităților şi a modului în care acestea pot fi 
valorificate la noul loc de muncă. 


Formularele tipizate de candidatură 


e facilitează gestionarea informaţiilor prin completarea unor secțiuni clar 
delimitate şi constituie un model pentru organizarea inteligibilă a datelor. 


CV-ul electronic 


e este transmis rapid destinatarului, iar costurile sunt scăzute; 

e este mai putin perisabil decât un CV clasic (pe suport de hârtie); 


e prin înscrierea CV-ului solicitantului pe un website specializat în gestionarea 
resurselor umane acesta va fi consultat de mai multe companii angajatoare. 


Ca dezavantaje menţionăm: 
e dificultatea de a alege un anumit tip de CV în funcţie de scopul urmărit; 
e metoda impune respectarea unui cadru formal, a unei scheme de prezentare; 


e CV-ul cronologic poate evidenția lipsa de experienţă în cazul absolvenţilor 
sau atrage atenţia asupra unor întreruperi în activitatea profesională; 


e CV-ul functional necesită mai mult timp şi efort pentru redactare. 

Scrisoarea de prezentare 


Angela MUSCA 


Institutul de Stiinte ale Educatiei, Bucuresti 


Prezentarea metodei 


Scrisoarea de prezentare însoţeşte CV-ul şi are rolul de a atrage atenţia angajatorului in 
legătură cu acele aspecte ale pregătirii sau experienţei profesionale a candidatului care 
sunt în concordanţă cu cerinţele postului. Dacă un CV este exhaustiv şi include maxim de 
informaţii ordonate în rubrici specifice, scrisoarea pune în valoare doar anumite elemente 
ale CV-ului, fiind adaptată în funcţie de fiecare angajator. 


În literatura de specialitate mai sunt utilizaţi şi termenii de: Scrisoare de intenţie / 
candidatură / motivație. 


Scrisoarea de prezentare este o formă succintă de auto-caracterizare a calităţilor, intere- 
selor şi motivatiei unui candidat care solicită un post. Aceasta va fi personalizată, astfel 
încât să devină evident faptul că a fost special concepută pentru slujba respectivă. În 
alcătuirea scrisorii de prezentare se vor respecta aceleaşi reguli ca în cazul CV-ului, dar 
există şi unele caracteristici specifice. 


Scrisoarea de prezentare este diferită de Scrisoarea de mulțumire. Acest ultim document 
menţionat - relativ rar utilizat - se adresează persoanelor care l-au intervievat pe candidat 
sau celor care i-au acordat referinţe; mesajul, în aceste situaţii, va demonstra atitudinea 
pozitivă a solicitantului şi va reaminti angajatorului calificările, competențele şi 
disponibilitatea acestuia pentru a participa la un următor interviu. 


Din punct de vedere al conținutului, scrisoarea trebuie să respecte condiţii, precum: 


e va avea un conţinut clar, precis, scurt; 

e va trebui să trezească interesul angajatorului pentru ca solicitantul să obțină 
programarea pentru un interviu; 


e va prezenta convingător atu-urile, calitățile candidatului pentru postul 
solicitat; 


e va atrage atenţia angajatorului asupra gradului personal de implicare, 
motivatiei, atitudinilor, iniţiativei, entuziasmului şi aptitudinilor candidatului; 


e va insista asupra contribuţiilor pe care candidatul le poate aduce la locul de 
muncă solicitat în cazul angajării; 


e va încadra fiecare idee într-un paragraf separat. 


Din punct de vedere al formei, trebuie îndeplinite următoarele condiții: 
e va fi redactată pe o pagină format A4; 
e va fi tehnoredactata îngrijit şi va respecta regulile de ortografie şi punctuație; 
e va fi utilizat un font al literelor uşor de citit; 
e se va evita imprimarea textului pe o hârtie colorată; 


e se va trimite o fotografie recentă, doar la solicitarea angajatorului. 


Elementele (structura) unei Scrisori de prezentare 


1. Numele, adresa poştală, |... 
numărul de telefon — | nene eee 


Sie Cald sta a ae dem eroina caca tease — 2. Data trimiterii 
att Sa Boas und At be Paler ies epică te fl scrisorii 


3. Referire la postul vizat |... eee 
(data, locul şi numărul O | emma 
anunţului) = | pe eo ee e a pa ao eu ue 


a teal e Dee a oa pă d ta e bes — 4. Numele, funcţia si 
e atatia d lati ai a ăla uta it aE ges adresa poştală a 
udate eee sat A ar ae 0 ra destinatarului 


5. Formula de adresare > | oo... ccc ccc ccccc eee eee eee 


6. Conţinut (paragrafe | eee cece ee eeeeneeeeaeees 
separate tematic) > | nenea 

a sie ata data 2 alta erik eds Aids o dz a «— 7. Formula de 
sira ded Aig pată atlase bed ra e at e rul politeţe pentru 
încheierea mesajului 


te cate tatea o acad tat E T fatala 0 ara <— 8. Semnătura 


9. Lista altor documente | oo... e ccc cece ccc eeeeeeeeeeeeeeeens 


atasate > 


Numele, adresa postala si numarul de telefon ale solicitantului sunt necesare 
pentru a putea fi contactat cat mai usor de catre angajator. Poate fi precizat 
intervalul orar in care candidatul este disponibil pentru contactarea telefonica. 


Data trimiterii scrisorii. 


Referire la postul vizat (data, locul anuntarii postului vacant): se va specifica 
şi numărul anunţului din ziar sau alte mijloace de informare şi denumirea 
locului de muncă pentru care se depune dosarul. 


Numele funcţia şi adresa destinatarului: se impune a fi cunoscute şi 
menţionate. 


Formula de adresare: modul de adresare este formal, spre exemplu Stimate 
domnule / doamnă X (în cazul în care se cunoaşte numele de familie al 
persoanei care va primi scrisoarea) sau Compartimentului de Resurse umane / 
Managerului Firmei ...(în cazul în care nu poate fi aflată această informaţie). 


Conţinut: se va face referire la cerințele menţionate în anunț (aspecte 
profesionale, salariu etc.), dar se vor furniza şi date despre candidat (calităţi 
personale, cunoştinţe, abilităţi, referinţe de la locurile de muncă anterioare), 
motivele pentru care doreşte angajarea. Vor fi reluate anumite caracteristici 
menţionate în CV, dar semnificative pentru situaţia respectivă. 


Formula de politeţe pentru încheierea mesajului poate fi de tipul: Cu 
mulțumiri, Cu stimă, Al dumneavoastră etc. 


Se va preciza disponibilitatea pentru a participa la interviu. 
Semnătura. 
Acte / documente adăugate în dosarul înaintat angajatorului. 


Se va alcătui o listă cu documentele adăugate la dosar (CV-ul, diplome — in 
copie, referinţe etc. ), în cazul în care au fost solicitate de angajator. 


Tipuri de scrisori de prezentare 


Scrisoarea de răspuns la un anunţ: 


va face referire la anunţ: se vor menţiona locul, titlul, data şi numărul 
publicației; 

e va argumenta corelatia între pregătirea personală şi postul propus; 


e va detalia motivele pentru care este solicitat postul: pregătire, experienţă, 
calități personale, obiectivele carierei; 


e va menţiona existenţa CV-ului la dosar; 


e va exprima disponibilitatea pentru interviu. 


Scrisoarea spontană (de prospectare): 


e va fi adresată conducătorului instituţiei / firmei / întreprinderii; 
e va arata de ce este aleasă această instituţie; 

e va explica motivele pentru care este solicitat postul; 

e va pune în valoare punctele forte ale CV-ului; 

e va solicita / propune o întrevedere pentru interviu; 


e va face lista documentelor depuse la dosar. 


Repere pentru formulele utilizate în scrisoarea de prezentare: 

o de început: 


Ca urmare a anunţului dvs. apărut în data de ...... ÎN ace vă propun candidatura 
mea pentru postul de ...... 


Anunţul dvs., cu numărul ...... apărut la data de ...... în cotidianul ...... a reținut 
întreaga mea atenţie deoarece ...... 


Aş dori să valorific experienţa acumulată în meseria / profesia de ...... şi de 
aceea caut un post de ...... 


Sunt interesat(ă) de un post de ...... în întreprinderea dvs. şi după o perioadă de 
se luni / ani de formare ...... aş dori să ...... 


a de final: 
Introducerea CV-ului (daca e cazul) 
CV-ul pe care îl adaug vă oferă informaţii detaliate despre ... 
Disponibilitatea pentru interviu 


Rămân la dispoziția dvs. pentru a completa informaţiile din CV prin intermediul 
unui interviu ...... 


Un interviu îmi va permite să insist asupra unor aspecte precum ...... sunt 
disponibil pentru a vă întâlni atunci când veţi decide dv. ...... 


c. Formula de politete 


Va multumesc pentru faptul ca ati luat in considerare cererea mea ...... 


Cu speranța că scrisoarea mea vă va reţine atenţia, rămân la dispoziția dvs. şi va 
asigur de toată stima mea.... 


Populaţia ţintă 


Elaborarea 
beneficiari: 


unei Scrisori de prezentare este utilă pentru următoarele categorii de 


elevi din învăţământul gimnazial, profesional, liceal (aflaţi încă în formare 
sau absolvenţi) - în vederea exersării / simulării pregătirii acestora pentru 
integrarea socio-profesională; 


studenţi din învățământul superior (aflaţi încă în formare sau absolvenţi) - 
pentru exersarea abilităţilor de obţinere a unui loc de muncă; 


adulți aflaţi în căutarea unui post sau care doresc să se reorienteze spre un alt 
domeniu / profesie - pentru învăţarea tehnicilor de marketing personal în 
vederea angajării. 


Exemple, studii de caz, exerciţii 


Exercitiul 1 


Redactati - 


lucrand in grupe formate din 3-4 persoane - o Scrisoare de prezentare ca 


răspuns la următorul anunţ: 


„ Companie multinațională din Bucureşti angajează contabil - şef”. 


Descrierea postului: 


organizarea şi coordonarea departamentului contabil; 
elaborarea şi implementarea procedurilor interne de evidenţă financiară; 


asigurarea inchiderilor financiar-contabile şi întocmirea rapoartelor si 
situaţiilor necesare; 


reprezentarea companiei în fata organelor de control. 


167 


Cerinţe: 
e studii superioare în domeniul economic; 
e limba engleză - nivel conversational; 
e cunoştinţe solide din aria legislaţiei (cunoaşterea IAS constituie un avantaj); 
e cunoştinţe PC - MS Office, MS Excel şi soft-uri contabile; 


e experiență profesională de minim doi ani pe o poziţie similară în cadrul unei 
companii multinaționale. 


Oferta (bonus-uri, beneficii): 
e pachet salarial foarte atractiv, maşină, telefon; 


e mediu de lucru profesional şi posibilitatea de dezvoltare profesională. 


Exercitiul 2 


Realizati un poster prin utilizarea Scrisorii de prezentare elaborate la exercitiul anterior, 
prezentaţi-l grupului şi argumentati modul de lucru. Observatorii pot pune întrebări, face 
remarci şi critici constructive. 


Mod de lucru: organizarea pe grupe alcătuite din 5 persoane şi un observator. 


Exercitiul 3 


Elaborati trei Scrisori de prezentare, care să prezinte într-o lumină favorabilă, calitățile, 
personalitatea, pregătirea dvs. profesională pentru a obţine următoarele posturi: 


e secretară 
e frizer 


e jurist 


Analiza modului de redactare: 
e Ce argumente au fost utilizate pentru a convinge angajatorul? 
e Care sunt punctele tari şi punctele slabe ale Scrisorii de prezentare? 
e Cum se pot poate ameliora prezentarea punctelor slabe? 
e Cum au fost alese formulele de început şi de încheiere? 


e Cum se diferențiază Scrisoarea de prezentare de CV? 

Exercitiul 4 
Tema: Scrisoarea de prezentare 


Participanti: 12 persoane (elevi / studenti / adulti) 


Obiective: 


e înțelegerea modului de articulare a CV-ului cu Scrisoarea de prezentare, a 
rolului acestor documente; 


e antrenarea elevilor / studenţilor / adulţilor în redactarea unor Scrisori de 
prezentare; 


e identificarea aspectelor personale (trăsături de personalitate, formare, 
experienţă) semnificative pentru obţinerea unei slujbe. 


Modalităţi de desfăşurare: 
e fiecare participant va realiza o schiţă a unei Scrisori de prezentare; 
e vor fi clarificate scopurile redactării unui CV şi a unei Scrisori de prezentare; 


e fiecare participant va citi şi analiza Scrisorile de prezentare ale colegilor, 
insistând asupra pertinentei şi diversităţii argumentelor utilizate; 


e fiecare Scrisoare de prezentare va fi evaluată de colegi, fiind menţionate şi 
discutate în grup sugestiile de îmbunătăţire a modului de redactare. 


Evaluarea metodei 


Avantaje ale utilizării Scrisorii de prezentare: 


e pune accentul asupra pregătirii teoretice sau practice a solicitantului în 
concordanţă cu cerinţele postului; 


e constituie o ocazie pentru auto-analiză, reflecţie asupra motivatiilor şi 
obiectivelor profesionale ale candidatului; 


e fiind citită înaintea CV-ului constituie primul contact cu angajatorul, 
document care îl poate determina să ia decizia de a invita candidatul la un 
interviu; 


e reprezintă un exerciţiu de transpunere a solicitantului în locul angajatorului, 
de anticipare a reacţiilor acestuia după lectura documentului. 

Dezavantaje ale utilizării Scrisorii de prezentare: 


e este dificil de redactat, presupune un efort de precizie şi concizie, trebuie să 
atragă atenţia asupra calităţilor candidatului; 


e necesită investirea de timp pentru comunicarea şi ajustarea ideilor de bază; 


e include capcana egocentrismului, în cazul unor candidaţi, care insistă doar 
asupra calităţilor, intereselor proprii, fără a menţiona ce pot oferi şi fără a se 
transpune în locul angajatorului; 


e poate genera plictiseală în cazul angajatorului, dacă este redactată în mod 
monoton, fără a reuşi să-i trezească şi menţină interesul pe parcursul lecturii. 

Clarificarea valorilor 

Istoric 


Valorile reprezintă fundamentul cu ajutorul căruia o persoană îşi va construi o existență 
personală satisfăcătoare. Valorile se cristalizează prin intermediul modelelor sociale şi 
experienţelor personale. 


Conceptul de valoare este utilizat în diverse domenii cu semnificaţii diferite. 


In sociologie şi antropologie sunt descrise, în mod frecvent, culturile corespunzătoare 
epocilor, zonelor geografice sau vârstelor, prin intermediul valorilor dominante în cadrul 
grupurilor. 


In filosofia culturii studiul valorilor s-a dezvoltat în cadrul axiologiei, ca disciplină de 
sine stătătoare, care evidenţiază calitatea omului de ființă creatoare. In relaţie cu 
activitățile umane, valorile sunt clasificate în: economice, politice, artistice, morale. 


În psihologie se pune accentul pe variabilitatea valorilor în interiorul grupurilor şi, pe 
această bază, se încearcă explicarea diferenţelor de comportament. Valorile sunt principii 
directoare ale vieţii, iar individul este în căutarea unor situaţii profesionale, 
corespunzătoare valorilor, personalităţii şi intereselor sale. Astfel, acesta va aprecia 
anumite aspecte ale muncii şi va prefera unele profesii altora. Satisfactia în muncă a unei 
persoane este asociată cu acordul între valorile sale personale şi profesionale. 


În educaţie valorile reflectă modelele culturale existente în societate. Cultura clasică a 
promovat idealul unei personalități armonioase prin integrarea valorilor de bine, frumos, 
adevăr, sacru, onoare. Cultura modernă a insistat asupra personalităţii complexe şi 
eficiente, iar valorile fundamentale erau: legalitatea, libertatea, egalitatea, solidaritatea. În 

cultura postmodernă se acordă o mare importanţă personalităţii creative, cu accent pe 
inovaţie şi autonomie personală. 


În consilierea carierei, valorile sunt analizate în relaţie cu alti determinanti ai 
preferințelor profesionale (interese, aptitudini, trăsături de caracter etc.), iar clarificarea 
acestora pregăteşte şi sprijină luarea deciziilor. Preferintele unei persoane pentru anumite 
ocupaţii sau profesii sunt în relaţie cu sistemul său de valori. După ce o persoană îşi 
clarifică valorile, este mai puţin indecisă în ceea ce priveşte viitorul şi se implică mai 
mult în construirea identităţii sale profesionale. 


Riffault prezintă într-un studiu (1993) rezultatele unei anchete realizate în anii ‘80 pentru 
identificarea tendinţelor majore referitoare la familie, muncă, religie, politică şi a 
schimbărilor observabile în sistemul de valori ale europenilor. În ceea ce priveşte munca, 
au fost apreciate: condiţiile materiale, salariul, ambianța, orarul de muncă favorabil, dar şi 
elementele referitoare la reuşita personală, gradul de iniţiativă şi responsabilitate. În 
România, Chelcea (1994) prezintă o cercetare realizată în anul universitar 1993-1994, 
care a avut ca scop identificarea valorilor profesionale ale studenţilor din România, în 
condiţiile tranziţiei la economia de piaţă. Inventarul de valori profesionale (Super) a fost 
utilizat pentru un eşantion cu o valoare indicativă (un lot de 602 studenţi de la 
universităţile din Bucureşti). În ierarhia valorilor profesionale apar pe primele locuri: 
exercitarea unei profesii, care să ofere posibilitatea „împlinirii modului de viata dorit”, 
„într-o plăcută ambianţă a muncii” şi să asigure angajatului „avantaje economice”. Astfel, 
studiul relevă faptul că raportarea studenților la muncă se bazează pe factori motivationali 
extrinseci, fiind diminuat rolul factorilor intrinseci. Rezultatele cercetării pot fi explicate 
având în vedere contextul social după schimbarea regimului politic în anul 1989. 


Institutul Român pentru Sondarea Opiniei Publice — IRSOP a desfăşurat în anul 2005 un 
studiu despre valori, utilizând un eşantion naţional reprezentativ pentru populaţia adultă. 
Cu acest prilej, este realizat un profil de personalitate al românului şi europeanului pe 
baza analizei următoarelor caracteristici: toleranţă / empatie, consideraţie de sine, abilităţi 
cognitive, asertivitate, moralitate, eficiență, modern / tradițional. Studiul evidenţiază 
măsura în care sunt respectate în România anumite valori, drepturi şi principii sociale, pe 
primele locuri situându-se: pluralismul, drepturile minorităţilor, egalitatea între bărbaţi 
şi femei. De asemenea, este analizată menţinerea în mentalitatea românească a unor valori 
„ne-europene”, precum: corupţia, anomia, autoritarismul, modelul familial conservator, 
stereotipurile etnice şi sexuale, xenofobia, alienarea, intoleranta. 


Fundamente teoretice 


Teoriile alegerii carierei afirmă despre o profesie că este productivă şi stabilă atunci când: 


e este aleasă in mod liber; 

e este selectată dintre mai multe alternative posibile; 
e este în concordanţă cu abilităţile, interesele şi valorile persoanei; 
e beneficiază de sprijinul unor persoane semnificative din viaţa clientului. 


În cadrul teoriei alegerii ocupaţionale, Ginzberg, Ginsburg, Axelrad, Helma susţin că 
factorii semnificativi în alegerea carierei sunt: mediul în care trăieşte o persoană, nivelul 
de educaţie, valorile individuale, trăsăturile de personalitate. Autorii atrag atenţia asupra 
faptului că fiecare tip de activitate ocupationala face apel la valori, care pot fi acceptate 
sau nu, se pot potrivi sau nu unei persoane. Alegerea profesiei este influenţată de calitatea 
alegerilor făcute în relaţie cu valorile implicate de diferite cariere. 


Super (1996) include în teoria sa despre geneza preferințelor şi alegerilor profesionale 
două dimensiuni fundamentale: dezvoltarea individului pe tot parcursul vieţii şi 
articularea rolurilor sale sociale. Dintre ideile relevante pentru tema noastră, menţionăm: 


e indivizii sunt diferiți în ceea ce priveşte aptitudinile, nevoile, valorile, 
interesele, trăsăturile de personalitate şi concepţia despre sine; 


e pentru exersarea fiecărei profesii este nevoie de un ansamblu de capacităţi şi 
trăsături de personalitate, dar mai multe profesii pot fi exercitate de acelaşi 
individ şi implicit, mai multe persoane cu diferite caracteristici pot exercita 
aceeaşi profesie; 


e utilizarea la maxim a resurselor şi capacităților, în acord cu valorile personale 
determină satisfacția muncii. 


Plant propune o perspectivă etnologică asupra valorilor profesionale şi implicatiilor lor 
pentru consiliere. O cercetare realizată în Danemarca evidențiază trei sisteme de valori, 
corespunzătoare următoarelor tipologii (Christensen, 1987, 1988, apud Plant, 1998): 


e Persoana centrată pe carieră („Careerist”) afirmă: 
= „munca este viata mea, felul meu de a mă exprima”; 
= „învăţ tot timpul, învăţarea permanentă sunt eu”; 


= „îmi doresc de la locul meu de muncă inspirație şi dezvoltare 
personală”; 


= încerc sa îmbin activitățile de timp liber cu munca”. 
e Salariatul (,,Wage earner”) susține: 
= ,,viata nu înseamnă doar muncă, ci şi timp liber”; 
„munca nu îmi ocupă tot timpul”; 
= „munca si petrecerea timpului liber sunt aspecte separate”. 
° Întreprinzătorul („Entrepreneur”) declară: 


= „sunt propriul meu şef”; 

= „pot să-mi organizez singur timpul”; 
= „din când in când urmez anumite cursuri”; 
= „lucrez la mai multe proiecte în acelaşi timp”. 
Analiza celor trei puncte de vedere pune în lumină concepția acestora despre: 
e muncă - văzută ca dezvoltare personală, o slujbă sau o sarcină; 
e timp liber - care poate fi îmbinat cu munca, separat complet sau o alternare; 


e învățarea permanentă - văzută ca un proces de creştere personală sau doar un 
instrument. 


Fiecare perspectivă include elemente pozitive: pasiunea pentru muncă, în cazul 
persoanei centrate pe carieră, echilibrul - în cazul salariatului si flexibilitatea, pentru 
întreprinzător, dar şi reacții diferite în cazul unei situații de şomaj. Persoana centrată pe 
carieră se va simţi pierdută, salariatul rămâne fără venituri şi relaţii sociale, în timp ce 
întreprinzătorul va înființa propria firmă sau companie. 


Toate acestea au implicaţii asupra consilierii şi vizează aspecte, precum: 


e activitatea consilierului, care îi va influenţa sistemul de valori şi felul în care 
se reflectă acestea în practica sa cotidiană sau în utilizarea metodelor şi 
instrumentelor care îi pot ajuta pe clienţi să fie conştienţi de propriile valori; 


e mediul competitiv al economiilor de piaţă unde sunt promovate, în special, 
valorile persoanei centrate pe carieră şi ale întreprinzătorului, în timp ce se 
exercită presiuni asupra valorilor salariatului; 


e schimbările majore ale condiţiilor de viaţă pot determina schimbări sau 
ajustări ale valorilor profesionale; în aceste situaţii, consilierul are un rol 
important în sprijinirea clientului pentru a identifica şi clarifica anumite 
contradicții în sistemul de valori personale şi profesionale; 


e seturile de valori care sunt complementare, fiecare având ceva de oferit, iar 
consilierul poate ajuta clientul să găsească un echilibru între cele trei 
perspective. 


Prezentarea metodei 


Valoarea este o credință sau motivaţie fundamentală care ghidează acţiunile umane. În 
lucrarea ,,Counselling and Values” (1970), Peterson (apud Gibson, Mitchell, 1981) 
analizează valorile în comparaţie cu nevoile, scopurile, credințele, atitudinile, 
preferinţele. Valorile sunt forte motivationale, criterii pe baza cărora sunt stabilite 
scopurile. Acestea au drept componente: cunoaşterea, aprobarea, selecţia. Peterson afirmă 

că valorile sunt ,,constructe ipotetice”, reprezintă „dezirabilul”, în sensul a ceea ce 
„trebuie făcut” sau a ceea ce o persoană percepe a fi lucrul potrivit, care trebuie îndeplinit 
în anumite circumstanţe. 


Numeroase definiții sunt axate pe relaţia între valori şi personalitate sau evidenţiază 
legătura valori-societate: 


e „valorile, interesele şi atitudinile sunt dimensiuni importante ale 
personalităţii, organic intercorelate” (Chelcea, 1994); 


e „ca preferințe individuale socializate, valorile includ elemente afective, 
cognitive şi conative, relevând potenţialul actional al indivizilor, grupurilor 
şi comunităților umane” (McLauglin, 1965, apud Chelcea, 1994); 


e sistemul de valori al unui individ este „o spirală multifactor sau influenţă 
comportamentală, care modelează şi domină capacitatea de a lua decizii” 
(Smith, apud Gibson, Mitchell, 1981); 


e „valorile nu există in mod izolat, ci se structurează în sisteme ierarhizate, 
complexe şi contradictorii, dinamice, reflectând condiţiile sociale” (Chelcea, 
1994); 


e valorile sunt „stări sau moduri de acţiune, considerate a fi dezirabile şi care 
au un rol esenţial în orientarea acţiunilor umane, în stabilirea obiectivelor şi 
scopurilor de atins, a strategiilor, metodelor şi căilor de acțiune” (Zamfir, 
1998). 


Valorile sunt descrise şi prin raportare la standarde şi comportamente (Mace, 1972, apud 
Gibson, Mitchell, 1981). Standardele sunt încercări ale comunităţilor umane şi grupurilor 
de a elabora reguli, care să asigure păstrarea şi exprimarea valorilor. Comportamentele 
sunt modalităţile în care oamenii interacționează, în conformitate cu anumite standarde şi 
pentru păstrarea valorilor. 


O categorie aparte este reprezentată de valorile profesionale, definite ca „un subsistem în 
cadrul sistemului axiologic, care se referă la aspecte particulare ale activităţii 
profesionale, care sunt mai mult sau mai puţin dorite” (Super, 1970, apud Chelcea, 
1994). 


Raths, Harmin, Simon (1966, apud Gibson şi Mitchell, 1981) au propus următoarele 
criterii pe care vor trebui să le îndeplinească valorile: 


e alegere - liberă, între alternative, după analizarea atentă a fiecărei variante; 


e prețuire, evaluare - păstrarea cu grijă, satisfacția alegerii şi voinţa de a afirma 
public propriile valori; 


e acțiune - transpunerea într-un model comportamental, prin utilizarea alegerii 
de mai multe ori, în diferite situaţii de viaţă. 

Prin raportare la capacitatea de a determina comportamentele, valorile pot fi operative, cu 
o mare probabilitate de a genera un comportament manifest şi intenționale, cu o mică 
probabilitate de a fi transformate în reacţii manifeste (Chelcea, 1994). 


Guichard şi Huteau (2001) fac distincţia între valorile generale, corespunzătoare 
finalitatilor existenţei şi valorile specifice, care vizează câmpuri particulare. A adera la 
anumite valori înseamnă că există scopuri şi modalități de comportament, care sunt 
preferabile şi superioare altora. Valorile, interesele şi nevoile se referă la aspecte diferite 
ale motivatiei. 


Valorile sunt mai generale, abstracte şi fundamentale în comparaţie cu interesele. Valorile 
se stabilizează mai târziu decât interesele, în perioada adolescenţei, în timp ce nevoile 
exprimă stări de tensiune. Interesele se pot manifesta prin alegerea valorilor, în măsura în 
care preferinţele pentru situaţii sau activități particulare sunt mijloace de a atinge anumite 
finalitati. Relaţia complexă între valori şi interese poate fi ilustrată, astfel: valorile 
altruiste pot fi satisfăcute lucrând în domeniul medical, îngrijind bolnavi într-un spital 
(tipul social, conform teoriei lui Holland) sau fiind administrator al unei bănci (tipul 
întreprinzător). 


Harmin şi Kirschenbaum (apud Gibson şi Mitchell, 1981) au propus o „piramidă a 
valorilor”, care include următoarele nivele: 


e nivelul informaţiei: fapte, informaţii, abilităţi; 


e nivelul aplicaţiei: fapte, informaţii şi învăţarea modului de aplicare a acestora 
în diverse situaţii; 


e nivelul valorilor: utilizarea faptelor in propria viata şi înţelegerea importanţei 
acestora pentru sine. 


Exemplificăm, în continuare, câteva liste de valori existente în literatura de specialitate. 


Rokeach (1973) distinge o serie de valori „terminale” (18), care desemnează obiective 
personale (de ex.: „a avea o viaţă liniştită”) sau obiective sociale, precum (egalitatea, 
libertatea etc.) şi valori „instrumentale” (16), referitoare la ansamblul comportamentelor 
cu o conotaţie morală pozitivă, care demonstrează anumite calităţi (ambiţie, onestitate, 
responsabilitate). 


Perron (1981) propune cinci categorii: statut (dorinţa de a fi admirat, a ocupa un post 
adecvat, a dispune de venituri importante), realizare (dorinţa de a desfăşura activităţi 
creative, care să permită exprimarea de sine), climatul (dorinţa de a avea un mediu 
organizat şi agreabil), riscul (dorinţa de competiţie şi situaţii imprevizibile), libertatea 
(dorinţa de independenţă). 

Schwartz (1992), continuator al lui Rokeach, a propus o listă de 56 valori, care pot fi 
grupate în 10 categorii şi organizate pe baza unui model circular. Pe una din axe se 


situează valorile referitoare la depăşirea de sine (bunăvoință, universalism), care sunt în 
opoziţie cu valorile referitoare la afirmarea de sine (putere, încredere în sine). Pe o altă 

axa se afla valorile care vizeaza schimbarea (autonomie, stimulare, hedonism), in opozitie 
cu valorile referitoare la continuitate (conformism, securitate, tradiţie). 


Super (1991) a creat Inventarul valorilor profesionale, care include 15 categorii: 


altruismul („posibilitatea de a contribui la binele altora”); 


valorile estetice („se manifestă în activități care permit realizarea unor 
obiecte estetice şi contribuie la înfrumusețarea lumii în care trăim”); 


stimularea intelectuală („este asociată unor profesii care oferă ocazia unor 
reflecţii autonome şi dau posibilitatea de a învăţa continuu”); 


reuşita profesională („reflectă aprecierea unei profesii care îi dă individului 
satisfacția lucrului bine făcut”); 


independenţa (se evidenţiază în cazul profesiilor care îi permit unei persoane 
„să lucreze după propria planificare, conform ritmului individual”); 


prestigiul (este prezent în profesiile care „conferă importanţă celor ce le 
exercită şi impun respect celorlalți”); 


conducerea altora (se manifestă în profesiile „care dau posibilitatea 
planificării şi organizării muncii altora”); 


avantajele economice („reflectă orientarea spre profesii bine remunerate”); 


securitatea profesională (se manifestă în cazul profesiilor în care „individul 
are certitudinea păstrării locului de muncă”); 


ambianța de lucru („se referă la condiţii de muncă satisfăcătoare”); 


relaţii cu superiorii („are în vedere o muncă dirijată de un şef corect, cu care 
se stabilesc relaţii bune”); 


relaţii cu colegii („activitate care dă posibilitatea unor relaţii sociale bune cu 
colegii”); 

mod de viață (se asociază cu profesii care permit angajatului „să isi 
organizeze modul de viata, aşa cum doreşte”); 


varietate (se manifestă în cazul activităţilor care „dau posibilitatea exercitării 
unor operaţii diversificate”); 


creativitate (este asociată unor profesii care permit „producerea unor lucruri 
sau produse noi”). 


Sagiv (1999, apud Guichard şi Huteau, 2001) a propus corelarea intereselor, conform 
teoriei lui Holland şi a valorilor, propuse în cadrul teoriei lui Schwartz. Spre exemplu, 
interesele artistice şi intelectuale sunt asociate în mod pozitiv cu universalismul, care 
regrupează valori, precum: păstrarea mediului, frumuseţea, toleranța, justiția, egalitatea, 
pacea şi negativ cu conformismul. De asemenea, autorul menţionat stabileşte corelaţii 

pozitive între interesele sociale şi bunăvoință. Interesele convenţionale sunt asociate 
pozitiv cu securitatea şi conformismul, iar negativ cu universalismul, autonomia şi 
stimularea. 


Tehnicile de clarificare 


Atunci când o persoană utilizează în mod adecvat tehnicile de clarificare a propriilor 
valori, creşte probabilitatea transpunerii conflictelor sau discrepantelor în decizii, iar viata 
acesteia devine satisfăcătoare în plan personal şi constructivă din punct de vedere social. 


Brown şi Brooks (1991) stabilesc o serie de etape în clarificarea valorilor unui client, cu 
sprijinul consilierului: 
e conştientizarea importanţei valorilor în luarea deciziilor, motivaţia pentru 


muncă şi satisfacția la locul de muncă; 


e utilizarea unor tehnici formale şi informale de clarificare a valorilor clien- 
tului; 


e construirea propriei liste de valori; 


e discutarea discrepantelor apărute, în cazul existenței unor valori 
contradictorii; 


e analiza implicatiilor valorilor asupra alegerilor sau schimbărilor profesionale 
din viaţa clientului. 


Lista proprie de valori va fi comparată cu interesele, aptitudinile, abilităţile, rolurile din 
viata clientului. Dacă apar contradicții, acestea vor fi discutate împreună cu consilierul 
pentru identificarea unor măsuri adecvate de reconciliere. Spre exemplu, în cazul în care 
clientul este în căutarea unui loc de muncă, consilierul va propune alternative de slujbe, 
care pot sprijini valorile clientului. 


Kinnier şi Krumboltz (1986, apud Brown şi Brooks, 1991) au propus următorii paşi în 
procesul de clarificare a valorilor: 


e identificarea de către client a valorilor care au stat la baza fiecărei alegeri şi 
aprecierea sensului vieții („Viaţa mea va merge în această direcţie dacă....”); 


e identificarea în trecut a unor dificultăţi similare si a modalitatilor de 
înfruntare a acestora („In trecut am acţionat astfel, pentru că .....”); 


e consultarea cu persoanele apropiate în legătură cu situaţia şi valorile 
implicate („Dacă aş fi fost în locul tău, aş ....”); 


e analiza variantelor, argumentarea fiecăreia („Ştiu ce crezi, dar dacă iei in 
considerare şi ...”); 


e acordarea unui timp de reflecţie („Am nevoie să mă detaşez de situaţie şi să 
reflectez ...”); 

e luarea unei decizii, bazate pe estimarea valorilor personale („Am analizat 
situaţia din toate unghiurile. Valorile mele sunt..., aşa că iau decizia de ....”). 


Tehnicile de clarificare a valorilor sunt utilizate atât în consilierea individuală, cât şi de 
grup. Există exerciţii, care utilizate individual şi discutate împreună cu consilierul, pot 
determina un comportament adecvat din partea clientului. În consilierea individuală sunt 
deosebit de importante: 


e stabilirea şi menţinerea relaţiei cu clientul; 

e identificarea şi explorarea consecinţelor unor opţiuni adecvate; 
e luarea deciziilor de către client; 

e recunoaşterea importanţei luării deciziilor prin acţiune. 


Tehnicile de clarificare a valorilor au un mare potenţial în consilierea de grup. Numeroase 
tehnici de clarificarea valorilor sunt utilizate în vederea informării clienților şi dezvoltării 
abilităților de comunicare şi relationare interpersonală. Exerciţiile utilizate cu grupuri de 
clienţi facilitează cunoaşterea de sine şi sprijină schimbarea comportamentului clientului. 
Deosebit de eficiente sunt tehnicile care dau individului posibilitatea să compare, să 
examineze şi să aducă argumente în sprijinul propriilor valori, interese şi comportamente, 
în ciuda regulilor impuse de alţii. 


Gibson şi Mitchell (1981) găsesc asemănări între procesul de clarificare a valorilor şi 
stadiile activităţii de consiliere: 


Clarificarea valorilor Consilierea 

1. Familiarizarea: dezvoltarea unui climat de 1. Stabilirea relaţiei: dezvoltarea unei relaţii de 

încredere, acceptare şi comunicare deschisă. sprijin care facilitează comunicarea de către 
client a motivelor pentru care a venit la 
consilier. 

2. Construirea imaginii de sine. 2. Identificarea şi explorarea preocupărilor 
clientului. 

3. Constientizarea valorilor individuale. 3. Constientizarea şi examinarea opţiunilor 
posibile ale clientului. 

4. Asistarea individului să aleagă între 4. Luarea deciziei de către client după analiza 

alternative şi să-şi afirme liber propriile valori, | consecinţelor fiecărei opţiuni. 

după cântărirea consecinţelor. 

5. Susținerea individului în stabilirea scopurilor | 5. Implementarea deciziei: scopurile sunt 

şi a acţiunilor conform propriilor valori. stabilite şi clientul trece la acţiune. 


Rolul consilierului 


Înțelegerea de către consilier a valorilor clientului sprijină descifrarea comportamentului, 
scopurilor urmărite, cât şi a ceea ce este semnificativ în viaţa acestuia. 

Responsabilitatile consilierului în cazul utilizării tehnicilor de clarificare a valorilor sunt 
următoarele (Gibson şi Mitchell, 1981): 


intelegerea propriilor valori si a felului in care acestea se deosebesc de cele 
ale colegilor şi clienţilor; 


acceptarea dreptului clienților de a avea valori diferite de ale sale; 


îndepărtarea oricărei tendinţe de moralizare sau angajare în acţiuni care 
descurajează clientul să examineze şi să mediteze asupra propriilor valori; 


evitarea judecării clientului şi crearea unui climat de acceptare şi deschidere, 
care să faciliteze utilizarea tehnicilor de clarificare a valorilor; 


conştientizarea de către consilier a impactului pe care valorile sale îl au 
asupra clienţilor. 


Populaţia ţintă 


Tehnicile de clarificare a valorilor sunt utile, în special în cazul: 


elevilor mari (adolescenţi), care sunt sprijiniți de consilier în luarea deciziilor 
şi elaborarea unor proiecte personale / profesionale realiste, analizând 
interacțiunea între factorii de personalitate (valori, aspirații, interese, calități 
personale, competenţe, aptitudini) şi factorii de mediu (aşteptările familiei, 
părerile profesorilor, contextul cultural, economic şi social); 


tinerilor şi adulților, aflaţi în căutarea unui loc de muncă apreciat a fi 
corespunzător valorilor, personalităţii şi intereselor acestora. Listele obţinute 
ca urmare a aplicării unor inventare de valori profesionale vor fi discutate şi 
comparate cu interesele, aptitudinile, abilitățile, rolurile din viaţa clientului. 


Exemple, studii de caz, exerciţii 


Exercitiu de reflecţie asupra valorilor 


Alegeţi din lista de mai jos trei aspecte pe care le consideraţi cele mai importante pentru 
activitatea voastră profesională viitoare. Argumentati răspunsurile. 


1. A avea o slujbă sigură. 10. A confectiona lucruri. 


2. A face deplasări profesionale. 11. A lucra în aer liber. 

. A avea numeroase relatii interpersonale. 


. A conduce pe altii. 


13. A-ti asuma riscuri. 


. A desfasura activitati variate. 


14. A munci în spatii închise (birouri, ateliere). 


. A avea un orar compatibil cu viata de familie. 


15. A concepe, organiza şi planifica activităţi. 


„A dovedi iniţiativă. 


. A avea o munca sedentară, cu program fix. 


17. A munci cu placere. 


\O] CO} WV} DV] |] BY] Go 


. A fi independent. 


18. A câştiga bani multi. 


Exercitiu de clasificare a valorilor (adaptare după Brown şi Brooks, 1991). 


Varianta 1 


Marchează în tabelul de mai jos cu ,,+” valorile importante şi cu ,,-” pe cele neimportante 


pentru tine: 


Nr. crt. Valori Evaluare personala 
1. Varietate in viata 
2. Activitati de rutina 
3. Ajutorarea celorlalţi 
4. Independenta (autonomie la locul de munca) 
5. Prietenie 
6. Împlinire morală 
7. Afiliere 
8. Securitate 
9. Putere şi autoritate 
10. Echilibru între rolurile deţinute în viaţă 
11. Creativitate artistică 
12. Stabilitate 
13. Senzatii tari, riscuri 
14. Profit material 
15. Ambianta, mediul înconjurător plăcut 
16. Statut social 
17. Statut intelectual 
18. Competiţie 
19. Influență asupra celorlalţi 
20. Altruism 


Dintre valorile marcate cu ,,+’’, alege cinci, 
care sunt cele mai importante pentru tine: 


Scrie mai jos cinci dintre valorile marcate cu 
„>=. Incepe cu cea mai puţin importantă: 

Exercitiu de analiza a relatiei intre valori si profesii 


Indica profesii / ocupatii / sectoare de activitate in care valorile profesionale din lista de 
mai jos joacă un rol esenţial: 


conducere, estetică, avantaje materiale, diversitate, siguranța locului de muncă, 
stimulare intelectuală prestigiu, altruism, mediu fizic agreabil, colaborare, 
independență, realizare de sine. 


Adauga si competențele, calitățile personale si aptitudinile necesare pentru exercitarea 
profesiilor menționate. Motivează răspunsurile. 


Valorile pot fi evaluate si prin liste de întrebări (Brown si Brooks, 1991): 
e Ceai ales dintre cursurile opţionale propuse la scoala? De ce? 
e Cuce fel de persoane preferi să iti petreci timpul? Motiveaza răspunsul. 
e  Cetipuri de slujbe ai ales să urmezi? Argumenteaza răspunsul. 
e  Ceactivităţi de timp liber preferi? Explică de ce. 


e Când ai ales un anumit tip de şcoală, liceu sau facultate care au fost 
preferinţele tale? Motivează răspunsul. 


e Cecriterii ai în vedere în alegerea automobilului personal? 
e Ce calităţi preferi să aibă prietenii pe care îi ai? 
e Ce criterii ai în vedere atunci când îţi cumperi îmbrăcămintea? 


e Preferi să te îmbraci şi să actionezi altfel decât ceilalți sau să arăţi la fel ca ei? 
De ce da sau de ce nu? 


e Care este cea mai importantă decizie, pe care ai luat-o vreodată? Ce te-a 
ghidat în luarea acesteia? 


e Care a fost cea mai proastă decizie pe care ai luat-o? Argumentează 
răspunsul. 


e  Carea fost cea mai bună decizie pe care ai luat-o? De ce? 


Exerciţii de evaluare a valorilor personale 
e Povesteste o experiență emoţionantă din viata ta şi motivează această alegere. 


e  Descrie ce iti place să faci în timpul liber. In cazul clienților care nu au timp 
liber, se vor utiliza întrebări ajutătoare, precum: „Dacă ai avea o oră liberă 
într-o zi ce ţi-ar place să faci?” 

e Numeste trei oameni celebri, care sunt modele pentru tine şi explică pe scurt 
de ce ai făcut aceste alegeri. 


Evaluarea metodei 


Avantaje: 


tehnicile de clarificare a valorilor favorizează auto-cunoaşterea; 


permit utilizarea la maxim a potenţialului de luare a unor decizii adecvate şi 
adaptarea corespunzătoare la cerinţele vieţii cotidiene; 


contribuie la elaborarea proiectelor personale şi profesionale ale clienţilor; 


ajută la identificarea motivelor insatisfactiilor profesionale; 


determină cauzele unei motivații sau realizări de sine scăzute, a conflictelor 
de rol (de ex.: între profesie şi familie); 


tehnicile de clarificare a valorilor sunt percepute de clienţi mai putin 
amenințătoare decât metodele tradiţionale (testele standardizate); 


clienţii răspund şi se implică în mod spontan în completarea exerciţiilor de 
clarificare a valorilor. 


Dezavantaje: 


e instrumentele informale de clarificare a valorilor nu furnizează întotdeauna 
informaţii relevante; 


e identificarea cu sprijinul consilierului a unor corelaţii între valorile, 
interesele, aptitudinile clientului şi cerinţele profesiilor necesită un volum 
mare de muncă şi timp. 

Bilantul competentelor 


Angela MUSCA 


Institutul de Stiinte ale Educatiei, Bucuresti 


Istoric 


Începând cu anul 1922, în numeroase țări europene au fost organizate oficii, cabinete, 
centre şi birouri de orientare profesională. În aceste instituţii erau efectuate, la început, 
examene psihologice şi medicale, care presupuneau realizarea unor măsurători din punct 
de vedere antropometric, fiziologic şi psihologic. Profilul individual trebuia corelat cu 
profilurile profesiilor. Din cauză că nu existau descrieri precise ale profesiilor, se făcea 
apel la practicieni, care examinau profilul individual şi analizau datele culese cu ajutorul 
interviului. Aceştia erau solicitati să decidă dacă profilul individual corespundea 
aptitudinilor clientului şi apoi să acorde sfatul de orientare. 


În anul 1938, Franţa a iniţiat un proiect de relansare a formării profesionale. Astfel, a fost 
înfiinţat un serviciu public de orientare profesională, care avea rolul de a elibera un 
certificat de orientare profesională, în urma unui examen psihologic şi medical. 
Certificatul includea un sfat de orientare, dar clientul nu era obligat să îl urmeze. La acest 
tip de examen s-a renunţat în anul 1987. După război a fost dezvoltată o modalitate de 
examinare mai suplă, care includea (Guichard, Huteau, 2001): 


e sinteza informaţiilor culese pe parcursul interviului desfăşurat cu tânărul şi cu 
părinţii acestuia; interviul cu tânărul era semidirectiv şi se urmărea 
identificarea gradului de dezvoltare a personalității şi motivatiei acestuia, iar 
consilierul dispunea de ghiduri, care semnalau aspectele care trebuie 
explorate; 

e testarea psihologică individuală sau in grup (cu teste de inteligenţă şi de 
aptitudini, chestionare de interese profesionale); 


e completarea unei fişe şcolare cu informaţii furnizate de profesori, care 
includeau observaţii psihologice referitoare la aptitudinile şcolare, trăsăturile 
de caracter, interesele subiectului, informaţii despre familia acestuia; 


e examinarea medicală ale cărei rezultate erau consemnate într-o fişă, care 
putea semnala contraindicatii pentru anumite profesii. 


Acest tip de examinare solicita din partea consilierului un volum mare de muncă şi a fost 
înlocuit ulterior cu un scurt interviu, şedinţe de informare şi educaţie pentru orientare. 


Bilanţul competenţelor a apărut în contextul existenţei unor probleme, precum criza 
economică, care a determinat reducerea ofertelor de muncă şi creşterea şomajului, 
mobilitatea profesională şi solicitările voluntare de (re)orientare profesională. 


La sfârşitul anilor *70, rapoartele redactate la cererea autorităţilor publice au subliniat 
necesitatea realizării unor formări suplimentare pentru integrarea socio-profesională a 
tinerilor absolvenţi şi a adulților şomeri. Formarea trebuia asociată cu activităţi de 
orientare profesională. În acest context, a apărut şi s-a dezvoltat rapid, practica bilanţului, 
la începutul anilor '80 (Lietard, 1991, apud Guichard, Huteau, 2001). La început, se 
utiliza denumirea de bilanț personal şi profesional. În acelaşi timp, a fost promovată 
ideea dreptului la orientare a fiecărui angajat. 


În evoluţia practicilor bilanţului competentelor din Franţa se disting următoarele etape: 


e 1986: crearea Centrelor Inter-institutionale de Bilanţ al Competentelor, care 
susţin accesul beneficiarilor la formare şi slujbe; 


e 1989-1990: Legea asupra creditului formării individualizate pentru tineri de 
la 16 la 25 de ani, extinsă apoi şi în cazul salariaţilor; 


e 1991: Legea referitoare la formarea continuă, care afirmă dreptul fiecărei 
persoane la bilanţul competenţelor. 


Bilanţul competenţelor este utilizat şi in alte tari precum, Italia, Cehia. 


Fundamente teoretice 


Guichard şi Huteau (2001) analizează punctele de vedere ale teoreticienilor şi 
practicienilor despre finalitatile şi metodele utilizate în orientare. Prezentăm o sinteză a 
informaţiilor, în tabelul următor: 

Perspective Teoreticieni Practicieni 
Criterii 


Finalitati Orientarea profesională este un Promovează o poziţie pragmatică afirmând 
mijloc de ,,a atinge un grad mai înalt | că orientarea trebuie să aibă în vedere 
de justiţie socială.” oferta de învăţare. 


Elevii vor fi selectaţi în mod 
echitabil, în funcţie de aptitudini. 


Metode Se preconiza o analiză precisă a Se utiliza conversaţia şi observaţia pentru 
activităţilor pentru a identifica a identifica aptitudinile persoanei 
aptitudinile necesare, ca premisă consiliate, apoi se realiza corelatia cu 
pentru crearea testelor psihologice. cerinţele anumitor meserii. 

Concluzii Ideile sunt fundamentate pe cercetări | Se distinge practica predominant empirică, 
psihologice, care vor lua amploare iar în anii '30, au început să se aplice 
după al doilea război mondial. ideile propuse de către teoreticieni. 


Edouard Toulouse a pus bazele curentului psihotehnic în Franţa, iar Henri Piéron, Jean 
Maurice Lahy şi Henri Laugier au contribuit la construirea testelor de evaluare a 
aptitudinilor. De asemenea, s-au realizat numeroase descrieri ale profesiilor, pornind de la 
aptitudinile necesare pentru exercitarea acestora. 


Modelul psihotehnic în orientare se fundamentează pe următoarele asertiuni: 
e fiecare individ poate fi caracterizat prin aptitudinile sale stabile; 
e fiecare profesie are anumite exigente; 


e indivizii sunt capabili să ia decizii rationale (cu sprijinul consilierului) şi să 
aleagă profesii care corespund aptitudinilor lor; 


e reuşita profesională este asigurată atunci când există o corelaţie optimă între 
aptitudinile individului şi cerinţele profesiei. 


Modelul „trăsătură-factor” a fost descris în mod sistematic pentru prima dată de către 
Franck Parsons (1909). Pe baza acestei concepţii, au fost elaborate numeroase reflecţii şi 
cercetări în psihologia orientării, concomitent cu dezvoltarea serviciilor de consiliere. 


Paterson şi Wiliamson (Minnesota, SUA) au inițiat o serie de programe de orientare 
profesională, care se adresau absolvenţilor şcolii generale, dar şi studenţilor, şomerilor 
sau soldaţilor. Astfel, au fost create teste psihologice, unele utilizate şi în prezent, dar şi 
descrieri ale profesiilor. Primul dicţionar al profesiilor a fost publicat în anul 1939. 


În România există o tradiţie în ceea ce priveşte mişcarea psihotehnică şi desfăşurarea 
examenului psihologic. În Institutele şi Laboratoarele Psihotehnice, înfiinţate în anii '30 
erau pregătiți profesionişti în domeniul orientării, se publicau studii şi cercetări ştiinţifice, 
erau elaborate instrumente şi metode psihologice de evaluare. De asemenea, au fost create 
Oficiile de Orientare Profesională, care erau subordonate metodologic Institutelor 
Psihotehnice şi aveau misiunea de a realiza examinări psihologice şi medicale, de a 
sprijini (re)orientarea şcolară şi profesională a tinerilor şi adulților. 

Pe măsură ce s-au dezvoltat instituţiile de formare a adulţilor şi au apărut noi practici de 
consiliere şi orientare, s-a recurs frecvent la noțiunea de competență, pentru a desemna 
cunoştinţele, aptitudinile şi capacităţile. Aceasta este definită în literatura de specialitate 
ca o modalitate operaţională, validată, de a şti să actionezi - „savoir agir”, de a şti să faci 

„Savoir faire” (Le Boterf, 1994, apud Guichard, Huteau, 2001). Noţiunea de 
competenţă prezintă caracteristici, precum: 


e face referire la situaţii concrete; 

e este orientată către un scop; 

e subliniază caracterul dobândit al calificării; 

e este mai precisă decât noţiunile de aptitudine sau capacitate; 

e propune un grad mai mare de flexibilitate în gestiunea resurselor umane. 


Bilanţul competenţelor a fost utilizat, mai întâi, în domeniul formării profesionale, apoi în 
cel al educaţiei şi managementului personalului din întreprinderi. În prezent, dezvoltarea 
şi gestiunea competenţelor angajaţilor au devenit preocupări centrale pentru organizaţii. 
Gestiunea prospectivă a competenţelor este o misiune strategică a întreprinderilor, care 
evaluează competențele angajaţilor cu scopul realizării unor acţiuni adecvate de formare 
sau recrutare. Companiile care utilizează bilanţul competenţelor pun în valoare resursele 
umane şi dezvoltă managementul carierei în beneficiul angajatorului şi angajaţilor. 


În Centrele Inter-institutionale de Bilanţ al Competentelor (CIBC) din Franţa se 
desfăşoară activități de consilierea carierei şi evaluarea competentelor adulților, care 
doresc să-şi descopere propriile abilităţi, cunoştinţe, aptitudini profesionale şi personale. 
Personalul centrelor este alcătuit din psihologi, consilieri ai carierei, consultanţi în 
management şi alti specialişti. Beneficiarii bilanţului competenţelor constientizeaza 
necesitatea valorizării cunoştinţelor, aptitudinilor şi altor calităţi personale, care sunt 
astfel regrupate şi utilizate pentru negocieri ulterioare în vederea obţinerii unei (noi) 
slujbe. Activitatea CIBC se realizează în parteneriat cu instituţii din reţeaua educaţiei, 
muncii sau Camerelor de Comerţ, sindicatelor sau organizaţiilor de formare profesională. 
CIBC sunt şi centre de resurse pentru consilierii carierei; de asemenea, acestea derulează 
proiecte de cercetare, elaborează studii sau desfăşoară schimburi de bune practici ori 
expertiză specifică pentru creşterea calităţii serviciilor oferite clienților. 


Prezentarea metodei 


Bilanţul competenţelor reprezintă o modalitate de evaluare a potenţialului personal şi 
profesional al clienţilor în vederea elaborării unor noi proiecte de insertie socială şi 
profesională. Principalele obiective ale bilanţului competenţelor au în vedere analiza 
competenţelor personale şi profesionale ale unei persoane, cât şi a aptitudinilor şi a 

motivatiilor, în scopul clarificării unui proiect profesional sau de formare. (apud 
Bjornavold, 2001). De asemenea, bilanţul competenţelor este o formă de (re)orientare 
utilizată frecvent în cazul adulţilor şi o abordare complexă, care necesită utilizarea mai 
multor metode pentru consilierea carierei. Utilizarea acestuia vizează, în mod special, 
piaţa muncii şi întreprinderile. Punctul forte al bilanţului competenţelor este formularea 
unui proiect profesional. 


Această metodă acordă o mare importanţă activităţii subiectului şi vizează provocarea 
unei reflecții asupra propriului potenţial, ca modalitate de sprijin pentru realizarea 
proiectelor. Bilanţul competenţelor permite fiecărei persoane să facă o analiză, apoi o 
sinteză a experienţelor personale şi profesionale, a resurselor mobilizate într-un proiect 
coerent, finalizat şi adaptat nevoilor personale şi cerinţelor de pe piaţa muncii. 


Bilanţul competenţelor este inclus în practicile de recunoaştere a achiziţiilor (care se 
diferențiază de practicile de validare). 


Recunoaşterea achizițiilor desemnează toate demersurile de identificare a acestora, cu 
influenţă asupra certificărilor (de ex. atestatele de participare la stagii). O calificare 
dobândită într-o întreprindere poate fi recunoscută în exteriorul acesteia, în acelaşi mod 
precum calificările obţinute în perioada de formare iniţială. 


Validarea achizițiilor reprezintă punerea în corespondență a cunoştinţelor si 
competenţelor dobândite, prin probe de examen şi experiență profesională, în scopul 
obținerii unor echivalări. Acest proces are un rol important în orientarea adulților, în 
măsura în care sprijină clarificarea şi realizarea parcursurilor de formare. În Franţa, orice 
persoană angajată de cel putin trei ani, care îşi dezvoltă competențele profesionale şi 
extraprofesionale în raport cu conținutul diplomei obţinute, are dreptul la un concediu 
pentru a realiza dosarul de validare a achiziţiilor şi pentru a beneficia de consiliere în 
acest scop. Validarea achiziţiilor dobândite în contexte non-formale şi informale 
constituie un pas important pentru încurajarea învăţării pe parcursul întregii vieți. 


Atât recunoaşterea, cât şi validarea achiziţiilor includ o componentă personală şi una de 
validare socială. Pentru a permite fiecărei persoane să beneficieze alternativ de învăţare şi 
formare profesională este nevoie de mecanisme adecvate de recunoaştere, evaluare şi 
certificare a competenţelor achiziţionate prin învăţare formală, non-formală şi informală. 


Bilanţul, recunoaşterea şi validarea competenţelor necesită un cadru legislativ adecvat, 
instituţii şi specialişti pregătiţi în acest scop. 


Declaraţia de la Copenhaga (2002) a stabilit drept prioritate elaborarea unui sistem 
european de transfer al creditelor pentru educaţie şi formare profesională (ECVET), care 
să permită dialogul şi schimbul între diferitele sisteme naţionale. Sistemul ECVET 
trebuie să includă toate procesele de educaţie, formare şi învăţare formală, non-formală şi 
informală, pentru stimularea învățării pe parcursul întregii vieţi, încurajarea mobilităţii 
geografice şi profesionale, cât şi dezvoltarea gradului de angajabilitate a fiecărei 
persoane. Ca principale obiective ale ECVET, menţionăm: 

= ameliorarea transparenţei şi recunoaşterii achiziţiilor dobândite prin învăţare 
formală, non-formală şi informală, pentru a permite fiecărei persoane să-şi 
construiască propriul parcurs de învăţare; 


= dezvoltarea cooperării între autoritățile nationale, prestatori de formare, 
profesori şi beneficiari, în vederea ameliorării calităţii şi atractivitatii 
sistemelor de formare şi a învăţământului profesional. 


Principalele avantaje ale sistemului ECVET pentru beneficiari vizează: posibilitatea de a 
transfera achiziţiile de la o situaţie de învăţare la alta, de a trece dintr-un sistem national 
formal de învăţare şi formare profesională în altul şi de a valorifica achiziţiile dobândite 
pe tot parcursul individual de educaţie şi formare profesională. 


În prezent, dosarul de cerere de validare a achiziţiilor este înlocuit cu portofoliul 
competențelor, care include un ansamblu de documente ce demonstrează existența 
competenţelor respective. Ca metode de evaluare a competenţelor sunt utilizate: 
observaţia directă a activităţii, probele orale, scrise, informatizate. 


Bilanţul competenţelor se poate desfăşura la solicitarea întreprinderii, în cadrul unui plan 
de formare sau la iniţiativa salariatului. În acest scop se va semna o convenţie tripartită, 
între angajator, salariat şi centrul instituţional de bilanţ al competenţelor. Aceasta va 
include obiectivele urmărite (din perspectiva angajatorului şi a salariatului), cât şi 
modalităţile de transmitere a documentului final de sinteză, elaborat ca urmare a 
bilanţului. 


Durata unui bilanţ este de 24 de ore, defalcate în timpul unei săptămâni. În ceea ce 
priveşte suporturile, acestea pot fi mai mult sau mai puţin formale. În cazul bilanţului care 
are ca scop reconversia, procedura se desfăşoară cu ajutorul unui document numit Bilanţ 
individual de orientare. Acesta furnizează instrucţiuni cu ajutorul cărora subiectul poate 
analiza parcursul său profesional, factorii care îl determină şi, în egală măsură, identifica 
elemente care intră în alcătuirea proiectului. 


Derularea bilanţului competenţelor include trei faze: 
e faza preliminară: 
= are ca scop motivarea şi implicarea voluntară a beneficiarului; 
= sunt definite şi analizate nevoile acestuia; 


= este prezentat demersul în ansamblu - drepturile şi obligaţiile 
beneficiarului şi ale consilierului, metodele şi tehnicile utilizate de 
acesta. 


e faza de investigare: 


= ocupă cea mai mare parte a timpului destinat bilanţului; 


190 


sunt analizate interesele personale şi profesionale, motivatiile 
subiectului prin intermediul interviului, = workshop-ului, 
chestionarului, testului psihologic; 


de asemenea, sunt identificate cunoştinţele, competențele, 


nevoile de formare; 
subiectul obţine informaţii despre mediul profesional spre care 
aspiră; 


este schiţat proiectul personal şi profesional. 


Ca etape ale fazei de investigare, se disting: 


explorarea de sine, ca proces de analiză a propriilor competenţe, 
interese şi valori ale subiectului, urmat de schitarea propriului 
proiect profesional sau de formare; 


stabilirea măsurii în care proiectul este adecvat realității 
socio-economice (testarea fezabilitatii acestuia) şi realizarea unui 
inventar al resurselor necesare pentru a atinge scopurile propuse; 


precizarea condiţiilor de punere în practică a proiectului. 


faza de concluzie: 


beneficiarul află rezultatele investigaţiei sub forma unui document / 
raport de sinteză şi le discută cu consilierul; 


consilierul insistă asupra aspectelor pozitive, „punctelor tari” care 
vor sprijini punerea în practica a proiectului; 


clientul îşi clarifică împreună cu consilierul proiectul personal / 
profesional şi modalităţile de realizare a acestuia. 


Pe parcursul fiecărei faze a bilanţului competenţelor, obiectivele sunt formulate, eventual 
reajustate, de consilier împreună cu beneficiarul. În prima şi ultima fază şedinţele / 
interviurile sunt organizate individual, în timp ce în faza de investigare activitățile se pot 
desfăşura individual şi/sau în grup. 


Raportul de sinteză este furnizat beneficiarului şi nu poate fi utilizat de către alte persoane 
fără consimţământul acestuia. Conform Codului muncii din Franţa, acest document face 
referiri la următoarele aspecte (apud Bjornavold, 2001): 


circumstanţele bilanţului: informaţii despre solicitant şi condiţiile în care a 
fost realizat bilanţul; 


competențele şi aptitudinile beneficiarului, cât şi perspectivele de evoluţie; 


elementele componente ale proiectului profesional şi de formare; 


etapele prevăzute pentru realizarea proiectelor propuse. 

Centrul de Studii Superioare Industriale din Franta propune derularea unui bilant care 
include cinci întâlniri, derulate într-o perioadă de 2 luni. Ca principale etape ale acestuia, 
menţionăm: 


e clarificarea situaţiei profesionale actuale; 
e analiza competenţelor profesionale ale clientului; 
e analiza intereselor clientului; 


e compararea profilului beneficiarului cu caracteristicile slujbelor de care 
acesta este interesat; 


e prezentarea şi discutarea sintezei obţinute. 


Agenţia Naţională de Angajare a propus la sfârşitul anilor ‘80 desfăşurarea unor sesiuni şi 
module de orientare aprofundată, care au caracteristicile bilanţului, dar vizează şi alte 
obiective, precum: redobândirea încrederii în sine, dezvoltarea abilităților de relationare 
socială etc. 


Ca tipuri de bilanţ (Sylvie Boursier, 1989, apud Guichard, Huteau, 2001), se disting 
următoarele: 


e bilanțul normativ - integrativ, care îşi propune să verifice corespondenţa între 
subiect şi nevoile acestuia; în acest caz, beneficiarul nu are putere de decizie; 


e bilanțul de orientare personală, care se centrează pe individ şi urmăreşte să 
concluzioneze asupra semnificației experienţelor dobândite de acesta; 


e bilanțul de insertie a persoanei în dinamica socială şi a muncii, care pune 
accentul pe identificarea şi evaluarea achiziţiilor clientului, proces ce 
facilitează recunoaşterea sa socială şi profesională. 


Aceste bilanturi corespund situaţiilor de selecţie, orientare şi insertie a persoanelor. 


Michel (1993, apud Guichard, Huteau, 2001) clasifică bilanturile, după cum urmează: 


e bilanțul de orientare, care vizează elaborarea unui proiect şi gestiunea 
autonomiei persoanei; acest proces face apel la auto-evaluare şi ia în 
considerare dinamica individuală. Din punct de vedere teoretic, bilanţul de 
orientare se bazează pe abordări care valorizează subiectivitatea şi acordă 
atenţie intuitiei clinice. Beneficiarii sunt preadolescenti scolarizati, cu vârsta 
de 13-14 ani şi care încep o nouă etapă de învăţare; 


e bilanțul de poziţionare / de situaţie se raportează la un referential, este mai 
descriptiv, utilizează instrumentele de evaluare şi are în vedere caracteristicile 
stabile ale individului. Acesta se fundamentează pe abordări care valorizează 

descrierea obiectiva a conduitelor reflectate in domeniul orientarii. Acest tip 
de bilanţ este asemănător cu examenul psihologic traditional şi se adresează 
adolescenților şi tinerilor adulţi, care au finalizat studiile, în vederea insertiei 
profesionale sau adulților implicaţi în viata profesională, care trebuie să facă 
faţă problemelor de mobilitate profesională. 


Indiferent de tipul demersului adoptat, bilanturile fac apel la un repertoriu de tehnici 
psihologice de bază, precum: 


e interviul (semi-directiv); 

e tehnici de lucru în grup; 

e tehnici de abordare biografică; 

e teste cognitive şi de personalitate; 


e probe de evaluare a competenţelor (care fac apel la observarea subiectului în 
mediul de lucru sau în situaţia de simulare a muncii, cât şi la chestionare); 


e chestionare de interese; 


e instrumente informatizate. 


Rolul consilierului 


Consilierul carierei respectă principiile etice şi asigură confidentialitatea rezultatelor 
obţinute la testele şi chestionarele de evaluare. Sesiunile de bilanţ constituie un moment 
de întâlnire a unor logici uneori contradictorii. Consilierul are rolul de a sesiza 
inadecvarea între cererile sociale şi individuale, încercând să cuantifice decalajul între 
discursurile oficiale şi realitatea ofertelor întâlnite în practică. Consilierul are în vedere 
omul în complexitatea sa, respectând interesele şi autonomia acestuia. Această abordare 
necesită un ansamblu de competenţe profesionale (de tip psihologic, socio-economic, 
juridic), dar şi calități personale, precum toleranța, deschiderea, spontaneitatea, 
flexibilitatea sau empatia. 


Evaluarea bilanţului competenţelor 


În Franţa s-a desfăşurat o anchetă naţională de analiză a eficienţei bilanţului 
competenţelor în raport cu aşteptările beneficiarilor. Au participat 372 de beneficiari din 
cadrul a 84 de Centre Inter-institutionale de Bilanţ al Competentelor (Guichard, Huteau, 
2001). Dintre aceştia, 67 % erau în căutarea unui loc de munca. 


Asteptarile subiecţilor vizau următoarele aspecte: 
e cunoaşterea de sine; 


e orientarea în vederea: 

= alegerii unei formări; 
= elaborării unui proiect; 
=" schimbării meseriei; 
= alegerii unei noi meserii; 
= găsirii unei slujbe; 
e dezvoltarea profesională: 
= recunoaşterea competenţelor; 
= perfecționarea profesională; 


= asumarea unor noi responsabilități. 


Recomandările la finalul bilantului aveau în vedere acordarea de: 
e sfaturi cu privire la formare (45,2%); 
e sfaturi de tip psihologic (30,1%); 
e sfaturi de orientare către o profesie (29,1%); 


e sfaturi profesionale despre tipul de slujbă vizată (27,7%). 


Rezultatele bilantului 

Ca urmare a bilantului, proiectul profesional întâlnit cel mai frecvent se referă la: 
e orientarea spre un anumit tip de formare (51,6%); 
e schimbarea meseriei (31,7%); 
e recunoaşterea competențelor si aptitudinilor (29%); 


e perfecționarea profesională (18,9%). 


Evaluarea realizată de către clienți 


Bilanțul este evaluat pozitiv cu privire la aspecte precum: cunoaşterea de sine, formarea, 
perfecționarea, alegerea unei meserii. Satisfactia clienților este mai mică atunci când 
aşteptările sunt concrete: obținerea unor noi responsabilități, a unei slujbe, crearea unei 
afaceri / întreprinderi. Consecințele pe termen lung se referă, în mod special, la formare: 
începerea unor stagii de formare (38% dintre subiecți), negocierea pentru un curs de 
formare (35%). 


Gaudron, Bernaud (1997) au realizat un studiu despre efectele psihologice ale bilantului, 
evaluate cu ajutorul chestionarului. Astfel, se disting efecte referitoare la: 

e reprezentările competenţelor şi intereselor: se imbogatesc şi se diversifica 
reprezentările de sine, se observă efecte şi în cazul competenţelor a sti să fii 
(savoir être); 


e stima de sine (generală, personală sau socială); 


e proiectul profesional: bilanţul constituie o ocazie pentru elaborarea unor 
proiecte realiste şi stabile; 


e implicarea în conduite de insertie: beneficiarii întreprind demersuri de căutare 
activă a informaţiei. 


Populaţia ţintă 


Prestatiile centrate pe bilanțul competenţelor trebuie să se adapteze la diversitatea 
publicului şi cererilor acestuia. Problematica abordată în timpul sesiunilor nu este 
identică; există situaţii speciale, precum eşecul profesional sau probleme specifice de 
ordin personal, cum ar fi: analfabetismul, inadaptarea la un context cultural nou. 


Bilanturile au apărut ca prestații individualizate, structurate, ca modalităţi pozitive de 
răspuns la nevoile unor categorii de persoane: 


e tineri care au finalizat studiile fără a deţine o calificare şi care au dificultăţi de 
insertie socio-profesională; 


e adulţi care doresc să beneficieze de reconversie sau reorientare profesională. 


Exemple, studii de caz, exerciţii 


Exemplu de Fişă de bilanţ al competențelor 


Eu sunt: Eu sunt şi ştiu La o slujbă eu | Eu pot sa fac: Unde: 
să fac: caut: 
e personalitate e formare e condiţii de e activități e sectoare de 
e trăsături de e experiențe de muncă profesionale activitate 
caracter viata e valori e locuri de muncă 
e centre de e talente 
interes 

Exerciţii pentru formarea consilierilor carierei: 


1. 


Analizati comparativ examenul psihologic de orientare şi bilanţul 
competenţelor şi formulati argumente în favoarea utilizării acestora. 


Mentionati principalele probleme de ordin deontologic care apar în cazul 
evaluării psihologice şi a comunicării rezultatelor obținute ca urmare a unui 
bilanţ al competenţelor. 


Precizati care este impactul rezultatelor obţinute de un angajat, ca urmare a 
utilizării datelor din raportul bilanţului competenţelor asupra performanţelor 
profesionale şi imaginii de sine. 


Evaluarea metodei 


Avantaje: 

evidenţiază competențele şi experienţele personale, cât şi profesionale ale 
beneficiarului şi transferabilitatea acestora în contextul social existent; 


sprijină clientul pentru a face fata schimbărilor din lumea muncii şi pentru a 
realiza un management eficient al propriei cariere; 


pune accentul pe clarificarea proiectului profesional şi planului de acţiune al 
clientului; 


necesită un demers activ şi un angajament voluntar al persoanei; 

permite evaluarea şi recunoaşterea achiziţiilor referitoare la muncă, formare 
şi viaţă socială; 

contribuie la identificarea potenţialului neexploatat al clientului; 


insistă asupra aspectelor pozitive care sprijină elaborarea proiectului 
profesional / personal; 


realizează corelatia între mediul profesional / piaţa forței de muncă şi 
caracteristicile personale; 


permite reorganizarea prioritatilor profesionale ale beneficiarului, utilizarea 
calităților, atu-urilor, punctelor forte în negocierea pentru angajare sau 
alegerea carierei; 


asigură gestionarea resurselor personale în vederea alegerii carierei; 


facilitează familiarizarea cu modalităţile de administrare / anticipare a 
schimbărilor; 


determina un comportament proactiv al clientului prin identificarea unor 
parcursuri de formare sau a unor proceduri de recunoastere si validare a 
achizitiilor dobandite. 


Dezavantaje: 


practica bilantului este formalizata; 


în ciuda numeroaselor eforturi depuse pentru analiza competenţelor 
beneficiarului prin mijloace formale şi non-formale, documentul final de 
sinteză se axează pe aspectele formale, care pot fi atestate şi pe baza 
certificatelor şi diplomelor; 


necesită un volum mare de muncă din partea consilierului şi timp pentru 
aplicarea instrumentelor de evaluare, interpretarea rezultatelor şi redactarea 
raportului; 


raportul de sinteză conţine, adesea, doar recomandări generale pentru 
proiectele de formare; 


în unele situaţii, folosirea excesivă a instrumentelor standardizate împiedică 
abordarea personalizată a clientului. 

Analiza SWOT 


Luminita TASICA 


Institutul de Stiinte ale Educatiei, Bucuresti 


Istoric 


La începutul secolului al XIX-lea, escaladarea concurenței între marile companii 
industriale a generat un interes sporit pentru soluţii manageriale competitive. 


Decidentii companiilor conştientizează că succesul depinde mult de calitatea hotărârilor 
strategice care le iau împreună cu directorii consiliilor de administraţie. Deşi aparent 
corecte, planurile strategice ale unor companii conduceau, adesea, la eşecuri şi faliment. 


De aceea, în anii '60-'70, s-au intensificat cercetările în domeniul managementului, în 
special al analizei strategice (efectuate prima dată de Stanford Research Institute, SUA, 
printr-un chestionar cu 250 întrebări, aplicat unui număr de 5000 directori şi manageri ai 
unor companii de succes). Centralizarea răspunsurilor a relevat că eşecul era cauzat de 
fragmentarea pe sectoare a informaţiilor esențiale în interiorul unei companii, ceea ce 
împiedica formarea unei imagini globale a situaţiei la nivelul decidentilor, provoca 
încetinirea deciziilor pe termen scurt şi strategii eronate pentru perioade mai lungi. 


In eforturile de a evita repetarea unor astfel de erori, s-au colectat informaţiile asupra 
factorilor interni (pozitivi şi negativi), coroborându-se cu factorii din mediul extern care 
influenţează compania. 


A luat naştere, astfel, ceea ce s-a numit mai târziu metodologia SWOT (pentru a prezenta 
metoda, vom păstra acest acronim, dată fiind notorietatea sa în literatura de specialitate). 
Utilizată iniţial în economie, unde şi-a demonstrat pe deplin eficienţa, metoda a dobândit 
rapid popularitate şi a fost preluată de marketing, de cultura organizaţională, s-a extins în 
sfera serviciilor sociale, politicilor demografice, strategiei militare, resurselor umane, 

„public relations”, inventicii, psihologiei, educaţiei, carierologiei. Toate aceste domenii 
au adaptat-o şi o aplică diferențiat în procesele lor de planificare strategică. 


În prezent, ştiinţa managementului strategic consideră analiza SWOT ca o pârghie 
indispensabilă succesului de durată al oricărei organizaţii (persoane, grup sau comunităţi) 
alături de alte strategii: de nevoi (PEST - politic, economic, social, tehnologic), de 
eficienţă (JIT - Just in Time), de calitate (TQM - Total Quality Management). 


Fundamente teoretice 


SWOT este un acronim al initialelor unui număr de patru cuvinte din limba engleză: 
Strengths (Puncte tari), Weaknesses (Puncte slabe), Opportunities (Oportunităţi), Threats 
(Ameninţări). 


La o investigaţie mai profundă, metoda analizei SWOT oferă sensuri multiple, în funcţie 
de perspectiva domeniului abordat. 


Astfel, pentru persoane cu funcţii de conducere, analiza SWOT constituie o „tehnică 
managerială” utilizată pentru înţelegerea poziţiei strategice a unei întreprinderi / 
organizaţii sau un „model de management” al firmei care doreşte „să îşi evalueze Puncte 
tari şi Punctele slabe, care combinate cu o analiză-inventar a Oportunitatilor şi 
Amenintarilor din mediul extern al companiei, îi stabileşte poziţia actuală pe piaţă”. 
(http://121.ro/content/show_article). 


Este, de asemenea, ,,unul din principalele instrumente utilizate in analiza de nevoi 
alaturi de analiza PEST. Analiza de nevoi este faza preliminara conceperii oricarui proiect 
de activitate manageriala” (Paus, 2003). 


Din perspectiva serviciilor de marketing, analiza SWOT este „un model de bază care 
furnizează calea, direcţia şi serveşte ca bază pentru dezvoltarea planurilor de 
marketing. Aceasta se realizează prin evaluarea Punctelor tari (ceea ce poate face) şi a 
Punctelor slabe (ceea ce nu poate face) ale unei organizaţii, alături de Oportunităţi 
(condiţii potenţiale favorabile) şi Ameninţări (condiţii potenţiale nefavorabile) pentru o 
organizaţie. Este un pas important în planificare şi valoarea acestei metode este deseori 
subestimată în ciuda simplităţii ei. Rolul analizei SWOT este acela de a colecta 
informaţiile prin analiza mediului, separându-le în aspecte interne (SW) şi externe (OT)” 
(Duncan, apud Ferrell, 1998). 


Analiza SWOT este o metodă de descriere a unei afaceri sau proiect, ţinând seama de 
factorii cu cel mai mare impact: SWOT, fiind o cale uşoară şi accesibilă de identificare şi 
comunicare a acestor aspecte-cheie. 


Pentru cultura organizaţională, această metodă este o „monografie a momentului şi 
contextului organizational, având în vedere inventarierea resurselor umane, materiale, 
informaţionale, a intereselor grupului etc. Prin analiza de nevoi se realizează diagnoza 

necesară planificării activității de consiliere. Această diagnoză sta la baza elaborării 
strategiei subiectului (consilier, client, profesor)” (Păuş, 2003). 


Pentru domeniul resurselor umane, consilierii şi planificării carierei, metoda „este un 
instrument des utilizat în procesele de planificare strategică. Analiza SWOT se 
axează pe realitatea internă şi externă, examinând părţile tari şi slabe din cadrul mediului 
intern precum şi oportunităţile şi temerile care sunt legate de mediul extern.” (www. 
eva.ro/cariera/articole). 


Prezentarea metodei 


Serviciile de consiliere, orientare şi planificare a carierei au adaptat metoda SWOT la 
nevoile beneficiarilor lor direcţi şi indirecti, utilizând-o atât ca metodă, tehnică sau 
instrument de analiză (într-o variantă simplă, tabelară), cât şi ca model de management 
strategic (în varianta sa complexă, în trei etape). 


Esenţa metodei a fost surprinsă de doi strategi americani încă din anii ’80: „Analiza 
SWOT ajută la înţelegerea şi dezvoltarea mediului în care se va acţiona prin aceea că 
permite realizarea unui echilibru între factorii interni (SW) şi cei externi (OT) care pot 
interveni şi influenţa în diferite moduri dezvoltarea şi derularea unor activităţi. Sunt paşi 
importanți în identificarea şi definirea propriilor capacităţi ca şi a elementelor care 
constituie avantaje cu caracter competitiv. Obiectivul analizei îl constituie evaluarea 
propriei situaţii, conştientizarea calităţilor, recunoaşterea slăbiciunilor, cunoaşterea 
oportunităţilor şi prevenirea pericolelor posibile” (Thompson şi Strickland, 1986). 


Dialogul între consilier şi client poate debuta cu întrebări precum: 
e Care sunt capacităţile, aptitudinile, slăbiciunile şi defectele tale? 
e Cum poți să-ţi pui în valoare aptitudinile şi să-ţi depăşeşti slăbiciunile? 


e Care sunt oportunităţile şi riscurile în domeniul carierei tale? 


Etapa întâi: Identificarea şi analiza celor patru factori 


Analiza începe cu patru liste de identificare a factorilor specifici clientului, carierei sale, 
pieţei muncii sau instituţiei. 


Pentru simplificarea înţelegerii, analiza SWOT tipică se face cu ajutorul unui tabel 
(matrice) cu patru cadrane: 


Strengths (Puncte tari, Atu-uri) Weaknesses (Puncte slabe, Defecte) 


Opportunities (Oportunităţi, Şanse) Threats (Amenintari, Riscuri) 

Listele pot fi structurate orientativ ca in tabelul de mai jos: 


I | Punctele tale tari Punctele tale slabe 
N | (Aptitudini, calitati, competente) (Slabiciuni, lacune, defecte) 
T | Aspecte pozitive aflate sub control şi care pot fi | Aspecte negative interne care se află 
E | folosite în dezvoltarea carierei: sub control şi care pot fi îmbunătăţite: 
R |o Experiența în muncă e Lipsa de experiență profesională 
N |e Educația, nivelul de pregătire e Nivel redus de pregătire şcolară 
e Cunoştinţe în domeniul ICT (hardware, e Lipsa aspirațiilor, a cunoaşterii de 
software, limbaje de programare) sine şi a informaţiilor despre 
e Aptitudini transferabile (comunicare, lucru ocupaţii 
în echipă, leadership) e Pregătirea insuficientă în aria ICT 
e Caracteristici personale (etică profesională, Abilităţi transferabile necultivate 
auto-disciplină, capacitatea de a lucra în Inabilitatea de a căuta un loc de 
condiţii de stres, creativitate, optimism, muncă 
nivel ridicat de energie) e Caracteristici personale negative 
e  Oreţea de relaţii şi contacte de succes (încălcarea eticii profesionale, lipsa 
e Legături cu organizaţii profesionale de motivatiei, indecizie, timiditate, 
prestigiu labilitate emotionala) 
E | Oportunităţile tale în carieră Ameninţările tale în carieră 
X | Condiţii externe pozitive incontrolabile, dar Condiţii externe negative incontrolabile, 
T | care pot constitui un avantaj: dar ale căror efecte pot fi diminuate: 
E |e Tendinţe pozitive în domeniu care vor crea | e Tendinţe de reducere sau dispariţie 
R mai multe locuri de muncă (creştere a locurilor de muncă în domeniu 
N economică, globalizare, modernizări e Competiţie cu colegii de generaţie 
tehnologice) e Rivali cu aptitudini de căutarea 
e  Aptitudinile personale sunt căutate in unui loc de muncă 
diferite domenii e Absolvenți rival ai unor şcoli de 
e Oportunităţi oferite de o bună cunoaştere prestigiu 
de sine şi de capacitatea de atingere a e Obstacole în calea realizării 
scopurilor în carieră carierei (lipsă de pregătire şi 
e Oportunităţi de promovare şi dezvoltare instruire, resurse financiare reduse) 
profesională e Dezvoltare profesională limitată, 
e Posibilităţi deosebite oferite de cariera loc de muncă rutinier fără 
aleasă posibilități de promovare 
Zonă geografică favorabilă e  Dezinteresul companiilor de a 
Reţea puternică de relaţii profesionale angaja persoane cu nivelul tău de 
pregătire 


Spre deosebire de domeniul economic, servicii şi marketing, unde factorii interni (puncte 
tari, puncte slabe) se referă strict la o firmă sau companie (organizaţie), în domeniul 
resurselor umane, aceşti factori (aşa cum reiese din tabel), se referă la capacităţi, calităţi, 
aptitudini şi competenţe individuale, respectiv defecte, lacune, lipsă de educaţie sau 
experiență practică. În opinia specialiştilor, acesta este elementul forte de adaptare a 

metodologiei SWOT pentru resurse umane. In identificarea acestor factori ce tin de natura 
internă a persoanei, o regula de aur (prezentă şi în cazul organizaţiilor) rămâne păstrarea 
obiectivitatii, a realismului analizei. 


Din acest motiv, consilierul sau managerul care solicită analiza, dar mai ales clientul, va 
recurge la terțe persoane (familie, cerc de prieteni, cunoştinţe) care să confrunte lista 
personală de auto-evaluare sau aceştia să întocmească o listă paralelă. Se mai pot utiliza şi 
chestionare sau sondaje de opinie (mai ales când clienţii sunt un grup, o clasă, echipă). 


Dacă în planificarea carierei, se intenţionează aplicarea metodei SWOT unei instituţii (de 
educaţie sau ca loc de angajare), realizarea analizei urmează structura standard SWOT 
pentru oricare organizaţie / instituţie: 


Punctele tari (Strengths) desemnează elementele forte ale instituţiei (segmentul 
de piaţă pe care s-a impus, numărul de angajaţi etc.), respectiv cele care îi conferă 
putere în comparaţie cu alte instituţii similare aflate în mediul extern 
competițional. Modalitatea concretă de manifestare a acestor elemente tari 
variază de la o organizaţie la alta, dar ele se referă, in general, la competențele 


Punctele slabe (Weaknesses) se referă la elemente slabe, respectiv la aspectele 
care generează dezavantaje în comparaţie cu celelalte organizaţii aflate în mediul 
extern competițional. Se identifică polii de putere şi de slăbiciune pentru fiecare 
organizaţie în comparaţie cu cele cu care se află în competiţie. „Deşi punctele 
slabe sunt deseori percepute ca fiind inversarea „logică" a amenințărilor, lipsa de 
puncte tari ale unei firme într-un domeniu sau pe o anumită piaţă nu înseamnă 
neapărat un punct slab, ci numai în cazul în care acel lucru este un punct slab şi al 
competiţiei. Atu-urile şi punctele slabe pot fi măsurate cu ajutorul unui audit 
intern sau extern” (Brătianu, 2000). 


Oportunităţile (Opportunities) sunt factori (favorizanti) generati de forte din 
macro-mediul extern (dinamici demografice, economice, tehnologice, politice, 
juridice, sociale şi culturale), precum şi datorită forţelor externe specifice unui 
anumit segment de piaţă: colegii de generaţie, consumatorii, canalele de 
repartiție, furnizorii. 


Se produc schimbări demografice care influenţează piaţa forţei de muncă? Pot 
influența parteneriatele cererea de produse sau servicii? Se pot folosi unele 
competenţe / aptitudini transferabile în alte moduri decât cele uzuale? Se pot 
transforma in bani cunoştinţele departamentului cercetare-dezvoltare, prin 
vânzarea de licenţe, concepte sau tehnologii? Pentru identificarea oportunităţilor 
existente, rolul consilierului este salutar. Împreună cu clientul, trebuie clarificate 
incertitudinile inerente unui astfel de proces. 


Amenintarile (Threats) sunt aspecte negative şi condiţii de limitare impuse de 
mediul extern care scapă controlului managerial. Acestea sunt un gen de riscuri 
care, dacă sunt neglijate, se pot croniciza. Amenintarile au un caracter relativ în 
raport cu oportunităţile şi cu mediul extern concurential. 

Etapa a doua: Identificarea strategiilor 


Pentru analiza unei situatii de moment, listarea in cadrane a celor patru factori ar fi 
suficientă. Acest prim pas a fost cel mai utilizat in anii ’70-’80, când metoda începea să 
se extindă şi să fie preluată şi de alte domenii. 


Dar competiția a impus căutarea de soluţii de perspectivă şi, astfel, analiza a continuat cu 
identificarea unor strategii de rezistență, funcţionale, eficiente şi performante pentru a 
asigura succesul pe termen lung, nu numai pe durată scurtă. 


lată câteva din întrebările cheie pe care specialiştii în management strategic le-au 
considerat esenţiale pentru un manager preocupat de progresul firmei / clienţilor săi: „Ce 
acţiuni trebuie luate de către firmă, bazate pe atu-uri, puncte slabe, oportunități şi 
ameninţări? Care este calea de urmat: să te concentrezi pe folosirea atu-urilor firmei 
pentru a capitaliza pe baza oportunităţilor? Sau să capeti mai multe atu-uri pentru a fi în 
stare să câştigi mai multe oportunităţi? Sau poate e cazul să minimizezi punctele slabe şi 
să eviti amenințările?” (Brătianu, 2000). 


Plecând de la cadranul SWOT, se pot deci stabili noi obiective, se pot elabora alternativ 
patru categorii de strategii şi tot atâtea planuri de acţiune. 


„Rezultatul analizei SWOT? Patru alternative strategice. Pe lângă faptul că formularea 
exactă a atu-urilor, punctelor slabe, oportunităţilor şi amenințărilor este o chestiune foarte 
delicată şi de durată, transpunerea acestora în alternative strategice este o adevărată artă! 
Ideea adiacentă este de a profita de combinaţia între atu-uri şi oportunități, evitând sau 
atenuând combinaţia punctelor slabe şi a amenințărilor” (Markovits (2003). Modele de 
management: Analiza SWOT, http://121.ro/content/show_article.php3?article_id) 


Pentru a obţine o imagine globală mai bună, factorii interni SW pot forma împreună o axa 
verticală, iar factorii externi OT o axă orizontală. Combinând factorii interni cu cei 
externi se pot genera următoarele alternative strategice: 


W 


Strategii SO (Strategii care utilizează punctele tari pentru a profita de 
oportunități). Acestea sunt strategii de tip max-max, în sensul că ele combină 
elementele cele mai favorabile construirii unei strategii. Strategiile SO utilizează 

elementele forte sau puternice ale organizaţiei pentru a profita de oportunităţile 
existente în mediul extern. Acestea devin dinamice şi agresive pe piaţă şi 
urmăresc crearea unui avantaj competitiv fata de celelalte organizaţii concurente. 


Strategii WO (Strategii care caută să atenueze impactul punctelor slabe profitând 
de oportunităţi). Acestea sunt strategii de tip min-max, în sensul că ele combină 
elementele de slăbiciune din organizaţie cu oportunităţile existente în mediul 
extern. Practic, se încearcă folosirea oportunităţilor pentru eliminarea 
slăbiciunilor sau transformarea acestora în puncte forte sau conjuncturi favorabile 
pentru organizaţie. 


Strategii ST (Strategii care utilizează atu-urile pentru a preveni sau minimiza 
amenințările). Strategii de tip max-min, în sensul că ele folosesc elementele forte 
ale organizaţiei pentru a evita sau pentru a reduce amenințările existente în 
mediul extern. Sunt strategii de apărare, dar se por transforma în strategii de atac 
dacă se evaluează corect raportul forţelor interne fata de cele externe. 


Strategii WT (Strategii care atenuează punctele slabe şi caută să reducă impactul 
amenințărilor). Strategii de tip min-min care urmăresc minimizarea slăbiciunilor 
în condiţiile în care se evită amenințările din mediul extern. Sunt strategii 
defensive şi se folosesc îndeosebi atunci când organizaţia se află în declin pentru 
a evita falimentarea ei. 


Alternativele strategice descrise au un caracter generic întrucât trebuie adaptate 
particularitatilor clientului şi „ele capătă conţinut în condiţiile concrete ale 
fiecărei organizaţii” (Duncan, apud Ferrell, 1998). 


Etapa a treia: Deliberarea şi luarea unei decizii 


Clientul trebuie să hotărască strategia cea mai potrivită pentru a acţiona în funcție de 
strategii este acela de a echilibra factorii interni cu cei externi, pentru a obţine / menţine 
performanţa dorită. 


În mod obişnuit, se recurge la o strategie dominantă (ofensivă sau defensivă) şi la una de 
corecție (min-max-min), care se vor derula simultan. Astfel, clientul poate să-şi permită 
să fie mai agresiv atunci când dispune de atu-uri şi oportunităţi, lucrând în acelaşi timp 
pentru corectarea sau diminuarea defectelor, dar va aplica o strategie de apărare dacă nu 
posedă suficiente atu-uri şi este ameninţat. 


„O altă problemă este luarea unei decizii. Chiar dacă matricea a fost elaborată cu grijă, 
deciziile vor fi luate după o atentă analizare. In luarea deciziei, consideratiile care sunt 
conectate cu unele riscuri implicate de fiecare dintre alternative şi cele care sunt legate de 

resurse pot juca un rol la fel de important ca analiza propriu-zisă” (Marcovits, 2003). 


In cazul organizațiilor, decizia se raportează la alegerea strategiei de performanță. 
„Strategiile de performanță urmăresc obținerea unor valori cât mai mari pentru fiecare din 
indicatorii globali în sistemul de referință specific organizației (eficiență, calitate, inovare 

şi sensibilitate la cererea consumatorilor) şi pentru metrica ataşată fiecărui indicator” 
(Brătianu, 2000). 


Populaţia ţintă 


Metoda poate fi aplicată tuturor categoriilor de clienți. 


Varianta scurtă (tabelul analizei factorilor) este des utilizată în cazul elevilor, studenţilor, 
şi tinerilor în căutarea unui loc de muncă. 


Varianta lungă (elaborarea strategiilor) este recomandată elevilor la sfârşit de ciclu 
(clasele a VIII-a, a X-a, a XII-a, SAM) studenţilor în prag de licenţă, absolvenţilor care 
apelează la servicii de planificare a carierei, adulților. 


Exemple, studii de caz, exerciţii 


Exemplul 1: Eleva A. T. M. Clasa a XII-a. Analiză SWOT 


Etapa întâi: Analiza celor patru factori 


Puncte tari / Aptitudini / Competenţe Puncte slabe / Defecte / Lacune 
e  Elevă in ultimul an de liceu, specializarea ştiinţe | e Cunoastere de sine limitată 
sociale, limbi moderne e  Subiectivism 
e Ql superior: 110 e Informaţii insuficiente despre 
e Rezultate foarte bune la majoritatea disciplinelor, ocupațiile către care aspiră 
cu pondere pe cele socio-umane şi limbi moderne | e Leadership necultivat 
e Pregătire suplimentară (meditații) la limbi e  Inabilitatea dea căuta un loc de 
moderne muncă 


e Rezultate bune la olimpiadele de limbi străine şi 
concursuri literare 

e Participare la club de teatru şi cenaclu de poezie 

e Cunoştinţe ICT: operare calculator personal 

e Aptitudini transferabile bine dezvoltate 
(comunicare, lucru în echipă) 

e Caracteristici personale: sociabilitate, 
comunicare, utilizarea limbilor străine 

e Talent literar şi poetic (compune cu uşurinţă 
eseuri şi scrie versuri) 


Instabilitate emoţională 
Timiditate, indecizie, nehotărâre 
Vulnerabilitate la situaţii de stres 
Neîncredere în sine 
Auto-apreciere uneori deficitară 


206 


e Trăsături dominante de caracter: cinste, 
moralitate, corectitudine 

e Optimism, nivel ridicat de energie 

e Motivatie pentru studiu şi muncă 

e  Activă în timpul liber şi aptitudini de orientare 
turistică 

e Aspect fizic plăcut 

Oportunitati / Sanse Amenintari / Riscuri 

e Familia intelectuală, părinţi cu studii superioare, | e Competiţie cu colegii de generaţie 
încadraţi în domeniul artei, culturii, serviciilor e Rivali cu motivaţie şi aptitudini 

e Mediu de viata elevat, cu posibilităţi de superioare de căutare a unui loc de 
informare şi instruire muncă sau de acces la o instituţie de 

e = Eleva la o instituţie şcolară de prestigiu învăţământ superior 

e Domeniile de activitate către care aspiră sunt e Rivali absolvenți ai unor licee mai 
căutate şi oferă multe locuri de muncă bine cotate 

e  Aptitudinile şi pregătirea o ajută să reuşească în e Posibilităţi financiare limitate 
cariere bazate pe: comunicare, turism, servicii, e Ofertă de burse insuficiente în 
relaţii internaţionale specializarea aleasă 

e Nivelul de pregătire actual îi permite să acceadă | e Distanța între domiciliu şi facultate 
la un nivel de instruire superior implică deplasări zilnice sau 

e  Suficientă motivaţie şi voinţă de a susţine închirierea unui spaţiu de locuit, 
examenele de bacalaureat şi de admitere în deci cheltuieli suplimentare 
învățământul superior 

e Domiciliul apropiat capitalei, zonă favorabilă 
studiului universitar 

e Cerc de prieteni numeros, relaţii şi conexiuni de 
perspectivă în comunitate 


Etapa a doua: Identificarea strategiilor 


Analiza factorilor SWOT pentru această clientă permite identificarea următoarelor 
alternative strategice: 


Strategia SO: În intenţia de a-și continua studiile, clienta conştientizează că 
pregătirea sa, aptitudinile şi oferta educaţională la facultatea aleasă îi permite 
abordarea unui ciclu de învăţământ superior. Ea poate aplica o strategie ofensivă 
de mobilizare personală pentru a susține examenele viitoare (de bacalaureat şi 
admitere la facultate). 


Strategia WO: Prin sesiuni de consiliere individuală, clienta va exersa tehnici de 
control emotional pentru dominarea timiditatii în situaţii de stres şi sporirea 
încrederii în forţele proprii. Va învăţa să se auto-aprecieze corect şi să-şi cultive 
aptitudinile transferabile (de comunicare) prin tehnici de simulare a situaţiilor de 
examen. 


Strategia ST: Aprecierea realistă a propriilor atu-uri, încrederea în sine şi 
pregătirea temeinică pentru examene vor fi modalităţile de contracarare a 

pericolelor din exterior: colegii săi de generaţie care concurează pe aceleaşi locuri 


burse) şi depărtarea de casă (prin cazarea într-un cămin studenţesc). 


Strategia WT: Clienta nu va avea nevoie de o strategie de apărare (min-min) 
decât în cazul limită al unui eventual eşec (puţin probabil) când va fi necesară 
reconsiderarea planului strategic anterior. 


Etapa a treia: Deliberarea, luarea deciziei şi pregătirea planului de acţiune 


Clienta trebuie să opteze pentru una dintre alternativele posibile a fi alese după absolvirea 
liceului. Ea este interesată de o carieră în domeniul turismului, comunicării, relaţiilor 
publice, literatură, servicii, jurnalism. Pentru aceasta, are de ales între specializările: 
Relaţii Economice Internaţionale (Academia de Studii Economice), Comunicare Socială 
şi Relaţii Publice (Facultatea de Litere, Universitatea Bucureşti), Facultatea de Economia 
Turismului Intern şi Internaţional (Universitatea Româno-Americană), Facultatea de 
Jurnalism (Universitatea „Hyperion”, Bucuresti). În final, a decis să candideze la primele 
două facultăţi (de stat, fără taxă de studii), care au date diferite de susţinere a concursului 
de admitere. (Situaţia prezentată este un caz real; clienta a fost admisă cu bursă la ambele 
facultăţi, urmând să decidă pe parcurs dacă va fi capabilă să participe simultan la 
cursurile celor două facultăţi). 


Exemplul 2: Centrul Municipal de Asistenţă Psiho-pedagogică. Analiză SWOT 


Etapa întâi: Analiza celor patru factori * 


Puncte tari Puncte slabe 


e Competența, profesionalismul şi entuziasmul Lipsa personalităţii juridice 
consilierilor practicieni angajaţi în CMAPP Lipsa spaţiului adecvat desfăşurării 


e Surse de finanţare: fonduri publice şi sesiunilor de consiliere 
auto-finantare e Separarea locatiei serviciilor de 

e Existenţa unei reţele teritoriale extinse de consiliere de cele de secretariat 
cabinete de consiliere în şcolile din Bucureşti | e Mijloace insuficiente de 

e Succesul programelor iniţiate şi finalizate de comunicare cu clienţii şi instituţiile cu 
centru care se colaborează 


e Proiecte noi aflate în derulare 
e Servicii şi activităţi care acoperă nevoile 


clienților 
Oportunităţi Amenintari 
e Sprijin din partea Inspectoratului Scolar e Atitudinea reticentă a unor categorii de 
Judeţean populaţie fata de serviciile de consiliere 
e Suport legal si financiar din partea şi asistenţă psiho-pedagogică 
Ministerului Educaţiei pentru extinderea e Salarizare bugetară non-stimulativă care 

retelei de cabinete scolare de consiliere determina migrarea practicienilor catre 
e Coordonare metodologica şi asistență domenii mai bine plătite 
ştiinţifică din partea Institutului de Ştiinţe ale | e Servicii de voluntariat insuficiente 
Educaţiei e Dificultatea deplasării populaţiei 
e Colaborare pentru formare continuă şi şcolare din alte sectoare către sediul 
perfecţionare cu organisme internaţionale de centrului care se află într-o zonă 
profil periferică a Municipiului Bucureşti 
e Posibilităţi şi oferte de implicare în diferite e Concurența serviciilor private în acelaşi 
proiecte şi programe europene domeniu 


* Analiza a fost elaborată cu contribuţia echipei de consilieri din CMAPP Bucureşti. 


Etapa a doua: Identificarea strategiilor 


Strategia SO: Dispunând de puncte tari şi oportunităţi (traduse în personal bine pregătit şi 
condiții externe favorabile pentru a răspunde nevoilor de consiliere ale populaţiei ţintă), 
Centrul Municipal poate aplica o strategie agresivă pentru a obţine rezultate performante. 


Strategia WO: Punctele slabe legate de comunicare şi spaţiu pot fi corectate solicitând 
sprijin din partea autorităţii ierarhice (inspectoratul şcolar) şi din partea comunităţii 
(sponsorizări). 

Strategii WT si ST: Motivația şi profesionalismul echipei de consilieri angajaţi, pregătirea 
şi capacitatea de implicare constituie în prezent elementele cheie pe care se sprijină 
funcționarea centrului. Reţeaua extinsă de relaţii profesionale (colaborări, formări) atât în 
țară cât şi cu parteneri externi contracarează amenințările din partea eventualilor 
competitori din sfera privată. Aceste strategii de apărare se pot aplica numai în cazuri 
extreme, când însăşi existenţa centrului ca instituţie ar fi periclitată. 


Etapa a treia: Deliberarea, luarea deciziei şi pregătirea planului de acţiune 


În urma aplicării strategiei ofensive, CMAPP a elaborat un plan de acţiune care, pe 
termen lung, îi va asigura succesul (obţinerea personalităţii juridice, sprijin financiar şi 
echipamente, instalarea de mijloace tehnice suplimentare de comunicare, participarea la 
proiecte şi programe interne şi internaţionale cu statut de promotor sau partener). 


Set de întrebări necesare analizei SWOT: 


Puncte tari: 
e  Ceştii să faci foarte bine? 
e Care sunt avantajele tale? 


e Dece te-ai hotărât să alegi scoala în care te pregăteşti acum? 

Care au fost motivele şi ce te-a influenţat? 

Sunt aceste cauze determinate de aptitudinile tale innascute? 
La ce te astepti de la viitorul loc de munca? 

Care au fost pana acum cele mai importante realizari ale tale? 
Cui îi datorezi aceste succese? 

Cum iti măsori (evaluezi) succesul? 


Ce cunoştinţe şi experienţe practice de lucru vei oferi companiei în care te vei 
angaja şi care nu au fost utilizate la locul anterior de muncă? 


Ce pretuiesti / are cel mai mult valoare pentru tine? 


Puncte slabe: 


Ce poate fi îmbunătăţit? 

La ce nu te pricepi deloc? 

Ce ar trebui să eviti? 

Care sunt lacunele tale profesionale? 

Cum afectează anumite performanţe lipsurile din pregătirea ta profesională? 


Gândeşte-te la cele mai neplăcute momente şcolare (sau la locul de muncă) 
datorate defectelor tale personale sau profesionale. 


Oportunităţi: 

Există perspective promițătoare pentru tine în domeniul ales? 
Care este nivelul cel mai înalt al performanţelor atinse în domeniul ales? 
Ce eforturi ai depus pentru a te încadra în domeniul de activitate ales? 
La educaţia ta actuală ce poţi adăuga pentru a beneficia de noi oportunități? 
Un ciclu de pregătire suplimentară ar putea fi un avantaj? 
Cât de rapid ar fi posibil să avansezi în cariera aleasă? 
Pot apărea oportunități utile datorate schimbărilor: 
= în ICT şi în producţie; 
= în politicile guvernamentale în domeniu; 


=" sociale, demografice şi în stilul de viata etc.? 


Amenintari: 
e Cuce obstacole te confrunti? 
e Se schimbă rapid cerinţele în domeniul ales? 
e Este ameninţată poziţia ta profesională de modernizarea tehnologică? 
e Care sunt tendinţele actuale pe piaţa muncii în specializarea ta? 


e In comparaţie cu alte noi domenii interesul pentru domeniul tău este in 
scădere? 


e Este domeniul tău de activitate subiect de conflict politic, economic, social? 
e  Existăriscul schimbării politicii muncii in aria ta de interese profesionale? 


e Cumar putea dezvoltarea economică să afecteze locul tău de muncă şi echipa 
din care faci parte? 


e Poate compania ta să-ţi ofere acces la noi stagii de formare pentru a fi mereu 
competitiv, în cazul unei disponibilizări neaşteptate? 


Evaluarea metodei 


Metodologia SWOT este, fără îndoială, un instrument de bază al managementului 
strategic. În prezent, nici o companie nu-şi mai poate permite să facă previziuni de succes 
fără un management bazat pe strategii de performanţă, după cum nu se poate concepe 
planificarea unei cariere fără elaborarea unei alternative strategice SWOT. S-au 
încetățenit deja în vocabular neologismele „to swor”, ,,swoting” (a face o analiză SWOT). 


Serviciile de consiliere şi consultanţă plasează această metodă în faza de debut, a 
primului contact cu clientul, pentru a-i oferi acestuia rapid nu numai un tablou al 
resurselor şi nevoilor sale, dar şi soluţii posibile impuse de condiţiile din mediul extern. 


Avantaje: 


Listarea elementelor cheie în plan intern şi extern este relativ simplă, se face repede şi 
fără efort. De aceea, s-ar putea crede că acest gen de analiză primară are aspect de joc şi 
ar putea induce în eroare asupra profunzimii sale, în special în cazul elevilor şi 
adolescenților neavizati, tentaţi să nu-i acorde atenţia cuvenită. 


Popularitatea metodei se datorează şi numeroaselor domenii şi categorii de clienţi care 
pot beneficia de rezultatele ei. 

Accesibilitatea şi rapiditatea întocmirii analizei SWOT la orice vârstă sporeşte frecvenţa 
şi preferința utilizării metodei în comparaţie cu altele mai laborioase. 


În cazul aplicării complete a analizei, când consilierul îl asistă pe client în elaborarea 
strategiilor şi în luarea deciziei în planificarea carierei, este posibilă: confruntarea 
clientului cu alte opinii, învăţarea auto-analizei obiective, clarificarea propriilor valori, 
adoptarea de comportamente realiste şi deliberative în procesul luării de decizii cu privire 
la propriul viitor. 


Dezavantaje: 


În forma sa actuală, derularea completă a celor trei etape SWOT presupune consum de 
timp pentru documentare, eforturi de obiectivare în procesul de auto-evaluare (mai ales în 
cazul clienţilor foarte tineri sau în cazul instituţiilor aflate în competiţie, care trebuie să-şi 
elaboreze strategii de rezistenţă / apărare. 


Pentru a evita subiectivitatea, clientul trebuie să apeleze la aprecierile sincere ale altor 
persoane, dar această condiţionare de relaţie limitează uneori autonomia clientului în 
autoanaliza efectuată. 


În nevoia de a diminua aceste inconveniente legate de timp, documentare şi elaborare a 
strategilor de performanţă, unele firme din SUA au creat soft-uri SWOT interactive, pe 
care clientul le poate accesa pentru auto-aplicare, contra-cost, în procesul de planificare a 
carierei. 


În consecinţă, metoda analizei SWOT poate fi utilizată în funcţie de: 
e nevoi ale clienților: metodă adecvată de analiză a nevoilor şi resurselor; 


e scop: metodă de obţinere a informaţiilor despre client, de investigare a pieței 
muncii, de marketing personal, de planificare şi dezvoltare a carierei 
(clarifică valori, face un bilanţ al competenţelor, pregăteşte şi precede planul 
de acţiune); 


e mod de desfăşurare a sesiunilor de consiliere: metodă de consiliere 
individuală, mai rar de grup; 


e faze ale procesului de consiliere: metodă pentru stabilirea situaţiei actuale a 
clientului; 


e grad de standardizare: semi-standardizată (standardul SWOT). 

Interviul 


Andreea SZILAGYI 


Universitatea Politehnică, Bucuresti 


Istoric 


Se poate spune că metoda interviului constituie fundamentul practic al oricărei relaţii de 
consiliere şi terapie, indiferent de domeniul de aplicare (persoane, familie, cuplu etc). 


Istoric vorbind, metoda interviului este parte a procesului de consiliere, iar relația de 
comunicare ce se stabileşte între specialist şi client este premisa reuşitei acestui demers. 
Interviul este o metodă nelipsită din cadrul oricărui tip de consiliere, istoria lui 
confundându-se cu cea a acestui domeniu. Până la un punct, consilierea este un interviu 
structurat (într-o măsură mai mare sau mai mică). Începând cu anii ’70 ai secolului trecut, 
formatorii de consilieri din universitățile americane deja alocau cursuri întregi acestei 
metode, iar specialiştii în consiliere organizaţională dezvoltau interviuri structurate şi 
înalt standardizate care vizau evidenţierea competenţelor profesionale transferabile sau 
descrierea unui anumit profil ocupational. 


Fundamente teoretice 


Interviul în consiliere este o relaţie dinamică în cadrul căreia clientul urmăreşte să se 
prezinte pe sine şi problemele sale şi să obţină informaţii, iar consilierul să răspundă 
personalizat la cererile acestuia oferind datele solicitate şi să îşi evalueze partenerul de 
discuţie, în scopul luării unei decizii cu privire la dezvoltarea carierei sau alte chestiuni pe 

care oricare din parti le considera importante (angajare, schimbarea profesiei, luarea unor 
decizii personale importante etc.). 


Prezentarea metodei 


Consilierul, în funcţie de rolul pe care îl joacă în relaţia cu clientul său, poate trata metoda 
interviului din două puncte de vedere: 


Interviul iniţial / de informare - care nu este în mod necesar specific consilierii în 
carieră, ci face parte din procesul de evaluare a clientului şi problemei de consiliere, 
indiferent de context (consiliere şcolară, familială, psihologică, în carieră etc). 


Interviul de selecţie, recrutare sau angajare este specific activităţilor de consiliere şi 
consultanţă în carieră, fiind, în general, utilizat ca instrument de evaluare şi decizie în 
domeniul resurselor umane. În instituţii, specialistul cu dezvoltarea organizaţională este 
cel care utilizează şi un alt tip de interviu, anume Interviul de promovare / dezvoltare. 


Din punctul de vedere al acestui tip de interviu, consilierul poate juca două roluri diferite: 


a. Consilier - recrutor: în aceste situaţii, consilierul ocupă, în general, poziţii 
specifice, precum: consultant în aria resurselor umane sau specialist în 
recrutare etc. 


b. Consilier pentru dezvoltarea carierei: în situaţia în care se doreşte 
„antrenarea” clientului (prin simulare) în vederea prezentării la un interviu de 
recrutare. Aceasta este forma de interviu asupra căreia ne vom opri. 


Având în vedere gradul de organizare a întrebărilor, interviurile pot fi: nestructurate (în 
sensul că nu există o ordine prestabilită a întrebărilor, intervievatorul apelând mult la 
intuiţia şi experienţa sa profesională), structurate (situaţie în care există un „scenariu” al 
întrebărilor clar stabilit, care este urmărit riguros pe parcursul desfăşurării întâlnirii) sau 
mixte (cu un scenariu prestabilit, dar este prevăzut şi un interval de timp în care recrutorul 
este liber să sondeze şi alte aspecte ale personalității candidatului). 


Interviul iniţial / de informare 


Acest tip de interviu are două scopuri distincte: colectarea informaţiilor despre client de 
către consilier, fapt ce reprezintă primul pas în evaluarea naturii şi severitatii problemelor 
acestuia şi crearea unei relaţii pozitive de consiliere. 


Interviul de informare este, în general, semistructurat (consilierilor începători li se 
recomandă folosirea unui scenariu de interviu structurat) şi se poate derula pe durata unei 
sesiuni normale de consiliere (maxim 50-60 de minute). 

Brammer si Macdonald (1996), referindu-se la procesul de consiliere, indiferent de 
contextul in care se desfasoara, descriu esenta consilierii individuale, care ar presupune 
doi paşi: crearea legăturii client - consilier şi facilitarea schimbării (a acţiunii pozitive), 
totul într-un context caracterizat drept o „alianță de lucru”. Autorii expun condiţiile 
atingerii unui nivel de relaţie interpersonală care ar permite facilitarea schimbării şi 
dezvoltării: consilierul trebuie să îşi pună în acţiune însuşirile personale speciale şi să 
manifeste o serie de atitudini adecvate, în timp ce clientul răspunde cu încredere şi 
disponibilitate la această „ofertă” de comunicare. Autorii numesc relaţia de consiliere ca o 
„relaţie de ajutor / sprijin / suport” (helping relationship). Practic, în procesul de 
consiliere individuală, un moment de maximă importanţă este cel al colectării 
informaţiilor semnificative despre client. 


Interviul de informare (intake interview) este prezentat de Hackney şi Cormier (1996) ca 
fiind un element esențial pentru atingerea unui nivel dezirabil de eficienţă în relația de 
consiliere. Considerat atât moment de iniţiere a schimbului de informaţii consilier - client, 
cât şi o metodă de evaluare, acest tip de interviu este diferit de celelalte discuţii între 
client şi consilier şi presupune colectarea informaţiilor referitoare la datele generale de 
identificare a clientului, stilului său de viaţă, problemelor actuale, istoria personală şi de 
familie. Următoarele categorii de informaţii sunt necesare: 


I. Date de identificare: 


1. Nume, adresă, număr de telefon, scurtă descriere a spaţiului de locuit (în 
familie, în campus, cu chirie, singur în cameră sau nu etc.). 


2.  Vârstă, sex, starea civilă (dacă este cazul), clasa sau anul de studii (la elevi 
sau studenţi), locul de muncă (pentru adulţi şi elevi sau studenţi care lucrează 
cu jumătate de normă, temporar sau cu timp de lucru variabil). 


II. Prezentarea problemei pentru care este necesară consilierea: 
1. Când s-a ivit problema, în ce context şi cât de frecvent se manifestă? 
2. Ince fel afectează incidentul viata de zi cu zi a clientului? 


3. Poate clientul să identifice un pattern specific acestei situaţii? Când se 
manifestă? In prezenţa cui? In ce condiţii? 


4. Care a fost factorul care a stat la baza deciziei clientului de a apela la un 
consilier? De ce acum? 


III. Stilul curent de viaţă a clientului: 
1. Cum îşi petrece clientul o zi tipică? Dar o săptămână obişnuită? 


2. Ce activități sociale (cu grupul de prieteni, sportive, religioase, în 
comunitate) sau individuale preferă clientul în timpul liber? 


Care este situaţia şcolară a clientului? 
4. Situaţii speciale în care se află clientul: apartenenţa la o minoritate etnică, 


sexuală, religioasă, boli cronice, tratamente medicale speciale. 


217 


IV. Istoria familiala: 


1. 


Varsta parintilor, ocupatia, personalitatea lor, rolurile in familie, relatia intre 
parinti si a clientului cu membrii familiei sale sau cu alte rude. 


Numele si varstele fratilor clientului, situatia lor socio-profesionala. 
Incidenta bolilor nervoase sau organice in familia clientului. 


Istoria profesională a familiei, gradul lor de stabilitate ocupationala şi in 
spaţiul geografic, modul în care aceste elemente îl afectează pe client. 


V. Istoria personală: 


1. 


6. 
7, 
8. 


Antecedente medicale: boli neobişnuite, accidente etc. din perioada prenatală 
până în prezent. 


Istoria educaţională: şcoli absolvite, incidente şcolare (abandon, absenteism, 
exmatriculări, particularităţi ale relaţiilor cu colegii şi profesorii). 


Situaţia stagiului militar. 
Istoria profesională: slujbe / angajări avute şi relaţiile cu colegii şi superiorii. 


Istoria sexuală şi maritală: probleme semnificative pe parcursul maturizării 
sexuale; logodne; căsătorii; divorturi; motivul despărțirii de ultimul partener; 
dezamăgiri, neîmpliniri amoroase. Clientul are copii? 


Consumul de alcool, droguri şi medicamente (dependenţă). 
Experiente anterioare în consiliere. 


Care este scopul personal al clientului? Ce îşi doreşte de la viata? 


VI. Descrierea clientului în timpul interviului: 


Elemente non-verbale (vestimentația, gestica, mimica, ţinuta, contactul 
vizual, obiecte personale vizibile) şi para-verbale (tonul, timbrul, intensitatea 
vocii). Alte aspecte afişate de client: motivaţia, implicarea, deschiderea, 
flexibilitatea, disponibilitatea afectivă. Nivelul general de cultură, vocabular, 
termeni tehnici, abilităţi practice de comunicare. 


VII. Sumarizare şi recomandări: 

Consilierul formulează concluzii şi exprimă relaţii posibile între problema 
clientului şi celelalte elemente descrise de client pe parcursul interviului. Cât 
este de realist motivul clientului de a apela la consiliere? Este nevoie de o 
recomandare pentru un alt consilier (dacă este depăşit nivelul său de 
expertiză)? Consilierul prezintă un posibil scenariu al viitoarelor şedinţe şi 
numărul lor aproximativ. 


(Adaptare după Hackney şi Cormier, 1996) 


Modelul relatiei de suport la un interviu 


Imagine de Imagine de 
sine sine 
Nevoi o Săi > i = SE ne Nevoi 

‘ Relatia ‘ 
Valor ~~ Consilier oe Valori 
Sentimente pe Interviul Se Sentimente 
Experiente wed ee 
Asteptari Asteptari 
Expertiza Probleme 


Acest model poate fi ajustat in functie de scopurile demersului de consiliere. In general, 
pentru interviurile de informare utilizate in consilierea in cariera, principalele elemente de 
interes sunt: 


e conturarea unei imagini generale despre client (educaţie, experienţă 
profesională, viata personală); 


e identificarea aspirațiilor profesionale ale clientului; 


e identificarea barierelor în calea atingerii acestor scopuri şi a resurselor 
necesare pentru depăşirea lor; 


e conturarea primelor elemente de planificare a deciziei în carieră; 


e identificarea rolurilor sociale jucate de client. 


Există o serie de elemente care ar trebui luate în evidenţă de către consilieri, pentru 
organizarea şi desfăşurarea unui astfel de interviu: 


e studierea protocolului de interviu, înainte de începerea şedinţei; 
e expunerea pentru client, în prealabil, a principiilor etice de confidentialitate; 
e crearea unui mediu calm, liniştit şi care să inspire încredere clientului; 


e utilizarea unui limbaj verbal inteligibil (evitarea jargonului profesional) şi a 
unui limbaj non-verbal deschis şi prietenos; 


e aplicarea principiilor ascultării active şi ale comunicării eficiente 
(parafrazarea, reflectarea sentimentelor, dacă este cazul, sumarizarea etc.); 

e flexibilitate, deşi este foarte importantă parcurgerea temelor de discuţie in 
cadrul interviului, aşa cum sunt ele în succesiune prezentate în protocol, 
anumite „semnale” emise de client (fie non-verbale, fie verbale) nu vor fi 
ignorate şi, la unele din acestea, trebuie adresate întrebări lămuritoare imediat 
sau încheiat / redirecționat interviul; 


e apelul la un supervizor (unde este posibil) sau la colegi, pentru clarificarea 
unor probleme pre- sau post-interviu. 


Interviul de selecţie, recrutare sau angajare 


In cele ce urmează vom folosi termenul „interviu de selecţie” pentru a ne referi la 
toate tipurile de interviu la care se poate apela ca metodă de angajare (recrutare) sau 
promovare în cadrul unei organizaţii oarecare. 


Interviul de selecţie poate fi structurat în mai multe feluri, în funcţie de intenţiile 
recrutorului sau specialistului în resurse umane implicat într-un proces de angajare sau 
promovare profesională. În general, întrebările cuprinse în interviul de promovare vizează 
atât aspecte generale ale postului urmărit cât şi particulare. În ultimul timp au fost 
dezvoltate o serie de instrumente înalt standardizate, complementare interviului, care se 
orientează spre competenţe considerate critice pentru performanţa în muncă: Flanagan's 
Critical Incident Technique (1957), urmat de BARS - Behaviorally Anchored Rating 
Scales şi Kelly's Repertory Grid (Stewart şi Stewart, 1981). 


Interviul de angajare, ca aspect particular al interviului de selecţie, este un instrument 
care acţionează ca un filtru în scopul identificării persoanei potrivite pentru un post 
anume (vacant sau nou creat). Interviul permite factorilor de decizie în aria resurselor 
umane să culeagă informaţii în legătură cu un candidat, în cadrul unei relaţii directe de 
comunicare (fata în faţă sau la telefon). Interviul devine, astfel, o metodă de evaluare, 
avându-se în vedere acele aspecte ale personalităţii candidatului care sunt în legătură 
directă cu specificul postului vizat: capacităţi intelectuale, nivelul de informare ştiinţifică 
şi competențele profesionale operaționale, motivaţia, interesele etc. 


Interviul poate avea o durată de la o jumătate până la mai multe ore (în general, nu mai 
multe de două-trei). 


Din punctual de vedere al gradului de organizare a întrebărilor, interviurile pot fi formale 
sau informale. Cele formale se caracterizează printr-un grad mare de structurare, se pot 
desfăşura în prezenţa unei singure persoane sau a unei comisii, într-un cadrul oficial, la o 
oră fixată anterior. Interviurile informale sau neoficiale se caracterizează printr-o 
atmosferă mai destinsă şi se bazează, de obicei, pe o discuţie între candidat şi o singură 
persoană din organizaţie. Întrebările sunt, de obicei, deschise şi sunt orientate mai mult 
asupra caracteristicilor de personalitate, aspirațiilor şi planurilor de viitor ale clientului. 


Rolul consilierului în carieră este acela de a-l pregăti / antrena pe client în vederea 
susţinerii unui interviu de angajare finalizat cu succes. Există o serie de informaţii care, 
chiar dacă nu garantează reuşita la interviu, îl ajută pe client să îşi formeze o impresie 

generală asupra procesului de recrutare şi, mai ales, să îşi reducă emotivitatea sau nivelul 
de anxietate. Se recomandă, de asemenea, ca pe lângă informarea clientului asupra 
etapelor unui interviu, regulile de urmat, întrebările mai frecvente şi modalități de răspuns 
recomandate etc., consilierul să organizeze şi activități de simulare a interviului (în 
întregime sau doar unele etape ale acestuia), în funcţie de disponibilitatile de timp şi de 
alte resurse avute în vedere în cadrul procesului de consiliere în carieră. 


Consilierul îşi antrenează clientul pentru a se prezenta la un interviu de angajare din 
perspectiva mai largă a unui plan de acţiune în carieră şi a abordării „inteligente” a unei 
organizaţii, instituţii sau companii, vizate de client. Interviul reprezintă pentru client 
primul contact direct cu firma avută în vedere, dar până la interviul în sine, clientul va fi 
instruit asupra unor alte câteva etape importante, cărora acesta trebuie să le acorde 
importanţă în egală măsură: 


e stabilirea unor obiectivele profesionale clare, măcar pe termen mediu şi scurt; 


e analizarea oportunităţilor oferite de postul vizat şi inițierea câtorva cercetări 
pe cont propriu asupra specificului activităţii companiei, puterii sale 
economice şi impactului pe piaţă; 


e depunerea unei candidaturi (cerere, CV, scrisoare de intenţie) fie direct, fie 
prin poştă, e-mail, fax etc. 


Este important ca în cadrul procesului de consiliere în carieră să se acorde în egală 
măsură atenţie tuturor etapelor, nu numai interviului în sine. Practic, un interviu de succes 
este imposibil fără o pregătire riguroasă a tuturor celorlalte aspecte. 


In cele ce urmează, prezentăm pe scurt informaţiile considerate a fi importante pentru 
antrenarea clientului în vederea unei astfel de experienţe. 


Structura unui interviu de angajare 


In situaţia unui interviu formal, întrebările urmează o logică sau un scenariu prestabilit: 


a. Întrebări care au un rol de prim contact si destindere a atmosferei. Exemple: 
Ne-aţi găsit uşor? 
Cum vă simţiți azi? 


Urmează, dacă este cazul, o etapă în care consilierul care face recrutarea de 
personal se prezintă pe sine, iar apoi, în câteva cuvinte, compania, specificul 
activităţii sale, situaţia postului avut în discuţie (vacant sau nou creat). 


b. Întrebări care vizează prezentarea candidatului. Exemple: 
Când ati terminat liceul / facultatea? 


Ce profil ati absolvit? 

Afi absolvit si alte stagii de specializare? Unde? 

Puteţi spune câte ceva despre experienţa dv. profesională în domeniul...? 
c. Întrebări de detaliu pe anumite teme de interes pentru angajator. Exemple: 

În CV-ul dumneavoastră am remarcat că... Ne puteţi da câteva detalii? 


Am observat că există doi ani, în CV-ul dumneavoastră, în care nu ati lucrat 
nicăieri. Ce s-a întâmplat? 


Postul acesta presupune un mare volum de lucru. Cum veţi păstra echilibrul între 
viata personală şi activitatea dv. profesională? 


d. Întrebări ale candidatului (dacă i se oferă o certitudine că va fi angajat). Exemple: 
Care va fi orarul de lucru? 
Unde va fi biroul meu sau atelierul de lucru? 
Pot să vizitez compania? 

e. Interviul se încheie cu mulţumiri, eventual cu precizări din partea angajatorului: 
În concluzie, cred că putem considera deja că ...... 
Vă voi contacta telefonic într-o săptămână pentru a vă comunica rezultatul. 


Vă mulțumim pentru vizită. 


Reguli de urmat într-o situaţie de interviu 


Pentru a convinge, clientul trebuie îndrumat să selecteze şi să furnizeze cele mai relevante 
informaţii despre propriile studii, abilităţi, realizări, experiență. Aproximativ 60% din 
întrebările din timpul unui interviu pentru angajare se referă la aceste aspecte. În general, 
un client neexperimentat găseşte că este dificil să discute (pozitiv) despre propria 
persoană, realizări, succese, dar şi insuccese. Tocmai de aceea se recomandă organizarea 
unor exerciţii simple în cadrul procesului de consiliere în cadrul cărora clientul să fie pus 
în situația să îşi prezinte în mod fluent şi coerent realizările, abilitățile, experienţa. 
Fluenta în discurs denotă inteligență, aptitudini pentru relațiile interumane, abilități 
manageriale. 


Există mai multe aspecte care trebuie luate în considerare în momentul în care clientul se 
pregăteşte pentru interviu. Acestea sunt: 


Dosarul personal, care va conţine toate actele depuse deja la sediul companiei, 
trebuie să fie, în copie, asupra candidatului atunci când se prezintă la interviu. 
Acesta trebuie să fie pregătit să detalieze orice aspect din CV sau din alte 
documente prezentate angajatorului. 

Aspectele psihologice tin de imaginea despre sine şi de gradul de încredere în 
propria persoană. Este recomandat ca să se adopte o strategie de gândire pozitivă 
- clientul să se înarmeze cu optimism şi cu convingerea că are motive suficiente 
pentru a considera că interviul se va finaliza cu succes. Dosarul personal a fost 
acceptat şi a prezentat suficient interes pentru compania potenţial angajatoare 
încât să se organizeze o întrevedere pentru un interviu, cu alte cuvinte, există 
premisa reuşitei. 


Aspectele vestimentare ţin de imaginea pe care clientul o oferă celorlalți. În 
mediul profesional de afaceri s-a renunţat demult la ideea că „nu haina face pe 
om”. În situaţia unui interviu formal, este chiar recomandat să se apeleze la un 
costum sobru, la pantofi şi accesorii (serviete, mape) de calitate. Coafura trebuie 
să fie adecvată, parfumul folosit discret şi bijuteriile reduse la minim. 


Limbajul non-verbal. Semnalele non-verbale care se vehiculează la interviu sunt 
foarte semnificative pentru angajator, care nu va ezita să îşi bazeze decizia finală 
pe acestea, dincolo de modul în care candidatul răspunde la întrebări. Astfel, 
persoana care face recrutarea de personal va lua în considerare modalitățile în 
care clientul se prezintă pe sine, salută, strânge mâna (ferm, dar nu exagerat), 
postura şi poziţia sa pe scaun (care nu trebuie să fie nici foarte încordată, nici 
prea relaxată), contactul vizual (trebuie menţinut în mod constant, dar fără 
insistență sau ostentaţie). De asemenea, literatura de specialitate recomandă 
exersarea unor întrebări (dificile) în situaţii de stres. În lipsa exerciţiului şi luat pe 
nepregătite, candidatul riscă să rupă brusc contactul vizual, semnalizându-i 
recrutorului că ceva este în neregulă. 


Literatura de specialitate vorbeşte de trei momente distincte în pregătirea pentru interviu: 


a. etapa iniţială, în care candidatul adună informaţii despre compania vizată şi 
postul dorit; 


b. etapa interviului propriu-zis, când accentul cade pe atitudinea pozitivă, 
controlul deplin al informaţiei cuprinse în documentele de angajare, 
auto-prezentare; 


c. etapa post-interviu, in care acesta ia notițe imediat după finalizarea întâlnirii 
şi solicită în mod politicos un feedback din partea companiei (indiferent dacă 
se anticipează a fi pozitiv sau negativ). 


In concluzie, consilierul în carieră poate oferi clientului care se pregăteşte pentru un 
interviu de angajare o listă cu anumite recomandări generale şi concrete de tipul: 


e Să ştiţi cu certitudine ce slujbă doriţi să obţineţi. 


e Sa aflați cât mai multe informaţii despre compania şi postul vizate. 

Sa fiti la curent cu noutatile din domeniul in care vreti sa lucrati. 
Sa intocmiti o listă cu calitățile, realizările şi lipsurile dumneavoastră. 


Să vă pregătiți o expunere de 4-5 minute în care să vă prezentaţi calităţile şi 
realizările. 


Să vă pregătiţi să raspundeti la întrebări dificile care vizează lipsurile sau 
nerealizările dumneavoastră, astfel încât să le prezentaţi, pe cât posibil, într-o 
lumină ceva mai favorabilă. 


Sa vă referiti la experienţe şi realizări pentru a demonstra capacitatea dv. de a 
îndeplini obligaţiile profesionale ale postului pe care îl solicitati. 


Să vă asiguraţi că sistemul dumneavoastră de valori este în concordanţă cu 
cel al companiei la care doriţi să lucraţi. 


Gândiţi pozitiv şi aveţi încredere în dumneavoastră. Angajatorul nu este 
adversar. 


Fiţi punctual. Întârzierea la interviu înseamnă o primă părere negativă pe care 
angajatorul şi-o face despre dumneavoastră. 


Chiar dacă sunteţi foarte nervos înaintea interviului, încercaţi să mâncaţi 
putin, fără să intreceti măsura, însă. 


A . 


Evitaţi consumul de „stimulente" înaintea interviului (băuturile alcoolice sau 
cafea). 


Acordati atenţie maximă vestimentatiei! 


In timpul interviului este recomandat să refuzati politicos oferta de a servi 
băuturi răcoritoare sau cafeaua. 


Incercati să nu vă programati o altă activitate importantă în ziua interviului, 
tocmai ca să acordati întreaga dumneavoastră atenţie acestui eveniment. 


Ascultati cu atenţie tot ce spune angajatorul. Acordati interes maxim 
momentelor în care acesta nu spune nimic: pauzele pot fi foarte 
semnificative! 


Fiți sincer, nu mintiti în legătură cu experiența profesională (toate 
informaţiile verbale furnizate de dumneavoastră, ca şi referintele scrise, se 
pot verifica foarte uşor şi, în general, companiile chiar fac acest lucru). 


Dacă nu intelegeti o întrebare, cereti explicaţii şi dacă e nevoie solicitati timp 
de gândire pentru formularea unui răspuns. 


Evitaţi să raspundeti doar cu DA sau NU; încercaţi, pe cât este posibil şi fara 
să cadeti în ridicol, să elaborati răspunsurile şi să oferiţi detalii semnificative. 


Acordati atenţie limbajului non-verbal! (Szilagyi, Vladulescu, 2001) 


Populatia tinta 


Pentru Interviul initial / de informare, populaţia ţintă este reprezentată de toate categoriile 
de clienţi ai procesului de consiliere în carieră: de la elevi, studenţi şi până la adulţi, fie ei 
şomeri, pensionari etc. şi constituie punctul de pornire al procesului de cristalizare a 
relaţiei personale între client şi consilier şi momentul în care consilierul începe să 
colecteze informaţiile necesare bunei desfăşurări a demersului de luarea deciziei şi 
dezvoltarea carierei. 


Pentru Interviul de selecţie, recrutare sau angajare, populaţia ţintă este formată din 
candidaţii aflaţi în situaţie de angajare într-un anumit loc de muncă. 


În cazul şedinţelor de formare / antrenare / simulare pentru un viitor interviu de recrutare 
/ angajare, populaţia ţintă vizată o reprezintă clienţii procesului de consiliere în carieră 
care îşi doresc să se pregătească pentru a-şi depune candidatura în vederea obținerii unui 
anumit post, în condiţiile în care forma de selecţie impune şi susţinerea unui interviu. 


Exemple, studii de caz, exerciţii 


Activităţi practice pentru Interviul initial / de informare 


Împărţiţi grupul de cursanţi în echipe de câte trei persoane: una va juca rolul consilierului 
intervievator, a doua pe cel al clientului, iar al treilea va fi observator sau supervizor. 
Scopul activităţii este exersarea interviului de informare, iar la sfârşit, atât, „clientul”, cat 
Şi „observatorul” vor oferi un feedback „consilierului”. 


lată şi câteva exemple de exerciţii sau teme de meditaţie pentru clienţi: 


e  Întocmiţi o listă cu toate calităţile şi lipsurile dv., de care sunteţi conştient sau 
aveţi confirmări din partea unor persoane de încredere. 


e  Învăţaţi să vă lăudaţi rezonabil, cu modestie, dar convingător! 
e Gândiţi-vă la fapte sau episoade din viata care vă probează calităţile. 


e  Rugaţi un prieten sau o rudă să enumere în scris calitățile, punctele forte şi 
defectele dumneavoastră. Lista ar trebui să cuprindă şi exemple de fapte şi 
conduite care probează calităţile şi defectele. Comparati cele două liste şi 
discutati-le împreună. 

Imaginati-va apoi că persoana care vă ia interviul va invită sa vorbiti despre 
dumneavoastră. 


Alegeţi dintre punctele forte un număr semnificativ de realizări, aptitudini, 
domenii în care sunteţi priceput, prin care să puteţi convinge pe cel care vă ia 
interviul că sunteţi persoana cea mai potrivită pentru postul luat în discuţie. 
Calitățile pe care le alegeţi trebuie să aibă legătură cu specificul postului. 


Pregatiti o prezentare a punctelor dumneavoastră tari ce poate fi făcută în 4-5 
minute. Înregistraţi expunerea şi apoi analizati, ca si când ati fi intervievator: 
tonul vocii, limbajul, argumentele. Refaceti expunerea şi înregistrarea pana 
când sunteţi mulțumit şi aveţi sentimentul că prezentarea este atractivă, 
naturală şi convingătoare. 


În mod inevitabil veţi fi întrebat şi despre punctele dumneavoastră slabe. Nu 
prezentaţi punctele slabe doar confirmându-le pur şi simplu. Explicati ca, din 
punctual dumneavoastră de vedere, lipsa experienţei sau a unor anume 
abilități nu constituie un handicap de netrecut, ci un motiv de dezvoltare 
profesională pentru dumneavoastră, mai ales în condiţiile în care puteţi 
demonstra realizări şi calităţi compensatorii. 


Insuccesele, dacă sunteţi nevoit să le prezentaţi, pregatiti-va să le expuneti 
într-o lumină ceva mai favorabilă. Faceţi dovada că sunteţi conştient de ele, 
ati învăţat de pe urma lor şi că aveţi puterea să vă invingeti slăbiciunile care 
le-au generat. 


Pentru a convinge că aveţi disponibilitati afective şi de voinţă, că sunteţi 
motivat să indepliniti obligaţiile profesionale ce revin postului solicitat, 
furnizaţi informaţii cu privire la: concepția despre muncă şi îndatoriri 
profesionale, trăsături de voință şi caracter, interesele, aspiraţiile si 
iniţiativele dumneavoastră. 


Folosiţi în prezentarea dv. relatări şi nu înşiruiri de calităţi. În loc de „sunt o 
persoană perseverentă, cu inițiativă etc. “, faceti apel la experienţe relevante 
pentru trăsăturile pe care doriţi să le demonstrati. Asemenea relatări se 
încheie conclusiv: „se poate afirma că sunt o persoană perseverentă, cu 
inițiativă“ etc. Prin acest procedeu reusiti să fiți convingător şi, în acelaşi 
timp, modest. 


Nu ezitaţi să vă prezentaţi pasiunile, telurile şi aspiraţiile profesionale, 
demonstrând prin aceasta că gândiţi în perspectivă. 


Selectaţi o companie cunoscută, imaginati-va că doriţi să aplicaţi pentru un 
post oarecare. Pentru etapa de pre-interviu, pregătiți o listă cu toate 
informaţiile pe care le puteţi găsi despre acea companie (folositi-va de toate 
resursele de informaţie posibile). 


Evaluarea metodei 


În procesul consilierii carierei, interviul este piatra de temelie a demersului metodologic 
întreprins de consilier. În acest cadru, se estimează că mai mult de 50% din timp este 
destinat unor activităţi de tip interviu (structurat / semistructurat / nestructurat). Interviul 
este, de asemenea, cea mai răspândită metodă de selecţie de personal şi de promovare în 
cadrul unei organizaţii. Valoarea metodei este confirmată istoric şi practic — fiindu-ne 
imposibil să imaginăm un alt instrument capabil să înlocuiască interviul în cadrul 
procesului de consiliere şi orientare. Mai mult, interviul încurajează atitudinea activă a 
clientului, prin faptul că acesta urmăreşte strategia sugerată de consilier şi este foarte 
sensibil la semnalele - mai ales de natură non-verbală - emise de intervievator. 


Literatura de specialitate aminteşte de o serie de puncte slabe ale interviului ca metodă de 
adunare de informaţii în consiliere, elemente care se manifestă, în special, în condiţiile în 
care consilierul este nepregătit, neexperimentat sau lucrează fără supervizare: 


e interviul are putere de predictie slabă cu privire la performanţelor ulterioare 
ale clientului; 


e  intervievatorul se axează în interviu doar pe câteva aspecte principale ale 
activităţii trecute a clientului (2-3 competenţe); 


e interviul este intuitiv, factorul subiectiv fiind foarte pronunţat (se poate 
întâmpla ca diferiți consilieri să formuleze concluzii semnificativ divergente 
în legătură cu acelaşi client, chiar dacă au urmat acelaşi protocol de interviu); 
subiectivitatea se reduce pe măsură ce experienţa consilierului creşte şi prin 
structurarea metodei. 


Interviul de angajare, pe lângă alte metode de evaluare utilizate de specialiştii consilieri 
sau consultanţi în domeniul resurselor umane, rămâne unul dintre cele mai populare 
instrumente de selecţie. Pregătirea pentru interviu este parte integrantă a procesului de 
consiliere în carieră (şi, mai precis, a etapei de informare în carieră), în condiţiile în care 
piaţa muncii se dovedeşte a încuraja din ce în ce mai mult profesionalismul şi 
competitivitatea. 


Toate aceste elemente trebuie luate în vedere în momentul în care se pregăteşte o sesiune 
de consiliere în scopul colectării de informaţii. Activitatea supervizorului devine de o 
importanţă deosebită, mai ales în situaţiile în care sunt implicaţi consilieri începători. 

Autobiografia si Auto-caracterizarea 

Universitatea „Ştefan cel Mare”, Suceava 


Istoric 


Pentru ştiinţele umaniste este reprezentativă „gândirea psihologică” din scrierile Sfântului 
Augustin şi Sfântului Toma D’Aquino (anii 800) - unde sunt accentuate conştiinţa, 
chestionarea şi auto-examinarea. Autobiografia spirituală a Sfântului Augustin poate fi 
considerată un adevărat examen de conştiinţă care confirmă înseşi spusele inteleptului: 
„Nu căuta în afară; întoarce-te către tine; adevărul sălăşluieşte în omul interior”(Jaccard, 
2000). 


Fundamente teoretice 


Autobiografia ca metodă de exprimare a individualitatii în literatura şi ştiinţele umaniste 
are o lungă istorie. De-a lungul timpului, oamenii s-au dovedit interesați de imaginile 
personale pe care le au semenii lor asupra lumii, astfel că autobiografia este una dintre 
cele mai populare forme de literatură. În general, autobiografiile au apărut ca urmare a 
tentatiei indivizilor de a-şi prezenta viziunea personală asupra experienţelor de viata. 


Abordarea psihanalitică şi, în special studiile lui Freud, accentuează rolul autobiografiei 
în descoperirea de sine, considerându-se că autorul menţionat „a făcut totul în ceea ce îl 
priveşte pentru ca să ajungă la noi cea mai deplină dezvăluire de sine la care se poate 
angaja cineva” (Jaccard, 2000). De fapt, întreaga teorie psihanalitică se bazează şi pe 
analiza şi interpretările pe care Freud le-a realizat propriei biografii, psihanaliza devenind 

primul sistem terapeutic comprehensiv care a examinat originile psihologice ale 
comportamentului uman. 


Auto-caracterizarea este 0 modalitate de auto-patrundere in realitatea personala. 


Kelly (1955) propune auto-caracterizarea (self—characterization) ca tehnică de evaluare a 
sistemului de constructe care descriu personalitatea individului. 


În psihologia constructelor personale, Kelly a căutat o alternativă la cadrele 
deterministe de abordare specifice psihanalizei şi behaviorismului, curente ce au 
caracterizat şcoala psihologică americană înainte de anii ‘50. El consideră persoana ca 
fiind un agent activ şi anticipativ in propria viaţă, capabil să intervină în schimbarea sa 
(nefiind prizonierul nici a mediului în care trăieşte şi nici a trecutului său). Individul îşi 
formează într-o manieră personală constructele prin care vede evenimentele lumii şi îşi 
creează propriile modalităţi de a înţelege realitatea în care trăieşte. Teoria constructelor 
personale arată că individul are puterea schimbării personale. 


Un principiu al psihologiei constructelor personale arată că înţelegerea unui individ 
presupune cunoaşterea modului în care aceasta percepe lumea, respectiv a manierei de a 
lua decizii şi a face alegeri. Kelly arată că în demersul de asistare a schimbării individului 
consilierul trebuie, mai întâi, să înţeleagă modul în care clientul îşi construieşte propria 
imagine despre viaţă, respectiv teoriile sale despre lume. 


e Metodele de colectare a datelor propuse de Kelly sunt destinate să îl ajute pe 
consilier să-şi formeze chiar la începutul procesului de consiliere o imagine despre 
modul în care clientul şi-a construit cele mai importante relaţii interpersonale sau 
despre alte aspecte caracteristice, dominante pentru lumea acestuia. Două dintre 
aceste metode sunt repertoriul de constructe şi auto-caracterizarea scrisă. Nici 
una dintre acestea nu a fost considerată ca fiind un test, ci un punct de plecare pentru 
interpretări ulterior articulate şi ca referinţe pentru realizarea unei evaluări personale 
a schimbării. 
Auto-caracterizarea poate furniza date importante care pot fi supuse unei analize tematice 
sensibile. Aceasta va cuprinde informaţii relevante pentru modul în care clientul percepe 
şi construieşte lumea, iar consilierul are nevoie să înțeleagă modul în care individul se 
vede pe sine, propriile relaţii şi situaţia pe care o traversează. 


The Internet Encyclopaedia of Personal Construct Psychology prezintă 
auto-caracterizarea ca o metodă pur calitativă. Kelly afirmă că metoda este destinată să 
vină în întâmpinarea primului său principiu: „dacă nu ştii ce este în neregulă cu cineva, 
întreabă-l, şi poate îţi va spune” (Kelly, apud Ivey, 1980). Consilierul nu trebuie să fie 
interesat în mod special dacă viziunea personală a individului asupra lumii este veridică 
sau eronată, ci ar trebui să fie centrat pe modul în care clientul se vede pe sine şi relațiile 
sale cu ceilalți. Analiza informaţiei nu se cantonează pe măsurarea procentului de 
afirmaţii pozitive / negative, plăcute / neplăcute, ci, propune Kelly, pe simpla ascultare a 
„naturii care se relevă pe sine” pentru a obține înţelegerea sistemului de constructe 
personale ale celuilalt. 

Auto-caracterizarea este recomandată a fi folosită la începuturile programului de 
consiliere. Aceasta, combinată cu atitudinea de acceptare necondiționată, va susţine 
construirea relaţiei de încredere între consilier şi client şi va asigura dezvoltarea ulterioară 
eficientă a demersului de consiliere. Acceptarea şi respectul sunt aspecte esenţiale în 
construirea unui mediu în care clientul să se simtă suficient de securizat pentru a permite 
înaintarea în procesul de explorare a modalitatilor alternative de a trăi. 


O alta abordare pe care se fundamentează auto-caracterizarea ca metodă de 
auto-explorare este Teoria Perceptiei Sinelui (Self-Perception Theory) - propusă de Daryl 
Bem (1970); aceasta se referă la cunoaşterea de sine care rezultă în urma observării 
propriului comportament, fără a trăi vreo stare de disonanta cognitivă. Percepția sinelui se 
exprimă prin auto-evaluare obiectivă în anumite situaţii precizate. Această auto-evaluare 
este similară unei auto-caracterizări. 


Athena Androutsopoulou (2001), prezintă auto-caracterizarea ca fiind un instrument 
narativ ce poate fi utilizat în consilierea individului şi a familiei. Ea arată că metoda 
propusă de Kelly (self-characterization) poate ajuta procesul de relatare în psihoterapie, 
cu menţiunea că, în acest context, auto-descrierea ar trebui să trateze persoana în 
întregime, sub forma unei naratiuni. Auto-caracterizarea serveşte terapiei prin informaţiile 
obţinute şi care sunt utile în recunoaşterea şi decriptarea „codurilor” sau „temelor 
personale şi/sau familiale”. Tehnica relevă importanţa pe care oamenii o acordă 
negocierii, editării şi, în final, prezentării unei descrieri care portretizează modul de 
percepere a sinelui într-un anumit moment al evoluţiei. 


Prezentarea metodelor 


Autobiografia este o investigație retrospectiv-longitudinală prin intermediul căreia 
individul este încurajat să-şi exploreze experienţele personale. 


Această metodă solicită colaborarea subiectului în acţiunea de cunoaştere a propriei 
personalităţi şi are la bază capacitatea de a privi retrospectiv faptele sale, a le analiza, a 
avea păreri despre sine, a observa şi înțelege reacţiile altora fata de sine (Holban, 1978). 


Autobiografia este considerată ca o metodă relativ uşor de aplicat datorită implicării 
persoanei în acţiunea de a relata, de obicei în scris, evenimentele considerate importante 
în evoluţia proprie. Holban face distincţia între două forme de autobiografie: una oficială 
- rezultată în urma unui demers de colectare a informaţiilor din înscrisuri oficiale, ce 
privesc date specifice de identificare pentru subiect (data şi locul naşterii, date despre 
părinţi şi componenţa familiei, despre şcolaritate şi condiţiile de viata) si una destinată 
înţelegerii modului de structurare a personalităţii. Diferenţele între aceste două forme de 
structurare a autobiografiei se evidenţiază prin faptul că prima formă are în mai mare 
măsură o valoare informativă, pe când cea de-a doua are o valoare interpretativă. Pentru 

consiliere, ambele tipuri de autobiografie sunt utile, însă cea de-a doua forma este 
esenţială în procesul de evaluare a persoanei în primele şedinţe de consiliere. 


Forma oficială poate fi baza unei prime abordări a copilului prin identificarea 
parametrilor dependenţi de mediul familial, şcolar sau social şi care au anumite 
repercusiuni asupra procesului de devenire a persoanei consiliate (Holban, 1978). 


Ca metodă de investigaţie, autobiografia presupune o incursiune a subiectului în viaţa sa 
în vederea identificării evenimentelor semnificative pentru evoluția personală. Acest 
demers furnizează un cadru în care se pot face conexiuni între faptele de viaţă şi structura 
psihologică şi oferă posibilități de interpretare a evoluţiei personalității în contextul 
relaţiilor sociale. De asemenea, autobiografia facilitează cunoaşterea modului în care 
clientul priveşte la un moment dat sensurile evenimentelor din propria sa viaţă, iar 
consilierul are ocazia de a identifica pattern-urile motivationale care stau la baza 
comportamentului clientului sau sistemul de constructe prin care subiectul vede lumea. 


Metoda oferă o imagine asupra modului în care clientul îşi structurează relaţiile 
interpersonale, se adaptează la grupurile sociale şi se integrează în formele instituționale 
ale comunităţii. Avem, astfel, acces la informaţii despre dimensiunea socială a 
personalităţii. 


Modul de raportare a subiectului la sarcina de redactare a autobiografiei poate fi, de 
asemenea, un semnal pentru consilier şi va aduce un plus de cunoaştere cu privire la 
dominantele personalităţii clientului pentru o mai corectă interpretare ulterioară. 


Autobiografia are ca scop evaluarea / diagnoza / interpretarea personalităţii clientului, 
înţelegerea modului în care acesta îşi organizează viaţa şi acţionează în mediul său social, 
cunoaşterea sistemului de constructe prin care îşi structurează lumea, iar toate acestea pot 
configura o hartă a universului clientului, a imaginii sale asupra propriei deveniri. 


Gibson şi Mitchell (1981) prezintă autobiografia ca o tehnică de auto-raportare, drept una 
dintre cele mai valoroase abordări care implică participarea activă a clientului, facilitând, 
atât pentru consilier cât şi pentru client, înţelegerea punctelor tari, a celor slabe, precum şi 
a unicitatii persoanei. 


Metoda autobiografică se diferenţiază de alte tehnici folosite în consiliere, prin faptul că 
oferă clientului oportunitatea de a-şi descrie propria viaţă aşa cum a trăit-o şi aşa cum o 
vede. Această metodă lasă loc clientului de a se exprima în legătură cu ce consideră a fi 
important în viaţa sa, de a accentua trăirile plăcute sau neplăcute, de a identifica valori, de 
a descrie interese şi aspirații, de a recunoaşte succesele şi eşecurile, de a face apel la 
relaţii interpersonale semnificative. Clientul descoperă acţiuni şi influenţe care au dat 
sens vieţii sale şi pe care le poate explica în fata celorlalți fără dificultate. 


Autobiografia este o „reconstrucție a memoriei personale”, este o „oglindă împărtăşită cu 
ceilalți, interpretată in mod subiectiv şi o dorință de auto-prezentare”, rezultată din 
reflectia asupra sinelui şi devenirii sale. 


Demersul autobiografic poate aduce la suprafață experienţe traumatizante, neintelese, 
conflicte nerezolvate, care ar putea împiedica evoluţia clientului. In acelaşi timp, aceasta 

metodă poate susţine formarea identității de sine şi chiar dezvoltarea cognitivă, întrucât 
are rolul de reconciliere şi de re-aducere împreună a tuturor etapelor vieţii, făcând 
posibilă recăpătarea coerentei şi redescoperirea sensului existenţei. 


Autobiografia poate explora oricare din dimensiunile vieţii personale (aria profesională, 
artistică, cognitivă, emoţională) şi subiectul devine în urma acestui proces mai conştient 
de fiecare din dimensiunile sale la nivel perceptiv, emoțional şi intelectual. 


Redactarea se poate realiza pe baza unor indicaţii referitoare la alegerea temei personale 
de explorat, la selecţia unui episod sau a unei relaţii mai importante din viata sau 
considerarea întregii vieţi fără a urmări vreun pattern narativ. Acest demers descrie un 
drum realizat în sens invers pentru căutarea de noi înţelesuri ale parcursului personal. 
Metoda se bazează pe retrospectie ca proces cognitiv de reorganizare a materialului 
biografic în vederea evidentierii părților semnificative ale existenţei. 


Autobiografia ca metodă este utilizată cu succes şi în consilierea persoanelor de vârsta a 
treia şi se consideră că are o adevărată valoare terapeutică întrucât promovează 
conştientizarea de sine, auto-dezvăluirea şi capacitatea de a genera interpretări alternative 
ale propriilor experienţe de viaţă (Botella, Feixas, 1992, International Journal Ageing 
Human Development). 


Metoda poate fi considerată un instrument de facilitare a conştientizării propriilor relaţii 
interpersonale şi a înţelegerii vieţii de zi cu zi, prin recunoaşterea importanţei diverselor 
experienţe trăite pe parcursul vieţii. 


Gibson şi Mitchell (1981) sugerează diferite moduri de tratare a clientului atunci când 
consilierul consideră necesară utilizarea autobiografiei: acesta să îi cunoască utilitatea şi 
să primească asigurări că va fi respectată confidentialitatea schimbului de informaţii. 
Consilierul poate să ofere câteva indicaţii privind conţinutul autobiografiei sau modul 
general de abordare a acestui text, propunând un ghid de urmat în redactarea scrierii 
autobiografice. Autorii menţionaţi prezintă posibilele modalităţi de analiză şi interpretare 
a scrierii autobiografice: în primul rând, consilierul trebuie să elaboreze o listă sau un 
rezumat al tuturor aspectelor pe care le consideră relevante pentru nevoile de consiliere 
ale clientului; în alte situaţii, consilierul poate doar să concluzioneze aspectele pe care el 
le consideră importante. 


Kiley (1975, apud Gibson, Mitchell, 1981), propune următorul format pentru analiza 
autobiografiei: 


I. Incidente semnificative 

II. Organizarea textului (limbaj, profunzimea exprimării etc.) 
III. Omisiuni, comentarii răuvoitoare, afirmaţii inexacte 
IV. Puncte de verificat ulterior 


V. Comentarii de sumarizare 

Peter Madison (1969) autorul lucrării Personality Development in College 
(www.mentalhelp.net) sugerează următorul plan în redactare a autobiografiei: 


1. „O prezentare generală a propriei persoane: date despre familie şi statutul tau in 
cadrul acesteia, alte persoane importante în viaţa ta etc. 


2. Amintiri din prima copilărie: evenimente, experienţe foarte plăcute şi neplăcute. 


3. Idei neobişnuite avute în copilărie: despre părinţi, despre cum apar copiii, Ce este 
moartea? Ce-i determină pe părinţi sa bea sau să se certe? 


4. Conceptul de sine în copilăria mică: Cum te simţeai? Ce abilităţi si ce slăbiciuni 
aveai? Cum reactionau ceilalți fata de tine?. 


5. Persoane semnificative in familia de origine si în situaţia prezentă: relaţia ta cu 
acele persoane, primele amintiri şi sentimente faţă de ele. 


6. Perioada de criză: cum ai trecut prin perioada de criză a adolescenţei? 


Descrie-te din diferite perspective: Cum te văd ceilalți (persoanele de sex opus)? 
Profesorii sau prietenii tăi? Colegii? Cum crezi că eşti cu adevărat? Ideal, cum ţi-ar 
plăcea să fii? Iti exprimi sentimentele sau le reprimi ? 


8. Prince te asemeni şi prin ce eşti diferit de membrii familiei? Fă comparații din punct 
de vedere fizic, atitudinal, comportamental şi valoric. 


9. Relațiile în familie: Care sunt relaţiile între părinţii tai? Copil / adolescent fiind, erai 
mai degrabă dependent sau independent? Ce relaţii ai acum cu membrii familiei? 


10. Cum iti văd viitorul celelalte persoane semnificative din viata ta? 
11. Istoria sexualităţii: primele amintiri, experienţe plăcute / neplăcute. 


12. Scolaritatea şi cariera: atitudinile părinţilor, prietenilor şi ale tale cu privire la 
şcoală şi carieră. Cât timp petreci la muncă şi cât timp ai liber? 


13. Prietenie, iubire, viaţă socială: grupul de prieteni, activităţi sportive, hobby-uri; tipul 
de comunitate în care ai trăit. 


14. Crize, regrete, experienţe extraordinare: descrie trei dintre cele mai grave sau 
neplăcute întâmplări din viaţa ta şi trei din cele mai plăcute experienţe. 


15. Schimbări viitoare pe care ai vrea să le faci în viaţa ta: descrie obiectivele majore 
pentru un an, pentru cinci, zece şi douăzeci de ani. 


16. Reacţii la scrierea autobiografiei: înainte, în timpul şi după finalizarea redactării. 
17. Expectatii realiste: Ce este mai probabil să se întâmple în viata ta în viitor? 


18. Graficul vieţii: sumarizeazd-fi viata marcând fiecare an cu „suişurile” şi 
„coborâşurile” care ti-au marcat viata de la naştere până în prezent. Notează in 
grafic, folosind simboluri sau fraze, cauzele acestor variații”. 

Gibson şi Mitchell prezintă o variantă de utilizare a autobiografiei, considerată drept 
abordare inovativă: înregistrarea autobiografică (recomandată pentru unii clienţi, în 
anumite circumstanţe). Înregistrarea autobiografică oferă clientului oportunitatea de a 
face o descriere orală a propriei vieţi. Alegerea acestei tehnici de către consilier se face în 
urma unui proces de evaluare în care consilierul decide dacă exprimarea orală este mai 
adecvată decât cea scrisă. Această variantă este mai avantajoasă pentru persoanele care se 
exprimă oral cu mai multă uşurinţă decât în scris, permite prezentarea liberă a anumitor 
detalii care altfel ar fi fost omise, este mai puţin supusă cenzurii decât forma scrisă, iar 
expresivitatea lingvistică poate da informaţii relevante despre impactul emoţional al 
evenimentelor descrise. 


Demersul autobiografic se poate structura cronologic sau folosind anumite criterii care să 
faciliteze procesul analizei retrospective. Jigău (2001) prezintă câteva din criteriile 
semnificative pentru consilierea carierei precum educaţia, formarea profesională, cadrul 
social al activităţii, realizări personale. 


Ca metodă de investigaţie psihologică, autobiografia se apropie de anamneză, conversaţie 
şi psihanaliză, care reprezintă analize retrospective conduse însă, de o terță persoană. 


Autobiografia este asemănătoare cu auto-caracterizarea, cu deosebirea că aceasta din 
urmă este o auto-investigatie transversală. 


Auto-caracterizarea se înscrie în categoria metodelor care favorizează conturarea unui 
portret cât mai aproape de realitate, din perspectiva clientului, util în managementul 
procesului de consiliere şi care reprezintă viziunea personală sau propria imagine a 
subiectului despre sine. 


Holban (1978) prezintă auto-caracterizarea ca o metodă de cunoaştere care solicită 
colaborarea persoanei pentru obţinerea de informaţii. Specificul metodei constă în faptul 
că se aduc informaţii despre individualitatea psihică, încercând o decriptare a formulei 
personale. Această metodă permite „descifrarea formulei individuale” (Holban, 
Gugiuman, 1972) întrucât favorizează accesul la cunoaşterea nu numai a dominantelor 
personalităţii (posibil de realizat prin utilizarea altor tehnici de investigaţie), ci şi ale unor 
aspecte mai personale (inaccesibile altor metode). 


Gibson şi Mitchell (1981) prezintă auto-caracterizarea drept o metodă care implică 
participarea clientului şi asigură consilierului informaţii cu privire la imaginea de sine a 
subiectului. „Portretul” rezultat reprezintă o perspectivă strict personală din punctul de 
vedere al clientului asupra conţinuturilor propriei vieţi şi pe care subiectul este dispus să 
le dezvăluie. Autorii includ auto-caracterizarea (self-description) în categoria tehnicilor 
non-standardizate de evaluare umană, termenul ,,non-standardizat” indicând o abordare 
mai largă, mai variată şi mai subiectivă a colectării şi interpretării informaţiilor. 


Lărgirea gradului de înţelegere a clientului va duce la creşterea probabilității de a oferi 
servicii de consiliere adecvate şi eficiente şi care să întâmpine nevoile acestuia. 

Pşait (Holban, 1978) descrie trei aspecte ale metodei din perspectiva informaţiilor pe care 
le oferă: 


e  auto-caracterizarea, ca sursă de informaţii despre structura proprie şi de 
profunzime a personalităţii; 


e  auto-caracterizarea, ca sursă de informaţii despre atitudinile subiectului fata 
de propria sa persoană; 


e  auto-caracterizarea, ca produs al activităţii. 


Auto-caracterizarea poate fi considerată o metodă narativă prin intermediul căreia 
individul îşi descrie evenimentele de viaţă într-o structură unică şi creează teme care dau 
semnificaţie acestei structuri. 


Caracteristici ale auto-caracterizării (Holban, 1978): 


e caracter apreciativ - subiectul face judecăţi de valoare în relatarea sa despre 
propriile conţinuturi psihice, acordând calificative propriilor capacităţi; 


e caracter subiectiv - subiectul descrie propria personalitate, în acelaşi timp are 
conştiinţa că se prezintă pe sine unui public; 


e  auto-investigaţie transversală - subiectul prezintă informaţiile detaliate despre 
propria personalitate la care are acces într-un moment dat al evoluţiei sale. 


Auto-caracterizarea respectă principiul unităţii în activitatea de cunoaştere a persoanei, 
fiind o poartă de acces a consilierului, care are, astfel, informaţii şi despre echilibrul 
personal al clientului. Metoda oferă informaţii valoroase despre fundamentul cultural al 
personalităţii, iar consilierul poate extrage date utile unei interpretări calitative privind 
nivelul dezvoltării personale a clientului. Prin auto-caracterizare, în funcţie de gradul de 
disponibilitate a clientului în a face dezvăluiri, sunt aduse la suprafaţă informaţii care 
descriu potenţialul individual (caracteristici personale, fizice, fiziologice, psihologice), 
nivelul de realizare a individului (ansamblul de obisnuinte, deprinderi, tehnici de lucru, 
gradul de activare a caracteristicilor personale în urma exercitării acestora prin acţiuni 
educative), nivelul aspirațiilor (informaţii despre proiectul personal, deziderate 
proiectate). 


Conţinutul scrierii ne poate da informaţii atât despre gradul de auto-cunoaştere a 
clientului, cât şi despre sursele utilizate în acest proces: feedback-ul din partea celorlalţi 
(părinţi, profesori, colegi de generație), observarea propriului comportament (Bem, 1970, 
Teoria percepției sinelui), urmată de definirea atitudinilor şi sentimentelor personale; 
compararea cu ceilalți (în scopul perfecționării sau auto-evaluării personale). De 
asemenea, acest conţinut poate fi o sursă de informare în legătură cu atitudinile 
subiectului fata de problematica sa, în legătură cu schemele şi convingerile cognitive care 
îi determină comportamentul, cu preferinţele şi ierarhiile sale valorice. 


Cunoaşterea acestor atitudini va oferi consilierului posibilitatea descoperirii direcțiilor 
specifice de abordare a clientului pentru obținerea cooperării. Analiza conținutului 
auto-caracterizării va permite identificarea de expresii specifice ca simbol pentru tema 

personală a subiectului, şi va facilita, de asemenea, identificarea de trăsături de 
personalitate cu impact la nivelul comportamentului. Auto-caracterizarea relevă opinia pe 
care o are subiectul despre propria persoană, prin evaluarea pe care o face asupra 
comportamentelor sale, inteligenţei sau succesului în plan social şi aprecierile făcute de 
alţii. Auto-caracterizarea poate să conţină informaţii despre sistemul de atribuiri (locul 
controlului), credinţele personale, modul de apreciere a calităţilor sale, felului propriu de 
conduită în relaţiile sociale, stilul de rezolvare a problemelor şi de luare a deciziilor, 
specificul motivatiei sale, imaginea de sine (prezentă şi dezirabilă), capacitatea de 
asumare a riscurilor, cât şi despre atitudinile dominante ale persoanei fata de sine, de 
ceilalţi şi faţă de muncă. Auto-caracterizarea este cadrul în care pot fi relevate informaţii 
semnificative despre nivelul de dezvoltare emoţională a clientului, despre maturitatea / 
imaturitatea sa afectivă oglindită în dependența față de persoanele apropiate sau in 
duce la înţelegerea stilului de viaţă al subiectului şi a sistemului de valori care îi 
fundamentează întreaga personalitate, toate acestea având ca rezultat creşterea gradului de 
înţelegere a subiectului de către consilier, dar şi de către sine însuşi. 


Metoda se recomandă a fi folosită în primele şedinţe ale demersului de consiliere pentru a 
îmbogăţi repertoriul de cunoaştere a consilierului. Acesta va face interpretări calitative 
pentru a surprinde aspecte relevante pentru personalitatea consiliatului şi istoria 
personală. 


Auto-caracterizarea se recomandă a fi solicitată şi în alte etape ale consilierii, astfel se va 
obține un feedback în ce priveşte evoluţia clientului pe parcursul implicării sale in 
procesul de consiliere şi, în acelaşi timp, vor fi colectate informaţii cu privire la 
transformările survenite în structura personală, dar şi în modul de percepere a sinelui. 


În funcţie de disponibilitatea clientului de auto-analiză, auto-caracterizarea poate aduce în 
prim plan informaţii relevante despre intimitatea psihică a persoanei sau o simplă privire 
generală, de ansamblu, asupra realităţii psihice individuale (Pşait, apud Holban, 1978). 


Populaţia ţintă 


Autobiografia se recomandă a fi folosită, în special, cu persoanele adulte care manifestă 
uşurinţă în exprimare (Holban, 1978). Această metodă de investigaţie retrospectivă se 
bazează pe capacitatea individului de a reactualiza istoria personală şi de a extrage datele 
semnificative în evoluţia sa psihologică. 


In consilierea copiilor, metoda poate lua forma exercitiului-joc, aceştia primind câteva 
instrucţiuni de respectat care le vor facilita demersul de auto-dezvaluire. 


Fiind o metodă ce presupune o anumită capacitate de analiză, auto-caracterizarea se 
adresează în special elevilor mari, adolescenților şi adulţilor. Metoda poate fi folosită şi în 

consilierea copiilor, pentru aceştia fiind utilă şi în dezvoltarea personală, tocmai prin 
exerciţiul de auto-reflectie pe care îl presupune. 


Exemple, studii de caz, exerciţii 


Exerciţii 


1. Realizati propria biografie discutând valorile personale, aspiraţiile, experiențele de 
viaţă în care aţi fost în situaţia de a lua decizii. 


2. In cadrul procesului de consilierea carierei folosirea metodei autobiografice presupune 
sugerarea unor puncte de referință pentru demersul narativ care să ghideze clientul în 
procesul de auto-explorare. Prezentăm în continuare câteva posibile repere: 


e Ince domenii, situaţii de viaţă am avut succes şi în care am avut insucces? 


e Am întâmpinat dificultăţi în obţinerea de rezultate şi succese? Dacă da, ce 
eforturi suplimentare a trebuit să fac? 


e Când am fost recunoscut(ă) pentru activitatea mea şi când am fost criticat(ă)? 


e Cum am reuşit să-mi organizez munca, studiul, activitățile în care m-am 
angajat? 


e Ce părere aveau ceilalți despre mine, stilul meu de muncă, studiu etc.? Cum 
mă vedeau ceilalți? In ce măsură opinia lor corespundea cu propria mea 
realitate? Cine sunt acele persoane? 


e Ce atitudine aveam fata de reprezentanţii autorităţilor? Cum şi când am fost 
capabil(ă) să mă fac ascultat(ă)? 


e Cum mă vedeam atunci? Cum mă văd acum? 


Exerciţii de utilizat în consilierea copiilor 
Munţi şi văi - exercițiu cu suport grafic (adaptare dupa Shapiro, 1998): 


Instrucţiuni: Traseaza o linie orizontală care să reprezinte viata ta. La un capăt scrie data 
naşterii tale, iar la celălalt scrie data de astăzi. Pe această linie vei desena „munţi şi văi”: 
munţii îi vei desena deasupra liniei orizontale şi vor reprezenta întâmplări plăcute, 
fericite, iar văile vor fi desenate dedesubtul liniei orizontale şi vor reprezenta momentele 
neplăcute, triste din viata ta. Încearcă să-ţi amintesti cât mai multe dintre întâmplările 
semnificative ale vieţii tale. 

Copilul va fi pus în situaţia de a readuce in prezent experienţe trăite, cărora le atribuie 
caracteristici afective polare (plăcut - neplăcut), pe care le poate detalia la cerere si 
asupra cărora consilierul poate face interpretări calitative. 


Cadranele vieţii 


Completaţi cadranele de mai jos cu informaţiile cerute. Descrieti în cuvinte-cheie 
aspectele semnificative ale vieții dumneavoastră din perioadele specificate. 


Viaţa mea în urmă cu 10 ani Viaţa mea în urmă cu 5 ani 


Viaţa mea acum Viaţa mea peste 5 ani 


In funcție de vârsta clientului şi de necesităţile procesului de consiliere, perioadele pot 
varia. Exercitiul permite clientului o situare coerentă trecut - prezent - viitor, utilă in 
demararea planificării carierei. 


Linia vieții 
Trasati o linie care să reprezinte viata dumneavoastră. Pe această linie, situaţi cronologic 


aspectele pe care le consideraţi a fi semnificative pentru evoluţia dumneavoastră 
(experienţe de învăţare, întâlniri deosebite, experienţe traumatizante etc). 


Consilierul poate formula următoarele instrucţiuni sub forma unor exerciţii care să 
faciliteze auto-dezvăluirea şi pe care clientul este de acord să le parcurgă: 


e  „„Realizaţi o descriere a propriei persoane din perspectiva tuturor aspectelor 
de viaţă semnificative.” 


e Răspundeţi în scris la întrebările „Cine sunt eu?” şi „Cum sunt eu?” 
Argumentati exemplificând cu fapte din viata cotidiană. 


Gibson şi Mitchell (1981) prezintă trei tipuri de ghiduri pentru realizarea autobiografiei în 
scopul optimizării procesului de planificare, organizare şi scriere a acestui text, precum şi 
pentru creşterea gradului de înţelegere şi apreciere a scriitorului de către cititor. Clientul 
este încurajat să folosească propriul stil în redactare, să accentueze şi să detalieze 
informaţii despre perioade, evenimente, persoane pe care le consideră semnificative, iar 
aceste indicaţii să fie considerate doar ca un ajutor şi nu ca linii directoare. 


Exemplul 1 


Partea I: Perioada preşcolară. Familia mea, locul in care am crescut, primele amintiri, 
prietenii, aspecte plăcute şi neplăcute. 

Partea a I-a: Anii de şcoală. Scoala primară, gimnaziul, liceul, colegiul, facultatea, 
profesori, prieteni, discipline şcolare preferate şi respinse, evenimente semnificative, 
experienţe, călătorii, preocupări, decizii. 


Partea a III-a: Perioada adultă. Unde am locuit, experienţa de munca, familie şi prieteni, 
călătorii, hobby-uri, formarea continuă, preocupări şi decizii. 


Partea a IV-a: Perioada prezentă. Eu, cel de acum. 


Partea a V-a: Planurile de viitor. 


Exemplul 2 
1. Persoane semnificative în viaţa mea. 
2. Evenimente şi experienţe semnificative în viaţa mea. 


3. Locuri semnificative în viata mea. 


Exemplul 3 


Începe autobiografia de când poţi să-ţi reaminteşti (de ex.: primele amintiri din copilărie). 
Vorbeşte despre acele lucruri care te-au impresionat şi au avut impact asupra ta, care iti 
sunt vii în memorie, indiferent dacă sunt fericite sau triste. Încearcă să incluzi acele 
evenimente despre care crezi că ti-au marcat viata (cum ar fi mutarea într-o altă localitate 
sau intrarea la liceu). Pe măsură ce scrii despre anumite evenimente încearcă să arăţi cum 
te-au afectat acele situaţii, ce oameni ti-au influențat viata cu adevărat şi cum toate 
acestea au schimbat modul în care tu simţi şi actionezi astăzi. Mentioneaza speranţele şi 
planurile tale de viitor (de ex.: Ce speri să faci peste zece ani?). 


Fragmente autobiografice (după Gibson şi Mitchell): 


„Cred că m-am simţit ca un nimeni de când mă ştiu. Mă gândesc că poate mama m-a 
respins pentru că nu am fost fată, deoarece când m-am născut, în familia mea erau deja 
cinci băieţi. În copilărie se pare că nu am reuşit niciodată să fac vreun lucru cum trebuie 
şi mama obişnuia să spună că nu pot face nimic corect pentru că sunt un nimeni. Îmi 
amintesc că ea şi tatăl meu au început să-mi spună „Ole Nimeni”. Apoi fratele meu cel 
mai mare, cel cu simţul umorului, m-a numit „N. B.” (Nobody - Nimeni). Restul familiei a 
considerat drăguţ numele acesta, aşa că atunci când am intrat la şcoală şi pe parcursul 
şcolii mi s-a spus N. B. De fapt eu mă numesc James Laswich. Adesea trebuie să mă 
opresc, să mă gândesc care este numele meu real, într-atât sunt de obişnuit să mi se 
spună N. B. Cred că unul dintre motivele pentru care sunt obişnuit cu asta este pentru că 
mi se potriveşte foarte bine numele de „Ole Nimeni”. Uneori cred că nu este nici un 
profesor care să-şi amintească de mine odată ce am părăsit sala de clasă şi ştiu că multi 
copii chiar nu-şi amintesc de mine. Cred că sunt singurul elev din şcoală care nu are un 
„cel mai bun prieten.” 

Nota consilierului: „Cazul lui „Olé Nimeni” este un exemplu de afirmaţie semnificativă 
în cadrul autobiografiei care furnizează consilierului indicii pentru a înţelege retragerea 
în sine şi slaba stimă de sine a clientului”. 


Exemplul 4 (auto-caracterizare) 


„Eu cred ca o persoană nu ar trebui să fie fatis predictibilă, ci ar trebui să posede o 
consecvență şi în gândurile şi sentimentele cele mai ascunse. Nu sunt cel care mă 
deghizez în mod deliberat sau, din anumite motive, îi induc în eroare pe cei cu care 
lucrez sau vin în contact. Nu mă apropii de ceilalți şi nu sunt întotdeauna suficient de 
răbdător pentru a căuta calităţile colegilor mei. Punctul meu de vedere a fost considerat 
prea sensibil la un moment dat, dar îmi place să cred că sensibilitatea mea crescută îmi 
permite să simt viaţa mai profund şi să mă bucur de frumuseţea pe care o pot trăi. Sunt 
idealist, serios, extrem de grijuliu fata de cei care au nevoie de ajutor şi sunt un bun 
ascultător. ” 


Notele consilierului: „Citind aceasta auto-caracterizare, se poate observa că subiectul 
păstrează distanța faţă de colegi şi este considerat a fi uneori prea sensibil. Această 


auto-caracterizare este valoroasă pentru descrierea interacțiunilor sale cu colegii” 
(Gibson şi Mitchell, 1981). 


Evaluarea metodei 


Avantaje ale autobiografiei: 


Autobiografia oferă o imagine asupra propriei vieţi a clientului, ajută la înţelegerea 
sistemului de reprezentări ale clientului, oferă informaţii valoroase despre background-ul 
cultural, etnic şi social al acestuia. 


Metoda autobiografică oferă clientului şansa unui insight pentru sine (posibilitatea de a-şi 
interpreta propria poveste), acesta poate descoperi noi înţelesuri ale personalității sale, 
poate re-configura atitudini fata de sine şi faţă de persoanele semnificative din viata sa. 
Experienţa relatării istoriei personale, mai ales pentru adulţi, poate fi una de îmbogăţire a 
repertoriului de auto-cunoastere, de provocare la auto-reflectie, de stimulare la acţiune 
sau de detensionare (Gibson, Mitchell, 1981). 


Dezavantaje ale autobiografiei: 


Relatarea autobiografică depinde în mare măsură de capacitatea de exprimare (orală sau 
în scris) a clientului, sinceritatea acestuia, posibilitatea sa de auto-analiză retrospectivă, 
disponibilitatea de a recunoaşte şi readuce în prezent experienţe trecute, precum şi de 

capacitatea de a conferi acestor experienţe interpretări realiste in contextul propriei 
deveniri sociale şi profesionale. 


Condiţii 


Autobiografia devine valoroasă în condiţiile în care cel care o redactează dispune de 
capacitate de introspectie şi auto-analiză, de posibilitatea de a face deosebirea între 
evenimentele semnificative şi cele nesemnificative din viata sa şi de a-şi prezenta 
întâmplările de viaţă cu deschidere şi sinceritate. Sinceritatea este condiţionată de natura 
relaţiei între consilier şi consiliat, aşadar, o relație de încredere, de acceptare 
necondiționată din partea consilierului este necesară. 


Valoarea autobiografiei în investigarea psihologică este condiționată şi de contextul în 
care i se cere subiectului să facă această relatare, de gradul de oboseală, dispoziția 
afectivă sau starea generală de sănătate în momentul respectiv. De asemenea, calitatea 
scrierii autobiografice depinde şi de valorile subiectului care pot influenţa reprezentarea 
actuală a experienţelor trecute. 


Avantaje ale auto-caracterizarii: 


Auto-caracterizarea constituie cadrul care permite consilierului să obțină răspunsuri la 
întrebări precum „Cum vede clientul lumea?”, „Care este contextul în care trăieşte?”, 
„Cine este acest individ?”, „Care sunt caracteristicile sale cele mai importante?”, „Care 
este stilul de viaţă al acestui client?”, „Care sunt valorile sale?”. 


Metoda oferă informaţii despre dimensiunea psihică a persoanei, despre imaginea de sine 
a clientului, inaccesibile altor mijloace de investigare. Utilizată în etape diferite ale 
consilierii, această metodă poate oferi o imagine asupra evoluţiei individului, fapt care va 
aduce un plus de înţelegere pentru consilier şi o creştere a eficienţei procesului de 
orientare. De asemenea, prin exerciţiul de auto-reflectie pe care îl presupune, 
auto-caracterizarea poate contribui la dezvoltarea personală a individului, descoperirea şi 
conştientizarea resurselor proprii şi clarificarea situației problematice pe care o 
traversează. Prin auto-caracterizare, individul poate să-şi dezvolte un sens al identităţii şi 
coerentei care îi va permite să împărtăşească propria experienţă cu alții. 


Dezavantaje ale auto-caracterizarii: 


Auto-caracterizarea depinde in mare măsură de capacitatea subiectului de auto-analiza şi 
de disponibilitatea acestuia de a comunica informaţii personale. De asemenea, relevanta 
informaţiilor depinde de sinceritatea subiectului şi de nivelul de încredere investit în 
relaţia de consiliere. 


Această metodă se bazează pe auto-cunoastere şi presupune, implicit, „capacitate de 
analiză, o bună imagine de sine, realism, intuiţie, luciditate, interiorizarea şi utilizarea 
corectă pentru sine a criteriilor de evaluare, responsabilitate” (Jigău, 2001). 

Condiţii de utilizare a auto-caracterizării: 
e stabilirea unei relaţii de încredere între consilier şi subiect; 
e asigurarea clientului că informaţiile oferite vor fi utilizate corect; 


e crearea unei atmosfere securizante, de încredere şi acceptare, care sa 
favorizeze auto-dezvăluirea. 


Utilizarea acestei metode se cere a fi realizată cu pricepere şi tact şi necesită respectarea 
unor condiţii care se referă la disponibilitatea de auto-analiză a clientului, precum şi la 
natura relaţiei între consilier şi consiliat. Pentru a utiliza corect această metodă consilierul 
trebuie să fie capabil de a stabili o ierarhie între date, de a distinge între informaţia 
nesemnificativă, comună şi cea care are o importanță deosebită pentru demersul de 
consiliere pe care îl conduce. 

Auto-cunoasterea asistata de calculator 

Istoric 


În decursul istoriei aplicaţiilor informatizate de consilierea carierei întâlnim elemente 
variabile şi constante. De la primele aplicaţii din anii '60 ale calculatorului în orientare 
„tehnologia utilizată s-a schimbat în mod continuu şi rapid, în timp ce nevoile indivizilor 
de a se evalua, informa despre oportunităţile existente şi adopta decizii au rămas 
constante” (Sampson, 2002). 


Aplicațiile informatizate pentru evaluarea psihologică au deja o istorie. Dezvoltarea 
acestor programe are trei faze distincte: etapa conceptuală şi de cercetări timpurii 
(începutul secolului XX până la sfârşitul celui de-al doilea război mondial), etapa de 
implementarea practică de sisteme ca răspuns la unele cereri şi nevoi directe; etapa 
dezvoltării sistemelor deschise, mijlocită de extinderea World Wide Web-ului (www) şi a 
Internet-ului. 


Etapa conceptuală şi de cercetări timpurii. Etorturile psihologilor de a crea tehnologii 
care să diminueze costul administrării şi interpretării testelor şi chestionarelor psihologice 
se regăsesc chiar din etapa de debut a psihologiei. Clark Hull a dezvoltat în 1928 o 
maşină de calcul care era capabilă să administreze teste de aptitudini şi să extragă din 
rezultatele obţinute recomandări pentru carieră. Deşi prelucrarea automată a datelor 
pentru testele vocationale a început încă din 1940, implementarea largă a acestor idei nu a 
fost însă posibilă decât în anii '50 odată cu răspândirea calculatoarelor electronice. 


Etapa de implementarea practică de sisteme începe după alocarea unor investiţii 
substanțiale pentru dezvoltarea sistemului de învăţământ, în general, şi de sisteme de 
consilierea carierei, în particular. Institutul American pentru Cercetare a finanţat proiecte 

şi initiative în domeniul consilierii care au condus, începând cu anii '70, la dezvoltarea 
unor programe mai complexe de informare şi consiliere (precum SIGI şi Discover). 


După generaţia de dezvoltare tehnologică sistemele pot fi grupate în patru perioade: 

1. 


procesare de instrucţiuni (începând cu anii ‘50) - presupunea trimiterea 
fişelor de răspuns ale clienţilor pentru diferite chestionare sau teste la centrul 
de calcul aflat într-o anumită locaţie pentru procesare, apoi aceştia primeau 
rezultatele interpretate; 


sisteme online de obţinere a informaţiilor (începând cu anii *60) - utilizatorul 
se conectează prin cablu de telecomunicaţii la un computer central 
(mainframe) şi interacționează cu acesta pentru a obţine informaţiile 
necesare. Aceste calculatoare imense erau foarte scumpe, dificil de întreţinut 
şi utilizau limbaje de programare care nu dispuneau de o interfață 
prietenoasă, fiind mari consumatoare de timp. Ele puteau fi întâlnite doar în 
universităţi, agenţii guvernamentale sau în marile companii. Ca urmare a 
acestor inconveniente, computerele ,,mainframe” nu au avut un impact prea 
mare asupra activităţii umane, în general, sau practicii de consiliere; 


sisteme de sprijin pentru dezvoltarea carierei (începând cu anii ‘60) - pe 
lângă conectarea la serverul central pentru obţinerea de informaţii, acestea 
permit în plus simularea unui sistem de explorarea carierei. In 1962 Digital 
Equipment Corporation (DEC) a produs primul minicomputer care utiliza 
microprocesoare. Răspândirea largă a acestora într-un scurt timp şi apariţia 
unor limbaje de programare mai prietenoase a determinat un interes crescut 
pentru utilizarea calculatorului în general, cât şi pentru aplicaţii de consiliere. 
Ca exemple concrete amintim programul ELIZA dezvoltat în 1966 prin care 
se încerca redarea de comentarii pertinente din perspectiva terapiei centrate 
pe persoană (vezi online:  www-ai.ijs-si/eliza-cgi-bin/eliza_script). 
Producătorii întâmpină serioase probleme în interpretarea limbajului natural, 
fapt ce a încetinit procesul de „înlocuire” a consilierului cu calculatorul. Ca 
urmare a progreselor tehnologice, mai târziu se reiau tentativele de dezvoltare 
a programelor de consiliere: PlatoDCS (Sistem de consiliere a dilemelor) era 
o aplicaţie menită să ajute clienţii să depăşească blocajul generat de 
consecinţe contrarii ale alternativelor, oferind clienților un model structurat 
de rezolvare a dilemelor. MORTON utiliza o abordare centrată pe principiile 
terapiei cognitive pentru a preveni stările depresive prin identificarea 
gândurilor care le generează; 


sisteme pentru micro-calculatoare (începând cu anii '70) - în această etapă 
orice program sau sistem poate fi stocat pe calculatorul personal (de acasă 
sau din sala de clasă) schimbând modul în care era înţeleasă utilitatea 
tehnologiei informaţiei. 


Etapa World Wide Web şi a dezvoltării utilizării Internet-ului marchează întreaga 
perioadă contemporană, definind o nouă generaţie de sisteme caracterizate prin accesul 
liber la informaţii prin reţelele de calculatoare din toată lumea. 


Fundamente teoretice 


Calculatorul în sine nu reprezintă o metodă specifică de consilierea carierei, ci o aplicaţie 
a acelor funcţii de consiliere, care adesea necesită prelucrări algoritmice ale informaţiilor, 
calcule complexe sau operaţii rutiniere şi care pot fi modelate şi transpuse printr-un 
program logic (software), ce utilizează diferite resurse / conţinuturi electronice 
multimedia (precum text, hipertext, imagini, animaţie, sunet), prin intermediul unor 
echipamente (hardware - computerul cu diferitele sale sisteme periferice: camera video, 
imprimantă, tastatură, căşti cu microfon, telefon mobil etc.). Dezvoltarea aplicaţiilor de 
consiliere cu ajutorul calculatorului a impus, în literatura de specialitate, procesul 
consilierii asistate de calculator ca o metodă specifică. 


În procesul consilierii carierei, atât auto-cunoasterea cât şi informarea asupra 
oportunităţilor nu au sens decât în perspectiva identificării celor mai eficiente şi 
satisfăcătoare parcursuri educative şi profesionale. Pentru a lua o decizie bună referitoare 
la cariera viitoare trebuie puse în corespondenţă trăsăturile personale cu cerințele 
profesionale ale locurilor de muncă. Deşi în prezent există sisteme informatizate de luarea 
deciziilor destul de complexe, în esenţă, programele de punere în corespondenţă vizează 
identificarea acelor profesii care corespund în cea mai mare măsură aptitudinilor 
personale. 


Testele şi chestionarele psiho-pedagogice informatizate sunt aplicaţii ale calculatorului 
care măsoară în mod automat capacitatea intelectuală, cunoştinţele sau rezultatele şcolare, 
interesele, aptitudinile, valorile sau trăsăturile de personalitate. Aplicațiile informatice în 
domeniul testării psihologice iau mai multe forme în funcţie de tehnologia utilizată şi de 
scopul testării. După mediul utilizat se împart în: feste interactive pe Internet sau 
programe stand-alone. În funcţie de scopul testării facem diferența între teste / 
chestionare de interese, aptitudini, valori, personalitate etc. 


Diferite instituţii de renume precum American Psychological Association (APA) şi 
Association for Measurement and Evaluation in Counseling and Development (AMECD) 
au dezvoltat o serie de standarde şi principii ale unei testări eficace şi responsabile 
pentru principalele etape ale procesului de evaluare: selectarea testului, instruirea, 
administrarea, prelucrarea datelor şi interpretarea. Acestea ar putea fi rezumate în 
următoarele criterii: 


e alegerea de instrumente adecvate diferitelor categorii de clienţi; 


e instruirea adecvată pentru testare a persoanelor evaluate; 

e respectarea procedurilor standard de administrare, prelucrare şi interpretare; 
e controlul mediului de testare şi asigurarea unui climat favorizant; 


e pregătirea persoanelor testate pentru receptarea interpretării rezultatelor 
obţinute. 


Apariţia Internet-ului are implicaţii importante pentru testarea psihologică. Aplicațiile 
informatizate de testare pot fi acum nu numai salvate de la distanţă şi administrate pe 
calculatorul personal, dar sunt dezvoltate şi website-uri specializate care permit testarea 
online. Toate aceste noi aplicaţii presupun şi riscuri crescute care sunt grupate în două 
categorii: probleme legate de utilizarea inadecvată a testelor şi de relationarea umană 
(Sampson, 2000). 


Utilizarea inadecvată a testelor. Testarea in format creion-hârtie presupune interpretarea 
testelor de către consilieri competenţi, în timp ce instrumentele de auto-testare sunt 
proiectate pentru auto-interpretare. Pericolul apare atunci când instrumentele tradiționale 
sunt furnizate prin Internet sau CD-ROM, iar procesele de administrare şi interpretare 
realizate automatizat sunt considerate echivalente cu cele oferite de un consilier. „Dacă 
nu există date care să garanteze validitatea, atunci interpretarea prin Internet a 
instrumentelor tradiţionale fără intervenţia unui consilier este inadecvată (National 
Career Development Association, 1997, apud Sampson, 2000)”. 


Utilizarea calculatorului pentru interpretarea testelor de auto-cunoaştere (CBTI — 
Computer Based Test Interpretation) în vederea sprijinirii deciziilor în carieră, ridică o 
serie de probleme de natură profesională şi etică (Sampson, 2003): 


e Ince măsură se aplică standardele actuale de evaluare psihologică şi în cadrul 
serviciilor oferite prin Internet? 


e Care sunt pentru consilierea carierei modalitățile corecte şi incorecte de 
utilizarea calculatorului pentru interpretarea testelor în evaluare? 


e Cum poate fi integrată cu succes interpretarea informatizată a testelor în 
procesul consilierii carierei? 


e Cine este calificat să utilizeze calculatorul pentru interpretarea testelor? 


e Care sunt potentialele beneficii şi ce probleme ridică utilizarea calculatorului 
în interpretarea testelor? 


Interpretarea testelor asistată de calculator are implicaţii importante în procesul 
auto-testării sau testării asistate de practicieni în consilierea carierei, pentru că există o 
serie de probleme, beneficii, cât şi experienţe contradictorii referitoare la validitatea şi 
utilitatea interpretării informatizate a testelor. 


Cercetările empirice centrate pe aspecte legate de relationarea umană arată faptul ca 
„video-conferinţa şi interacţiunea de tip fata în faţă sunt forme de comunicare similare 
dar nu identice ... video-conferinta favorizează o centrare mai puternică pe sarcină şi o 

constientizare sporita a participantilor, a imaginii lor fizice in procesul inregistrarii 
vizuale fata de interacţiunea de tip fata in faţă” (Oravec, 1996, apud Sampson, 1997). 
Totuşi, in prezent, nu este clar modul în care video-conferintele influenţează dezvoltarea 
relaţiilor umane în procesul de consiliere şi dacă acest tip de interacţiune îl ajută pe client 
să înțeleagă şi să aplice rezultatele testului pentru a-şi rezolva problemele şi a-şi schimba 
comportamentul (Sanders şi Rosenfield, 1998, apud Sampson, 1997). 


Conform unui studiu realizat în 2000, Sampson identifică o serie de alte posibile aspecte 
etice care necesită atenția practicianului: 


e confidentialitatea datelor despre client transmise şi depozitate pe un server 
central poate fi compromisă; 


e oferirea de informaţii interpretative prin Internet poate fi atractivă, dar nu şi 
validă; 

e lipsa intervenţiei consilierului pentru clienţii care au nevoie de un nivel mai 
personalizat de asistenţă poate duce la concluzii şi decizii eronate; 


e consilierii inadecvat pregătiți pot utiliza in mod greşit aceste facilități sau 
deveni dependenţi de aplicaţiile de interpretare computerizată; 


e lipsa conştientizării unor circumstanţe specifice locației clientului poate 
determina o interpretare eronată a rezultatelor la testare sau eşuarea în a 
identifica anumite aspecte relevante; 


Internet-ului sau anumitor resurse contra cost; 


e accesarea Internet-ului dintr-o locaţie unde mai sunt şi alte persoane 
împiedică stabilirea unui mediu de intimitate vizuală şi auditivă necesară 
clientului pentru a stabili şi menţine o relaţie de consiliere eficientă. 


Prezentarea metodei 


După cum arată Bowlsbey (apud Bingham, 1991) una din funcţiile consilierii ce poate fi 
în parte preluată cu succes de calculator este evaluarea psihologică. 


Utilizarea aplicaţiilor informatizate de testare presupune parcurgerea următoarelor etape: 
selectarea testului adecvat, instruirea clientului, administrarea instrumentului, prelucrarea 
datelor şi interpretarea testului. 


Selectarea testului adecvat nevoilor. Cazul ideal este acela în care pe Internet sunt 
disponibile exact acele teste necesare nevoii de consiliere ale tuturor clienţilor şi validate 
pe populația naţională. Practicianul îşi clarifică mai întâi scopul testării clienţilor şi 
identifică instrumentele adecvate, apoi trece la selectarea testului potrivit prin obținerea si 

utilizarea informaţiilor despre acestea. Pentru fiecare instrument susceptibil a fi utilizat 
consilierul trebuie să obţină informaţii legate de calitățile sale tehnice (fidelitate, 
validitate, norme de administrare, resurse interpretative şi adecvarea la diferitele categorii 
de clienţi), în funcţie de care va opta pentru cea mai bună variantă. Internet-ul prezintă 
avantajul că informaţiile referitoare la testele disponibile pot fi permanent actualizate. 
Pentru informarea în legătură cu experienţa altor practicieni în utilizarea adecvată ori 
pertinenţa unor instrumente pentru anumite categorii de beneficiari, consilierii pot utiliza 
liste de discuţii specializate. 


Instruirea pentru completarea testului. Pentru a asigura validitatea testării este necesar ca 
persoana vizată să fie instruită în mod adecvat asupra procesului testării, astfel încât să 
urmeze cât mai îndeaproape procedura standard de administrare. Instruirea se poate face 
fata in fata în cazul utilizării computerului ca resursă într-un centru de consiliere sau la 
distanță prin mijloace precum paginile web sau alte tehnologii Internet unde consilierii, 
organizaţiile profesionale sau dezvoltatorii de teste pot oferi informaţii pentru diferite 
tipuri de instrumente de testare. 


Administrarea testelor. Administrarea propriu-zisă în scopul testării se face, fie prin 
accesarea de website-uri de auto-testare protejate, de regulă, de o parolă, fie prin rularea 
unor aplicaţii descărcate de pe Internet sau instalate pe calculatorul personal de pe un CD. 
Dacă întâmpină dificultăţi în administrarea testului, clienţii pot apela la facilitățile de tip 
e-mail, chat sau video-conferinta pentru a solicita sprijin consilierilor. 


Importanţa respectării procedurilor standard de administrare a testului şi a asigurării unui 
climat favorizant poate fi accentuată la instruirea pentru testare, dar în lipsa consilierului, 
nu există garanţii că aceste cerinţe chiar sunt îndeplinite. 


Prelucrarea datelor. În situaţia de auto-testare apare riscul confuziei clientului sau 
percepţiei acestuia „că ar fi vorba de răspunsuri „magice ” ... trebuie să fie clar modul în 
care itemii determină scalele de date si acestea, la rândul lor, interpretarea testului ... 
prin facilităţi speciale ale programului” (AMECD, 1989, apud Sampson, 2000). 


Interpretarea testelor. Sampson a enumerat o serie de modalităţi prin care Internet-ul 
poate îmbunătăți interpretarea testelor: pregătirea clientului, interpretarea generală a 
testului şi apoi, a rezultatelor individuale la test şi supervizarea: 


Pregătirea clientului pentru interpretarea testului presupune prezentarea unor 
informaţii repetitive, operaţie care se poate realiza foarte bine prin aplicaţii de 
calculator. 


Interpretarea generală a testului constă în oferirea, de asemenea, de informaţii 
repetitive şi consumatoare de timp pentru consilier şi care pot afecta performanţa 
acestuia. Sampson identifică în acest sens „două efecte negative asupra 
clientului: clientul poate să nu primească informaţiile de care are nevoie 
referitoare la terminologia de bază utilizată într-un anumit test şi ce măsoară 
scalele şi scorurile totale (lipsa a unor cunoştinţe de bază poate face şi mai 
dificilă înţelegerea şi aplicarea informaţiilor interpretative specifice oferite de 
consilier); în cazul în care consilierul pare plictisit atunci când oferă informaţiile 

de bază clientului, acesta poate considera ca faptul se datorează lui însuşi şi, 
prin urmare, buna relaţia de consiliere este periclitată”. Chiar dacă informaţiile 
de bază sunt comunicate in mod profesionist, consilierului îi rămâne mai putin 
timp pentru a ajuta clientul să înțeleagă factorii care îi influențează 
comportamentul şi să integreze această înţelegere într-un plan realist de 
schimbare personală. Interpretarea generală a rezultatelor la un test cu ajutorul 
unui computer „ajută clientul să fie mai bine pregătit pentru interpretarea 
rezultatelor individuale prin cunoaşterea terminologiei şi conceptelor de bază şi 
a naturii scorurilor” (Sampson 1983). Alocând computerului sarcinile repetitive 
de instruire şi prelucrare, consilierul se poate concentra pe funcţiile interpersonale 
de sprijinire a clienţilor în înțelegerea şi aplicarea rezultatelor testului în 
circumstanţe individuale, pe ,,decodarea” interpretării în termeni comprehensibili 
pentru fiecare client (Sampson, 2000). 


Interpretarea rezultatelor individuale la test presupune realizarea automatizată a 
acestui proces, fapt care sporeşte validitatea şi fidelitatea testării, oferind 
consilierului o bază mai largă şi consistentă de date pentru interpretarea 
rezultatelor testării. Natura standardizată a prelucrării creşte consistenţa 
interpretării, iar „rapoartele realizate de calculator, tind să fie mai cuprinzătoare 
şi mai obiective” (Sampson, 2000). 


Unele programe permit prezentarea interpretării de către o figură (virtuală sau 
reală) adecvată grupului de referinţă al persoanei testate prin selectarea unor 
variabile precum genul, vârsta, etnia etc. ,,4 avea constant în vedere grupul său 
de referinţă îl ajută pe clientul care îşi administrează un test, să se raporteze la 
acesta şi să înțeleagă mai uşor persoana care îi prezintă interpretarea” 
(Sampson, 1990). 


Integrarea resurselor multimedia în facilitățile de interpretare a testelor şi 
adaptarea la diferite stiluri cognitive, permite utilizarea acestora pentru persoa- 
nele cu capacităţi de lectură mai limitate. Totuşi, resursele de pe Internet care 
abundă în texte, date şi care sunt foarte structurate fac dificilă citirea lor. Atunci 
când consilierul are de a face cu clienţi din zone îndepărtate sau cu persoane cu 
dizabilităţi fizice care preferă să acceseze aceste servicii de acasă, se poate 
organiza o video-conferinté prin Internet pentru prezentarea şi discutarea 
interpretărilor la teste (Sampson, 2000). 


Supervizarea. Consilierii pot comunica prin grupuri de discuţie, video-conferinta, 
e-mail, chat nu numai cu clienţii lor, dar şi cu experţi din domeniu pentru 
supervizare sau interpretarea unor rezultate atipice la teste. 


Pentru evitarea problemelor de natură etică în utilizarea Internet-ului în testare, Sampson 
propune trei arii de intervenţie: conştientizare, atitudine şi formare. 


Atunci când se foloseşte evaluarea prin Internet consilierii trebuie să fie conştienţi de 
problemele potenţiale care pot interveni şi să găsească soluţiile adecvate de prevenire a 

acestora. Astfel de probleme pot apărea în legătură cu validitatea si confidentialitatea 
testarii, modul cel mai potrivit de interventie a consilierului, furnizarea consilierii in zone 
indepartate fara suficiente informatii despre contextul local din care provine clientul, 
accesul limitat al acestora la Internet din cauza resurselor financiare, intimitatea vizuală şi 
auditivă în administrarea testelor şi consiliere. 


Atitudinile consilierilor fata de utilizarea tehnologiei informatice în activitatea lor variază 
de la respingere în totalitate, la acceptare necritică. Abordarea adecvată ar fi „un optimism 
precaut prin care consilierul vede testarea prin Internet ca potențial utilă dacă se 
folosesc website-uri de testare valide, de către clienţi care dispun de un anumit nivel de 
sprijin şi consiliere, care să răspundă nevoilor lor” (Sampson, 2000). 


Pe lângă conştientizarea problemelor potenţiale şi adoptarea unor atitudini adecvate, 
consilierul trebuie să-şi dezvolte competenţe specifice în furnizarea de servicii de 
consiliere prin Internet care să prevină potentialele probleme etice, să poată evalua 
adecvat validitatea şi calitatea website-urilor de specialitate pe care le utilizează sau 
recomandă clienţilor, să aprecieze exact în fiecare situaţie nivelul de sprijin de care are 
nevoie clientul, să ştie să utilizeze motoarele de căutare prin Internet, să fie familiarizat 
cu website-uri de consiliere de referință şi să le integreze adecvat în intervenţiile de 
consiliere. 


Competentele specifice ale consilierului necesare în utilizarea Internet-ului includ 
abilităţi: 

e pentru dezvoltarea de pagini web; 

e  deutilizarea unui forum de discuţii; 

e  deutilizarea poştei electronice (e-mail) în comunicare; 

e de sprijinire a clienţilor în căutarea de informaţii legate de consiliere; 


e pentru aplicarea reglementărilor legale şi normelor etice ale serviciilor de 
consiliere prin Internet; 


e de utilizare a Internet-ului în identificarea şi accesarea oportunităţilor de 
formare continuă în consiliere; 


e de evaluarea calităţii informaţiilor de pe Internet. 


Populaţia ţintă 


Societatea contemporană presupune extinderea activităţii de studiu pe tot parcursul vieţii 
pentru a putea ţine pasul cu cerinţele exercitării profesiei în diferite domenii de activitate 

şi, totodată, presupune o cerere sporită pentru servicii de consiliere din partea unor 
categorii mult mai largi de clienţi. Deşi teoretic pot fi dezvoltate aplicaţii informatizate de 
testare psihologică pentru aproape toate vârstele, există anumite limitări legate de 
particularitatile dezvoltării psihice la anumite vârste, cum ar fi şcolarii mici sau 
persoanele cu vârste înaintate. Un alt impediment este legat de atitudinea refractară în faţa 
aplicaţiilor de calculator a unor persoane adulte care nu au beneficiat de iniţierea în 
utilizarea computerului în perioada studiilor generale iniţiale. Cea mai largă aplicabilitate 
a evaluării asistate de calculator se întâlneşte la elevi, studenţi şi populaţia activă. 


În ceea ce priveşte ariile de activitate, se remarcă o incidenţă crescută pentru persoanele 
care lucrează în domenii ce necesită a fină dexteritate manuală, acuitate vizuală şi 
concentrare a atenţiei precum conducători auto (in special cei din domeniul public), piloți 
de avioane, militari, pentru elevii aflaţi în procesul cristalizării unei alegeri profesionale 
sau a tinerilor absolvenţi care caută un loc de muncă, dar şi pentru adulţii care doresc 
să-şi continue studiile sau să-şi schimbe locul de muncă. 


Exemple, studii de caz, exerciţii 


În prezent, în România sunt disponibile câteva programe informatizate specializate de 
auto-cunoastere (InterOptions, GO şi BTPAC) şi punere în corespondenţă (SEMM). 


InterOptions - Chestionarul de preferinţe pentru ocupaţii în România este o aplicaţie 
informatizată de auto-cunoastere şi punere în corespondenţă care poate fi utilizată atât cu 
asistenţa consilierului, cât şi în mod individual. 


Aplicația a fost dezvoltată în cadrul programului Informare şi Consiliere în Carieră de 
către Ministerul Muncii şi Ministerul Educaţiei şi este disponibilă în Centrele de 
Asistenţă Psihopedagogică şi Cabinetele de consiliere profesionale. 


Programul oferă următoarele facilităţi (se poate începe cu oricare din primele două etape, 
fiecare conducând automat şi la parcurgerea celeilalte): 


1. Auto-evaluarea preferințelor profesionale ale clientului (Domeniile mele de 
interes) pe o scală cu cinci trepte (nu mi se potriveşte absolut deloc, nu mi se 
potriveşte foarte bine, nehotărât, mi se potriveşte destul de bine şi mi se 
potriveşte foarte bine) in cinci domenii: 


= directiv - leadership, independență şi inițiativă, cu performanțe in 
conducerea activității altora şi managementul de proiect; 

= inovativ - înclinații spre ştiinţă, abstractizare, independenţă intelectuală 
şi creativitate, cu performanţe în activităţi de experimentare, măsurare, 
verificare de idei, cât şi în cercetare şi domeniul matematic; 

= metodic - agreează rutina sistematică, lucrul cu detalii, după instrucţiuni 
clare şi excelează în ocupaţii tehnice, funcționăreşti sau care implică 
utilizarea calculatorului; 


= obiectiv - preferă domeniile care implică lucrul cu maşini, procese, 
metode şi date, realişti, consecventi, organizaţi, respectă metode si 
procese standard şi excelează în domenii precum reparaţii sau construcţii 
(care presupun lucrul cu obiecte, materiale, maşini-unelte, echipamente, 
instrumente tehnice); 


= social - preferă lucrul direct sau indirect cu oamenii, sunt receptivi la 
nevoile şi interesele acestora, preferând domeniile economice şi sociale 
(de asistenţă, ajutorare sau în serviciul comunităţii). 


Consilierul instruieşte personal clientul asupra conţinutului celor cinci domenii de 
interes şi procedura de auto-evaluare sau îl trimite pe acesta la secțiunea 
respectivă din program pentru a parcurge individual etapa de auto-evaluare. 


Administrează Chestionarul de interese solicitând răspunsuri la 50 de întrebări, 
proces care evidențiază frecvenţa răspunsurilor pentru cele cinci domenii de 
interes; această secţiune este parcursă de client în mod individual. 


Realizează un Profil personal de interese profesionale şi oferă un grafic 
comparativ pe trei niveluri (coborât, mediu, ridicat) pe baza rezultatelor 
auto-evaluării prin chestionar a domeniilor de interes. Pentru fiecare domeniu de 
interes clientul trebuie să compare punctajele obţinute, programul sugerând o 
reflecţie mai adâncă acolo unde diferenţele sunt majore sau întărind imaginea de 
sine acolo unde punctajele sunt apropiate; în acelaşi timp sunt reamintite 
trăsăturile definitorii ale celor cinci domenii. 


Realizează un raport personal (Rezultatele Dvs.) ce cuprinde Domeniile de 
interese obţinute, exprimate sub forma unui cod Holland din trei litere 
corespunzătoare principalelor domenii de interes (de ex.: SOm indică drept 
niveluri mai ridicate pe cel social - S, urmat de cel obiectiv - O, cel mai mic fiind 
metodic - m) şi a unui grafic, cât şi o listă cu ocupaţii sugerate (descrise pe baza 
NOC Clasificarea Naţională a Ocupatiilor din Canada), accesibile prin butonul 
Răsfoire care oferă atât o Prezentare pe scurt, o detaliere a celor trei interese din 
codul personal, condiţii de angajare, cât şi unele informaţii despre locul de muncă 
şi angajatori, structurile de interese pentru fiecare ocupaţie includ opţiunea 
Ataşează la raportul meu tipărit ce poate fi bifată pentru imprimarea 
informaţiilor pe hârtie; clientul poate explora liber lista ocupatiilor sugerate sau 
cu asistenţă şi comentarii din partea consilierului. 


Răsfoire bază de date permite explorarea unor ocupaţii cu o structură (cod) de 
interese diferită de cea personală; şablonul fiecărei ocupaţii include în plus 
opţiunea Recapitulare profil personal pentru a permite o comparaţie pertinentă a 
diferenţei de interese. Căutarea este permisă după trei criterii: 


= Structura de interese permite selectarea unui cod de interese diferit, cel 
implicit fiind identificat prin chestionar. 


= Ocupaţia permite căutarea după denumirea unei ocupaţii sau după un 
cuvânt cheie, cât şi listarea tuturor ocupatiilor din baza de date. 


= Codul NOC format din patru cifre (cu subdiviziuni). 


Deşi chestionarul de interese poate fi reluat în timp pentru verificarea consecventei 
răspunsurilor, consilierul poate oferi clientului şi posibilitatea de a continua investigația 
altor ocupaţii utilizând codul de interese deja identificat în sesiunea anterioară. 
Rezultatele obţinute pot fi imprimate şi înmânate clientului. Se recomandă urmărirea 
evoluţiei clientului şi sprijinirea sa în dezvoltarea unui plan personal pentru dezvoltarea 
carierei. În plus, datele despre interesele personale trebuie coroborate cu informaţiile 
despre aptitudini, context socio-familial etc. ale clientului, în cadrul unor şedinţe 
ulterioare de consiliere. 


Utilitatea programului constă în funcţia de informare a clienţilor şi de clarificare a 
domeniilor de interes personale, cât şi de identificare a unor trasee posibile ale carierei. 


Programul este util atât în cazul elevilor (de gimnaziu) care nu au o opţiune clară 
şcolar-profesională pentru a le oferi în urma realizării profilului personal de interese o 
serie de sugestii, cât şi pentru cei care au deja o opţiune în minte de a verifica dacă 
aceasta are legătură cu profilul de interese obţinut sau este doar o idee nerealistă indusă 
de mediul de influenţă. Spre exemplu, în cazul unui absolvent de liceu care doreşte să 
urmeze studii universitare în cadrul Universităţii Politehnice Bucureşti, dar nu are nici o 
informaţie despre facultăţile universităţii şi specificul acestora, realizarea profilului de 
interese, explorarea ocupatiilor recomandate, coroborate cu o informare adecvată din 
partea consilierului despre facultăţile existente vor oferi acestuia datele necesare pentru 
a-şi exprima o opțiune mai realistă şi justificată. 


BTPAC - (Bateria de Teste Psihologice de Aptitudini Cognitive). Versiunea soft a acestei 
baterii este disponibilă atât în variantă online necesitând conexiune Internet şi obținerea 
dreptului de utilizare, cât şi în variantă offline care necesită instalarea de pe un CD. 
Programul prezintă cele 23 de teste disponibile şi în varianta creion-hârtie, patru dintre 
acestea necesitând pentru parcurgere prezența unui operator. Testele BTPAC (vezi 
articolul: Bateria de teste psihologice de aptitudini cognitive) sunt etalonate pentru 
populaţia cu vârsta între 12 şi 50 de ani. Varianta soft a BTPAC permite compararea 
computerizată a aptitudinilor angajatului cu cele necesare profesiei dorite conform 
cerinţelor existente în COR (Clasificarea Ocupatiilor din România). 


Pentru aplicarea testelor sunt necesare: manualul BTPAC, caietul de răspuns (doar pentru 
cele patru teste care necesită participarea consilierului) şi un calculator care să satisfacă 
următoarele cerinţe minimale: Hardware Pentium I 166 MHz, memorie 32 Mb RAM, 
placa video SVGA cu o rezoluţie 800x600 pixeli, placă sunet, mouse, iar pentru varianta 
online conexiune Internet; Software: Windows 95, Internet Explorer 4.0 sau Opera 6.0. 
După încărcarea programului cu ajutorul CD-ului de instalare (care ocupă 75 Mb) se 

prezintă următoarele opţiuni: Creare, Actualizare, Tipărire, Comparare, Căutare si 
Copiere profil, Actualizare etaloane, Documentaţie şi Părăsire program. 


Pentru utilizarea variantei soft, consilierul va parcurge următorii paşi: 


e constatarea în prealabil că subiectul este familiarizat cu calculatorul este 
odihnit, că ambianța este liniştită şi motivanta; 


e asigurarea că sunt îndeplinite cerinţele hardware şi software, iar data afişată 
de calculator este cea corectă (vârsta calculându-se automat în funcţie de data 
naşterii, iar profilul este dependent de vârsta biologică); 


e asistarea clientului în crearea profilului în baza de date utilizând codul 
numeric personal; 


e alegerea variantei de testare pe care o va administra clientului (integrală sau 
scurtă); 


e prezentarea subiectului funcția celor 3 butoane de utilizare a testului în 
varianta soft; 


e administrarea testului respectând instrucţiunile specificate în manual fără să 
ofere feedback pe parcursul testării; 


e compararea profilului individual obţinut (automat) cu profilul ocupatiilor; 
e interpretarea profilului şi comunicarea rezultatelor persoanei examinate. 


După obținerea graficului ce reprezintă profilului personal al clientului, acesta va accesa 
(cu asistența consilierului) opţiunea Potrivire ocupaţii. În funcţie de claritatea 
obiectivelor de carieră se va selecta un nivel de potrivire de la zero la patru (nivelul 0 va 
reda doar acele ocupaţii care corespund exact profilului aptitudinal al individului, iar 4 va 
selecta toate ocupațiile până la patru niveluri mai jos fata de nivelul aptitudinal al 
clientului). Programul va oferi o listă cu cele mai potrivite ocupaţii (în cazul selectării 
nivelului de potrivire 0) pentru aptitudinile individuale, cu o descriere amănunțită în ce 
priveşte grupa majoră, subgrupa de muncă, cerinţele de educaţie şi pregătire profesională, 
cât şi profilul comparativ al aptitudinilor dovedite şi al celor necesare ocupaţiei afişate. În 
final, este posibilă imprimarea pe hârtie a rezultatelor obţinute. În cazul în care în lista 
prezentată automat de program nu se regăseşte ocupaţia dorită de client, se va selecta din 
meniul principal opțiunea Căutare profil, se selectează Grupa majoră dorită (de ex.: 
Specialişti cu ocupaţii intelectuale si ştiinţifice), apoi Subgrupa majoră (de ex.: Alți 
specialişti cu ocupaţii intelectuale şi ştiinţifice) şi se derulează până la identificarea 
ocupaţiei dorite (de ex.: Corespondent presă / ziarist / artist plastic) făcându-se clic pe 
aceasta pentru obținerea profilului aptitudinal specific acesteia, care se va compara cu 
profilul personal imprimat anterior. 


Varianta soft asigură avantajul unei cotări rapide şi facile a rezultatelor realizate automat 
de calculator şi compararea imediată a profilului individual cu cel al meseriilor. 

Dreptul de a achizitiona BTPAC il au atat persoanele fizice care fie sunt licentiate sau se 
află în anul terminal in unul din domeniile: psihologie, psiho-pedagogie, pedagogie, 
sociologie, asistență socială sau care au licenţă în alt domeniu, dar fac dovada unor 
cunoştinţe fundamentale de psihologie, cât şi persoanele juridice prin delegarea unei 
persoane fizice care întruneşte aceste condiţii. Pentru obţinerea dreptului de utilizare este 
necesar un Certificat de licenţă BTPAC obţinut în urma participării la un curs de instruire 
la COGNITROM; în cazul studenţilor aflaţi în anul terminal acesta intră în vigoare numai 
după obţinerea diplomei de licenţă în domeniul de studiu. Informaţii suplimentare se pot 
obţine la adresa web: www.cognitrom.ro 


SEMM - Serviciul Electronic de Mediere a Muncii (www.semm.ro) este un instrument 
de intermediere a cererii şi ofertei de locuri de muncă din România accesibil pe Internet. 
Acest sistem nu include teste de clarificare a intereselor sau testare a aptitudinilor, ci doar 
permite formularea standardizată a ofertelor şi cererilor de muncă, utilizând apoi un 
motor de punere în corespondenţă a acestora. Ca şi InterOptons, SEMM reprezintă 
produsul unui parteneriat între Ministerul Muncii, Agenţia Naţională de Ocuparea Forţei 
de Muncă şi instituţii similare din Canada şi adaptează programul canadian ELE 
(Electronic Labour Exchange) la contextului românesc, având ca termen de referință 
Clasificarea Ocupatiilor din România (COR). Utilizatorul poate alege mai multe criterii 
de compatibilitate a cererilor şi ofertelor de locuri de muncă precum: zona geografică, 
domeniul de activitate, nivelul studiilor, competențele profesionale, vechimea în muncă 
etc. În urma procesării cererii lansate, utilizatorului i se oferă o listă cu profesiile 
disponibile în baza de date şi posibilitatea de înscriere a datelor personale în vederea 
contactării ulterioare de către angajatori. 


Site-uri de testare psihologică - în limba engleză (disponibile pe Internet): 


e ATP - Association of Test Publishers (http://testpublishers.org) este un ONG ce 
reprezintă producătorii de teste, instrumente de evaluare şi alte servicii 
educaţionale sau de angajare. 


e Centru canadian de consiliere online (www.therapyonline.ca) oferă servicii de 
consiliere, cât şi informaţii despre securitatea, etica şi atractivitatea consilierii 
online. 


e CRESST - National Center for Research on Evaluation, Standards, and Student 
Testing (www.cse.ucla.edu/CRESSTHome.html) oferă informații despre 
evaluarea alternativă. 


e ERIC - Education Resources Information Center (www.eric.ed.gov/ şi 
www.ericae.net/) reprezintă o resursă de referință pentru evaluare psihologică şi 
educaţională care oferă noutăţi, publicaţii şi articole integrale din domeniu. Un 
instrument util este Serviciul de localizare a testelor (TLS - Test Locator Service) 
realizat în colaborare cu ETS (Educational Testing Service), Institutul Buros şi 

Editura Pro-Ed. ce contine descrieri $i date de contact ale furnizorilor pentru mai 
mult de 10.000 de instrumente de măsurare psihologică şi educațională. Acesta 
este accesibil la adresa: http://buros.unl.edu/buros/jsp/search.jsp. 


ETS - Educational Testing Service (www.ets.org) oferă informaţii substanțiale 
despre testarea cu ajutorul calculatorului (CBT — Computer-Based Testing). 
Secţiunea Tests>Test Link conţine o bază de date cu descrieri a nu mai puţin de 
25.000 de teste. 


SDS — Self-Directed Search (www.self-directed-search.com) este un sistem de 
punere în corespondenţă cu plată (10$) ce oferă informaţii structurate despre 
carieră. Sesiunea de testare durează 15 minute şi se încheie cu afişarea unui 
raport personalizat de 8-16 pagini ce cuprinde o descriere a celor 6 tipuri de 
personalitate Holland, codul Holland personal, o listă cu ocupaţii, domenii de 
studiu şi activităţi de timp liber care se potrivesc cel mai bine intereselor 
personale, cât şi îndrumări pentru utilizarea codului în planificarea carierei. 


FastTomato — Control your future (www .fasttomato.com) - serviciu online 
interactiv de orientare şi educare a carierei destinat adolescenților, disponibil 
gratuit timp de 10 zile sau contra cost pentru servicii de durată. Site-ul cuprinde 
un Chestionar de interese, Sugestii pentru carieră şi Sugestii de cursuri si 
locaţiile unde acestea pot fi urmate şi alte instrumente pentru dezvoltarea carierei 
elevilor precum: planul de învățare, stabilirea obiectivelor, planul de dezvoltare 
şi evaluare personală. În plus, se oferă o bancă de resurse pentru consilierii şi 
profesorii care vor să îşi ajute elevii în orientarea carierei, dezvoltarea personală, 
luarea deciziilor etc. 


Institutul BUROS (www.unl.edu/buros) oferă informaţii despre teste şi datele de 
contact ale editorilor de teste. Pentru un catalog online vezi adresa: 
http://buros.unl.edu/buros/jsp/search.jsp, iar pentru indexul după subiect vezi: 
http://buros.unl.edu/buros/jsp/category.html. 


JPA - The Journal of Psycho-educational Assessment 
(www.psychoeducational.com) oferă informaţii despre evaluarea psihologică şi 
docimologică, multiculturală, dinamică, diagnoză diferenţială, neuro-psihologie 
şi caracteristicile psihometrice ale diferitelor instrumente. 


NCME - National Council on Measurement in Education (www.ncme.org) este o 
organizație ce îşi propune să încurajeze progresele ştiinţifice în evaluarea 
educațională, să îmbunătăţească instrumentele de măsurare şi procedurile de 
administrare, prelucrare, interpretare şi utilizare a acestora. Site-ul oferă 
informaţii despre teorii, tehnici şi instrumente disponibile pentru evaluarea 
educaţională în ceea ce priveşte individul, instituţia şi caracteristicile sociale, 
despre procedurile adecvate de administrare şi interpretare a rezultatelor 
testărilor. 


NIMH - National Institute of Mental Health (www.nimh.nih.gov) organizație 
care coordoneaza $1 sprijina cercetarea in domeniul sanatatii mentale. 


e a2zpsychology - Psihologia de la A la Z (www.a2zpsychology.com) portal care 
oferă informaţii despre cercetări şi dezvoltări în domeniul psihologiei din întreaga 
lume, inclusiv consilierea online. 


e QMARK - Question Mark Computing (www.qmark.com) este un website dedicat 
evaluării cu ajutorul calculatorului şi care oferă teste, examene, tutoriale şi alte 
resurse Internet, legături la site-uri cu alte resurse în domeniu, cât şi software de 
evaluare pentru identificarea nevoilor, testarea asistată de calculator (CBT - 
Computer Based Testing), chestionare online şi materiale de testare pentru 
plasamente pe piaţa muncii. 


e Psychology Online (www.psyonline.nl/en-home.html) oferă informaţii despre 
teste de inteligenţă, teste de personalitate şi chestionare psihologice. 


Evaluarea metodelor 


Utilizarea calculatorului în activitatea de testare psihologică sporeşte eficacitatea 
procesului prin uşurinţa cu care realizează administrarea testelor, obţinerea scorurilor, 
realizarea profilurilor şi producerea de rapoarte interpretative narative, proiectarea şi 
prezentarea de elemente multimedia pentru testele tradiționale în format creion-hârtie, 
rapoarte interpretative multimedia, comunicare eficientă şi conectare la alte resurse. 
Utilizarea calculatorului în evaluarea psihologică prezintă, în plus, şi alte avantaje: 


e sporirea accesului potenţial a numeroşi clienţi care pot primi servicii de 
testare, prin îndepărtarea barierelor legate de deplasarea acestora la Centre de 
consiliere din zone mai îndepărtate sau de dificultățile de transport pentru 
persoanele cu dizabilități (Sampson, 2000); 


e extinderea aplicaţiilor de evaluare şi asupra altor caracteristici umane, altele 
decât aptitudinile academice: atitudinile, interesele şi valorile profesionale, 
trăsături ale personalităţii, resursele aptitudinale; 


e  adaptabilitatea programelor la specificul individual şi posibilitatea de 
parcurgere a acestora în ritm propriu; 


e obţinerea imediată a rapoartelor asupra evaluărilor, lipsite de subiectivitatea 
şi prejudecățile consilierului. 


Aplicațiile calculatorului în testare presupun şi o serie de dezavantaje precum: riscul 
diminuării confidentialitatii, validitatea şi fidelitatea uneori îndoielnică, reducerea 
controlului asupra mediului de testare, intervenţia inadecvată a consilierului, uneori chiar 
inexistentă acolo unde este necesară, accesul limitat al unor clienţi la Internet etc. 

Naratiunea 


Mihaela CHIRU 


Institutul de Stiinte ale Educatiei, Bucuresti 


Istoric 


Naratiunea a fost promovată anii '50 ca metodă ce oferea cercetătorilor şi managerilor 
posibilitatea de a cunoaşte şi ameliora dinspre interior cultura corporatistă. Totodată, 
metoda viza identificarea aşteptărilor unui grup social consistent reprezentat de profilul 
muncitorului îndeobşte bărbat, alb, implicat preponderent în exercitarea rolului său 
profesional. 


În prezent, cultura nord-americană şi mai nou cea europeană nu acordă carierei statutul 
privilegiat de angajament pe viaţă, acesta fiind dintotdeauna apanajul companiilor 
japoneze; acum se caută oameni flexibili care să poată îndeplini sarcini variate şi 
neaşteptate şi nu lucrători loiali unui tip de activitate pe toată durata vieţii active. Cariera 
este alcătuită din „vânzarea serviciilor şi competenţelor individuale unor angajatori care 
au sau vor să-şi realizeze anumite proiecte” (Kalleberg, Reynolds, Marsden, apud 
Savikas, 2003). Negocierea fiecărui nou proiect profesional permite o suită de ajustări în 
planul cererii-ofertei şi țintelor de atins, remodelarea relaţiei cu agenţii de producţie şi a 
mediului de muncă, internalizarea cunoaşterii recent dobândite, lărgirea ariei de aplicare a 
unor abilităţi, cultivarea atitudinilor proactive de dezvoltare, precum şi conştientizarea 
nevoilor de perfecţionare continuă. 


Povestirea profesională a unei persoane capătă alte coordonate în epoca post-industrială. 
Mobilitatea este o caracteristică mai apreciată decât stabilitatea, pentru că favorizează 
adaptări succesive la noile cerințe ale economiei globale, lărgirea orizontului de 
specializare, activarea resurselor de învăţare formală / non-formală / informală / 
organizațională, exprimarea cât mai complexă a persoanei prin muncă şi creaţie. 

Fundamente teoretice 


Naratiunea poate fi considerată în acelaşi timp metodă şi produs al întâlnirilor de 
consiliere. Este în firea omului să relateze ce 1 s-a întâmplat, ca modalitate de prezentare, 
auto-revelare, înţelegere asistată şi transformare pozitivă. Motivația clientului de a „se 
povesti” variază în funcţie de tipologia personalităţii, de la nevoia de validare din partea 
unor persoane semnificative pentru sine, la dorinţa de a crea modele comportamentale în 
grupul de apartenenţă sau de referinţă, intenţia de a ieşi din anonimatul cohortei, tentatia 
de a şoca prin dezvăluire, tendinţa de a infirma generalitatea, până la nevoia de a atrage 
sprijin pentru o idee sau justificare pentru anumite sentimente deja instalate. 


Teoria dezvoltării carierei a fost construită de Donald Super (1957) în jurul conceptului 
de stadialitate vocationala la nivelul individului şi al generaţiei. Este de înţeles că fiecare 
persoană parcurge ciclurile succesive de creştere, explorare, afirmare, administrare, 
dezangajare pe un continuu ce îi defineşte cariera, indiferent de conditionarile 
economice, psihologice sau culturale. Această teorie a funcţionat în anii '60-'80 ca 
argument al unei etape în dezvoltarea mondială a lumii muncii marcată de ascensiunea 
pieţelor comune, structurarea cererii şi ofertei la nivel central, reforme educaţionale 
naţionale, promovarea egalităţii în toate domeniile vieţii sociale. Viziunea despre rolurile 
profesionale presupune adaptarea individului la un complex de factori (profilul 
calificărilor, dinamica disponibilitatilor, sarcinile de muncă, timpul de lucru etc.) care să 
satisfacă toate cerinţele sistemului. Procesul început în anii ’90 de trecere de la economia 
industrială la o economie bazată pe informaţie şi tehnologie avansată (Herr, 2003) a 
impus transformarea teoriei dezvoltării carierei, astfel încât să justifice multiplele etape 
de tranziţie din viaţa persoanei: de la şcoală la muncă, de la un serviciu la altul, de la o 
ocupaţie la alta; «ciclurile profesionale» pot fi înţelese acum ca mini-cicluri sau activităţi 
ce reconstruiesc fiecare nouă schimbare în carieră. Dezvoltarea umană a devenit scopul, 
iar cariera (respectiv munca şi relaţiile) un mijloc de îndeplinire a acestuia. Abordarea 
narativă favorizează integrarea naturală a muncii în viaţa persoanei, mai degrabă decât 
integrarea persoanei într-o slujbă dată. 


Etapele sau stadiile carierei creează habitusul vocational (Savickas, 2003), un spaţiu 
comun unde se integrează experienţele individuale de muncă şi semnificațiile derivate la 
nivelul comunității pe baza cărora se organizează structura socială şi a ocupatiilor la un 
moment dat. În mod reciproc, habitusul furnizează un cod acceptat de descifrare a originii 
intelesurilor personale în experiențe de muncă şi permite transferul de semnificaţie 
privată spre alţi indivizi. 

Povestirile despre cariera ce apartin indivizilor din comunitati reprezentative pentru o 
anumită economie şi cultură a muncii alcătuiesc un cadru metodologic cu potential de 
valorificare în orientarea şi consilierea carierei. 


Prezentarea metodei 


Narațiunea sau povestirea carierei este ansamblul de evenimente, trăiri şi relații umane 
asociate evoluţiei profesionale a unei persoane. Departe de a fi o dare de seamă / raport / 
expunere / rezumat, naraţiunea presupune atitudinea colaborativă a persoanei de a 
prezenta consilierului momente semnificative din domeniul carierei proprii şi implicaţiile 
emoţionale ale acestora într-un cadru social dat. 


Deopotrivă clientul şi consilierul compun o structură narativă care se bazează pe 
experienţele din trecut şi competențele reale din prezent relatate de client, la finalul căreia 
se identifică împreună căile posibile de adaptare socio-profesională în viitor. 


Temele întâlnite in naratiuni au nuclee caracteristice fiecărui individ, în funcție de 
priorități, preferinţe, nivelul de auto-cunoaştere, capacităţile de verbalizare, acuitatea 
sesizării legăturilor între secvențele constitutive sau modul de luare a deciziei. Legăturile 
între fapte, percepții, factori şi evenimente se poate face prin interviu nestructurat 
(Savickas, 1995) sau prin arbore decizional. Consilierul trasează linia vieţii chentului de 
la un anumit moment la altul, convenite şi argumentate împreună cu clientul ca fiind 
relevante pentru elaborarea unei povestiri de viaţă cu efecte simbolice. Pentru aceasta, 
stimulează evocarea unor episoade corespunzătoare perioadei respective şi descrierea 
unor modele de rol în relatările clientului. Aceste povestiri revelează, de cele mai multe 
ori, „vag structurat” (Law, 2003) o problemă centrală resimţită ca negativă şi un scop 
urmărit constant pe parcursul vieţii, uneori în forme mascate. 


Obsesia de a face acelaşi tip de alegere perdantă sau de a investi resurse preţioase în 
situaţii ce nu promit nicicum succesul pot fi semne ale deviatiei psihotice, lipsei de 
autonomie şi auto-reglare sau ale unei consilieri rău intenţionate. Interesele profesionale 
pot fi văzute ca puntea care leagă simbolic problema (portretizată în povestirile timpurii 
ale clientului) de soluție (portretizată în modelele de rol). Preocuparea pentru o problema 
(de ex.: manipularea oamenilor, independenţa decizională, apartenenţa la elite) face ca 
uneori întreaga viata a individului să fie organizată şi trăită pentru a transforma această 
preocupare în realitate, fără conştiinţa faptului în sine. 


Consilierul cu experienţă şi bune abilități de comunicare detectează elementele esenţiale 
din povestirea persoanei şi pune în discuţie efectele posibile pentru subiectul narator, de 
pe poziţia feedback-ului pozitiv. 


263 


Dupa Law (2003), elementele naratiunii sunt urmatoarele: 


e Personajele - identificabile prin întrebări de genul: Cine este implicat? Cum 
se influenţează reciproc? Ce sentimente revelează? 


= Întâlnirea 

=  Ataşamentul şi îndepărtarea 
= Sentimentele şi tensiunea 

= Evenimente predispozante 


e Imprejurarile - ca răspuns la întrebări tip: Ce valori au oamenii? Ce roluri? 
Cine si ce poziții ocupă? Cine este din interior / exterior? 


= Rolurile personajelor într-un anumit context 
= Roluri intercorelate 

= Variante ale sinelui în diferite situații 

= Variabilitatea culturală a rolului 


e Discuția - condusă prin întrebări precum: Ce gândesc oamenii? Ce spun? 
Cine îi ascultă? Cine este blocat? 


7 Invatare 

= Cultura 

= Schimbarea opiniei 
= Nepotrivirea 


e Evenimentele - decelabile pe baza întrebărilor: Ce se întâmplă? De ce? A cui 
versiune este mai plauzibilă? Ce altceva se mai poate spune? Ce rol joacă 
norocul / şansa? 


= Norocul şi învăţarea 

= Rezolvarea prin explicație 

=" Soluţii ne-rationale 

=  Asemănarea cu povestirile altora 


e Semnificația - se construieşte prin stimularea reflecției pe marginea 
întrebărilor: Cine poate înțelege sensul? Sunt şi alte puncte de vedere? 


= Semnificaţia faptelor 
= Semnificaţia personajelor pentru alte personaje 
= Momente decisive / esența povestirii 


= Semnificațiile multiple 

Metodele de consiliere narativă încurajează planificarea vieții in funcţie de modelele care 
s-au dovedit funcţionale sau predispozante pentru individ şi nu după alegerea 
ocupaţională propriu-zisă. Povestirea anterioară este un argument pentru rescrierea 
coordonatelor unei noi povestiri personale, modificată adaptativ la nevoile sociale şi 
personale şi valorificarea semnificatiilor superioare din întâmplări şi întâlniri de natura 
vocationala. Amundson (2003) menţionează abilități de comunicare cu clientul în 
procesul de consiliere, dintre care, considerăm că următoarele trebuie stăpânite de 
consilier şi utilizate după caz şi pentru stimularea naraţiunii: parafrazarea, clarificarea, 
empatizarea, sumarizarea, moderarea, corelarea, blocarea, limitarea, sprijinirea, obţinerea 
acordului, provocarea atu-urilor, confruntarea,  auto-dezvăluirea, observarea 
consecinţelor. 


Versiunile consacrate ale metodei naraţiunii sunt: proza (jurnalul, scrisoarea, reportajul, 
dramatizarea), poezia, metafora, (auto)biografia. Există aspecte dificil de surprins în 
povestirea clientului şi care aparţin registrului meta-comunicării; consilierul profesionist 
trebuie să discearnă din ton, postură, privire sau pauze care sunt potentialele intrigi 
(conflicte), prevestiri, capcane, fabulatii, mituri personale, modele umane de valorificat 
pentru condiţia actuală a clientului. Într-o şedinţă de consiliere în care este invitat să 
povestească despre sine şi experienţele sale de viaţă, clientul cu personalitate autonomă 
resimte satisfacția de a deţine controlul în deductiile, corelările, selectarea şi interpretarea 
elementelor povestirii; pentru un client imatur socio-emotional naraţiunea poate aduce 
disconfortul evocării, rătăcirea planului de referință, neîncredere în virtuțile metodei. 
Limbajul clientului este important pentru o anumită teorie de construire a carierei şi, în 
egală măsură, semnificația pe care acesta o acordă povestirii. Consilierul trebuie să 
identifice mecanismele de articulare a secventelor esenţiale, să preia cuvinte-cheie din 
comunicarea clientului şi să le interpreteze ca posibilități de acţiune pentru ameliorarea 
situaţiei. 


Consilierul ascultă povestirea clientului, dar este dator să exploreze şi alte surse, precum 
povestirile venite dinspre persoane semnificative sau din mass-media. Contextul nou creat 
al povestirii este de natură să aducă argumente pentru evenimente inexplicabile în trecut 
sau controversate, să diminueze sau să modifice impactul înregistrat la vremea respectivă 
asupra individului şi să pună într-o nouă perspectivă acel model de conduită. 


Povestirile proprii trebuie examinate îndeaproape astfel încât să conducă la depistarea 
unui tipar şi a predispozitiilor vocationale, precum şi la crearea unui climat constructiv. 
Astfel, se creează la client sentimentul că aproape tot ce a spus contează şi experiența sa 
este valorificabilă pentru sine şi chiar pentru alţii. Un procedeu discret şi eficient de 
analiză aprofundată a povestirii este folosirea întrebărilor de rang secund (Amundson, 
2003) prin următoarele etape metodologice: 

e confirmare / infirmare - pentru a înţelege cum s-a ajuns la o anumită situaţie; 
e secvenţe de parcurs - pentru a înţelege durata, evoluţia şi perspectiva situaţiei; 


e opinia altora - pentru a înţelege percepțiile acestora despre subiectul aflat în 
miezul situaţiei; 


e impact - pentru a provoca idei alternative, urmate eventual de alcătuirea unui 
plan de acţiune. 


Povestirile altora sunt relevante dacă ajută la consolidarea încrederii în sine, afirmarea 
capacităţilor personale şi sugerarea de direcţii pozitive. 


„O povestire bună este aceea în care ce au făcut alţii te ajută să-ţi 
înţelegi propria poveste” (Law, 2003). 


Adevărul naraţiunii, de cele mai multe ori, nu coincide cu adevărul faptic, deoarece firul 
povestirii este împletit din evenimente consumate şi rememorate selectiv, emoția trăirii şi 
re-trăirii, impresiile altor persoane, judecăţi ulterioare, efecte pe termen scurt şi lung. 
Variantele diferite de abordare a faptului de viaţă profesională sunt explicabile prin 
impactul semnificativ asupra individului în diferite momente de viata şi prețuirea 
graduală asociată episodului, care au un rol deosebit în conservarea continuității şi 
coerentei în fata schimbărilor prezente şi viitoare. 


Populaţia ţintă 


Narațiunea este aplicabilă în relaţie cu diferite categorii de clienţi. Deoarece abilitatea de 
comunicare este o preconditie a stabilirii raportului de consiliere bazat pe naraţiune, 
metoda se adresează, în special, următoarelor grupe de populaţie: 


elevi sau absolvenţi aflaţi la momentul deciziei şcolare / profesionale; 
e tineri sau adulţi care vor să-şi schimbe ocupaţia; 

e persoane care vor şi aspiră la dezvoltare profesională continuă; 

e indivizi care se pot exprima liber; 


e persoane cu un anumit nivel de dezvoltare a operaţiilor gândirii formale 
(operarea cu simboluri, elaborarea şi urmărirea rationamentelor, emiterea de 
judecăţi de valoare, abilităţi introspective, conştientizarea sentimentelor şi 
convingerilor). 

Exemple, studii de caz, exercitii 


Studiu de caz — preluat din Savickas (1995): 


„Clientul a absolvit o şcoală sanitară postliceală, dar a ezitat să se înscrie în acelaşi an 
la facultatea de medicină. La momentul consilierii căuta informaţii despre cursuri de 
formare şi oportunităţi de angajare în domeniul psihologiei. 


Consilierul a utilizat testele SDS (Holland, 1985) şi JVIS (Jackson, 1977) şi WVI (Super) 
ca să-i evalueze în mod obiectiv interesele ocupaţionale şi valorile din sfera muncii. 


Pe pagina din SDS a reveriei ocupaţionale (vise de zi) clientul a scris: fizician, soră 
medicală, optician, vânzător, pilot de linie comercială. Codul final la SDS a fost I-A-S. 


Scorurile JVIS au fost înalte la artele spectacolului, ştiinţe sociale, servicii personale, 
activități familiale, servicii medicale, independenţă şi încredere interpersonală, reduse la 
performanțe academice şi educaţie primară, iar la predare, servicii sociale, scriere 
tehnică, muncă de birou şi supervizare a avut scoruri joase. 


La testul WVI a obținut scoruri mari la altruism, independenţă, stimulare intelectuală, 
context şi securitate; scoruri joase la management, prestigiu, varietate, creativitate şi 
asociate. 


Modelul valorilor şi intereselor măsurate obiectiv a coincis cu ezitarea lui de a merge la 
facultatea de medicină şi interesul său exprimat pentru profesii înrudite în domeniul 
sănătăţii şi vânzărilor. 


Evaluarea subiectivă a relevat două amintiri timpurii şi două modele de rol: 


e Clientul îşi aminteşte că mama îl lăsa la creşă înainte de a pleca la serviciu. 
Trebuia să doarmă într-o cameră plină cu copii. Nu-i plăcea că era obligat 
să doarmă. Se întreba dacă mama lui va mai veni să îl ia acasă. 


e A purtat ochelari în clasa I. Într-o zi, învăţătoarea l-a chemat în fata clasei 
ca să-i curețe ochelarii şi el s-a simţit foarte stanjenit. 


e Modelul clientului a fost Superman. Putea să zboare şi să facă orice voia. 
Nu-şi arăta sentimentele, dar avea umor. Ii lăsa pe ceilalți să se manifeste. 


e Alți eroi ai lui au fost cinci oameni dintr-o nuvelă science-fiction şi care 
acționau în echipă. Personajul său preferat folosea jucării ca să-i împiedice 


A 


pe „cei răi” în planurile lor. 


Din povestirea clientului, deducem că independenţa şi individualitatea sunt importante 
pentru el. Totodată, ti place să facă parte dintr-o echipă. Desi îşi doreşte să îşi exprime 
individualitatea, nu îşi dezvăluie sentimentele. Sentimentul în legătură cu şcoala şi 

profesorii este de disconfort. Ochelarii murdari ti amintesc în fiecare clipă că trebuie sa 
fie curat şi, pe cât posibil, prezentabil. 


În construirea povestirii, consilierul a observat că proiectul de viaţă al clientului 
evoluează in jurul independenţei şi auto-exprimării individualitatii, dar acestea trebuie 
să aibă loc într-un grup strâns unit sau într-o echipă de persoane care folosesc ştiinţa 
pentru rezolvarea problemelor. Rolul său în echipă este să menţină moralul prin umor, 
să rămână raţional şi lipsit de pasiune şi să folosească mecanisme. Clientul a rămas în 
şcoala postliceală până la absolvire pentru că a avut un grup de prieteni cu care se 
simţea bine. Din discuţie a reieşit că motivul pentru care ezită să se facă medic este acela 
că nu acceptă o autoritate exterioară care să ia decizii pentru el, la care se adaugă faptul 
că nu se vede în facultate aşa de mult timp. El se voia parte a unei echipe care să rezolve 
probleme folosind ştiinţa şi să aprecieze contribuţiile individuale ale membrilor. 


Folosind povestirea orientată, clientul a decis să exploreze mai intens trei ocupaţii 
(asistent anestezie, optician, farmacist). Toate aceste ocupaţii îl pun în situaţia de a face 
parte din echipe sanitare care folosesc mecanisme ştiinţifice. 


Pentru a încuraja clientul să conştientizeze cum dependenţa de alții îi afectează procesul 
decizional, consilierul a tras o line de demarcaţie între modelele de rol şi efortul 
clientului de a deveni independent, dublat de interesul de a deveni pilot. S-a exprimat 
chiar în legătură cu posibilitatea tânărului de a învăţa să piloteze un avion de dimensiuni 
reduse, ca hobby. Atenţia apoi s-a îndreptat spre nevoia de a rezolva situaţia implicării 
excesive a mamei în deciziile lui de viaţă. 


Cazul stimulează şi alte discuţii, dar aici am dorit să arătăm în ce măsură examinarea 
semnificatiilor personale ale intereselor inventariate poate fi utilă în consilierea carierei, 
folosind metoda naraţiunii. ” 


Evaluarea metodei 


Avantaje: 


e narațiunea reprezintă o posibilitate de întoarcere în trecut pentru recuperarea 
valorilor şi convingerilor în legătură cu evenimente petrecute în istoria 
personală. Pe baza experienţei de viata acumulate devine posibil transferul de 
semnificaţie de la povestirile altora, de la vârste şi contexte diferite la situația 
proprie. Câştigul de înţelegere a mecanismelor culturale, profesionale, sociale 
care au determinat anumite experienţe pregăteşte calitativ saltul spre un plan 
superior, cel al acţiunii. Munca este o activitate complexă care oferă ocazii 
multiple de dezvoltare personală şi profesională; consilierea carierei 
utilizează astfel narațiunea ca pe un instrument de cultivare a diversităţii şi de 
valorificare a şanselor într-un viitor posibil; 

povestirea nu este rememorare, ci o „reconstruire” a trecutului, încât 
evenimentele trăite sprijină alegerile actuale şi favorizează evoluţiile viitoare; 


odată angajat rațional şi afectiv în naraţiune, clientul îşi clarifică opţiunile şi 
îşi exercită abilitățile de luare a deciziilor, într-un grad la care el însuşi este 
pregătit să facă fata. Acesta este un antrenament subiectiv care creează 
autonomie şi maturitate, dar şi sentimentul că nici o experienţă (proprie sau 
preluată) nu este străină omului; 


prin povestire, faptele de viata ies din anonimatul întâmplării şi capătă 
semnificație contextuală şi individuală unică într-o reţea de personaje, 
contexte şi efecte reciproce; 


narațiunea contribuie la reducerea conflictelor intrapersonale şi/sau grupale şi 
rezolvarea incertitudinilor; 


clientul este îndreptățit să vorbească explicit despre ambiţii şi scopuri 
personale, fără să aibă remuşcări în legătură cu moralitatea discursului; 


identitatea personală beneficiază de un loc central în preocuparea mai largă 
de dezvoltare a personalităţii autonome, creative, satisfăcute cu prestaţia sa în 
lume. Identitatea prin raport cu situaţia şi cu alte persoane semnificative se 
construieşte prin viziunea subiectului povestitor; 


clientul operează cu bună ştiinţă alegeri succesive pentru identificarea unei 
poveşti relevante, motivante şi cu potenţial de dezvoltare personală. 


Dezavantaje: 


pot exista situaţii în care povestirea are efecte negative asupra subiectului 
narator; în aceste cazuri consilierul trebuie să intervină în sensul întreruperii 
sau ajustării relatării; 

uneori se întâmplă ca un client să se centreze la nesfârşit pe un şir de 
experienţe negative considerate de el simptomatice şi predispozante. Desigur, 
nu este exclus ca acestea să fie cu adevărat parte a vieţii lor, dar cu siguranță 
imaginea nu este atât de simplistă sau interpretarea unilaterală. Consilierul 
trebuie să propună o abordare mai echilibrată, cu perspective lărgite, cu 
sisteme de referinţă variate şi feedback pozitiv; 


trecutul este asimilat unei resurse la dispoziţia prezentului şi la comanda 
preconizată a viitorului. Consilierul trebuie să fie abil în asigurarea integrităţii 
etice atât a demersului, cât şi a clientului de a valorifica experienţele de viaţă 
pentru ameliorarea continuă a şanselor acestuia de a-şi găsi împlinirea 
personală prin profesie. 

Incidentul critic 

Istoric 


La origini, incidentul critic are o dominantă individuală şi prin aceasta aparţine familiei 
de metode care cuprinde şi biografia, jurnalul, scrisoarea sau portofoliul. Ceea ce 
constituie un fapt demn de consemnat pentru o persoană, poate să nu fie şi de cele mai 
multe ori nu este considerat ca atare de altcineva. Chiar şi aceeaşi persoană de referinţă, 
dacă este invitată să clasifice anumite întâmplări din viaţa privată sau profesională la 
momente diferite şi după criterii diferite, este probabil să nu fie consistentă în denumirea 
tuturor incidentelor „critice” trăite. Cert este că pe măsură ce conştientizăm dimensiunea 
şi profunzimea incidentelor critice, ne activăm bagajul de intervenţie cel mai potrivit cu 
situaţia creată, lăsând loc, totodată, creativităţii specifice. 


Colecţia de incidente critice nu urmează nicidecum un format anume, ci este specifică 
stilului personal de redactare / relatare al fiecăruia ce apelează la această manieră de 
evocare, eliberare, împărtăşire. Accesul la informaţia conținută în consemnările personale 
este posibil doar cu acordul autorului, căci reprezintă o formă concentrată sau prescurtată 
a intimităţii experientiale. Drepturile de autor sunt aplicabile şi în acest domeniu, căci 
exprimă dreptul de proprietate intelectuală asupra semnificației acordate etapelor de 
portofoliu personal. 


Înţelesul autobiografic al „incidentului” este de întâmplare normală sau naturală, iar 
atributul „critic” este dat de faptul că se face purtătorul valorilor şi modelelor personale 
de gândire şi comportament ca răspuns - prompt sau amânat - la un stimul situational. 


In sens inter-personal, incidentul critic are înţelesul de dezvăluire a unui moment 
semnificativ, de cotitură în viaţa unei persoane, a unui grup sau a unei comunități. Actul 

implica intentia dintru inceput a autorului de a face cunoscut faptul respectiv. Finalitatea 
publicării unor decupaje de incident critic sau a unei colectii de acest fel este, dupa caz, 
transformarea experiențelor proprii în semnale pentru comunitatea profesională, 
conştientizarea fenomenului de disonanta cognitivă şi adaptarea formelor de intervenţie la 
noile dezvoltări din consiliere. 


Până de curând, incidentul critic a fost apanajul cercetărilor naturaliste, cum ar fi din 
domeniile etnografiei şi antropologiei. Numai în a doua jumătate a secolului al XX-lea C. 
Wright Mills, sociolog american, a promovat metoda dosarului reflexiv, pe care l-a 
denumit „dosar de investigare” datorită faptului că era organizat tematic şi nu cronologic. 
Această metodă este, încă de atunci, aplicabilă şi în învățământ, unde semnificația a ceea 
ce se întâmplă este pentru profesori mai importantă decât când se întâmplă. În plus, 
efortul de conceptualizare a datelor şi de analiză a oportunităţilor oferite de incidentul 
critic depăşeşte sfera competenţei de bază a educatorilor. 


Incidentul critic este o metodă de cercetare calitativă în consilierea psihologică, avansată 
în acest domeniu de Flanagan (1954). De ani buni, agenţia germană de ocupare a forţei de 
muncă - Bundesagentur fiir Arbeit, prin Universitatea din Mannheim - utilizează tehnica 
incidentului critic în metodologia formării academice a consilierilor. 


Fundamente teoretice 


În orice domeniu de activitate există o sumă de situaţii care nu sunt prevăzute în formarea 
iniţială şi nici în studiile de caz aferente instrumentarului practic. Cu atât mai puţin în 
domeniul cercetării calitative din consiliere şi orientare - unde fiecare caz este unic prin 
datele problemei, specificul personalităţilor implicate, tabloul contextual, măsura 
percepută a succesului - situaţiile inedite sunt cele care dau nota particulară a abilității şi 
competenţei profesionistului. 


Clientii şi consilierii aflaţi pentru prima dată în situaţii tipice (clasificate astfel de teoria 
de specialitate întrucât urmează parametrii deveniți clasici ai procesului de consiliere, 
după diverşi autori) vor putea defini „incidentele critice” ca momente în care pregătirea 
de bază nu le oferă o deschidere necesară sau suficientă spre rezolvarea cazului dat. 


La consilierii experimentați, „incidentul critic” este o conjunctură unde următoarea 
mişcare pe care ar recomanda-o în termenii actuali de cunoştinţe, atitudini, capacități ar 
restrânge opţiunile ulterioare ale clientului, este nefavorabilă pe un anumit orizont de 
timp, ori neîntemeiată pe resurse realiste. Tehnica incidentului critic este abordarea con- 
structivă a conflictului aparent între cererea concretă exprimată în cazul de consiliere şi 
posibilitatea limitată de a o soluţiona. Acesta este sensul promovat în lucrarea de fata. 

În fapt, descoperirea de către specialist a unei brese în cunoştinţele sau experienţa sa 
profesională echivalează cu aplicarea pe sine a metodei problematizării din didactică. 
Acest experiment autogen îşi păstrează valoarea formativă cu condiţia ca elementul de 
noutate să nu inhibe potenţialul de căutare, să nu umbrească bunele rezultate obţinute 
până atunci, ci să stimuleze nevoia de perfecţionare profesională. 


Prin consultarea surselor Internet, aflăm că în Canada şi SUA funcţionează Asociaţia 
Specialiştilor în Stres Traumatic (ATSS), organizaţie care se adresează lucrătorilor expuşi 
stresului traumatic provenit din contactul cu clienți implicaţi în infracţiuni, agresiuni de 
orice fel, război, confruntări teroriste, dezastre naturale etc. ATSS pune la dispoziţia 
personalului executiv „din prima linie” şi din conducere un curs complet de management 
al stresului provocat de incidente critice. Cursul este format din două module teoretice şi 
se finalizează prin examen scris şi participarea la un joc de rol, susţinute după cel mult 
trei ani de la începere. Certificatul obţinut asigură, în primul rând, servicii optimizate de 
asistare a victimelor incidentelor critice, iar în al doilea rând, permite protejarea sănătății 
emoţionale a specialiştilor confruntati cu drama umană în diferite ipostaze. 


Incidentul critic, aşa cum este înţeles în domeniul medical, reprezintă o situaţie care 
provoacă personalului de intervenţie rapidă reacţii emoţionale neobişnuite, de natură a-i 
afecta capacitatea de răspuns prompt sau amânat. Programele de suport în managementul 
stresului pentru acordarea răspunsului profesional optim chiar şi în situaţii de criză 
implică menţinerea unei condiţii fizice bune, sprijin din partea familiei şi al persoanelor 
semnificative, colaborare cu colegii, precum şi etapele efective de dezamorsare. 


Consilierea lucrează cu situaţii gestionabile din punct de vedere al condiţiei umane, unde 
pentru bunăstarea generală a clientului este definitoriu nivelul de confort adus de decizia 
asumată, dincolo de stricta supravieţuire. 


Deoarece consilierii cei mai numeroşi din sistemul educaţional românesc activează în 
cabinete şi clasele de elevi, aducem în atenţie perspectiva didactică asupra incidentul 
critic (după Corsini şi Howard): o abordare a cazuisticii de criză, „situaţie interpersonală 
dificilă în clasa de elevi” care poate interveni la „profesori cu experienţă, administratori, 
sau părinţi nesiguri în privinţa celui mai potrivit curs de acțiune sau reacţie educativă”. 


Asocierea disconfortului emotional la incertitudinea cauzată de faptul concret de viata 
conturează dimensiunile şi amploarea pe care acelaşi incident critic le poate căpăta pentru 
fiecare dintre agenţii implicaţi. În ultimă instanţă, includerea de către practician a unei 
situaţii în categoria ireconciliabilă a celor pentru care nu dispune de abilităţi sau validare 
externă la un moment dat, depinde covârşitor de capacitatea sa de a face legături utile şi 
transfer de expertiză de la cazuri obişnuite la cele mai puţin obişnuite, de la literatură la 
metodologie, de la posibil la probabil, de la portofoliul propriu la al altora şi invers. 
Timpul parcurs de la semnalarea incidentelor obişnuite la cele critice este unul de 
acumulări, decantări şi rafinări profesionale succesive. 

Descrierea metodei 


Fenomenologia profesională este greu de surprins in raportările formale. Atunci când 
practicienii trebuie să consemneze în scris experienţele care i-au pus la încercare sau care 
i-au determinat să se gândească la un concept sau o idee cu deosebire, esenţial devine, 
mai mult decât faptul în sine, gama de detalii contextuale pe care le foloseşte în descriere. 
Nu există începuturi ratate sau direcţii greşite, căci toate amănuntele percepute de narator 
au un potential de explicare a dispozitiei, înţelegerii şi intervenţiei relative la eveniment. 


Există mai multe tipuri de analiză a incidentelor critice, conform tabloului alcătuit de 
Tripp (1993). După modelul acestor lanţuri metodologice, se poate găsi o formulă ad-hoc 
pentru îndrumarea redactării sau a comentării tuturor incidentelor critice. 


Tip de analiză 
Felul Informaţii Întrebări care se pot formula Persoane implicate 
judecății necesare 

Practică Procedurală Ce ar trebui să fac? Cum? Când? | Pentru cine? Cu cine? 
Descriptivă Ce s-a întâmplat? Cine a fost implicat? 
Cauzală Ce a determinat întâmplarea? Cine a acționat? 

Diagnostică | De efect Ce produce? Ce generează? Pentru cine? 
Afectivă Cum este resimțită? De către cine? 
Semantică Ce înseamnă? Pentru cine? 
Explicativă Ce s-a întâmplat? Cu cine? 

Reflexivă Personală Îmi place? Le place şi altora? 
Evaluativa E un lucru bun? Pentru cine? 
Justificativa De ce? Cine este implicat? 

Critica Clasificatoare | Ce exemplifica? A cui clasificare? 
Sociala Este drept? Pentru cine? 


O propunere de formular şi, totodată, ghid de interviu pentru redactarea incidentelor 
critice găsim la Ertelt şi Schulz (1997), care l-au adaptat după Sue şi Sue, cu prioritate 
pentru consilierea multiculturală. 


1. Descriefi o situaţie de consiliere pe care afi traversat-o dv. înşivă şi pe care o consideraţi 


relevantă. 


a) Cum s-a creat situaţia? 

b) Ce s-a întâmplat concret? (loc, timp, condiţii) 

c) Ce persoane au fost implicate? 

d) În ce au constat evenimentele şi în ce ordine s-au petrecut? 


2. Ce persoane cu statut etnic sau provenind din diferite culturi au fost implicate şi ce relaţii au 
dezvoltat cu ceilalți? 

3. Descrieti în detaliu atitudinea consilierului şi modul in care a abordat situaţia. 
4. Ce probleme deosebite, dificultăți sau alte aspecte au apărut pe parcurs? 
5. a) Cum a reacționat consilierul în situația menționată la punctul 4)? 
b) Cum ar fi trebuit să reacționeze consilierul, în opinia dv.? 
6. a) Care a fost rezultatul acestei situații? 


b) Ce probleme au rămas nerezolvate? 


Folosind orientativ această grilă, clienții au ocazia să-şi prezinte scopurile proprii, 
acțiunile întreprinse pentru realizarea acestora, gradul de îndeplinire după una sau mai 
multe întrevederi cu consilierul, sub forma jocurilor de rol în micro-consiliere sau în 
analiza manifestărilor de tip cognitiv. 


După sursă, incidentele critice se prezintă în următoarele variante tipologice: 
e incidente autobiografice (cele mai frecvente); 
e incidente consemnate din experiențele altora, sau relatate. 
Incidentele autobiografice se împart, după nivelul de profunzime la care s-au petrecut, în: 


e incidente care sunt uşor de rememorat şi de relatat, uneori în ciuda timpului 
îndelungat scurs de la momentul întâmplării. Caracteristicile pentru care 
merită stocate sunt încărcătura emoţională deosebită şi/sau permanenta 
relevantei lor tehnice (cum ar fi soluţiile personale de aplicat în cazuri de 
dubiu profesional); 


e incidente pe care fie le uităm instantaneu pentru că sunt superficiale, fie 
dorim să le uităm pentru că ne aduc prejudicii mentale dacă le-am menţine la 
nivel conştient. 


Inspirat din sistemul educativ de tip tradiţional, Corsini şi Howard recomandă 
familiarizarea profesorilor cu metoda incidentului critic printr-o matrice cu patru intrări: 


I. Citiţi un raport cu datele incidentului critic şi încercaţi să formulati 
răspunsuri la întrebările de mai jos, înainte de a citi comentariile insotitoare 
ale celor care au consemnat / publicat: 


a. Descrieti problema prezentată de cel ce a consemnat, prin cuvinte şi 
percepții proprii. 


b. Cum ati reacţiona în această situaţie, cu cunoştinţele dv. de acum? 
Cum vede problema cel ce a consemnat? 


d. Comparati analiza dv. cu a celui care a consemnat. Care este 
înțelegerea dv. despre rolul profesorului şi despre orientarea 

psihologică şi/sau filozofică? Dacă acestea diferă de ale celui care a 
consemnat, spuneți în ce fel. 


II. Parcurgeti comentariile provenite de la consultanţi şi apoi exprimati-va 
opinia despre următoarele aspecte: 


a. Cum vede problema fiecare dintre consultanti'? 


b. Ce cadru de referinţă are fiecare consultant (considerând orientarea sa 
psihologică şi/sau filozofică, concepţia despre rolul profesorului şi 
finalitatile şcolii)? 


c. Ce declaraţii comune există în analizele celor doi sau mai multi 
consultanţi? 


d. Ce diferenţe apar între comentariile consultantilor? 
III. În lumina acestor informaţii, refaceti analiza dv. iniţială de la punctul I. 


IV. Realizaţi o corelaţie între ceea ce ati învăţat din acest caz şi chestiuni 
pedagogice esenţiale precum: disciplina, evaluarea progresului la învățătură, 
adaptarea emoţională a elevilor, gradul de pregătire pentru şcolaritate a 
elevilor, rolul consilierii şi al altor servicii speciale, predare şi etică 
profesională. 


In interpretarea incidentelor critice, Tripp (1993) propune luarea în considerare a unor 
aspecte metodologice menite să orienteze practicianul spre aprecierea mai multor 
variabile calitative: 


1. Alegerea strategiei de gândire. Perspectiva de referinţă asupra cazului este 
dată de utilizarea automată sau orientată prin antrenament mental a uneia sau 
a mai multor strategii”, de felul: 


a.  Non-evenimentele: ajută să înţelegem importanța evenimentelor 
întâmplate şi să conştientizăm motivele pentru care alte evenimente 
nu s-au întâmplat. Această strategie contribuie la atingerea sau 
menţinerea echilibrului între realizări şi ceea ce mai trebuie făcut, cu 
o tensiune constructivă spre evidenţierea a ceea ce trebuie obţinut pe 
termen scurt şi mediu. 


b. Plus, minus, interesant: există aspecte pozitive şi negative în toate 
situaţiile, iar uneori vedem doar aspectele relevante pentru 
conjunctura dată sau pentru o anumită persoană implicată. Din orice 


' Autorii numesc ,,consultanti” pe specialiştii care au fost angajaţi într-un anumit cadru institutional pentru 
rezolvarea cazului. 

> Strategiile enumerate la punctele b şi g sunt preluate din De Bono (1987) CoRT Thinking. In: Tripp (1993), 
p. 44-46. 

incident critic transpare poziţia generală a persoanei care a relatat sau 
consemnat, sistemul său de referinţă şi scala sa de valori. 


c. Alternative, posibilități şi alegeri: acordarea de credit opţiunilor 
individuale dacă acestea sunt asumate de persoana în cauză, cu 
consecințe permanente sau nu oferă modalităţi secundare de 
exercitare. Este recomandabil să provocăm gândirea laterală a 
clientului sau a noastră atunci când ne aflăm într-un incident critic, 
pentru ca din cauza curentului general de opinie să nu scăpăm din 
vedere deschiderile favorabile. 


d. Alt punct de vedere: să căutăm deliberat şi alte puncte de vedere, in 
special ale persoanelor implicate şi ale celor care nu au participat 
direct, dar cunosc actorii implicaţi şi/sau faptul în sine. Nu este de 
neglijat nici contribuţia, fie şi adiacentă, a persoanelor semnificative 
sau a celor cu experienţă. 


e. Parti şi calități: putem privi orice fapt de viaţă ca o sumă de parti 
(abordare raţională) sau ca un set de calități generate prin angrenajul 
părților (abordare structurală şi relationala). 


f. Reversul: dacă reuşim să ne gândim la opusul sau inversul situaţiei 
putem ajunge la configurarea unor alternative de luat în seamă. 
Această strategie invită la o atitudine proactivă şi creativă fata de 
starea de lucruri. 


g.  Omisiunea: verificarea modului de prezentare a cazului este utilă în 
identificarea elementelor ce pot contribui la completitudinea 
acestuia. 


Provocarea celei mai apropiate explicaţii cauzale. Se recomandă 
explorarea succesivă a motivelor care au condus la incidentul critic, din 
aproape în aproape, cu ajutorul întrebărilor de tipul „De ce?, În ce fel 
contează pentru noi?”. Constructul social al opiniei este supus modificării de 
perspectivă, după cum exprimă convingerile sau interesele noastre. 


Dilema identificării. Odată ce recunoaştem ce ne pune în dificultate 
profesională, putem lua măsuri de ameliorare a situaţiei. În plus, este 
important să conştientizăm dacă este o limită personală ca practicieni sau ţine 
de conflictualitatea inerentă situaţiei. 


Teoria personală. Ansamblul de valori şi judecăţi format în timp prin 
educație şi experienţă - denumit aici „teorie personală” - ne influenţează 
modul în care percepem şi acţionăm în cadrul incidentelor critice. De aceea, 
competenţa practicianului nu trebuie apreciată numai după implicarea în 
cazuri izolate, ci mai ales după conduita sa generală în situaţii de limită, 
stăpânirea de sine, stilul de lucru cu clientul. 

Populatia tinta 


La o prima privire, tehnica incidentului critic se adreseaza practicianului reflexiv, adica 
persoanei care identifica incidentul in propria sa activitate (didactica, de consiliere etc.) $i 
se decide să prezinte elementele caracteristice ale cazului în comunitatea profesională, de 
obicei în publicaţii periodice sau în întâlniri organizate. 


La o analiză mai atentă, promovarea incidentelor critice are valoare formativă atât asupra 
persoanei implicate, cât şi asupra colegilor de breaslă sau cu specialităţi înrudite. Rolul 
acestui demers poate fi, după caz: 


e  împărtăşirea dilemei pentru atragerea de comentarii şi observaţii constructive 
de la colegi şi astfel reglarea orientării sau a abordării proprii de specialitate; 


e  perpetuarea codului de dezlegare a incidentului critic într-o manieră 
rezolutivă corectă; 


e semnalarea unei situații de limită pentru care nu există rezolvări tradiţionale 
verificate; 


e atragerea energiilor creatoare din alte domenii pentru soluţii inedite adaptate 
cazului. 


Exemple, studii de caz”, exerciţii 


Descrierea situaţiei 
Clientul este un băiețel de 8 ani, în clasa I, cu tulburări de atenţie si hiperactivism. 


Vine la consilier adus de mamă, îngrijorată că băiatul va avea dificultăţi în realizarea sarcinilor 
şcolare. Situaţia dificilă a apărut in prima şedinţă. Consilierul nu a reuşit să desfăşoare şedinţa 
după cum îşi propusese, dată fiind starea clientului de agitaţie permanentă. Aceasta i-a creat 
consilierului un sentiment de disconfort profesional, la care s-a adăugat faptul că sala nu era 
potrivită pentru desfăşurarea unei şedinţe de consiliere (se aflau într-un birou şi copilul era atras 
de tot ce se afla în încăpere: calculator, video, TV, cărţi, casetofon etc.). La aceasta primă 
întâlnire a participat şi mama copilului, care era tentată să-i facă observaţie, ameninţându-l cu 
anumite restricţii în cazul că nu se comportă adecvat. 


Pe scurt, consilierul nu a reuşit să stabilească un contact / o relaţie directă cu copilul. 


3 Preluat din notele de şedinţă ale Conferinţei Euroguidance cu coordonatorii CJAPP din 11 oct. 2002. A 
consemnat profesor consilier Adina Ignat, Suceava, conform grilei descrise de Ertelt şi Schulz, 1997. 

Atitudinea consilierului si modul de abordare a situatiei 


Pentru început, consilierul a hotărât sa îl însoţească pe client in acţiunea lui de ,,explorare” a 
mediului, incercand sa-l provoace la discufii pentru a se concentra fie si o mica perioada de timp 
pe un anumit obiect. 


Această ,,explorare” a durat o oră (timp alocat unei şedinţe de consiliere). 


Probleme deosebite 


Consilierul a resimțit atunci foarte puternic lipsa unui spațiu adecvat pentru consiliere, precum şi 
faptul că era insuficient (in)format profesional în domeniul tehnicilor de consiliere a copiilor cu 
tulburări de atenţie. De asemenea, a remarcat că prezența mamei era un obstacol în stabilirea 
relaţiei directe cu copilul. 


Reacţia consilierului la problemele apărute 


La Sfârşitul întâlnirii, consilierul a stabilit împreună cu mama un plan de intervenţie, constatând 
necesitatea consilierii mamei. 


Copilului i s-a dat şi lui o sarcină: până la următoarea întâlnire să realizeze un desen pe o 
anumită temă. 


Rezultatele obţinute şi probleme rămase nerezolvate 
S-a stabilit, pentru acest caz, un plan de intervenţie concret, clar. 


Mama a fost cea care a primit consiliere pentru a şti cum să îl motiveze pe copil în realizarea 
sarcinilor şcolare, pentru a-i face un program etapizat. 


A rezultat nevoia de informare (a consilierului) pe tema tehnicilor de consiliere cele mai adecvate 
în cazul copiilor cu tulburări de atenţie, a celor hiperkinetici. 


A rămas nerezolvată problema spațiului fizic corespunzător pentru consiliere. 


La şedinţele următoare, consilierul a petrecut mai putin timp cu crearea atmosferei, deoarece era 
deja un spațiu oarecum cunoscut clientului. 


Evaluarea metodei 


Avantaje: 


e permite o sistematizare a cazuisticii fiecărui consilier şi oferă o structură 
conceptuală şi metodologică de ordonare şi articulare a elementelor esenţiale 
pentru rezolvarea optimă a cazurilor; 

încurajează consemnarea în scris a experienţei profesionale, ceea ce impune o 
analiză mai atentă a faptelor şi mai multă obiectivitate. Totodată, sporeşte 
probabilitatea acceptării de către practician a opiniilor exprimate de colegi pe 
aceeaşi cale şi în aceeaşi manieră; 


facilitează împărtăşirea bunelor practici în comunitatea profesională a 
consilierilor odată ce cazul a fost încheiat sau incită la solicitarea de ajutor 
colegial în situațiile de impas operational; 


contribuie la conştientizarea imaginii de sine a consilierului, sub aspect 
profesional, prin evidenţierea unor constante de poziţie, acţiune, interpretare a 
incidentelor critice din propria experienţă; 


revelează modul de influențare a comportamentului profesional propriu de 
către opiniile şi judecatile personale exprimate de colegi; 


creează condiţii atât pentru exprimarea propriilor dileme profesionale, cât şi 
reflectia asupra acestora într-un cadru reglat metodologic; 


imbogateste portofoliul de specialitate al domeniului consilierii prin elemente 
de culoare locală; 


dă flexibilitate prezentării incidentelor critice, sub formă narativă sau 
schematizată prin fişa de raportare; 


valorifică atitudinea investigativă şi perseverenta consilierului in contact cu 
cazurile dificile la care lucrează în mod curent sau se află pe lista sa de 
aşteptare; 


foloseşte experienţele trecute şi precedentele create în vederea pregătirii 
pentru confruntări prezente şi viitoare; 


oferă posibilitatea de a marca un incident simptomatic în propria cazuistică 
sau a de inspira pe cei ce vor veni în contact cu prezentarea incidentului; 


valoarea exemplelor de incidente critice acumulate în timp, chiar şi cu un rol 
prognostic limitat, este că trasează o anumită orientare a consilierului şi 
permite validarea modurilor benefice de acţiune; 


oferă posibilitatea de a aborda ulterior diferit acelaşi tip de eveniment, 
pornind de la confruntarea cu scenariul inițial. 


Dezavantaje: 

nu defineşte nivelul de gravitate al incidentelor pe care le poate semnala. De 
la incident la conflict şi criză, iată o gamă de posibilităţi egal asumate de 
portofoliul metodei; 


e întrucât metoda ia în calcul incidente izolate, nu se poate formula o concluzie 
sau recomandare cu suficient grad de generalitate sau aplicabilitate pentru 
altcineva decât practicianul implicat; 


e fiecare caz trebuie adus la referentialul ideologic al persoanelor implicate, de 
cele mai multe ori de naturi diferite şi chiar antagonice. Nu tot ceea ce este 
permis şi încurajat într-o şcoală de gândire se preia uniform de către toți 
adepţii, nicidecum de către membrii altui bloc ideologic; 


e  obişnuinţa practicianului de a se raporta la incident într-un anumit mod (dupa 
cum îl predispune formaţia şi „teoria personală”) poate să nu reunească 
aprecierea generală a comunităţii de consilieri şi, în consecinţă, acesta poate 
fi discreditat sau marginalizat profesional; 


e formulele de intervenţie în situaţii atipice sunt puternic contextualizate, iar 
transferul soluţiilor între persoane sau situaţii este rareori posibil; 


e nu garantează obţinerea răspunsurilor la (toate) categoriile de întrebări 
formulate prin fişa de raportare a incidentelor critice. 

Observatia 

Institutul de Stiinte ale Educatiei, Bucuresti 


Istoric 


Nevoia de a intelege si a face predictii cu privire la comportamentul oamenilor a fost 
mereu vie dea-lungul istoriei, deopotrivă, din interese personale şi sociale. 


Introspectia (auto-observatia) - este o forma de observaţie şi supraveghere a propriei 
persoane şi conştiinţe. Metoda a fost promovată, mai ales, în perioada de început a 
psihologiei, considerând psihicul ca „un cerc de fenomene, ce îşi au izvorul în ele însele 
fără nici-o legătură determinativă cu exteriorul” (Zlate, 1996). Introspectionistii pun în 
centrul psihologiei studierea fenomenelor conştiente, numindu-le psihologia conştiinţei. 
În concepţia lui Wundt (1879), fenomenele interne pot fi înțelese prin corelarea cauzelor 
cu efectelor observabile. De exemplu, studiind viteza de reacţie a individului se poate 
face un raționament asupra temperamentului şi stării sale psihice. 


Behaviorismul (teoria sau ştiinţa comportamentului) - a apărut la începutul secolului al 
XX-lea, fiind fondată de psihologul american Watson, drept replică la introspectionismul 
experimental. În esenţă, autorul descrie comportamentul ca un „ansamblul de răspunsuri 
ajustate stimulilor care le declanşează” fapt ce permite interpretarea sa. (după Zlate, 
1996). Watson aprecia că observarea şi descrierea comportamentului erau suficiente 
pentru predicția şi controlul acestuia. După behaviorişti, comportamentul este singurul 
care poate fi studiat în mod obiectiv, observat, măsurat şi cuantificat. De pildă, imaginile 
vizuale nu sunt altceva decât tensiuni musculare ale ochilor; reprezentările sunt reamintiri 
ale senzatiilor kinestezice care au însoţit altădată perceperea obiectului etc. 


Psihologia umanistă a fost conturată inițial prin activitatea şi opiniile unor psihologi 
precum Maslow, Rogers, Charlotte Buhler etc. cu privire la analiza şi studiul 
caracteristicilor complexe şi ale naturii umane. Rezumativ, acest curent în psihologie se 

bazează pe înţelegerea şi interpretarea semnificatiilor subiective ale comportamentelor 
situationale (scopuri, motive, analiza specificitatii şi unicitatii evenimentelor sociale) din 
perspectiva subiectului social. Un asemenea demers interpretativ, aşadar, vizează 
utilizarea de către consiliere a unor strategii empatice şi intuitive. 


Fundamente teoretice 


Valorificarea metodei în ştiinţele naturii îi aparţine lui Claude Bernard, care susţine ca 
,observatia” constată cu exactitate un fapt cu ajutorul unor mijloace de investigaţie şi 
apoi studiază datele obţinute. Observatorul este un „fotograf” al faptului, iar observaţia sa 
trebuie să redea exact natura fenomenului. După Bernard, „observatorul ascultă natura şi 
scrie sub dictarea ei.” (apud Zlate, 1996). 


În domeniul psihometriei, Galton a fost primul care a propus ca standardele 
experimentării să fie aplicate direct la studiul tipurilor personale de comportament. 
Autorul a recomandat educatorilor această metodă pentru a măsura la elevii lor calitatea 
învăţării şi frecvenţa răspunsurilor corecte, inițiind ceea ce numim astăzi „probe / teste 
comportamentale”. 


Modelul observaţiei din ştiinţele fizice şi ale naturii a fost impus sociologiei de către 
Emile Durkheim care considera faptele „maniere de a se purta, gândi şi simţi, exterioare 
individului şi care sunt înzestrate cu o putere de corecție” (Lallement, 1993). 


Specificul observaţiei în psihologie provine şi din ipotezele pe care le are „subiectul” în 
psihologie. Piaget în 1970 făcea distincţia între subiectul epistemic (Eul în calitate de 
agent al cercetării şi observării ştiinţifice) şi subiectul egocentric (Eul în individualitatea 
sa, în calitate de corp, subiectivitate). 


În ştiinţele socio-umane observaţia reprezintă un raport între două persoane care „îşi dau 
seama” şi acţionează ca atare. Kohn şi Negre (1991) considerau că termenul de observaţie 
desemnează o etapă iniţială a cunoaşterii (faza explorării), un tip de acţiune realizată de 
observator (colectarea sistematică a datelor) şi o fază de interpretare a informaţiilor. 


Prezentarea metodei 


Actul observaţiei în consilierea carierei constă în urmărirea intenţionată, metodică şi 
sistematică a subiecților, a unor manifestări psihice ale acestora, în desfăşurarea lor 
naturală şi înregistrarea cât mai fidelă, a faptelor psihologice semnificative considerate 
esenţiale pentru consilierea carierei. 

Metoda observaţiei este singura „ce se utilizează în orice cercetare”, uneori singură, 
alteori însoţită de altele: experiment, teste, chestionare etc. (Schiopu, 1997). Strategia de 
investigaţie şi de psihodiagnostic este, până la urmă, o formă condensată şi convertită în 
itemi şi momente de provocare de situaţii - pe o anumită temă - în vederea unei observaţii 
sistematice şi aprofundate. 


Termenul de ,,observatie” (lat. observatio, eng. observation, germ. Beobachten) are 
sensuri multiple (de cercetare empirică, de „spionare”, primă etapă a cercetării de teren, 
acţiunea de observaţie, supraveghere, a nu pierde din ochi etc.). În funcţie de domeniul 
studiat, observaţia poate avea mai multe semnificaţii. 


A 


Sensul noţiunii de ,,observatie” în limbajul cotidian este de cunoaştere, examinare a unui 
obiect sau proces, efectuarea de constatări şi remarci (critice) referitoare la ceea ce ai 
privit cu atenţie (Dicţionarul Explicativ al Limbii Române, 1998). 


În psihologie, observaţia este „reacţia cea mai obişnuită şi spontană implicată în 
procesul activ de adaptare la condiţiile situationale ale realităţii.” (Schiopu, 1997). 


În sociologie, observaţia constituie „contactul cu lumea reală”, după cum aprecia 
Herseni. (1969, apud Chelcea, 2001). 


În pedagogie, „a observa” înseamnă intrarea în „universul de cunoaştere a copilului sau 
tânărului” (Neacşu, 2001), prin intermediul metodei de explorare a realităţii sale sub 
multiple aspecte: sistematice (spontane şi neorganizate), observarea enumerativă şi 
descriptivă, în condiţii de experiment etc. 


Observațiile numeroase făcute în timpul orelor de curs (în situaţiile de învăţare, 
interacţiune socială şi cunoaştere, reacţiile afective fata de educatori, colegi sau fata de 
conținuturile învăţării etc.) pun în evidenţă necesitatea corelării / integrării acestora într-o 
formă unitară şi coerentă. 


Formele de observaţie pot fi clasificate în funcţie de diverse criterii, cum ar fi: 


Orientarea actului de observație: auto-observatia (proces orientat către identificarea 
particularităţilor propriul comportament), observația propriu-zisă (orientată spre 
surprinderea manifestărilor comportamentale ale altor persoane). 


x”? 


Implicarea sau non-implicarea consilierului: ,,pasiva / externa” (fara implicarea directa a 
consilierului in activitatea de observare); participativa (consilierul devine membru si 
participa la activitatea desfăşurată de o persoană sau un grup). 


Structurarea observaţiei: observaţia structurată (cantitativă), care presupune urmărirea 
unei grile de categorii comportamentale dinainte stabilite, actul observational constând in 
clasarea în respectivele categorii a materialului empiric vizat şi una nestructurată 
(calitativă), care presupune studierea din „interior”, pe o perioadă mai lungă de timp, fără 

a avea vreo schemă prestabilită de categorii sau alcătuirea uneia la sfârşitul perioadei de 
observare. Acest tip de observaţie are în vedere mai mult oferirea de explicaţii şi descrieri 
cât mai complexe şi integrale asupra faptelor surprinse. 


Gradul de intenţionalitate: observaţia spontană, care se referă la datele sesizate in mod 
curent şi observaţia intenţionată realizată cu scopul înţelegerii sistematice a unui fenomen 
sau unei situații. 


Observatia în diverse ipostaze ale procesului de consiliere 


Observarea comportamentului în timpul jocului de rol: subiecţii sunt puşi într-o situaţie 
stimulativă, în care aceştia se comporte ca şi cum ar fi în situaţii reale. În orice moment, o 
anumită persoană este marcată de o anumită stare psihică, se află sub impresia unei trăiri. 
Această trăire are, de regulă, un echivalent în elemente corporale: o poziție specifica a 
corpului, privire, gesturi ale mâinii etc. Toate aceste elemente, aparent izolate, permit 
apoi descrierea comportamentului unei persoane la un moment dat. 


Observarea în timpul rezolvării unor probleme: Guilluamin (1965) afirmă că sporeşte 
importanța metodei şi creşte conţinutul faptelor de observaţie în timpul supunerii 
subiecţilor la un examen psihologic sau o anumită sarcină. Prin urmare, rezolvarea unei 
probleme de către subiecţi ne permite să răspundem, în egală măsură, atât la întrebarea 
„Câr?”, dar şi „Cum?” a obţinut subiectul un anumit rezultat. Răspunsul la aceste întrebări 
este posibil printr-o observaţie sistematică în timpul îndeplinirii unei sarcini, cât şi prin 
centrarea atenţiei pe anumite aspecte specifice ale personalităţii subiectului: atitudini în 
timpul examenului, mişcări necontrolate, exclamatii şi cuvinte utilizate, dificultăți de 
înţelegere etc. (Dafinoiu, 2002). 


Observarea comportamentului în timpul comunicării: Mucchielli (1974) este de părere că 
efortul de observare a clienților implică trei puncte de reper: 


= notarea atitudinii şi modului de comportament; 
= sesizarea contextului în care se manifestă comportamentul; 


= disponibilitatea unei simpatii intelectuale a consilierului faţă de subiect 
(Dafinoiu, 2002). 


„Cele trei aspecte fundamentale ale observaţiei (atenţia acordată comportamentelor, 
analiza contextuală a comportamentelor observate, empatia) se regrupează pentru a 
constitui ceea ce numim sensul psihologic impus fiecărui observator în câmpul ştiinţific 


woo 


pe care îl ocupă” (Zlate, 1996). 


Relaţia de corespondenţă între ascultare activă, participare, feedback şi empatie, în 
cadrul observaţiei şi procesului de consiliere, în întregime, facilitează deschiderea şi 
implicarea activă a subiectului şi favorizează comunicarea, făcându-se economie de timp 
şi energie. Ascultarea activă implică observarea atentă şi folosirea maximală a 
informaţiilor oferite de comportamentele para-verbale şi non-verbale ale subiectului. 

Trăirile emoţionale ale subiectului în relaţia de consiliere şi reacţiile sale afective ne 
facilitează înţelegerea în profunzime a sentimentelor complexe (şi uneori contradictorii) 
pe care acesta le trăieşte în raport cu o situaţie, persoană sau un eveniment. Acest gen mai 
profund de empatie implică observarea intentiilor de care subiectul este rareori conştient 
(Rogers, 1989). Subiectul poate vorbi cu o relativă uşurinţă despre datele obiective cu 
privire la sine (nume, adresă etc.), dar nu atât de uşor despre sentimentele sale. Într-un 
model de răspuns empatic, subiecţii se recunosc aproape imediat utilizând expresia „Da, 
asta vroiam să spun.” 


Ce observăm în timpul consilierii? 
= Gândurile sau comportamentul orientat către cunoaştere. 
= Sentimentele, emoțiile sau comportamentul psiho-afectiv. 


= Efectele neuro-fiziologice ale stărilor emoţionale (roşirea feţei, transpiratia, 
respiraţia rapidă etc.). 


= Aspectele verbale, para-verbale şi non-verbale ale comunicării. 


= Capacitatea de a lua decizii şi a face alegeri cu privire la carieră. 


Condiţiile unei bunei observaţii sunt: stabilirea clară şi precisă a scopului şi obiectivelor 
urmărite; selectarea celor mai potrivite forme de observaţie care vor fi utilizate, a 
condiţiilor şi mijloacelor necesare unei observaţii acurate (magnetofoane, fişe de 
consemnarea a faptelor etc.); consemnarea imediată a celor observate (într-un protocol de 
observaţie) deoarece notarea ulterioară ar putea fi afectată de uitare; efectuarea unui 
număr optim de observaţii; desfăşurarea acesteia în condiţii cât mai variate; alcătuirea 
unei liste a unităţilor de observare (a secventelor comportamentale, acolo unde este 
cazul). 


Unităţi de observaţie (timpul): continuă (efectuată pe o perioadă mai mare de timp) şi 
discontinuă (pe unităţi de timp mai mici şi la intervale diferite). După Mucchielli (1974), 
este indicat un cuantum de elemente observate pe intervale de timp egale de timp sau de 
câteva minute, mai multe zile în şir şi repartizarea acestor observaţii de-lungul unei zile. 


Fixarea intervalelor de observaţie vizează: stabilirea unor repere de control (sau 
conceptualizarea faptelor observate) reieşite din observaţiile anterioare; stabilirea unor 
grade de estimare a însuşirilor psihice (într-o foarte mare măsură, în mare măsură etc.); 
stabilirea unor estimării calitative convertite în elemente cantitative (cifre, puncte: de 
exemplu 5 puncte pentru prezenţa însuşirii respective într-o foarte mare măsură, 1 punct 
pentru lipsa acesteia etc.). 


Grila de observaţie - se stabileşte în funcţie de anumite unități de comportamente ce 
urmează a fi observate, bazându-ne pe anumite criterii astfel încât să se asigure caracterul 
sistematic al observaţiei (Drumond, 1981): 

criterii referitoare la forma - localizarea in spaţiu (de ex. deosebim 
comportamentele elevului din clasă de cel din afara clasei, de pe stradă, din 
cabinetul consilierului etc.), orientarea (poziția structurilor motrice, 
anatomice ale subiectului în relaţie cu structuri ale mediului), tipologia 
dimensională a subiectului (pot fi observate şi înregistrate anumite mişcări 
sau ticuri motorii - lovitura ritmică a mesei cu degetele - de pildă); proprietăţi 
intrinseci ale corpului sau epidermei (schimbarea culorii feţei, temperaturii 
corporale etc.); 


criterii referitoare la efectele directe pe care comportamentul subiectului le 
are asupra mediului; 


criterii feoretice şi abstracte care pot fi de două feluri - clasificarea după 
cauză (comportamente de competiție declanşate de prezenţa unui rival; 
manifestări afectiv-cognitive, manifestări voluntare sau involuntare etc.) şi 
clasificarea funcțională (comportamentele au o anumită funcţie, în strânsă 
legătură cu o anumită trebuinta psihologică). 


Factorii care diferenţiază consilierii în procesul observaţiei: 


„ecuaţia personală” a consilierului observator (Dafinoiu, 2002) tine de 
următoarele tipuri perceptive: tipul descriptiv (minuţios, sec); tipul evaluativ 
(tendinţa de a evalua, interpreta, judeca); tipul erudit (furnizarea de informaţii 
complementare); tipul imaginativ şi poetic (neglijarea faptelor în favoarea 
imaginaţiei); 

tendința consilierului de a se ancora în prezent, iar a clientului de a face 
referinţe mai frecvente la experienţele sale din trecut; 


capacitatea variabilă a consilierilor de a „articula” datele câmpului perceptiv, 
adică de a sesiza raporturile cauzale, relaţiile şi conexiunile între faptele 
observate; 


lărgimea / îngustimea câmpului de observaţie se referă la raporturile între 
volumul câmpului de observaţie şi nivelul de concentrare a atenţiei specifice 
fiecărui consilier; 


capacitatea de a rezista la perturbările care pot altera câmpul de observaţie, 
adică posibilitatea de a face diferenţa între „obiectivitatea faptelor” şi 
„subiectivitatea interpretării lor”; 


proiecția are la bază o anumită identificare între consilier (observatorul) şi 
subiect (cel observat), această identificare relativă facilitează, până la un 


4 „Ecuația personală a observatorului” - sintagma a fost elaborată de astronomul german Bessel (1816), care a 
observat că erorile comise de diferiți astronomi care efectuau aceeaşi observaţie, în mod repetat, erau 
specifice fiecăruia, fapt care a sugerat această idee. Prin urmare, fiecare observaţie poartă marca personală a 
observatorului. 

punct, observarea şi înţelegerea celor observate (de ex.: observarea elevilor 
dintr-o şcoală va fi mai bine realizată de o persoană care a trăit aceleaşi 
experienţe mai de curând sau este familiarizată cu viaţa şcolii), dar poate şi 
altera faptele (de ex.: cazul observării unei persoane pentru care consilierul 
are simpatie); 


= interpretarea personală reprezintă un fenomen legat de proiecție şi care constă 
în a atribui faptelor reale semnificaţii izvorâte din universul personal (Veron 
şi Gardner, 1960, 1962); 


=  particularitățile psiho-individuale ale consilierului (experienţă profesională şi 
de viaţă, temperament, capacitatea de concentrare a atenţia, de a sesiza 
esentialul, a reduce potenţialul de sugestie a intervențiilor sale etc.). 


Populaţia ţintă 


Categoriile de persoane care pot deveni subiecţi ai observaţiei derulate în scopul 
consilierii carierei sunt reprezentate de: 


Elevi - pentru prevenirea şi diminuarea eşecului şcolar, ameliorarea tulburărilor de 
comportament, îmbunătățirea imaginii de sine, auto-cunoaşterea potenţialului 
psiho-intelectual, atitudinilor, intereselor, aspirațiilor şi sistemului de valori; dezvoltarea 
capacităţii de luare a deciziilor şi de auto-orientare în carieră, testarea vocationala 
adecvată, discutarea sensului şi valorii muncii etc.; 


Părinţi - în vederea iniţierii în domeniul psiho-pedagogic, dezvoltarea relaţiilor de 
cooperare între familie şi şcoală, conştientizarea rolului lor educativ important şi creşterea 
responsabilitatilor acestora în evoluţia propriilor copii; 


Cadrele didactice - în procesul de conştientizare a aspectele care sunt legate de orientarea 
şcolară şi profesională, eliminarea conformismului şi a alegerilor stereotipe, asigurarea 
contactului elevilor cu noi modele de carieră, căutarea şi folosirea informaţiilor 
referitoare la dezvoltarea personală în funcţie de nevoile fiecărui elev, dezvoltarea unei 
concepţii pozitive legate de planificarea carierei etc. 


Manageri educationali - pentru formarea competenţelor de comunicare, participare, 
motivare şi lucru în echipă, îmbunătăţirea şi adecvarea ofertei educaţionale la nevoile 
elevilor şi comunităţii, optimizarea comunicării manager-profesor-elev, asigurarea 
legăturii cu consilierii şcolari, organizarea şi încurajarea vizitelor elevilor în universităţi 
pe domenii de interes (în funcţie de rezultatele consilierii), explorarea posibilităților de 
parteneriat profesional etc. 

Exemple, studii de caz, exercitii 


Exemple: 


Consilierul poate construi şi utiliza mai multe tipuri de fişe de observaţie. 


Ca exemplu, prezentăm un tip de „fiş 


x95 


a 


de observație ce poate fi utilizată în evaluarea 


personalului angajat în concordanță cu performanțele cerute de fişa postului. Aceasta 
presupune ca un consilier (şcolar sau din domeniul muncii) să dispună de o anumită 
pregătire specializată şi experiență şi să aibă o serie de cunoştinţe în alte domenii conexe 
activităţii profesionale (medicină, sociologie, economie etc.). 


Printre aspectele care pot fi observate enumerăm aptitudinile dezirabile pentru un anumit 
domeniu de activitate: 


Fizice Senzoriale Psihice 
e forță musculară vedere; atenţie; 
şi rezistență e auz; memorie; 


fizică; 

e viteza de 
reacţie: 
uniformă, 
selectivă; 

e îndemnare 
manuală etc. 


e rezistenţă la 


mers şi stat în 
picioare; 
rezistenţă la 
zgomot, 
vibrații, variaţii 
de temperatură 
etc. 


spirit de inovare, inventivitate; 

gândire logică, capacitatea de argumentare a 
propunerilor; 

inteligenţă practică (sesizarea rapidă a problemelor, 
soluţionarea defectiunilor, organizarea locului de 
muncă); 

inteligenţă teoretico-aplicativă (înţelegerea 
problemelor tehnice, economice şi organizatorice, 
care cer documentare şi studiu); 

calități ale vorbirii (fluenta, inteligibilitate, 
corectitudine gramaticală). 


Trăsături de caracter Psihosociale Cultură generală şi de 
specialitate 
e capacitate de a-şi asuma răspunderi; sociabilitate; e simţ estetic; 
e capacitate de organizare; comportament adecvat e cultura generală; 
e disciplină, conştiinciozitate; (ţinută, limbaj) etc. e cunoştinţe tehnologice; 
e spirit de iniţiativă; spirit de echipă (integrare |e cunoştinţe matematice 
e discreţie, tact, loialitate etc. în colectiv); etc. 


O altă posibilă fişă de observaţie, poate fi construită sub forma unei scheme a profilurilor 
pshio-socio-profesionale ale ocupatiilor în funcție de anumite nevoi şi profilul 


psiho-profesional al subiectului astfel: 


5 Redactată într-o formă adaptată după cea din lucrarea Tratat de psihologia managementului. Moraru, I. şi 
Tabachin, A. (1997). 

Nr. Calitati Evaluare 

SIE De dorit Necesare Absolut necesare 
L Fizice 
Il. Senzoriale 


Il. Psihice 


IV. Trăsături de caracter 


V. Psihosociale 


VI. | Cultură generală şi de specialitate 


În ceea ce priveşte consilierea adulţilor, se pot adăuga şi alte rubrici: 


e calități profesionale ale clientului: 


= licențiat (în psihologie, management, limbi străine, legislaţia muncii); 


= cunoştinţe în domeniile (economie de piaţă, sociologie, ergonomie, 
statistică, informatica etc.); 


e experienţă (în relaţiile cu publicul, tehnica sondajului de opinie, activităţi 
industriale, probleme financiare etc.); 


e starea sănătăţii psihice (stabilitate emoțională, fără tendinţe impulsive etc.). 


Un alt tip de „fişă” este cea care vizează auto-înregistrarea realizată de subiect (Beck, 


apud Dafinoiu, 2002): 


NUME A atacata en at abac aa Son a PLenUIMe! A sasea da ba ai age stat dala 


Vârsta: ...........0005 Data consilierii: ce eee eee eee eee eee oase 


Situaţia / starea 


Emotii 


Gânduri automate 


Se descriu: 

1. Ideile, gândurile, amintirile, 
atitudinile etc. care au 
produs emoția neplăcută 

sau 

2. Evenimentele care au 
produs o stare emoţională 
neagreabilă 


Se specifică: 

1. Comportamentul: agresiv, 

anxios, liniştit etc. 
Se evaluează: 

1. Intensitatea emotiei pe o 
scară de 0 la 8 (unde 0= 
absent şi 8 = intensitatea 
maximă) 


Se descriu: 

1. Gândurile automate care 
au precedat emoția 

Se evaluează: 

1. Nivelul de încredere în 
aceste gânduri automate 
(spontane) pe o scară de 
la O la 8 

Studiu de caz 


„Nume şi prenume: V. F. Vârsta: 48 de ani. Profesie: inginer de sistem 


Statut marital: căsătorit. Copii: un băiat de 13 ani 


Analiza situaţiei profesionale: 


V. F. mi s-a adresat initial din cauza re-insertiei dificile în noul grup de muncă; ulterior în 
cadrul şedinţelor de consiliere, a abordat şi problema rolului de „părinte”. Cu un an în 
urmă şi-a dat demisia şi a încercat să găsească un alt post care să-i aducă un statut 
profesional şi financiar mai înalt. Demisia a survenit pe un fond conflictual cu cei ierarhic 
superior dar, după circa un an, în urmă eşuării în găsirea unui loc de muncă (a încercat să 
se angajeze la alte şase firme în decurs de un an), s-a întors la vechiul loc de muncă 
acceptând să muncească în aceleaşi condiţii ca anul precedent (salariul minim pe 
economie pe cartea de muncă, chiar dacă salariul real este mai mare în acea firmă). 
Trebuie precizat că soția sa este şomeră de peste un an, profesia sa de bază fiind cea de 
biochimist, dar în momentul actual lucrează ca menajeră (fără carte de muncă).” 


Elementele evaluative consemnate de consilier se referă la analiza situaţiei familiale şi 
personale a clientului, cât şi la găsirea, împreună cu clientul, a unei alternative 
profesionale acceptabile. 


Evaluarea metodei 


Avantaje: 


e permite surprinderea manifestărilor  atitudinale, comportamentale, 
aptitudinale etc., naturale, fireşti ale subiectului, în condiții obişnuite de viata 
şi activitate, oferind, mai ales, date calitative; 


e permite colectarea datelor privind comportamentul non-verbal; 


e permite analize longitudinale prin înregistrarea comportamentelor pe un timp 
mai îndelungat (luni sau ani de zile, prin observaţia participativă, de 
exemplu); 


e elimină, în mare măsură, artificializarea studiului vieţii în comparaţie cu alte 
metode (ancheta pe baza de chestionar, interviul, experimentul). 


é După Dobre şi Szilagyi (2004). 


292 


Dezavantaje: 


stimulează intrarea în funcţiune a mecanismului de apărare socială a 
subiectului; 


prezenţa consilierului modifică situaţia de observat; sunt posibile unele 
schimbări ale comportamentului celor observați din cauza personalității 
consilierului (unii consilieri pot avea un efect tonic asupra subiecţilor, iar alţii 
pot să-i intimideze, deprime, inhibeze); 


consilierului are un control redus asupra variabilelor externe care pot afecta 
datele observaţiei, 


datele culese prin observaţie sunt dificil de cuantificat; 


observaţia se limitează la un individ sau la studierea unor eşantioane mici de 
subiecţi; 


atenţia consilierului poate fi orientată selectiv, doar către anumite aşteptări, 
credinţe, teorii etc., care pot afecta obiectivitatea observaţiei şi, în virtutea 
acestor alegeri, este posibil să apară efectul de (auto)confirmare; 


dificultatea de a nota şi de observa în acelaşi timp, duce la înregistrarea 
rezultatelor observaţiei după un anumit interval de timp, uneori inexactă; 


aspectele care sunt legate de evaluarea datelor de observaţie produc anumite 
categorii de erori (Piaget): 


= „eroarea de centrare” - aspectele observate tind să fie supraestimate 
în raport cu celelalte; 


= „eroare de contrast” - consilierul se centrează asupra diferenţelor 
minime pe care le-a observat între diverse aspecte, ducând la 
exagerarea acestora; 


= „eroare de asimilare” - consilierul se centrează asupra asemănărilor 
existente între diverse aspecte, mai degrabă decât pe deosebirile dintre 
ele; 


= „efectul ancora” - deşi consilierul are credinţa că evaluează un singur 
aspect, totuşi, efectele evaluării anterioare funcţionează ca puncte de 
referinţă pentru evaluarea prezentă; 


= efectul de „halo” - consilierul care apreciază anumite aspecte la un 
subiect, va fi influenţat în acelaşi sens în evaluarea altor dimensiuni 
(de pildă, o persoană cu un aspect fizic plăcut va influența 
observatorul în aceiaşi direcţie pozitivă atunci când el îi va evalua alte 
caracteristici de personalitate). 

Ancheta 


Luminita TASICA 
Institutul de Stiinte ale Educatiei, Bucuresti 


Istoric 


Dezvoltată mai ales in a doua jumătate a secolului al XIX-lea pentru studierea 
fenomenelor educaţionale (conducere şi administraţie şcolară), ancheta a fost utilizată, în 
acelaşi timp, cu dezvoltarea metodelor ştiinţifice de testare. 


În prima jumătate a secolului XX, ancheta începe să fie folosită în America, apoi şi în 
unele {ari europene cu tradiţie în investigarea fenomenelor sociale, insotind activităţile de 
evaluare a elevilor şi grupurilor. Astăzi ancheta are statut de metodă de sine stătătoare, 
graţie obiectivelor, principiilor şi regulilor stricte ce trebuie respectate în aplicarea sa. 


Fundamente teoretice 


Ancheta este considerată o metodă complexă în ştiinţele sociale, pentru că sub aspect 
procesual poate îmbrăca aspecte dintre cele mai diverse: de la o simplă căutare de 
informaţii necesare rezolvării unei probleme minore până la o cercetare amplă, de durată, 
bazată pe instrumente riguros elaborate. 


În funcţie de domeniul investigat, anchetei i se pot atribui diferite acceptiuni: 


e metodă de strângere a datelor: „acţiunea de colectare a informaţiilor 
privitoare la comportamentul educatului, obținute prin investigare (interviuri, 
convorbiri, studiul documentelor)” (Macavei, 2001); 

metodă de cercetare şi investigare „care încorporează tehnici, procedee şi 
instrumente interogative de culegere a informaţiilor” (Dicţionar de 
sociologie, 1993); 


studiu „organizat pentru elucidarea unor probleme, explicarea unor conduite 
sau manifestări ale unor persoane, ori descoperirea ponderii unor factori 
influenţi ai unui întreg sector de activitate” (Gugiuman, 1978); 


extragere de informaţii generale referitoare la o problematică mai complexă 
asociată uneori cu examinarea psihologică (Mucchielli, 1982); 


convorbire (faţă in faţă sau telefonică) întreprinsă în scopul cunoaşterii 
persoanei sau opiniilor sale (Gugel, 2002); 


inspecţie, verificare „pentru a obţine informaţii asupra obiectului de studiu” 
(Webster's Dictionary). 


Specialiştii au definit ancheta în raport cu scopul urmărit în cadrul fiecărei discipline sau 
după anumite criterii investigative. 


Oricare ar fi modalitatea de colectare a datelor, metoda anchetei prezintă anumite aspecte 
care trebuie cunoscute de orice practician: 


are un caracter ne-experimental, iar controlul asupra variabilelor investigate 
este relativ scăzut; 


relaţia de comunicare între anchetator şi (lotul) anchetat este puternic 
asimetrică, primul aşteptând (dar şi influențând uneori) răspunsuri din partea 
celui de-al doilea; 


abordează, calitativ şi cantitativ, dimensiuni ale vieţii individuale şi sociale 
ale clientului consiliat: evenimente, fenomene şi procese caracteristice ale 
realităţii sociale, precum şi atitudinea oamenilor fata de acestea; 


clarifică sfera de aspirații, interese, preocupări şi comportamente ale 
clienţilor în domenii foarte variate; 


cumulează pentru compararea / completarea rezultatelor, informaţii colectate 
cu ajutorul unor tehnici de investigare diverse: observaţia, analiza 
documentară, analiza de conţinut, sondajul de opinie; 


se poate face pe cale orală sau scrisă, cu ajutorul unor tehnici şi instrumente 
interogative specifice. 


Treptat, tehnicile de anchetă s-au dezvoltat şi diversificat, fiind considerate de către 
specialişti metode de sine stătătoare: chestionarul, interviul, sondajul de opinie. 

Există, totuşi, câteva diferente unanim recunoscute atunci cand acestea sunt analizate 
comparativ: 


e ancheta, spre deosebire de interviu, se foloseşte de tehnici cu caracter 
standardizat, de aceea uneori este denumită şi interviu standardizat; 


e ancheta se bazează totdeauna pe chestionar, în timp ce interviul se derulează 
pe baza unui ghid de interviu sau chiar fără un instrument pregătit anterior; 


e ancheta (ca şi sondajul de opinie) trebuie să respecte criteriul 
reprezentativitatii eşantionului, interviul se adresează însă unor persoane 
particulare; 


e ancheta este o metodă de tip extensiv, care necesită colectarea de informaţii 
relativ simple, interviul este o tehnică de tip intensiv, pentru obţinerea de 
informaţii cu caracter profund, de natură psihologică (în special); 


e rezultatele anchetei, spre deosebire de interviu, necesită, de obicei, o 
prelucrare statistică a datelor de natură calitativă şi cantitativă obținute; 


e ancheta se poate desfăşura cu tehnici orale sau scrise, directe sau indirecte, 
interviul este o tehnică preponderent orală; 


e in cadrul anchetei informaţiile se colectează, mai ales, de la grupuri de 
subiecţi, iar prin interviu se culeg date de la persoane individuale; 


e anchetele apelează în teren la simpli operatori cât mai neutri, interviul este 
condus de profesionişti; 


e ancheta şi sondajul sunt, în general, metode cantitative, interviul are un 
caracter preponderent calitativ. 


Recunoscând neuniformitatea şi inexistenţa aceloraşi puncte de vedere în definirea 
anchetei, John Wise (1988), într-un studiu asupra metodei, defineşte ancheta ca „o 
încercare de a aduna şi interpreta fapte despre o instituţie socială, grup sau domeniu, 
...studiu dirijat spre stabilirea condițiilor existente.” 


În Webster's Dictionary se propune o definiţie a anchetei ca „o inspecţie, adesea oficială, 
pentru a furniza informaţii exacte, o inspectare sau un studiu critic, de obicei în legătură 
cu implicaţiile sociale ale obiectului studiat; succesul studiului constă în descrierea 
condițiilor existente şi depinde de colectarea atentă a faptelor şi interpretarea lor 


competentă.” (apud Gugiuman, 1978). 


Când ancheta este întreprinsă în scopul cunoaşterii persoanei, investigația se desfăşoară 
sub forma convorbirii, iar când se folosesc chestionare adresate persoanelor din anturajul 
subiectului anchetat atunci acestea sunt semi- sau uşor structurate. Dacă se intenţionează 
şi extragerea unor informaţii generale referitoare la o problematică mai complexă, se 
asociază şi examinarea psihologică prin teste. 

In consiliere, ancheta este utilizată pentru cunoaşterea complexă a persoanei şi a 
anturajului acesteia: părinţi, profesori, colegi din mediul zilnic de activitate. 


Chestionarele destinate părinţilor sau profesorilor conţin întrebări care urmăresc 
clarificarea unor obiective identice cu chestionarul sau convorbirea desfăşurată cu 
subiectul consiliat: informaţii asupra pregătirii profesionale a părinţilor, date privind 
situaţia socio-economică a familiei, opinia părinţilor asupra posibilităţilor intelectuale, 
educaţionale şi vocationale ale copilului lor. 


Agenţii educativi sunt, de obicei, chestionati în legătură cu: rangul ocupat de elev în 
colectivul clasei sale (din punct de vedere intelectual, conduita socială), caracteristici 
individuale, dificultăţi de adaptare, interese dominante, şcoala sau domeniul ocupational 
recomandat. Întrebările se cer adaptate fiecărui caz. 


Prezentarea metodei 


Etapele organizării unei anchete sociale standard sunt următoarele: 
e documentarea prealabilă; 
e definirea conceptelor; 
e fixarea temei şi formularea obiectivelor; 
e  operaţionalizarea şi cuantificarea; 
e identificarea populaţiei de investigat; 
e stabilirea tehnicilor şi procedeelor de anchetă; 
e întocmirea instrumentelor de lucru; 
e derularea anchetei pilot; 
e constituirea echipei de anchetatori / operatori de teren; 
e întocmirea calendarului de desfăşurare a anchetei; 
e culegerea propriu-zisă a datelor; 
e verificarea informaţiilor culese; 
e selectarea chestionarelor / formularelor valide în vederea prelucrării; 
e codificarea informaţiilor; 
e prelucrarea datelor; 


e analiza şi interpretarea informaţiilor; 

e redactarea raportului / referatului de anchetă; 


e propunerea unei strategii sau unor măsuri de intervenţie sau ameliorare etc. 


In cazul anchetelor cu conţinut psiho-educational realizate în scopul consilierii carierei, 
aceste etape se rezumă la câteva: 


Prima etapă se concretizează prin delimitarea problemei şi elaborarea ipotezelor. 
În cursul informării / documentării asupra domeniului de investigaţie sunt 
posibile o serie de reformulări ale ipotezei iniţiale. Spre exemplu, dacă se 
studiază factorii care determina fluctuatia intereselor vocationale ale elevilor la o 
anumită vârstă, se impune, în primul rând, cunoaşterea mijloacelor de informare 
la care aceştia au acces, precum şi gradul lor de maturizare decizională la vârsta 
respectivă. 


A doua etapă constă în elaborarea ipotezelor de lucru şi alegerea / stabilirea 
eşantionului / lotului din populația generală pe care se va desfăşura cercetarea. 
Mărimea esantionului se stabileşte în funcţie de nivelul până la care se 
intenționează generalizarea concluziilor sau gradul de precizie al concluziilor 
obţinute. Stabilirea eşantionului se face după criterii statistice exacte, precum 
caracteristicile semnificative ale populaţiei (gen, vârstă, mediu de rezidenţă, nivel 
de educaţie etc.), selecţie aleatorie sau în funcţie de accesibilitatea la indivizii 
vizati de studiu, resurse financiare şi umane disponibile etc. Alegerea uneia dintre 
tehnicile eşantionării depinde, în mare măsură, de experienţa consilierului care 
întreprinde studiul respectiv şi, mai ales, de trăinicia ipotetică a legăturii existente 
între variabila urmărită şi caracteristicile eşantionului. 


A treia etapă în desfăşurarea anchetei este alegerea instrumentelor de colectare a 
informaţiilor şi munca propriu-zisă de teren. Tehnicile frecvent folosite sunt: 
chestionarul şi ghidul de interviu, însoţite de observaţie, focus grup, convorbire, 
teste. 


A patra etapă este prelucrarea şi interpretarea informaţiilor. „Informaţiile / 
faptele nu vorbesc prin ele însele. Cercetătorul care va folosi metoda anchetei va 
stabili ce metode de prelucrare vor fi folosite (Wise, 1988). 


În consiliere, practicianul care investighează ființa umană are la dispoziţie două 
modalităţi de prelucrare şi interpretare a rezultatelor: analiza logică a faptelor şi metoda 
analizei statistice. 


Etapa finală a unei anchete constă în prezentarea informaţiei obținute comunității de 
specialişti ai domeniului, a detaliilor metodologice folosite şi stabilirea concluziilor, 
structurate în referatul de anchetă (considerat o micromonografie a cazului respectiv). 

Tehnici de ancheta 


Ancheta orală sau directă este utilizată mai frecvent de către media. Aceasta este 
preferabilă celei scrise datorită unor avantaje conferite de comunicarea interactivă între 
factorii implicaţi. Cele două variante ale anchetei orale sunt ancheta fata în fata şi prin 
telefon. Ancheta pe bază de întrebări înregistrate pe casete audio este o formă mixtă, din 
ce în ce mai utilizată în prezent. 


Ancheta indirectă (în scris sau prin administrarea unui chestionar) se caracterizează 
prin distanţa care se interpune între anchetator şi anchetat, chestionarul fiind instrumentul 
scris pe care cel din urmă îl primeşte (tradițional) prin poştă sau prin e-mail (din ce în ce 
mai frecvent astăzi). Mai există şi alte variante indirecte de anchetare, cu frecventă mai 
scăzută: prin administrare simultană unor grupuri sau prin chestionare publicate în presă. 


Mărimea eşantionului necesar într-o anchetă depinde de gradul de precizie dorit, dar şi de 
resursele financiare şi profesionale disponibile. Totuşi, un eşantion de mărime medie este 
din punct de vedere statistic suficient şi operaţional. De exemplu, în anchetele care 
folosesc eşantioane de 800-1000 de persoane, rezultatele au un grad de precizie de +/- 
3,1%. 


Populaţia ţintă 


Utilizarea metodei anchetei vizează toate categoriile de clienţi ai serviciilor de informare, 
consiliere şi orientare: elevi, tineri absolvenţi ai diferitelor niveluri de educaţie şi formare, 
adulţi (cu un statut şi roluri particulare). 


Exemple, studii de caz, exerciţii 


Tipuri de anchete 


Mini-ancheta este o anchetă restrânsă, care se poate rezuma la câteva întrebări. De 
exemplu, trecătorii sunt rugaţi să-şi exprime opiniile referitoare la o problemă sau o 
afirmaţie. Opiniile nu sunt comentate şi nu vor fi urmate de întrebări suplimentare. O 
astfel de mini-anchetă se poate desfăşura şi în cadrul unui seminar, fără prea multe 
pregătiri în prealabil. Întrebarea se formulează, cel mai adesea sub forma: „Ce credeți 

” 


despre....” sau se oferă mai întâi o afirmaţie fata de care cel întrebat este rugat să-şi 
exprime opinia. Răspunsurile trebuie automat înregistrate sau notate sub forma unui 
protocol (Gugel, 2002). 


Interviurile - centrate pe anumite obiective - sunt structurate de seturi de întrebări 
anterior stabilite referitoare la o anumită temă. Există mai multe variante de răspunsuri: 
cu alegere multiplă, răspunsuri închise (da - nu) sau există aşa-numitele întrebări deschise 
la care intervievatul poate răspunde liber, cu propriile cuvinte. 


O posibilă structură a întrebărilor: 


e de încălzire / pentru „dezlegarea limbii” (care facilitează dialogul): 
(auto)prezentarea participanţilor şi/sau oferirea de informaţii despre scopul 
întâlnirii; 

e tematice: legate de domeniul interviului; 


e  deidei/opţiuni / decizii: Dacă ati putea lua o hotărâre, ce ati face? 


e de actiune: referitoare la dorinţa de implicare în anumite acţiuni. 


Ancheta prin telefon sau prin poştă, e-mail este la fel de validă ca şi alte procedee şi 
prezintă avantajul unei mai mari operativitati, dar nivelul de cooperare a populaţiei vizate 
este mai scăzut. 


Colectarea de date cuprinde opinii, interese, atitudini, date referitoare la structura socială 
a unui habitat (de ex.: un cartier nou construit) etc. Pentru aceasta este indicată utilizarea 
unui chestionar care va trebui, pentru corectitudine, să cuprindă întrebări: 


e legate de apartenenţa la un anumit grup social (vârstă, profesie, ocupaţie, 
funcţie etc.); 


e care să ducă la formularea de opinii, aprecieri, dorinţe etc. legate de tema 
anchetei. 


Prin sondajul de activare se adresează întrebări celor implicaţi direct într-o anumită 
problemă. Scopul sondajului nu este neapărat adunarea de date, cât mai ales aprecierea 
gradului de implicare într-un proces necesar de schimbare şi de stimulare a unor posibile 
iniţiative în acest sens (Gugel, 2002). 


Aplicabilitatea metodei în domeniul consilierii. În Centrele şi Cabinetele de consiliere 
este utilizată frecvent ancheta socială de asistenţă pentru cercetarea situaţiilor din mediul 
familial în care se dezvoltă copiii, fapt care contribuie la tratarea diferențiată a acestora. 

„Valoarea anchetei este deosebită în cazul elevilor care provin din medii sociale 
defavorizate, care au nevoie de compensări şi corectii în procesul de structurare a 
personalităţii” (Gugiuman, 1978). 


Ancheta socială este deseori completată de către practician cu o evaluare psihologică pe 
bază de teste (care oferă informaţii asupra trăsăturilor de personalitate ale clientului) şi 
chestionare pentru investigarea aspirațiilor, intereselor, motivatiei şi resurselor 
aptitudinale. Acest gen de anchetă poate oferi date relevante în legătură cu sistemul de 
valori personale precum şi despre capacitatea de decizie a clientului în legătură cu 
viitoarea sa carieră. 


Evaluarea metodei 


Avantaje: 


Metoda prezintă valoare întrucât constituie „o modalitate ştiinţifică de investigare, adesea 
singura disponibilă, a universului subiectiv al vieţii sociale - opinii, atitudini, satisfacţii, 
aspirații, convingeri, cunoştinţe, interese etc. - de ordin individual şi de grup” (Vlăsceanu, 
1993). Metoda anchetei este suplă, oferind posibilitatea aplicării ei în diferite domenii şi 
situaţii, are calitatea rapiditatii în culegerea informaţiilor, poate cuprinde un segment larg 
de populaţie şi este permeabilă la abordarea unor subiecte multiple. 


Ancheta duce la obținerea de informaţii care vor face posibilă extrapolarea rezultatelor 
obținute prin cercetarea doar a unei parti a populaţiei, la întreaga populaţie (cu o anumită 
marjă de eroare), obținându-se un anumit „profil” al acesteia. 


Dezavantaje: 


Erorile posibile care pot interveni în desfăşurarea anchetei se datorează modului de lucru 
defectuos, lipsei de cooperare a subiecților şi, mai ales, naturii domeniului studiat 
(socio-umanul subiectiv), care nu urmează un model liniar de determinare. În tehnica de 
desfăşurare a anchetei, erorile pot să apară şi din cauza eşantionului ales (care poate fi 
nereprezentativ sau prezenta stratificări nerelevante). De aceea se recomandă ca ancheta 
operată la nivelul unei colectivități să fie asociată cu cea de la nivelul persoanei. 
Corelarea şi completarea reciprocă a datelor duce la reducerea erorilor. 


O altă limită se referă la conţinutul chestionarului şi la lungimea acestuia. Apariţia 
oboselii conduce la diminuarea interesului pentru temă şi oferirea de răspunsuri standard, 
superficiale, stereotipe, conformiste. 


Se reproşează anchetei sociale şi că ar avea un scop constatativ - descriptiv - explicativ 
într-o anume etapă a fenomenului investigat. Ancheta psihologică depăşeşte această 
limită, ea considerând persoana în etapa investigaţiei, ca purtătoare a unei anumite 

evoluţii şi experienţe sociale. Apelul la anamneză şi la studiul experimental permite 
cercetătorului prevederea liniilor de evoluţie ulterioară. Însă, comparativ cu ancheta 
socială desfăşurată de o echipă complexă, psihologul care face o anchetă trebuie să 
întrunească toate calitățile unei echipei. 

Studiul de caz 


Speranta TIBU 


Institutul de Stiinte ale Educatiei, Bucuresti 


Istoric 


Metoda cazului a fost utilizată încă de la sfârşitul secolului al XIX-lea in diverse domenii 
(drept, legislaţie, medicină, afaceri), cu precădere ca metodă de cercetare, însă anii '50 au 
marcat promovarea metodei pe scară largă şi recunoaşterea eficienţei sale în procesul de 
predare-invatare. Conant (1949) a fost, se pare, printre primii care şi-a organizat cursul 
utilizând cazurile în formă scrisă, supuse întâi lecturii şi apoi discuţiilor Experimentat la 
Harvard Business School ca metodă pedagogică, studiul de caz a relevat valenţe 
formative deosebite prin „transferul de la profesor la elev în ceea ce priveşte 
responsabilitatea învăţării, rolul acestuia din urmă deplasându-se de la acumularea pasivă 
a informaţiilor la implicarea activă în învăţare” (Boehrer, 1990). 


Astăzi, metoda este utilizată pe scară largă atât în învăţământ, cât şi în programele de 
formare profesională. În consilierea carierei, studiul de caz a pătruns odată cu alte metode 
moderne de consiliere, fiind utilizat alături şi complementar metodelor tradiționale. 


Fundamente teoretice 


În condiţiile societăţii moderne, care solicită indivizi bine pregătiţi pentru insertie rapidă 
şi imediată pe piaţa muncii, metodele de lucru cu elevii, studenţii şi adulţii trebuie să 

ofere condiţiile unei legături mult mai strânse cu viata reală, să ajute exersarea abilităților 
practice care să fie transferate cu uşurinţă în activitatea de zi cu zi sau la locurile de 
muncă. 


Învăţământul, spune Cerghit (1997), trebuie să depăşească stadiul teoretizărilor şi să 
asigure cadrul exersării practice a abilităților şi deprinderilor. Metodele bazate pe acţiune 
(operaţionale sau practice) s-au impus în procesul de predare-invatare tocmai din acest 
motiv. Din perspectiva ştiinţelor educaţiei, studiul de caz este inclus în categoria 
metodelor bazate pe acţiune reală. 


Zlate (1982) consideră că ideea utilizării metodei studiului de caz în procesul învăţării îşi 
are originea atât în practica învățământului (care recomandă modele intuitive şi 
concretizări pentru a face mai accesibil conţinutul învăţării), cât şi în teoriile pedagogiei 
active (care leagă eficienţa învăţării de activismul celui care învaţă) sau ale psihologiei 
sociale (teoriile dinamicii grupului). Astfel, autorul consideră studiul de caz o „metodă 
activă (pentru că antrenează spiritul fiecărui participant), dar şi o metodă de grup (pentru 
că se bazează pe interacțiunea membrilor grupului în vederea rezolvării cazului 
respectiv).” 


Descrierea metodei 


In cadrul procesului traditional de consiliere, beneficiarul este considerat un receptor 
pasiv care primeşte informaţii şi urmează instrucţiuni, ceea ce conduce la o 
responsabilitate scăzută în asumarea sarcinilor. Rolul principal revine consilierului care 
sistematizează şi organizează informaţiile, oferindu-le într-o variantă finală şi accesibilă. 
Consilierea modernă mută accentul de pe consilier pe beneficiar, solicitându-l şi 
implicându-l activ în învăţare şi asumarea sarcinilor şi rezultatelor procesului de 
consiliere. Clientul este responsabil pentru viitoarele achiziţii şi descoperă beneficiile 
imediate ale celor învăţate. Consilierul este văzut ca un facilitator al procesului, pentru că 
el asigură atmosfera de siguranţă şi încredere, pregăteşte activităţile, oferă instructajul, 
ajută la desprinderea concluziilor. Informaţiile sunt „descoperite” şi „trăite” de către 
beneficiari, conținuturile sunt centrate pe aspecte reale ale vieţii, sarcinile pun 
participanţii în situaţii concrete de lucru care necesită negocieri ale variantelor de acţiune, 
analiză individuală sau în echipă, alegerea unor soluţii care să reprezinte răspunsuri 
personale sau ale grupului. Pe baza experienţelor din „incubatorul” de lucru, vor fi 
desprinse apoi concluzii personale şi generale, fază în care rolul consilierului este de a 
pune întrebări, a ghida procesul şi nu de a oferi soluţii gata fabricate. 


Putem desprinde de aici câteva caracteristici ale consilierii moderne, care trebuie să fie: 


e  direcționată spre participant şi orientată spre satisfacerea unor nevoi imediate 
ale individului / grupului; 

participativa; 
sursa de feedback; 
centrata pe respectul fata de participant; 


realizată într-o atmosferă de siguranţă şi într-un mediu confortabil. 


Metoda studiului de caz depăşeşte inconvenientele unei metode tradiţionale prin 
următoarele caracteristici: 


mijloceşte confruntarea participanţilor cu situații reale de viaţă. Cazul 
dezbătut şi căruia trebuie să 1 se găsească o rezolvare este desprins din situaţii 
de viata autentice, din experienţa practică a consilierului sau participanţilor; 


implică învățarea practică, gândirea critică (prin adresarea unor întrebări 
legate de o situaţie problematică), abordarea pozitivă (orientare spre soluţii), 
înţelegerea limitărilor şi obstacolelor într-o anumită situaţie; 


provoacă în mod maximal grupul, prin implicarea activă a tuturor membrilor 
în dezbaterea cu privire la găsirea alternativelor de soluţionare a cazului. Un 
studiu efectuat în cadrul Universităţii din Buffalo (1994) arată că procentul 
frecvenţei la cursurile tradiţionale, realizate prin expuneri, prelegeri şi 
încărcate cu o cantitate mare de informaţii era de 50-60%, fata de cursurile 
mai active, care utilizau cazuri, implicau grupul şi dezvoltau abilitățile de 
gândire — unde frecvența participării era de 95%; 


încurajează învăţarea prin colaborare şi cooperare. Participanţii învaţă unii 
de la alții prin dezbaterea, argumentarea, susținerea propriilor argumente şi 
reflectia cu privire la părerile şi soluțiile celorlalți. Merry (1954) consideră 
procesul mai degrabă inductiv decât deductiv: „focalizarea este pe învăţarea 
prin cooperare, nu pe expunerea propriilor opinii de către profesor”; 


solicită şi dezvoltă abilități de muncă în echipă, luarea deciziilor şi 
rezolvarea problemelor, de comunicare orală, argumentare şi susţinerea 
propriilor opinii; 


dezvoltă capacitatea de analiză, anticipare si de apreciere a valabilităţii 
practice a unei soluții; 


responsabilizează şi conduce la creșterea încrederii în sine şi în ceilalți. 
Erksine (1981) consideră că prin metoda cazurilor, elevii dezvoltă „un set de 
abilități de comunicare, dezbatere şi rezolvare de probleme şi îşi sporesc 
încrederea în sine şi în colegi”. 


Scopul utilizării acestei metode nu este de a transmite un conţinut informaţional amplu, ci 
de a facilita exersarea unor abilităţi care pot fi transferate apoi în viaţa de zi cu zi. Dacă 

ne raportăm la taxonomia lui Bloom, focalizarea realizată prin metoda cazurilor este mai 
putin pe domeniul cunoaştere şi mai mult pe cele care implică: înțelegere, aplicare, 
analiză, sinteză, evaluare. 


Prin analizarea şi discutarea diferitelor cazuri, participanţii învaţă cum să abordeze o 
problemă atunci când, aparent, nu sunt soluţii. Ei identifică situaţii concrete şi înţeleg 
factorii contextuali care contribuie la generarea acestora, sunt încurajați să dezvolte 
propria analiză şi să-şi aplice cunoştinţele pentru rezolvarea problemelor. De asemenea, 
studiile de caz îi pregătesc pe participanți pentru problemele vieţii reale, pentru 
situatiile-criza, oferindu-le posibilitatea dezvoltării anticipate a unui set eficient de reacții 
şi abilități pentru rezolvarea acestora. De aceea, metoda cazurilor este considerată o 
excelentă „repetiţie pentru viaţă”. 


Cazul (după Cerghit, 1997) este: 


e un suport al cunoaşterii inductive care permite trecerea de la particular (caz, 
situaţie), la general (concluzii care pot fi extinse pentru o întreagă categorie 
de cazuri sau situaţii similare); 


e o bază a cunoaşterii deductive (ideile desprinse din analiza cazului vor fi 
aplicate ulterior în viaţa concretă de zi cu zi). 


În consiliere, cazurile au în centrul lor un individ, un grup, o familie aflate într-un anumit 
moment critic al vieții. Ansamblul detaliilor de ordin social, cultural, economic, istoric 
conturează situatia-problema cu care se confruntă personajul / personajele cheie. Cazul 
are aspectul unei mici povestioare care surprinde, sub formă narativă şi cu destul de multe 
amănunte, un „fragment de viata” (incidente familiale sau şcolare semnificative, situaţii 
limită, momente de răscruce în alegerea sau schimbarea locului de muncă etc.). 


Însă nu orice situaţie poate fi considerată „caz”, ci doar aceea care îndeplineşte 
următoarele condiţii (după Mucchielli, apud Zlate, 1982); 


e este autentică, preluată din viata reală. Situaţiile abstracte, fără legătură cu 
nevoile individuale sau de grup nu conduc la analize şi soluţii autentice şi nu 
produc efectul de învăţare; 


e presupune urgenţa intervenţiei din cauza caracterului tensionat sau dramatic. 
Situatiile comune, cotidiene, fără încărcătură tensională nu suscită dezvoltare 
unui plan de analiză şi intervenţie; 


e este semnificativă în raport cu problemele sau expectantele participanților; 


e conţine detalii şi informaţii legate de contextul şi factorii care au declanşat 
problema. Fie că sunt totale sau parțiale, amănuntele oferite permit analize, 
discuţii şi dezbateri, precum şi prefigurarea unor alternative de soluţionare. 


In consilierea carierei, metoda studiului de caz presupune utilizarea acestuia ca 
instrument de lucru pentru rezolvarea unei situaţii problematice (descrise în caz). Prin 

interacţiune, membrii grupului ajung să definească problema, să identifice soluţii alter- 
native de rezolvare, să aleagă soluţia finală şi să propună un plan de implementare. 
Metoda studiului de caz propune o simulare a rezolvării unei situaţii problematice 
desprinse din viaţa reală. 


Un bun caz nu trebuie să aibă o singură soluţie (în această situaţie studiul de caz se 
transformă într-un exerciţiu care trebuie rezolvat conform unui pattern pentru a ajunge la 
soluţia corectă), ci să permită diferite abordări sau demersuri care să conducă la 
alternative de rezolvare. 


Variante de aplicare 


În funcţie de domeniul în care este utilizată, metoda suportă diferite variante sau etape de 
aplicare. Neacşu şi Cerghit (2001) consideră importante următoarele trepte (generale) de 
parcurs în prelucrarea unui caz: 


1. Sesizarea situaţiei cazului: 
e prezentarea cazului; 
e procurarea informaţiilor necesare: 
= prin întrebări adresate profesorului / consilierului, 
. documentarea în teren, 
= studierea surselor suplimentare de cunoaştere, 
e sistematizarea; 
e analiza situaţiei de fapt; 
e descoperirea cauzelor şi legitatilor; 
e elaborarea nucleului probabil de soluţii rezolutive. 
2. Stabilirea variantelor de soluţionare 
3. Adoptarea hotărârii: 
e realizarea unei confruntări a variantelor; 
e compararea valorii variantelor; 
e precizarea unei ierarhii a variantelor; 
e adoptarea hotărârii. 


4. Susținerea hotărârii 

Specificul si etapele studiului de caz 


În consilierea carierei, studiul de caz este utilizat, cu precădere, ca o metodă de grup. 
Cazul este prezentat de consilier şi supus dezbaterii şi soluționării prin muncă în echipă. 
Deoarece cazul ridică o problema de interes şi actualitate pentru toți membrii grupului, 
accentul se pune pe procesul colaborării şi cooperării între participanţi. Decizia cu privire 
la variantele optime de soluţionare va fi luată în timpul unei şedinţe / ore de consiliere, 
ceea ce implică o perioadă mai scurtă sau chiar absenţa fazei documentării (studiul 
literaturii de specialitate). Importante sunt experiența personală a fiecărui membru al 
grupului şi abilitățile transferabile pe care participanţii le conştientizează şi dezvoltă în 
procesul soluționării cazului. 


Există şi anumite situaţii în care metoda se utilizează în consiliere individuală sau ca 
metodă de cercetare. Acestea fiind mai rar întâlnite în consilierea carierei, nu fac cazul 
descrierii amănunțite în acest capitol. 


a. Familiarizarea participanţilor cu cazul 


Cazul poate fi prezentat participanţilor în scris sau folosind mijloacele informatice şi de 
comunicare: înregistrare audio, înregistrare video, DVD. 


In funcţie de opţiunea consilierului, familiarizarea cu cazul se poate face astfel: 


e consilierul expune cazul, prin lectură, vizionare / audiție, pentru întregul 
grup. Familiarizarea cu cazul se realizează în grup; 


e dacă grupul este mare, poate fi împărțit în echipe şi fiecare primeşte o fişă cu 
prezentarea scrisă a cazului. Familiarizarea cu cazul se realizează în echipă; 


e fiecare membru al grupului primeşte o fişă cu descrierea cazului. 
Familiarizarea cu cazul se realizează individual. 


În această fază se produce contactul iniţial cu cazul, datele, întâmplările şi personajele 
implicate. Pentru a avea o imagine de ansamblu, se recomandă citirea în întregime a 
descrierii cazului. Senzatia inițială poate fi de copleşire (prea multe informaţii) sau de 
detalii care lipsesc (prea puţine informaţii) pentru soluționarea situaţiei. Se recomandă 
recitirea cu atenţie pentru decelarea aspectelor sociale, culturale, economice, istorice sau 
politice care alcătuiesc contextul cazului şi notarea aspectelor relevante. În situaţia în care 
există deja şi întrebări legate de cazul respectiv, este bine ca în această fază să NU se 
treacă la citirea acestora, ci demersul să se limiteze la recitirea cu atenţie a cazului. 


Simpla familiarizare cu cazul nu conduce automat şi la aflarea alternativelor optime de 
rezolvare a acestuia. Sunt necesare alte câteva etape până la încheierea procesului şi 
găsirea unei soluţii finale eficiente. 

b. Identificarea întrebărilor fundamentale pentru studiul de caz 


În unele variante ale aplicării metodei sunt date deja întrebările la care trebuie să fie găsit 
un răspuns (un fel de ghid pentru analiza cazului şi luarea deciziilor). În general însă, 
grupul decide care sunt întrebările relevante în definirea problemei. În situaţiile reale de 
viata, nimeni nu ne va formula întrebările la care ar trebui să răspundem pentru a avea o 
carieră de succes. 


In general, se recomandă formularea întrebărilor de genul ,,Cum...?”, „Care sunt...?” „De 
ce...?” Identificarea întrebărilor relevante directioneaza demersul de analiză. Exemple de 
întrebări valabile pentru majoritatea cazurilor: 


e Cine sunt protagonistii? 

e Care sunt obiectivele lor (explicite şi implicite)? 

e Care sunt oportunităţile şi riscurile protagoniştilor? 
e Care sunt problemele care se desprind? 


e Care sunt factorii pe care ne bazăm (aspecte explicite, deductii), atunci când 
luăm o decizie cu privire la o anumită cale de rezolvare? Sunt aceşti factori 
de încredere / hotărâtori? 


e Care sunt deciziile şi acțiunile care trebuie întreprinse pentru rezolvarea 
problemelor? 


e Care sunt alternativele de acţiune posibile? 


e Care sunt criteriile după care fiecare participant cântăreşte / evaluează / 
judecă alternativele? 


e Care sunt pașii / acțiunile pe care le recomandăm a fi luate? 
e Cum putem convinge şi pe alţii că soluţiile recomandate sunt cele mai bune? 
e Ce am învățat din acest caz? 


e Ce impact au rezultatele învăţării pentru viata personală sau pentru situația 
problematică în care mă aflu? 


Această etapă se poate desfăşura în grupul mare sau în echipe. Dacă întrebările nu au fost 
prestabilite, este indicat ca acum să fie notate toate cele pe care grupul / echipa le 
consideră interesante (ca în brainstorming). Se vor constata interese diverse pentru o 
multitudine de aspecte (din cauza complexității cazului, dar şi subiectivitatii şi 
experienţelor de viaţă diferite ale participanţilor). 


c. Identificarea problemei / problemelor 


Dacă faza anterioară este considerată o etapă de analiză generală şi nefocalizată a tuturor 
elementelor sau detaliilor care, la un prim contact, ar putea suscita interesul (un fel de 

„încălzire”, sau ,,familiarizare aprofundată”), in această etapa grupul trebuie sa deceleze, 
de comun acord, problema / problemele esentiale care se desprind din cazul dat. Aceasta 
etapa este necesară pentru descoperirea şi desprinderea faptelor semnificative, pentru 
decelarea esentialului de neesential. Se consideră că aceasta este faza de „diagnosticare” a 
cazului (Zlate, 1982). 


Există unele situaţii în care problema este clar formulată (uneori sub formă de întrebare) 
chiar la sfârşitul cazului, iar sarcina grupului este mult uşurată, accentul punându-se pe 
găsirea alternativelor de soluționare. 


d. Identificarea alternativelor de soluționare 


După formularea clară a problemei / problemelor, grupul notează, pe baza experienţelor 
personale şi în urma dezbaterilor în grup, care sunt alternativele de soluţionare. Pentru 
fiecare alternativă, trebuie să se ia în calcul avantajele, dezavantajele şi consecinţele 
aplicării soluţiilor propuse. Este vorba de un demers de evaluare a aspectelor pozitive şi 
negative ale fiecărei alternative şi de anticipare a consecinţelor aplicării lor. 


Sistematizarea tuturor alternativelor într-un tabel poate uşura compararea 
variantelor găsite şi ierarhizarea acestora: 


Avantaje Dezavantaje Consecințe 


Varianta 1: .......... 


Varianta 2: .......... 


Varianta 3: .......... 


EC: ro aaa tale o ata a 


Este importantă luarea în considerare a obstacolelor (dezavantajelor, riscurilor) care pot 
interveni în soluţionarea cazului, dar şi a factorilor facilitatori (avantajelor). Maturitatea, 
eficienţa şi valoarea unei alternative sunt date de această analiză şi nu de simpla enuntare 
a unei posibile soluţii. 


e. Decizia cu privire la alternativa care va fi implementată 


După ce fiecare variantă propusă a fost notată şi analizată, grupul trebuie să ia decizia cu 
privire la „opţiunea câştigătoare”, cu alte cuvinte să hotărască un demers favorabil de 
soluţionare a problemei. Dacă timpul permite şi complexitatea cazului o cere, se pot alege 
două alternative viabile. 


Deşi membrii grupului pot avea opinii diferite cu privire la alternativa finală de 
implementare, este necesar ca în urma negocierilor din interiorul grupului / echipei să se 
ajungă la un acord. Dacă au fost respectaţi paşii anteriori, soluţiile bune trebuie să apară 

relativ spontan. Este important sa nu fie sarite anumite faze pentru a ajunge mai repede la 
soluţie, pentru că probabil vor fi omise şi detalii importante pentru conturarea soluției 
optime. De asemenea, în această fază va trebui explicat demersul logic utilizat pentru 
alegerea unei alternative şi respingerea altora. 


f. Dezvoltarea unui plan de implementare 


Finalizarea cazului nu înseamnă numai optarea pentru o alternativă de rezolvare, ci şi 
dezvoltarea unui plan eficient de implementare. Acest pas este foarte important pentru că 
dovedeşte practic eficienţa deciziei luate. 


g. Evaluarea rezultatelor şi conceptualizarea cazului 


Această etapă presupune extragerea unor concluzii generale care ar putea fi utilizate în 
situaţii similare. Se răspunde la întrebarea „Ce am învăţat din acest caz?”, prin punctarea 
aspectelor legate de munca în echipă, comunicare, luarea deciziilor şi, eventual, 
transferarea soluţiei şi la alte cazuri similare. 


h. Pregătirea raportului final 


Consilierul poate solicita un raport scris sau oral care să prezinte soluţiile găsite. Acestea 
vor putea fi mai uşor acceptate şi înţelese de auditoriu dacă demersul explicativ va fi unul 
logic şi coerent şi dacă planul de implementare va fi explicit. 


Raportul scris 


Un raport scurt este mai eficient decât unul lung şi complicat. Aceasta nu înseamnă că vor 
fi omise elemente importante, ci doar că punctele relevante vor fi expuse clar şi concis. 


Structura raportului: 


e Sumarul: este o prezentare de câteva rânduri care va sintetiza cele mai impor- 
tante aspecte ale cazului şi căile de soluţionare. Astfel, va cuprinde: definirea 
problemei, soluţiile propuse şi argumentele pentru susţinerea acestora. 


e Problema: se prezintă problema principală cu care se confruntă actorii 
cazului. Nu trebuie presupus că oricine citeşte cazul poate identifica şi 
problemele, de aceea este necesară prezentarea lor succintă. 


e Alternativele: listarea tuturor alternativelor relevante, a argumentelor pro şi 
contra, a constrângerilor şi obstacolelor pentru implementarea fiecărei 
alternative. 


e Concluziile: includ analiza şi logica alegerii unei anumite soluţii şi motivele 
respingerii celorlalte alternative. 

e Implementarea: planul de acţiune care va conduce la implementarea deciziei 
luate, astfel încât cititorul să poată vedea nu numai de ce a fost aleasă o 
anumită soluţie, dar şi modul în care aceasta va fi pusă în practică şi 
consecinţele acestei acţiuni. 


Raportul oral 


Pentru prezentarea raportului în faţa auditoriului va fi delegat un membru al grupului / 
echipei. Fiecare participant trebuie să fie pregătit să prezinte rezultatele muncii în echipă 
şi să fie capabil să comenteze şi să argumenteze alegerile făcute. Pregătirea pentru 
susținerea unui raport oral trebuie să includă: 


e Descrierea cazului: se prezintă o scurtă introducere a cazului. 


e Definirea problemei: prezentarea problemei cu care se confruntă actorii 
cazului. 


e Analiza alternativelor: prezentarea într-o manieră concisă a alternativelor 
posibile pentru soluţionarea cazului. 


e Concluziile: prezentarea demersului care a condus la alegerea unei anumite 
alternative şi motivele pentru care au fost respinse celelalte. 


e Implementarea: prezentarea planului de implementare. 


În prezentările orale, timpul rezervat este destul de mic, de aceea vor fi expuse doar 
aspectele de cea mai mare importanţă. Uneori, se poate cere ca prezentarea orală să 
includă numai o parte din etapele raportului. Spre exemplu, raportorului i se poate cere să 
prezinte numai concluziile şi să răspundă la întrebări. 


Concluzii 


Metoda studiului de caz este una din cele mai „provocatoare” metode de lucru în 
consilierea carierei şi nu trebuie văzută doar ca o modalitate de „umplere a timpului”. 
Abordate corespunzător, cazurile oferă posibilitatea dezvoltării unor abilități de luare a 

eciziilor care vor putea fi transferate cu succes şi în rezolvarea şi pregătirea 
d l tea fi transferat l t 
participanților pentru soluționarea eficientă a problemelor concrete legate de cariera şi 
viața personală. 


Prin expunerea soluțiilor unor cazuri clienților care se confruntă cu probleme în cariera 
personală aceştia vor fi avertizați asupra problemelor potențiale cu care se pot confrunta 
chiar ei. Abilitatile de stabilire a scopurilor, analiza alternativelor posibile, luarea 
deciziilor, dezvoltarea unui plan de acțiune etc. vor fi utile în situații reale de viață. 
Raportul, de asemenea, va facilita dezvoltarea abilității de expresie sintetică (orală sau în 
scris), de argumentare şi apărare a propriilor opinii. Rolul consilierului este de a organiza 
şi monitoriza procesul, facilita discuțiile, asigura respectarea regulilor de comunicare $i 
de a aplana eventualele conflicte. 

Populatia tinta 


În consilierea carierei, metoda studiului de caz poate fi aplicată în lucrul cu toate 
categoriile de grupuri ţintă: elevi, studenţi, adulţi, şomeri, persoane defavorizate etc. Se 
recomandă utilizarea acesteia în grupuri mici (5-6 sau 10-12 persoane), dar metoda poate 
fi folosită şi în grupuri mai largi care vor fi împărțite în subgrupe / echipe, cu sarcini 
distincte. 


Exemple, studii de caz, exerciţii 


In prezent, există numeroase site-uri pe Internet care oferă exemple de cazuri în diferite 
domenii: medicină, drept, agricultură, afaceri, psihologie. 


Consilierul trebuie să îşi asigure un portofoliu de cazuri reprezentative pentru domeniul 
său de activitate, care să poată fi utilizate în carul şedinţelor / orelor de consiliere. 
Portofoliul poate cuprinde cazuri întâlnite în propria activitate, în situaţii reale de viaţă 
sau cazurile pot fi elaborate pe baza surselor mass-media care oferă suficiente detalii 
pentru conturarea unui caz autentic. De asemenea, şi o situație mai dificilă apărută în 
grupul de consiliere poate fi considerată „caz” şi abordată ca atare. 


Există şi situaţii în care se solicită participanţilor la şedinţa de consiliere „elaborarea” 
unui caz: cazul propriu - fundamentat şi extras din experienţa personală sau un alt caz 
semnificativ din anturajul socio-profesional. Participanţii vor avea libertatea de a alege 
dacă doresc sau nu să-şi expună situaţia personală sub forma unui caz (consilierul trebuie 
să se asigure că participantul doreşte cu adevărat să supună dezbaterii grupului situaţia 
personală şi că înţelege care sunt consecinţele acestui demers). 


Exemplul I: 


M în vârstă de 16 ani este elev în anul II la Şcoala de Arte şi Meserii, specializarea 
zugrav-vopsitor. Provine dintr-o familie cu o situaţie materială modestă. După 1990 
părinţii rămân fără serviciu şi la terminarea perioadei de şomaj şi a ajutorului social 
situaţia lor economică se înrăutăţeşte. Un frate şi o soră mai mare părăsesc casa 
părintească în momentul în care reuşesc să-şi găsească un loc de muncă. Tatăl este 
bolnav de TBC şi a devenit alcoolic, iar atmosfera din casă este tot mai neplăcută. M 
caută să ascundă cât poate situaţia reală din casă, mai ales fata de colegii de clasă. Visul 
său este de a-şi continua studiile şi de a urma facultatea de construcții. Părinţii însă fac 
presiuni asupra lui să se angajeze pentru a suplimenta veniturile familiei. Din această 
cauză sunt multe certuri în casă. M nu ştie ce să facă, unde poate găsi îndrumare sau 
sprijin financiar şi de aceea solicită ajutorul consilierului. 

Exemplul II: 


S are 22 de ani şi este studentă în anul I la medicină. Este singură la părinţi si a fost un 
copil care nu a făcut probleme. Mama este farmacistă, iar tatăl medic de renume. Ambii 
au sfătuit-o pe S să urmeze facultatea de medicină, deşi S nu dorea acest lucru. A 
încercat de mai multe ori până a reuşit, părinţii au sprijinit-o financiar. S însă nu 
promovează examenele din primul an şi îşi anunţă părinţii că se retrage de la facultate 
pentru că nu face fata. Mai mult, intra într-un anturaj pe care mama îl descrie ca având 
o influenţă proastă asupra fetei. Părinţii nu o pot controla, fiind în alt oraş. Mama cere 
ajutorul consilierului pentru că S nu este preocupată de viitorul ei. Ea o descrie pe S ca 
fiind o fire timidă şi influentabild, cu aplecare spre arta (a făcut liceul de muzică şi ar fi 
dorit să urmeze conservatorul), dar părinţii au considerat că nu este o meserie de viitor 
şi au luat decizia ca ea să urmeze medicina, în ciuda interesului fiicei pentru alt domeniu. 


Exemplul III: 


Mă numesc Renata. Am 24 de ani şi 2 copii. Fetiţa are 4 ani iar băieţelul doar 6 luni. Nu 
am serviciu de la naşterea fetiţei. Am început să lucrez într-un restaurant fast food inca 
din liceu. După ce am absolvit liceul şi mi-am luat diploma de bacalaureat, am lucrat pe 
un post de chelneriţă într-un restaurant, muncă pe care am încheiat-o când am rămas 
însărcinată cu primul copil. Mi-a plăcut să muncesc, să fiu pe picioarele mele, dar era 
greu să lucrez fiind însărcinată. Tatăl copilului mi-a spus că mă va ajuta şi el, aşa că am 
renunțat la slujbă. Însă acesta nu a stat prea mult cu mine, iar noi ne certam tot timpul, 
oricum. Când fetița a împlinit 3 ani, am găsit o vecină care să aibă grijă de copil ca sa 
mă pot angaja din nou ca operator la o centrală telefonică. Nu mi-a plăcut prea mult 
munca aceasta. Am rămas însărcinata iar după 3 luni. Am mai continuat Să muncesc 
câteva luni, după care am renunţat. Acum nu ştiu ce să fac: copiii au nevoie de îngrijire, 
dar îmi este greu pentru că nu am bani suficienţi şi nici cine să mă ajute. 


Evaluarea metodei 


Avantaje: 
e dobândirea de experienţă în rezolvarea problemelor; 


e dezvoltarea abilităţilor de muncă în echipă, creşterea încrederii şi reducerea 
anxietăţii. În mod firesc, atunci când un individ se confruntă cu o situaţie 
problematică, anxietatea poate bloca iniţierea demersurilor de rezolvare. 
Echipa oferă suport în aceste situaţii, ceea ce conduce la scăderea presiunii, 
sporirea încrederii şi creşterea performanţelor; 

e dezvoltarea abilităților de comunicare şi a operaţiilor gândirii, încurajarea 
analizei critice şi a participării active; 


e stimularea confruntării cu probleme autentice, care provoacă utilizarea 
abilităților similare celor folosite în viaţa reală; 


e cercetările au demonstrat că metoda studiului de caz conduce la finalizarea la 
termen a sarcinilor. Interesul generat de cazul prezentat combinat cu sprijinul 
primit din partea echipei / colegilor conduc la creşterea eficienţei şi a stării de 
bine a participanţilor; 


e după utilizarea metodei pentru rezolvarea mai multor cazuri, se poate 
constata că acest demers este un mod interesant şi recompensator de învăţare. 
Succesul în cariera personală va constitui recompensa reală pentru timpul 
petrecut în rezolvarea cazurilor. 


Dezavantaje: 


e studiul unui singur caz nu poate oferi o bază pentru generalizări relevante ale 
rezultatelor obţinute; 


e metoda nu este eficientă pentru transmiterea unui conținut informational / 
ştiinţific; 


e este dificilă evaluarea contribuţiei fiecărui membru al grupului la soluționarea 
cazului şi a impactului resimţit de actori. 

Istoric 


Apariţia tehnicii de investigaţie „Focus grup” se leagă de numele a doi sociologi: Paul 
Lazarsfeld şi Robert Merton (1948). Focus grupul este menţionat pentru prima dată 
într-un articol al lui Merton apărut în 1946 în „American Journal of Sociology”, dar abia 
începând cu anii ’70 anchetele de tip focus grup au început să se utilizeze pe o scară tot 
mai largă. 


Punctul de plecare a acestui tip de investigaţie pare a fi, totuşi, mai vechi şi este legat, pe 
de o parte, de dezvoltarea tehnicilor de intervievare nestructurată, de profunzime, în 
special în antropologie, iar pe de altă parte, de cercetările de dinamică a grupurilor. 


Fundamente teoretice 


Focus grupul în consilierea carierei este o metodă calitativă, un anumit fel de interviu 
prin care se „produce / obţine” un tip special de date / informaţii. Această tehnică este una 
de explorare, reunind un număr redus de persoane ghidate de un moderator care are rolul 
de a facilita discuţia. Moderatorul utilizează un ghid de interviu grupal pentru a menţine 
focalizată discuţia, iar participanţii vorbesc liber şi spontan despre o serie de teme de 
interes pentru ei, anterior propuse. 

Metoda focus grup are o serie de caracteristici precum: focalizarea (de ex.: in marketing 
cercetarea se axează pe reacţiile oamenilor la o anumită campanie publicitară, în ştiinţele 
sociale poate fi un scenariu comportamental, un eveniment, un concept etc.); utilizarea 
simultană a mai multor respondenţi pentru a genera date; centrarea pe un stimul exterior; 
este relativ etapizat (de către un moderator); aceste caracteristici diferenţiază focus grupul 
de alte tipuri de interviuri de grup. 


De ce şi când este utilă folosirea focus grupului? Există o paletă largă de situaţii în care se 
recomandă folosirea acestei metode, printre care: 


e pentru o înțelegere mai profundă şi o perspectivă mai largă asupra unei 
probleme; 


e ca mijloc de colectare a datelor (nu este utilizat pentru testarea ipotezelor), ca 
supliment al altor metode; nu se utilizează pentru rezolvarea unor probleme 
particulare, ci se urmăreşte, în special, colectarea de date şi analiza procesului 
de influențare în grup; 


e pentru conştientizarea propriei perspective - când sunt confruntati cu un 
dezacord activ şi sunt provocati, oamenii îşi analizează punctele de vedere 
mai intens decât în timpul unui interviu individual. 


Informaţiile obţinute în urma unui focus grup pot fi grupate în două categorii, care sunt 
intercorelate: a. informaţii despre procesele de grup (cum interacționează şi comunică 
oamenii, atât la nivel intrapersonal: gânduri, sentimente, atitudini şi valori ale individului, 
cât şi la nivel intragrupal) şi b. informaţii privind conţinutul în jurul căruia se organizează 
procesele de grup (stimulul / conceptul central şi aspectele care sunt legate de acesta). 


Focus grupul se utilizează în contexte dintre cele mai diverse. Prezentăm mai Jos 
domeniile în care utilitatea focus grupului a fost demonstrată ca utilă: 


e marketing şi publicitate; 
e teme politice; 

e evaluare comunitară; 

e evaluare instituţională; 

e analiza mass-media; 

e analiza grupurilor sociale; 


e consilierea carierei etc. 

Prezentarea metodei 


Primul pas in realizarea unui focus grup il constituie elaborarea ghidului de interviu 
adaptat la tematica abordată. În vederea realizării acestui ghid este necesară: definirea 
orizontului tematic al problematicii abordate (subiectul in jurul căruia va gravita 
întâlnirea), stabilirea itemilor utilizaţi (întrebările ce vor fi puse pentru a obţine 
informaţiile de care este nevoie); formarea pachetului principal şi a acelui auxiliar (se 
stabilesc o serie de întrebări de bază şi altele secundare, ce pot apărea ca urmare a 
primelor). 


Un aspect esenţial al metodei îl reprezintă forma şi tipul întrebărilor utilizate în cadrul 
focus-ului. Întrebările incluse în interviul pentru focus grup trebuie să fie: scurte, clare, să 
sprijine efortul de decodare a semnificatiilor; să nu conţină negatii; să fie formulate prin 
cuvinte comune; să se evite utilizarea de cuvinte sau expresii care au încărcături afective 
sau valorice şi care ar putea să inducă un anume răspuns; să nu declanşeze probleme de 
moralitate; să nu apară ca demersuri de evaluare chiar a subiecţilor participanţi. 


Ordinea întrebărilor în ghidul de focus grup poate urma: 


e tehnica pâlniei: se pleacă de la întrebări particulare, diverse, pentru a se 
ajunge la unele generale şi la principii; 


e tehnica pdlniei răsturnate: se începe cu întrebări generale şi se continuă cu 
întrebări particulare. 


În ceea ce priveşte tipurile de întrebări utilizate în cadrul focus-ului, acestea pot fi 
clasificate după mai multe criterii. Kahn şi Cannell (1968) grupează întrebările în două 
mari categorii: întrebări primare (introductive, deschise, de „spart gheaţa”) şi întrebări 
secundare (care vizează subiectele dezbătute, sunt specifice şi urmăresc obţinerea de 
informaţii mai de profunzime). Wheatley (1989) identifică un număr mai mare de tipuri 
de întrebări ce pot fi utilizate în cadrul unui focus grup: 


e întrebări directe de cercetare: privesc subiectele dezbătute şi derivă din 
obiectivele cercetării; 


e întrebări de profunzime (directionare pe probleme): vizează cunoaşterea in 
profunzime a atitudinilor şi opiniilor exprimate, „De ce ...?”; 


e întrebări test: urmăresc testarea extensiei conceptelor utilizate; 


e întrebări pregătitoare şi de redirectionare: pregătesc o anumita temă sau 
readuc subiecţii la problemele centrale; 


e întrebări „depersonalizate”; 


e întrebări factuale: privesc direct anumite aspecte ale realităţii şi presupun 
răspunsuri care se referă la fapte; 

e întrebări „afective”: menite să reliefeze stările afective, sentimentele pe care 
le exprimă subiecţii, acestea sunt extrem de stimulative în generarea de 
informaţii, dar şi extrem de riscante (pot genera reacţii neprevăzute din partea 
subiecților); 


e întrebări anonime: se notează pe bucăţi de hârtie opiniile pe care un subiect le 
are faţă de o temă sau un subiect anume; 


e tăcerea: ca modalitate de a obţine informaţii. 


Pe parcursul desfăşurării focus grupului moderatorul trebuie să utilizeze cu multă 
îndemânare întrebările şi să le evite pe acelea care nu aduc nici un plus de cunoaştere sau 
pot avea următoarele efecte negative: 


e scopul întâlnirii nu este atins; 


e participanţii se concentrează prea mult pe a răspunde la întrebări şi nu pe 
percepțiile, opiniile, credinţele şi atitudinile lor în ceea ce priveşte tema 
respectivă; 


e participanţii se plictisesc; ei răspund la întrebări dar se observă că sunt 
detaşaţi de ceea ce se întâmplă; 


e moderatorul va fi din ce în ce mai stresat că nu poate obţine de la participanţi 
informaţiile calitative la care se aştepta; 


e clientul simte că nevoile nu îi vor fi satisfăcute; 


e cercetarea calitativă va căpăta un renume prost atât în ochii participanţilor cât 
şi în cei ai clientului. 


Pentru a forma grupul de persoane care vor participa la focus grup avem mai multe 
metode de recrutare: sistemul institutionalizat - recrutarea se face prin medierea unor 
instituţii sau organizaţii; sistemul care utilizează operatori de teren pentru a realiza o 
selecţie a subiecților direct din mediul în care aceştia lucrează; invitarea de participare la 
un focus grup prin trimiterea de invitații poştale. De menţionat că recompensele 
(materiale, psihologice) sunt utilizate indiferent de sistemul de recrutare folosit. 


O controversă ce apare în această etapă a elaborării focus grupului este dacă trebuie 
utilizate sau nu procedee de control (screening) pe durata procesului de recrutare? Există 
argumente pentru ambele variante, ideal fiind să se adapteze strategia folosită la 
obiectivele focus-ului şi la restul variabilelor ce intervin în proces. Argumentele pro 
screening sunt: diferenţele între nivelul cultural şi informaţional şi/sau stilul de viaţă al 
participanţilor poate inhiba fluxul discuţiei; principiul reactivitatii: familiarizarea 
participanţilor cu tema prin procedurile de control şi intrarea în focus grup cu 
prejudecățile şi credinţele lor ceea ce conferă o validitate mai mare datelor. Iar argumente 
contra screening: acelaşi background duce la o discuţie plată şi neproductivă (favorizarea 

împărtăşirii experienţei trebuie făcută doar prin câteva caracteristici comune, cum ar fi 
clasa socio-economică, profesia). 


Pe lângă realizarea unui bun ghid de interviu pentru focus, un alt aspect esenţial în 
reprezintă alegerea participanţilor. Esantioanele în focus grup se pot forma ţinându-se 
seama de mai multe tipologii. Prezentăm mai jos o serie de astfel de tipologii (Bulai, 
2000), cu menţiunea ca acestea nu sunt singurele tipuri de eşantioane pe care se poate 
aplica focus grupul, dar sunt cele mai des întâlnite în practică. 


1. 


Sistemul 3X3. Acest sistem se bazează pe cuplarea a maxim 3 variabile, având 
fiecare maxim trei categorii. Variabilele cele mai uzuale sunt: vârsta, sexul, 
nivelul de educaţie, status-ul marital, mediul de rezidență. Acest sistem se aplică 
pe eşantioane profesionale, pentru a da o anumită consistenţă concluziilor, dar şi 
o anume eterogenitate, care să sprijine procesul comunicării şi obţinerii 
informaţiilor. O astfel de tipologizare este utilă atunci când se încearcă 
focalizarea pe o anumită categorie socio-profesională, dorindu-se surprinderea 
„diferenţelor interne” existente la nivelul categoriei respective. 


Eşantion perfect omogen. Eşantioanele de acest tip se utilizează atunci când se 
doreşte o compatibilizare totală a participanţilor, pentru a se obţine un volum 
maxim de informaţii. Se utilizează pentru grupuri şi categorii care au diverse 
probleme (de integrare socială, grupuri marginale, populaţii minoritate), în 
general, pentru acele categorii care au blocaje de comunicare în spaţiul public sau 
se auto-segregă. 


moderator şi grup. Pentru o eficientizare semnificativă a comunicării moderatorul 
ar trebui să fie de acelaşi gen cu membrii grupului. Astfel de eşantionări sunt 
întâlnite în studiile dedicate familiei sau în sociologia educaţiei. 


Eşantion conflictual. Într-un astfel de eşantion membrii aparţin unor categorii 
extrem de diferite (din fiecare categorie trebuie să fie cel puţin câte doi membri 
activi). Categoriile trebuie să fie în relație de polaritate (este preferabil să fie doar 
două categorii opuse). Prin acest tip de eşantionare se urmăreşte promovarea unor 
situaţii care să stimuleze disputa şi să reliefeze barierele şi blocajele de 
comunicare. 


Eşantioane de experţi. Utilizate, mai ales, în acele investigaţii în care ne 
interesează informaţiile şi cunoştinţele pe care le pot furniza unele persoane înalt 
calificate într-un anumit domeniu. 


Esantioane de copii şi tineri. În cazul folosirii acestui tip de eşantioane, trebuie să 
se obțină acordul de participare din partea părinţilor (pentru copiii foarte mici). 
Cu un astfel de eşantion se recomandă utilizarea unor materiale atractive (planşe, 
desene, fotografii, jocuri de rol, proiectarea unor situaţii ipotetice), pentru ca toți 
copiii şi tinerii să se simtă confortabil şi relaxaţi în grup. Moderatorul trebuie să 
aibă abilităţi speciale de comunicare verbală şi, mai ales, non-verbală. 

7. Eşantioane de părinţi. Grupul este format din membrii unei familii sau din 
membrii mai multor familii care sunt preocupaţi de o temă comună. Moderarea 
acestor focus-uri este dificilă, mai ales în cazul unor familii puternic 
traditionaliste, care centrează puterea la nivelul unei singure persoane. Pentru a se 
evita astfel de probleme se utilizează stiluri de moderare deschise, amuzante şi se 
evită polemizările sau conflictele. Jocurile de rol bazate pe inversarea statutului 
în familie pot fi extrem de interesante şi utile. 


Eşantionul trebuie să reflecte acele segmente ale populaţiei care pot furniza informaţii 
pertinente privitoare la tema pusă în discuţie; din acest motiv, nu va fi necesară o 
eşantionare aleatoare pentru că intenţia nu este de a obţine date cu un larg potenţial de 
generalizare. Există, în schimb, o serie de alte semne de întrebare ce apar în momentul 
construirii eşantionului, aspecte la care nu se poate da un răspuns standard şi care depind 
de context. Prezentăm mai jos o serie de astfel de probleme (Bulai, 2000): 


1. Omogenitate versus eterogenitate 
e  Eşantioanele omogene: 
=" se utilizează când dorim să armonizăm relaţiile între subiecţi; 
= permit un nivel mai profund al comunicării între membrii grupului; 


= permit studierea „diferenţei minime” - acele deosebiri de opinii şi 
atitudini care caracterizează membrii unor grupuri omogene. 


e  Eşantioanele eterogene: 
= nu permit acelaşi nivel al compatibilitatii în comunicare; 
= favorizează producerea efectelor de polarizare; 


= potpune în evidenţă blocajele sau barierele de comunicare existente 
între diverse categorii sociale, incompatibilitati valorice şi de opinie; 


= sunt importante în înţelegerea unor mecanisme sociale. 


2. Amplitudinea grupului. Pentru grupurile eterogene în care discrepanta de statut se 
poate orienta pe axa verticală, amplitudinea reflectă nivelul eterogenitatii, adică distanţa 
între status-ul cel mai ridicat şi cel mai scăzut. Grupurile de discuţii care înregistrează 
amplitudini mari au următoarele caracteristici: 


e impun întotdeauna un regim special de comunicare, care induce blocaje mari 
pentru persoanele cu un statut inferior, dar şi comportamente speciale din 
partea celor cu poziţii superioare; 


e sunt slab performante, adică pot genera situaţii conflictuale deosebite şi 
devin, astfel, dificil de moderat. 


3. Preexistenta structurii de grup. In cadrul focus grupului este recomandabil să se 
utilizeze eşantioane in care subiecţii nu se cunosc între ei. Cu toate acestea, eşantioanele 
în care toți subiecţii se cunosc între ei, sunt preferabile celor in care doar o parte a 

membrilor se cunosc. In cazul în care subiecţii se cunosc între ei apar următoarele efecte 
negative: 


e se creează rapid canale private de comunicare, paralel cu cel utilizat de grup, 
generându-se dezechilibre prin blocarea participării la discuţii a subiecţilor 
care nu sunt cunoscuţi de către membrii grupului preexistent şi există riscul 
neimplicării în discuţii a unora dintre participanți; 


e grupul se poate diviza şi manifesta ca două structuri diferite; 


e este foarte posibil să existe un lider, iar rezultatele vor fi in principal expresia 
opiniilor şi atitudinilor acestuia. 


4. Grupuri conflictuale şi grupuri armonice Criteriul de diferenţiere este climatul în care 
se desfăşoară focus grupul. Desigur, relaţii conflictule pot exista şi în grupurile omogene. 
Se consideră însă, că grupurile conflictuale sunt mai stimulative, dar problema ridicată de 
acestea este dificultatea controlului şi pericolul blocajelor. Aceste grupuri de tip 
conflictual duc la obţinerea a două tipuri de rezultate: 


e subiecţii devin mult mai critici şi îşi precizează mai bine poziţiile, 
atenuându-se efectul de dezirabilitate a opiniilor şi de moralitate a 
atitudinilor; 


e se reliefeazi mai bine mecanismele de tip reactiv. 


Un model dezirabil de eşantionare îl reprezintă şedinţe de focus grup pe subgrupe 
omogene, dar contrastante, definite în termenii de „break characteristics” (Krueger, 
1994). De exemplu, eşantionul poate consta din femei care sunt împărţite după rol (o 
caracteristică), iar o altă caracteristică putând fi clasa socio-economică etc). Trebuie să 
existe însă o limită a numărului de break characteristics, ideal este unul mic. 
Recomandarea este ca eşantionarea să se facă avându-se în vedere toate variabilele care 
apar în fiecare caz în parte, cât şi obiectivele focus-ului. 


Locul de desfăşurare are un efect extrem de important asupra validității datelor şi 
eficienţei demersului de investigație. Acesta poate fi: un anumit cadru instituţional, 
ambianța în care subiecţii îşi desfăşoară activitatea sau cadre neutre. Nu există o reţetă 
general valabilă în alegerea unui cadru optim pentru focus grup. 


În ceea ce priveşte durata unui focus grup există opinii diverse. Stewart şi Shamdassni 
(1990) consideră durată minimă a fi de o oră, iar cea maximă de câteva ore, pe când alti 
autori apreciază că durata minimă ar trebui să fie de 30-45 minute, iar durata maximă 
între o oră şi o oră şi jumătate. De regulă, standardele sunt de 1-2 ore de focus grup cu 
adulţii şi maxim o oră cu copiii. Uneori, un focus grup poate dura chiar o zi întreagă sau 

jumătate de zi. In practică, discuţiile sunt oprite în momentul in care calitatea 
răspunsurilor şi implicarea subiecţilor coboară sub o anumită limită. 


Un focus grup se poate desfăşura în diverse stiluri, moderatorii putând apela la mai multe 
strategii (Bulai, 2000): 


polarizarea amuzant-distantă în iniţierea discuţiilor (încă de la început, 
moderatorul va face alegerea între cele două tipuri de abordare a discuţiei); 
odată adoptat stilul este dificil să mai fie schimbat fără a perturba procesul de 
comunicare; 


forțarea primelor răspunsuri ale participanţilor; 
provocarea conflictelor şi stimularea polarizarii; 
atenuarea disputelor; 


atenuarea efectului de moralitate (depersonalizarea şi defactualizarea 
situaţiei); 


stimularea şi inhibarea anumitor categorii de persoane; 
stilul empatic (în teme delicate, intime, foarte personale); 
„avocatul diavolului” şi stilurile agresive; 


stilul neutru (tratarea echidistantă a problematicii discutate, utilizarea unui 
limbaj neutru). 


Deoarece moderatorul este un actor importantă în cadrul unui focus grup, ne vom referi 
asupra unor particularităţi ale acestuia. Greenbraum (1999) clasifică stilurile de moderare 
în funcţie de două criterii: gradul de control al procesului şi gradul de control al 


conţinutului. 
Înalt control al conţinutului 
Înalt control al Segmentul I Segmentul II Scăzut control al 
procesului Segmentul III Segmentul IV procesului 
Scăzut control al conţinutului 


Segmentul I. Schimb standardizat de întrebări şi răspunsuri, caracteristic mai mult 
interviurilor puternic structurate, fata in fata (individuale). 

Segmentul II. Benefic doar în relaţiile de tip „expert” (de ex.: medic-pacient; 
profesor-elev). 


Segmentul II. Moderatorul facilitează procesul cel mai potrivit pentru focus 
grup. Controlul conţinutului este minimal, dar aspectul asupra căruia trebuie 
focalizată discuţia este dinainte stabilit. 


Segmentul IV. Caracteristic pentru un grup auto-coordonat (self-managed grup). 
Dezavantaje: posibile discuţii în contradictoriu care pot ameninţa raportul între 
participanţi, cât şi completa absenţă a standardizării tematice. 


Nu orice persoană poate fi un bun moderator de focus grup. Există un profil al 
moderatorului care cuprinde principalele sale caracteristici (Surdu, 2003): 


I. Competenţe profesionale: să cunoască metodologia şi tehnicile de interviu, să aibă 
abilitatea de a lucra şi a conduce grupuri mici, să cunoască domeniul şi să fie sensibil 
la tema care constituie subiectul discuţiei. 


II. Competenţe de comunicare: 


practicarea eficientă a ascultării active; 

analizarea comunicării non-verbale; 

negocierea; 

orientarea discuţiilor într-o manieră subtilă şi neobstructivă; 
auto-dezvăluirea; 

auto-deschiderea (empatie, dar şi obiectivitate şi detaşare); 


facilitarea procesului (mimică de „incompletă înţelegere”, dar nu şi de 
ignoranță); 


expresivitate a sentimentelor şi emoţiilor; 
manevrarea tehnicilor de regularizare a comunicării; 
utilizarea tehnicilor de management al conflictului; 


formularea de întrebări care privesc evaluarea stării psihice sau emoţionale 
ale subiecţilor; 


utilizarea verbelor de stare în formularea întrebărilor („Ce sentiment ai avut 
atunci ...? Ce ai crezut când...7”). 


III. Trăsături de personalitate: extrovert, dinamic, comunicativ, activ, puternic, cu simţul 
umorului, bune calităţi narative, capacităţi empatice, expresivitate emoţională, 
spontaneitate, cunoaşterea propriilor erori de percepţie sau raportare la diverse 
probleme etc. 

Un rol, de asemenea, important revine moderatorului in momentul in care trebuie sa 
asigure managementul persoanelor dificile din grupul de focus. In aceste cazuri, se pot 
utiliza tehnici active de a bloca tendinţa unora de a se erija în poziţia de experţi şi care-şi 
prezentă opiniile drept fapte. Se poate adopta regula ca orice opinie categorică să fie 
explicată grupului şi prin aceasta utilizăm grupul pentru a lucra cu astfel de opinii. 
Membrii tacuti trebuie încurajați să vorbească, iar membrii prea vorbareti pot fi temperati. 


În funcţie de o serie de variabile (moderator, mijloacele folosite, persoane implicate) 
putem avea mai multe tipuri de focus grup (vezi: www.infomass.ro): 


a. 

Two Way Focus group este acel tip de focus în care un grup interactiv îl 
analizează pe un al doilea şi discută interacţiunile observate, pe baza cărora se vor 
trage apoi concluzii. Acestea vor fi analizate distinct (“Focus grup la focus 


grup”). 


Focus grup cu doi moderatori convergenti este acel tip de focus în care un 
moderator are rolul de a asigura derularea eficientă a întâlnirii (surprinderea de 
reacţii non-verbale, încurajarea fluxului de idei libere etc.), în timp ce un al doilea 
are grijă ca discuţia să nu se îndepărteze prea mult de tiparul stabilit anterior. 


Focus grup cu doi moderatori combatanți sunt acele cercetări calitative în care 
cei doi îşi exprimă intenţionat opinii diferite, dar argumentate adecvat pentru ca 
respondentii să fie încurajați să aleagă o parte sau cealaltă a demonstraţiei. 
Implicit, ei îşi vor motiva alegerea şi, astfel, se va reduce semnificativ numărul de 
non-răspunsuri. De asemenea, presiunea grupului se va reduce cu mai mult de 
jumătate în condiţiile în care respondentii vor fi mai preocupaţi cu exprimarea 
propriei opinii şi tabăra pe care vor trebui să o aleagă, decât cu părerea grupului 
fata de opinia lor. Ei vor şti că, indiferent de tabăra pe care o vor alege, vor avea 
cel putin încă o persoană în grup care va fi de acord cu ei şi, prin urmare, nu vor 
ezita să îşi exprime cât mai deschis părerea. 


Focus grup cu moderatori respondenţi este focus-ul in care unul sau mai multi 
respondenţi sunt rugaţi să preia rolul moderatorului discuţiei pentru o perioada de 
timp. Dezavantajele acestui focus grup provin din faptul că nu poate fi aplicat 
decât în societățile deschise către aceste tipuri de cercetări. Numai persoanele 
extrem de comunicative, optimiste şi dezinhibate pot participa la un astfel de 
focus grup care devine un veritabil joc atât pentru respondenţi cât şi pentru 
moderator (care va observa tăcut întreaga discuţie şi va interveni doar atunci când 
consideră că situaţia o cere). 


Client Focus group se caracterizează prin prezenţa la discuţie a unuia sau a mai 
multor reprezentanţi ai clientului / clienţilor organizationali. Acest tip de 
cercetare este caracteristică, în special, sociologilor şi psihologilor. 


Mini Focus group are drept trăsătură esenţială faptul că numărul participanţilor 
este de 4 sau 5 în loc de 8-12, la focus-ul tradiţional. Răspunsurile vor fi mai 
puţine însă mai concentrate şi unitare. Dezavantajul este că preţul acestuia este 
similar cu cel al unui focus grup tradițional, iar informaţia mai săracă. 


Focus group Teleconferinţă si Online are drept caracteristică folosirea unor 
mijloace moderne de comunicare. Atât focus grupul Teleconferin{d, cât şi cel de 
tip Online sunt metode de cercetare calitativă, folosite atunci când respondentii 
nu pot fi înlocuiţi cu alții din cadrul populaţiei (părerile lor fiind extrem de 
importante), ori când respondentii selectaţi în prealabil sunt la mari distanţe între 
ei şi nu se pot reuni în acelaşi loc şi timp sub nici o formă. 


Pentru buna desfăşurare a unui focus grup nu este de ajuns doar un bun moderator şi un 
număr oarecare de participanţi. Ca mijloace de sprijin se pot utiliza: 


h. 


Observatorii. Aceştia au rolul de a-i observa pe participanţi şi de a-şi nota 
afirmaţiile sau gesturile acestora pe tot parcursul focus-ului. 


Mijloace de înregistrare audio şi/sau video. Toate mişcările participanţilor şi ceea 
ce spun ei, se înregistrează atât video cât şi audio. Adevărata muncă începe abia 
după terminarea focus-ului propriu-zis; analiza este dificilă şi ia mult timp. 
Casete sunt vizionate în mai multe rânduri, accentul cazând, în special, pe 
conţinutul relatărilor participanţilor, dar şi pe expresiile, gesturile şi mimica 
participanţilor. Cunoştinţe solide de psihologie precum şi multă experienţă este 
necesară pentru decantarea informaţiilor obţinute prin acest tip de focus grup. 

Ferestre unidirectionale. Pentru a nu perturba desfăşurarea focus-ului se pot 


utiliza pentru observare ferestre unidirectionale; astfel, participanţii nu se vor 
simţi incomodati şi vor putea să se poarte natural. 


Prelucrarea, analiza şi interpretarea datelor rezultate din focus grup este o etapă extrem 
de importantă. Cu cât demersul de până în acest moment este mai structurat şi bine 
realizat, cu atât analiza şi interpretarea vor fi mai uşor de realizat. Un aspect care trebuie 
avut în vedere este utilizarea unui sistem de focus grup - pereche, adică realizarea a 
minimum două focus-uri, folosindu-se acelaşi tip de eşantion şi acelaşi ghid de interviu. 
Acest fapt va contribui la obținerea unor informaţii mai clare şi elocvente pentru 
problematica avută în vedere. 


Există mai multe perspective de a analiza şi interpreta datele din focus grup. O variantă 
de analiză a datelor obţinute este decupajul datelor (Bulai, 2000): 


e  Decupajul tematic: identificarea temelor dezbătute şi care nu sunt identice cu 
cele pe care cercetătorul şi le-a propus în ghid. 


e  Decupajul pe ipoteze: reordonarea materialului în funcţie de relevanta datelor 
respective fata de ipotezele cercetării. 


e Decupajul pe categorii de participanţi: datele se grupează în funcţie de o 
anumită categorie de subiecţi reprezentativi. 

O altă tehnică de interpretare este analiza de conţinut (Janis, 1953); identificăm astfel, o 


analiză: 


e pragmatică: 


aceasta presupune regruparea datelor în funcție de posibilele cauze 
sau efecte induse prin utilizarea particulară a unui semn (cuvânt, 
temă, atribut); 


este utilizată atunci cand clasificăm doar semnele (semnificaţiile 
particulare din text); 


e semantică: ce presupune clasificarea semnelor în funcţie de înţeles / 
semnificaţie; acestea pot cere o: 


analiză de frecvenţă: se măsoară numărul de apariţii ale unui concept 
/ unor nume de persoane / instituţii; 


analiză de atribute: se urmăreşte identificarea şi analiza frecvenţei de 
utilizare a unor atribute sau caracterizari; 


analiză de evaluare: se vizează modul în care subiectele de raportare 
(persoane, instituţii, evenimente) capătă anumite atribute particulare; 


e de semnal: se urmăreşte analiza utilizării anumitor cuvinte, independent de 
semnificaţia acestora şi se înregistrează doar utilizarea unui anumit cuvânt 
particular / cheie care, de regulă, are conotaţii în registrul afectiv şi poate fi 
un marcator de stare emoţională a subiecţilor. 


Analiza datelor obţinute în urma focus grupului trebuie să se axeze şi pe observarea şi 
evaluarea participanților în funcţie de anumite criterii, precum: atitudinea pro sau contra 
fata de problematica dezbătută; gradul de interes pentru temă; gradul de competenţă in 
raport cu problematica; centrarea pe un stil afectiv sau raţional; analiza conţinutului 
manifest şi latent al răspunsurilor; analiza interacțiunilor care se stabilesc în grupul de 


discuţie. 


Populaţia ţintă 


Participanţii la focus grup pot fi: 


e tineri (fete şi/sau băieţi) care sunt în procesul de alegere / dezvoltare a unei 
cariere profesionale. Prin construirea unor grupuri doar de fete, doar de băieţi 

sau mixte (in diverse proporţii) se pot obţine dinamici de grup diferite, opinii 
diverse şi, deci, rezultate diferite. 


e tinerii şi părinţii care-şi prezintă în public temerile şi părerile cu privirile la 
viitorul profesional al fiilor lor. 


e consilierii care vor să dezbată o problematică din domeniul lor profesional. 


Mărimea optimă a grupului ce participă la focus grup este între 6 şi 8 persoane, cu limite 
extreme între 5 şi 12. Alegerea unui grup mai mare sau mai mic depinde de obiectivele 
propuse: într-un grup mai mare se generează mai multe idei, dar este mai greu de 
controlat şi se poate fragmenta în grupuri mai mici, pe când un grup mai mic este mai 
uşor de organizat, datele sunt mai uşor de înregistrat, dar există riscul să fie mai sărac 
informaţional. 


Persoanele incluse în focus grup trebuie să aibă un statut socio-profesional cât mai 
apropiat în vederea realizării unei comunicări mai deschise; de asemenea, şi vârsta 
reprezintă un factor important, în sensul că diferenţele mari de vârstă între membrii 
grupului pot influenţa negativ comunicarea în interiorul acestuia. 


Exemple, studii de caz, exerciţii 


Întrebări general valabile pentru ghidul de interviu al unui focus grup axat pe 
descoperirea punctelor forte şi slabe ale unei persoane: 


1. Daca ati avea putere ce modificări ati aduce propriei dv. persoane? Care este 
motivul acestei modificări? 


2. Cear trebui să faceţi pentru a obţine o distincţie înaltă (un mare premiu)? Dacă ar 
fi să primiţi un premiu, pentru ce anume ar trebui să vă fie acordat? 


Ce aţi spune despre dv. unui prieten foarte apropiat sau membru al familiei? 


4. Care ar fi fost ierarhia ideală a caracteristicilor dv.? (Întrebarea se pune după ce 
colegii participanţi au realizat o ierarhizare a caracteristicilor sale.). 


5. Puteți să spuneţi cinci elemente / aspecte pozitive ale dv. indiferent cât de mici le 
considerați? (Intrebarea se pune atunci când se observă că participanţii fac 
declaraţii negative în legătura cu ei.). 


6. Dacă ar trebui să faceţi o reclamă pentru a vă promova, pe ce anume aţi pune 
accentul? 


7. Daca ati fi pe postul unui moderator ce întrebare v-aţi adresa acum? 

Evaluarea metodei 


Avantaje: 


posibilitatea de a genera o cantitate mare de informatii despre un subiect 
precis; 


oferă respondentilor prilejul de a-şi exprima in detaliu sentimentele, opiniile 
şi atitudinile; 


oferă ocazia de a afla ce gândesc cu adevărat unele persoane despre un 
anumit subiect; 

este un prilej de exprimare imediată a reacţiilor; 

se oferă posibilitatea de a adresa întrebări precum „Ce-ar fi daca ...?”; 


> 


se pot genera idei şi zone de interes care nu au fost luate în considerare 
iniţial; 


costul relativ mic al cercetării. 


Dezavantaje: 


rezultatele nu sunt reprezentative pentru toate persoanele care aparțin aceleaşi 
categorii, cu alte cuvinte sunt generate comentarii sau păreri care nu se pot 
extrapola majorităţii; 


numărul limitat de întrebări care pot fi puse; 
pot exista persoane care le domină pe celelalte, afectând echilibrul discuţiilor; 


interacțiunea membrilor grupului poate genera conflicte, dominare, 
contagiune ideativă; 


sunt posibile efecte asupra reacțiilor participanţilor generate de ordinea 
subiectelor în discuţie. 

Istoric 


Discutia in grup este una dintre metodele clasice folosite în consilierea carierei. Initial s-a 
conturat ca o metodă cu un grad mai redus de complexitate, dar cu trecerea timpului 
metoda s-a perfecționat cunoscând numeroase variante, de exemplu, Phillips 6/6 propusă 
de Donald Phillips în 1948 (Zlate, 1982). 


Fundamente teoretice 


Discutia în grup este o metodă care presupune implicarea de o natură participativă a 
membrilor unui grup în actul de comunicare. Participarea activă este o strategie care 
facilitează dezvoltarea unui climat de încredere, trezeşte interesul de a lucra în echipă şi 
ajută la împărtăşirea de cunoştinţe. 


Discuţia are semnificaţia unui schimb reciproc şi organizat de informaţii şi idei, de 
impresii şi păreri, de critici şi propuneri în jurul unei teme sau a unei chestiuni 
determinate, în scopul: 


e examinării aprofundate şi clarificării în comun a unor idei; 


e consolidării şi sistematizării datelor cu care participanţii au avut un contact 
cognitiv în prealabil; 

e soluționării unor probleme teoretice şi practice complexe care comportă mai 
multe alternative; 


e dezvoltării capacităţii de expresie verbală etc. 


Discuţia caută să valorifice cât mai mult din experienţa de cunoaştere şi capacităţile 
intelectuale ale participanţilor, cu intenția obţinerii unui progres în învăţare şi al propriei 
lor dezvoltări. În cadrul discuţiilor în grup se aplică teorii psihologice şi de comunicare 
socială: participanţii expun şi explică, întreprind analize şi interpretări, fac comparații şi 
comentarii, resping sau acceptă idei şi soluţii, iau decizii şi adoptă atitudini. 


In continuare vom analiza o serie de tipuri de discuţii in grup elaborate pentru a facilita 
existența unei minime coerente interne. Dar pentru început, prezentăm o serie de 
clasificări ale tipurilor de discuţii de grup: 


a) După Cerghit (1997) discuţia în grup îmbracă următoarele forme: 
e discuția — dialog, de tipul consultatiei (de ex.: când apare o controversă); 
e discuția de tip seminar şi pre-seminar; 
e discuția in masă (la care participă un număr mare de persoane); 
e discuția de tipul „mesei rotunde”; 
e Phillips 6/6; 
e brainstorming; 
e discuția dirijată (structurată pe teme cheie anunţate anterior); 
e discuția liberă. 
b) Zlate (1982) include în cadrul discuţiilor următoarele tipuri: 
e discuția progresivă sau evolutivă; 
e discuția liberă; 
e tehnica riscului; 
e Phillips 6/6; 
e discuția panel. 


Principala condiţie a reuşitei unei discuţii este cunoașterea de către participanţii în 
prealabil a temei în jurul căreia se va purta discuţia. Prezenţa în focarul atenţiei a unor 
materiale auxiliare (planşe, grafice, planuri, fotografii, imagini proiectate etc.) poate 
facilita mult demersul discuţiei. De asemenea, însăşi amenajarea fizică a spaţiului are un 
cuvânt de spus la succesul acestei metode. 


In cadrul discuţiilor în grup se pun diverse tipuri de întrebări ce corespund nevoilor de 
context în care se află grupul. Prezentăm câteva astfel de întrebări şi o serie de exemple: 

Nr.| Tipul întrebării Caracteristici Exemple 
Frontală (generală a 3 Care est cauza...? 
1 Adresata intregului gru 
sau de ansamblu) 8 P De ce... ? 
ROBII Adresată unui participant Ce te face să sustii / să respingi / 
2 Directă p p 3 Je > f png 
anume să negi...! 
3 Inversată Primită de moderator de la un X: Ce se întâmplă dacă... ? 
(redirijată) participant şi returnată acestuia | Y: Tu ce părere ai / ce crezi...? 
: = A X: Nu aveți, totuşi, impresia că ...? 
De releu si de Răspunsul la o întrebare este . f eke 
4 : ai Y: Xa ridicat o problema 
comunicare completat de ceilalți ; 4 g A 
interesantă. Ce părere aveţi? 
Moderatorul pune o întrebare X şi-a manifestat mai înainte 
; reluând o observație emisă părerea că .... Cum credeți ca 
5 De revenire ene Pause ae 2 
anterior şi care la momentul poate fi determinată / influențată 
respectiv nu era oportună de ...? 
p Rezumati vă rog părerea dv. 
ids Se formuleaza o cerere ; | : °8 P 
6 | Imperativă era i o Analizati următorul caz ... 
categorică şi necondiționată : 
Care sunt diferențele? 
= : Talentul se moşteneşte sau se 
5 Presupune răspunsuri Te 
7 De controversă pean eta : cultivă? 
contradictorii în chestiuni cheie se z 
Geniile se nasc sau se formează? 


În cadrul discuţiei se disting trei parti principale (Zlate, 1982): 


e introducerea în dezbatere - formularea problemei cu sublinierea importanței 
ei teoretice $i practice, inclusiv a dificultăților pe care le prezintă; 


e dezbaterea propriu-zisă - cuprinde luările de cuvânt ale participanţilor; 


e  sintetizarea rezultatelor - sistematizarea concluziilor şi argumentelor la care 
s-a ajuns; sublinierea contribuţiilor noi. 


Vom prezenta mai jos detaliat o serie de tipuri de discuţii de grup cu particularitatile lor 
de desfăşurare. 


Prezentarea metodei 


a. Discuţia liberă 


Discutia liberă constituie un instrument de exteriorizare a părerilor şi sentimentelor 
despre alte persoane, situaţii sau întâmplări. Membrii grupului sunt reuniți şi rugaţi să isi 
exprime sincer, deschis şi degajat ceea ce simt şi gândesc, tot ceea ce îi nemulțumeşte sau 
îi determină să manifeste diferite tipuri de comportamente în grup (cooperare sau conflict, 
conformism sau devianta, participative sau non-participative etc.). Scopul discuţiei libere 

nu este neaparat acela de a rezolva starile negative din grup sau sugerarea de solutii. 
Simpla ,,descarcare” a tensiunilor membrilor grupului prin expunerea a tot ceea ce îi 
frământă are efecte importante. O asemenea descărcare echivalează uneori cu o rezolvare 
implicită a unor situaţii dificile sau oricum creează premisele rezolvării lor ulterioare. 
Discutia liberă are aşadar două categorii de efecte: 


scoate totul la lumină, la suprafață; face publice opiniile şi atitudinile 
membrilor grupului; îi ajută pe membri să se cunoască mai bine şi, prin 
urmare, să acţioneze în cunoştinţă de cauză; 


creează premisele rezolvării tensiunilor şi conflictelor din cadrul grupului. 
Spre deosebire de discuţia progresivă, al cărui scop este de a face gândirea să 
treacă metodic de la o chestiune la alta, discuţia liberă este lăsată să se 
disperseze pentru a da ocazia tuturor membrilor grupului să se manifeste. 


Discutia liberă este centrată pe grup, esenţială fiind interacțiunea între toți membrii 
grupului - care este maximă, în timp ce interacţiunea între membrii grupului şi moderator 
rămâne pe plan secundar - este minimă. Sarcinile conducătorului discuţiei sunt cu totul 
altele decât în discuţia progresivă (cum vom vedea mai jos): 


veghează pentru a facilita comunicarea, pentru a stimula discret interacţiunea 
între participanţi, folosind în acest scop fie mijloace verbale („Ce părere ai 
despre cele spuse?”), fie mijloace non-verbale (aprobă cu capul, solicită din 
priviri pe unii membrii să intervină în discuţie); 


ascultă atent, respectând dreptul fiecăruia de a exprima ce doreşte; 


îi încurajează pe membrii grupului să se exprime, să-şi prezinte gândurile, îi 
orientează mai ales spre sentimente, atitudini şi opinii şi mai puţin spre 
persoane, idei, fapte; 


re-exprimă anumite stări manifestate deja pentru a le scoate în evidenţă; 
potoleşte resentimentele, dă posibilitatea minorităţii de a se face ascultată; 


rezumă discuţia, orientează acordul / dezacordul spre problemele discutate şi 
nu către indivizii implicaţi în dezbateri. 


Utilizarea discuţiei libere în consilierea carierei este recomandabilă deoarece are o serie 
de efectele pozitive evidente: 


338 


conturarea unor atitudini constructive a membrilor grupului, chiar dacă nu 
furnizează soluţii eficiente în timpul discuţiei. Uneori nici nu este nevoie de 
asemenea soluţii, deoarece atitudinea se poate schimba chiar pe parcurs; 


duce la conştientizarea cauzelor unor situaţii tensionale şi conflictuale în 
cadrul grupului, favorizând prin aceasta premisa rezolvării lor favorabile; 


e facilitează schimbarea opiniilor şi comportamentelor (care se realizează mai 
uşor în grup decât individual). Schimbarea atitudinilor în grup se face gradat, 
fără ca aceasta să ştirbească poziţia individului. 


e creşterea coeziunii grupului. 
Discutia liberă nu poate fi utilizată în orice împrejurare, ci doar atunci când: 
e membrii grupului sunt în curs de a lua o serie de hotărâri; 
e unele temeri apar ca obstacole în calea acţiunii; 
e grupul se află într-un dezacord; 
e există tensiuni latente care, aparent, nu sunt motivate de ceva acut; 


e se fac programe de formare (mai ales când nu se cunoaşte starea de spirit in 
legătură cu o problemă oarecare). 


Chiar dacă discuţia liberă nu se soldează mereu cu efecte pozitive imediate, ea creează 
starea psihologică favorabilă obţinerii lor mai târziu, fapt ce nu este deloc de neglijat. 


b. Discuţia progresivă / evolutivă 


Discuţia progresivă presupune organizarea dezbaterilor într-o astfel de manieră încât să se 
obţină progresul, evoluţia, de la o secvenţă la alta, de la un moment la altul, pentru ca în 
final să se ajungă la rezolvarea problemei respective. Aceasta presupune orientarea 
progresivă a gândirii participanţilor spre un anumit scop, cu ajutorul unor sarcini 
particulare, ce sunt formulate gradat, şi numai după ce alte elemente au fost rezolvate 
satisfăcător. Metoda consistă într-un schimb de idei şi informaţii realizat de un grup, cu 
ajutorul unui lider / moderator pe margine unei teme date. Persoana centrală într-un 
asemenea tip de discuţie este cea a conducătorului discuţiei, interacţiunea între el şi 
membrii grupului fiind maximă, în timp ce interacțiunea directă între membri grupului 
este minimă. Conducătorul discuţiei este cel care: 


e lansează problema generală a discuţiei, ca şi chestiunile particulare derivate 
din aceasta, ce urmează a constitui obiectul discuţiei; 


e primeşte toate răspunsurile şi reacţiile membrilor grupului, răspunzând 
corespunzător la unele cereri; 


e invită - prin tot ceea ce face - pe membrii grupului să participe, să se angajeze 
în rezolvarea problemei, să reflecte concomitent asupra aceleiaşi chestiuni; 


e centrează reflexia colectivă asupra dezbaterii (o orientează spre ceea ce este 
esenţial, rezumă din când în când contribuţiile mai importante etc.). 


Conducătorul dezbaterii trebuie să îşi facă în prealabil un plan de întrebări scrise iar 
participanţii trebuie să cunoască tema cu suficient timp înainte, astfel încât să se poată 
informa pentru ca mai apoi să poată interveni în discuţie. Discutia evolutivă nu este o 

improvizatie a dialogului şi nici o modalitate de evaluare a cunoştinţelor, ci o tehnică de 
învăţare prin intermediul participării active în cadrul dezbaterii şi de elaborare de idei 
multiple. Tema trebuie să fie „discutabilă” chiar dacă prin ea însăşi nu este aşa; nu se 
caută răspunsuri previzibile, învăţate anterior, ci interpretări şi elaborări care dezvoltă 
discernământul pe baza unor criterii proprii. 


Trebuie să se evite într-o astfel de discuţie întrebările la care se poate răspunde prin „Da” 
sau „Nu”. Numărul de persoane care participă nu trebuie să fie mai mare de 12-13. În 
cazul unor grupuri mari se pot face sub-grupuri mai mici ghidate de persoane competente, 
iar la final se va prezenta în plen un rezumat general. O astfel de discuţie poate da 
rezultate bune dacă se aplică în sesiuni de 45-60 minute. Nu e necesar ca participanţii să 
ia notițe, mai ales din cauză că această activitate îi poate distrage de la discuţie. 


Discutia progresivă sau evolutivă presupune următoarea desfăşurare (Zlate, 1982): 


1.  Conturarea câtorva idei generale, cu care membrii discuţiei cad relativ uşor 
de acord (stabilirea unor reguli, criterii etc.). 


2. Orientarea gândirii participanţilor spre o problemă particulară, care odată 
rezolvată, lasă locul alteia. 


3. Problema de rezolvat este împărţită în sub-probleme, pentru a se facilita 
concentrarea atenţiei participanţilor asupra aceloraşi aspecte. În felul acesta 
se vor putea localiza uşor punctele de dezacord, progresându-se firesc de la 
un aspect la altul. 


Discutia progresivă nu poate fi folosită în orice situaţie; metoda poate fi valoroasă şi 
eficientă în următoarele condiții: 


e când grupul dispune de o experienţă considerată ca fiind suficientă pentru a 
putea participa la o discuţie; 


e când experiența membrilor grupului este adecvată aspectelor care se discută; 
e când problema este expusă astfel încât permite progresul de la o etapă la alta; 


e când există o oarecare rezistență la progresul scontat. Pentru a exista o 
dezbatere reală tema trebuie să fie „cu incertitudini / discutabilă”, pentru a fi 
analizată din diverse puncte de vedere; nu are sens să se discute despre 
adevăruri general valabile sau despre lucruri evidente. 


Sfera de utilitate a discuţiei progresive este extrem de largă. Astfel, poate fi folosită cu un 
randament crescut în următoarele situații: 


e efectuarea unor studii şi explorări ideative în legătură cu care nu există de la 
început condiţii optime de implementare (membrii nu sunt de acord cu 
aplicarea lor, însă refuzul nu se bazează pe argumente raţionale, ci afective); 


e luarea unor decizii, deci optarea pentru o alternativă din mai multe posibile; 


e în programele de formare şi perfecţionare. 

Discutia progresiva, prin caracterul ei structurat, ordonat si sistematic, se dovedeste a fi 
extrem de eficientă atât pentru stimularea participanţilor la discuţie, cat şi pentru 
obținerea unor rezultate de calitate în situaţii ne-explorate încă. 


c. Phillips 6/6 


Această tehnică de discuţie în grup a fost propusă de Phillips în 1948. El sugerează 
divizarea grupului mare în unităţi mai mici, compuse fiecare din 6 persoane, care urmează 
să discute timp de 6 minute o chestiune de interes general sau care trebuie urgent 
solutionata. Tehnica se bazează atât pe procese de asociaţie cât şi de combinaţie, fiind 
încadrată de unii autori în categoria metodelor creative. Phillips 6/6 este recomandabilă 
mai ales în cazul unor grupuri mai mari de 20 de persoane deoarece permite participarea 
activă a unui număr mare de persoane, obținându-se, astfel, opiniile tuturor membrilor 
grupului într-un timp foarte scurt. Obiectivul principal al tehnicii îl constituie, de altfel, 
ajungerea la o participare democratică la discuţii a membrilor din cadrul grupurilor mari. 
De asemenea, discuția Phillips 6/6 permite realizarea unei sinteze a gândirii fiecărui grup 
de 6 membri pentru a fi mai apoi transmisă spre beneficiul întregului grup mare. 


Poziționarea membrilor grupului în momentul dezbaterilor joacă un rol important in 
desfăşurarea întregului proces. lată câteva sugestii de poziționări (Zlate, 1982): 


a. Poziționarea în jurul unei mese dreptunghiulare cu liderul în capul mesei, este cea 
mai des întâlnită. După cum se poate observa din Figura 1, fiecare participant dezvoltă 
interacțiuni în cadrul echipei, în mod egal cu ceilalți membri ai grupului în cauză, inclusiv 
cu liderul. 


Figura 1 


b. Poziționarea în jurul unei mese dreptunghiulare cu liderul pe una dintre laturi. O 
astfel de poziţionare îi răpeşte liderului rolul autoritar din prima schemă, dar îl apropie de 
membrii grupului scurtând distanţa socială dintre el şi aceştia. Printr-o astfel de poziţie 
dispare şi monopolul de dominare vizuală, în noua postură nu mai sunt toţi membrii sub 
observaţie directă tot timpul (când se uită la 1 şi 2 îi pierde din vedere pe 4 şi 5). 

Figura 2 


c. Poziționarea liderului într-un colt al încăperii. O astfel de poziţionare conduce la un 
mai bun management al discuţiilor de către lider şi concomitent la o sporire a 
interacțiunilor dintre membri. 


2 
0009 


Figura 3 


d. Poziționarea în cerc. Liderul este egal cu membrii grupului. Sunt descurajate, astfel, 
tendinţele autoritariste şi este potentata la maxim interacţiunea de grup. 


Figura 4 


Fiind vorba despre o tehnică de discuţie în grup mai elaborată, Phillips 6/6 are o serie de 
proceduri standard pe care le enumerăm mai jos (Zlate, 1982): 


a. Conducătorul grupului anunţă tema care urmează a fi discutată, având grijă ca acestea 
să fie clar delimitată şi formulată. De obicei, se supun discuţiei probleme care necesită: 


e stabilirea cauzelor sau soluţiilor la anumite probleme; 


342 


e formularea de probleme care urmează să stea în atenţia unor persoane; 
e luarea unei decizii, stabilirea unei modalităţi actionale. 


b. Divizarea grupului mare în grupuri mici, format din 6 persoane fiecare. Un grup astfel 
constituit îşi alege: 


e un conducător, care are sarcina de a facilita obţinerea soluţiilor; 


e un secretar, care are sarcina de a nota pe o foaie de hârtie soluţiile la care s-a 
ajuns în vederea prezentării lor, în final, conducătorului general al grupului 
de discuţii; existenţa secretarului nu este absolut obligatorie, sarcinile lui 
putând fi preluate de conducător. 


c. Discuţia propriu-zisă în grupurile constituite asupra temei. Este important în cadrul 
discuţiilor activizarea fiecărui participant, precum şi asigurarea faptului că moderatorul 
grupului îşi va îndeplini rolul astfel încât să nu îşi impună propriile convingeri şi idei în 
cadrul dezbaterilor. Aceasta etapă poate lua două forme: 


e discuția liberă - fiecare membru al grupului îşi exprimă părerea, iar în final se 
retin acele contribuţii asupra cărora tot grupul consimte; 


e discuţia progresivă - un membru al grupului îşi expune părerea care este apoi 
analizată de toţi ceilalți; dacă grupul cade de acord asupra ei, este reţinută de 
secretarul grupului, iar dacă nu, este eliminată; se procedează similar cu 
părerile tuturor membrilor grupului pe rând. 


d. Soluţiile notate în cadrul grupurilor mici sunt predate conducătorului general după 
epuizarea celor 6 minute alocate. Există două posibilităţi: 


e secretarul înmânează conducătorului foaia cu toate răspunsurile grupului; 
e secretarul face publice răspunsurile grupului său. 

e. Membrii grupului emit opinii şi ierarhizează soluţiile: 
e este admisă analiza critică; 


e initial fiecare subgrup îşi menţine propriile sale soluţii, dar treptat se renunță 
la unele şi se acceptă cele majoritare; 


e soluția care era majoritară în toate sub-grupurile, confruntată cu o alta 
soluţie, îşi poate pierde din importanţă; 


e acuma pot apărea noi soluţii, care nu fuseseră consemnate initial în nici un 
subgrup; 


e se vor accentua ideile valoroase. 
f. Sinteza realizată de animator: 


e animatorul va face un rezumat sau o clasificare a diferitelor propuneri. 

d. Discutia panel 


Principiul aceste metode constă în utilizarea unui grup restrâns de indivizi (termenul 
panel înseamnă în engleză ,,juriu”), în vederea studierii unei probleme, în timp ce 
auditoriul intervine prin mesaje scrise. 


Metoda se foloseşte pentru evitarea instalării unor stări psihologice negative, mai ales 
atunci când grupul este numeros şi apare necesitatea informării tuturor membrilor asupra 
unor probleme dificile ce urmează a fi soluționate printr-o decizie colectivă. 


Un grup care abordează o discuţie de tip panel are următoarea componenţă: 


e juriul sau panelul: un grup de experţi - compus din 5-7 persoane calificate şi 
competente în temele ce urmează a fi discutate; 


e auditoriul; 
e animatorul sau conducătorul discuţiei. 
Durata discuţiei de tip panel este între o oră jumătate şi trei ore. 


De obicei, membrii panelului sunt aşezaţi la o masă ce formează un arc de cerc. În faţa lor 
sunt aşezaţi membrii auditoriului, într-un arc de cerc mai mare, astfel încât aceştia să 
poată vedea şi auzi tot ce se discută în panel. Animatorul discuţiei este plasat între panel 
şi auditoriu, fie în partea dreaptă, fie în cea stângă. 


CE, ee 


7 = 
Panel 


Fig. 5 
Fazele discuţiei în panel: 


1. Animatorul anunță tema care urmează a fi dezbătută, stăruind asupra 
semnificației sale. 


2. Animatorul îi prezintă pe membrii grupului de experţi (nume, specialitate, 
competenţe). 

3. Animatorul expune o serie de măsuri organizatorice cu privire la sarcinile pe 
care le au membrii panelului şi cei ai auditoriului: 


instructaj pentru membrii panelului: „Sunteţi specialiştii în problema pe 
care o vom discuta şi purtătorii de cuvânt, opinii şi sugestii ai celor aflaţi 
în jurul dv. Discutia de fata are rolul de a ordona aceste opinii, de a 
ajunge la o hotărâre. Discutia se poartă între noi dar auditoriul ne poate 
oricând completa.” 


instructajul pentru membrii auditoriului: „Vă puteți exprima oricând 
părerile, opiniile, sugestiile, folosind una dintre modalităţile următoare: 
1) notati pe o foaie de hârtie acuma, la început, ce anume ati dori să se 
discute in panel; 2) ridicaţi mâna ori de câte ori aţi dori să interveniţi in 
discuţii; 3) notaţi pe o foaie de hârtie ce anume doriţi să întrebaţi şi 
trimiteţi, în timpul discuţiei, biletelul la mine sau la unul dintre membrii 
panelului; 4) întrerupem la un moment dat discuţia panel timp de 5-10 
minute pentru a vă da cuvântul. Putem conveni să alegem una sau mai 
multe dintre aceste modalităţi. ” 


4.  Animatorul conduce discuţia panel şi încearcă să îi antreneze la dezbateri şi pe 
membrii auditoriului. Un animator bun trebuie să: 


fie competent în rezolvarea incidentelor care pot să apară în utilizarea 
metodelor de activare a grupurilor; 


aibă competenţa profesională în tema discutată (astfel, va fi capabil să 
reformuleze anumite aspecte în termeni de specialitate şi va putea marca 
etapele discuţie etc.). 


5. Animatorul va face sinteza discuţiilor, expunând unele concluzii şi scoțând în 
evidenţă ideile mai importante care s-au detaşat sau decizia la care s-a ajuns. 


Populaţia ţintă 


Auditoriul poate interveni prin biletele transmise ,,juriului”. Uneori biletelele sunt de 
hârtie colorată: cele albastre conţin întrebări, cele albe sugestii, cele roşii păreri personale. 
Este preferabil ca mesajele să nu fie introduse în discuţie imediat ce sunt primite, pentru a 
nu bloca desfăşurarea discuţiei. 


Legile dinamicii de grup indică un număr de 7-10 participanţi ca fiind numărul ideal 
pentru o discuţie in grup (Paretti, 2001). Dacă numărul este prea redus nu se pot crea 
interacțiuni suficiente şi nu se pot genera suficiente idei. Dacă grupul este prea mare se 
poate împărţi în sub-grupuri, dar nu se poate dezvolta însă o discuţie unitară. 


345 


Număr de participanţi Discutia în grup 
<4 Imposibila 
5-6 Dificilă 
7-9 Ideala 
10 - 12 Dificila 
> 12 Imposibila 


Caracteristicile participantilor: 
e bună capacitate de comunicare; 
e disponibilitate pentru ascultare activa; 
e capacitatea dea înţelege puncte diferite de vedere; 


e capacitatea dea fi flexibil şi a manifesta receptivitate faţă de oponenți şi a se 
adapta în funcţie de acţiunile acestora. 


O puternică influenţă asupra desfăşurării eficiente a discuţiei o are climatul socio-afectiv 
care se stabileşte în grupul respectiv, atmosferă ce poate să aibă un efect stimulator sau 
inhibitor. Relaţiile de simpatie sau de antipatie, de cooperare sau de competiţie, reduc sau 
amplifică evantaiul opiniilor exprimate, grăbesc sau încetinesc acceptarea concluziilor. 


asemănătoare, omogenă, fie cu o populaţie diversă, eterogenă. Fiecare dintre aceste două 
variante are avantajele şi dezavantajele sale. 


Într-o discuţie in grup se utilizează, de regulă, persoane cu o experienţă similară (de ex.: 
mame, cupluri, tineri absolvenţi etc.) pentru a trata o temă specifică, de interes pentru 
părţile implicate. Într-un grup omogen se creează mai repede o atmosfera destinsă şi un 
sentiment de încredere reciprocă facilitându-se comunicarea între membri. 


Grupul eterogen poate genera mai multe idei, spori potenţialul de rezolvarea problemelor 
deoarece există o bază critică mai amplă, oferi mai multe alternative, dar, în acelaşi timp, 
creşterea eterogenitatii poate avea efecte opuse: dificultatea de construcţie a unor relații 
personale, plafonarea cu ideile cele mai la îndemână, scăderea coeziunii grupului şi 
implicit diminuarea performanţei. 


Exemple, studii de caz, exerciţii 


Fragment dintr-o discuţie: femeie, 25 ani. 


„Nu ştiu ce să fac... Nu îmi dau seama dacă ar fi bine să continui să lucrez la actualul 
meu loc de muncă. Abia suport munca asta dar îmi oferă o oarecare stabilitate şi un 
salariu. Sau poate ar trebui să las totul baltă şi să fac ceva ce mă interesează cu 

adevărat... E posibil s-o sfarsesc prost, cu un salariu foarte mic... si nici nu ştiu dacă aş 
putea să o fac sau nu...” 


Răspunsuri posibile: 


1. Imi puteţi spune mai multe despre ceea ce doriţi în prezent? E important să 
reflectăm asupra acestui lucru (comportament de anchetă asupra persoanei). 


2. Va putem aplica unele teste care vă vor permite să judecaţi şansele în noul 
domeniu care vă interesează. De asemenea, am putea examina câteva dintre 
aspectele care va nemultumesc în prezent (comportament de suport). 


3. Indecizia dv. este de înţeles, fiind cauzată de incertitudinea cu privire la alegerea 
noii activităţi şi părăsirea celei vechi, la care se adaugă ezitarea de a abandona 
condiţiile de securitate prezente (comportament de interpretare cooperantă). 


4. Este, într-adevăr, o hotărâre greu de luat, nu-i aşa? (comportament de reverberare, 
înţelegere). 


Analiza unei discuţii se poate dovedi utilă doar dacă se face într-un mod sistematic şi 
organizat. Propunem mai jos un astfel de model de analiză. 


Fapte, situaţii, | Mediu,  |Comportament| Nevoi, motivații, 
Tema evenimente context , capacităţi interese 
: Rezultate 
abordata Ce Când? Guin eh 
e? um? e ce? 
Unde? 
e schimbarea |e Bacău e inadaptare |e căutarea unui |e simţul 
serviciului je izolare la rutină serviciu responsabilitatii 
Situatia e fara resurse socială je ezitare în |e activitate mai |e persoană activa 
profesionala| suficiente |e locuri de aplicarea interesanta e sociabilitate 
munca unei solutii}e nevoie de e dinamism latent 
putine castig mai bun 


Evaluarea metodelor 


Avantaje ale metodei Phillips 6/6: 
e dă posibilitatea participării la discuţie a tuturor membrilor grupului; 


e este prin excelenţă activatoare, prin faptul că sporeşte interesul şi atenția 
participanţilor, îi impulsionează şi dinamizează; 

este utilă pentru a obţine rapid opiniile elaborate de sub-grupuri, acordurile 
parțiale la care s-a ajuns, sugestiile făcute etc.; permite obţinerea rapidă a 
unei evantai larg de soluţii, variante; 


obişnuieşte membrii grupului cu tehnica argumentării, a susţinerii unor 
păreri, dar şi a renunțării la altele; 


favorizează un mod reprezentativ de a lua deciziile pentru diverse tendinţe 
care apar în interiorul unui grup; 


favorizează confruntarea  percepţiilor individuale şi acceptarea 
complementaritatii acestora cu cele ale grupului; 


poate fi utilizată în clasă pentru a afla nivelul general de informații pe care îl 
posedă elevii despre o temă; 


multe din activitățile realizate în colectiv (ore de curs în clasă, conferințe etc.) 
pot fi evaluate prin această tehnică; 


dezvoltă capacitatea de sinteză; 


contribuie la depăşirea temerilor de a vorbi in public si stimulează simțul 
responsabilității. 


Dezavantaje ale metodei Phillips 6/6: 


există pericolul ca grupurile de lucru să se deranjeze reciproc atunci când 
spațiul nu este suficient de larg; 


se consumă timp suplimentar cu prezentarea rezultatelor fiecărei grupe; 


aspectele selectate din alternativele viabile pot fi ne-sistematice. 


Avantaje ale metodei panel: 

asigură participarea unui număr mai mare de membri ai diferitelor grupuri 
sociale la luarea deciziilor, rezolvarea unor probleme de interes general, 
dovedindu-se astfel, un excelent mijloc de elaborare democratică a soluțiilor; 


permite informarea reciprocă a membrilor grupului asupra problemelor 
comune, precum si implicarea lor directă în rezolvarea acestora; 


duce la creşterea participării la viața grupului, întărirea sentimentului de 
ataşament fata de acesta şi la sporirea responsabilitatii personale şi colective 
în procesul executării deciziilor luate; 


provoacă apariția aspectelor emoționale ale unei probleme; 


e sprijină fiecare participant in a-şi susține mai bine punctul de vedere, în 
raport cu cele exprimate de alti membri. 


Dezavantaje ale metodei panel: 
e discuția poate fi monopolizată de câţiva oameni; 


e fiind o metodă mai complexă, nu este foarte uşor de pus în practică (necesita 
un moderator cu experienţă). 


Avantaje ale discuţiei în grup: 


e creează o atmosferă de deschidere, receptivitate şi de apropiere reciprocă, 
dând ocazia mai multor persoane de a-şi exprima opiniile; 


e favorizează deprinderile de cooperare, de rezolvare în comun a problemelor; 
e asigură transferul de cunoştinţe de la o situaţie la alta; 


e stimulează iniţiativa şi participarea responsabilă la clarificarea multilaterală şi 
în profunzime a problemelor; 


e cultivă o exprimare corespunzătoare a opiniilor personale; 
e stimulează spontaneitatea şi creativitatea ideativa; 


e deciziile luate în urma discuţiilor au mai multă siguranţă, precizie şi adeziune 
a membrilor. 


Dezavantaje ale discuţiei în grup: 
e implica o perioadă de timp necesară preparării temei de discuţie, întrebărilor; 
e creează atitudini defensive, de evitare sau abatere de la subiectul central; 
e lasă loc subiectivitatii în exprimarea opiniilor, părerilor; 


e tendința unora dea monopoliza discuţia şi a impune propria părere. 

Informare si orientare asistate de calculator 

Institutul de Stiinte ale Educatiei, Bucuresti 


Istoric 


Informarea a reprezentat una dintre cele mai intalnite functii ale calculatorului inca de la 
primele aplicaţii ale tehnologiei informatice şi de comunicare (TIC). Aceasta a fost însă 
exploatată pe deplin odată cu dezvoltarea tehnologiei şi infrastructurii reţelelor de 
calculatoare (care apar prima dată în SUA, 1968). Acestea permit transmiterea 
informaţiilor în mod instantaneu şi la costuri minime între oricare locaţii cu conexiune 
Internet de pe glob. În anul 1995 Internet-ul înregistra 40 de milioane de utilizatori cu o 
rată de creştere de un abonat la fiecare 20 de secunde (Compagnon, 2000). În prezent, se 
estimează că există câteva sute de milioane de utilizatori fideli ai Internet-ului, procentul 
acestora şi al celor care folosesc în mod curent calculatoare personale este covârşitor şi în 
continuă creştere, abilităţile de utilizare a TIC devenind un indicator esenţial al 
competenţelor generale ale indivizilor. 


Fundamente teoretice 


O serie de motive impun aplicaţiile informatice ca modalităţi mai eficiente de îndeplinire 
a unor sarcini simple de prezentare a informaţiilor: design-ul corespunzător realizat prin 
modalităţi automatizate; multiplicarea şi transmiterea rapidă a informaţiilor la costuri 
minime şi nivel crescut de siguranță; posibilitatea utilizării unor interfeţe interactive, 
prietenoase şi personalizate care să crească eficacitatea procesului de informare. 

Informarea in carieră se poate realiza prin tehnologii asincrone precum pagini web, 
forum-uri de discuţii pe web, e-mail şi tehnologii sincrone cum ar fi chat-ul, 
video-conferinta sau convorbirea telefonică (numite astfel în funcție de schimbul amânat 
sau imediat al informaţiilor între Emitator şi Receptor). Conținuturile unei pagini web pot 
fi accesate fie online prin Internet de câte ori este nevoie, fie pot fi descărcate şi utilizate 
offline sau multiplicate şi distribuite prin diferite suporturi electronice (dischetă, 
CD-ROM, stick şi alte memorii externe). Selectarea tehnologiei adecvate se face in 
funcţie de obiective şi grupul ţintă identificat. 


Nivelul utilizării Internet-ului a cunoscut în ultimul timp o creştere spectaculoasă în ciuda 
costurilor încă mari de acces şi echipament care limitează accesul a numeroase categorii 
de populaţie. Factorii care determină creşterea numărului de utilizatori ai Internet-ului 
sunt (Sampson, 2000): 


e creşterea rapidă a rentabilitatii investiţiilor financiare în tehnologiile 
informatice; 


e creşterea exponențială a aplicaţiilor Internet-ului în general, în ciuda faptului 
că majoritatea populaţiei nu dispune încă de conexiune Internet acasă; 


e cererea crescută de educaţie şi formare permanentă asociată cu o finanţare 
scăzută în domeniu fapt care determină extinderea învăţării la distanţă, iar 
aceasta la rândul ei, conducând la o cerere sporită de servicii de consiliere. 


Utilizarea aplicaţiilor pe computer în informarea carierei se justifică - după Sampson - 
prin două beneficii esenţiale: maximizarea oportunităţilor pentru învăţare şi îmbunătăţirea 
accesului la resursele de consiliere. 


Maximizarea oportunităţilor pentru învăţare este determinată de interactivitatea şi 
flexibilitatea permise de mediul virtual, care facilitează procesul învăţării individuale, cât 
şi prin „opțiunile flexibile pe care le au utilizatorii pentru obţinerea informaţiilor” 
(Sampson, 2001). Sistemele computerizate de orientarea carierei contribuie la 
îmbunătăţirea procesului învăţării / informării şi prin posibilitatea selectării acelor resurse 
media corespunzătoare stilului personal de învăţare. Resursele stand-alone sau pe suport 
CD-ROM înlătură, în plus, blocajele cauzate de conexiunea deficitară consumatoare de 
timp, care diminuează considerabil motivaţia utilizării, acestea permiţând şi un grad 
superior de interactivitate față de paginile similare de pe Internet. 


Îmbunătăţirea accesului la resursele de consiliere reprezintă cel mai evident şi 
necontroversat aport al Internet-ului în domeniul informării şi consilierii pentru 
dezvoltarea carierei. Deşi accesul la informația relevantă poate fi uneori anevoios, iar 
calitatea informaţiei disponibile îndoielnică, totuşi, în procesul de consiliere a carierei 
„informaţia joacă un rol esenţial ... (şi de aceea, domeniul a utilizat pe deplin facilitățile 
oferite de calculator prin programe independente sau website-uri pe Internet)” 
(Riley-Dikel, 1998, apud Sampson, 2000). Conform Sampson, una din cele mai comune 
utilizări ale Internet-ului care implică prelucrarea extensivă a informaţiei este tocmai 
„explorarea oportunităţilor de angajare, alternativele în carieră şi evaluarea prin teste” 
(Sampson, 2000). Din punct de vedere etic, se ridică problema asigurării accesului la 

aceste resurse tinand cont de realitatea diviziunii digitale si de pericolul accentuarii in 
timp a discrepantelor existente: ,,... probabilitatea ca americanii cu venit anual de peste 
75.000 USD sa aiba acces la Internet este de 20 de ori mai mare, si de a dispune de un 
computer acasă este de 9 ori mai mare, comparativ cu cei cu venituri mai mici” (Lee, 
2000). În plus, unele persoane au dificultăţi în a lucra cu calculatorul sau a naviga pe 
Internet şi de aceea preferă să apeleze la un consilier. 


Pentru un centru tradiţional de consilierea carierei introducerea unui serviciu de informare 
prin pagină web ridică problema pertinenţei alegerii noului mediu de adresare către 
populaţia ţintă. Această opțiune poate fi justificată prin faptul că odată lansat noul 
serviciu, consilierul este degrevat de sarcina de a oferi, în mod repetat, aceeaşi informaţie 
unor clienți diverşi, prin uşurinţa cu care pot fi actualizate informaţiile în format 
electronic şi accesul nelimitat la aceste informaţii oricând şi de oriunde, de către o gamă 
largă de beneficiari. 


În funcţie de nivelul de definire a intereselor grupului ţintă căruia i se adresează, 
website-urile pot oferi servicii de informare si consiliere generale sau specifice 
(Sampson, 2000). Primele se adresează unui grup ţintă larg ai căror membri îşi cunosc 
nevoile, dar care nu solicită interacțiuni punctuale de consiliere, ci doar răspunsuri la 
întrebări generale. Serviciile de informare şi consiliere specifice se adresează unor 
indivizi sau grupuri mai clar definite şi presupun o interacţiune directă de o durată 
variabilă între client şi consilier, oferindu-se răspunsuri la cereri individuale precise. 


Website-urile de consiliere şi orientare pot include următoarele tipuri de informaţii: 
e oferte de educaţie, formare şi angajare la nivel local, national şi international; 


e informații specifice legate de sistemul de educaţie şi formare (iniţială şi 
continuă), piaţa muncii etc.; 


e trimiteri la alte centre sau surse de informare specifice. 


După gradul de elaborare, structurare şi clasificare a informaţiilor se face distincţia între 
pagini web simple în care informaţia brută este prezentată nediferentiat şi pagini web cu 
facilităţi elaborate de clasificare şi regăsire a datelor. Rolul website-ului este unul 
complementar celorlalte resurse de orientare şi trebuie să răspundă obiectivelor strategice 
ale centrului de consiliere (Sampson, 2001). 


O condiție necesară luării unor decizii favorabile referitoare la propria carieră, o 
reprezintă existenţa unor informaţii relevante despre sine şi oportunităţile educaţionale şi 
profesionale. Aceasta presupune prelucrarea unor mari cantităţi de informaţii, iar 
calculatorul reprezintă în prezent instrumentul cel mai adecvat pentru depozitarea şi 
manipularea acestor date. 


Activitatea de colectare şi diseminare a informaţiilor este mare consumatoare de timp, 
care îl împiedică pe consilier să se ocupe îndeajuns de client pentru ca acesta să utilizeze 
informaţia în luarea deciziilor sale referitoare la educaţie şi profesie. Informarea asistată 
de calculator preia funcţia diseminării informaţiilor, permiţând consilierului să se dedice 
altor sarcini de consiliere mai semnificative. 

Anumite informaţii necesare clienţilor in luarea deciziilor referitoare la cariera proprie tin 
de condiţiile locale sau regionale şi, prin urmare, nu pot intra în responsabilitatea 
decidentilor de la nivel national. Se impune aşadar, dezvoltarea unor sistemele de regăsire 
a informaţiei educaţionale şi profesionale relevante la nivel regional sau local care să 
poată fi utilizate de şcolile dintr-o anumită zonă. O astfel de aplicaţie informatizată, ar 
oferi clienţilor informaţii utile în luarea deciziilor profesionale, cât şi autorităţilor şi 
profesorilor în dezvoltarea unui curriculum mai relevant pentru piaţa locală a muncii. 


Cercetările empirice comparative între textele saturate cu detalii şi cele ce contin doar 
ideile principale (eliminând 40% din conţinutul primelor) indică faptul că nivelul de 
reţinere a informaţiilor este acelaşi, însă durata sesiunii de navigare este mult mai mică în 
cazul textelor succinte (Istrate, 2003). Acest aspect denotă clar eficacitatea paginilor cu 
informaţii bine structurate. Cercetările asupra modului în care sunt parcurse informaţiile 
dintr-o pagină arată că în cultura europeană şi cea americană traseul ochilor indivizilor 
urmează o traiectorie în formă de Z. Acest fapt conduce la recomandarea ca informaţiile 
cele mai importante să fie poziţionate la începutul şi respectiv sfârşitul paginii. 


Prezentarea metodei 


Activitatea de informare pentru carieră se poate realiza în funcție de context şi scopul 
dorit prin diferite tehnologii informatice. Pentru seturi de informaţii de interes general, 
cea mai potrivită modalitate de diseminare o reprezentă pagina de web. Aceasta are 
avantajul că odată ce a fost dezvoltată şi publicată de consilier, informaţia poate fi 
accesată la orice oră şi din orice loc fără intervenţia consilierului. În schimb, pentru 
informaţii specifice, clientul poate solicita ajutorul prin e-mail sau forme sincrone de 
comunicare (chat, telefon sau video-conferinta). 


Informarea si consiliere prin pagini web 


O proiectare adecvata a website-urile sporeste eficacitatea acestora atat in modul de lucru 
auto-ajutor, cat si in cel asistat de consilier. In functie de scopul care se are in vedere la 
proiectarea website-urilor acestea pot indeplini trei functii diferite: 


e promovarea unor servicii tradiționale de consiliere; 
e oferirea de posibilităţi de informare prin descărcarea unor fişiere cu texte; 


e furnizarea de resurse şi servicii care răspund direct solicitărilor, dupa 
identificarea precisă a populaţiei ţintă şi a nevoilor potenţiale ale acesteia. 


Atunci când consilierii doresc să integreze un website de informare şi consiliere în oferta 
lor de servicii se recomandă parcurgerea următorilor paşi de implementare: analiza 
capabilitatii serviciului de consiliere, dezvoltarea website-ului, integrarea website-ului în 

serviciul existent, formarea personalului, testarea website-ului, utilizarea şi evaluarea sa 
(Sampson, 2001). 


În ceea ce priveşte dezvoltarea concretă a unui website de informare şi orientare se 
parcurg următoarele etape: stabilirea scopurilor, identificarea grupurilor ţintă, analiza de 
nevoi, proiectarea, realizarea propriu-zisă, evaluarea, obținerea unui URL (Uniform 
Resource Locator) | adrese web (de ex.: www.euroguidance.ise.ro), lansarea, utilizarea şi 
actualizarea periodică a informaţiilor. 


Stabilirea scopurilor. Un site poate fi specializat pe oportunităţi de angajare, pe reţeaua 
instituţiilor de educaţie şi formare sau pe diferite alte tipuri de date, fie poate integra toate 
aceste tipuri de informaţii, clasificându-le ca atare. 


Identificarea grupurilor ţintă. Atunci când pagina web se adresează unui grup ţintă clar 
identificat (elevi, părinţi, profesori, persoane în situaţii de risc etc.), nu apar probleme 
deosebite de adecvare şi prezentare a conţinutul pentru a corespunde specificului de gen, 
vârstă sau context socio-economic etc. Dificultatea apare atunci când se încearcă 
depăşirea unor obstacole care împiedică un anumit procent din grupul ţintă identificat să 
beneficieze de serviciul de informare prin web. Deşi majoritatea celor din grupul ţintă 
identificat nu întâmpină nici o dificultate în utilizare, unii pot să nu aibă competențele, 
timpul sau echipamentele necesare, ori să prezinte diferite dizabilități fizice. Dacă se fac 
diferențieri şi mai fine (de ex.: un site destinat persoanelor cu dizabilităţi motorii) 
adecvarea la nevoi va fi şi mai deficilă. 


Identificarea online a nevoilor clienţilor. Structurarea adecvată a meniurilor din website, 
cât şi utilizarea listelor de Întrebări Frecvent Întâlnite (FAQ) permit găsirea informaţiilor 
dorite, dar şi trimiterea utilizatorilor la informaţiile necesare, indiferent că acestea se 
găsesc în respectivul website, se fac trimiteri la alte site-uri specializate sau clienţii sunt 
trimişi la un centru de consiliere etc. 


Pentru obţinerea unor informaţii utile în ameliorarea ulterioară a structurii website-ului se 
foloseşte tehnica urmăririi traseului parcurs de clienţi în cadrul resurselor, în scopul 
identificării stilurilor lor de navigare. 


Proiectarea website-urilor. Din punct de vedere al strategiei adoptate în proiectarea 
website-urilor distingem între cele bazate pe resurse şi cele bazate pe nevoi. Un principiu 
al eficacitatii serviciilor de consiliere este să fie oferite clientului exact informaţiile sau 
serviciile de care are nevoie şi în cantitatea optimă. Se ridică astfel problema evitării 
supra-informării unor categorii şi sub-informării altora, iar website-ul poate îndeplini 
funcţia unui filtru care să îndrume clienţii care au o mai mare nevoie de consiliere 
individuală către consilieri pentru şedinţe de tipul faţă în fata, iar pe cei capabili de 
auto-informare către cele mai potrivite resurse online de care au nevoie. 


Prezentăm în continuare diferențele de principiu între strategia proiectării bazată pe nevoi 
vs. strategia proiectării bazată pe resurse (Sampson, 2000): 

Proiectarea website -urilor Proiectarea website -urilor 
bazată pe nevoi bazată pe resurse 


Porneşte de la ipoteza că: 


e utilizatorii nu îşi cunosc propriile nevoi de | e utilizatorii cunosc deja ceea ce doresc să 
informare afle sau îşi pot da seama fără dificultate 

e clienții nu dispun de abilităţile necesare dacă li se arată ce este disponibil pe site 
pentru a identifica singuri informaţiile 
relevante pentru ei în structura site-ului 


Presupune parcurgerea următoarelor etape: 


identificarea grupurilor ţintă e identificarea grupurilor ţintă generice 
identificarea nevoilor utilizatorilor vizati e selectarea resurselor adecvate grupului 

e realizarea unui design specific al ţintă 
conţinuturilor pentru a răspunde adecvat e structurarea site-ului după logica simplă a 
nevoilor utilizatorilor resurselor disponibile 


e punerea în corespondenţă a nevoilor cu 
serviciile relevante şi resursele 


Modul de navigarea în website-uri: 


e reprezintă un proces interactiv care e găsirea informaţiilor dorite este posibilă 
necesită mai multe clic-uri de mouse prin accesarea directă sau prin facilităţi de 
pentru a obţine resursa potrivită căutare, indexuri sau liste de întrebări 

frecvente 


Structura website-ului: 


e prezintă ostructură stratificată cu niveluri | e prezintă o structură simplă ce permite un 
multiple de căutare şi complexitate a acces direct la toate resursele disponibile 
informaţiilor oferite 


Autorul sugerează ca „alegerea modalităţii de proiectare să se facă în funcţie de politica, 
obiectivele şi specificul serviciului de consiliere” (idem). Cea mai întâlnită cale de 
dezvoltare a website-urilor de informare şi consiliere este aceea de a lua în considerare 
ambele strategii prin asigurarea facilitatii de regăsire a resurselor relevante pentru nevoia 
specifică a fiecărui client, dar şi prin adăugarea de indexuri sau liste de Întrebări Frecvent 
Întâlnite - FAQ, hărţi / scheme ale site-ului şi facilităţi de căutare. 


În procesul proiectării, ideal este să se aibă permanent în vedere perspectiva utilizatorului. 
Acesta trebuie sprijinit în explorarea site-ului prin texte ajutătoare şi mesaje de ghidare / 
eroare, iar informaţiile prezentate trebuie să îndeplinească o serie de exigente precum: 
corectitudine, consistenţă, integralitate, comprehensibilitate şi structurare (Hagglund, 
1989, apud Istrate, 2003). Mesajele de eroare trebuie formulate într-o manieră pozitivă. 


Proiectarea aspectului site-ului (Layout) se referă la utilizarea culorii fundalului, a 
mărimii caracterelor scrise, a celorlalte imagini, tabele, liste etc., cât şi la modul de 
grupare a informaţiilor pe ecran. Calitatea aspectului unei pagini web se măsoară prin 
lizibilitatea, claritatea şi structurarea informaţiilor. Trebuie strict evitate formulările 
inadecvate sau eronate, greşelile de ortografie sau punctuație etc. 

Pentru a asigura un nivel înalt de utilizare, orice website necesită o funcție de Ajutor 
(Help) unde clientul poate să afle cum se utilizează diferitele facilităţi ale sistemului, să 
fie ghidat spre resursele dorite şi să i se ofere asistenţă în utilizarea surselor de informaţii 
localizate pe alte site-uri. 


Pentru a permite un acces facil la resursele disponibile, orice website include facilități de 
dialog om-computer, cunoscute şi sub denumirea de interfaţa cu utilizatorul. 


Proiectarea interfeței cu utilizatorul. Calitatea sistemelor interactive se judecă prin 
uşurinţa utilizării acestora (Berndtsson; Ottersten, 2002, apud Mjornheden, 2004). Pentru 
a evalua cât de utilizabil este un sistem computerizat, conform cu Hagglund şi 
Vainio-Larsson (1989, apud Mjornheden, 2004), există patru direcţii de investigaţie: 
utilizatorul, sarcina, sistemul şi mediul. Factorii care condiţionează nivelul de utilizare 
sunt: adaptabilitatea, flexibilitatea, caracterul prietenos, competenţa utilizatorului şi 
robustetea sistemului: 


e  adaptabilitatea presupune proiectarea facilitatilor sistemului astfel încât să 
permită o interacţiune optimă utilizator-computer; 


e flexibilitatea sistemului vizează posibilitatea permanentă de a schimba cursul 
procesului de investigare în funcție de nevoile si particularitatile individului, 
respectând însă caracterul ştiinţific al informaţiilor prezentate; 


e caracterul prietenos implică, potrivit lui Alwood (apud Mjornheden, 2004), 
câteva aspecte esenţiale precum: disponibilitatea sistemului, compatibilitatea 
utilizatorului cu programul, posibilitatea individualizării procesului de 
navigare, calitatea serviciului de ajutor; 


e satisfacția clientului în utilizarea sistemului şi acceptabilitatea acestuia sunt 
esențiale; fără o motivaţie corespunzătoare beneficiarul nu va învăţa cum 
funcționează sistemul şi, prin urmare, eficacitatea acestuia va fi compromisă; 


e competența utilizatorului vizează capacitatea acestuia de a interactiona cu 
calculatorul, iar proiectarea sistemului trebuie realizată ţinând cont de 
capacitatea sa de învăţare. Modul de navigare trebuie să fie previzibil, să 
poată fi înţeles chiar şi de un novice, să faciliteze învăţarea şi să permită 
transferul noilor achiziţii în alte situaţii. 


e robustetea se referă la capacitatea sistemului de a nu se bloca în situaţia 
utilizării lui incorecte şi de a semnala şi corecta eroarea. 


Multe din problemele potenţiale ale unui sistem de informare pot fi identificate prin 
testarea acestuia pe un număr mic de utilizatori. Conform cu Nielsen (apud Mjornheden, 
2004) 85% din problemele de utilizare pot fi descoperite doar cu 5 utilizatori prin 
intermediul unui test de utilizare. 


Creşterea gradului de utilizare a sistemelor computerizate reprezintă obiectul de studiu al 
domeniului /nteracțiunii om-computer (HCI — Human-Computer Interaction). Scopul 

cercetărilor din acest domeniu constă în adaptarea tehnologiei la nevoile utilizatorului, 
prin înţelegerea condiţiei umane. Astfel, proiectarea interfetelor necesită cunoştinţe 
despre modul în care operează vederea, memoria şi gândirea umană. 


Legitati Implicatii pentru proiectare 
Domeniul vizual 
e vederea şi percepţia sunt controlate e eliminarea tuturor elementelor neesentiale 
partial de experienţă şi interes (Berndtsson; Ottersten, 2002, apud 


Mjornheden, 2004) 


e informaţia prezentată pe ecran este mai | e crearea de texte şi trimiteri care să ajute 


uşor de identificat şi citit dacă ochiul clientul să identifice şi să citească rapid 
poate urmări un rând conținuturile relevante 

e în mod normal citirea unui text este cu | e descrierea clara a legăturilor la care se face 
20-30% mai înceată pe ecran decât pe trimitere 
hârtie e utilizarea de font-uri mari şi evitarea 


caracterelor cursive pentru legături 
e prezentarea coerentă şi sistematică a 


informaţiilor 
Memorie 
e memoria de scurtă durată este foarte e prezentarea concisă a informaţiilor fără detalii 
limitată şi operează cu un număr mic inutile 
de unităţi informaţionale e adaptarea vocabularului la specificul clientului 
e este mai uşor sa fie recunoscute e prezentarea de idei ancoră care să faciliteze 
informaţiile decât să fie evocate înţelegerea noilor informaţii 
e memoria de lungă durată foloseşte 
asociaţii pentru a evoca lucruri ceea ce 
furnizează utilizatorului o listă de 
posibile opţiuni 
Gândirea 
e gândirea depinde şi de alte funcții e utilizarea deplină a cunoştinţelor utilizatorului 
psihice (afectivitate, interese etc.) e crearea unei interfeţe omogene: acelaşi concept 
e manevrarea informaţiilor se produce să fie redat la fel şi cu aceeaşi culoare peste tot 
secvențial şi gândirea nu poate opera e utilizatorul trebuie să fie ajutat în găsirea unui 
cu prea multe informaţii simultan tipar sau a unei scheme a modului în care 
e oamenii excelează în evaluarea funcţionează sistemul 
informaţiilor şi sistematizarea e stimularea capacităţii exploratorii a 
problemelor pe categorii utilizatorului facilitează învăţarea 


e oferirea de feedback relevant al acţiunilor 
utilizatorului pentru a asigura înţelegerea 
adecvată a interfeţei 


Profilul utilizatorului reprezintă un factor important în procesul dezvoltării paginilor web 
de informare şi consiliere. Beneficiarul unor astfel de servicii prin Internet este un 
construct abstract şi astfel, există riscul ca unele servicii de consiliere să nu răspundă 
cerinţelor concrete ale clienţilor reali. 

Comportamentul utilizatorilor de Internet. Cercetări cu privire la modul în care 
utilizatorii citesc informaţiile de pe Internet, relevă o serie de caracteristici importante 
(Istrate, 2003): 


e din cauza volumului mare de informaţii existente, marea majoritate a 
utilizatorilor (aproximativ 3/4) recurg preponderent la o lectură de suprafaţă, 
în diagonală (citind doar cuprinsul sau o scurtă descriere a articolului), iar 
când identifică o informaţie relevantă pentru interesele personale recurg la 
aprofundări selective. Prin urmare, cei care proiectează website-uri trebuie să 
structureze informaţiile de aşa manieră încât să permită identificarea rapidă a 
acestora, dar şi obţinerea de detalii care să nu dezamăgească cu privire la o 
problemă specifică; 


e un comportament foarte des întâlnit este acela de vânare a informaţiilor şi de 
ignorare a detaliilor, 


e la prima accesarea paginii privirea utilizatorului se focalizează pe text, fiind 
orientată pe titluri, subtitluri şi pe rezumatele articolelor în defavoarea 
imaginilor şi graficelor; 


e un comportament des întâlnit este lectura intercalată, care presupune 
deschiderea mai multor ferestre de navigare, care sunt utilizate alternativ (pe 
măsură ce se încarcă) pentru căutarea de informaţii, accesarea de noi adrese 
web sau a casutei de poştă electronica. 


Principii de proiectare a paginilor web. Pentru o utilizare eficace a conţinuturilor 
paginilor web proiectantii trebuie să tina cont de principii precum (Istrate, 2003): 


Claritate şi eleganţă. Conținuturile trebuie să fie prezentate într-o forma 
accesibilă cititorului, cu un aspect plăcut şi o structurare logică. 


Predictibilitate şi regularitate. Navigarea eficientă prin resursele existente ale 
unui site presupune menţinerea unui cadru constant de prezentare. Aplicarea 
acestui principiu nu trebuie să genereze monotonie în utilizarea resurselor, 
anumite modificări din punct de vedere funcţional fiind justificate. 


Standardizare şi consistenţă în folosirea unui stil. Modul de aranjare a 
conţinuturilor trebuie să permită o focalizare rapidă şi fără ezitări a elementelor 
importante, iar stilul de formatare trebuie să fie unitar. 


Orientare facilă în conţinut. Meniul şi bara de stare trebuie să fie vizibile 
permanent şi să indice utilizatorului secţiunea sau capitolul unde se află şi să 
permită accesul rapid la alte zone din cadrul site-ului. Informaţia relevantă se va 
prezenta sub forma unui rezumat care să nu depăşească un ecran, permițând 
utilizatorului să decidă dacă va continua să caute mai multe detalii în alte pagini. 


Unitate şi simplitate. Trebuie evitată abundența detaliilor, iar acolo unde acestea 
sunt considerate necesare, trebuie să poată fi accesate prin legături la pagini 
separate, astfel încât să nu-i deranjeze pe cei cărora nu le sunt de folos. 

Echilibru si simetrie. Elementele constitutive ale paginii (text brut sau sub forma 
de liste, tabele, grafice, imagini, meniuri) trebuie sa fie distribuite in mod 
echilibrat. 


Pozitionarea in ordinea importanţei. Informaţiile trebuie să fie prezentate, in 
culturile europeană şi americană, în ordinea importantei şi relevantei lor, de la 
stânga la dreapta şi de sus în jos. 


Gruparea elementelor după semnificaţie. Ideile diferite trebuie să fie demarcate 
prin spaţiere, utilizarea de casete pentru încadrare, culori diferite etc. Cu cât este 
mai consecventă folosirea acestor modalități de grupare şi etichetare, cu atât mai 
uşoară este distingerea şi înţelegerea diferitelor idei. 


Structurarea conţinutului prin utilizarea de liste şi tabele. Modul discursiv de 
prezentare a informaţiilor necesită timp pentru procesarea acestora, însă 
prezentarea schematică sub formă de liste sau tabele favorizează înţelegerea 
rapidă. Listele cu marcatori sau numerotate vor fi aliniate la stânga şi orientate pe 
verticală; se recomandă ca textul să ocupe între 25 şi 50% din spaţiul total al 
paginii. 

Evidenţierea unităţilor de text prin folosirea atributelor. Scoaterea în evidenţă a 
cuvintelor cheie se face prin îngroşare, subliniere, caractere aldine sau culori 
diferite de restul textului. Spaţierea între linii trebuie să corespundă cu mărimea 
caracterelor utilizate la scrierea textului. 


Introducerea de organizatori vizuali. Pentru facilitarea orientării utilizatorului în 
conţinut se va utiliza: titlul de pagină care apare in bara de titlu a ferestrei; 
titlurile sau subtitluri din pagină, succesiunea subdiviziunilor din meniu care să 
indice poziţia actuală în structura ierarhică a site-ului şi să ofere posibilitatea 
trecerii rapide în alte secţiuni ale site-ului; păstrarea culorilor standard pentru 
legături (albastru pentru cele nevizitate şi roşu închis pentru cele vizitate); 
folosirea unei terminologii standard; marcarea listelor cu simboluri (buline sau 
icon-uri) pentru fiecare item; prezentarea unei singure idei într-un paragraf. 


Utilizarea corespunzătoare a culorilor. Culorile definesc textul, fundalul, cât şi 
graficele şi imaginile insotitoare; acestea au un efect clar asupra randamentului 
intelectual şi prestantei website-ului. O combinaţie adecvată a culorilor are o serie 
de efecte pozitive pentru utilizatori precum: facilitarea înţelegerii, receptivitatii şi 
asimilării, crearea unei stări de confort psihic; înviorare şi bună dispoziţie; 
diminuarea oboselii intelectuale; facilitarea percepției vizuale, stimularea 
concentrării atenţiei şi a memoriei, dezvoltarea imaginaţiei şi a gândirii creatoare. 


Se recomandă evitarea de contraste simple prin combinaţia alb-negru şi utilizarea 
unor contraste cromatice adecvate care pot conduce la o creştere a preciziei şi 
rapiditatii percepţiei, cât şi a memorării informaţiilor cu până la 40-50%. Trebuie 
folosite contraste mai puternice pentru informaţiile esenţiale şi mai slabe pentru 
elementele de conţinut. Graficele şi imaginile sunt mult mai elocvente şi lizibile 
prin utilizarea de culori. În anumite cazuri, cum ar fi imagini ce reprezintă acţiuni 


sau portrete, contrastul alb-negru scoate mai bine in evidenta expresia personala 
şi sunt mult mai sugestive. 


Integrarea diferitelor facilităţi. Trecerea de la tehnologia analogică la cea digitală şi 
integrarea canalelor de telefonie şi televiziune cu anumite reţelele informatice prin 
extinderea lărgimii de bandă permite „un nivel şi mai ridicat de adaptare si 
interactivitate” (Negroponte, 1995). 


Website-urile reprezintă instrumente suplimentare / complementare resurselor tradiționale 
de consiliere şi nu o alternativă la acestea. Un website nu poate oferi la acelaşi nivel 
calitativ toate serviciile tradiţionale deoarece interacţiunea umană de tip fata în fata 
prezintă un înalt nivel de complexitate, care nu poate fi simulată de un mediu virtual. 


În funcţie de scopul paginii web se face distincţia între servicii generale de informare şi 
orientare prin web şi servicii individualizate (Sampson, 2001). 


Serviciile generale de informare şi orientare prin web includ modalităţi de prezentare a 
informaţiilor precum: 


e pagini informative hipertext simple sau structurate; 
e documente care pot fi descărcate (de tip Word, pdf); 
e baze de date ce pot fi interogate; 
e resurse multimedia. 

Serviciile individualizate includ o serie de tehnici web precum: 


e cereri tipizate: pentru a ajuta clientul în formularea cât mai clară a cererii de 
informare sau consiliere, acestuia i se cere să completeze un formular online; 
modalitatea implică anumite exigente: prezentarea clară a calificării 
consilierilor care răspund solicitării, precizarea perioadei maxime de timp 
necesare pentru oferirea răspunsului, acordarea de asigurări legate de 
securitatea şi confidentialitatea datelor; 


e liste electronice de discuții: acestea permit trimiterea regulată, prin e-mail, de 
noutăți şi informații utile unei liste de utilizatori pe bază de înscriere si 
selectarea anumitor teme de interes; 


e conturi individualizate: accesul protejat prin parolă permite dezvoltarea de 
spații web personalizate care să conțină informații specifice nevoilor 
clientului; 


e arii web rezervate: spre deosebire de conturile individualizate, acestea permit 
accesul la anumite informații specifice pentru un număr limitat de utilizatori 
prin identificarea cu un nume de utilizator si o parolă. Se permite astfel, 
adaptarea informației în funcție de contextul geografic, socio-economic si de 
cerințele specifice unor grupuri de utilizatori; 

e canale de chat - permit o relație de consiliere înalt individualizată prin 
comunicare scrisă, prin e-mail, în timp real; 


e  video-conferinţa: reprezintă forma de comunicare la distanţă in timp real, 
mediată tehnologic, realizată prin transmisie audio-video simultană şi care 
este cea mai apropiată de specificul comunicării fata în fata, consilier - client. 


Realizarea propriu-zisă. Deşi activitatea de proiectare presupune o serie de încercări, 
aceasta se suprapune funcțional cu activitatea de realizare propriu-zisă a paginilor web. 
Construirea efectivă a paginilor web presupune utilizarea unui editor de pagini HTML 
(HyperText Mark-up Language - Limbaj de marcare a textului) precum Macromedia - 
Dreamweaver, Front Page etc. Deşi profilul actual al consilierului carierei include 
competenţe TIC, printre care şi cea de dezvoltare de pagini web, un consilier începător în 
acest domeniu este sfătuit să ceară sprijinul unui informatician. Odată dezvoltat 
website-ul pe calculatorul personal, acesta va fi încărcat pe un server conectat la Internet, 
având o adresă specifică, astfel încât să poată fi accesibil online. 


Evaluarea şi monitorizare. Utilizatorul serviciilor de informare şi orientare prin Internet 
trebuie să fie conştient de faptul că resursele existente variază foarte mult în ceea ce 
priveşte calitatea şi acurateţea informaţiilor. Cele mai importante criterii de analiză şi cei 
mai fiabili indicatori de calitate a website-urilor sunt (Mjornheden, 2002): 


e longevitatea - existenţa indiciilor despre actualitatea informaţiilor; 


e menționarea surselor - existenţa unor legături reciproce către website-uri ale 
altor instituţii relevante pentru verificarea acuratetei şi calităţii informaţiilor; 


e autenticitatea - existența informaţiilor despre organizaţia sau persoana care a 
dezvoltat website-ul, despre competenţa şi calificările consilierilor şi a datelor 
de contact care să permită verificarea prin alte surse; 


e  imparţialitatea (obiectivitatea) - menţionarea scopului şi a costurilor aferente 
diferitelor servicii care să permită o evaluare realistă a utilității acestora şi 
conştientizarea existenţei alternativelor care să răspundă mai bine interesului 
utilizatorului; 


e perspectiva globală - claritatea grupurilor ţintă şi trimiterea vizitatorilor 
nevizati către alte site-uri potrivite nevoilor lor, asigurarea transparenţei în 
ceea ce priveşte aspectele socio-culturale, astfel încât să se evite 
resentimentele sau frustrarea anumitor grupuri; 


e credibilitatea -  pertinența argumentelor, justificarea şi echilibrarea 
conţinuturilor, claritatea valorii de adevăr a informaţiilor prezentate (dacă 
reiese clar când este vorba de fapte şi când este vorba de opinii). 


Dat fiind contextul socio-economic în permanentă schimbare, asigurarea calităţii 
serviciilor de informare presupune monitorizarea şi evaluarea constantă a eficienţei lor. 
Informaţiile astfel obţinute trebuie folosite pentru îmbunătăţirea şi dezvoltarea serviciului. 

În scopul obţinerii de informaţii despre gradul de utilizare şi natura serviciului se folosesc 
o serie de modalităţi precum: 


e solicitarea de feedback direct din partea clienţilor prin chestionare online; 


e înregistrarea numărului de accesări ale website-ului prin liste de accesare 
(log-uri) ale serverului sau contoare de vizitatori; 


e extragerea datelor de identificare din adresa web (URL) a utilizatorilor, 
pentru identificarea ţării de origine şi, eventual, a regiunii sau localităţii (de 
ex.: identificarea in lista de accesări a serverului a unui număr de adrese de 
e-mail cu terminația @uaic.iasi.ro ne va indica numărul de utilizatori de la 
Universitatea Alexandru loan Cuza din laşi, România); 


e durata de conectare; 
e paginile cel mai mult şi cel mai putin vizitate; 
e cuvintele cheie mai căutate (dacă website-ul are un motor intern de căutare); 


e proveniența accesului (dintr-un alt site, dintr-un motor de căutare) şi tipul de 
software utilizat pentru navigare (browser). 


Multe din aceste date pot fi înregistrate automat prin setarea adecvată a serverului 
centrului de consiliere şi permit realizarea de statistici şi comparații utile pentru 
ameliorarea eficienţei şi eficacitatii serviciului web de informare şi orientare. 


Informarea şi consiliere prin e-mail 


Serviciile de consiliere şi orientare combină adesea paginile web care prezintă informaţii 
generale cu cele mai personalizate de tipul comunicării prin e-mail, telefon sau chat. Fata 
de informarea prin pagini web, e-mail-ul are avantajul de a oferi un răspuns mult mai 
centrat pe nevoile clientului, acesta conducând la o reconsiderare a conceptului de 
consiliere şi o schimbare a modului în care acest proces este realizat de consilieri 
substituind (parţial) sau completând restul serviciilor de consiliere. În ceea ce priveşte 
interacţiunea între client şi consilier aceasta poate fi asincrona, adică o comunicare 
decalată temporal (e-mail, forum-uri de discuţii, poştă, Internet) sau sincronă, adică o 
comunicare nedecalată temporal (telefon, chat, teleconferinta sau video-conferinta). 


Offer (2004) identifică principalele exigente ale procesului de consiliere prin e-mail. 
Consilierul trebuie să respecte următoarele cerinţe: 


Inainte de accesarea e-mail-ului: 


e stabilirea clară a scopului utilizării e-mail-ului şi informarea clienților despre 
aceasta (cerere de informaţii, consiliere, facilitarea contactelor) etc.; 


e clarificarea situaţiilor şi persoanelor cărora e-mail-ul poate să le ofere 
răspunsuri adecvate la nevoile lor (e-mail-ul reprezintă o componentă 
dintr-un pachet şi nu un răspuns complet în sine, astfel, trebuie identificate 

cazurile in care solicitantii trebuie trimişi la o pagină web cu informaţii, la 
centrul de consiliere individuală sau li se recomandă lectura anumitor cărţi); 


informarea clienţilor despre limitele de confidenţialitate; dacă sistemul 
utilizat nu are metode speciale de codare, un mesaj prin e-mail este la fel de 
„privat ca o carte poştală”; 


conştientizarea faptului că utilizarea e-mail-ului în consiliere necesită la fel 
de mult timp ca şi întâlnirea de tip fata în faţă sau convorbirile telefonice 
(încercările de clarificare a problemei pot lua mai mult timp fata de situația 
consilierii directe tradiționale); 


utilizarea unei adrese de e-mail instituţionale, pentru a evita avalanşa de 
spam-uri (reclame nesolicitate), viruşi informatici şi devierea comunicării de 
la aspectele profesionale; 


asigurarea eficienţei şi eficacităţii procesului de orientare prin solicitarea 
prealabilă a clienților de a completa un chestionar simplu pentru clarificarea 
problemei şi obţinerea unor date minimale necesare consilierului; 


păstrarea şi sortarea corespondenţei electronice astfel încât să poată fi uşor 
identificată ulterior în caz de nevoie, pentru referinţe. 


La deschiderea e-mail-ului: 


alocarea de timp suficient pentru redactarea răspunsului (spre deosebire de 
întâlnirile directe sau convorbirile telefonice, e-mail-ul oferă timpul necesar 
pentru o înţelegere corectă a solicitării clientului, pentru consultarea cu alti 
practicieni şi pentru formularea unui răspuns complet); 


alocarea unui timp rezonabil pentru identificarea corectă şi completă a 
nevoilor clientului, analizarea situaţiei actuale a acestuia, a intereselor sale, 
căilor posibile de a le îndeplini, riscurilor, barierelor, alternativelor. 


Pregătirea răspunsului: 

exersarea comunicării în scris, succinte şi clare şi, în acelaşi timp, calde şi 
prietenoase, mai întâi cu colegii din centrul de consiliere; 


pregătirea din timp şi salvarea de răspunsuri tipice la Întrebări Frecvent 
Intâlnite - FAQ; selectarea şi copierea acestora pentru o utilizare eficientă a 
timpului, ţinând cont, pe cât posibil, de individualitatea clienţilor; 


verificarea constantă a perceptiilor personale asupra clienţilor prin 
consultarea cu alți colegi; 


oferirea de informaţii pertinente, evitând redundanta sau informaţiile 
nesolicitate; 


dezvoltarea unei relații empatice cu clientul, anticiparea reacției acestuia la 
citirea răspunsului (utilizarea adecvată a spatierii, paragrafelor, alineatelor, 


culorilor şi marcatorilor conduc la redactarea unui răspuns angajant şi care 
facilitează înţelegerea); 


e simularea unui anumit nivel de interactivitate prin utilizarea moderată de 
citate din mesajul de origine urmate de răspunsul personal - are adeseori un 
impact mai puternic decât un răspuns mai formal, oricât de coerent şi complet 
ar fi acesta; 


e respectarea principiilor de design web pentru a ne asigura că se receptează, în 
primul rând, aspectele cele mai importante; pentru aceasta se utilizează 
paragrafe scurte, titluri de impact, liste, marcatori şi legături la alte pagini 
web pentru detalii şi se descrie clientului ce informaţii sunt disponibile prin 
accesarea legăturilor); 


e utilizarea unui limbaj comun, fără acronime, termeni tehnici, omisiuni sau cu 
greşeli de ortografie etc. 


Ulterior informării şi consilierii prin e-mail: 


e păstrarea în siguranţă a corespondenţei, mesajele de tip e-mail reprezentând o 
modalitate de comunicare valoroasă din punct de vedere al relaţiilor şi 
dezvoltării profesionale. 


Populaţia ţintă 


Mediile electronice de informare se adresează, în primul rând, persoanelor alfabetizate 
funcţional, dar prin facilitățile grafice şi intuitive permit adresarea şi către cele cu stiluri 
mai intuitive de învăţare sau chiar pentru preşcolari şi persoane cu cerinţe speciale. 


Exemple, studii de caz, exerciţii 


PLOTEUS - Portalul Ofertelor de Educaţie din Europa (http://europa.eu.int/ploteus) 
este un instrument unitar pentru explorarea ofertelor de învăţare la nivelul Uniunii 
Europene lansat în anul 2003. Acesta este dezvoltat şi actualizat de reţeaua centrelor 
Euroguidance cu sprijinul Comisiei Europene şi are scopul de a răspunde prin oferta de 
informaţii relevante şi corecte nevoilor crescute de informare despre oportunităţile de 
studiu, muncă şi mobilitate în spaţiul european. Spre deosebire de diferitele motoare de 
căutare de pe Internet, PLOTEUS permite utilizatorilor (cetăţeni ai UE şi consilierilor 
carierei) să investigheze într-o manieră facilă şi rapidă piaţa ofertelor de formare de orice 
nivel şi durată din Europa, cât şi centrele de informare locale după diferite criterii de 

cautare: limba de prezentare a informatiilor in pagina web, limba de studiu, locatia 
geografică, domeniul de studiu. În plus, este posibilă o analiză comparativă a rezultatelor 
obţinute, facilitând astfel, identificarea instituţiei adecvate de studiu în funcţie de 
preferinţele personale. Acesta prezintă o interfaţă prietenoasă în 24 de limbi europene, 
inclusiv româna. PLOTEUS are cinci capitole. 


Oferte de învăţare. Acestea reprezintă secţiunea principală înregistrând aproximativ 6000 
de oferte de educaţie de toate nivelurile, duratele şi formele din Europa. În faza a doua, 
PLOTEUS va deveni interfaţa comună a bazelor de date naţionale ale instituţiilor de 
educaţie din Europa. 


Spre exemplu, dacă un client doreşte să se informeze asupra oportunităţilor de studiu 
existente în Bucureşti pentru a obţine o licenţă în domeniul construcţiilor va selecta 
criteriile de căutare conform imaginii de mai jos (Oferte de învățare > Studii universitare 
> română > România > Bucureşti > Arhitectură şi construcţii > Construcţii şi inginerie 
civilă) obţinând următoarele rezultate: Universitatea tehnică de construcţii, Facultatea de 
construcţii civile, industriale şi agricole; Universitatea de arhitectură şi urbanism „lon 
Mincu”, Facultatea de urbanism; Universitatea de arhitectură şi urbanism „lon Mincu”, 
Facultatea de arhitectură. 


Oferte de 
© învățare 


veb ale unor institutii de invé 


Căutaţi adr mant superior, b de date ale cursurilor de formare şi şcoli 


Căutare avansată 


Alegeti nivelul de educaţie: [ “Studii universitare i be 
Alegeti limba in care doriti sa invatati: | română 8] 

Alegeţi unde doriți să invatati: România {i 

Alegeti regiunea: Bucuresti * 


Alegeti ce doriti să invatati: 


Toate domeniile > Arhitectură si constructii > Constructii şi inginerie civilă 


AF 
| Căutare | v 


Sisteme de învățământ. Se oferă o descriere generală si comparabilă a sistemelor de 
învățământ din tările UE. 


Schimburi şi burse. Se oferă informații despre programele de mobilități existente în 
diferite țări sau cu finanțare de la Comisia Europeană. 


Date de contact. Se oferă adresele Centrelor naționale sau regionale de informare 
disponibile, care pot oferi utilizatorilor detalii ce nu pot fi găsite în portal. 


Mergeţi într-o fară. Se prezintă informaţii utile despre documentele necesare deplasării 
într-o alta tara, specificul local al diferitelor regiuni, posibilitățile de cazare etc. 

Reţeaua EUROGUIDANCE este alcătuită din Centrele Nationale de Resurse pentru 
Orientarea Profesională, cuprinde în prezent (2006) 62 de centre nationale / regionale din 
32 de ţări europene şi are ca scop asigurarea unei structuri de încredere pentru de 
comunicare şi informare. Reţeaua oferă informaţii despre oportunitățile de educaţie şi 
angajare, cât şi trimiteri la centre specializate pentru diferite alte tipuri de cereri. 


Site-ul international al reţelei EUROGUIDANCE (www.euroguidance.org.uk) oferă 
informaţii generice despre reţea, serviciile oferite, datele de contact ale centrelor europene 
sau ale altor reţele conexe, activitățile specifice, dar şi informaţii locale cu trimiteri la 
site-urile fiecărei tari. 


Site-ul national (www.euroguidance.ise.ro) oferă în plus o consistentă bază de informaţii 
şi resurse utile clienţilor sau consilierilor despre sistemul de învăţământ şi de consiliere 
din România, legislaţia în domeniul consilierii, proiecte, instrumente şi publicaţii, un ghid 
online pentru studenţii străini, date de contact locale etc. 


CAPP - Portalul Centrelor de Asistenţă Psiho-pedagogica (www.capp.ise.ro), se 
adresează în egală măsură beneficiarilor serviciilor de consiliere şcolară din România 
(elevi, profesori, părinţi), cât şi consilierilor. Elevii găsesc aici informaţii despre 
programele de testare pentru auto-cunoaştere (BTPAC, InterOptions), o bază de date a 
instituţiilor de învăţământ, cât şi o prezentare generală a sistemului de educaţie, a pieţei 
muncii sau a oportunităţilor de mobilități şi burse de studiu. Părinţii, profesorii sau alte 
categorii de beneficiari au acces la aceleaşi categorii de informaţii. 


Consilierii pot accesa pe lângă resursele publice legate de baza legală, publicaţii pentru 
dezvoltarea profesională, instrumente şi alte trimiteri necesare în activitatea curentă. 
Secţiunea dedicată exclusiv practicienilor include o rubrică de documente interne ale 
rețelei şi un forum de discuţii. Printre instrumentele mai relevante se numără: baza de 
date cu majoritatea rețelelor instituționale, fişe de evaluare a activității, program 
informatizat de gestiune a informaţiilor despre clienţii şedinţelor de consiliere şcolară, 
trimitere la PLOTEUS, Ghidul pentru lumea ocupatiilor; iar ca publicaţii OSPZD - pachet 
de formare la distanţă în domeniul consilierii carierei pentru tinerii rezidenți în zone 
defavorizate socio-economic şi cultural, Manual de consiliere la distanță, Codul etic şi 
standarde de calitate în consilierea carierei, Aria curriculară Consiliere şi orientare, 
Consilierea carierei - Un model deschis şi flexibil, Consilierea carierei adulților, 
Tehnologiile informatice şi de comunicare în consilierea carierei etc. Coordonatorii 
centrelor judeţene au posibilitatea adaptării ofertei informative la contextul local prin 
intermediul unui editor facil de pagini web accesibile din rubrica Beneficiari. 


Portalul MEC - a Ministerului Educaţiei si Cercetării (www.edu.ro/) reprezintă o sursă 
sistematizată de informare despre diferitele niveluri ale sistemului de învățământ, 
programe bilaterale de schimburi, legislaţia în vigoare etc. Secţiunea Navigare rapidă 
oferă informaţii structurate după nevoile diferitelor grupuri ţintă (elevi, studenți, 
profesori, părinţi) sau după alte domenii de interes (examene, asigurarea calității, 

descentralizare, informatizare, echivalare diplome). Baze de date si informatii mai 
specifice pot fi obtinute din portalurile tematice: Admiterea in licee si Scoli de arte si 
meserii, Bacalaureat, Titularizare, Găzduire web pentru şcoli, Subiecte examene 
nationale. 


Portalul MMSSF - a Ministerul Muncii, Solidarităţii Sociale si Familiei 
(www.mmssf.ro) prezintă direct sau prin trimiteri la site-urile agenţiilor din subordine, 
informaţii utile despre baza legală, resursele disponibile (statistici, rapoarte etc.) sau 
programele aflate în desfăşurare. Aici pot fi găsite Clasificarea Ocupatiilor din România 
(COR) cu descrierea grupelor majore, subgrupelor majore şi a grupelor minore, cât şi 
indexul alfabetic al ocupaţiilor, trimiteri către Departamentul pentru Muncă in 
Străinătate, Serviciul Sănătăţii şi Securităţii în Muncă, Portal Informational pentru 
Formare Profesională Continua  (http://portal.mmssf.ro/Portal/), Agenţia Naţională 
pentru Ocuparea Forţei de Muncă (www.anofm.ro/), Oficiul pentru Migraţia Forţei de 
Muncă (www.omfm.ro/), Autoritatea Naţională pentru Protecţia Drepturilor Copilului 
(www.copii.ro/), Autoritatea Naţională pentru Persoanele cu Handicap (www.anph.ro/), 
Agenţia Naţională pentru Protecţia Familiei (www.anpf.ro/), Agenţia Naţională pentru 
Egalitatea de Şanse între Femei şi Bărbaţi (www.anes.ro/). 


Portalul CNFPA - a Consiliului National de Formare Profesională a Adultilor 
(www.enfpa.ro/) oferă o serie de informaţii despre educaţia şi formarea continuă a 
adulţilor din România precum: Registrul Naţional al Furnizorilor de Formare Autorizaţi 
(structurat pe județe sau pe tip de program: calificare, calificare-recalificare, iniţiere, 
perfecţionare, recalificare, specializare), Registrul Naţional al Centrelor de Evaluare si 
Certificare a Competentelor Profesionale Autorizate de către CNFPA, Clasificarea 
Ocupatiilor din România, Nomenclatorul calificărilor etc. 


Exerciţii 


Ameliorarea paginii web. Examinati pagina web a centrului dv. de consiliere din 
perspectiva utilizării culorilor, organizatorilor vizuali etc. Incercati câteva variante de 
contraste mai puternice pentru ideile principale şi organizarea mai de profunzime a 
conţinuturilor. 


Confruntarea opiniilor. Căutaţi împreună cu colegii dv. solicitări prin e-mail din partea 
unor clienţi (incidente critice) care nu pun probleme de încălcarea confidentialitatii şi, 
fără a citi răspunsul deja oferit de aceştia, încercaţi să propuneţi şi dv. un răspuns. 
Consultaţi apoi răspunsul colegului împreună cu acesta, examinati diferenţele şi încercaţi 
să ajungeţi la un acord în ceea ce priveşte ordinea, importanţa aspectelor prezentate în 
răspuns sau modalitatea cea mai potrivită de rezolvare a solicitărilor clientului etc. 


Stilizarea exprimării în scris. Pentru a vă forma o exprimare în scris călduroasă şi 
prietenoasă, înregistraţi pe casetă audio câteva mesaje de răspuns date unor clienţi pe 

probleme diverse şi apoi examinati dacă acestea ar putea fi exprimate şi altfel folosind un 
limbaj mai natural. Tineti cont de observaţiile făcute în formularea viitoarelor răspunsuri 
la solicitările clienţilor. 


Evaluarea metodei 


Avantaje: 


Un avantaj major al orientării asistate de calculator este, conform Conger (1989), acela al 
atragerii clientului refractar spre serviciile de consiliere. S-a constatat că unii oamenii au 
retineri sau nu au încredere în persoane străine şi, mai ales, în reprezentanţii autorităților. 
Acelaşi autor precizează că „anumiţi clienţi potenţiali sunt foarte stanjeniti de ideea de a 
discuta chestiuni personale, mai ales cu străinii. Pentru aceste grupuri, orientarea 
asistată de calculator este un punct de început pentru obținerea asistenţei dorite.” 


În ce priveşte administrarea de chestionare de interese vocationale multi clienţi preferă să 
interacţioneze cu lucruri decât cu oameni, alţii, preferă mai degrabă să lucreze cu idei 
decât cu persoane (Conger, 1993). De aici putem deduce că aceste două categorii de 
clienţi - cel puţin - ar prefera să discute grijile personale mai degrabă cu o maşină 
inteligentă decât cu oameni, fie ei şi consilieri. 


Sintetizând, putem enumera următoarele avantaje ale serviciilor de orientare prin Internet: 


e sunt accesibile permanent şi din orice loc unde există o conexiune la Internet 
şi echipamentul necesar; 


e sunt accesibile şi persoanelor cu dizabilități fizice; 
e permit obținerea şi publicarea facilă şi ieftină a informaţiilor; 


e au un caracter democratic permiţând accesarea informaţiilor de către orice 
persoană care dispune de cunoştinţele necesare operării cu calculatorul; 


e permit accesul la un volum sporit de informaţii fata de mijloacele 
tradiționale, permiţând mai multe posibilităţi de explorat şi un mai mare grad 
de comparaţie. 


Dezavantaje: 


e  periclitarea calităţii din cauza faptului că Internet-ul reprezintă un mediu, în 
mare măsură necontrolat, ce permite oricărei persoane crearea unui website 
(există website-uri care arată foarte profesionist, dar sunt create cu o serie de 
resurse foarte limitate şi apar ca deficitare în ceea ce priveşte calitatea 
informaţiilor oferite; în acelaşi timp, conţinutul şi standardele website-urilor 

sunt supuse unui control redus, spre deosebire de informatia tiparita ale carei 
costuri de producţie şi distribuţie implică o atenţie sporită acordată 
corectitudinii, actualitatii şi calităţii informaţiilor); 

e unele website-uri sunt complet anonime sau oferă date foarte sumare despre 


autori, fapt care nu oferă, totdeauna, garanţia calităţii; 


resurse foarte limitate s-a ajuns în situaţia creşterii masive a numărului lor şi 
la suprapunerea domeniilor acestora. 

Brainstorming si Brainwriting în consiliere 


Speranţa ŢIBU 


Institutul de Științe ale Educaţiei, Bucureşti 


Brainstorming 
Istoric 


Naşterea brainstorming-ului se consideră a fi anul 1941 atunci când psihologul american 
Osborn, director de publicitate la o companie, şi-a dat seama că întâlnirile de lucru 
convenționale inhibau producerea de idei creative şi de aceea a căutat să dezvolte un set 
de reguli care să stimuleze creativitatea. Regulile propuse de el ofereau oamenilor 
libertatea intelectuală şi de acţiune pentru producerea ideilor noi. „To think up” a fost 
termenul original utilizat pentru a descrie procesul care ulterior a devenit cunoscut sub 
denumirea de „brainstorming”. În concepţia iniţiatorului, acesta putea fi definit ca „o 
tehnică prin care un grup încearcă să găsească o soluţie pentru o problemă specifică 
prin colectionarea tuturor ideilor spontane ale membrilor. ” 


Regulile găsite pentru desfăşurarea acestui proces pot fi sintetizate astfel: 
e ideile nu vor fi criticate; 
e contează cantitatea ideilor, nu calitatea acestora; 
e ideile celorlalți pot fi dezvoltate; 
e sunt bine primite şi ideile neobişnuite şi exagerate. 


Osborn a observat că dacă aceste reguli erau respectate, mai multe idei noi puteau fi 
generate şi, ca urmare, o mai mare cantitate de idei originale conducea spre găsirea mai 
multor idei utile. Cantitatea producea calitate. Utilizând aceste noi reguli, se reduceau 

inhibitiile naturale ale oamenilor care îi făceau să considere multe idei ca ,,gresite” sau 
„ridicole”. Osborn a observat, de asemenea, că ideile „copilăreşti” sau „stupide” puteau 
conduce la găsirea altora cu adevărat valoroase pentru că acestea schimbau perspectiva de 
gândire şi modul de a vedea lucrurile de către oameni. 


Dezvoltarea acestei tehnici originale a revoluţionat şi schimbat mult din modul de 
rezolvare a unei probleme. Detalii despre abordarea originală a lui Osborn pot fi găsite în 
cartea sa Imaginatie aplicată (1971). 


De la „naşterea” sa, brainstorming-ul s-a răspândit în întreaga lume şi chiar a ,,migrat” 
dinspre domeniul economic spre altele precum educaţia, cărora le-a adus un suflu nou în 
aria inovației. Tehnica a căpătat o mare popularitate, însă nu toți utilizatorii cunosc 
modalitatea corectă de aplicare. 


Care sunt domeniile în care brainstorming-ul este larg utilizat astăzi? 
e Publicitate 
e Marketing 
e Cercetare 
e Servicii 
e Inginerie 
e Politici guvernamentale 
e Management organizational 
e Investiţii 
e Asigurări 
e Educație 


După Zlate (1982), din perspectiva psihologiei sociale, metodele de stimulare a 
creativității grupurilor sunt: 


e  Brainstorming-ul 

e  Brainwriting sau 6/3/5 

e  Sinectica 

e Caietul de notițe personal, sleep-writing-ul şi caietul de notițe al grupului 


În studiul asupra metodelor şi tehnicilor interactive de grup utilizate în procesul de 
învăţare, Oprea (2003) le grupează pe cele care conduc la rezolvarea de probleme prin 
stimularea creativităţii astfel: 


e  Brainstorming-ul 


e  Starbursting-ul (Explozia stelară) 

Metoda palariilor ganditoare (Thinking Hats) 
Caruselul 

Multi-voting-ul 

Masa rotunda 

Interviul de grup 

Studiul de caz 

Incidentul critic 

Phillips 6/6 

Brainwriting (tehnica 6/3/5) 
Controversa creativa 

Tehnica acvariului (Fishbowl) 
Tehnica focus grup 

Patru colturi (Four Corners) 
Metoda Frisco 

Sinectica 

Buzz-groups 

Metoda Delphi 


Fundamente teoretice 


Din perspectiva stiintelor educatiei, Cerghit (1997) include brainstorming-ul in categoria 
metodelor de comunicare orală, subgrupa discuţii şi dezbateri, iar Panisoara (2001) 
consideră brainstorming-ul o metodă modernă de interacţiune educaţională. 


Consilierea carierei a preluat metoda şi caracteristicile desfăşurării procesului, 


brainstorming-ul fiind utilizat cu preponderență: 


ca modalitate de „spargerea gheții” pentru sesiunile de consiliere de grup 


(activarea grupului); 


ca metodă de clarificare a conceptelor specifice (de ex.: carieră, succes, 


marketing personal, stil de viaţă etc); 


e pentru stimularea creativitatii participantilor in rezolvarea problemelor; 


e ca modalitate de lărgire a perspectivelor cu privire la alternativele cele mai 
potrivite pentru planificarea carierei şi insertia socio-profesionala. 


Traducerea termenului brainstorming prin „furtună în creier” pleacă de la cele două 
cuvinte care îl compun: brain (în engleză) = creier şi storm (în engleză) = furtună. 
Traducere liberă surprinde şi alte caracteristici ale procesului: asalt de idei, cascada 
ideilor, efervescenta ideilor, inteligenţa în asalt. 


Brainstorming-ul este un proces de gândire laterală. Conceptul a fost dezvoltat şi 
popularizat de către Edward de Bono, în concepţia căruia gândirea laterală presupune 
„încercarea de a rezolva probleme prin metode neortodoxe şi aparent ilogice”, „un set de 
tehnici utilizat pentru a schimba concepte şi perspective şi pentru a genera altele noi", 


de abordare”. 


Tehnicile gândirii laterale se bazează pe capacitatea gândirii de a funcționa în afara 
pattern-urilor prestabilite, rutiniere, specifice modului de operare al gândirii logice / 
programate. Utilizând această tehnică pot fi găsite soluţii noi, originale la situaţiile şi 
problemele cu care ne confruntăm, însă este important de subliniat faptul că ambele 
moduri de funcţionare ale gândirii au avantaje şi dezavantaje. Gândirea programată se 
bazează pe logică, disciplină, algoritm şi este extrem de eficientă pentru ameliorarea 
serviciilor şi produselor. Gândirea laterală poate genera concepte şi idei noi, poate aduce 
îmbunătăţiri în sistemele existente, dar uneori soluţiile găsite pot fi sterile sau ineficiente. 


Tehnicile gândirii laterale au fost utilizate de multi gânditori pentru obținerea unor soluţii 
noi şi originale. Albert Einstein, spre exemplu, a utilizat tehnica numită „provocare” 
pentru a genera idei ca bază de plecare în formularea Teoriei Relativității. 


În concepţia lui Edward de Bono un individ creativ este acela care poate face un pas 
înapoi înainte de a acţiona pentru a se întreba dacă există un mod mai bun de a rezolva 
lucrurile. Acest procedeu a fost numit „pauza creativă”. Bono sugerează o pauză scurtă de 
30-40 secunde înainte de a acţiona, care să intre în modul obişnuit de reacție. Sunt 


necesare însă disciplină şi efort pentru educarea personală în a utiliza tehnica. 
Brainstorming - definiţii şi caracteristici: 


e rezolvarea unei probleme prin discuţii spontane pentru găsirea unor idei şi 
soluţii noi (Oxford Talking Dictionary); 


e „separarea artificială a gândirii creatoare de gândirea critică, în faza iniţială 
de rezolvare a problemelor”, „eliberarea de inhibitie a celor care au sarcina de 
a găsi soluţii noi, de criticismul faţă de ideile proprii sau ale altora, de frica de 
a nu greşi şi de a se pune într-o lumină defavorabilă fata de membrii 
grupului” (Roşca, 1972); 


e un proces prin care putem obţine un număr maxim de idei cu privire la o tema 
sau un domeniu de interes; 

e tehnică de dezvoltare a abilității de a genera idei noi prin abandonarea 
inhibitiilor şi regulilor sociale; 


e este o partea procesului de rezolvare de probleme care presupune generarea 
unui număr mare de idei noi fără referinţă iniţială la utilitatea lor şi în absenţa 
analizei sau evaluării critice a acestora; 


e este un proces de asociere liberă a ideilor sau conceptelor pentru a crea altele 
noi. 


Descrierea metodei 


După Zlate (1982), există o serie de factori care împiedică manifestarea creativă a 
individului: 

e factori de educaţie: cu precădere în învățământul traditional, elevul este 
considerat un factor pasiv, receptiv, iar rolul dominant, activ, de predare / 
transmitere a cunoştinţelor revenind cadrului didactic. Elevii nu sunt învăţaţi 
să joace un rol activ în procesul de învăţare, să formuleze întrebări, să 
găsească soluții noi. Memoria reproductivă este încurajată în detrimentul 
gândirii creative; 

e factori psiho-individuali: nivelul de inteligenţă, motivaţie redusă, atitudini de 
neimplicare, tendinţe de izolare şi individualism, prejudecăţi etc.; 


e factori psihosociali: legaţi de relationarea individului cu ceilalți membrii ai 
grupului (teama de a nu fi ridicol, tendinţa de supunere fata de lider şi 
aprobarea nediscriminatorie a ideilor emise de o autoritate etc.); 


e factori organizationali: regulile şi normele rigide de comportament 
organizational, impuse în vederea eficientizării procesului muncii etc. 


Brainstorming-ul se mai numeşte şi metoda evaluării amânate (deferred judgement) prin 
faptul că „disociază timpul de produce a ideilor (faza 1- producerea de idei) de timpul in 
care se evaluează aceste idei (faza 2 - aprecierea critică a ideilor emise)” - (Cerghit, 
1997). Astfel, brainstorming-ul se desfăşoară respectând două etape principale: 


Etapa 1: 


e Formarea grupului şi desemnarea persoanei care va nota ideile. Cel ales să 
noteze ideile poate fi moderatorul sau un membru al grupului (care va fi 
poziţionat astfel încât cele notate - pe un flipchart, de exemplu - să poată fi 
văzute de către toţi participanţii). 

e Introducerea temei. Aceasta poate fi o tema generală, un concept, o întrebare 
la care să se găsească un răspuns sau un element al activităţii generale. 


e  Precizarea regulilor. Există câteva reguli de care trebuie să se ţină seama in 
această fază a brainstorming-ului (regulile sunt elaborate şi detaliate de 
www.brainstorming.co.uk 1999-2003 - Internet and computer resources for 
creativity and brainstorming). 


e  Precizarea timpului de lucru. 
e Realizarea listei finale cu toate regulile. 
Regula 1: Amână judecarea ideilor 


Analizarea şi evaluarea ideilor notate se va face numai după încheierea completă a 
sesiunii de generare a ideilor. Nu va fi permisă emiterea unor afirmaţii de genul: „Această 
idee nu e bună, are efecte negative, este de-a dreptul ciudată”. Toate ideile sunt potențial 
bune şi vor fi notate ca atare în prima fază, urmând să fie analizate ulterior. Se evită 
discutarea ideilor pentru că aceasta implică anumite critici sau remarci pozitive asupra 
aplicabilitatii, realismului, utilității etc., acţiuni care sunt permise doar în faza ulterioară. 


Toate ideile trebuie văzute la început ca potenţiale soluţii / bază / punct de plecare în 
găsirea unor alte soluții. Chiar şi ideile aparent copilăreşti, ridicole sau nerealiste pot 
genera alte idei valoroase. Tocmai de aceea e foarte important să nu fie judecate / 
evaluate ideile în prima fază, accentul punându-se pe aspectul cantitativ, generarea cât 
mai multor idei. Toate ideile trebuie notate. Nu există, în prima fază, idei bune sau rele. 


Această regulă este importantă pentru a reduce influenţa factorilor inhibitori (timiditate, 
frica de a nu greşi). Efectul unei sesiuni de brainstorming este cu atât mai puternic cu cât 
în faza inițială se generează cât mai multe idei. 


Regula 2: Sunt încurajate ideile exagerate şi neobişnuite 


Este mult mai uşor ca pornind de la o idee exagerată să o transformăm în una pozitivă, 
realistă, decât să găsim din prima încercare o idee optimă sau validă. De aceea, cu cât o 
idee este mai neobişnuită, cu atât mai bine. Este importantă emiterea unor idei chiar 
bizare, aparent nefunctionale pentru a vedea apoi spre ce rezultate viabile conduc. Nici o 
idee nu este ridicolă sau prea ciudată. Trebuie notate chiar şi ideile exagerate, 
non-conformiste, neconvenţionale, originale sau nu, ilogice, nerealiste, pe care nu le-aţi 
mai întâlnit niciodată şi care sparg tiparele gândirii. 


Regula 3: Cantitatea contează în prima fază, nu calitatea 


Este foarte important ca inițial să fie găsite cât mai multe idei, lăsând pe mai târziu 
evaluarea acestora. Discuţia trebuie orientată spre găsirea a cat mai multor idei posibile în 
perioada de timp stabilită. Cu cât vor fi mai multe idei la sfârşitul perioadei de timp 
alocate, cu atât efectele exerciţiului vor fi mai mari. Dacă numărul de idei notate până la 
sfârşitul sesiunii de brainstorming este foarte mare, există o şansă mai mare de a găsi 
printre ele o idee cu adevărat bună. Este important ca ideea să fie prezentată pe scurt, fără 

a da detalii, doar sintetizată esenţa. Pot fi cerute unele clarificări scurte. În această fază 
este important a gândi repede şi a reflecta analitic mai târziu. 


Regula 4: Construieşte pe baza ideilor exprimate de alții 


Continuarea ideilor exprimate de ceilalți membrii ai grupului şi construirea altor idei pe 
baza acestora este încurajată. Se propune folosirea ideilor celorlalți ca inspiraţie pentru a 
fel de valoros a fi capabil să adaptezi sau să imbunatatesti ideile altora ca şi să generezi 
idei originale ce pot deschide ele însele noi perspective. 


Regula 5: Fiecare membru este important si fiecare idee valoroasă 


Fiecare persoană are un punct de vedere valid şi o perspectivă unică asupra situaţiilor şi 
soluţiilor posibile. Este esenţial să cunoaştem ideile fiecăruia. Într-o sesiune de 
brainstorming pot fi găsite idei pentru a-i uimi pe ceilalţi şi nu neapărat pentru a găsi 
soluţia finală. Importantă este participarea tuturor membrilor, chiar dacă unii vor prefera 
să noteze individual ideile pe o hârtie separată. Se subliniază că fiecare idee prezentată 
aparține grupului şi nu persoanei care a emis-o. Este responsabilitatea grupului şi un 
indicator al abilității acestuia de a participa la brainstorming dacă toţi participanţii se simt 
liberi şi contribuie benevol la emiterea ideilor. 


Această etapă poate dura între 5 minute şi 2 ore, în funcție de experienţa participanților şi 
de natura problemei care trebuie rezolvată. O sesiune mai lungă trebuie împărțită în 
secvenţe de 5-15 minute între care vor fi organizate scurte pauze de activare, relaxare, 
încurajare. Pauzele nu trebuie impuse în mod rigid, ci trebuie făcute atunci când grupul le 
solicită. Libertatea de a începe sau de a opri o secvenţă este foarte importantă pentru că 
disipează presiunea de a obţine performanţă resimțită de grup. 


Atenţie: 
e există participanţi foarte creativi care pot monopoliza generarea ideilor; 


e pot aparea tendinţe de închidere din partea participanţilor care se implică mai 
puţin sau care se adaptează mai greu la sarcini nedirijate. 


Etapa 2: 


Presupune analizarea şi discutarea ideilor emise şi notate. Această etapă poate avea loc 
imediat după precedenta sau la un interval de timp. Este absolut obligatorie păstrarea 
ideilor emise iniţial (în funcţie de modalitatea de înregistrare: hârtie, audio, video) şi nu e 
permisă modificarea acestora. În perioada de ,,incubatie” între producţia de idei şi analiza 
acestora, participanţii sunt rugaţi să nu se mai gândească la tema pusă în discuţie. 

Populatie tinta 


Experientele practice au demonstrat eficienta metodei in grupuri alcatuite din 20 pana la 
30 de participanți. Alţi specialişti (in funcţie de tema pusă în discuţie şi de abilităţile 
moderatorului) susțin că mărimea optimă a uni grup de brainstorming este de 4-30 
participanţi. Sunt preferate grupurile eterogene ca vârstă, pregătire profesională, nivel de 
educaţie etc., pentru a spori diversitatea ideilor şi creativitatea grupului. 


Pentru consilierea carierei se recomandă formarea unui grup de 10-20 participanţi. 
Grupurile mixte (fete-baieti, tineri-adulti) dau rezultate bune atunci când moderatorul 
asigură respectarea regulilor, altfel există pericolul inhibiţiilor sau blocărilor cauzate de 
diferenţele de gen sau vârstă. 


Sunt evitate grupurile mai mari de 30 de persoane. Un număr mai mare de participanţi 
înseamnă o diversitate mai mare a ideilor, dar aceasta poate conduce la nervozitate şi 
frustrare pentru că nu există suficient timp pentru exprimarea individuală. 


Exemple, studii de caz, exerciţii 


Derularea unei sesiuni de brainstorming ,,traditional” 


]. Pregătirea pentru un brainstorming de succes 
Aceasta etapă include pregătirile anterioare sesiunii de brainstorming. 
e Motivele pentru care doriţi să organizaţi o sesiune de brainstorming 


Este foarte important să alegeţi un anumit domeniu de interes / o problemă pentru care 
doriţi să găsiţi soluţii noi şi să formulati un scop (Ce doriţi să obtineti?). Afirmatia-scop 
nu trebuie să conţină soluţiile la problemă pentru că poate bloca apariția ideilor noi. 


După stabilirea scopului, veţi decide dacă o sesiune de brainstorming este necesară sau 
nu. Uneori este mai eficient ca timpul destinat brainstorming-ului să fie utilizat pentru 
verificarea / implementarea unei soluţii deja existente. 


Nu planificaţi o sesiune de brainstorming dacă există deja câteva soluţii şi vreţi doar să 
decideti care dintre ele este mai bună (acest lucru se realizează prin analiză). Nu trebuie 
să ignorăm ceea ce deja s-a spus pentru că aceasta însemnă pierdere de timp. 


e Decideti cum veţi organiza sesiunea de brainstorming 

Dacă scopul este deja fixat şi ati decis că brainstorming-ul e o metodă utilă în atingerea 
acestuia, atunci este momentul să vă gândiţi la durata alocată şi la modalitatea de 
înregistrare a ideilor (flipchart, tablă, înregistrare audio, video). 


Este important să adaptati managementul sesiunii în funcţie de tema abordată şi de 
participanţi. 


Alegerea facilitatorului / moderatorului este alt punct la care trebuie să vă gândiţi înainte 
de începerea sesiunii. Acesta va respecta orarul brainstorming-ului, se va asigura că 
regulile sunt respectate şi va nota toate ideile emise. Facilitatorul va conduce sesiunea 
(Etapele 1 şi 2), asigurându-se că toţi participanţii se simt confortabil şi participă activ. El 
va fi responsabil pentru întreruperea procesului şi stabilirea pauzelor. 


De cele mai multe ori, facilitatorul sunteţi chiar dumneavoastră. Este important să nu vă 
pozitionati automat în această poziţie şi să vă evaluati înainte. Poate e mai potrivit să 
alegeţi unul dintre membrii grupului sau să chemaţi o altă persoană să îndeplinească acest 
rol. 


e Pregătirea sălii şi a materialelor 


Aranjati scaunele în semicerc, ceea ce face ca toţi participanţii să se simtă egali. Scopul 
va fi afişat, astfel încât să fie văzut de toți participanţii. Asiguraţi-vă că materialele de 
înregistrare sunt prezente şi funcţionează. De asemenea, fiecare participant va avea un set 
de coli colorate pe care poate nota alte idei, astfel încât nicio idee să nu se piardă. 


O altă variantă presupune existenţa unui flipchart la fiecare doi membri ai grupului, plasat 
în apropierea acestora. În această variantă fiecare îşi va nota ideile, după ce în prealabil au 
fost rostite cu voce tare. Facilitatorul are doar rolul de a stimula procesul creativ (nu va 
mai nota el ideile emise). 


2. Desfăşurarea unei sesiuni de succes 


Afisati, dacă este posibil, regulile de desfăşurare a brainstorming-ului. Pe măsură ce 
participanţii sosesc, încercaţi să îi faceţi să se relaxeze şi să se simtă confortabil prin 
iniţierea unei conversații plăcute. Deschideţi sesiunea urându-le bun venit şi prezentaţi 
scopul sesiunii: adunarea a cât mai multor idei centrate pe un anumit subiect, domeniu 
sau temă. 


Răspundeţi întrebărilor şi clarificati neînțelegerile, dar nu sugerati soluţii şi încercaţi să nu 
impuneti bariere pentru prima etapa. Dati de înţeles că în prima etapă, orice este posibil, 
orice este permis. 


e Prezentati regulile desfăşurării brainstorming-ului. Subliniaţi importanţa 
respectării acestora. De asemenea, explicati faptul că ideile emise pot fi atât 
soluţii posibile, cât şi stimuli pentru construirea altor idei. Incurajati apariţia 
ideilor bizare, neconvenţionale, aparent imposibile. Dacă este necesar, puteți 
iniția un exerciţiu de spargere a gheții înainte de brainstorming-ul 
propriu-zis, pentru a ajuta participanţii să se relaxeze şi să scape de inhibitii. 

După exercițiul de încălzire, prezentaţi din nou scopul si tema 
brainstorming-ului. 


e Notati toate ideile apărute. Rugati participanţii să noteze ideile individuale şi 
pe hârtiile colorate. Acestea vor fi afişate imediat ce o pagină este plină. 


e Cereti idei bizare, spontane, care aparent nu au nici o logică. Amintiti 
participanţilor să construiască pornind de la ideile celorlalți, schimbându-le, 
exagerându-le, combinându-le. Care este cel mai neobişnuit mod de a rezolva 
problema pusă în discuţie? Ocazional reamintiti că aşteptaţi şi idei obişnuite, 
comune. Incurajati exprimarea tuturor ideilor, nu doar a celor originale. 
Felicitati participanţii pentru ideile lor, in mod special când acestea sunt 
neobişnuite. Cereti-le în permanenţă să îşi spună ideile. Nu permiteti critici 
sau remarci de genul „sunt şocat de această idee”. Priviţi participanţii în ochi 
şi zâmbiţi încurajator. Incercati să dinamizati procesul, astfel încât să nu 
existe timp pentru critică sau evaluare. Nu vă adresati oamenilor pe nume. 
Folosiţi termenul „noi” pentru a crea sentimentul de coeziune de grup. 
Reamintiti că este efortul şi responsabilitatea grupului să construiască o 
atmosferă creativă. 


e In mod inevitabil vor exista şi pauze. Întoarceţi-vă la ideile notate deja, 
alegeţi una (interesantă) şi cereti grupului să o modifice / remodeleze. 


După un timp, grupul nu va mai găsi alte idei şi de aceea este necesară o pauză sau, după 
caz, în funcţie de timpul care s-a alocat, încheierea sesiunii. Dacă este necesară numai o 
pauză, cereti oamenilor să se mişte, să discute cu alte persoane şi să se relaxeze. Permiteti 
participanţilor să discute despre orice doresc. După pauză, sugerati găsirea altor locuri 
decât cele pe care le-au ocupat initial. Reamintiti regulile şi incepeti altă secvenţă, 
utilizând, după caz, şi alte variante fata de cea iniţială de înregistrarea a ideilor. 


3. Inchiderea sesiunii de brainstorming 


Atunci când doriți să incheiati sesiunea, captati atenţia participanţilor şi anunţaţi 
finalizarea procesului. Multumiti tuturor pentru participare şi pentru „lunga” listă de idei 
emise. Rugati participanţii ca, dacă pe parcursul zilei mai au idei legate de tema discutată, 
să le noteze şi să le prezinte la o viitoare întâlnire. 


4. Evaluarea ideilor emise 


În mod tehnic, faza de brainstorming (generarea ideilor) s-a încheiat. Practic însă, 
emiterea ideilor nu are valoare dacă acestea nu sunt analizate în vederea punerii în 
practică. Analiza rezultatelor poate fi făcută de acelaşi grup sau va fi ales un alt grup care 
să facă acest lucru. 


e Este recomandat ca toate ideile să fie puse într-o singură listă comună 

Există mai multe procedee de analiză, însă cea mai des utilizată în consilierea carierei este 
analiza pe rând a fiecărei idei de pe listă. Dacă o idee conduce spre o soluţie viabilă, va fi 
încercuită. Dacă în urma discuţiilor ideea nu conduce spre rezultate valide (analiză cost - 
timp - resurse - posibilităţi de implementare), aceasta nu va fi încercuită. Este important 
ca ideea să nu fie tăiată din listă pentru a nu induce sentimentul eşecului pentru grup sau 
pentru participantul care a emis ideea. 


O altă modalitate de analiză o reprezintă cea care conduce la sortarea ideilor din lista 
comună pe trei categorii: 


idei excelente (dau un răspuns şi o soluţie validă, pot fi implementate rapid); 
idei interesante (oferă un răspuns şi o soluţie care necesită analize ulterioare); 


idei nefolositoare (nu oferă răspunsuri care să ajute la clarificarea scopului 
propus şi nu pot fi implementate). 


Evaluarea metodei 


Avantaje: 


dezvoltarea creativităţii grupului; 
reducerea inhibitiilor participanţilor; 
responsabilizarea membrilor; 


crearea unei atmosfere pozitive în organizaţie / instituţie / grup şi a unor 
relaţii armonioase între participanţi; 


dezvoltarea unui cadru prietenos pentru rezolvarea problemelor şi relații mai 
bune între şefi-subalterni, profesori-elevi, parinti-copii; 


reducerea conflictualitatii grupului în relaţiile personale şi profesionale. 


Dezavantaje: 


reducerea recunoaşterii meritelor personale; 
tehnica nu poate fi realizată individual; 
succesul tehnicii depinde esenţial de: timp, resurse şi un grup creativ; 


unele persoane nu se implică şi nu contribuie cu nimic şi ca atare, nu se simt 
confortabil în grup; 

e există riscul ca participanţii să nu se poată debloca şi să aibă inhibitii, iar 
acest fapt să conducă la perioade de tăcere, disconfort şi un rezultat final slab; 


e există riscul ca personalităţile puternice să dorească evidenţierea în grup şi să 
monopolizeze discuţia. 


Posibile cauze care conduc la o sesiune nereusita de brainstorming: 
e unii participanţi nu consideră că pot fi creativi; 


e se face apel la autoritate în conducerea sesiunii, ceea ce generează teamă şi 
inhibitii participanţilor; 
e nu sunt stabilite obiectivele sesiunii; 


e participanții nu sunt obişnuiţi să gândească într-un mod creativ sau sa 
utilizeze tehnicile creative; 


e grupul nu este suficient de eterogen; 

e la diferite tipuri de personalitate li se potrivesc alte stiluri de brainstorming; 
e nua existat suficientă încurajare sau orientare a participanţilor; 

e nu au fost utilizate exerciţii de „încălzire; 

e mediul în care se desfăşoară brainstorming-ul este neprietenos; 


e nu sunt utilizate ideile celorlalţi pentru a stimula procesul creativ. 


Uneori cei care aplică brainstorming-ul se aşteaptă să obţină rezultate spectaculoase, dar 
nu cunosc regulile de bază ale desfăşurării acestuia. Este ca şi cum ai încerca să joci şah 
fără să ştii cum să muţi piesele. Mai mult, se poate decide că brainstorming-ul nu 
funcționează şi să nu mai fie aplicat altădată! Un brainstorming condus prost poate 
determina scăderea încrederii în tehnică sau în capacităţile proprii de a conduce o sesiune 
cu un grup. De aceea, este important ca orice consilier al carierei, înainte de a modera o 
sesiune de brainstorming, să aibă şi o experienţă în calitate de participant la un astfel de 
grup. Dacă sunt respectate regulile de desfăşurare, sesiunea de brainstorming va avea 
rezultate, indiferent de personalitatea şi stilul personal al membrilor grupului, pentru că 
tehnica brainstorming este suficient de flexibilă cât să permită implicarea fiecăruia. 


Unele din dezavantajele brainstorming-ului ,,traditional” pot fi depăşite prin utilizarea 
brainstorming-ului avansat. Aceasta este o tehnică îmbunătățită de brainstorming care 
conduce la o rată mai mare a succesului şi implică utilizarea unor tehnici mai creative, cât 
şi a tehnologiilor informatice şi de comunicare, ca stimuli pentru sporirea diversităţii şi 
numărului ideilor. 

Brainwriting (6/3/5) 


Descrierea metodei 


Brainwriting-ul este o tot metoda de stimulare a creativitatii care consta in notarea ideile 
participanţilor pe foi de hârtie care mai apoi sunt schimbate între membrii grupului până 
când fiecare dintre aceştia notează propriile soluţii (brain (engl.) = minte, creier şi writing 
(engl.) = a scrie), în traducere liberă „scrierea ideilor”. Tehnica se mai numeşte si ,,6/3/5” 
deoarece, pentru o problemă dată, 6 membri vor nota 3 soluţii (fiecare), într-un interval de 
5 minute. Zlate (1982) consideră că metoda poate fi aplicată în mai multe variante: 


e după modul de lucru adoptat de membrii grupului creativ: 
= fiecare participant notează 3 soluţii, altele decât ale predecesorilor: 


= participanții nu trebuie neapărat să noteze 3 soluţii noi, ci doar atâtea 
câte pot (se admite şi o singură soluţie nouă); 


e dupa tipul de problemă dată membrilor grupului spre a fi solutionata: 


= problema stabilită este mai vastă şi permite formularea mai multor 
soluţii cu grad de generalitate mai ridicat; 


= problema stabilită este concretă fapt ce conduce la soluţii particulare. 


Prezentarea metodei 


Metoda poate fi utilizată în consilierea carierei pentru soluționarea unor probleme 
controversate sau de interes comun pentru membrii grupului. 


Se parcurg următoarele etape: 
I. Împărțirea grupului în echipe de 6 membri. 
II. Formularea problemei şi explicarea modalității de lucru. 


Fiecare membru al grupului primeşte o foaie de hârtie împărțită în trei coloane şi timp de 
5 minute va nota 3 soluţii la problema dată. Foile vor fi schimbate apoi între participanți, 
în sensul acelor de ceasornic, până când foaia proprie ajunge din nou la posesorul initial. 
Cel care a primit foaia colegului, citeşte pentru sine soluţiile deja notate şi pornind de la 
acestea încercă să construiască o altă soluţie. Este permisă şi notarea unor idei cu totul noi 
şi fără legătură cu soluţia anterioară notată pe foaie. 


385 


Este important, ca si in cazul brainstorming-ului, ca toate ideile sa fie notate, indiferent 
cat de ciudate sau nerealiste ar putea parea la prima vedere. De asemenea, nu este 
permisă, în aceasta fază, criticarea sau „corectarea” ideilor notate de alti participanţi. 


III. Desfăşurarea activităţii în grup. 
Participanţii aplică efectiv tehnica brainwriting pentru găsirea soluţiilor la problema dată. 
IV. Analiza / evaluarea soluţiilor. 


Se face o listă comună din ideile notate pe foile participanților şi se analizează soluţiile. 


Populaţie ţintă 


În consilierea carierei, metoda poate fi aplicată în lucrul cu copiii, tinerii sau adulţii şi 
care numeric sunt în grupuri multiplu de 6, pentru a permite împărţirea acestora în echipe 
de 6 membrii. Datorită cerintei ca soluţiile să fie formulate în scris, trebuie acordată o 
atenţie specială deprinderile de scriere cu o anumită rapiditate. De asemenea, trebuie avut 
în vedere modul cum sunt selecționați membrii ce vor participa la brainwriting: dacă 
aceştia au un înalt potential creativ, numărul de solitii şi gradul acestora de aplicabilitate 
va fi mai mare; dacă participanţii nu au fost selecționați pe criteriul creativităţii, atunci 
numărul de soluţii la care ne putem aştepta va fi mai mic. 


Evaluarea metodei 


Consilierul trebuie să fie conştient de avantajele şi dezavantajele metodei şi să o utilizeze 
numai atunci când sarcinile de lucru o cer sau caracteristicile grupului cu care se lucrează 
permit acest lucru. 


După Oprea (2003), avantajele aplicării tehnicii brainwriting sunt următoarele: 
e posibilitatea de exprimare pentru elevii mai putin comunicativi; 
e stimularea creativităţii; 
e încurajarea competiţiei între grupuri, dar şi muncii în echipă; 


e dezvoltarea procesele psihice superioare (predominant imaginaţia şi gândirea 
şi operaţiile acesteia: analiză, sinteză, comparaţie, abstractizare, generalizare). 


Din punctul de vedere al consilierii carierei, tehnica poate fi utilizată cu succes ca 
introducere (exerciţiu de deblocare creativă) pentru o temă care să fie discutată / analizată 
ulterior, pornind de la rezultatele obţinute prin brainwriting. 

În opinia aceluiaşi autor, tehnica are si dezavantaje legate de timpul fix in care trebuie să 
se găsească soluţiile şi de fenomene de contagiune negativă între răspunsuri (membrii 
grupului pot fi influenţaţi de soluţiile anterioare, intrând într-un blocaj creativ). 


Pentru consilierul carierei, tehnica este nepotrivită pentru sarcinile / temele de lucru care 
necesită o abordare raţională (de ex.: o analiză rapidă şi eficientă pentru luarea unei 
decizii cu privire la opţiunile viabile pentru elev / student / adult în scopul continuării 
parcursului educaţional sau integrării pe piaţa muncii). 

Consilierea prin telefon 


Mihaela CHIRU 


Institutul de Stiinte ale Educatiei, Bucuresti 


Istoric 


Telefonul şi telefonia datează de la 1876, odată cu patentul obţinut de Alexandre Graham 
Bell asupra transmiterii electrice a sunetului la distanță. Aceasta a facut din telefon un 
instrument şi un mediu cunoscut, de încredere, accesibil pentru multe din generaţiile 
trecute. Noutatea intervine când avem opţiuni precum: teleconferinta, Internet prin 
dial-up, recunoaşterea identităţii apelantului, competiţia de piaţă în domeniul tarifelor etc. 


Există o tradiţie îndelungată a consilierii prin telefon şi a serviciului de răspuns în regim 
de urgenţă în domeniul medical. De obicei, se recurge la această formă de comunicare 
profesională în cazurile de felul: 


e nu se poate oferi persoanelor asistență medicală de urgenţă directă; 


e medicul trebuie să transmită indicații de schimbare a tratamentului 
pacienţilor aflaţi la depărtare; 


e se doreşte o consultatie de specialitate cu experţi din afara regiunii ori a ţării; 
e procedura de triaj medical. 


După cum costurile serviciilor telefonice este în continuă scădere pe seama concurenţei 
operatorilor şi a spargerii monopolului companiilor de stat în tot mai multe tari din lume, 
consilierea medicală prin telefon îşi păstrează rata de eficienţă, azi ca şi ieri. 


Un alt element care a marcat dezvoltarea acestei ramuri este ajutorul psihiatric de urgenţă, 
lansat in 1960 odată cu liniile telefonice (hotlines) pentru prevenirea tentativelor 
suicidare. Acestea au fost atunci şi continuă să fie foarte eficiente. La scurt timp a urmat 
înfiinţarea liniilor telefonice pentru reclamarea cazurilor de viol. Dacă pentru situaţii de 

criză s-au creat instrumente specifice de intervenţie socială, iată că şi consilierea carierei 
îşi extinde sfera de medii alternative şi practici spre beneficiul clienților aflaţi în situaţii 
proactive de construire a unui drum în viaţă, de dificultate psihologică, impas emoţional, 
cu nevoi de informare despre lumea educaţiei, formării şi a muncii etc. 


Odată cu răspândirea flagelului SIDA în Statele Unite la începutul anilor 80, în California 
a luat ființă AIDS Hotline, linie telefonică de informare şi îndrumare care operează cu 
ajutorul voluntarilor. Încă de atunci, Departamentul de Sănătate Publică din San 
Francisco a încheiat un contract cu noul organism, pentru ca acesta să ofere şi servicii 
educaţionale limitate. De atunci, s-au dezvoltat TDD (Telecommunications Device for the 
Deaf - Sistem de telecomunicaţii pentru surzi) şi linii telefonice separate pentru clienţii 
hispanici şi haitieni. Numărul de apeluri contractate în 2005-2006 se ridică la 70000. 


In Marea Britanie funcţionează Learndirect (www.learndirect.co.uk/) - un serviciu care 
foloseste un centru de telefonie (call center) si tehnologii web in comunicarea despre 
formare, cariera si afaceri cu tineri in varsta de peste 16 ani. 


Teleconferinta este destul de răspândită in Marea Britanie şi în programele de reabilitare a 
tinerilor care au comis infracţiuni şi sunt pe cale să îşi ispăşească pedeapsa. Înainte de 
eliberare, subiecţii sunt prezentaţi unui consilier personal cu care vor lucra în viaţa civilă, 
pentru a se cunoaşte (CNROP, 2005). Controlul total din partea autorităţii se înlocuieşte 
cu prezenţa consilierului, încă din centrul de detenţie, care are prevăzut un rol de 
ajutorare pentru integrarea socială şi ocupationala a tinerilor respectivi. 


Landul Hessen din Germania are de curând la Giessen primul centru regional de telefonie 
pentru clienți KuZ - Kundenzentrum (în Bundesagentur fiir Arbeit - Agenţia Federală de 
Ocupare - www.arbeitsagentur.de/). KuZ preia peste 80% din solicitările care s-ar fi 
adresat consilierilor din agenţie (informare despre facilităţile pentru şomeri, programări la 
şedinţe individuale etc.); în acest fel, consilierii sunt degrevati de sarcinile administrative 
şi/sau rutiniere şi se pot ocupa de cazurile individuale care se prezintă la centru. 


Fundamente teoretice 


Parte a familiei de medii şi tehnologii specifice pentru comunicarea la distanţă, 
consilierea prin telefon se detaşează printr-o serie de caracteristici care o descriu ca pe o 
metodă accesibilă, relativ necostisitoare, care nu necesită un anumit protocol / limbaj din 
partea utilizatorilor şi care se poate aplica la timpi variabili (prealabil, intermitent sau 
consecutiv) în întâlnirile fata în fata între consilierul de orientare şi client. 


Telefonul şi-a găsit expresia practică de maximă eficacitate în alte domenii decât 
consilierea psihologică sau profesională. Ramuri întregi de activitate din industria 
televiziunii şi radioului, din vânzări şi publicitate au fost preluate de operatori pregătiți să 
gestioneze relaţia cu beneficiarii pe calea telefoniei. Aşa se face că asistăm la emisiuni 
(de informare, de opinie sau „entertainment”) de tip interactiv, în justificarea cărora s-ar 

putea spune ca apelantul plăteşte legătura cu moderatorul şi de aceea este îndreptăţit la 
exercitarea unui control asupra conţinutului convorbirii şi la aşteptarea satisfactiei. In 
fapt, prin simpla iniţiere a unui apel, clientul consimte la importanţa mizei, mijloacele şi 
regulile interacțiunii propuse. 


Spaţiul de viaţă al omului modern este populat cu multiple preocupări, dintre care cele 
esențiale şi permanente (carieră, viaţă privată, cerc social) solicită prezenţa sa fizică 
alături de alţii. În ultimele decenii, s-au făcut progrese - uneori greu de imaginat - în 
promovarea unui gen non-personal de implicare, ceea ce conferă posibilitatea de a acoperi 
mai multe zone de activitate fără deplasarea în persoană la diferite locaţii. Exemple de 
acest fel sunt e-commerce, tele-shopping, munca la domiciliu, relațiile matrimoniale 
începute online. Partenerii virtuali sunt cei pe care nu îi cunoaştem direct, dar le intuim şi 
studiem profilul de piaţă; cu ei încercăm să ne găsim compatibilitatile şi să le punem la 
dispoziţie modalităţi de a ne alege. Consilierul de orientare îşi înnoieşte canalele de 
comunicare cu clienţii, fără a uita de dominanta relaţiei nemijlocite. În situaţia în care 
domiciliul se află la mare distanță de anumite instituţii publice, în cazul imposibilității 
deplasării, constrângerilor sociale sau de specificitate a cazului, şedinţele de consiliere 
prin telefon sunt răspunsul la o cerință acută de obţinere a ajutorului profesional pe teme 
din cele mai variate. Nu este o declaraţie de valoare superioară serviciului tradițional de 
consiliere, ci o alternativă cu efecte pragmatice demonstrate. 


Cercetări cognitiviste efectuate la jumătatea secolului trecut (Broadbent, 1958) arată că în 
procesarea informaţiei, cortexul se comportă ca un sistem de comunicare unilateral atunci 
când nivelul sau intensitatea input-urilor către un anumit receptor acoperă impulsurile 
transmise către alti receptori. Practic, creierul reține temporar informaţii despre toţi 
stimulii, însă acestea îşi erodează rapid impactul asupra nivelului conştient şi pot fi 
stocate pentru o recuperare ulterioară doar prin intervenția memoriei de scurtă durată. 
Lester (1995) arăta că tendinţa de reducere a convențiilor vizuale între consilier şi client 
nu este nouă. În psihanaliza tradiţională, terapeutul se posta în afara vederii clientului, 
ceea ce îi reducea şi lui raza vizuală spre persoana „de pe canapea”. În mod asemănător, 
confesionarul din biserica romano-catolică impune separarea fizică a preotului de 
credincioşii veniţi pentru spovedanie. Paralela este că în lipsa prezenţei directe a celor doi 
interlocutori se conservă în mai bună măsură intimitatea persoanei şi se supune atenţiei 
comune doar problema în sine. 


Descrierea metodei 


Consilierea prin telefon este o metodă care dă rezultate într-o serie de contexte, precum: 


depresie, stres, doliu şi pierdere, anxietate, stimă de sine redusă, disfuncţii 
sexuale, abuz de alcool şi tutun, obsesii, recuperare post-traumatică, dependenţă 
de droguri, dificultăți de tranziție, disconfort relational la locul de muncă, 
managementul furiei, disciplinarea copiilor, fumat, consilierea stilului de viaţă. 

Uneori, poate fi o fază de evaluare a nevoii de tratament medicamentos (de ex.: cu 
antidepresive), iar apoi o etapă de căutare împreună cu clientul a unui medic specialist 
spre care să fie îndrumat. Există chiar şi o procedură de consiliere prin telefon care face 
parte din programele de pierdere în greutate; clienţii care achiziționează anumite produse 
de slăbit (extrem de costisitoare, dealtfel) beneficiază de sfatul gratuit al unui „trainer 
personal” sau de sesiuni online în timp real. Numărul relativ mare de website-uri care 
promovează / garantează intervenţii de succes în aceste situaţii vorbesc despre impactul la 
public al psihologilor şi psihoterapeutilor care şi-au modificat obiectul de activitate pentru 
a include consilierea prin telefon în oferta lor de servicii (cu auxiliare tehnologice de tip 
e-mail, voice-mail, sau pagină Internet proprie pentru programări). 


Primul contact la telefon este condiționat de achitarea obligațiilor financiare fata de 
furnizor, sub forma plăţii cu cartea de credit sau prin sistemul de transfer bancar PayPal 
(www.paypal.com/) ori Moneybookers (www.moneybookers.com/app/). Din motive de 
protejare a vieţii private şi de asigurare a deducerii fiscale a sumelor cheltuite pe 
consiliere / terapie prin telefon din asigurarea medicală, unii consilierii recomandă ca în 
declaraţia anuală de venit, clienţii să nu înscrie „servicii de sănătate mintală”, ci numele şi 
datele de contact ale practicianului propriu-zis. Publicitatea anunță acordarea câtorva 
minute gratuite de consiliere la cumpărarea pachetului de servicii prin telefon, care 
variază între 40-100 USD pe oră. 


Un client la consilierea prin telefon poate fi o persoană care a fost cândva în cabinetul 
practicianului, a beneficiat de ajutor şi se simte în siguranţă să apeleze din nou la 
expertiza acestuia. Dacă primul contact s-a realizat în condiţii de încredere şi deschidere, 
clientul se simte liber să revină şi să prefere un anumit consilier sau o anumită abordare. 


In principiu, consilierul caută să structureze orice convorbire de tip şedinţă prin telefon în 
următoarele etape”: 


e Salutul - după circa 3 secvenţe de apel sonor (care conferă clientului timp de 
acomodare cu ideea că efectuează un apel valid, iar consilierului certitudinea 
că are un client cu intenție de apelare), consilierul ridică receptorul şi se 
prezintă ca profesionist la centrul instituţional respectiv. Vocea trebuie să îi 
fie naturală, calmă şi fermă, dictia bună, ritmul vorbirii relativ mai lent decât 
într-o comunicare fata în fata, iar ponderea contribuţiei sale la dialog să nu 
depăşească pe cea a clientului, eventual cu puţin mai mult doar cu clienții 
timizi sau nesiguri. Consilierul transmite prin aceasta ideea de loc şi 
interlocutor potrivit pentru cel ce a sunat fără să ştie ce / pe cine găseşte la 
celălalt capăt al firului. 


e Informarea - etapă de identificare a tipului de client şi a nevoilor sale, de 
ierarhizare a prioritatilor şi definirea problemei. 


7 După cum au fost convenite în seminarul „Consilierea la distanţă prin telefon”, 1-5 sep. 2003, Oberursel, de 
către echipa de formatori compusă din Winfried Vollmer (Germania), Ivan Valkovič (Slovacia) şi 
subsemnata. Seminarul a fost organizat în cadrul proiectului Leonardo da Vinci nr. D/01/B/F/PP-112 405. 

e Discutia propriu-zisă - decurge după un tipar care să încurajeze exprimarea 
cât mai clară şi concisă, originea şi evoluţia problemei reclamate până la 
stadiul prezent, evaluarea opţiunilor, formularea de argumente în sprijinul şi 
împotriva opţiunilor care se detaşează ca viabile, identificarea persoanelor şi 
organizaţiilor resursă pentru demersul intenționat.  Momentele-cheie 
promovate de formatorii în marketing pentru telephone coaching pot fi 
adaptate şi pentru consilierea prin telefon la această etapă: pornind de la 
situaţia declarată de client, se stabilesc scopurile vizate şi rezonabil de atins, 
se schiţează procesul necesar ajungerii la scopuri şi apoi se prevăd formele 
de evaluare a succesului. 


e  Înţelegerile de principiu - se formulează un cadru pentru comunicarea 
ulterioară, detaliile următorului contact, se amintesc măsurile pe care clientul 
le va lua în sensul convenit pe parcursul convorbirii şi, eventual, posibilitățile 
de acţiune viitoare. 


e Încheierea conversaţiei - ca şi prima etapă, finalul este bine să aibă o nota 
emoţională moderată, prin care se transmite clientului sentimentul de confort 
şi o semnificaţie specială a persoanei şi cazului său. 


Conţinutul, durata şi cerințele metodologice menţionate mai sus la fiecare etapă se 
adaptează la caz şi sunt extrem de flexibile, după condiţiile în care are loc convorbirea, 
personalitatea clientului şi stilul practicianului, natura problemei, urgenţa şi complexitatea 
soluţiei sau alti factori. Consemnarea datelor din relatarea clientului este bine să se facă 
pe măsură ce consilierul află date importante pentru înţelegerea cazului, respectiv în 
cadrul convorbirii; în cazuri dificile însă, poate să se facă după terminarea apelului, pe 
baza înregistrării audio. Nimeni nu sună la un consilier ca să audă un mesaj de tipul celui 
folosit în relaţiile publice: „Pentru îmbunătăţirea serviciilor pe care le oferim, este 
posibil ca această convorbire să fie înregistrată. Continuarea convorbirii exprimă 
acordul dv. în acest sens.” Clienţii caută tratament neuniform, individualizat, alternative, 
idei noi, perspective răsturnate, infirmarea unor suspiciuni sau, dimpotrivă, confirmarea 
unor presupozitii. Caracterul intim şi aparent anonim al schimbului de mesaje la telefon 
este cel mai distinctiv aspect al acestei metode. 


Monitorizarea activităţii consilierilor care lucrează prin telefon este absolut necesară 
pentru asigurarea calităţii prestatiei lor într-un mediu solicitant şi restrictiv. Înregistrările 
audio şi/sau video ale practicianului la lucru constituie materiale de referință (cu regim 
special) pentru învăţarea în echipă, ajutor colegial, consultare expert. Alte instrumente de 
sondare a satisfactiei clienţilor fata de serviciile primite (de ex.: întrebări la începutul sau 
sfârşitul unei noi conversații, anchetă prin chestionar expediat cu poşta curentă sau 
electronică, feedback de la persoane semnificative în situaţia dată) completează imaginea 
competenţei de consiliere prin telefon a practicianului. Evaluările interne din organizaţiile 
care oferă servicii exclusive prin telefon sau integrate cu consilierea fata în fata trebuie să 
aibă loc periodic (se recomandă săptămânal), pentru a nu se acumula un volum de muncă 
imposibil de urmărit, ameliorat şi asupra cărora este necesar să se reflecteze. 

În medie, convorbirile telefonice de consiliere durează 9,6 minute®. Cele mai frecvente 
întrebări ale clienţilor (22,7%) se referă la informaţii generale despre anumite domenii, 
iar în ordine descrescătoare la concretizarea unor idei, angajarea în muncă, confirmarea 
unor decizii deja luate, evaluarea alternativelor, întrebări despre alte ţări, implementarea 
deciziilor. Ponderea apelurilor efectuate în continuarea unui prim apel este de 38%. 
Aceste date trebuie citite prin prisma faptului că practicienii respondenţi nu au în sarcină 
directă consilierea prin telefon. 


In comunicarea interpersonală, fie că este tradițională sau mediată, există o serie de 
condiţii care îi asigură desfăşurarea cu succes (Dinu, 2004). Condiţiile enumerate sunt 
particularizate pentru uzul consilierilor la telefon: 


e Franchetea - în cazul nostru, consilierul trebuie să reacționeze cu onestitate 
la mesajele clientului, să nu îi ascundă faptul că îl poate ajuta parțial sau 
deloc, să fie consistent cu politica firmei şi să nu lase loc de neînțelegere a 
ceea ce îi transmite. 


e  Solicitudinea - aici, are sensul de intenţie, pusă în act, pentru a oferi ajutor, 
energie care trece de bunăvoința formală şi începe conştient să acţioneze in 
favoarea clientului. 


e Empatia - ca identificare cu clientul la nivelul psihismului (gândire, emoție, 
structuri volitive). Aceasta îi permite consilierului să-şi înțeleagă mai curând 
şi mai bine interlocutorul, să nu îl judece şi să îi găsească argumente dintr-un 
registru pe care îl intuieşte ca acceptabil. 


e Atitudinea pozitivă - în termeni de ofertă necondiționată a ajutorului 
profesional, încurajare a încrederii în sine, acordarea de feedback pozitiv, 
evaluarea gradului de rezonanţă a clientului la cele spuse până atunci. 


e Egalitatea - se referă la aducerea celor doi interlocutori în acelaşi plan şi la 
acelaşi nivel de comunicare, precum şi asigurarea ponderii lor comparabile în 
dialog. 


Faptul că elementele de limbaj non-verbal sunt în totalitate restrictionate în registrul 
consilierului prin telefon, esenţial în comunicare este limbajul şi felul în care practicianul 
îl foloseşte pentru maximizarea efortului de consiliere. Elementele de personalizare a 
discursului de consiliere în acest caz sunt: 


e Cuvintele-cheie, accentele, tăcerea, intreruperile, oftatul. 
e Tehnicile de parafrazare, sumarizare, expresiile ajutătoarele. 


e Întrebările - modul de formulare a întrebărilor trebuie să fie corespunzător 
tipului de personalitate a clientului: timid, confuz, agresiv, descurajat, indecis 
etc. Într-o succesiune relativă se pot pune întrebări de încălzire, de clarificare, 


x? 


8 Conform datelor obţinute prin investigaţiile efectuate pentru proiectul „Consilierea la distanță” pe un 
eşantion format din 230 de practicieni din opt ţări europene. 

de motivare, reflexive, focalizate, descriptive, alternative, de control, însă nu 
prea multe deodată sau insistente pentru a nu da clientului impresia că se 
exercită o anumită presiune asupra sa. 


După cum companiile de servicii web (de ex.: Yahoo, MSN, Google) au, mai nou, servicii 
de mesagerie instant cu voce, se pot iniţia sesiuni web de consiliere individuală şi de grup. 
Condiţiile preliminare sunt: ambii / toţi partenerii de comunicare să aibă cont de utilizator 
la un canal de chat, să fie prezenţi concomitent în fata computerelor, să aibă căşti şi 
microfon, să posede abilităţi de editare şi utilizare a programului şi o stare de spirit 
favorabilă interacțiunii virtuale. 


Un sistem de telefonie alternativă prin Internet este Skype (cea mai nouă versiune se 
descarcă gratuit de pe: www.skype.com/products/skype/windows/), concern luxembur- 
ghez achiziționat recent de eBay. Utilizatorii sistemelor Skype pot vorbi gratuit între ei, în 
sistem de chat room de la PC la PC. Contra unei taxe pot apela şi pot fi apelati de la 
numere de linie fixă şi mobilă şi pot primi mesaje vocale, totul datorită aplicaţiei pe 
computer care transcende diferitele tipuri de conexiuni la rețea. Nivelul taxelor pentru 
convorbiri telefonice nu este cel practicat în telefonia convențională, ci depinde de gradul 
de liberalizare a serviciilor de telecomunicaţii din ţara de destinaţie, ca şi de volumul 
apelurilor din şi către acea ţară. Convorbirile sunt tarifate la fel când sunt efectuate din 
acelaşi loc de origine, actualmente în medie cu 0,017 eurocenti pe minut. Depozitul cerut 
este în valoare de 10 € şi se obţine cu cartea de credit, cec bancar sau ordin de plată. 
Studiul realizat în octombrie 2005 arată că adresabilitatea primară Skype este către tinerii 
cu vârsta sub 30 de ani, din care aproape jumătate rezidenţi europeni (alături de care sunt 
bine reprezentate Brazilia şi China cu câte 8,1% utilizatori). 


Populaţia ţintă 


Sfera serviciilor de consiliere s-a diversificat ca urmare a nevoilor tot mai sofisticate ale 
grupurilor-tinta. Cariera şi dezvoltarea profesională reprezintă o parte tot mai importantă 
în viaţa omului modern, angajat cu sau fără ştirea sa în construirea unei societăţi noi în 
ritm alert, neasemănătoare în fundamentele sale nici măcar cu cea de acum un deceniu. 
Schimbările de pe piaţa forţei de muncă (îmbătrânirea, profesionalizarea etc.), precum şi 
apariția unor specializări noi în domenii indirect productive (bursele, speculaţiile 
imobiliare, multilevel marketing etc.) determină nevoia persoanei de a primi sfat, 
îndrumare, informare, consiliere pentru ameliorarea rolului şi statutului său profesional. 


Filierele tradiționale de învăţare şi formare inițială nu reuşesc să acopere bogăţia de 
oportunități pe care le au astăzi elevii şi studenţii aflaţi în momentul luării unei decizii de 
studiu sau de angajare. De aceea, ei pot afla prin telefon despre oferta de burse, locuri de 
muncă, beneficii şi obligaţii asociate cu înscrierea lor într-un anumit program educaţional 

sau profesional, conditii speciale de acces, parcurs si finalizare. De asemenea, tinerii pot 
fi ajutaţi să-şi înţeleagă mai bine situaţia actuală, perspectivele şi opţiunile viabile. 


La telefon pot apela părinţii tinerilor care sunt în cumpănă asupra viitorului loc de muncă 
în domeniul public sau privat, între a rămâne în ţară sau a pleca în străinătate, în privința 
compatibilitatii lor cu postul pe care-l ocupă, motivaţia, satisfacția, salarizarea etc. 


Consilierea prin telefon este destinată şi adulților integrați profesional dar care vor o 
schimbare de carieră (fie că li se impune din exterior, fie că este o cerinţă internă de 
personalitate sau de conştiinţă) şi au nevoie de informaţii despre cum să abordeze un 
anumit tip de angajator, cultura organizaţională într-un sector dat de activitate etc.; la fel, 
persoanelor aflate în căutarea unui loc de muncă şi care nu au acces la alte surse de 
informare, la experienţe comparabile, nu au timp să exploreze pe cont propriu sau sunt în 
dificultate psihologică / emoţională. 


Personalul de conducere din companii poate contacta la telefon consilieri specializaţi în 
managementul resurselor umane sau în alte categorii de probleme cu care se confruntă. 
Sfatul aşteptat este un răspuns personalizat la probleme urgente sau amânate ale celor 
care trebuie să facă fata unor situaţii noi sau neobişnuite, despre care preferă să se 
consulte cu o terță persoană decât cu consiliul de administraţie sau cu superiorii. 


Exemple, studii de caz”, exerciţii 


Apelul primit la centrul de consiliere este de la un tânăr care află că postul său la firma 
unde lucrează urmează să fie afectat prin restrângere de activitate. Tânărul este îngrijorat 
pentru că nu pare să fie capabil a-şi păstra nici un loc de muncă pentru un timp prea 
îndelungat. 


Consilierul îl întreabă despre starea civilă şi situaţia familială; află că tânărul este „cap de 
familie”, are doi copii mici, locuieşte cu chirie şi are credite contractate pentru bunuri de 
folosinţă îndelungată. 


Situația obiectivă este că firma trebuie să renunţe la postul de asistent informatică pe care 
îl ocupase prin concurs clientul cu un an în urmă. Certificatul de absolvire a unui curs de 
specialitate şi certificatul profesional de la liceul din localitate îi asiguraseră obţinerea 
postului respectiv, dar nu îi garantează şi rămânerea în acelaşi domeniu de activitate. 


Consilierul vrea să afle ce alte abilităţi are tânărul şi ce îi place să facă în afara profesiei. 
Cu această ocazie clientul face referire la reparaţii şi îmbunătățiri electronice, industria 
muzicii etc. ca sectoare unde se pricepe şi care i-au adus satisfacţii încă din adolescenţă. 


? Preluat din seminarul “Consilierea profesională”, 16-19 martie 2004, Buşteni organizat pentru consilierii şi 
mediatorii muncii din reţeaua ADO SAH ROM. 

Pe plan emotional, tânărul se invinovateste pentru insecuritatea creată familiei sale, se 
teme că sotia îl va dispretui (chiar daca nu îi va spune), pentru că nu va putea să le asigure 
un trai decent. El sperase mai mult de la profesie, ştie că piaţa locurilor de muncă este 
fragilă în oraşul lor, dar considerase că punctualitatea şi îndeplinirea sarcinilor de serviciu 
îl recomandă pentru angajarea de termen lung şi chiar promovare. 


La întrebarea formulată de consilier despre iniţiativele şi contactele pe care tânărul le-a 
avut la locul de muncă, acesta îşi dă seama că nu a creat nimic nou, ci doar s-a conformat 
mecanismelor existente. În domeniile nevalorizate profesional şi la care tânărul este 
talentat se apreciază inovaţia, ideea neobişnuită, propunerea ce are un rol de ameliorare 
etc., fapte ce fac să înregistreze progrese uluitoare electrotehnica şi muzica. Se explorează 
apoi posibilitatea ca tânărul să înlocuiască munca de asistent informatician cu cea de 
depanator electronice şi/sau electrocasnice sau de animator la organizaţiile locale 
culturale sau de tineret. Întrebat ce beneficii întrevede la o nouă slujbă, tânărul spune că 
aşteaptă să găsească un nivel similar de prestigiu social şi o oarecare stabilitate financiară. 
Ideea de disk-jockey iese din discuţie... 


Consilierul îi recomandă ca în următoarele două săptămâni (cât durează preavizul) să 
folosească unele canale cu care se simte confortabil pentru răspândirea ştirii că se află în 
căutare de muncă (unii prieteni, foşti colegi, dar nu familia de origine sau alte rude). În 
acelaşi timp, va trebui să studieze atent bursa locurilor vacante (în presă şi pe website-uri 
cunoscute de el ca informatician) şi să trimită CV-uri la posibili angajatori. După această 
perioadă, pe aceeaşi cale sau în şedinţe faţă în fata vor putea discuta despre cum să-şi 
structureze scrisoarea de intenţie şi cum să se prezinte la un interviu, odată ce a reperat 
oferte avantajoase. 


Evaluarea metodei 


Avantaje: 
Consilierea prin telefon oferă următoarele avantaje în raport cu consilierea fata în fata: 


e existența unui post telefonic in cele mai multe case şi instituţii care asigură 
accesul şi intimitatea convorbirilor efectuate; 


e timpul economisit prin deplasarea la sediul serviciului de consiliere, aranjamente 
pentru supravegherea copilului, delegarea unor obligaţii personale; 


e evitarea eventualelor neplăceri create de întâlnirea cu persoane care nu cunosc 
esenţa şi beneficiile consilierii (de ex.: în sala de aşteptare); 


e oportunitatea pentru client de a lucra cu un specialist care nu se află în „aria sa de 
acoperire”; 

costuri pentru client şi consilier semnificativ sub nivelul celor pentru întrevederi 
fata în fata (între 25 şi 150% mai mici), chiar şi în condiţiile serviciilor telefonice 
gratuite; 


conservarea obligațiilor deontologice ale consilierului de a furniza servicii 
competente, a evita aducerea de prejudicii clienţilor sau declaraţiile false, a 
proteja confidenţialitatea informaţiilor, a obţine consimțământul informat al 
clienţilor pentru acţiunile viitoare; 


şansă suplimentară pentru clienţii cu dizabilități fizice de a beneficia de 
consiliere; 


la fel, pentru personalităţile ambivalente emoţional sau cu dificultăţi în stabilirea 
unui contact şi cu nevoia de păstrare a distanțelor securizante, ca şi pentru cei ce 
resimt vinovăţie aparentă sau întemeiată (Grumet, 1979). Pentru aceştia, telefonul 
este „o combinaţie strategică de intimitate şi siguranţă”; 


anonimatul conferă unor persoane cadrul propice pentru dezvăluirea de sine şi 
exprimarea gândurilor şi exteriorizarea sentimentelor; 


pentru unii clienţi creşte posibilitatea să exercite un control asupra procesului de 
consiliere, comparativ cu prezența într-un cabinet şi în imediata apropiere a 
practicianului; 


participarea la TSG - telephone support groups! şi includerea clienţilor în reţele 
de auto-sprijin; 


unele studii de follow-up in care clienții evaluau serviciile de consiliere prin 
telefon, majoritatea au semnalat cu satisfacţie comportamentele de ascultare şi 
feedback, înţelegere şi compasiune, sprijin şi îndrumare necondiționată (Lester, 
1995); 


rapiditatea programării şi livrării şedinţelor de consiliere prin telefon; 


flexibilitatea condiţiilor de desfăşurare a consilierii prin telefon (în confortul 
casei, în pauza de masă, în timpul unei călătorii); 


clientul receptiv la metodologia consilierului invata abordarea şi încearcă să o 
aplice adecvat şi în rezolvarea altor situaţii de viaţă neplăcute; 


încheierea convorbirii cu un plan de acţiune. 


Dezavantaje: 


clienţii slab motivaţi sau nemotivati pentru consilierea fata în fata nu vor avea un 
partener care să îi motiveze pentru forme alternative de relationare; 


10 Grupuri de suport prin telefon 

pe de o parte, se reduce posibilitatea practicianului de a impresiona prin: birou 
încăpător şi bine dotat, diplome, certificate şi alte referinţe afişate la vedere, 
charismă etc. Despre competenţa consilierului rămâne să vorbească doar calitatea 
comunicării şi efectul emoţional la distanţă; 


persistenta în conştiinţa publică vulgară a unui stigmat ataşat consilierii sau 
terapiei, respectiv persoanelor care apelează la acest gen de servicii fie mijlocite, 
fie nemijlocite; 

imposibilitatea de a asigura prin telefon securitatea unui client care pare să aibă 


nevoie acută de spitalizare sau tratament specific; 


dificultăţi în îndeplinirea responsabilităţi de a evalua continuu procesul în sine şi 
rezultatele actului de consiliere prin telefon; 


deşi se cunosc codurile de comunicare, nu se poate controla traficul de informaţie 
şi destinația ultimă a datelor circulate prin sisteme tip Skype. Unele companii şi 
corporaţii europene le-au declarat deja interzise; 


riscul ca discursul consilierului să devină conversational şi să îşi piardă 
dominanta terapeutică, formativă; 


incidenţa sporită a telefoanelor obscene sau nefinalizate, deoarece clientul nu se 
simte obligat să respecte un „contract de consiliere”. 

Consilierea multiculturala 


Petre BOTNARIUC 


Institutul de Stiinte ale Educatiei, Bucuresti 


Istoric 


Problema comunicării cu oamenii dintr-o altă cultură şi căutarea unor mijloace de a 
depăşi dificultăţile de înţelegere este comună tuturor epocilor istorice. 


Ca domeniu al consilierii, multiculturalismul reprezintă, totuşi, o abordare recentă. După 
cum arată Puukari (2005), „cu toate că la începutul secolului XX consilierii carierei 
încercau să găsească modalităţi de a răspunde nevoilor profesionale ale minorităţilor 
etnice din SUA, acestea erau adesea excluse din practica propriu-zisă din cauza 
discriminării şi prejudecatilor, iar înţelegerea fundamentelor culturale era foarte limitată.” 


Naşterea consilierii multiculturale (anii '50). În acea perioadă consilierii din SUA iau în 
considerare problemele afro-americanilor sau altor minoritari care se confruntă cu 
problema segregării, rasismului şi prejudecatilor, iar „consilierea şi orientarea pentru 
minorităţi se centra pe asimilarea minorităţilor în societatea americană” (Copeland, 1983; 
Jackson, 1995, apud Launikari et al., 2005). Sunt scrise şi primele articole despre modul 
în care consilierea poate lua în considerate fundamentul cultural al clienţilor minoritari. 


Debutul consilierii multiculturale (anii '60). Mişcarea drepturilor civile şi Legea 
drepturilor civile promulgată în 1964 în SUA au avut un impact puternic asupra 
dezvoltării consilierii multiculturale, întrucât facilitează o mai largă înţelegere a 
diferenţelor, prin recunoaşterea drepturile culturale ale diferitelor grupuri din societate. 
Astfel, „scopurile consilierii încep să se schimbe de la asimilarea minorităţilor la 
recunoaşterea şi aprecierea diferenţelor culturale” (Copeland, 1983, apud Launikari et 
al., 2005). Deşi se foloseşte frecvent termenul de consilierea minorităţilor, accentul cade 
acum pe disponibilitatea consilierului de a răspunde adecvat situaţiei. În aceeaşi perioadă 
se intensifică semnificativ cercetările în aria multiculturalitatii, în special, pentru 

identificarea nevoilor „persoanelor diferite / dezavantajate cultural’ (Jackson, 1995). 
Rezultatele acestor cercetări tind să influenţeze şi consilierea din ţările europene. 


Cristalizarea aspectelor multiculturale în consiliere (anii '70-'80). Odată cu începutul 
anilor ’70 interesul pentru consilierea multiculturală creşte semnificativ în multe tari ale 
lumii. Termenul de consilierea minorităţilor este acum înlocuit cu cel folosit şi în prezent 
de consiliere multiculturală sau crosculturală. Sunt scoase în evidenţă limitările unor 
instrumente psihologice tradiţionale care erau părtinitoare din punct de vedere cultural şi 
nu erau valide pentru persoanele aparţinând altor culturi, decât cea dominantă. După cum 
arată (Parker; Mayers, 1991, apud Launikari et al., 2005) această tendinţă este reflectată 
chiar de schimbarea numelui unei instituţii de profil Asociația pentru problemele 
persoanelor de culoare îşi schimbă numele în Asociaţia pentru consiliere şi dezvoltare 
multiculturală. Accentul se deplasează acum asupra întregului proces de consiliere. Tot în 
această perioadă, sunt incluse module de formare multiculturală în programele de formare 
iniţială a consilierilor (Hills; Strozier, 1992, apud Launikari et al., 2005). 


Consilierea multiculturală ca forţă teoretică majoră în consilierea carierei (1990 - până 
în prezent). Deşi în anii '90 aspectele multiculturale sunt extrem de bine fundamentate 
din punct de vedere teoretic, se simte nevoia adoptării unor documente de etică 
profesională care să întărească necesitatea conştientizării aspectelor multiculturale din 
partea practicienilor. În 1991, Pedersen scoate o ediţie a Jurnalului de consiliere şi 
dezvoltare dedicată multiculturalismului ca a patra forță în consiliere în care sunt 
abordate diferitele perspective ale sinelui: existenţială, comportamentală, cognitivă, 
socială (Sue, 1996, apud Launikari et al, 2005). 


Fundamente teoretice 


Contextul socio-demografic 


Mobilitatea populațiilor reprezintă una din trăsăturile definitorii ale societăţii 
contemporane, fenomen care sporeşte incidenţa situaţiilor în care diferite culturi împart 
acelaşi spaţiu şi trebuie să respecte norme sociale mai mult sau mai puţin concordante cu 
cele ale culturii de provenienţă. Convietuirea minorităţilor etnice cu populaţia majoritară, 
care practică un alt model cultural, este pentru acestea un factor de stres şi inadaptare. 


Europa este unul dintre cele mai multiculturale continente din punct de vedere etnic, 
cultural, religios şi lingvistic, cuprinzând 44 de state independente cu o populaţie totală de 
aproape 728 de milioane de persoane. Cu toate acestea, multi europeni au o convingere 
adânc înrădăcinată a necesităţii omogenitatii culturale a naţiunilor, identitatea naţională 
fiind considerată strâns legată de identitatea culturală. 


Diversitatea lingvistică reprezintă o resursă culturală bogată, iar Europa însumează 77 de 
limbi autohtone şi 17 dialecte vorbite. Dintre limbile celor 48 de minorităţi din Europa, 
23 sunt în pericol de dispariţie. Cu toate acestea, ţinând cont de faptul că peste 76 de 

milioane de oameni din Europa folosesc în mod curent o limbă care nu este limba cea mai 
vorbită sau cea oficială „Europa este şi va rămâne asemenea unui turn Babel” (CE, 1996, 
apud Launikari şi Puukari, 2005). 


Fundamente culturale care impun intervenţii specifice 


Practicile de ajutorare sunt condiţionate cultural. Întrucât consilierea formală nu există în 
toate culturile, iar concepția euro-centrică despre lume este diferită de alte concepții 
despre viaţă, teoria şi practica orientării şi consilierii formale nu se aplică uşor unor 
oameni din alte contexte culturale. Întrucât a apărut în cultura occidentală, psihologia 
serveşte cel mai bine oamenilor din această cultură. Peavy şi Li (2003, Launikari şi 
Puukari, 2005), atrag atenţia că dacă psihologia şi activităţile bazate pe aceasta (precum 
consilierea) nu îşi schimbă abordarea persoanelor provenite din alte medii culturale, 
teoriile şi practicile curente vor deveni desuete şi irelevante pentru grupuri de persoane 
din ce în ce mai mari. Consilierea ca un sprijin social nu este un lucru comun pentru cele 
mai multe culturi. 


Există o serie de dimensiuni culturale care trebuie respectate în procesul de orientare în 
contexte interculturale. 


Dimensiunea dreapta-stânga: diferite culturi asociază înţelesuri diverse acestor două 
cuvinte; dreapta înseamnă de multe ori şi corect, just, în timp ce stânga se asociază 
sensului de viclean, incorect, murdar. Contrarierea acestor fapte poate accentua starea de 
stres şi marginalizare deja existentă prin conştientizarea diferenţelor fata de majoritari. 


Dimensiunea vizuală sau audio-tactilă: aceste simţuri umane sunt strâns legate de 
mijloacele de comunicare umană, existând deosebiri semnificative între culturi în ceea ce 
priveşte modul preferenţial de receptare / emisie a mesajelor. Unii oameni au o orientare 
mai puternică spre mesajele vizuale, în timp ce alţii sunt mai deschişi stimulărilor 
audio-tactile. În culturile occidentale învăţarea se face preponderent prin citirea textelor 
scrise proces care dezvoltă îndeosebi memoria vizuală, în timp ce în alte culturi şi „în 
societăţile tradiţionale unde doar un mic număr de oameni sunt alfabetizati, majoritatea 
învăţa din poveşti, anecdote, cântece, alegorii şi fabule spuse de povestitori, părinţi, preoți 
etc. care transmit prin aceste mijloace un set de cunoştinţe, valori şi credinţe ... oamenii 
dezvoltându-şi memoria din ceea ce aud” (Garcea, 2005, apud Launikari şi Puukari, 
2005). Societăţile tradiționale sunt asociate de Marshall McLuhan (1962, apud ibid) 
culturilor dominate de auz şi definite prin intuiţie şi primatul colectivităţi, iar cele 
moderne şi tehnologizate identificate prin simţul văzului, rationalism şi individualism. 


Cele cinci valori culturale specifice. Acestea sunt identificate de Hofstede (1988, apud 
ibid) şi vizează distanţa de putere, evitarea incertitudinii, individualism vs. colectivism, 
masculinitate vs. feminitate şi dinamism confucian: 


e distanța de putere se referă la diferenţa de statut şi atitudine dintre indivizii 
aflaţi în diferite poziţii ierarhice. Aceasta implică diferite niveluri de respect 
faţă de părinți, profesori, superiori, vârstnici etc. Printre culturile cu un înalt 

nivel al distanţei de putere se numără cele asiatice in care împăratul, 
conducătorul sau directorul companiei sunt priviți cu deosebit respect, în 
timp ce în societățile occidentale statutul unei persoane în cadrul unei 
instituţii se poate schimba în decursul carierei; 


evitarea incertitudinii reprezintă măsura în care indivizii caută să evite 
situaţiile incerte sau neprevăzute. „Oamenii foarte organizaţi intră în panică 
uşor atunci când ceva nu merge cum trebuie, in timp ce alţii, aparent mai 
puţin organizaţi pot fi mai flexibili în rezolvarea situaţiilor neprevăzute”. 
Hofstede identifică trei modalităţi prin care omul încearcă să evite 
incertitudinea: tehnologia văzută ca o protecţie a cetăţenilor față de dezastre 
naturale şi războaie; normele juridice care tin sub control comportamentul 
uman şi religia care transcende realitatea şi limitele umane; 


individualism vs. colectivism vizează relaţiile dintre un individ şi comunitate. 
În societăţile individualiste oamenii tind să se preocupe, în primul rând, de ei 
înşişi şi de familiile lor, în timp ce în societăţile colectiviste există legături 
sociale mai strânse ce formează grupuri puternice şi coezive; 


masculinitate vs. feminitate se referă la diviziunea de gen a rolurilor şi 
valorilor în societate. În societăţile orientate pe masculinitate rolurile de gen 
se disting cu claritate: bărbatul trebuie să fie asertiv, puternic, centrat pe 
succesul material; iar femeile să fie mai modeste, blânde şi centrate pe 
calitatea vieţii. În societăţile orientate pe feminitate nu există o demarcaţie 
foarte clară între roluri, atât bărbaţii cât şi femeile pot îndeplini roluri 
considerate de alte culturi ca fiind specifice de gen. 


dinamismul confucian se întâlneşte în ţările din estul îndepărtat, în unele zone 
din Africa şi din Orientul Mijlociu. Aceste culturi au o orientare pe termen 
lung caracterizată prin stabilitate, tradiţie, perseverenţă şi un puternic 
sentiment al datoriei. Culturile cu o orientare pe termen scurt acordă o mare 
importanţă protejării imaginii de sine, reputației, demnităţii şi prestigiului. 


Există şase modele mentale care condiţionează acţiunile şi comportamentele oamenilor: 

modelul competiţiei, în care câştigătorului ia totul, este specific culturilor cu 
un înalt nivel de competitivitate, cu o distanță mică de putere, un înalt 
individualism şi masculinitate şi o nevoie scăzută de evitare a incertitudinii; 


modelul reţelei se bazează pe consens şi presupune o distanţă mică de putere, 
individualism şi feminism şi oricine poate participa la luarea deciziilor; 


modelul organizării familiale se bazează pe loialitatea şi ierarhia membrilor 
săi, pe o înaltă distanţă de putere, pe colectivism şi masculinitate, cât şi pe 
devotamentul faţă de grupul de referință; 


modelul organizării piramidale bazat pe loialitate, ierarhie şi ordine, cu un 
înalt nivel al distanţei de putere, colectivism şi evitarea incertitudinii; 


modelul sistemului solar defineşte culturile cu ierarhii puternice şi birocratie 
impersonală şi se caracterizează prin distanţă de putere şi individualism; 


modelul „maşinii bine unse” se întâlneşte în culturile care pun accent pe 
ordine socială şi administrativă şi se defineşte printr-o redusă distanţă fata de 
putere, o înaltă nevoie de evitare a incertitudinii şi urmarea scrupuloasă a 
procedurilor şi regulilor. 


Factorii migraţiei şi atitudinilor negative 


În ceea ce priveşte motivația migrării oamenilor Organizaţia Internaţională a Migratiilor 
identifică două categorii de factori: 


factori de atracţie către tara de destinaţie: venit superior, condiţii de viață mai 
bune, experienţa de emigrare a unor persoane cunoscute, perspective bune de 
angajare şi libertate individuală sporită; 


factori de respingere din ţara de origine: războaie sau conflicte etnice, 
persecuție religioasă şi politică, foamete, dezastre naturale. 


Factorii socio-economici care determină atitudinile intolerante fata de minorităţi sunt 
(Launikari şi Puukari, 2005): 


experienţa şomajului, deteriorarea perspectivelor socio-profesionale; 


nivelul scăzut de educaţie (cu cât acesta este mai scăzut, cu atât este mai înalt 
gradul de intoleranta); 


lipsa relaţiilor de rudenie (înrudirea cu persoane aparţinând minorităţilor 
diminuează considerabil atitudinile rasiste şi xenofobe); 


afilierea politică (persoanele cu opţiuni politice de dreapta au atitudini mai 
radicale fata de minorităţi). 


Se pot identifica patru tipuri de atitudini (Thalhammer, 2001, apud Launikari şi Puukari, 
2005): activ tolerantă, pasiv tolerantă, ambivalentă şi intoleranta,. 


Atitudinea Cailegoia 
activ toleranti | pasiv toleranti | ambivalenti intoleranti 
a tanta / angoasa fata a tanta S |a tanta angoasa 
ceeptant îi a t SARPY f acceptanta slabă EP t BORSA 
de grupul minoritar puternică nulă puternică 
rupul minoritar A ee 
BRS ; total de acord | de acord neutru total împotrivă 
imbogateste societatea 
asimilare / integrare; uternic | 
i : LPE TS P slab pentru slab puternic pentru 
renunţă sau işi păstrează pentru A AI SE 
: 5 : integrare asimilare asimilare 
propria cultură integrare 
politici anti-rasism sprijin activ nu sprijină neutru total împotrivă 

Competentele multiculturale ale consilierului 


Consilierea multiculturală implică nu atât cunoştinţe despre alte culturi, cât „o înţelegere 
a proceselor complexe de socializare şi construire a viziunii despre lume, a atitudinilor, 
valorilor şi normelor indivizilor” (Seeley, 2000, apud Launikari şi Puukari, 2005). 


Sue (1996, apud idem) sistematizează competențele multiculturale ale consilierilor în trei 
categorii, fiecare necesitând o analiză din perspectiva convingerilor, atitudinilor, 
cunoştinţelor şi abilităţilor: 


e conştientizarea propriilor perspective, valori şi preferinţe; 


e înțelegerea concepţiei despre lume a clienţilor diferiţi din punct de vedere 
cultural; 


e abilitatea dea dezvolta strategii şi tehnici adecvate de intervenţie. 


Dincolo de situaţiile clar multiculturale care implică lucrul cu minorităţi sau imigranţi, 
orice situaţie de consiliere are o faţetă multiculturală, deoarece aşa cum arată Launikari şi 
Puukari (2005) „consilierii trebuie să fie conştienţi de faptul că toţi clienţii aduc în 
procesul de consiliere şi orientare întreaga lor istorie şi cultură personală unică (de gen, 
clasă socială, credinţă, limbă etc).” Faptul că multe din teoriile tradiţionale ale consilierii 
carierei sunt părtinitoare din punct de vedere cultural ridică obstacole în calea identificării 
adecvate a nevoilor unor clienţi ce provin din culturi diferite. 


Schimbarea opticii fata de minoritățile culturale 


În multe tari europene ideea de pluralism cultural a început să prindă rădăcini, admițând 
ideea că „minoritățile trebuie integrate şi nu discriminate pe baze etnice şi ar trebui ... să 
fie chiar încurajate să-şi păstreze culturile originale” (Pitkanen, 2005, apud idem). 
Populaţia majoritară trebuie învățată să valorizeze alte culturi pentru potenţialul lor de 
îmbogăţire a propriei culturi. Pluralismul admite ideea că există anumite standarde morale 
universale aplicabile tuturor fiinţelor indiferent de originile naţionale, culturale, sociale 
sau religioase, oamenii fiind în acelaşi timp şi similari şi diferiți (Matilal, 1991). 


Comunicarea interculturală 


Comunicarea interculturală este „procesul de negociere a sensurilor între oameni care 
aparţin unor culturi diferite, revelând regulile „jocului social” şi făcând diferite concesii şi 
refuzuri pentru a ajunge la un acord asupra modului ideal de a atinge scopul comunicării, 
care este înţelegerea reciprocă” (Launikari, 2005). Aceasta are loc „ori de câte ori 
comunicăm cu oameni din alte grupuri pe care îi percepem ca fiind diferiţi” (Dodd, 1991, 
apud idem). Elemente de diferenţă sunt legate de: limba de comunicare, modul de a se 
îmbrăca, de salut, atitudinea față de muncă, petrecerea timpului liber, punctualitate, 
profesionalism etc., şi presupune schimbarea limbii de comunicare, resetarea întregului 
cadru de referinţă ce tine de: valori, obiceiuri şi stil de viata. 


406 


Situatiile multiculturale impun adecvarea procesului comunicării prin luarea in 
considerare a  specificităţii interlocutorului. Comunicarea  monoculturală vizează 
interacțiunile dintre membrii aceleiaşi culturi care au similarități în comportamente, 
credinţe, limbaj şi valori şi se bazează, în principiu, pe definiții comune ale mediului 
înconjurător, cât şi pe un acord asupra normelor şi tradiţiilor. Aceste similarități permit 
membrilor aceleiaşi culturi să anticipeze comportamentul celorlalți şi să îşi asume o 
percepţie comună a realității (Launikari, 2005). 


Competența interculturală este „abilitatea de a comunica eficient şi adecvat într-o 
varietate de contexte culturale” (Bennett, 2003, apud Launikari, 2005). Acestea sunt 
compuse din trei categorii de abilități: cognitive, comportamentale şi 
afectiv-motivationale (vezi şi Tabelul următor): 


e abilitățile de cunoaştere includ: auto-conştientizarea culturală, înţelegerea 
specificului cultural, a modelelor de dezvoltare a identităţii, cât şi a 
proceselor de adaptare culturală; 


e abilitățile comportamentale se referă la: managementul interacțiunilor cu 
ceilalţi, al stărilor de stres şi anxietate, ascultarea, observarea, adaptabilitatea 
socială, empatia, dezvoltarea relaţiilor, definirea şi rezolvarea problemelor; 


e abilitățile afectiv-motivationale au în vedere: curiozitatea, deschiderea, 
răbdarea, toleranța, perseverenta, flexibilitatea, iniţiativa de a explora alte 
culturi, respectul pentru valorile şi credinţele altora şi sensibilitatea fata de 
armonia de grup şi interpersonală. 

Tabel 1 


Caracteristicile culturale ale unor culturi majore 


hispanici (America latină, Centrală şi de Sud) 


asiatici 


africani 


Colectivism - interdependenta personală 
caracterizată prin senzitivitate fata de mediul fizic şi 
social, empatizarea cu alţii, sacrificarea interesului 
personal în favoarea grupului de referinţă, apelul în 
caz de nevoie la sprijinul membrilor grupului 
apropiat. 

Simpatia - preferința pentru relaţiile sociale lipsite 
de conflicte care să protejeze imaginea de sine şi 
demnitatea membrilor grupului de apartenenţă. 
Respectul - fata de alţii bazat pe statut social sau 
familial, gen, vârstă. 

Marianismul - un rol de gen prin care se aşteaptă 
de la femeie să imite spiritualitatea Fecioarei Maria 
şi să suporte suferinţa cauzată de bărbaţi, să fie 
pasivă, dependentă şi devotată familiei şi casei. 


Familismul - rolul central al familiei, 
comunităţii sau grupului. Socializarea / 
dezvoltarea conştiinţei colectiviste în cadrul 
familiei extinse. 

Confucianism, Taoism sau Buddhism - 
reprezintă filosofiile care definesc morala 
personală, relaţiile sociale şi rolul în cadrul 
comunităţii. 

Interdependenta - persoana trebuie să 
funcţioneze în armonie în cadrul contextului 
social. 

Relaţiile ierarhice - obligaţiile şi datoriile 
fata de grup sunt definite de rolul social. 
Respectul faţă de autorităţi. 

Pietatea filială - legătura dintre părinte şi 
copil este mai importantă decât oricare alta. 
Emoţiile - sunt exprimate mai degrabă prin 
acţiuni decât verbal. 

Bărbaţii sunt valorizati mai mult în 
comparaţie cu femeile. 

Mintea şi corpul sunt indivizibile 


Spiritualitatea - credinţa că o fiinţă 
supremă sau forţe imateriale hotărăsc 
ce se întâmplă în viaţa de zi cu zi a 
oamenilor. 

Armonia - legătură puternică a 
sinelui cu mediul şi sincronizarea 
activităţii în funcție de acesta. 
Mişcarea - este definitorie pentru 
conduita personală. 

Afectivitatea - mintea - corpul - sunt 
strâns legate şi menite să funcționeze 
în echilibru. 

Comunitarism - grupul sau 
comunitatea determină identitatea 
personală şi sunt la fel de importante 
ca şi propria persoană. 
Expresivitatea - stilul 
comportamental exprimă unicitatea 
personalității. 


Descrierea metodei 


Dupa Kerka (1992, apud Launikari et al., 2005) principiile consilierii multiculturale sunt 
următoarele: 


Stabilirea unui climat de acceptanfa - clienţii trebuie încurajați să fie ei înşişi 
în cadrul grupului multicultural, să-şi pună în valoare propria cultură şi să o 
înţeleagă şi pe a celuilalt. 


Promovarea unei imagini de sine pozitive - a vedea fiecare client ca pe un 
individ unic şi valoros care are cu ce să contribuie în procesul consilierii şi 
integrării sociale; consilierul trebuie să edifice la client un sentiment de 
progres şi succes. 


Grupul reprezintă o sursă de învăţare pentru fiecare - indivizii provenitii din 
medii culturale foarte diferite imbogatesc resursele de învăţare ale membrilor, 
iar consilierul trebuie să îi înveţe pe clienţi să îşi împărtăşească experienţa. 


Construirea relaţiilor interpersonale - dezvoltarea acestor relaţii în timpul 
procesului de consiliere ajută la stabilirea legăturilor cu viaţa reală şi colegii 
din diferite organizaţii, relaţiile stabilite în cadrul consilierii multiculturale de 
grup vor fi reactualizate şi valorizate în viaţa reală; lipsa contactelor şi a 
prietenilor reprezintă un factor important de stres pentru membrii 
minorităților. 


Flexibilitatea programului de consiliere - care trebuie să fie semnificativ 
pentru clientul minoritar, prin intervenţii relevante care să se adreseze 
experienţelor şi temerilor reale ale acestora, pentru a determina o motivare 
superioară; actul consilierii va promova recunoaşterea, înțelegerea şi 
acceptarea diversităţii culturale şi unicitatii individuale. 


Acţiuni pregătitoare şi de susținere 


Consilierul va încerca să asigure (Sundberg; Sue, 1989, apud idem): 


înţelegerea scopului şi aşteptărilor fata de şedinţa de consiliere; 


dezvoltarea atitudinilor favorabile înţelegerii interculturale şi a abilităților de 
comunicare ale clienţilor; 


înţelegerea şi menţionarea condiţiilor externe ale clienţilor; 


înţelegerea şi distingerea de către consilier a elementelor culturale universale 
şi specifice în procesul de consiliere. 

Pe langa acestea, Launikari (2005) identifica trei concepte legate de relatia de consiliere 
multiculturala ce trebuie constientizate de consilier pentru evitarea efectelor negative: 


transferul unor experienţe trecute nerelevante poate determina afişarea unui 
rasism neintentionat fata de clienţii ce provin din medii culturale diferite; 
pentru a evita această situație consilierul trebuie să-şi conştientizeze 
constructele culturale personale (concepţii părtinitoare, experienţe neplăcute 
întâmplătoare, stereotipuri şi prejudecăţi). Astfel, înaintea începerii sesiunii 
de consiliere, consilierul trebuie să îşi răspundă la două întrebări: „Ce 
reprezint eu pentru client? şi Ce reprezintă clientul pentru mine”; 


autenticitatea relaţiei dintre consilier şi client are o mare importanță, iar 
relația umană în sine poate reprezenta un fundament pentru o consiliere 
multiculturală de succes, prin urmare aceasta ar trebui cultivată şi întreţinută 
pe parcursul întregului proces de consiliere” (Puukari, 2005), iar „empatia, 
respectul necondiţionat şi congruenta facilitează o consiliere eficace” (Carter, 
1985, apud idem); 


alianța de lucru impune stabilirea unei legături afective, dar şi rationale cu 
clientul şi clarificarea motivatiei acestuia prin stabilirea scopurilor 
întrevederii de consiliere, rezolvarea problemelor şi realizarea de planuri 
pentru viitor, de comun acord; pentru asigurarea angajării clientului în 
soluţiile identificate şi asumării consecinţelor, consilierul trebuie să acorde 
suficient timp pentru clarificarea acestor aspecte, ţinând seama de faptul ca 
acei clienţi care nu au mai beneficiat de consiliere ar putea avea o imagine 
total deformată despre natura serviciilor de consiliere (de ex.: persoanele 
provenite din culturi colectiviste, în care autorităţile sunt tratate cu un înalt 
respect şi problemele personale sunt rezolvate în familie, consideră că a 
merge la un consilier (o persoană străină), pentru a-şi discuta problemele 
personale şi a răspunde la întrebări sau „a da raportul” despre ce li s-a mai 
întâmplat are o conotaţie negativă, nu inspiră încredere şi induce sentimentul 
că ar fi urmăriţi. Consilierul va explica de la început clientului şi va accentua 
că trebuie să lucreze împreună pentru a soluţiona problemele. 


Totodată, consilierul trebuie să se asigure de disponibilitatea de cooperare a clientul, de 
dorinţa acestuia de a ajunge la soluţii de compromis pentru a găsi răspuns la probleme. În 
procesul comunicării consilierul trebuie să ţină seama de întregul complex de elemente ce 
pot defini clientul, să identifice cadrul cultural al acestuia şi apoi să încerce să-l cunoască 
din punct de vedere al caracteristicilor personale. La primul contact, consilierul trebuie să 
îşi clarifice atitudinea clientului fata de serviciul de consiliere, care poate varia de la una 
pozitivă la una total refractara şi, în aceste cazuri, să adopte măsuri adecvate. Potentialele 
întrebări ale clientului ar putea fi: 

1 


3 


Cat de multe fapte cunoaste consilierul despre mine? 


2 Oare chiar îi pasă consilierului despre situația mea? 


Ce aşteaptă consilierul de la mine? 


Clientul ideal consideră că: 1. Nu se ştie nimic despre el, dar are sentimentul că este o 
persoană valoroasă care poate împărtăşi multe lucruri; 2. Consilierului s-ar putea să nu-i 
pese de el, dar îi pasă de problemele sale şi este în măsură să i le rezolve; 3. Consilierul 
aşteaptă o discuţie deschisă şi este dispus să îi ofere opinia sa despre potenţiale soluţii la 
problemele sale. În acest caz, consilierul poate trece direct la rezolvarea problemei 
concrete a clientului. 


Clientul dificil care are unele atitudini negative şi-ar putea răspunde: 1. Consilierul nu ştie 
nimic despre mine, cine sunt eu de fapt, de unde vin şi ce obişnuiam să fac înainte; 2. 
Consilierul nu poate înţelege adevăratele mele probleme; el este un angajat, iar meseria 
lui este să primească oameni cu probleme precum am eu, dar nu mă pot aştepta la prea 
multă înţelegere din partea sa; 3. Consilierul aşteaptă de la mine să vorbesc despre 
problemele mele, iar el va găsi soluţii. În această situaţie, consilierul trebuie să ajute 
clientul mai întâi să depăşească problemele de neîncredere şi de raportare nefavorabilă 
fata de serviciile de consiliere. 


Consilierul va încerca să asigure condiţii cât mai favorabile pentru o comunicare 
eficientă cu clientul. Pentru aceasta el va explica direct clientului ce este de fapt 
consilierea, care sunt rezultatele aşteptate şi va clarifica „regula jocului”. „Clientul trebuie 
să parcurgă lungul drum de la suspiciune la încredere.” Atunci când s-a obţinut încrederea 
clientul, acesta aşteaptă rezultate tangibile în viaţa sa de zi cu zi (Batumubwira, 2005, 
apud idem). 


Consilierul trebuie să înțeleagă şi să fie receptiv la cultura clientului. În relaţia de 
consiliere, trebuie conştientizate şi evitate reacţiile involuntare negative generate de 
contactul intercultural. Reacţiile inconştiente trebuie aduse la suprafaţă şi controlate în 
mod rațional. Consilierul trebuie să înțeleagă că, adesea, ceea ce la prima vedere pare un 
comportament deplasat nu este altceva decât un comportament diferit, reuşind astfel să 
pună bazele unei comunicări interculturale. 


Membrii unei minorităţi trebuie ajutaţi în procesul integrării prin asocierea iniţială cu 
co-nationali, dar, în continuare, trebuie încurajați, treptat, să aibă contacte interculturale 
cu membrii culturii majoritare, altfel se va ajunge la adâncirea discrepantelor dintre 
comunitățile minoritare şi societatea majoritară. 


Pentru câştigarea şi menţinerea încrederii clienţilor refractari este esenţială respectarea 
principiilor etice de consiliere. Situatiile care ar putea crea clientului neplăceri din partea 
instituţiilor statului, trebuie tratate de consilier cu mare atenţie 


Consilierul, totodată, trebuie să treacă de la etnocentrism la etnorelativism prin efortul de 
conştientizare culturală. Emocentrismul reprezintă concepţia prin care propriului grup 
cultural sau etnic i se acordă cea mai mare importanţă, în timp ce altora li se atribuie un 
rol periferic, diferenţele sunt considerate inexistente, iar ceilalţi sunt judecaţi ca inferiori 
după propriile standarde şi obiceiuri. Emorelativismul consideră că nici un grup nu este 
central sau periferic, diferenţele fata de ceilalţi trebuie să fie integrate pe deplin şi acceptă 
mai multe standarde şi obiceiuri, datorită abilității de adaptare a propriului comportament 
şi gândiri în conformitate cu o varietate de contexte multiculturale. 

Pentru a sprijini adaptarea imigrantilor la noua cultura este important sa li se ofere la 
început un loc de muncă în compania altor muncitori imigranți cu un background cultural 
similar, iar ulterior aceștia trebuie motivaţi să fie integrați in medii cu muncitori din alte 
medii culturale pentru a fi motivaţi pozitiv în procesul integrării în noua cultură. 


Cultura nu este ceva cu care ne naştem, ci mai degrabă ceva pe care o învăţăm. Pe de altă 
parte, cunoştinţele culturale sunt necesare pentru învăţarea multiculturală, dar sunt 
insuficiente. „Consilierii ar trebui să înţeleagă că propria lor cultură nu reprezintă 
singurul mod corect de a gândi, ci doar unul printre multe altele” (Pitkanen, 2005, apud 
Launikari şi Puukari, 2005). 


În funcţie de context, nevoile clienţilor şi profilul lor personalitate se pot adopta diferite 
metode pentru consilierea in contexte multiculturale. Importantă este însă înțelegerea 
vieţii clienţilor prin ascultarea ideilor şi atitudinilor lor despre viaţă, dorinţele şi 
speranţele de viitor, modul cum doresc să acţioneze pentru a-şi realiza aspiraţiile etc. 


Modelul de intervenţie Johansson în trei etape (cu aplicaţie în consilierea emigranților): 
familiarizarea, viata mea şi planificarea viitorului (Launikari; Puukari, 2005). 


Acest model presupune o succesiune de exerciţii ce pot fi adaptate în funcţie de specificul 
grupului. Trebuie identificată şi utilizată modalitatea optimă de exprimare a clientului, 
întrucât unii preferă să vorbească, alţii să se exprime în scris sau să deseneze. Uneori este 
preferabil să se ofere clientului posibilitatea de a produce materialele cerute în limba 
maternă, fapt care poate necesita prezenţa unui translator. 


1. Familiarizarea 


Scopul exerciţiilor este să ofere participanţilor oportunitatea de a relata aspecte 
semnificative despre ţara natală şi să genereze o atmosferă relaxată şi de încredere. Se 
acordă suficient timp pentru familiarizarea cu ceilalți membri ai grupului. Exerciţiile 
trebuie să-i motiveze pe participanţi să se integreze în grup şi să-i ajute să se concentreze 
pe obiectivele principale ale grupului. 


1.1. Harta lumii: Consilierul trasează o hartă a lumii pe podea, iar fiecare 
participant se aşează în locul lui de provenienţă. Pe rând, fiecare se prezintă, 
spunându-şi numele şi amintind câteva lucruri de care sunt mândri, legate de 
locul naşterii (relief, climă, mâncare, muzică, dans etc.). 


1.2. Interviu de grup: Se formează perechi de câte două persoane şi fiecare îşi 
intervievează pe rând partenerul. Întrebările interviului pot fi despre familie, 
mutatul din tara natală, hobby-uri etc. În final, fiecare îşi prezintă partenerul 
în faţa grupului. 


1.3. Casa în care m-am născut. Fiecare trebuie să se gândească la casa în care a 
copilărit şi să relateze celorlalți anumite aspecte despre aceasta. Participanţii 
pot motiva semnificația părăsirii mediului de origine. 

2. Viata mea 


2.1. Spaţiul de viata. Acest exerciţiu vizează finalitatile consilierii, anume 
clarificarea obiectivelor şi planificarea dezvoltării profesionale; cu toate 
acestea, discuţiile nu trebuie să se limiteze doar la ofertele educaţionale şi la 
piaţa muncii. Ființa umană trebuie abordată în mod global, munca 
reprezentând doar o dimensiune a vieţii. Pentru a oferi un cadru pentru 
înţelegerea adecvată a dimensiunii profesionale şi a propriei vieţi, membrilor 
grupului li se solicită să examineze propriul spaţiu de viata şi să îl exprime 
prin diferite modalităţi de expresie. În final, li se cere participanţilor să 
explice grupului aceste producţii, semnificaţia lor legată de propria carieră, 
sarcina consilierului fiind de a semnala aspectele problematice şi alternative 
pertinente pentru fiecare membru. 


2.2. Linia vieţii. Fiecare client trebuie să ilustreze în mod liber pe hârtie propria 
viaţă în diferitele ei ipostaze, de la naştere până în prezent. Membrii grupului 
trebuie să se centreze pe momentele cheie ale carierei (începutul şcolii, 
alegerea unor specializări pe parcurs, schimbarea carierei, experienţele 
profesionale etc.). Fiind un exerciţiu care consumă timp, li se va cere 
realizarea acestuia ca „temă pentru acasă”. În cazul imigranţilor, li se poate 
solicita să relateze şi dificultățile întâmpinate în procesul adaptării la noul 
context cultural. 


3. Planificarea viitorului 


Fiecare membru al grupului este invitat să dezvolte un plan profesional personal care să 
includă formarea dorită sau o imagine a viitorului său loc de muncă. 


3.1. Viitorul meu preferat. Se desenează pe hârtie doar o viziune de viitor, după 
care se încearcă identificarea paşilor necesari pentru îndeplinirea proiectului. 


3.2. Alternativele mele posibile de viitor. Sunt permise mai multe scenarii de 
viitor care sunt comparate şi se identifică apoi cele mai atractive şi 
plauzibile. 


Adecvarea intervenţiei de consiliere în funcţie de stilul de comunicare 


Contextul direct presupune că o mare parte a informaţiei este inclusă în mesajul verbal, 
foarte puţin fiind încorporat în context sau în ceilalți participanţi. Prin urmare, un 
consilier care lucrează cu clienţi proveniţi din astfel de culturi (germană, scandinavă, 
americană) trebuie să conştientizeze faptul că acestea sunt, de obicei, mai eterogene şi 
individualiste şi că se utilizează un stil de comunicare direct, preferându-se independenţa, 
auto-suficienta şi o mai mare distanţă interpersonală (Hofstede, 1994, apud Launikari, 
2005). În aceste culturi oamenii spun ceea ce gândesc, mesajul este explicit, cuvântul 
reprezintă principalul mijloc de comunicare şi este esenţial pentru înţelegerea mesajului, 
iar indiciile non-verbale nu sunt un element cheie în înţelegerea esenței mesajului (Hall, 
1997, apud idem). 

Contextul indirect presupune includerea celei mai mari parti a informatiilor in plan fizic 
sau in oamenii care iau parte la interacţiunile sociale. Mesajul verbal încorporează foarte 
puţine informaţii. Prin urmare, consilierul care lucrează cu astfel de culturi (japoneze, 
arabe, thailandeze) trebuie să conştientizeze tendinţa clientului spre colectivism şi 
omogenitate. Modul în care acţionează clientii în diferite situaţii este predictibil, aceştia 
lucrând în grupuri unite, cu un bogat cod cultural comun care le permite să nu fie foarte 
expliciti; se bazează mai putin pe cuvânt şi înţelesul literar al acestuia, cât pe comunicarea 
non-verbală. Indiciile non-verbale reprezintă cheia pentru a şti dacă mesajul verbal 
reprezintă adevăratul mesaj, obiectivul comunicării este menţinerea armoniei şi salvarea 
imaginii interlocutorului, confruntarea este evitată, iar critica este suportată cu dificultate. 
Scopul comunicării este construirea unei relaţii. 


Managementul conflictelor interculturale 


Conflictul este o relaţie între doi sau mai mulți indivizi sau grupuri care consideră că au 
scopuri incompatibile sau o confruntare între doi sau mai mulți oameni care poate 
conduce la tensiune sau violenţă. Spre deosebire de violență care constă în acţiuni, 
cuvinte sau atitudini, structuri sau sisteme care cauzează daune fizice, psihologice, 
sociale, culturale sau de mediu, ori împiedică oamenii să îşi atingă potenţialul lor uman 
pe deplin, conflictul trebuie privit ca pe ceva normal inerent situaţiilor de viaţă (Fisher, 
2003, apud idem). 


Prin urmare, consilierul trebuie să renunțe la modelul traditional de concepere a 
conflictului ca un fapt obiectiv cu o soluţie corectă unică, ce presupune oponenți 
individuali care dau vina unul pe altul, o situaţie de câştig sau pierdere cu o utilizare 
legitimă a puterii sau ca o stare neplăcută care trebuie înlăturată. Conflictul trebuie privit 
ca o situaţie în care nimeni nu deţine monopolul asupra adevărului, implică diferiţi 
indivizi sau grupuri aflaţi în confruntare reciprocă, un proces care poate conduce la 
câştig sau pierdere pentru ambele grupuri sau la situaţia în care doar unul câştigă şi 
altul pierde în funcţie de cum este gestionat conflictul şi reprezintă o realitate umană 
prezentă în oricare societate. 


La baza rezolvării conflictelor şi managementului relaţiilor multiculturale stă reducerea 
fricii, înţelegerea celuilalt şi consilierea interculturală. Atitudinile xenofobe sunt adesea 
create şi susținute prin dezinformare, de ignoranță şi generalizări dăunătoare; eliminarea 
acestui fenomen este posibilă prin cunoaşterea celuilalt, întâlniri directe, angajarea egală 
în proiecte comune, dialog şi cooperare în termeni de egalitate. Prin sporirea 
interacțiunilor între membrii diferitelor grupuri sociale stereotipurile false sau negative se 
pot înlătura şi dovedi a fi ireale sau nefondate. Întâlnirile directe facilitează într-un scurt 
timp obţinerea de informaţii despre celălalt referitor la: înfăţişare, stil de relationare, mod 
de a se îmbrăca, vârstă, gen, imagine de sine, atitudini etc. 


După cum arată Jelking şi Sajous (1995, apud idem) pentru ca sporirea interacțiunilor să 
fie eficace în schimbarea stereotipurilor consilierul trebuie să asigure următoarele 
condiţii: 

membrii grupurilor trebuie să prezinte o echivalenta de statut; 


aceştia trebuie să participe în mod egal în activităţile care presupun 
împărtăşirea de scopuri comune; 


contactul în cadrul grupului trebuie să fie mai degrabă unul apropiat, decât 
superficial, chiar dacă este mai frecvent; 


procesul schimbării trebuie să fie sprijinit de persoane relevante din partea 


autorităţilor. 


Pentru soluţionarea conflictelor consilierul trebuie să adopte abordări diferite (Garba, 
2005, apud idem), aşa cum sunt sistematizate în tabelul următor. O regulă fundamentală 
în abordarea conflictelor este implicarea ambelor parti începând cu debutul procesului de 
soluționare până la evaluarea rezultatelor. Astfel, se asigură asumarea paternităţii 
soluţiei de către ambele părţi şi se poate spera la o responsabilitate comună pentru 
construirea şi susţinerea unor bune relaţii, atât în cadrul grupului, cât şi între grupuri. 


Metode pentru soluţionarea conflictelor 


Tip de conflict Sursa Intervenţie 

Conflict Aspecte tangibile, mijloace, | Negociere, compromis 

instrumental metode, proceduri, structuri 

Conflict de Alocarea de timp, bani, Negocierea directă între parti în vederea ajungerii 

interese slujbe, spaţiu etc. la un acord 

Conflict Identitate, valoare de sine, Comunicare deschisă şi transparenţă pentru 

personal loialitate, nerespectarea înţelegerea reciprocă a nevoilor, anxietatilor, 

confidentialitatii, respingere | intereselor sau poziţiilor celor două parti 

Conflict de Religie, politică, ideologii Întrucât acestea nu se pot negocia pentru a se 

valori şi alte credinţe profunde ajunge la un compromis abordarea de soluţionare 
este dialogul onest şi permanent pentru o 
înţelegere reciprocă mai adâncă şi acceptarea 
dreptului tuturor de a fi diferiți 

Populaţia ţintă 


e minorităţi etnice, lingvistice, religioase, politice etc.; 


e imigranţi din diferite zone culturale; 


e persoane cu un nivel scăzut de educaţie; 


e în sens larg, orice situaţie de consiliere implică aspecte multiculturale datorită 
experienţei extrem de diverse pe care o au atât consilierii, cât şi clienţii. 

Exemple, studii de caz, exercitii 


Experiente neplăcute de consiliere (Launikari et al., 2005): Antoinette B., o refugiată 
africană în Norvegia, descrie sursele de insatisfactie în cadrul relaţiei de consiliere 
generate de un consilier care nu a ţinut cont de aspectele multiculturale: 


e acordarea unei atentii sporite femeii în relaţia de consiliere familială (pentru 
un cuplu de imigranţi) este frustrantă pentru că provine dintr-o cultură în care 
femeia are un rol secundar; 


e neîncrederea din partea consilierului fata de declaraţiile ei referitoare la starea 
de sănătate a membrilor familiei şi la validitatea vaccinărilor; 


e faptul că Antoinette provine dintr-o cultură în care nu se manifestă în mod 
deschis sentimentele, a făcut ca practicianul consilier să nu sesizeze că aceste 
fapte au deranjat-o având efecte negative asupra procesului de consiliere; 


e ea aştepta de la consilier incurajari, de felul: „eşti o persoană de treabă, esti 


99: 


puternică şi vei reuşi in această noua țară”, fapt care nu s-a întâmplat; 


e nici măcar nu i s-a spus că în cadrul şedinţei de consiliere poate aborda şi 
probleme personale, toate acestea acumulându-se şi tratându-le exclusiv în 
familie ca în cultura de provenienţă (multi alti imigranţi cunoscuţi ei nu 
mărturiseau consilierului adevăratele probleme cu care se confruntă de frica 
de a nu avea probleme cu oficialităţile). 


Rezolvarea unui conflict socio-religios 


Examenul de capacitate pentru elevii clasei a VIII-a a fost planificat pentru ziua de 
sâmbătă, dar comunităţile de adventişti refuză să îşi trimită copiii la examen pe motiv că 
religia le interzice orice fel de activitate în acea zi. În consecință, se decide decalarea 
examenului pentru elevii proveniţi din respectivele grupuri religioase. 


Cum să-mi îmbunătăţesc intervenţiile pentru clienţii minoritari? 


Utilizând datele din Tabelul 1 identificaţi procedurile de consiliere cele mai potrivite 
pentru nişte ipotetici elevi stabiliţi în România cu familia de trei ani şi care provin din 
următoarele tari: Algeria, Portugalia, SUA, China. 


Asemănări şi diferenţe 


Scopul exerciţiului este de a conştientiza prin ce se aseamănă clienţii serviciilor de 
consiliere într-un mediu sigur şi suportiv. Pentru aceasta, se alcătuieşte un cerc de scaune, 

cu unul mai putin decât numărul participanţilor, şi pe care aceştia sunt invitaţi să se aşeze. 
Persoanei rămase în picioare şi aflate în mijlocul cercului i se cere să continue propoziţia: 
„Cine are / este ca şi mine ...” cu ceva adevărat despre propria persoană (de ex.: ... ochi 
albaştri? ... cu pantofi maro? ... părul negru?). Persoana cu acea asemănare trebuie să-i 
cedeze scaunul celei aflate în picioare şi, totodată, va încerca să-şi recâştige un scaun 
fiind rândul ei să continue propoziţia „Oricine are ...”. Regula este că odată ridicată nu 
pot reveni pe acelaşi scaun. Consilierul le va cere participanților comentarii şi va 
concluziona că există diferite niveluri ale asemănărilor între oameni. 


Trei persoane în picioare 


Scopul exerciţiului este dezvoltarea cooperării şi conştiinţei de grup. Se creează un cerc 
de scaune. Participanţii, mai puţin trei, sunt invitaţi să se aşeze pe scaune. Regula este ca 
în orice moment în picioare să se afle doar trei persoane, iar cei care stau în picioare nu 
pot rămâne astfel mai mult de 10 secunde, când cineva se aşează cineva trebuie să se 
ridice, când cineva se ridică altcineva trebuie să se aşeze etc. Grupul trebuie să se 
înţeleagă şi să facă anumite compromisuri fără să vorbească astfel încât mereu să fie doar 
trei persoane în picioare. 


Evaluare 


Avantaje: 
e atrage spre serviciile de consiliere membrii minorităţilor culturale; 
e intervenţia de consiliere are sens pentru clientul minoritar; 
e clientul îşi asumă soluţia identificată de comun acord cu consilierul; 
e diminuează incidenţa conflictelor multiculturale; 


e ameliorează integrarea şcolară şi socio-profesională a clienţilor minoritari. 


Dezavantaje: 


e dincolo de nivelul dezvoltării teoretice şi chiar al formării multiculturale a 
consilierului, acesta este într-o măsură mai mare sau mai mică tributar unor 
tipare culturale proprii de gândire şi acţiune; 


e accentul exagerat acordat identităţii minorităţilor şi ignorarea similaritatilor 
culturale creează falsa imagine că aceste identități ar fi nişte fenomene statice 
fapt ce conduce la o mai dificilă integrare a diferitelor grupuri; 

e adesea limba de comunicare reprezintă o problema; 


e influența membrilor unei minorități asupra clientului este considerabilă, fapt 
ce impune luarea în considerare şi a contextului său de viaţă. 

Sisteme integrate de consiliere asistata de calculator 


Petre BOTNARIUC 
Institutul de Stiinte ale Educatiei, Bucuresti 


Istoric 


Teoria şi aplicaţiile practice ale calculatorului in activitatea de consiliere s-au condiţionat 
reciproc. Progresele tehnice au generat noi probleme teoretice, iar speculaţiile teoretice 
exercitau presiunea necesară dezvoltărilor tehnice ulterioare (Bowlsbey; Sampson, 2000). 


Printre ideile din domeniul psihologiei care au avut un rol major în dezvoltarea sistemelor 
informatizate interactive de consiliere amintim: principiul non-directivismului sau 
centrării pe persoană al lui Rogers (1958), care consideră individul capabil să rezolve 
problemele în mod personal şi constructiv, accentul căzând pe înţelegerea de sine a 
persoanei şi utilizarea propriilor resurse. 


Dezvoltarea sistemelor informatizate de consiliere şi orientare este determinată de o serie 
de realizări tehnologice. Printre cele mai importante se numără: 


e producția primului calculator de către IBM (International Business 
Machines) în 1952; 


e realizarea de CIP-uri (circuite integrate) în 1959; 

e apariţia primelor reţele de calculatoare in SUA (1968); 

e comercializarea primelor microprocesoare (cu 2300 de tranzistori) în 1971; 
e realizarea de către Job şi Wozniac a primul microcalculator în 1972; 


e lansarea de către compania Phillips a primul videodisc care permite accesul 
individual şi selectiv la informaţii în 1972; 

e inventarea CD-ROM-ul şi începerea comercializării calculatoarelor personale 
de către IBM în 1979; 


e realizarea de microprocesoare cu 3,1 milioane de tranzistori în 1993; 


e debutul în 1995 a Internet-ului (care este acum pe deplin functional şi permite 
schimbul instantaneu de informaţii) înregistrează un număr de 40 de milioane 
de utilizatori şi o rată de creştere exponențială. 


Sistemele Informatizate de Consilierea Carierei (SICC) sunt grupate de Super (1970) în 
două categorii. Prima include sistemele proiectate să utilizeze calculatorul pentru a 
operationaliza acele activităţi pe care consilierul deja le realiza. De exemplu, sistemul 
CVIS (Computerized Vocational Information System) realizat de Harris în 1968 clasifica 
ocupațiile în opt domenii de interes şi şase niveluri educaţionale, iar sistemul Discover 
clasifica ocupațiile conform cu Harta lumii muncii (Prediger, 1981). A doua categorie 
include sistemele care au scopul să îmbunătăţească în mod substanţial activitatea 
consilierului de evaluare şi sistematizare a informaţiilor cu care acesta operează. 


Dezvoltarea acestor sisteme se justifica prin nevoia unei implicării personale mai mari în 
procesul planificării carierei deoarece „explorarea carierei şi luarea deciziilor nu sunt 
întotdeauna amuzante sau măcar interesante ... iar citirea unei pagini descriptive este 
departe de experimentarea efectivă a unei ocupaţii” (Harris, 1968). Încă de la primele 
SICC se punea mare accent pe personalizarea procesului de planificare a carierei şi chiar 
dacă facilităţile tehnologice erau foarte limitate se făceau mari eforturi în această direcție. 
Sistemul COIS (Computerized Occupational Information System) dezvoltat de Impelleteri 
in 1967 utiliza imagini pentru a ilustra sarcinile de munca specifice diferitelor ocupatii $i 
casete audio pentru a permite utilizatorilor să asculte sunetele mediului tipic de munca, 
precum şi comentariile făcute de persoanele angajate. Tiedeman şi Katz (1969) utilizau 
jocurile pe computer pentru învăţarea tehnicilor de dezvoltarea carierei şi ierarhizarea 
valorilor. În ISVD (Information System for Vocational Decisions), realizat de Tiedeman în 
1970, se foloseau imagini pentru a reda aspecte din campus-uri universitare si se faceau 
cercetări costisitoare pentru dezvoltarea facilitatilor de limbaj natural, astfel încât 
computerul să „vorbească” singur în loc să ofere utilizatorului meniuri la alegere. 


IBM este unul dintre pionierii dezvoltării sistemelor informatizate pentru planificarea 
carierei. Printre personalităţile care au realizat această muncă de pionierat se numără 
Donald Super şi Roger Myers de la Universitatea Columbia, David Tiedeman de la 
Universitatea Harvard şi David Campbell de la Universitatea din Minnesota. Aceştia au 
dezvoltat în anii *70 Sistemul de explorare a carierei şi educaţiei - ECES pentru studenţi 
(Educational and Career Exploration System) şi Sistemul de planificare a dezvoltării 
angajaţilor - EDPS (Employee Development Planning System) pentru adulţii aflaţi în 
perioade de tranziţie a carierei. 


Din 1990, IBM a lansat în instituţiile de educaţie, centrele de consilierea carierei şi de 
resurse umane un sistem întemeiat pe cercetările actuale referitoare la dezvoltarea carierei 
numit FOCUS. Acesta este unul din primele trei cele mai utilizate sisteme din SUA. 

În prezent in proiectarea sistemelor SICC se utilizează pe scară largă interfeţe cu imagini 
statice, resurse video şi grafică intuitivă, iar „interactivitatea permisă de sistemele 
multimedia reprezintă un factor important în motivarea tinerilor să înveţe cum să 
utilizeze resursele despre carieră ” (Offer, 1997). 


Fundamente teoretice 


Practica procesului de consiliere a carierei presupune intervenţii asupra clientului în 
scopul rezolvării unor probleme care limitează dezvoltarea normală a carierei acestuia. 
Aria acestor probleme este foarte largă incluzând lacune în auto-cunoaştere, în 
cunoaşterea oportunităţilor de continuare a studiilor sau mijloacelor de intrare pe piaţa 
muncii, a modalitatilor eficiente şi rationale de luare a deciziilor sau de prezentare la 
interviu, lipsă de informare despre tehnicile de muncă intelectuală, dezorientare, 
indecizie, performanţe scăzute la învăţătură şi în muncă, nivel de satisfacţie ori motivaţie 
necorespunzătoare, lipsa organizării datelor etc. Deşi s-au dezvoltat în decursul 
ultimelor decenii aplicaţii separate pentru a răspunde fiecărei din problemele de mai sus, 
tendinţa a fost ca odată cu dezvoltările tehnologice, acele aplicaţii să fie integrate în 
sisteme informatizate comprehensive de consiliere. 


Fiecare din situaţiile de consiliere enumerate mai sus implică obţinerea şi prelucrarea 
unor informaţii. Contextul, scopul, modalitatea de lucru, tehnologia specifică implicată 
sau conținuturile concrete reprezintă tot atâtea criterii posibile de a clasifica aplicaţiile 
individuale de calculator. Acestea pot fi utilizate ca resursă (de evaluare, informare) sau 
ca mijloc de consiliere pentru consilier sau client, pentru a îmbogăţi arsenalul de 
instrumente de care dispun consilierii şi pentru a depăşi obstacolele care sunt legate de 
depărtarea spaţială sau temporală dintre cei doi actori. Aplicațiile pot fi utilizate online, 
prin accesarea directă a unor surse de pe Internet sau offline prin instalarea lor de pe 
CD-ROM, dischetă sau alte suporturi informatice, fie prin descărcarea de pe Internet. 
Cele online pot fi, la rândul lor, clasificate în funcţie de tehnologia Internet specifică în 
transfer de hipertext sau hipermedia (HTTP - pagini web, portaluri, forum-uri de discuţii), 
poştă electronică, chat, video-conferinte, transfer de fişiere (FTP) etc. În funcţie de 
scopul sau conţinutul aplicaţiilor vorbim de bănci sau baze de date (informare cu privire 
la oportunitățile de educaţie sau de muncă), teste de auto-cunoastere (aptitudini, interese, 
stil de învăţare), aplicații de instruire asistată de calculator privind luarea deciziilor etc. 


Aplicațiile de orientare pot fi grupate in stand-alone şi integrate (mini-sisteme respectiv 
maxi-sisteme, conform Watts, 2001). Cele stand-alone oferă, de obicei, o singură funcţie 
de orientare precum: evaluare, informare, pregătirea de CV sau căutare de locuri de 
muncă. Sistemele integrate de consiliere / orientare combină două sau mai multe funcţii, 
asigurând transferul de date între aplicaţii. 


Un sistem integrat de consiliere asistată de calculator reprezintă o modelare cu ajutorul 
tehnologiei informatice a diferitelor servicii de consiliere precum auto-cunoasterea, 

informarea despre oportunitatile de educatie si formare existente, sprijinirea potrivirii 
intre profilul individual si ofertele educationale sau cerintele pietei muncii etc. 


Consilierea asistată de calculator se află în strânsă legătură cu instruirea asistată de 
calculator care desemnează acel tip de „instruire individualizată în care un computer prin 
intermediul unei echipament de interfaţă între student şi disciplina de studiat, solicită 
răspunsuri la anumite întrebări adresate studentului, procesează acele răspunsuri şi, pe 
baza unor modele de luarea deciziilor, continuă către alte materiale din secvenţa 
programată. Acest proces permite o mai mare individualizare a învăţării, întrucât 
calculatorul este capabil să evalueze răspunsurile studentului şi să prezinte cel mai 
adecvat material pentru nivelul specific de învăţare al studentului” (Tiedeman, 1969, 
apud Campbell, 1978). 


Consilierea asistată de calculator se înscrie în paradigma individualizării consilierii, 
respectiv a instruirii. Acest deziderat al adecvării procesului de consiliere / instruire la 
specificul persoanei consiliate este, după cum arată Cooley (1968, apud Campbell, 1978), 
„dificil de realizat întrucât necesită procesarea unui volum imens de informaţii”. Prin 
informaţii înţelegem acele date legate atât de profilul studentului, de progresul său 
individual, cât şi de natura demersului de consiliere sau disciplinei studiate. Prin 
conţinutul său, activitatea de consiliere presupune o intervenţie individualizată, iar unul 
din obiectivele principale ale consilierii este conform Cooley (idem) tocmai acela „de a 
ajuta studenţii să proceseze informaţiile relevante pentru luarea deciziilor de carieră”. 


Consilierea pune un mare accent pe latura non-directivă a acţiunii sale şi presupune un 
proces de învăţare din partea clientului. Prin urmare, consilierea asistată de calculator 
împrumută anumite virtuţi ale instruirii asistate de calculator, întrucât răspunde unor 
condiţii de bază ale învăţării eficace precum: 


e clientul este implicat activ în interacţiunea cu calculatorul, astfel învăţarea se 
produce într-un ritm adecvat ritmului personal de progres; 


e calculatorul permite o prezentare individualizată a materialelor în funcţie de 
nivelul de cunoaştere al clientului; 


e clientul primeşte un feedback imediat la răspunsurile sale; 


e calculatorul permite revizuirea periodică a învăţării în funcţie de nevoile 
individuale ale clientului; 


e calculatorul facilitează evaluarea continuă a clientului. 


În plus, consilierea asistată de calculator prezintă şi alte avantaje ale instruirii asistate de 
calculator dovedite prin diferite cercetări la următoarele aspecte (Tiedemann, 1969): 


e este la fel de eficace ca alte metode de instruire; 


e se poate ajusta diferenţelor individuale ale clienților în ceea ce priveşte 
secvențele de învăţare, profunzimea, modul de prezentare a materialelor şi 
ritmul de progres; 

e poate înregistra şi manipula o mare varietate de informaţii despre învăţarea 
studentului în timpul instruirii; 


e poate integra o categorie largă de mijloace audiovizuale în învăţare; 
e include o gamă extinsă de discipline de studiu ce pot fi programate; 


e elevii par să reacționeze pozitiv la aceasta formă de învăţare. 


Clasificarea SICC 


În literatura de specialitate există mai multe clasificări ale sistemelor informatizate de 
consilierea carierei. Conform cu Sampson şi Bloom (2001) aplicaţiile informatizate de 
consilierea carierei îndeplinesc următoarele funcții: testare, orientarea carierei, 
înregistrarea datelor despre clienți, administrarea datelor din sesiunile individuale, 
realizarea de rapoarte, corespondenţă, furnizarea de prezentări publice, managementul 
activităţii proprii, consiliere virtuală. 


O altă clasificare distinge trei categorii de sisteme: de procesare a informațiilor; 
tutoriale; de dialog. 


Sistemele de procesare a informaţiilor 


Toate programele calculatoarelor implică procesarea informaţiilor, dar aceste sisteme 
servesc exclusiv funcţia de consiliere. Sistemele de prelucrare a informaţiilor oferă 
diferite rapoarte sau profile de personalitate obținute prin aplicarea unor algoritmi 
determinaţi, care sunt apoi interpretate şi explicate clientului de către consilier. Aceste 
sisteme presupun prezenţa consilierului. Veldman şi Menaker (1968, apud Campbell, 
1978) identifică trei tipuri de sisteme de procesare a informaţiei: 


e sisteme de generare a unor rapoarte la testele administrate, care produc 
profile în funcţie de anumite scale; 


e sisteme de procesare a informaţiilor verbale capabile să interpreteze 
conţinutul răspunsurilor la chestionare sau la sarcinile de relatare de povestiri 
sau interviuri; 


e sisteme de ,,anticipare” (pe baze statistice) care pot oferi predicții / alternative 
ale deciziilor individuale (despre indivizi, oportunităţi educaţionale şi 
ocupaţionale) prin analiza unei mari varietăţi de date. 


Sisteme tutoriale 


Aceste sisteme presupun degrevarea consilierului de o serie de sarcini rutiniere şi de 
aceea sunt puse la dispoziţia clienţilor. Sistemele tutoriale îndeplinesc mai mult decât o 
simplă procesare a informaţiei, acestea având rolul de a realiza anumite funcţii 

preliminare de consiliere. După cum arată Loughary şi Zinn (1970, apud Campbell, 
1978), in aceste sisteme, proiectantul sistemului tutorial defineste obiectivele aplicatiei, 
descrie in detaliu demersul de consiliere si furnizeaza exercitii care favorizeaza invatarea. 
De aceea, aceste sisteme pot fi comparate cu interactiunea intre un student si un tutore, 
oferind instruire in domenii predeterminate, dar modul în care se realizează poate fi variat 
în funcţie de nevoile individuale ale clientului (Suppes, 1968, apud Campbell, 1978). 


Funcţia principală a acestor sisteme în consiliere este de a facilita procesul luării 
deciziilor prin furnizarea informaţiilor relevante despre sine şi mediu. Velman şi Menaker 
(1968, apud Campbell, 1978) arată că „programul de calculator este proiectat pentru a 
include un fond de informaţii despre diferite opțiuni deschise clientului si, de asemenea, 
pentru a-l chestiona despre preferințele şi abilităţile sale în vederea identificării 
opțiunilor care-i sunt disponibile. Sistemele de acest tip, realizează o simplă adunare a 
informaţiilor şi îndeplinesc sarcini de diseminare, care reveneau consilierului. ” 


Sisteme de dialog 


Sistemele de dialog reprezintă aplicaţii complexe de modelare a interacțiunii 
om-calculator prin intermediul unor secvenţe de întrebări şi răspunsuri. Scopul dezvoltării 
acestor sisteme este de a „reproduce” interacțiunea între un consilier şi clientul său într-o 
problemă de consiliere specifică. Calculatorul solicită informaţii clientului în funcţie de 
care oferă răspunsuri relevante. Aceste sisteme se caracterizează conform lui Suppes 
(1968, apud Campbell, 1978), în primul rând, prin faptul că permit elevului / studentului / 
adultului să îşi exprime ideile utilizând tastatura, fiind apte să recunoască şi să răspundă 
pertinent comentariilor clienţilor. În al doilea rând, sistemul nu necesită un mod 
standardizat de răspuns din partea clientului, ci sunt capabile să ,,inteleaga” diferite tipuri 
de răspunsuri, să chestioneze suplimentar, clarifice şi să interpreteze răspunsurile. Aceste 
sisteme presupun o interacţiune foarte personalizată. Aşa cum arată Loughary şi Zinn 
„Sistemul oferă unui individ asistenţă în planificarea şi luarea deciziilor personale de-a 
lungul unei considerabile perioade de timp. ... dau posibilitatea de a testa deciziile în 
situaţii simulate, evaluând, astfel, rezultatele posibile înainte de a acţiona în situaţii reale 
de viaţă” (Loughary; Zinn, 1970, apud Campbell, 1978). 


Dezvoltarea unor astfel de sisteme necesită resurse considerabile şi reprezintă termeni de 
referință pentru dezvoltarea sistemelor actuale. Cu alte cuvinte, „direcția dezvoltării 
sistemelor de consiliere asistată de calculator ar trebui să fie sensibilitatea cât mai 
ridicată la nevoile individuale” (Tiedemann, 1970, apud Campbell, 1978). Literatura de 
specialitate din ultimele decenii ale secolului trecut, conditionau încă realizarea acestor 
sisteme de capacităţile tehnologiei. În prezent însă, dezvoltarea tehnologică în domeniul 
procesării informaţiei digitale a ajuns la stadiul în care şi aspectele ce ţin de recunoaşterea 
comunicării orale sunt realizabile. 


Conger (1993) defineşte şase domenii de utilizare a calculatoarelor în procesul consilierii 
şi orientării: consiliere personală, consilierea carierei, orientare academică, testare, 
administraţia serviciilor de consiliere şi formarea consilierilor. 

Consiliere personală: aplicaţiile de calculator pentru consilierea personală se adresează 
indivizilor sau grupurilor şi abordează probleme precum: abuzul de droguri, valorile 
personale, personalitatea, căsătoria, parentalitatea, divorţul, rezolvarea problemelor 
profesionale, managementul timpului, administrarea resurselor financiare personale, 
sănătatea, înțelegerea de sine, stresul, luarea deciziilor, motivaţia, pregătirea pentru viata 
de adult, problemele de alimentaţie, sexualitatea, comunicare interpersonală. 


Consilierea carierei: aplicaţiile din această categorie clarifică ideile despre dezvoltarea 
carierei, asigură „potrivirea” clienților cu ocupațiile, oferă profiluri ocupaţionale, 
asistență în realizarea de CV-uri, asistă procesul auto-evaluării, dezvoltă abilitățile de 
căutare a unui loc de muncă, asigură asistenţa în realizarea de aplicaţii şi scrisori de 
însoţire, exersează cu clientul modul de prezentare la interviu şi dezvoltă abilităţile pentru 
reuşita la locul de muncă. 


Orientare academică: aceste aplicaţii sprijină selectarea instituţiilor şi programelor 
educaţionale, pregătirea pentru evaluarea prin teste, dezvoltarea abilităţilor intelectuale, 
informarea despre oportunităţile de finanţare a studiilor, dezvoltarea abilităţilor de 
management al timpului, informarea cu privire la continuarea studiilor şi alegerea unei 
specializări. 


Testare: aceste aplicaţii permit administrarea, prelucrarea şi interpretarea rezultatelor 
unor teste de aptitudini, interese, personalitate şi oferă, prin urmare, atât diagnoză 
educațională şi psihologică, cât şi pregătirea pentru evaluări viitoare cu alte teste. 


Administraţia serviciilor de consiliere: aplicaţiile cu funcţii de administrare realizează 
diferite sarcini de birou complementare actului de consiliere precum: procesare de text, 
calcul tabelar, managementul bazelor de date, realizarea de prezentări, management 
financiar, înregistrarea datelor, realizarea de rapoarte şi statistici. 


Formarea consilierilor: aceste aplicaţii se centrează pe formarea continuă a deprinderilor 
şi capacităților de consiliere. 


Specificitatea Internet-ului 


Deşi aplicaţiile de calculator în consiliere au o istorie îndelungată, iar Internet-ul este doar 
una dintr-o serie lungă de dezvoltări tehnologice în orientare, acesta se deosebeşte de 
celelalte inovaţii prin câteva aspecte esenţiale (Sampson, 1999); 


e Internet-ul permite accesul la o cantitate imensă de resurse de orientare unui 
public foarte numeros fără intermedierea unui consilier (o mare parte din 
resurse pot fi accesate gratuit fapt ce încurajează utilizarea acestora); 


e simpla căutare cu motoare specializate de pe Internet şi trimiterile din pagini 
web de consiliere permit accesul rapid la o imensă gamă de resurse de 
orientare; 


e Internet-ul permite îmbinarea tehnologiei comunicării cu o serie de resurse 
ale orientării facilitând contactul clientului cu consilierul sau cu alţi clienți 

atat inainte de utilizarea resurselor consilierii, in timpul, cat si dupa folosirea 
acestora (Sampson, 1997). 


Tehnologiile Internet care permit cel mai activ nivel al comunicării sunt audio-conferinta 
şi video-conferinta. 


Audio-conferinta se realizează prin mediere tehnologică (linie telefonică, Internet, 
telefonie mobilă) şi diferă de comunicarea tradițională prin posibilitatea medierii 
comunicării şi a implicării unui număr sporit de participanţi. 


Video-conferinta. „Consilierea virtuală prin video-conferinţă se apropie mai mult de 
consilierea tradiţională de tip fata în fata, permițând atât clientului cât si consilierului să 
perceapă şi să răspundă la comunicarea verbală şi non-verbală.” (Bloom şi Sampson, 
2001). Rolul consilierii prin telefon şi prin video-conferinté este unul complementar 
serviciilor tradiţionale, având o funcție importantă de jucat în contextul general al 
serviciilor de consiliere. Noul mediu de realizare a consilierii la distanță, implică o serie 
de diferente şi presupune cunoştinţe şi tehnici specifice. Video-conferinta este o 
audio-conferinté care oferă în plus participanților şi imaginea in direct a celor care 
comunică. Aceasta este de două feluri: unidirectionala şi bidirectionala. Prima presupune, 
de exemplu, că un consilier face o informare în timp real, de regulă prin Internet, pentru 
un grup de clienţi despre diferite subiecte, fără ca ei să poată oferi un feedback 
consilierului sau să intre în dialog cu acesta. Metoda se deosebeşte de materialele 
multimedia informative care pot fi transmise la TV sau prin Internet. Desigur că odată 
înregistrată această prezentare poate fi redifuzată cu alte ocazii altor beneficiari, în acest 
caz vorbind de resursă multimedia deoarece comunicarea nu se mai realizează în timp 
real. Realizarea de video-conferinte necesită dezvoltarea infrastructurii şi resurselor. 
Video-conferinta bidirectionala dă posibilitatea clienţilor de a interveni cu întrebări sau 
solicitări suplimentare permiţând o comunicare interactivă şi mai eficace. 


Asigurarea calităţii 


Includerea unui serviciu de informare prin web în cadrul centrului de consiliere implică 
respectarea unor criterii de calitate precum: integrarea, coerenţa şi transparenţa. Pentru 
a răspunde acestor nevoi trebuie analizat modul în care ajung utilizatorii la pagina 
centrului de consiliere, cum sunt primiți şi cum navighează în cadrul resurselor 
informatizate. Integrarea presupune asigurarea de trimiteri / legături spre pagina centrului 
ale altor servicii specializate sau rezultatelor unor motoare de căutare. Coerenţa se referă 
la asigurarea unui traseu optim către resurse pentru fiecare utilizator, modul de navigare 
fiind diferit în funcţie de profilul şi interesul personal; prin analiza acestor trasee urmărite 
de clienţi se obţin informaţii importante pentru stabilirea prioritatilor strategice ale 
serviciului de consiliere. Identificarea unor modele de navigare necesită colectarea de 
date despre modul în care este utilizat sistemul, despre persoanele care îl folosesc, 
proveniența şi țelul acestora sau despre dificultățile întâmpinate. Transparenţa serviciului 
poate fi asigurată prin vizibilitatea ofertelor de consiliere, respectarea eticii profesionale 
şi a confidentialitatii datelor obţinute despre clienți. 

Sampson (1997) afirmă că cei mai importanţi factori de care depinde calitatea resurselor 
şi serviciilor de consiliere prin Internet sunt: teoria, finanţarea, standardele şi cercetarea. 


Din punct de vedere teoretic serviciile eficace de consiliere prin auto-ajutor, disponibile 
pe Internet, trebuie să îndeplinească anumite condiţii: indivizii trebuie să poată găsi toate 
informaţiile de care au nevoie în procesul luării deciziilor; să clarifice clientului mai întâi 
dacă problema sa poate fi abordată în modul auto-ajutor sau acesta trebuie să meargă la 
un centru de consiliere; să ofere informaţii legate de locurile de muncă; să prezinte 
informaţiile în mod adecvat pentru auto-ajutor; să prezinte informaţiile in mod inteligibil 
(în funcţie de diferitele abilităţi lingvistice sau medii de provenienţă ale utilizatorilor). 
Dezvoltarea şi menţinerea unor website-uri de calitate implică o finanțare adecvată. Acest 
Internet, dezvoltatorii de servicii integrate de consiliere prin Internet având dificultăți în 
recuperarea costurilor investite. După cum arată autorul „este ironic faptul că Internet-ul 
poate conduce la un acces sporit la teste şi informaţii calitativ inferioare.” Sampson 
(1997) sugerează pentru ameliorarea situaţiei o colaborare între sectorul public şi privat. 
financiare mai limitate şi oferă şansa unei planificări centralizate, crescând 
probabilitatea ca rezultatele obţinute printr-un serviciu de Internet să fie folosite ca 
intrare într-un alt serviciu Internet, prezintă însă riscul potential al instabilității 
finanţării; modelul dezvoltării sectorului privat are avantajul că încurajează competiţia, 
fapt care conduce la creşterea calităţii, poate utiliza profitul în dezvoltarea continuă, în 
schimb, prezintă dezavantajul lipsei viziunii de ansamblu, făcând imposibilă utilizarea de 
către un individ a rezultatelor la un instrument ca punct de plecare pentru un altul.” 


Proiectarea şi furnizarea de resurse şi servicii prin Internet este reglementată de o serie de 
standarde elaborate de diferite asociaţii profesionale şi organisme de acreditare precum: 
National Career Development Association - www.ncda.org/polweb.html sau National 
Board for Certified Counselors - www.nbcc.org/ethics/westandards.htm. 


Rolul cercetarii este de a oferi informatii stiintifice pentru a spori eficienta serviciilor de 
consiliere online. Până în prezent se remarcă studiile de ergonomia ecranului şi realizarea 
interfetelor. Pentru a enumera numai câteva din direcţiile de cercetare care necesită studii 
suplimentare amintim: clarificarea specificitatii şi a conditionarilor comunicării prin 
video-conferinta, impactul consilierii prin e-mail, limitările utilizării sistemelor online de 
consiliere în modul de auto-ajutor etc. 


Prezentarea metodei 


Dacă metodele de management al informaţiei presupuneau doar operaţii de dezvoltare a 
unor baze de date şi mecanisme de căutare a informaţiilor, sistemele integrate de 
consiliere asistată de calculator presupun programe logice şi operaţii complexe. Conform 

cu Bingham (1993) „deşi calculatorul nu face consiliere, acesta îndeplineşte anumite 
activităţi care contribuie în mod semnificativ la dezvoltarea umană şi, prin urmare, ajută 
procesul consilierii.” Managementul serviciilor de consiliere implică realizarea 
următoarelor activităţi esenţiale: planificarea şi supervizarea furnizării serviciilor; 
selectarea strategiilor de intervenţie utilizate în consiliere pentru a fi folosite mai 
consistent şi eficace; îmbunătăţirea accesului persoanelor cu cerinţe speciale la servicii de 
consiliere adecvate; realizarea de cercetări despre procesul consilierii ca atare (pentru a 
învăţa care intervenţii sunt mai eficace şi în ce circumstanțe); îmbunătăţirea calităţii 
instruirii care vizează schimbările comportamentale la indivizi sau în grupuri, furnizarea 
de programe mai eficace de protecţia datelor. 


Cantitatea enormă de date disponibile pe Internet ridică problema unei navigări eficiente 
prin identificarea facilă şi rapidă a unor informaţii relevante şi de calitate; în caz contrar 
indivizii vor fi coplesiti de diversitatea datelor disponibile, deoarece „cantitatea brută de 
informaţii nefiltrate poate împiedica utilizatorii să găsească şi să evalueze informaţiile de 
care au nevoie” (Offer; Watts, 1997). Pentru a ajuta indivizii să selecteze acele funcţii 
accesibile prin Internet şi care răspund nevoilor personale, Sampson (1998) propune un 
model în patru paşi, corespunzători funcțiilor specifice ale Internet-ului: 


1. Identificarea problemelor şi posibilităților prin utilizarea link-urilor pentru a 
naviga prin site-uri Internet în scopul descoperii informaţiilor disponibile. Aceasta mai 
poate fi numită şi navigarea la noroc (surfing serendipity). De exemplu, o mamă care e 
nemulțumită de comportamentul copilului ei de cinci ani, navighează la întâmplare şi 
descoperă o mulţime de site-uri pentru părinţi. Ea intra în trei din aceste site-uri şi află ca 
anumite stiluri parentale influenţează comportamentul copiilor. 


2. Căutarea informaţiilor pentru a rezolva o problemă sau a obţine un răspuns la 
o întrebare prin utilizarea unui motor de căutare sau a unui site Internet. De exemplu, o 
mamă utilizează motoare de căutare pentru a localiza site-uri despre strategiile parentale 
recomandate în relationarea cu copiii mici. Citind descrierile sumare ale acestor site-uri 
părintele descoperă diferite resurse educaţionale pentru părinţi. 


3. Obţinerea informaţiilor atunci când utilizatorii cunosc ceea ce doresc prin 
accesarea unui site Internet specific sau prin utilizarea unui motor de căutare pentru a 
ajunge la adrese de site-uri Internet tematice. De exemplu, mama se conectează la un site 
specific, a cărui adresă o cunoaşte, pentru a obţine informaţii despre strategiile parentale 
specifice pentru copiii mici. 


4. Comunicarea cu alţii prin e-mail, transfer de fişiere, chat şi video-conferinte. 
De exemplu, mama citeşte mesaje dintr-un forum de discuţii despre stilurile parentale şi 
contribuie personal cu mesaje prin care îşi exprimă propria experiență. Comunicarea cu 
alti părinţi care aplică strategiile parentale cu proprii copii oferă mamei posibilitatea unui 
sprijin mai potrivit din partea unor părinţi cu mai multă experiență. 


Modul de proiectare şi utilizare a resurselor şi serviciilor eficace de consiliere prin 
Internet poate fi îmbunătăţit şi prin cercetarea teoretică şi empirică. Funcţiile cercetării în 
acest sens şi activitățile implicate sunt: 

investigarea modului de utilizare a diferitelor tipuri de website-uri; 


validarea testelor existente pe diferite website-uri, informarea şi instruirea 
clienţilor pentru utilizarea acestora; 


explorarea perceptiilor clienților referitoare la rezultatul utilizării 
website-urilor prin formulare de evaluare şi instrumente incluse in website; 


compararea rezultatelor obţinute cu cerinţele alcătuirii website-urilor; 


explorarea potentialelor probleme etice. 


Modelul Sampson (1997) pentru intervenţii de consiliere în utilizarea sistemelor 
integrate de Orientare Asistată de Calculator (OAC) 


Acest model are scopul maximizării eficacitatii sistemelor de consiliere a carierei asistate 
de calculator în procesul sprijinirii alegerii carierei indivizilor cu diferite nevoi şi interese. 
Procesul se realizează prin evitarea riscului de sub-informare a anumitor indivizi şi de 
supra-informare a altora, fapt ce conduce la o utilizare adecvată a sistemului de OAC. 


Model de intervenţie presupune trei paşi: 


1. 


Evaluarea preliminară - pentru a ne asigura că utilizarea sistemului OAC 
este adecvată nevoilor individului. 


Orientarea - pentru a ne asigura că se utilizează în mod eficace facilitățile 
sistemului OAC, prin promovarea înţelegerii realiste a potentialelor beneficii 
şi limite şi exploatarea sistemului în relaţie cu nevoile personale. 


Urmărirea - pentru a ne asigura că indivizii au utilizat în mod adecvat 
facilitățile sistemului OAC pentru a obţine răspunsuri la nevoile identificate 
anterior şi că au stabilit un plan de acţiune ulterioară. 


Componentele tipice ale unui sistem de OAC şi rezultatele corespunzătoare în planul 


utilizatorului (Sampson, 1997) 


Componentele tipice ale unui Rezultatele potenţiale ale utilizării OAC 
sistem de OAC 

Evaluarea nevoilor utilizatorului şi | Dezvoltarea unui plan specific pentru o utilizare a 
formularea de recomandări cu sistemului care să răspundă eficace nevoilor identificate. 
privire la utilizarea adecvată a Sporirea încrederii clientului în abilitatea sa de a lua decizii. 
unor facilităţi ale sistemului 
Testarea / evaluarea psihologică Sporirea nivelului de auto-cunoaştere necesară generării şi 
(valori, atitudini, interese, evaluării opţiunilor. 
aptitudini, preferinţe) 
Căutarea variantelor posibile: Identificarea alternativelor pentru explorarea lor ulterioară. 
domeniu de activitate, oferte de Extinderea aspirațiilor ocupaţionale. 


educaţie, burse, angajare 

Furnizarea de informatii despre 
respectivele domenii de activitate, 
oportunitati de educatie, obtinerea 


de burse si angajare 


Obtinerea de informatii consistente despre ocupatii, 
educaţie, ofertele de burse şi angajare, necesare evaluării şi 
restrângerii alternativelor. 


Instruirea pentru luarea deciziilor 
referitoare la carieră, educaţie şi e 


angajare 


Utilizatorul prezintă o înţelegere sporită in ceea ce priveşte: 

natura dezvoltării carierei (relaţiile structurale între 

ocupaţii, clarificarea barierelor, rolurilor adultului şi 

etapelor de tranziţie); 

e procesul de luarea deciziei pentru carieră; 

e procesul de angajare: abilităţi de căutare a unui loc de 
muncă, redactarea CV-ului şi scrisorii de prezentare). 


Planificarea acţiunii pentru 
implementarea alegerii făcute. 


Probabilitate crescută de a depăşi cu succes etapele necesare 
unei implementări eficiente a alegerii. 


In ceea ce priveşte măsurile concrete de intervenţie în furnizarea serviciilor de consilierea 
carierei, autorul sugerează următoarele alternative: 


e Servicii de consilierea carierei pentru auto-ajutor. 


e Servicii minimale de asistenţă acordate de consilieri cu privire la luarea 
deciziilor pentru carieră în mod individual, consiliere în grup (pe termen 
scurt), integrarea în grupuri de lucru. 


e Servicii de consiliere individuală: consiliere personală, cursuri pentru 
dezvoltarea carierei, consiliere în grup (pe termen lung). 


Niveluri de intervenţie 


Servicii pentru 
auto-ajutor 


Servicii minimale 
de asistenţă 


Servicii de consiliere 
individuală 


Cine orientează 
folosirea resurselor? 


utilizatorul 


consilierul 


consilierul 


Unde sunt furnizate 
serviciile? 


bibliotecă sau sala 
Internet 


bibliotecă, sala de 
clasă, cabinetul de 
consiliere în grup 


sala de clasă, cabinetul 
de consiliere individuală 
sau în grup 


Nivelul de pregătire a | înaltă moderată scăzută 
utilizatorului 
Nivelul de asistenţă mic sau nul moderat substanţial 


necesar 


Din punct de vedere al relaţiei sistemelor integrate de OAC cu teoria procesării 
informaţiilor cognitive a, autorul identifică o serie de corespondențe: 


e Evaluarea nevoilor utilizatorului şi oferirea de recomandări de către 
consilier cu privire la utilizarea unor facilităţi ale sistemului în dezvoltarea 
abilităților de luarea deciziilor: comunicare, meta-cognitie etc. 

e Testarea psihologică (valori, interese, aptitudini, preferinţe) in vederea 
auto-cunoaşterii. 


e Căutarea opțiunilor posibile: domenii de activitate, oferte de educaţie, 
obţinerea de burse, angajarea. 


e Furnizarea de informaţii despre domeniile respective de activitate. 
e Instruirea pentru luarea de decizii referitoare la carieră, educaţie şi angajare. 


e Planificarea acţiunii pentru implementarea alegerii făcute. 


Rolul consilierului în furnizarea asistată de calculator a serviciilor şi resurselor 


„Rolul consilierului este de a asigura clienţilor un acces la aplicaţii computerizate de 
calitate pentru consilierea carierei, care să răspundă unor nevoi bine definite şi să fie 
folosite într-o manieră eficace” (Sampson, 2001). Pentru aceasta, autorul identifica 
anumite comportamente cheie ale consilierului care contribuie la eficacitatea sistemelor 
integrate de consiliere asistată de calculator. În plus, faţă de sarcinile enumerate anterior, 
consilierul are obligaţia să se asigure ca: 


e software-ul este valid în ceea ce priveşte testarea şi instruirea oferită; 


e aceste resurse nu conţin informaţii părtinitoare care ar putea avea un impact 
advers asupra anumitor grupuri de populaţie; 


e lipsa resurselor financiare ale clienţilor nu impun o barieră nedreaptă în 
accesarea resurselor şi serviciilor de consiliere; 


e s-au întreprins precautii adecvate pentru a asigura confidentialitatea datelor 
despre clienţi transmise prin e-mail sau depozitate în memoria calculatorului; 


e sistemul este implementat în cadrul unei organizaţii astfel încât personalul de 
consiliere să îl poată utiliza într-o manieră economică; 


e proiectarea şi evaluarea sistemului sunt evaluate periodic (Watts, 1986). 


Populaţia ţintă 


Auto-interogatiile clientului referitoare la propria carieră au loc, progresiv, pe toată durata 
vieţii, iar serviciile de consiliere a carierei operează, teoretic, pe aceeaşi perioadă de timp. 
Totuşi, în anumite momente ale vieţii clientului, procesul luării deciziilor referitoare la 
propria carieră este mai acut şi anume, la schimbarea unei filiere educaţionale, insertia pe 
piaţa muncii, în momentul re-conversiei profesionale etc. Acest fapt face ca sistemele de 
informare pentru luarea deciziilor să fie utile, mai ales, în aceste momentele cheie. 

Sistemele integrate de consilierea carierei trebuie sa fie adecvate specificului de varsta al 
populaţiei ţintă, de la elevi, la absolvenţi de învăţământ obligatoriu, post-obligatoriu sau 
de nivel superior, până la populaţia adultă şomeră sau angajaţi care doresc să îşi schimbe 
locul de muncă, toţi cu niveluri foarte eterogene de educaţie şi formare. 


Cele mai cunoscute şi puternice sisteme integrate de consilierea carierei se adresează fie 
studenţilor din anii terminali ai unei trepte de învățământ, fie persoanelor aflate în 
căutarea unui loc de muncă. Teoretic însă există posibilitatea adaptării de SICC pentru 
orice persoană alfabetizată funcţional să utilizeze un computer şi facilitățile sale şi care 
are interes în privinţa planificării carierei personale. 


Exemple, studii de caz, exerciţii 


GO - Ghidul Ocupatiilor (www.go.ise.ro - versiunea romana; www.gwo.cz - versiunea 
internațională) - reprezintă un sistem integrat de consilierea şi orientare a carierei 
dezvoltat de un parteneriat de 15 ţări, care dispune de versiuni naţionale, inclusiv pentru 
România. Acesta este realizat conform principiului proiectării bazate pe nevoile clienţilor 
şi permite accesul direct la resursele disponibile. 


Programul oferă asistenţă clientului pentru fiecare etapă a orientării carierei: 
auto-cunoaştere (Chestionar de interese, Chestionar de aptitudini), identificarea 
oportunităţilor existente, punere automatizată în corespondenţă (preferinţele profesionale 
cu cerinţele ocupatiilor), luarea şi implementarea deciziei. 


Mai concret, Ghidului Ocupaţiilor oferă următoarele facilități: 
e consilierea sistematică a clienţilor în alegerea ocupaţiei dorite; 


e oferirea de informaţii concise şi pertinente despre fiecare dintre cele 700 de 
profiluri ocupaţionale disponibile în baza de date, relevante la nivel national; 


e prezentarea activităţilor specifice ocupatiilor în diferite formate media (text, 
imagini, sunet); 


e îndrumarea clienţilor în căutarea unui loc de muncă, realizarea de CV-uri sau 
prezentarea la interviu; 


e consilierea pentru lansarea unei afaceri pe cont propriu; 
e acordarea de asistenţă specifică şomerilor. 


Ocupațiile bazei de date sunt descrise în termeni de: activităţi specifice, condiţii de acces 
(nivel de educaţie, deprinderi necesare), caracteristici ale locului de muncă, similarități şi 
deosebiri fata de alte ocupaţii etc. Explorarea ocupaţiei se poate realiza în funcție de 
diferite criterii: interese, aptitudini, discipline preferate, costumatie specifică (halat, 

costum, uniformă, salopetă etc.), tipul de activitate, preferinta pentru lucrul cu oameni sau 
cu maşini, mediul de muncă, lista alfabetică a ocupatiilor sau căutare după cuvinte cheie. 


Publicul ţintă (consilieri ai carierei, profesori de toate nivelurile, formatori, clienţi 
individuali, persoane cu cerinţe speciale) este instruit în modul de utilizare a sistemului 
(etape, proceduri etc.) asigurându-se condiţiile necesare unui proces eficace de orientare. 


Etapele implicate în procesul orientării cu ajutorul sistemului GO sunt: identificarea 
nevoilor (starea de pregătire, complexitatea problemei, nivelul de hotărâre, preferinţe), 
auto-cunoasterea, medierea, conştientizarea oportunităţilor, luarea deciziei, tactica de 
implementare. Modulul de instruire include şi o secţiune destinată consilierii de grup. 


DISCOVER este un sistem integrat de consiliere şi orientare din SUA care oferă 
informaţii despre carieră, facilităţi de evaluare a intereselor, abilităților şi valorilor legate 
de muncă, realizează un proces progresiv şi cuprinzător de consiliere, ajutând indivizii să 
îşi identifice punctele tari, nevoile, să ia decizii potrivite şi să îşi construiască un plan 
pentru dezvoltarea carierei pe baza profilului personal. În plus, utilizatorii pot învăţa cum 
să îşi dezvolte capacităţile de căutare a unui loc de muncă prin CV-uri de impact, scrisori 
de însoţire, candidaturi pentru slujbe şi moduri dezirabile de prezentare la interviu. Acesta 
poate fi accesat în majoritatea centrelor de consiliere ale diferitelor instituţii educaționale 
(de ex.: Boise State University: http://career.boisestate.edu/Discover.htm). 


Evaluarea metodei 


Utilizarea calculatorului in serviciile de consiliere (Offer, Sampson, Watts, 2001) se 
justifica printr-o serie de avantaje precum: 


e creşterea vizibilitafii serviciilor de consiliere şi deschiderea acestora la 
competiția şi comparatia cu altele; 


e sporirea accesului la serviciile de consiliere: consilierea virtuală permite un 
acces îmbunătăţit la serviciile de consiliere atât pentru persoanele rezidente în 
zone îndepărtate de centrele de consiliere, cât şi pentru cele imobilizate din 
cauza unor dizabilităţi fizice; 


factori de decizie, clienţi şi alte grupuri ţintă; 


e mărirea eficacităţii procesului de orientare: dacă percepţia publică generală 
este că aplicaţiile de calculator reprezintă o bună resursă de obţinere a 
informaţiilor atunci va spori cererea fata de această tehnologie; 

maximizarea dimensiunii umane in consiliere: consilierul, ca de altfel orice 
ființă umană, întâmpină dificultăţi în realizarea repetitivă a unor sarcini 
simple sau în gestionarea unei mari cantităţi de date necesare în desfăşurarea 
propriei activităţi, fapt ce conduce la scăderea performanţelor sale în 
activitate; în plus, sarcinile repetitive de consiliere (precum furnizarea de 
informaţii sau instruirea clienţilor, trimiterea spre alte servicii de consiliere 
etc.) determină apariţia unei stări de plictiseală; apare astfel riscul 
interpretării eronate din partea clienţilor a acestei stări prin care trece 
consilierul, considerând că ei înşişi ar fi cauza, fapt care periclitează 
dezvoltarea unor relaţii adecvate de consiliere; computerele nu permit erori 
aleatoare de procesare a informaţiilor şi nici nu se plictisesc în procesarea şi 
prezentarea repetitivă de informaţii, de aceea reprezintă un ajutor important 
al consilierului în realizarea de astfel de sarcini; 


permite consilierilor să îşi asume roluri mai semnificative, întrucât timpul 
folosit pentru colectare, înregistrarea datelor şi formarea capacităţilor 
clienţilor de a opera cu astfel de sisteme este mai redus; 


creşterea gradului de interactivitate şi individualizare a procesului de 
consiliere, evoluția Internet-ului în „magistrala informaţiei” presupune 
integrarea de resurse multimedia, reţele de televiziune prin cablu şi de 


telefonie fixă şi mobilă; 


permite colectarea de informaţii despre stilurile de învățare care pot să 
faciliteze o înţelegere mai bună a naturii procesului de învăţare; 


extinderea învăţării la distanţă: eficacitatea sistemelor de învăţământ 
depinde în bună măsură de calitatea serviciilor de consiliere. Integrarea 
serviciilor de consiliere virtuală devine o necesitate în sistemele de e-learning 
pentru a pune în legătură programele de studii existente cu opţiunile pentru 
carieră, angajare şi cererile de continuare a studiilor. Înțelegerea modului in 
care programele de studii servesc obiectivelor personale viitoare este 
esențială pentru menţinerea motivatiei studenților pentru învăţarea la distanţă. 


tehnologia devine un agent al îmbunătăţirii acestor servicii deoarece permite 
înregistrarea traseului parcurs de individ prin resursele online ale centrului. 


Utilizarea calculatorului în serviciile de consiliere poate avea şi unele dezavantaje. 


Probleme de implementare. Indiferent de calitatea software-ului, eficacitatea aplicaţiilor 
computerizate este constrânsă, în ultimă instanță, de modul în care o organizaţie 
implementează tehnologia. Principalele problemele de implementare care afectează 
eficacitatea sistemelor se referă (Sampson, 2000) la: 

neparticiparea personalului în procesul luării deciziilor; 


integrarea defectuoasă a noilor tehnologii cu serviciile şi resursele existente; 


e pregătirea inadecvată a personalului; 


e evaluarea deficitară. 


Probleme de ordin etic: 


e confidentialitatea datelor poate fi compromisă atunci când terţe persoane au 
acces la computerul care depozitează datele despre clienţi; 


e testarea, informarea şi instruirea pot fi prezentate într-un mod atractiv, însă 
este posibil să fie invalide şi potenţial eronate sau dăunătoare. Clienţii pot să 
nu sesizeze diferenţa între un software valid şi unul nevalid; 


e utilizarea inadecvată din partea anumitor consilieri suprasolicitati; 


e utilizarea neadecvată (atunci când clienţii folosesc sisteme de auto-ajutor şi 
întâmpină dificultăţi ei pot ajunge la concluzia că problema lor nu are 
răspuns, când de fapt consilierea individuală sau minimal asistată de 
consilieri ar fi putut avea succes); 


e  supraabundenţa datelor „reprezintă o problemă la fel de mare ca şi lipsa 
informaţiilor: în ambele cazuri, când indivizii nu pot obţine şi utiliza 
informaţia de care au nevoie, capacitatea lor de rezolvare a problemelor şi 
luarea deciziilor este limitată” (Sampson, 1998). 

Istoric 


Metafora este un instrument de comunicare frecvent utilizat pentru a conceptualiza 
fenomene complexe din jurul nostru (Grant; Oswick, 1996, Ortony, 1993, apud Mignot, 
2004). Utilizarea metaforei dezvăluie deseori un nivel superior de operare conceptuală. 


Metafora a fost folosită mai întâi ca tehnică de analiză a organizaţiilor (“Imagini ale 
organizaţiei” - Morgan, 1986). Analizând organizaţia în termeni de metafore (organizația 
ca „maşinărie”, ,,organism”, ,,cultura” şi „creier”), Morgan a explorat implicaţiile 
acestora asupra înţelegerii şi managementului organizaţiilor şi a demonstrat utilitatea 
metodei în rezolvarea creativă şi flexibilă a problemelor cu care acestea se confruntă. În 
urma experienţei sale, autorul propunea „metoda metaforelor multiple”, respectiv 
utilizarea tuturor celor patru metafore în analiza organizaţiilor, pentru înţelegerea fatetelor 
diferite ale acestora. „Nici o metaforă nu spune în întregime adevărul”, afirma autorul 
menţionat, „fiecare metaforă este mai mult sau mai puţin, aplicabilă în funcţie de 
situaţie... Înțelegerea reală apare atunci când luăm în considerare mai multe metafore” 
(Morgan, 1986). Ulterior, metafora a fost valorificată în cadrul managementului 
organizational, ca tehnică de analiză şi descriere a organizaţiei şi de rezolvare de 
probleme. Conceptualizarea creativă a organizaţiei prin prisma diferitelor metafore: 
muşuroi de furnici, păianjen, metafora celor patru încăperi etc. a avut ca efect crearea 
unei noi „arte a managementului creativ” (Morgan, 1992, apud Inkson, 2002), care a dat 
naştere unor soluţii inedite pentru multe probleme organizaționale. 

Fundamente teoretice 


Metafora a fost asociată initial aspectului figurativ al limbajului şi comunicării. Fiind 
considerată apanajul poeților şi politicienilor, această metodă nu a fost valorificată în 
cercetarea şi practica psihologică, acordându-i-se un mai mic nivel de credibilitate şi o 
valoare ştiinţifică îndoielnică. O serie de metode creative şi flexibile au fost însă 
reconsiderate odată cu depăşirea pozitivismului ştiinţific, iar metafora a fost adoptată 
recent ca o tehnică de evaluare şi intervenţie eficientă în diverse domenii ale consilierii. 


Utilizarea metaforei în consilierea carierei, este de dată mai recentă şi pare să aibă cel 
puţin două efecte majore: unul asupra modalităţii de conceptualizare a procesului de 
consiliere în carieră şi altul asupra desfăşurării efective a procesului. La nivelul 
conceptualizării procesului de consiliere, „bătălia metaforelor” a dus la detronarea mai 
clasicei metafore a potrivirii (Holland, 1997). Aceasta accentua aspectul de suprapunere a 
caracteristicilor proprii cu cele ocupaţionale, considerând procesul de consiliere în carieră 
ca unul care are ca scop principal identificarea carierei potrivite unei anumite persoane. 
Locul acesteia a fost luat de metafore precum: „lipsa frontierelor” (Arthur; Rousseau, 
1996), „ucenicie auto-determinată” (Arthur; Inkson; Pringle, 1999), care accentuează 
importanța adaptării rapide şi creative a individului la schimbările mediului social şi 
profesional. Scopul consilierii se consideră astfel a fi dezvoltarea unei atitudini proactive 
fata de carieră, fapt care presupune flexibilitate şi management pozitiv al oportunităţilor. 


Modificările la nivelul conceptualizării procesului de consiliere în carieră au un 
corespondent direct în modul de desfăşurare al acestuia. Procesul de consiliere a devenit 
unul colaborativ, orientat spre explorarea semnificației particulare a carierei sau ceea ce 
numim „cariera subiectivă” (Gattiker; Larwood, 1986). Alături de alte tehnici actuale 
utilizate în consilierea carierei (naratiunile, exerciţiile de imagerie dirijată, reprezentarea 
grafică a carierei, sortarea cardurilor etc.) metaforele au capacitatea de a angaja 
consilierul şi clientul în abordarea creativă a procesului de explorare a carierei, 
valorificând potenţialul acestora de înţelegere complexă a fenomenelor legate de carieră. 


În condiţiile transformărilor economice, sociale şi culturale care marchează perioada 
actuală, căutarea sensului propriu şi explorarea dintr-o perspectivă personală a carierei, 
cât şi a relaţiei acesteia cu celelalte segmente ale vieții devin dimensiuni importante ale 
procesului de consiliere (Peavy, 1997; Savickas, 2000, 2001). Perceptiile, trăirile şi 
valorile personale în raport cu cariera („cariera subiectivă”), tind să devină vectorul cel 
mai important la care se raportează persoana, atât pentru evaluarea performanţei sale 
actuale, cât şi pentru fixarea expectantelor ulterioare legate de carieră (Collins; Young, 
1986). Utilizarea metaforei în cadrul procesului de consiliere are potenţialul de a reduce 
distanţa dintre teorie şi practică în consilierea carierei (Amundson, 1997) şi de a surprinde 
aspectele individuale ale acestui proces. 

Prezentarea metodei 


Metafora reprezintă, in general, o figura de stil utilizată pentru a sublinia similaritatea 
între o acţiune sau obiect, eveniment sau experienţă, pe de o parte, şi o frază sau un 
cuvânt de largă circulaţie, pe de altă parte (Gowler; Legge, 1989, apud Inkson, 2004). 
Funcţia ei este de a „comunica necunoscutul prin transpunerea lui în termenii 
cunoscutului” (El-Sawad, 2003) sau de a vizualiza un fenomen complex prin recurgerea 
la imagini familiare (Amundson, 2005a). 


Metaforele apar atât în discursul cotidian despre carieră, cât şi în teoriile formale ale 
carierei (Inkson; Amundson, 2002). Metafore uzuale sunt: „drumul / calea / ruta / traseul 
carierei”, „călătorie”, „copacul deciziei”, „fereastra oportunităţilor” etc. Concepte 
academice influente sunt, de asemenea, formulate în termeni metaforici: „curcubeul 
carierei” (Super, 1990), „harta carierei” (Krumboltz, 1993), „construcția carierei” 
(Savickas, 2002), „personalitate vocationala” (Holland, 1997), „ancore ale carierei” 
(Schein, 1978), „cariera fără granite” (Arthur; Rousseau, 1996). Ele amorsează imagini 
vii şi familiare permițând astfel, o perspectivă specială şi personală asupra evenimentelor. 
Metaforele de carieră nu au acelaşi statut. Ele diferă sub raportul referentului şi sursei. 
Metafore precum „călătorie” sau „construcţie” provin din experiența personală a 
persoanei. Altele, precum ,,anotimpuri” sau „resurse”, se bazează pe observarea externă a 
situaţiei. Metafore ca „scară” sau „concurs” descriu, mai degrabă, condiţiile în care se 
desfăşoară cariera, iar „ancore” sau „personalitate vocationala” descriu caracteristici ale 
persoanei angajate în dezvoltarea carierei. 


Din perspectiva consilierii, metafora, ca modalitate de experientiere a realității prin 
prisma aspectelor comune cu alte situaţii, permite o analiză mai profundă a carierei, 
integrând informaţia complexă relativă la acest fenomen într-o imagine vizuală simplă. În 
procesul de consiliere metafora creează contextul de explorare cel mai favorabil persoanei 
şi conduce la descoperirea unor caracteristici şi semnificaţii personale ale carierei. 


Una dintre cele mai cuprinzătoare prezentări ale principalelor metafore relative la carieră 
este realizată de Kerr Inkson (2004). În opinia autorului, conceptualizările carierei se pot 
grupa, în esenţă, în jurul metaforelor care au luat naştere în cadrul principalelor teorii în 
domeniu. Acestea au influențat de-a lungul timpului conceptualizarea carierei şi s-au 
impus la nivel individual ca posibile metafore de carieră: 


Metafora moştenirii 


Această metaforă exprimă concepţia conform căreia cariera, ca şi moştenirea, poate fi 
transmisă din generaţie în generaţie; cariera unei persoane este, într-o mai mică sau mare 
măsură, moştenită din familie. Utilizând această metaforă a carierei, sociologii 
accentuează rolul clasei sociale, a genului, a etniei în determinarea valorilor şi aspirațiilor 
pe care le dezvoltă copilul din familie. În plus, această metaforă vizează modelul de 
carieră pe care-l „primesc” în familie şi oportunităţile financiare şi educaţionale care sunt 
puse la dispoziţia copiilor. 

Mostenirea in cazul carierei se referă la dimensiuni precum: dimensiunea sociologică 
(structura socială), genetică (IQ-ul moştenit) şi psihologică (atitudinile părinţilor fata de 
muncă şi carieră). Deşi unii consilieri preferă să accentueze componenta activă, de auto- 
determinare a carierei (văzută ca o „construcţie”), componenta de moştenire nu poate fi 
ignorată, aceasta fiind consonantă şi cu o serie de teorii asupra dezvoltării carierei 
(Gottfredson, 2002). Conştientizarea de către client a componentei „moştenite”, a 
gradului în care acest tip de influență se manifestă, îi oferă acestuia posibilitatea de a 
decide dacă se raportează la această componentă ca ancoră importantă sau îşi impune 
construirea unei cariere autonome, diferită de cea a părinţilor. 


Metafora construcției 


Această metaforă este în concordanţă cu teoriile despre carieră care subliniază rolul activ 
al individului în determinarea propriei evoluţii socio-profesionale. Metafora aduce în 
prim plan problema planificării carierei, conceptualizată ca un proces raţional, ce 
presupune adunarea informaţiilor, fixarea scopurilor, luarea de decizii logice etc. În 
explicarea metaforei, deseori clienţii vor recurge la aspecte legate de managementul 
propriei cariere prin comportamente proactive. Pe de altă parte, această metaforă poate să 
conţină aspecte legate de intuiţie, decizii care au la bază elemente de natură afectivă etc. 
Rolul consilierului în cazul în care clientul utilizează o metaforă a construcției este de a 
facilita „asamblarea” carierei acestuia. 


Metafora ciclicitatii 


În principalele teorii asupra dezvoltării carierei conceptualizările includ „vârste” şi 
„stadii”. Astfel, în teoriile lui Levinson (1977) şi Super (1990) cariera este descrisă în 
termeni de secventialitate, de stadii ce corespund anumitor vârste: „explorare”, 
„stabilizare”, „tranziţiile vârstei mijlocii”, „menţinere”, „declin” etc. Levinson descrie 
dezvoltarea carierei ca fiind o succesiune de anotimpuri (“Anotimpurile vieții 
individului”, Levinson, 1977). Această metaforă poate deveni implicită în gândirea 
individului relativ la rolul său în societate sau în plan profesional. Aceasta poate genera 
stereotipuri cu privire la modalitatea de dezvoltare a carierei şi rolul profesional 
(Townsend, 1993). Spre exemplu, persoanele în vârstă care trăiesc în medii dinamice, în 
care se valorizează schimbarea şi dezvoltarea, dar care se conformează stereotipului 
înaintării în vârstă (conform căruia odată cu înaintarea în vârstă apare un declin la nivelul 
flexibilitatii şi capacităţii de adaptare la sarcini noi sau complexe) îşi compromit 
dezvoltarea în carieră dezvoltând o auto-eficacitate redusă în schimbarea aspectelor legate 
de cariera personală. 


În procesul consilierii se poate opta pentru modificarea perspectivei asupra ciclurilor 
profesionale, în sensul flexibilizării acestora. O anumită vârstă cronologică nu se 
asociază, în mod necesar, cu un anumit stadiu de dezvoltare (55 sau 60 de ani nu 
înseamnă în mod necesar integrarea în stadiul retragerii din punct de vedere profesional). 

Metafora potrivirii 


Una dintre cele mai cunoscute teme abordate in psihologia vocationala este cea a 
„corespondenţei persoană-mediu” (Parsons, 1909; Holland, 1997). Fiind o tendinţă 
puternică în literatura de specialitate, această metaforă este importantă pentru practica de 
consiliere în carieră, pentru că este implicită în teoriile proprii despre carieră ale 
majorităţii consilierilor vocationali şi clienţilor. Metafora „potrivirii” ridică însă atât 
probleme conceptuale cât şi practice. Care sunt cele mai importante caracteristici ale 
persoanei şi ale mediului de muncă? Cât de „măsurabile” sunt acestea şi cât de acurat sunt 
măsurate? etc. Însă cea mai importantă problemă pe care o pune această metaforă este 
promovarea unei imagini statice asupra carierei, în contextul unui proces dinamic. În 
cazul unor schimbări sociale, economice şi profesionale foarte rapide sau neaşteptate, 
această metaforă poate limita (psihologic vorbind) alternativele individului. 


Metafora călătoriei 


Aceasta este una dintre cele mai comune metafore ale carierei şi este menţionată atât în 
studiile de specialitate, cât şi în discursul cotidian al indivizilor. Metafora porneşte de la 
conceptualizarea carierei ca o mişcare „geografică”, între locuri de muncă, ocupaţii, 
organizaţii etc. Metafora călătoriei este atractivă deoarece integrează mişcarea în timp şi 
spaţiu, oferind posibilitatea grupării mai multor tipuri de informaţii sub o singură cupolă. 
Problema pe care o generează această metaforă provine tocmai din natura generică a 
conceptului de călătorie. Caracteristicile pe care le poate avea o călătorie sunt 
nenumărate: a avea sau nu o destinaţie, poate fi rapidă sau lentă, poate fi ascendentă sau 
descendentă etc. 


În general, metafora călătoriei permite analiza carierei din două perspective: 
comportamentul „călătorului” (componenta micro) şi „calea? pe care merge acesta 
(componenta macro). Până acum consilierii s-au concentrat asupra primei componente, în 
timp ce, din perspectiva organizaţiilor, componenta a doua prezintă un interes mai mare. 
În procesul consilierii în carieră este importantă integrarea acestor două componente 
majore ale metaforei şi analiza complexă a carierei din aceste perspective diferite. 


Metafora reţelei sociale 


McMahon şi Patton (1999, apud Inkson, 2002) au accentuat necesitatea integrării în 
conceptul de carieră a sistemului de relaţii sociale, care modelează şi sunt modelate de 
carieră. Astfel, obținerea unui loc de muncă este în strânsă legătură cu sistemul de relaţii 
sociale al persoanei, care poate să ofere informaţii sau să o pună în legătură cu persoane 
angajatoare. A-ti crea o reţea socială favorabilă devine un mod de viata. De asemenea, 
devin importante o serie de micro-abilitati precum: promovarea personală, managementul 
impresiei, construirea reputației etc. Astfel, deseori cariera este conceptualizată, din 
această perspectivă, ca fiind o „campanie de politică personală orientată spre muncă”. 

Metafora teatrului - cariera ca rol 


Această tip de metaforă a fost utilizată şi în conceptualizarea organizaţiilor, fiind văzută 
ca o scenă pe care angajaţii (actorii) joacă diferite roluri, poartă o anumită vestimentaţie 
(uniforme), activitatea lor fiind în mare parte „regizată” de un manager. 


Acţiunile indivizilor reprezintă în această acceptiune a carierei comportamente de rol, 
fiind răspunsul persoanelor la expectantele superiorilor, colegilor, subalternilor etc. 
Aceste aşteptări sunt descrise în mod formal în fişele de post, regulamentele interne de 
funcţionare şi contractele individuale sau colective de muncă. În același timp, cultura 
organizaţională include în mod implicit şi expectantele „actorilor” principali sau 
secundari. Rezultatul acestor aşteptări sunt o multitudine de „contracte psihologice” care 
sunt negociate şi renegociate continuu (Herriot; Pemberton, 1996). Comportamentul de 
rol se transformă în timp într-un scenariu, în funcţie de care individul „joacă” şi 
acţionează. 


Metafora poate include ideea rolurilor multiple ale persoanei. O persoană are în acelaşi 
timp o serie de roluri (de ex.: angajat, student, părinte, amic, membru al unei asociaţii 
etc.) şi trebuie să le joace pe toate cele care-i aparțin sau şi le asumă. Prin procesul de 
consiliere persoana poate fi susținută în examinarea şi analiza relaţiei dintre rolurile 
îndeplinite. 


Metafora economică - cariera ca resursă 


În ultimii ani, în conceptualizarea carierei a avut loc o schimbare majoră. Individul nu 
mai este perceput în termeni de „cheltuieli”, ci mai degrabă în termeni de ,,castig”. 
Managementul personalului s-a transformat în managementul resurselor umane, iar 
managerii vorbesc deseori despre angajaţii lor ca despre „cele mai importante resurse pe 
care le deţin”. În principal, însă, nu munca de zi cu zi reprezintă adevărata resursă, ci 
întreaga carieră a individului. Organizațiile promovează ideea de carieră considerând că 
un individ care este valorizat îşi va pune „cariera” la dispoziţia lor. Acestea facilitează 
ascensiunea individului în cadrul firmei şi îi oferă oportunităţi de dezvoltare şi dobândire 
a expertizei într-un anumit domeniu. Problema pe care o ridică această metaforă este a 
proprietăţii carierei. Cui aparţine cariera, individului sau organizaţiei? Această metaforă 
permite, prin urmare, investigarea ideii de proprietate a carierei în cadrul procesului de 
consiliere. 


Metafora narativă - cariera ca o poveste 


Multe dintre informaţiile noastre relative la carieră sunt obţinute pe baza „poveştilor” 
spuse de cei din jur. De asemenea, transmitem o serie de informaţii despre propria carieră 
prin poveştile personale. Există o infinitate de astfel de istorii, unele mai puţin structurate 
(naratiuni verbale), altele structurate (CV-uri, scrisori de intenţie etc.). Poveştile despre 
propria carieră permit investigarea pattern-urilor, a modalitatilor utilizate pentru 
construirea carierei şi descoperirea unor modalităţi de continuare a acesteia. 

De multe ori in povestile despre cariera ale indivizilor se pot recunoaste elemente care tin 
de apartenenţa culturală sau socială. De exemplu, Osland (1999, apud Inkson, 2002) 
studiind naratiunile despre carieră ale unor expatriati, a observat elemente comune în 
aceste poveşti, structurate în jurul ideilor de: eroism, cutezanta şi călătorii individuale. 


Metafora narativă este foarte bine reprezentată în mass-media. Aici întâlnim frecvent 
poveşti de carieră care se transformă în modele şi indivizi care devin „brand-uri” pentru 
produse şi companii. În cazul acestei metafore, principala problemă este de a descoperi 
unde se află linia dintre realitate şi ficțiune. 


Pe lângă aceste categorii de metafore, se întâmplă ca în procesul de consiliere să ne 
confruntăm şi cu alte metafore, construite pe baza experienţelor individuale şi culturale 
ale persoanelor consiliate (Amundson, 2005a). Câteva exemple sunt prezentate mai jos: 


Metafora Semnificaţia 
Anomalie O deviatie sau îndepărtare de modalitatea uzuală de a realiza anumite lucruri 
Aventură O iniţiativă cu un anumit risc sau cu final incert 
Artizanat Utilizare creativă a abilităților de a realiza un produs 
Caleidoscop Pattern-uri modificabile 
Chemare O nevoie internă, o atracţie puternică spre o activitate sau mediu 
Expoziţie O modalitate de expunere a talentelor 
Management Crearea unor noi organizări şi structuri 
Puzzle Piese ale unei imagini care trebuie formată 
Scară Instrument utilizat pentru ascensiune 
Zenit Punctul cel mai înalt; timp sau loc de maximă forță, prosperitate sau bucurie 


Consilierul şi clientul pot să adere la metafore diferite, uneori contrastante sau pot să-şi 
structureze concepţiile despre sine sau lume în jurul unui număr restrâns de metafore. 
Acestea se pot constitui în facilitatori, constrângeri sau piedici în actul de consiliere. 


Utilizarea metaforei în demersul de consiliere presupune: 


Identificarea metaforei / metaforelor cheie şi examinarea carierei prin prisma acestora 


Metaforele despre carieră exprimă atât expectantele, cât şi frustrările şi barierele 
percepute de către persoana consiliată. Investigarea acestor elemente devine importantă în 
procesul de explorare a carierei. Metafora nu reprezintă doar o formă de exprimare, ci şi o 
modalitate de structurare a gândirii. Acestea descriu realitatea în termeni familiari 
permitandu-ne să vedem evenimentele dintr-o perspectivă specială. 


Procesul de explorare a carierei se va orienta astfel, spre elaborarea metaforei clientului. 
Fiecare metaforă generată de client poate fi extinsă pe bază de întrebări, pentru a clarifica 
semnificaţia diverselor componente ale metaforei. Spre exemplu, pentru o persoană care 
îşi conceptualizează cariera ca o ascensiune a unui munte este important să 

conştientizeze: poziţia actuală, care a fost punctul de plecare şi care va fi punctul de 
sosire, cine îl însoţeşte în această călătorie, care sunt bagajele pe care le-a luat cu sine, ce 
greutăţi a întâmpinat şi ce dificultăţi sau obstacole îl mai aşteaptă etc. Aceste întrebări au 
rolul de a explora imaginea-metaforă şi de a o extinde spre alte aspecte care pot fi, de 
asemenea, exprimate metaforic. Spre exemplu, pentru cazul expus mai sus se poate 
explora aspectul motivational, care a impulsionat persoana pentru alegerea acestei 
variante şi satisfacția personală la încheierea ascensiunii. De asemenea, se pot explora 
metafore conexe, cum ar fi: cariera ca rol, ca relaţie etc. 


Prin focalizarea pe o metaforă, clientul externalizează procesul de rezolvare a problemei, 
angajându-se mai activ pentru identificarea unor soluţii. 


Flexibilizarea perspectivei prin introducerea unor noi metafore ale carierei 


Metafora exprimă o anumită viziune asupra carierei, care poate focaliza atenţia, dar în 
acelaşi timp, poate inhiba complexitatea viziunii şi poate restricționa procesul de 
explorare. De aceea, pornind de la tehnica metaforelor multiple (Morgan, 1986), autorii 
sugerează utilizarea mai multor metafore ale carierei. În acest mod, procesul de consiliere 
conduce la formarea unei perspective mai complexe şi mai realiste asupra carierei. Cu cât 
ne conturăm o viziune mai flexibilă asupra carierei, cu atât vom avea mai multe metafore 
relative la carieră, deschizând posibilitatea opţiunilor multiple (Amundson, 1997). 
Perspectivele obţinute prin utilizarea metaforelor multiple pot fi apreciate ca fiind fațete 
complementare ale carierei sau pot fi integrate într-o imagine complexă şi mult mai 
realistă asupra acesteia. 


Dezvoltarea metaforelor multiple este o strategie de nivelul 2 (care urmează explorării 
metaforei iniţiale), în care clientul este solicitat să considere o modalitate de a 
conceptualiza cariera dintr-o altă perspectivă (de ex.: din unghiul de vedere al altor 
persoane, ceea ce permite explorarea relaţiilor cu cei din jur). Consilierul poate propune o 
listă de metafore din care clientul alege una care i se potriveşte sau poate cere acestuia să- 
i propună alte metafore. 


Populaţia ţintă 


Adolescentii 


Exprimarea metaforelor cu care operăm nu se face doar prin intermediul cuvintelor, ci şi 
al imaginilor. Accesul la reprezentările pe care le avem, prin intermediul cuvintelor, nu 
permite întotdeauna surprinderea multitudinii de detalii în timp real. Modalităţi 
alternative de explorare a metaforei sunt: 

a. desenul (Amundson, 1998). Prin desen exprimăm atât elemente greu de 
verbalizat, spre exemplu, componenta afectivă a metaforei, cât şi relaţiile 
între elementele metaforei. 


b. fotografia (Mignot, 2000, 2004). Se susţine că un instrument important în 
identificarea metaforelor cu care operează persoana consiliată o reprezintă 
fotografierea elementelor care prezintă semnificaţie în viaţa sa. 


În consilierea adolescenților sau a persoanelor care se află la debutul carierei, una dintre 
cele mai importante etape o reprezintă descoperirea valorilor, a principiilor după care se 
ghidează, precum şi a expectantelor cu privire la carieră. Exprimarea acestora strict sub 
formă verbală, determină în anumite situaţii, recurgerea la metafore rigide sau stereotipe. 
Există o serie de valori dezirabile în societate care sunt primele menţionate de către 
adolescenţi şi de multe ori acestea există doar la nivel declarativ. 


Pentru a investiga în profunzime valorile şi aşteptările unei persoane se pot folosi şi 
imagini. Fotografiile pe care individul le face şi la care se raportează sunt o reprezentare 
metaforică a elementelor cu adevărat semnificative pentru el. În procesul de consiliere, 
explorarea sub această formă a metaforelor clientului are două avantaje: în primul rând, 
mai multe fotografii ne poate oferi o imagine comprehensivă asupra sistemului de valori 
al clientului; în al doilea rând, fotografiile realizate periodic, pe parcursul unei perioade 
mai îndelungate, ne pot oferi o imagine asupra modului în care reprezentările clientului se 
schimbă şi reprezintă o modalitate de monitorizare a procesului de consiliere. 
Componenta de urmărire longitudinală a metaforelor prin intermediul fotografiilor se 
pliază pe tematica proiectelor de orientare în carieră ale elevilor de liceu. 


Astfel, metafora ca instrument al consilierii carierei, nu se rezumă doar la o etapă a 
acestui proces şi nu este utilizată doar în conceptualizarea cazului sau în alcătuirea 
planului de consiliere, ci poate fi folosită în mod creativ la nivelul fiecărei etape. 


Adulții 


Persoanele adulte au o imagine, uneori pictorială, asupra carierei; o descriu, o povestesc 
şi o analizează, încercând să construiască un sens al evenimentelor trecute, deciziilor 
prezente şi planurilor de viitor. Fiecare persoană are însă proprii „ochelari” prin care îşi 
priveşte cariera. Aceştia pot limita capacitatea persoanei de a vedea cariera în termeni de 
alternative sau, dimpotrivă, pot oferi perspective diferite asupra acesteia. 


Adulții aflaţi în căutarea unui nou loc de muncă, de foarte multe ori vin la şedinţele de 
consiliere într-o „criză de imaginaţie”, o optuzitate a perspectivei (Amundson, 2005b). 
Aceasta se manifestă prin confuzie, încredere în sine scăzută şi un sentiment de 
neajutorare legat de posibilităţile noi de dezvoltare a carierei. În această situaţie, 
consilierului îi revine sarcina de a extinde perspectivele şi a deschide noi posibilități. 
Metafora are capacitatea de a angaja atât consilierul, cât şi persoana consiliată într-o 
activitate creativă de explorare a noilor perspective de dezvoltarea carierei. Clienţii pot fi 
încurajați să gândească în mod creativ utilizând metaforele, iar acest demers determină 
noi atitudini şi perspective asupra carierei. Metaforele se bazează deseori pe situaţii 

familiare şi oferă suportul necesar pentru a „lega lucrurile” permiţând această abordare 
creativă şi proactivă a procesului de rezolvare a problemei (Inkson; Amundson, 2002). 


Exemple, studii de caz, exerciţii 


eo ^ 


Stimularea creativitatii in abordarea carierei prin utilizarea metaforei 


Tehnica metaforei in consilierea carierei permite o abordare creativa a fenomenelor legate 
de dezvoltarea carierei. Prin evaluarea procesului de generare / elaborare a metaforelor se 
pot investiga aspecte multiple ale carierei fapt ce permite astfel, conturarea unei 
perspective complexe si integrate asupra acesteia. Diverse exercitii pot facilita / stimula 
elaborarea metaforelor. 


Instantaneul 


Exercitiul cere clientului să descrie cât mai detaliat metafora sa despre carieră. Odată 
identificată o anumită metaforă, persoana consiliată este încurajată să găsească exemple 
concrete ale modului în care aceasta se reflectă în viaţa reală. De exemplu, în cazul 
identificării unei metafore de tip „scară” consilierul poate investiga modul cum această 
metaforă afectează expectantele sau credinţele clientului. Clientul poate utiliza formule de 
genul „trebuie să urc în cariera mea pas cu pas”, ceea ce poate însemna că acesta nu este 
deschis spre oportunități profesionale care nu reprezintă o treaptă superioară din punct de 
vedere logic. Comportamentele cotidiene pot fi, de asemenea, exemple ale influenţei pe 
care o are metafora din mintea clientului. Spre exemplu, o imagine care presupune 
avansarea cu paşi mici (“a urca încet scara pentru a nu cădea în gol”) poate presupune 
lipsa unor comportamente proactive. Persoana consiliată evită să iasă în evidenţă în 
anumite momente pentru a nu „cădea de pe scară”. 


Urmând un astfel de demers şi analizând un instantaneu oferit de client, putem avea acces 
la anumite credinţe personale iraționale, mituri şi bariere percepute. Spre exemplu, o 
componentă importantă în investigarea metaforei din perspectiva instantaneului o 
reprezintă relaţiile cu alte persoane. Astfel, dacă o persoană consideră că pe „scara 
profesională” nu încap mai multe persoane pe aceeaşi treaptă, nu va avea curajul să 
încerce să ajungă pe o treaptă pe care se află un alt coleg. Folosirea unui exerciţiu de 
acest tip nu este completă fără utilizarea contra-exemplelor. Confruntarea persoanei cu 
exemple diferite ale aceleiaşi metafore poate modifica percepțiile şi expectantele acesteia, 
prin faptul că se solicită mai multă flexibilitate în gândire şi comportament. Spre 
exemplu, pornind de la investigarea metaforei „scară ”, putem identifica posibilitatea ca 
„scara” din mintea clientului să fie una de lemn, destul de instabilă şi strâmtă. Fără a 
modifica metafora în sine putem înlocui această scară cu una somptuoasă, puternică, cu 

trepte largi, care permite staționarea pe aceeaşi treaptă a mai multor oameni deodată, cu 
balustrade care permit echilibrarea şi suportul în diferite etape ale urcuşului etc. 


Dinamica 


Acest exerciţiu permite examinarea în profunzime a metaforei din perspectiva 
dimensiunilor pe care le implică. Dacă în imaginile tridimensionale examinăm lungimea, 
lăţimea şi înălțimea, în cazul metaforei putem examina dimensiuni precum: aspectele de 
continuitate,  relaționale, emoționale, perspectivele de viitor, optimismul, 
responsabilitatea, influențele culturale şi sociale, încrederea în sine etc. Spre exemplu, 
abordând metafora pe un continuu, procesul de explorare a metaforei va viza stabilirea 
nivelului la care se găseşte clientul si a metaforei corespunzătoare, ca şi compararea 
metaforelor din diverse momente. Clientul poate constientiza în acest fel dinamica 
metaforelor şi modul în care acestea dobândesc noi valențe în timp. 


Perspectiva altora 


Este un exercițiu des utilizat în majoritatea formelor de consiliere sau terapie. Consilierul 
provoacă pe client să descrie o imagine sau o emoție „prin ochii” altei persoane. Este o 
modalitate de a constientiza subiectivitatea cu care privim situațiile si a înțelege faptul ca 
fiecare persoană îşi ghidează existența şi în funcție de o „altă realitate”. Acest exercițiu 
ajută clientul să identifice unghiuri noi din care poate fi privită aceeaşi metaforă, precum 
şi sensurile diferite pe care metafora le dobândeşte în funcție de perspectivă. Putem ghida 
clientul în cadrul acestui exercițiu cu următoarele tipuri de întrebări: 


“Credeţi că o altă persoană ar putea utiliza aceeaşi metaforă pentru cariera sa?” 


“În ce situaţie credeţi că ar putea cineva să-şi reprezinte cariera prin aceeaşi 
metaforă?” 


“Credeţi că persoana X ar da acelaşi sens metaforei dv.?” 
“Unde credeți ca ar apărea similitudini si unde ar apărea diferente?” 
“Cum vi se pare perspectiva prietenului dv.?” 


Descoperirea similitudinilor si diferențelor pe care le pot da perspectivele diferite asupra 
aceleiaşi teme ne permite să gândim o situație in mod creativ $i să evaluăm fatetele sale, 
evitând riscul de a analiza metaforele în mod liniar. 


Linia timpului 


Introducerea liniei temporale în elaborarea metaforei personale asupra carierei presupune 
ca persoana consiliată să privească retrospectiv si prospectiv de-a lungul liniei timpului 
şi să indice câte o metaforă potrivită pentru fiecare perioadă de timp asupra căreia se 
focalizează. Clientul poate fi rugat să îşi amintească anumite momente din viata sa şi să 

asocieze o metaforă legată de carieră acelor etape sau poate fi rugat să se proiecteze in 
viitor şi să aleagă o metaforă potrivită acelui moment. 


Exercitiul poate stimula crearea unor noi metafore sau extinderea metaforei existente. 
Spre exemplu, în cazul metaforei „ascensiunii pe munte”, perspectiva asupra viitorului 
poate da naştere unei noi metafore, „metafora ciclului”, acest munte fiind doar unul 
dintr-un lant de munţi care urmează a fi escaladati. 


Schimbarea perspectivei 


Exercitiul solicită persoanele consiliate să privească metafora utilizată prin prisma unei 
alte metafore. Astfel, unui client care utilizează o metaforă ce implică imaginea de 
creştere şi dezvoltare i se poate adresa întrebarea: „Cum ar arăta metafora ta despre 
carieră dacă ar fi privită din perspectiva călătoriei?” Acest exerciţiu este, într-o anumită 
măsură, similar cu cel al perspectivelor altor persoane. Diferenţa o constituie faptul că, 
dacă în anumite situaţii clientul întâmpină dificultăţi (sau observăm rezistenţe) în a 
imagina perspectiva unei alte persoane, putem propune această nouă grilă de citire a 
realităţii. 


Perspectiva colectivă 


Fiecare persoană asociază carierei personale o anumită metaforă, de multe ori având 
impresia că este singura modalitate de a conceptualiza lucrurile şi considerând că toată 
lumea din jur are aceeaşi imagine despre cariera sa. 


Acest exercițiu intenţionează să aducă în planul conştiinţei unui client, perspectivele 
diferite ale celor din jur asupra aceluiaşi fenomen. Clientul va fi rugat să-şi întrebe 
cunoştinţele, prietenii despre cum văd ei cariera sa şi ce termeni / metafore ar utiliza 
pentru a o descrie. 


Evaluarea metodei 


Avantaje: 
Sinteza informaţiilor 


Principalul avantaj al utilizării metaforei în consilierea carierei este capacitatea acesteia 
de a sintetiza o arie complexă de informaţii într-o imagine relativ simplă. Metaforele 
permit individului să integreze în aceeaşi imagine elemente din diverse sfere: emoţională, 
cognitivă, comportamentală etc. care, în anumite situaţii sunt disparate, iar legătura dintre 
ele este departe de a fi evidentă. Rolul acestei imagini nu este doar de a descrie „ceea ce 
este”, ci şi acela de a promova insight-uri relative la carieră (Amundson, 1988). 

Fiecare imagine are anumite elemente centrale si de fond. In consiliere, reframing-ul 
poate presupune mutarea accentului de pe elementele centrale pe cele de fond şi 
modificarea importanţei acordate fiecărui element. 


Operare cu imagini 


Metaforele ne ajută să vizualizăm situaţiile. Folosind imagini relativ simple şi familiare 
suntem într-o poziţie mai bună pentru a iniţia acţiuni legate de carieră. În consiliere, de 
cele mai multe ori, eforturile sunt îndreptate către persuasiunea verbală. Deşi este 
incontestabilă importanţa dialogului verbal, aria procesului de consiliere poate fi lărgită 
prin activităţi care utilizează şi alte modalităţi de cunoaştere sau suporturi informaţionale. 


Structurarea informaţiilor 


Metaforele au capacitatea de a structura şi organiza o situaţie. În cazul unei confuzii şi a 
lipsei de claritate, metaforele ne ajută să aranjăm elementele şi să dăm coerenţă situaţiei. 
Conexiunea între realitate şi metaforă este cu dublu sens. Desi, de obicei, utilizăm 
metaforele pentru a înţelege mai bine realitatea, nu este neobişnuit să pendulăm între 
realitate şi metaforă, fiecare ajutând la construcţia celeilalte. 


Reducerea anxietatii 


Persoanele care se adresează consilierului de carieră vin adesea cu o optuzitate a 
perspectivei, manifestând confuzie, anxietate, încredere de sine scăzută şi un sentiment de 
neajutorare legat de posibilităţile sale noi de dezvoltarea carierei. 


Prin asocierea cu situaţii familiare, metaforele permit reducerea anxietatii şi creşterea 
sentimentului de auto-eficacitate. Transformarea necunoscutului în familiar are 
capacitatea de a angaja persoana mai activ în generarea de opţiuni proprii. 


Dezvoltarea creativităţii 


Metafora subliniază similaritatea între o acţiune, obiect sau experienţă, pe de o parte, şi 
un eveniment familiar, pe de altă parte. Acelaşi eveniment poate fi conceptualizat diferit 
în funcţie de experienţele personale ale indivizilor. Mai multe perspective asupra aceleiaşi 
situaţii creează şi o percepţie diferită asupra oportunităţilor. Astfel, o situație privită prin 
prisma mai multor perspective poate deschide alternative mai numeroase de rezolvare a 
problemei. Utilizarea metaforelor multiple în consilierea carierei permite, pe de o parte, 
dezvoltarea creativităţii persoanei în situaţia dată şi, pe de altă parte, identificarea 
opţiunilor multiple pentru rezolvarea situaţiei. 


Dezavantaje: 
Interpretări eronate 


Metaforele sunt instrumente de comunicare prin care persoana consiliată poate seta 
nivelul şi tipul comunicării cu consilierul. Deşi utile în procesul de explorare a carierei, 
metaforele pot induce uneori interpretări eronate ale situaţiei. Este nevoie de o clarificare 
a metaforei şi o elaborare a acesteia pentru o egalizare a limbajului si expectantelor celor 

doi parteneri ai comunicării. Consilierul are rolul de a observa momentele in care 
semnificaţiile desprinse din metafore sunt diferite. Pentru a remedia astfel de situaţii 
poate reveni asupra elementelor neclare şi accentua anumite componente care consideră 
că au fost înţelese şi integrate în mod eronat. 


Blocarea procesului creativ 


Metaforele sunt expresii ale creativităţii şi imaginaţiei noastre, iar în condiţiile în care 
sunt utilizate flexibil pot deschide oportunități prin crearea unor perspective diferite 
asupra evenimentelor. Raportarea carierei la o metaforă singulară sau utilizarea rigidă a 
metaforelor poate bloca însă demersul creativ. Metafora exprimă o anumită viziune 
asupra carierei, iar focalizarea atenției doar asupra uneia poate inhiba complexitatea 
viziunii. Se sugerează astfel, utilizarea mai multor metafore ale carierei şi în acest mod, 
procesul de consiliere conduce la formarea unei perspective mai complexe şi mai realiste 
asupra carierei. Rezultatele obţinute prin utilizarea metaforelor multiple pot să fie fațete 
complementare ale carierei sau pot fi integrate într-o imagine mai complexă a acesteia. 


Lipsa controlului 


Metaforele sunt structuri fluide. Ele nu sunt nişte structuri fixe şi, prin urmare, nu sunt 
controlabile în întregime. Nu există algoritmi de dezvoltare a unei metafore. Metaforele 
reprezintă un instrumente de care consilierul dispune. Utilizarea concomitentă şi a altora 

de factură mai „obiectivă” poate oferi o imagine realistă a dinamicii din cadrul procesului 
de consiliere. 


Bibliografie 


Amundson, N. E. (1997). Myths, Metaphors and Moxie: The 3M's of Career Counseling. 
In: Journal of Employment Counseling. 34, p. 78-84. 


Amundson, N. E. (1998). Active engagement: Enhancing the career counseling process. 
Richmond, British Columbia, Ergon Communications. 


Amundson, N. E. (2002). Coloring outside the lines: boundary issues for counselors. In: 
Journal of employment counseling practice. 


Amundson, N. E. (2005a). Using Metaphors in Career Exploration and Development. 
Workshop booklet. 


Amundson, N. E. (2005b). Active Engagement and the Influence of Constructivism. 
Workshop booklet. 


Arthur, M. B.; Inkson K.; Pringle, J. K. (1999). The new careers: Individual action and 
economic change. London, Sage Publications. 


450 


Arthur, M. B.; Rousseau, D. M. (1996) (Eds). The bounderyless career: A new 
employment principle for a new organizational era. Oxford, Oxford University 
Press. 


Collin, A.; Young, R. A. (1986). New directions for theories of career. In: Human 
Relations. 9, p. 837-853. 


El-Sawad, A. (2003). „Becoming a „Lifer”? Unlocking Career through Metaphor”. In: 
Business School Research Series. Loughborough University. Loughborough. 


Gattiker, U.; Larwood, L. (1986). Subjective career success: A study of managers and 
support personnel. In: Journal of Business and Psychology. 1, p. 78-94. 


Gottfredson, L. C. (1996). Gottfredson’s theory of circumscription and compromise. In: 
D. Brown; L. Brooks (Eds.). Career choice and development (3rd edition, p. 
179-232). San Francisco: Jossey-Bass. 


Herriot, P.; Pemberton, C. (1996). Contracting careers. In: Human Relations. 49(6), p. 
757-791. 


Holland, J. L. (1997). Making Vocational Choices: A Theory of Vocational Personalities 
and Work Environments (3" ed.). Englewood Cliffs, NJ: Prentice Hall. 


Inkson, K. (2004). Images of career: Nine key metaphors. In: Journal of Vocational 
Behavior. 65, p. 96-111. 


Inkson, K.; Amundson, N. E. (2002). Career metaphors and their application in theory 
and counseling practice. In: Journal of Employment Counseling. 39, p. 98-109. 


Krumboltz, J. D. (1993). Integrating career and personal counseling. In: The Career 
Development Quarterly. 42(2), p. 143-148. 


Levinson, D. J. (1977). The mid-life transition: A period in adult psychosocial 
development. In: Psychiatry. 40, p. 99-112. 


Mignot, Ph. (2000). Metaphor: a paradigm for practice-based research into career. In: 
British Journal of Guidance and Counseling. 28 (4), p. 515-531. 


Mignot, Ph. (2004). Metaphor and „career”. In: Journal of Vocational Behavior. 64, p. 
455-469. 


Morgan, G. (1986). Images of organization. Thousand Oaks, CA: Sage Publication. 
Parsons, F. (1909). Choosing a vocation. Boston: Houghton Mifflin. 


Peavy, R. V. (1997). A constructive framework for career counseling. In: T. L. Sexton; B. 
L. Griffen (Eds.). Constructivist thinking in counseling practice, research, and 
training. New York: Teachers College Press. 


Savickas, M. L. (2000). Renovating the psychology of careers for the twenty-first century. 
In: A. Collin; R. A. Young (Eds.). The future of career. Cambridge, United 
Kingdom: Cambridge University Press. 


451 


Savickas, M. L. (2001). The next decade in vocational psychology. Mission and 
objectives. In: Journal of Vocational Behavior. 59, p. 284-290. 


Savickas, M. L. (2002). Career construction: A developmental theory of vocational 
behavior. In: D. Brown and Associates (Eds.). Career choice and development. 
San Francisco: Jossey-Bass. 


Schein, E. H. (1978). Career dynamics: Matching individual and organizational needs. 
Reading, MA: Addison-Wesley. 


Super, D. E. (1990). A life-span, life-space approach to career development. In: D. 
Brown; L. Brooks (Eds.). Career choice and development: Applying 
contemporary theories to practice. San Francisco: Jossey-Bass. 


Townsend, P. (1993). Managing the older worker - don’t just rinse away the gray. In: 
Academy of Management Executive. 7 (3). 


452 


Media in consiliere 


Luminita TASICA 


Institutul de Stiinte ale Educatiei, Bucuresti 


Istoric 


Descoperim surse de comunicare in masă încă din vremea lui Caesar, în anul 59 î.e.n. 
când este publicată la Roma „Acta Diurna”, cotidian care difuza evenimentele politice şi 
sociale, situaţia luptelor de pe front, decizii legale care vizau naşterea, căsătoria, moartea. 


Este de reţinut că în 1605, ,,Relation” este primul ziar tipărit publicat de Johann Carolus 
la Strasbourg. 


Media devine cu adevărat „mass-media? doar în secolul al XIX-lea, prin apariţia 
fenomenului „penny press” (ieftinirea presei) care permite creşterea audienței şi accesul 
maselor la informaţia tipărită în tiraj mare. 


In secolul trecut, dezvoltarea mass-media este impulsionata de apariţia cinematografului 
şi radiodifuziunii, dar mai ales de televiziune în anii '30 şi devine extinsă la nivel de masa 
în ultimele decenii. 


„În anii '40-'50, ziarele s-au temut ca vor pierde teren din cauza radioului. Apoi, apariţia 
televiziunii a alertat şi mai mult pe cei care lucrau în presă, dar s-a dovedit că aceasta a 
făcut ziarele de mai bună calitate. O data cu apariţia televiziunii, USA Today a început să 
folosească fotografii mari, pentru a putea concura cu mediile electronice. Internet-ul 
schimbă astăzi obisnuintele. În 1994, primul ziar online apare în www” (www.mensa.ro). 


Aceste noi mijloace media monopolizează curând toate canalele de comunicare socială şi 
revolutioneaza societatea post-industrială, transformând-o în societate informaţională. 

Impactul uriaş al mass-media asupra spaţiului public a determinat pe multi să o considere 

„a patra putere în stat” sau „câinele de pază” al societăţii democratice. 


Ultimul deceniu al secolului trecut lansează un nou val de mijloace media: creşte 
influenţa Internet-ului, a telefonului mobil şi noilor tehnologii digitale, care permit 
interactivitatea între client şi media. 


Digitalizarea facilitează convergenta mediilor şi le transformă în „multimedia”, 
considerată astăzi cea mai modernă modalitate prin care se poate transmite un mesaj cu 
ajutorul tuturor formelor de comunicare existente. 


Fundamente teoretice 


Plecând de la sensul etimologic al celor doi termeni (lat. massa „o cantitate mare de 
entități agregate”, medium - pl. media „mijloc de transmitere a ceva”), mass-media este 
un „termen consacrat, mai întâi în limba engleză, referitor la mijloacele de comunicare în 
masa”; dar el denumeşte şi acele „seturi de tehnici şi metode de transmitere de către 
furnizori centralizati, a unor mesaje unei audienţe largi, eterogene şi dispersate geografic. 
Din perspectivă instituţională, mass-media sunt considerate instituţii sociale, atât culturale 
cât şi economice” (Dicţionar de sociologie, 1993). 


Un plus de informaţie asupra conţinutului acestui concept compus (mass-media) îl găsim 
analizând părerea experţilor din domenii diferite. 


Pentru pedagogii din anii '70, mijloacele de comunicare în masă însemnau „mijloace 
moderne de transmitere a informaţiei (a culturii de masă) în rândurile unui public larg 
(mase de oameni), în primul rând, radioul, televiziunea şi cinematograful, inclusiv 
imprimatele de mare tiraj, discul, banda de magnetofon etc.”, iar mijloacele audiovizuale 
erau „un complex de mijloace de învățământ, cuprinzând atât mijloacele integrate 
prezentate pe suport vizual, auditiv sau audiovizual, cât şi echipamentele tehnice prin care 
acestea se valorifică sau se confecţionează” (Dicţionar de pedagogie, 1979). 


Din perspectiva managerilor, „mass-media reprezintă unul din fenomenele valoroase şi 
eficiente de transmitere a informaţiilor în rândurile maselor, care a luat o dezvoltare 
deosebită în lumea contemporană, având receptivitate şi influențe modelatoare / 
mobilizatoare deosebite asupra publicului larg de toate vârstele, de toate profesiile şi de 
toate convingerile” (Schramm, 1982). 


In prezent, mediul academic defineşte laconic mass-media ca fiind „mijloacele tehnice 
(ziarele, radioul, televiziunea, cinematograful etc.) care servesc la comunicarea în masă a 
informaţiilor” (http://dexonline.ro). 

Conchidem ca in prezent, mass-media este: 
e un mediu de informare şi comunicare, 


e care se serveşte de nişte mijloace şi instrumente tehnice / tehnologii suport / 
instituţii etc. din ce în ce mai performante de-a lungul timpului, 


e pentru difuzarea / transmiterea informaţiilor de ultimă oră, 


e in scopul modelării / mobilizării unui public larg şi foarte eterogen (dupa 
vârstă, condiţie socială, statut profesional etc. ), 


e care este dispersat geografic pe spaţii extrem de întinse (regional, naţionale 
internațional). 


Descrierea metodei 


Nici un specialist sau practician în consilierea carierei (ca de altfel nici un alt 
profesionist) nu mai poate concepe să-şi desfăşoare activitatea sa cu clienţii / publicul / 
beneficiarii fără să apeleze la mass-, multi- sau macro- media, fie ea tradiţională, digitală 
sau combinată, iar acest lucru nici nu ar mai fi posibil într-o societate care se 
auto-intitulează ca ,,informationala” şi în care informaţia / cunoaşterea este definitorie. 


Există mai multe criterii după care pot fi analizate mass-media în serviciul consilierii: 
factorul financiar, timp, spaţiu, funcţii, scop / rol asumat, efecte / consecinţe şi preferinţe 
pentru beneficiari. Aceste criterii reclamă alte două distincţii între: 


e presa scrisă şi cea audiovizuală; 


e procesele şi produsele mass-media. 


Si, în sfârşit se impune criteriul competiţiei între mass-media ,,traditionala” (aparţinând 
valului secolului trecut) şi mass-media de ultimă generaţie (aparţinând mileniului III - 
ultimul val): Internet, multimedia, telefonie digitală (vezi articolele: Informare şi 
consiliere asistate de calculator şi Managementul informaţiilor asistat de calculator). 


Vom prezenta succint principalele tipuri de media tradiționale, utilizate (încă) pe arii 
extinse în paralel cu noile mijloace media (multimedia şi media digitală). 


Deşi la începuturi, se făcea o distincţie clară între publicaţii (tipărite), radio, televiziune şi 
cinematografie, recunoscute ca fiind forme succesiv apărute în istoria mass-media, în 
prezent s-a recurs la o nouă clasificare, ţinând seama de suportul pe care este trimis 
mesajul, astfel încât, publicaţiile sunt denumite presa scrisă (având textul fixat pe hârtie, 
ca suport solid), iar toate celelalte sunt generic denumite presa audiovizuală (având textul 
înregistrat în format electronic şi transmis pe unde hertziene). 

Presa scrisă include: ziarele, revistele, magazinele, brosurile, afişele / posterele, 
colecţiile în tiraje de masă, pliantele, fluturaşii, dar şi materiale documentare sau chiar 
cărţi de mare tiraj care au o anumită periodicitate. 


După ritmul apariţiei, acestea pot fi zilnice (cotidiene), săptămânale, (bi)lunare, 
trimestriale, semestriale sau anuale. 


După format, pot fi: tip revistă (A4) sau tip ziar standard (A2) sau ziar tabloid (A3). 


După aria de circulaţie, există publicaţii internaţionale, naţionale, regionale, locale şi cu 
circuit intern. 


După conţinuturi, presa scrisă poate avea un conținut generalist (mari cotidiene care 
tratează teme foarte variate) sau specializat (majoritatea fiind săptămânale sau lunare) în 
funcţie de publicul ţintă (după gen: femei, bărbaţi; după vârstă: copii, tineri, bătrâni, după 
zona de rezidenţă: din rural, urban; în funcţie de profesie: ingineri, şoferi, medici, 
profesori) sau de conţinut specific (economic, sportiv, cultural, educativ, religios etc.). 


Presa audiovizuală 
In cazul audiovizualului, se aplică parţial criteriile presei scrise. 


Astfel, după aria de difuzare, staţiile (radiofonice sau TV) pot fi locale, regionale, 
naţionale, internaţionale. 


După conţinuturi, posturile pot fi generaliste sau specializate, cu difuzare locală, 
regională, naţională, internaţională. 


După rolul asumat, posturile (de obicei cele publice) au un conţinut cultural-educativ, iar 
cele comerciale, de divertisment şi relaxare. 


Modul de finanţare diferenţiază posturile în publice şi comerciale. 


Sursele de putere (de influenţă) a mass-media se găsesc în informaţiile deţinute şi 
difuzate, necesare siguranţei oamenilor, precum şi în nevoia subiectului de destindere, 
relaxare. Influenţa mass-media este mai intensă când: prestigiul sursei este mai mare; 
monopolul sursei (unice) este mai puternic sau mesajele emițătorului sunt în acord cu 
opiniile receptorului. Influenţa mass-media depinde însă şi de nivelul cultural al societății, 
publicului, de pregătirea pentru cunoaşterea funcționării mass-media, precum şi de 
motivațiile, interesele sau valorile beneficiarilor. 


În general, în cercetările privind comunicarea de masă au prevalat două tipuri de analiză: 
a conţinutului (comunicărilor, mesajelor) şi efectelor (schimbările produse în cunoştinţe, 
atitudini, comportamente ale publicului în urma contactului cu media) (Cucu, 2000). 

Domeniul mass-media implică azi, datorită expansiunii fără precedent, „comunicatori 
profesionişti, specializaţi în transmiterea mesajelor prin intermediul diferitelor media şi 
un sistem de control al comunicării, prin instituţii ...” (Coman, 2004). 


Recomandări pentru consilieri în utilizarea resurselor mass-media 


Statistic s-a constatat că audiovizualul este preferat de majoritatea clienţilor de orice gen 
şi vârstă, fapt explicabil, dacă ţinem seama de principiile psihologice ale asocierii 
stimulilor perceptivi în receptarea informaţiilor. Consecințele unei astfel de percepții 
simultane a informaţiilor sunt benefice pentru memorare şi învăţare, dar nu trebuie 
neglijate şi unele efecte nedorite ale unei receptări pe canale combinate 
(audio-video-digitale simultan). În astfel de cazuri: 


e informaţia este furnizată uneori direct în subconştient prin stimuli 
subliminali; 


e informaţia nu este totdeauna anterior verificată (corectitudine, 
completitudine, actualitate), ceea ce conferă consilierului rolul de „filtru” în 
raport cu clienţii săi şi nu numai de îndrumător; 


e  comunicatorii media (jurnalişti, reporteri, editori, prezentatori) ar trebui să 
cunoască domeniul cel puţin în linii generale sau să facă parte din reţeaua de 
colaboratori ai serviciilor de consiliere, alături de psihologi, medici, 
profesori, părinţi, jurişti etc.; 


e tendința generaţiilor foarte tinere de a neglija presa scrisă şi chiar şi 
audio(vizualul) tradițional (radio, canale TV publice) în favoarea celui 
electronic determină o stimulare a rolului consilierului de „apărător” al 
utilității acestor tipuri de media în procesul de consiliere. „Rolul de lider nu 
mai este jucat de presa scrisă. Aceasta înregistrează o diminuare a ponderii 
sale în rândul tinerilor, care aleg să acceseze jocuri video, camere chat, 
telefoane mobile. Elevii şi studenţii nu mai citesc ziare, ci e-ziare” (Prof. Dr. 
Otto Altendorfer, preşedintele Academiei pentru Comunicare Multimedia din 
Germania, într-o emisiune TV din decembrie 2004); 


e consilierul are misiunea de a contracara tendinţa de ,,vanare a informaţiilor”, 
superficialitatea şi ignorarea detaliilor pe care o manifestă - mai ales copiii şi 
adolescenţii - în contactul cu media electronică; 


e in strânsă relaţie cu şcoala si familia, consilierul are răspunderea de a 
avertiza, preveni şi combate efectul de dependenţă fata de tehnologia video 
manifestat prin inerție atentionala, atitudini de pasivitate, relaxare rapidă, 
„prezentism” (acțiune, trăirea momentului, vizibilul, senzationalul), 
agresivitate, uneori chiar violenţă. 


Într-un cuvânt, consilierul trebuie să-l asiste pe client pentru a străbate „hăţişurile 
informaţionale” şi a găsi cărarea prin jungla multimedia (Gheorghe, 2005). 

Exploatand incontestabilele beneficii pe care, totusi, media actuala le ofera serviciilor de 
consiliere, practicianul nu va uita că acestea rămân numai „surse valoroase de informare 
şi comunicare în masă” şi că asistenţa individualizată, specifică, adaptată fiecărui client 
este scopul final al misiunii sale. 


Populaţia ţintă 


Prin însăşi natura ei, mass-media se adresează tuturor categoriilor de beneficiari potenţiali 
ai serviciilor de consiliere, indiferent de vârstă, condiţie, aspirații sau statut 
socio-profesional. 


Este probabil metoda cu cea mai largă „audienţă” în rândul consilierilor practicieni şi cu 
cel mai mare „impact” la public. 


Persoane aparținând anumitor categorii socio-profesionale şi unele cu o vârstă mai 
înaintată pot avea probleme în acceptarea resurselor electronice de informare. 


Exemple, studii de caz, exerciţii 


Presa scrisă 


Prezentăm selectiv câteva publicaţii specializate pe teme de informare, consiliere şi 
orientarea carierei, intermediere, ocupare, plasare etc. şi care apar săptămânal, lunar sau 
bilunar. Majoritatea sunt finanţate din surse publice sau prin proiecte educative 
internaţionale lansate de Comisia Europeană. 


Sunt însă şi publicaţii care aparțin unor edituri private, foarte profesioniste şi competitive, 
specializate pe acest domeniu. Acestea concurează, evident, presa cotidiană, care, deşi nu 
mai puţin profesionistă, face eforturi să reziste financiar, apelând deseori la sponsorizări. 


Adaptându-se cerinţelor pieţei, unele dintre acestea şi-au deschis website-uri proprii şi pot 
fi accesate online. 


Periodice naţionale: Cariere, Capital, Tribuna Învăţământului, Revista de pedagogie, Un 
viitor pentru fiecare, My Job, Profesii şi locuri de muncă, Munca în străinătate, Psihologia 
azi, Universul şcolii, Examene, Mesagerul economic, Revista economică, Ziarul 
financiar, Business magazin. 


Periodice locale: Buletinele şi revistele de informare şi consiliere ale Centrelor de 
Asistenţă Psiho-pedagogică (Bucureşti, Botoşani, Dolj, Gorj, Deva, Mehedinţi etc.) sau 
ale Agenţiilor Judeţene de Ocuparea Forţei de Muncă. 

Presa publicitara, de advertising si promotionala ofera, de asemenea, informatii necesare 
gasirii unui loc de munca: Anuntul publicitar, Anuntul de la A la Z, Anuntul telefonic 
(www.anuntul.ro) etc., dar şi majoritatea altor ziare de mare tiraj au inserate rubrici cu 
anunţuri din acest domeniu (oferte şi solicitări de locuri de muncă). 


Presa electronică 


Cu mult mai multe sunt acele publicaţii care apar numai online şi sunt destinate, mai ales, 
acelor clienți care sunt familiarizați cu Internetul:  www.cariereonline.ro, 
www.academiaonline.ro,  www.codecs.ro, www.markmedia.ro,  www.hotnews.ro, 
www.comunicatedepresa.ro, www.recrutareonline.ro etc. 


Emisiuni radiodifuzate 


Radiodifuziunea oferă o gama largă de informaţii şi chiar servicii de consiliere 
radiofonică în cadrul unor emisiuni pe subiecte generale sau specializate, programate la 
ore de vârf sau la ore matinale / nocturne, singulare sau seriale: 


e România la raport - MixFM - serial (luni - vineri) 
e Consilierul la rampă - România Tineret - singular 
e Eșecul şcolar - Antena Bucureştilor - singular 


e Maseaua de minte - România Tineret - săptămânal 


Emisiuni TV 
e Agenţia deplasare - TVRI - săptămânal 
e Jobbing - TVRI - săptămânal 
e Meseria - vedetă - TVR1 - săptămânal 
e Oameni ca noi - TVRI - săptămânal 
e Orizonturi 2007 - TVRI - săptămânal 
e  Celebrităţile timpului tău - TVR1 - serial 
e Împreună în Europa - TVR2 - serial 
e Scoala părinților - TVR2 - săptămânal 
e 9595 - Te învaţă ce să faci - Antena | - serial 
e Orizonturi europene - Prima TV - săptămânal 


e Burse - Piaţa muncii - FluxTV - singular 

Produse mass-media realizate prin proiecte internationale cu suport financiar de la 


Alege-ti o carieră - Senso - singular 


Cariera - Incotro? - Tele7ABC - singular 


Banca Mondială, Comisia Europeană şi/sau Guvernul României: 


a. Profile ocupaţionale 


Au fost elaborate şi tipărite 450 de profile ocupaţionale (cuprinse într-un set de 4 
volume), care au fost distribuite Agenţiilor Judeţene / Locale de Ocuparea Forţei de 
Muncă (227 centre), Centrelor / Cabinetelor Judeţene de Asistenţă Psiho-pedagogică (500 


centre) precum şi Directiilor judeţene de tineret si sport (47 centre). 


b. Afişe (Postere) 


Au fost realizate şi distribuite 16 postere cu următoarele tematici: 

Planificarea carierei, esenţială într-o societate în schimbare 
Învăţarea continuă, premisa succesului în cariera anilor *90 
Calitatea de întreprinzător 

Orientarea carierei, proces permanent 

Cariera: şansă sau planificare? 

Carierama: vitrina ocupatiilor 

Aptitudine + inspiraţie = vocaţie 

Informează-te în domeniul carierei 

Organigrama sistemului de formare iniţială şi continuă din România 
Alege-ti o carieră compatibilă cu mileniul III pentru a intra în Europa 
Piramida lui Maslow — piramida trebuintelor 

Alege-ti drumul în carieră ajutat de consilier 

Cariera, o punte spre viitor 

Crearea unei imagini de sine pozitivă 

Opţiunea: Semafor la un drum de viitor 


Planul de acţiune al carierei: Modelul EGAN 


c. Ziar despre cariera 


Între 1997-2003 s-au editat 10 numere ale ziarului „Un viitor pentru fiecare” multiplicat 
şi distribuit în teritoriu într-un tiraj de 1.200.000 exemplare. Tematica ziarului a cuprins: 


e tendințe mondiale ale pieţei muncii; 

e situația actuală şi tendinţele forței de muncă din Romania; 
e dinamica profesiilor; 

e învățare, orientare, reconversie profesională; 


e strategii pe termen scurt şi mediu privind adaptarea forţei de muncă la 
cerinţele societăţii în tranziţie; 


e profile ocupaţionale şi dinamica lor; 

e instrumente de evaluare şi auto-evaluare; 

e cadrul juridic în domeniul muncii oferit de legislaţia în vigoare; 
e ICT în consilierea carierei; 


e planificarea carierei ca proces continuu. 


d. Video-casete 
S-au produs 10 videocasete cu următoarea tematică: 
e Cum sa te prezinti la un interviu? 
e Strategii de căutarea unui loc de munca. 
e  Carierele viitorului. 
e Cum am reuşit să devin întreprinzător! 
e  Păstrarea unui loc de munca — formarea unei atitudini pozitive. 
e Cum reacţionăm la schimbările lumii ocupaţionale? 
e Meserii tradiționale româneşti. 
e  Caleidoscopul profilelor ocupaţionale (3 volume) grupate pe arii de activitate. 
e Carieră fără stres. 


e Consilierea profesională — alternativa pentru o carieră de succes. 

Evaluarea metodei 


Avantaje: 


comunică şi difuzează informaţii unor mase largi de clienţi, în unităţi de timp 
actual sau real, uneori aproape instantaneu; 


captează atenţia şi transmite mesaje unei audienţe eterogene şi dispersate 
geografic; 


promovează libertatea de expresie; 


supraveghează mediul social, prin analiza critică a problemelor, având ca 
efect informarea şi protecţia / siguranţa cetăţenilor; 


informează, având ca efect ridicarea nivelului individual şi social de 
cunoaştere; 


semnalează şi interpretează evenimentele publice pentru cetăţeni; 


promovează valorile economiei de piaţă, competențele profesionale, respectul 
pentru muncă; schimbă mentalitatea de asistat cu cea a inițiativei personale; 


socializează (transmite norme, valori şi atitudini civice); 
solidarizează şi responsabilizează; 


relaxează, distrează, amuză, delectează (într-un cuvânt, oferă divertisment ca 
„bun de consum”); 


generează cultură, imortalizează evenimente de importanţă istorică; 
impulsionează dezvoltarea economică în general şi orientează consumul; 


educă, instruieşte, formează concepţii despre lume, conturează atitudini, 
cultivă aptitudini, modelează comportamente, îndrumă, profesionalizează, 
consiliază. 


Dezavantaje: 


Se recunoaşte astăzi unanim că dezvoltarea în exces a mass-media şi transformarea ei în 
bun de consum pentru o super-industrie / supra-productie produce efecte negative 
specifice unei perioade explozive (booming) urmate de declin: 

timpul de emisie continuă a canalelor audio / video (de ordinul miilor în 
lume) generează oboseală, instabilitate psihică, anxietate, agresivitate, 
dependenţă; 


informaţia livrată audienței este aparent gratuită sau la preţuri minime, dar 
costurile de editare / publicare (pentru presa scrisă) sau de producţie (pentru 


audiovizual) sunt din ce in ce mai mari datorate tehnologiei $i competitiei in 
economia de piata; 


Din acest motiv, „pentru a face fata cheltuielilor de producție mari, multe posturi se 
afiliază în reţele, asociindu-se unui post central şi preluând o parte din programele 
acestuia” (Coman, 2004): 


e preluarea unui anumit subiect de la alte canale de ştiri generează mimetismul 
mediatic şi efectul „bulgărelui de zăpadă”; 


e determina stereotipii în opinii şi atitudini, simplifică judecăţi şi raționamente, 
generează erori de înţelegere în rândul audienței (uneori panică / psihoze) în 
masa; 


e dictează dorinţe şi subjugă prin mesaje publicitare subliminale; 


e fuga după senzaţional şi şoc emotional condiţionează selecţia ştirilor şi 
induce „o imagine deformată a realității şi comportamente antisociale: 
violenţă, rasism, prejudecăţi” (Stavre, 2004). 

Managementul informatiilor asistat de calculator 


Petre BOTNARIUC 


Institutul de Stiinte ale Educatiei, Bucuresti 


Istoric 


Indiferent de etapa istorică la care ne referim, orientarea profesională a presupus mereu 
gestionarea unui mare volum de informaţii. Gama acestor informaţii se întinde de la cele 
care privesc trăsăturile de personalitate (interese, motivații, valori, aptitudini) ale 
clienţilor, la cele care sunt legate de oportunităţile de educaţie, formare şi angajare. O 
utilizare eficientă a informaţiilor implică, în primul rând, o adecvată organizare a 
acestora. În tara noastră primele demersuri instituţionale cu un impact mai larg se fac in 
deceniile trei şi patru ale secolului trecut, când activitatea de orientare şi distribuire a 
forţei de muncă începe să se realizeze pe baze raţionale prin înfiinţarea Institutelor şi 
Laboratoarelor Psihotehnice (Jigău, 2001). Acestea aveau sarcina de a dezvolta 
monografii profesionale, metodologii de evaluare psihologică, cât şi de a întocmi 
cataloage pentru informarea clienţilor asupra ofertelor de angajare. În timp, eforturile de 
sortare şi clasificare a informaţiilor s-au dezvoltat prin trecerea de la utilizarea unui singur 
criteriu (cel alfabetic) la utilizarea separată sau combinată a mai multor criterii. Spre 
exemplu, unele cataloage inventariau întreprinderile dintr-o anumită regiune, conținând 
un index alfabetic, altele sortau informaţia după domeniul de activitate sau alte criterii 
(nivelul de şcolarizare, munca în ture etc.). Cele mai complexe erau cataloagele care 
foloseau criterii succesive de clasificare, permiţând o căutare mai facilă (cataloage cu 
unităţile de producţie locale sortate alfabetic, iar în cadrul unei litere sau la fiecare unitate 
în parte erau descrise toate posturile disponibile). În prezent, tehnologia informaţiei 
permite o gestiune extrem de facilă a informaţiilor, iar actualizarea, transferul şi căutarea 
lor se realizează rapid şi la costuri minime. 


465 


Fundamente teoretice 


Managementul se referă la „ansamblul activităţilor de organizare ... în scopul elaborării 
deciziilor optime în proiectarea şi reglarea proceselor ...” (DEX, 1984). În activitatea de 
orientare a carierei, printre elementele de primă importanţă care trebuie avute în vedere 
pentru luarea unor decizii adecvate şi realizarea unor planuri realiste cu privire la carieră 
sunt datele sau informaţiile. Conform aceleiaşi surse, datele sunt „numerele, mărimile, 
relaţiile etc. care servesc pentru rezolvarea unei probleme sau care sunt obținute în urma 
unei cercetări şi urmează să fie supuse unei prelucrări” (idem). Vorbim, prin urmare, de 
date, atunci când ne referim la anumite valori numerice sau şiruri de caractere care nu au 
încă vreo semnificaţie pentru consilier sau client. Informaţia reprezintă, pe de altă parte, 
„Comunicarea, vestea, ştirea care pune pe cineva la curent cu o situaţie” sau desemnează 
„elementele noi în raport cu cunoştinţele prealabile” (idem). Odată ce datele au fost 
interpretate şi/sau transmise clientului vorbim de informaţii, care sunt elementele 
determinante în procesul luării deciziilor. Putem vorbi, prin urmare, de date sau gestiunea 
acestora atunci când ne referim la conținuturile cu care operează în mod automat 
calculatorul sub formă de fişiere simple sau baze de date, şi de informații (si 
managementul acestora) atunci când respectivele datele sunt interpretate şi utilizate de 
consilier şi client în procesul orientării carierei şi de managementul cunoaşterii atunci 
cand se fac analize complexe ale semnificatiilor şi consecinţelor acestor procese. 


Funcţia de informare reprezintă o componentă de bază, explicită sau presupusă în toate 
teoriile consilierii carierei. Computerul are un potenţial imens de a stoca, sorta, ordona şi 
regăsi informaţia şi, de aceea, pentru a răspunde unor nevoi specifice clientului, 
consilierul poate utiliza facilităţile oferite de calculator în gestiunea datelor şi 
managementul informaţiilor. În literatura de specialitate aplicaţiile de gestiune a datelor şi 
managementul informaţiilor sunt cunoscute sub numele de sisteme de regăsire a 
informaţiilor. 


Sistemele de regăsire a informaţiilor sunt „acele sisteme care facilitează întregul proces 
de adunare, analiză, indexare, încărcare şi punere a informaţiilor la dispoziția 
beneficiarilor” (Gilick, 1968, apud Campbell). 


Biblioteca tradiţională reprezintă cel mai familiar sistem de informare. 


Sistemele de regăsire a informaţiilor sunt proiectate şi pentru a le disemina clienților. 
Orice sistem de informare include mai multe aspecte ale manipulării informaţiilor (Miller, 
1970, apud Campbell, 1978): 


e tipurile de informații stocate; 
e modalitățile de identificare şi colectare; 


e clasificarea în interiorul sistemului; 

forma in care sunt stocate; 


modul de accesare de către utilizator. 


Resursele utilizate în dezvoltarea acestor sisteme sunt de două tipuri: 


umane: implicate în producerea informaţiilor, proiectarea sistemului, asistența 
în utilizare şi folosirea propriu-zisă a sistemului; 


non-umane: computere şi echipamente audio-video: specializate în regăsirea 
informaţiilor şi de vizualizare. 


Dezvoltarea sistemelor de regăsire a informaţiilor trebuie să ţină seama de aspecte 
precum (Havelock; Benne, 1967, apud Campbell, 1978): 


capacitatea sistemului de a permite nu numai transmiterea informatiei catre 
utilizator, ci şi obținerea unui feedback din partea acestuia despre gradul de 


obţinerea feedback-ului este esenţială pentru actualizarea sistemului); 


sistemele de informare trebuie să asigure şi instruirea beneficiarului pentru 
procesul utilizării eficace a informaţiilor (Tiedeman, 1968, apud Campbell, 
1978). Clienţii pot dezvolta noi comportamente şi adopta decizii pe baza 
informaţiilor primite, dar fără o înţelegere adecvată a modului în care trebuie 
utilizate acestea, aplicarea lor în viaţa curentă este incertă; 


informația din sistem trebuie să fie relevantă pentru nevoile şi caracteristicile 
utilizatorului vizat (Hoffer, 1968, apud Campbell, 1978). 


Sistemele de regăsire a informaţiilor pot fi grupate în următoarele categorii: 


1. 


2 
3. 
4 


Sisteme de planificare si dezvoltare educațională. 
Sisteme de informare profesională. 
Sisteme de informare pentru facilitarea luării deciziilor în plan profesional. 


Sisteme de informare pentru formarea personalului şi dezvoltare 
organizațională. 


1. Sisteme de planificare si dezvoltare educațională 


Sistemele pot fi folosite atât de consilieri, cât si de clienți. Acestea contin diferite 
informații despre clienți precum: nume, vârstă, note / calificative obținute în urma 
evaluării, nivelul studiilor, caracteristici personale etc. După cum arată Ellis (1968, apud 
Campbell, 1978) datele oferă o bază pentru „auto-aprecierea elevilor şi planificarea 

viitoare, consilierea si predarea eficace, cat si pentru dezvoltarea curriculum-ului centrat 
pe nevoi.” Sistemele de dezvoltare şi planificare educaţională sunt dezvoltate, de obicei, 
la scară naţională şi, conform cu Benson (1969, apud Campbell, 1978), conţin date despre 
clienți şi progresul lor pe parcursul scolaritatii, cât şi informaţii despre programele 
educaționale la care au participat. Rostul acestora este de a permite analize despre 
eficacitatea programelor educaţionale pentru anumiţi clienţi (vezi PICC la secţiunea 
exemple). 


2. Sisteme de informare profesională 


Rolul acestor sisteme este de a oferi clienţilor informaţii despre oportunităţile locale şi 
regionale de pe piaţa muncii pentru facilitarea planificării profesionale şi angajare şi se 
adresează, în principal, după cum arată Hoyt (1968, apud Campbell, 1978), acelor 
absolvenţi ai învăţământului obligatoriu care doresc să intre direct pe piaţa muncii fără să 
mai continue studiile în învăţământul superior. Se pune accentul, mai ales, pe acele 
informaţii despre ocupaţii pentru care există o mare cerere la nivel local. Vor fi selectate, 
prin urmare, conform cu DuBato (1968, apud Campbell, 1978) ocupațiile care: 


e sunt foarte căutate pe piaţa locală a muncii; 
e oferă formare pe plan local; 
e sunt accesibile absolvenţilor de liceu. 


Kroll (1967, apud Campbell, 1978) arată că necesitatea dezvoltării acestor servicii de 


presupozitia că „sarcina de a obţine, clasifica, evalua, depozita şi disemina informaţia a 
devenit atât de complexă, încât este exclusă realizarea eficace a acesteia de către 
consilierul individual ca parte a activităţii sale” (vezi SEMM de la secţiunea exemple). 


3. Sisteme de informare pentru facilitarea luării deciziilor în plan profesional 
Aceste sisteme oferă clienţilor trei tipuri de facilități: 

e informare asupra oportunităţilor de educaţie; 

e informare asupra lumii muncii; 


e ajutor pentru dezvoltarea abilităţilor de luarea deciziilor referitoare la propria 
carieră. 


Conform lui Miller (1970, apud Campbell, 1978) aceste sisteme sunt de obicei 
computerizate, permiţând astfel, pe lângă facilitățile de regăsire a informaţiilor şi suport 
pentru monitorizarea interacțiunii dintre student şi informaţie sau chiar module de 
formare şi asistenţă în procesul de luare a deciziilor. 

4. Sisteme de informare pentru formarea personalului si dezvoltare organizationala 


Aceste sisteme contin informaţii despre programele educaţionale, practicile şi cercetările 
existente şi sunt destinate, mai degrabă, consilierilor decât clienţilor. Spre exemplu ERIC 
şi SRIS in SUA şi Euroguidance în Europa: 


e ERIC - Educational Resources Information Centre (Centrul de Informare 
pentru Resurse Educationale) sponsorizat de Oficiul Statelor Unite pentru 
Educaţie; 


e Euroguidance - reţeaua Centrelor Nationale de Resurse pentru Orientare 
Profesională (CNROP) oferă practicienilor o gamă largă de resurse pentru 
formarea continuă şi dezvoltarea de programe locale sau în parteneriat 
regional de stimularea mobilităţii pentru educaţie şi muncă. 


Obiectivul acestor sisteme naţionale este de a colecta, indexa şi disemina materiale ce 
descriu practica educaţională actuală, fiind întâlnite mai ales, în statele cu sisteme 
educaţionale puternic descentralizate. Materialele sunt aduse în atenţia consilierilor prin 
publicaţii, facilitându-le informarea continuă despre dezvoltările educaţionale curente şi 
căutarea rapidă a unor informaţii foarte specifice. 


Descrierea metodei 


În cadrul unui centru de informare, consiliere şi orientare, din cadrul unei şcoli sau oficiu 
al forțelor de muncă, consilierul trebuie să poată oferi imediat clientului informaţia exactă 
care i-a fost cerută. Există posibilitatea transpunerii tipurilor de cataloage tradiţionale 
descrise mai sus şi a listelor cu unităţi de educaţie, formare sau producţie / servicii în 
fişiere pe suport electronic. În plus, anumite programe sau utilitare pot regăsi informaţia 
stocată, alternând criteriile de căutare după dorinţa consilierului sau clientului. Se pot 
folosi utilitare comune, cum ar fi în prezent Microsoft-Word, Microsoft-Excel, 
Microsoft-Access din pachetul Microsoft-Office sau programe special proiectate în 
diferite limbaje de programare (C++, SQL, JAVA etc.) pe baza specificaţiilor descrise de 
utilizator. 


Ne vom referi în continuare la câteva aplicaţii ce pot fi realizate sau utilizate de consilieri 
folosind pachetele comune de programe existente pe piaţă în prezent. 


Realizarea de cataloage nominale şi fişe psiho-pedagogice în Microsoft-Word 


Editarea de fişe psiho-pedagogice electronice se poate realiza foarte simplu utilizând 
aplicaţia de procesare de text numită Microsoft-Word din pachetul Microsoft-Office. 
Pentru aceasta se va construi un tabel cu mai multe coloane. În scopul introducerii 
aceloraşi tipuri de date ale unui elev pentru un alt an de învăţământ, se poziţionează 

cursorul pe randul corespunzator acelui elev $i se va insera un rand dedesubt (din Meniul 
Principal selectăm succesiv opţiunile: TABEL, INSERARE, RAND DEDESUBT). 


Pentru vizualizarea mai facilă a fişierului, fiecare cap de rând (de ex.: numele elevului) se 
va marca folosind o culoare din bara de formatare a textului. Pentru a găsi rapid un 
anumit elev (sau orice alt text din fişierul respectiv) se va apela comanda FIND (din 
Meniul Principal selectăm succesiv opţiunile: EDITARE, GASIRE sau combinaţia de 
taste CTRL + F) şi se va tasta cuvântul / sintagma dorită. 


Utilizarea de programe de procesare text pentru organizarea de tabele, indecşi şi liste este 
anevoioasă întrucât nu permite rearanjarea automată şi facilă a informaţiilor introduse. De 
aceea, când dorim să realizăm un fişier electronic în care să putem efectua operaţii de 
sortare succesivă după criterii diferite, se recomandă utilizarea de tabele de calcul. Iată, în 
continuare, un exemplu. 


Realizarea de cataloage nominale şi fişe psiho-pedagogice în Microsoft-Excel 


Să presupunem că la începutul anului şcolar, consilierul doreşte să dezvolte o bază de 
date pentru a avea o evidenţă a performanţelor elevilor şcolii în scopul extragerii la cerere 
a diferitelor categorii de informaţii precum: 


e elevii cu performanţele cele mai ridicate la o anumită disciplină şcolară; 
e elevii de o anumită vârstă din şcoală; 
e elevii cu abilităţi înalte de un anumit tip etc. 


În acest caz, vom folosi aplicaţii cu foi de calcul tabelar care permit o sortare automată 
succesivă a informaţiilor după criterii diferite. Una din cele mai cunoscute utilitare de 
acest tip este Microsoft-Excel din pachetul Microsoft-Office. 


Pentru a obţine tipul de informaţii menţionat mai sus, trebuie, mai întâi, să dezvoltăm o 
bază de date pe care o vom actualiza permanent cu categoriile de informaţii disponibile 
sau necesare. Concret, vom deschide un fişier Microsoft-Excel ce va conţine mai multe 
coloane cu informaţii (vezi Fişa psiho-pedagogică în secțiunea Exemple). Putem să 
introducem în acelaşi fişier mai multe clase de elevi sau se poate crea câte un fişier 
separat pentru fiecare clasă. În cazul în care consilierul nu are timp pentru încărcarea şi 
actualizarea acestui fişier cu elevii de la toate clasele, el poate solicita profesorilor 
consilieri / diriginti să facă acest lucru, urmând ca el să centralizeze şi să realizeze 
statisticile finale. După ce s-a realizat acest fişier, pentru obţinerea de ierarhizări şi 
statistici se procedează în felul următor: 


e se face o copie de lucru a documentului şi se lucrează pe aceasta (întrucât 
operaţia de sortare nu se poate realiza în Microsoft-Excel decât pentru maxim 
trei coloane, restul coloanelor trebuind să fie şterse, deoarece nu vor mai 
corespunde cu datele inițiale după realizarea sortării); 

e daca se doreste obtinerea primilor zece elevi cu mediile cele mai mari pe 
discipline, se sterg toate celelalte coloane (sau se ignora) si se apeleaza 
comanda de sortare (din Meniul Principal se selectează succesiv următoarele 
opțiuni: DATE, SORTARE) selectând ca primă coloană pe cea cu media 
şcolară, iar pe a doua pe cea cu numele elevilor; 


e dacă se doreşte obţinerea primilor zece elevi cu mediile cele mai mari doar 
din clasele a XI-a şi a XII-a se selectează ca al doilea criteriu clasa, iar ca al 
treilea criteriu media şcolară şi apoi se extrag din listă doar primele zece 
poziţii din tabel. 


Populaţia ţintă 


După cum se remarcă din prezentarea metodei, managementul informaţiilor asistat de 
calculator presupune o serie de aplicaţii diferite, precum: realizarea şi gestionarea bazelor 
de date în scopul orientării profesionale, evidenţa informaţiilor despre clienți, utilizarea 
unor sisteme accesibile direct utilizatorilor pentru facilitarea luării deciziilor cu privire la 
carieră etc. Populaţia ţintă a aplicaţiilor computerizate de management al informaţiilor se 
împarte în două categorii: consilieri şi clienți. 


Exigentele care sunt legate de confidentialitatea datelor despre clienţi, calitatea si 
acurateţea informaţiilor oferite, responsabilitatea consilierului etc. impune un regim strict 
al utilizării programelor de gestiune a informaţiilor, accesul la acestea fiind rezervat doar 
practicienilor implicaţi. Realizarea de Fişe psiho-pedagogice / Fişe şcolare in 
Microsoft-Word sau Microsoft-Excel (conform instrucţiunilor de mai sus) nu este 
permisă decât atunci când consilierul are acces protejat la calculatorul care găzduieşte 
aceste fişiere. Altfel, dacă se foloseşte un computer la care au acces şi alţi profesori sau 
chiar elevi, se folosesc metode adecvate de protejare. Astfel de metode de protejare 
includ: opţiunea de PROTECT DOCUMENT din secţiunea TOOLS a Meniului Principal 
care permite protejarea documentului prin parola; programe diferite de arhivare (ZIP, 
RAR, ACE) care permit, de asemenea, protejarea prin parolă sau programe speciale de 
codificare / criptare. În situaţii excepţionale consilierul trebuie să conştientizeze si riscul 
decriptării sau spargerii fişierului parolat prin programe speciale de către anumite 
persoane; în acest caz, cea mai sigură metodă de protecție fiind pur şi simplu păstrarea 
exclusivă a fişierelor cu informaţii confidentiale pe o dischetă sau un stick şi în cazul în 
care a fost copiat pentru editare pe un calculator cu acces public grija de ştergere a 
acestora inclusiv din Recycle Bin. 


Există şi sisteme informatice care oferă clientului facilităţi de stocare şi operare cu date 
despre sine şi de găsire a informaţiilor cu oportunităţile existente, însă acestea necesită 
adesea un anumit nivel de asistenţă sau instruire a clientului din partea consilierului. 

Exemple, studii de caz, exercitii 


Dintre multiplele functii ale calculatorului, un impact dintre cele mai puternice se 
constată in domeniul managementului informaţiilor, calculatorul fiind „mai rapid, mai 
cuprinzător, mai de încredere decât consilierii atunci când e vorba de depozitarea, 
afişarea şi regăsirea informaţiei referitoare la piaţa muncii” (Bingham, 1993). Această 
capacitate a calculatorului a adus procesului de consiliere a carierei avantaje enorme. 
După cum arată acelaşi autor „consilierii care nu acceptă această realitate sunt destinati 
să fie victimele cele mai sigure ale tehnologiei.” 


Pentru a exemplifica acest lucru autorul aminteşte de anumite dezvoltări practice ce 
demonstrează concret virtuțile calculatorului în serviciul consilierii carierei. Conform lui 
Harris-Bowlsbey (1991, apud Campbell, 1978) „există în prezent baze de date care 
identifică peste 12000 de ocupaţii şi 7000 de instituţii educaţionale din SUA incluzând 
descrieri amănunțite despre fiecare.” În România, SEMM inventariază 270 de profesii, 
BTPAC operează cu 450 de profile ocupaţionale detaliate, iar GWO cu 700 de profile 
ocupaţionale succinte. Faţă de programele mai vechi de consiliere asistată de calculator, 
aceste sisteme permit o căutare mult mai uşoară, sunt mai flexibile în ceea ce priveşte 
organizarea datelor, mai prietenoase şi accesibile. Din perspectiva utilizatorului, aceste 
sisteme au devenit mult mai atractive prin includerea resurselor multimedia, iar 
inter-operabilitatea diferitelor tehnologii digitale precum telefonul mobil, 
world-wide-web-ul şi mini-computerele fac efectiv să dispară barierele care stau în calea 
obținerii de informații indiferent de timp si loc. De exemplu, în SUA conform aceluiași 
autor „o singură rețea de furnizare, ce opera in peste 48 din cele 50 de state ale SUA, se 
estima în iulie 199] că servea cel puțin 8 milioane de utilizatori prin sisteme de 
informare pentru carieră asistate de calculator, acestea fiind accesibile din mai mult de 
18000 de locații, incluzând şcoli şi centre de informare pentru adulți.” 


PLOTEUS - Portalul Ofertelor de Educație din Europa (http://europa.eu.int/ploteus) 
lansat în martie 2003, este un instrument de regăsire standardizată a informațiilor despre 
oportunitățile de educație, formare şi sistemele de învățământ din ţările Uniunii Europene. 
Portalul reprezintă un excelent exemplu de bună practică în domeniul managementului 
informațiilor despre educație. La numai câteva luni de la lansare acesta înregistra o medie 
de accesări zilnice de aproximativ 1000 de utilizatori din toată Europa. Spre deosebire de 
motoarele cunoscute de căutare pe Internet, care oferă o listă de rezultate cu un grad 
foarte mic de acuratețe (uneori din sute de mii de rezultate, doar câteva corespund 
solicitării clientului), făcând astfel, aproape imposibil sau total ineficient procesul 
explorării oportunităţilor existente pe Internet, PLOTEUS redă doar informaţiile care 
corespund strict criteriilor de căutare specificate de client: limba de informare, limba de 
predare, locația, domeniul / subdomeniul de studiu, tipul de informație. 

Interfata portalului este in 24 de limbi europene. Încărcarea şi actualizarea informaţiilor în 
acest portal este realizată de reţeaua Euroguidance - Centrele de Resurse pentru 
Orientarea Profesională - prin intermediul sistemului de management al conținutului 
(CMS - Content Management System). Acesta permite încărcarea online a documentelor 
fie în mod individual pentru fiecare document în parte, fie automatizat prin realizarea 
unor fişiere RDF (Resource Description Framework) care include mai multe documente 
recunoscute şi încărcate automat pe platforma CMS. În cea de a doua fază de dezvoltare, 
PLOTEUS vizează asigurarea inter-operabilitatii bazelor de date nationale deja existente 
sau în curs de realizare. 


O funcţie foarte importantă este cea de feedback din partea utilizatorilor. Aceste mesaje 
sunt direcționate automat către administratori, semnalând inadvertente în documentele 
încărcate. Un alt aspect inovativ îl reprezintă programul de verificare automată lunară a 
link-urilor disponibile în baza de date. Astfel, dacă o universitate îşi modifică structura 
directoarelor din cadrul website-ului propriu şi paginile nu mai sunt accesibile, 
schimbarea este detectată de program şi rezultatele „suspecte de a nu mai fi valabile” sunt 
trimise spre verificare individuală administratorilor bazei de date. 


PICC - Program Informatizat de Consilierea Carierei (online la: www.capp.ise.ro 
Consilieri> Instrumente de consiliere) reprezintă o aplicație Microsoft Access, care 
răspunde dezideratului de consiliere ce permite înregistrarea, stocarea şi regăsirea datelor 
despre clienţi (elevi, studenţi, adulţi), resurse profesionale ale consilierului etc. 


Programul permite înregistrarea de date personale (biografice, despre familie, studii / 
stagii de formare, ruta profesională pentru trei categorii de clienţi: preşcolari / elevi, 
studenţi şi adulţi. Informaţiile din şedinţele de consiliere ce pot fi stocate şi prelucrate se 
clasifică în: psihologice (capacităţi cognitive: învăţare, calcul numeric, reprezentări 
spatiale; abilităţile sociale: comunicare, relationare umană; abilităţi motorii: dexteritate 
manuală, ambidextrie, echilibru, ritm; abilități artistice: pentru desen, pictură, muzică; 
creativitate; interese; aptitudini; motivaţie; inteligenţă), pedagogice (performanţele 
şcolare la diferite discipline, rămânerea în urmă la anumite discipline), sociale 
(problemele materiale şi culturale ale elevului, modul său de viată, situaţia familială etc.); 
şi medicale (procesele de creştere şi dezvoltare biofizică a individului, starea de sănătate, 
condiţiile şi regimul de viaţă, precum şi deciziile dependente de aceşti factori), 


Programul PICC este destinat exclusiv consilierilor care oferă servicii la diferite categorii 
de clienţi şi permite o gestiune facilă a datelor obţinute în şedinţele de consiliere. Concret, 
obiectivele programului sunt: stocarea datelor despre clienţi, afişarea datelor înregistrate 
după diferite criterii, punerea în corespondenţă, obţinerea de date statistice la nivelul 
şcolii sau la nivel interşcolar / regional / naţional. 


Înregistrarea datelor obţinute în cadrul întâlnirilor tradiţionale de consiliere de tip fata în 
fata se face ulterior acestora, pentru a nu periclita buna desfăşurare a şedinţei de 
consiliere, în timp ce în consilierea la distanţă datele despre client pot fi introduse fie 
direct în baza de date, fie ulterior, urmărind înregistrarea audio sau însemnările din caietul 


473 


de notite. Se pot stoca atat informatii despre sedintele de consiliere individuala, cat si de 
grup. 

Programul include câmpuri inteligente de stocare a datelor împiedicând introducerea de 
date eronate din punct de vedere al tipului acestora (de ex.: introducerea de cifre in 
câmpul de nume sau de litere în rubrica de vârstă etc.; rubrica Vârstă este condiţionată de 
cea rezervată pentru Clasă şi invers). 


Pe lângă gestiunea Fişelor psiho-pedagogice în format electronic, programul permite la 
rubrica Semne de Carte şi trimiterea spre alte resurse informatizate de consiliere precum: 
instrumente de auto-cunoastere (de ex.: BTPAC, InterOptions); adrese Internet cu 
informaţii pentru carieră (PLOTEUS, OSPZD); la alte baze de date cu informaţii despre 
oportunitățile de studiu şi de muncă; la facilităţi de punere în corespondenţă; la programe 
de instruire pentru luarea deciziilor etc. 


Opţiunea Potrivire din meniul Instrumente oferă posibilitatea punerii în corespondenţă 
prin deschiderea simultană a două ferestre: una cu datele personale ale clientului şi alta / 
altele cu oportunitățile de studiu / angajare. 


Opţiunea Strategie de lucru permite consemnarea momentului în care a ajuns consilierul 
într-un anumit caz, cât şi planul adoptat în rezolvarea unei probleme concrete sau 
acţiunile întreprinse în rezolvarea acesteia. 


Funcţiile statistice permise de baza de date sunt: aflarea numărului total de şedinţe de 
consiliere înregistrate, aflarea numărului total de clienţi (sau cu o anumită problemă, de o 
anumita vârstă), listarea tuturor datelor despre un client, compararea datelor despre 
acelaşi client la acelaşi chestionar de interese / personalitate aplicat la momente diferite, 
compararea datelor despre interesele, aptitudinile şi performanţele şcolare ale unui elev. 


Opțiunile elevilor referitoare la ruta şcolară şi profesională dorită, cât şi recomandările 
părinţilor sau profesorilor în această chestiune sunt consemnate în rubrica Opţiuni şcolare 
/ profesionale. 


Exercitiu 


Pornind de la modelul asteptarilor al lui Vroom descris mai jos dezvoltati un fisier 
Microsoft-Excel pentru Alegerea unei ocupaţii $i utilizaţi-l cu clienţii. 


Modelul aşteptărilor Vroom, dezvoltat în 1964, porneşte de la ideea că indivizii iau 
decizii astfel încât să obţină rezultatele dorite şi să evite efectele indezirabile. Scopul este 
maximizarea beneficiilor unei decizii prin identificarea efectelor / rezultatelor posibile şi 
importante, pe care le evaluează stabilind gradul lor de dezirabilitate personală. Aceste 
rezultate sunt apoi evaluate în funcţie de probabilitatea îndeplinirii alternativei. Inmultind 
dezirabilitatea cu speranţa alternativelor se obţine un punctaj ce indică forța sau 
raționalitatea alegerii acelei alternative, cea mai bună alegere având punctajul cel mai 
mare. 


474 


Modelul luării deciziei al lui Vroom dezvoltat pe baza aşteptărilor clientului presupune 
parcurgerea următorilor paşi: 


identificarea opţiunilor ocupaţionale posibile; 
listarea tuturor efectelor / rezultatelor / valorilor importante pentru client; 


stabilirea gradului de importanţă pentru sine a fiecărui rezultat (pe o scală de 
5 trepte, unde +2 înseamnă foarte important, iar -2 total neimportant); 
calcularea instrumentalitatii (a probabilității ocupaţiei de a îndeplini 
aşteptările personale) pentru fiecare dintre rezultate / valori; 


calcularea gradului de dezirabilitate prin însumarea (algebrică) a produselor 
instrumentalitatii la fiecare ocupaţie pentru care s-a optat; 


estimarea probabilității de acces pentru fiecare opţiune (0,8 pentru cea de 
inspector resurse umane şi 0,5 pentru cea de asistent de proiect); 


obţinerea forţei unei opţiuni prin înmulţirea „dezirabilităţii” cu aşteptarea / 
speranţa realizării acesteia. 


În exemplul nostru opţiunea pentru profesia de inspector de resurse umane va reprezenta 
cea mai bună alegere, pentru că oferă cel mai înalt nivel de ,,compensatie” (cu un punctaj 
de 21,6 fata de 6 pentru cea de asistent de proiect). 


A B C D E F 
1 Valenta | Instrumentalitatea pentru | Instrumentalitatea 
Rezultate / valori / | rezultatului | Inspector Resurse Umane: pentru Asistent de 
efecte I (IRU) Proiect: I (AP) 
2 V I V xI (IRU) I V xI (AP) 
3 | Gradul de interes +2 4 +8 2 +4 
4 | Gradul de stres -1 3 -3 4 -4 
5 | Gradul de libertate +1 4 +4 1 +1 
6 | Perspective de +] 2 42 3 B 
promovare 
7 Siguranţa locului de 41 4 +A 0 0 
munca 
8 | Călătorii 0 2 0 3 0 
9 | Salariu +2 4 +8 3 +6 
10 | Birou placut +1 4 +4 2 +2 
11 fle duri +27 +12 
Potala deer abllitate (sumă algebrică) (sumă algebrică) 
12 | Aşteptarea, speranţa 0,8 0,5 
(şansa de realizare) 
13 | Forţa / presiunea 21,6 6 
alegerii alternativei 

Note: 

în coloana V x I (IRU) se va folosi formula de calcul ,=PRODUCT(B3;C3)” pentru 
aflarea instrumentalitatii gradului de interes pentru inspector resurse umane, 
respectiv ,=PRODUCT(B4;C4)” pentru gradul de stres ş.a.m.d. (pentru inserarea 
automată a formulei pe o întreagă coloană se face clic pe celula care conţine formula 
corectă (D3 în cazul nostru), se poziţionează săgeata mouse-ului în colţul din dreapta 
jos al celulei, iar când s-a transformat în cruciulita se face clic stânga şi se trage in jos 
formula până la ultima celulă dorită (D10 în cazul nostru); 


în coloana V x I (AP) se va folosi formula de calcul „=PRODUCT(B3;E3)” pentru 
aflarea instrumentalitatii gradului de interes pentru asistent de proiect, respectiv 
»=PRODUCT(B4;E4)” pentru gradul de stres ş.a.m.d.; 


„=SUM(D3:D10)”, pentru a introduce formula automatizat în celula F11 facem clic 
pe D11 mergem cu mouse-ul în colţul din dreapta jos pentru a se transforma in 
cruciulita după care tragem formula în celula F11; 


pentru a inmulti totalul dezirabilitatii cu aşteptările / speranţele în celula C13 
introducem formula ,=PRODUCT(C11;C12)” pe care o introducem automatizat 
(conform instrucțiunilor de la primul bulet) prin tragere şi în celula E13; 


aşteptările / speranţele sau posibilitatea de realizare se obține împărțind valoarea 
estimării procentuale a speranţei de angajare la 100 (de ex.: 80% pentru inspector 
resurse umane şi 50% pentru asistent de proiect), ambele estimate subiectiv de client 
pe baza experienţei şi informaţiilor personale pe care le are. 

Fişă psiho-pedagogică / şcolară colectivă - clasa a VIII-a B 


Nr. | Nume, Date de Anul Profil personal Performanţe 
Prenume contact şcolar Primele 3 discipline şcolare, la ; 
$ Concursuri sau 
, ‘ i care s-au obținut rezultatele RE 
psihologic pedagogic : activitati 
cele mai: 
aye z extraşcolare 
ridicate scăzute 
1. A.C Str. Clementei | 2008 - | colerică, sociabilă, performanțe Istorie = 10 Fizică = 5 Membru in 
8, Tel. 382470 | 2009 neordonata, cu interese | ridicate la Geografie = 8 Chimie = 7 Clubul actorului 
pentru mass-media şi disciplinele Biologie = 8 Sport = 7 adolescent 
modă vestimentară teoretice 
Cod Holland = SIA 
2009 - | manifestă interes învaţă mult, Istorie = 8 Economie = 5 | Membru în 
2010 pentru voluntariat în dar cu un Biologie = 9 Fizică = 6 echipa de dansuri 
agenţii de turism randament Geografie = 8 Chimie = 5 a şcolii şi bună 
scăzut recitatoare de 
versuri 
2. A.M. Str. M. 2008 - | aptitudini deosebite lacune în Muzică = 10 Fizică. = 5 Membru în 
Eminescu 50, | 2009 pentru sport şi muzică | cunostintela | Sport = 10 Română = 6 echipa de 
Tel. 299142 multe materii, | Arte = 10 Franceză = 5 handbal a şcolii 
absente la competitia pe 
sector 
2009 - | lipsă de cooperare şi părinţi Arte = 10 Matematică = 5 | Participare la 
2010 interes în realizarea neinteresati Istorie = 10 Romana = 6 actiuni 
unor planuri personale | de educatia Biologie = 8 Franceza = 5 comunitare de 
pentru cariera copilului şcolarizare a 
copiilor rromi 
3. A.Z Str. Dorului 2008 - | Cod Holland = RIC 
123, Tel. 2009 
237907 2009 - 
2010 


Evaluarea metodei 


Avantaje: 


creşterea posibilităţilor de stocare, regăsire şi manipulare a informaţiilor; 


obţinerea instantanee a rezultatelor căutării în baza de date, indiferent de 
mărimea acesteia, fapt ce conduce la un câştig imens de timp în regăsirea 
datelor căutate; 


reducerea costurilor de menţinere şi acces la baza de date (baza de date poate 
fi actualizată permanent fără să presupună costuri suplimentare ca în cazul 
editării unei noi ediţii pe hârtie); cât şi a celor de multiplicare şi distribuire (în 
cazul în care această bază de date este disponibilă într-o reţea de calculatoare 
locală Intranet sau globală Internet accesul permanent la aceasta nu 
presupune alte costuri decât cele uzuale de conexiune la reţea); 


oferirea de răspunsuri imediate unei largi categorii de clienți; 


sporirea gradului de autonomie a beneficiarilor fata de consilieri prin 
contactarea directă a surselor de informare; 


creşterea flexibilitatii modului de prezentare a datelor, facilitând organizarea 
şi selectarea imediată a informaţiilor după diferite criterii. 


Dezavantaje: 

costurile dezvoltării unor sisteme foarte complexe sunt considerabile; 


dificultatea de a modela în programe logice domenii foarte complexe de 
cunoaştere; 


deteriorarea în timp sau ca urmare a depozitării necorespunzătoare a datelor 
pe suporturi magnetice sau optice; 


vulnerabilitatea datelor în faţa viruşilor (programelor logice distructive); 


vulnerabilitatea acestor date în fata erorilor umane (dacă persoana care 
lucrează nu are cunoştinţele necesare de utilizare a calculatorului sau din 
neglijenţă sau eroare, fişiere întregi conţinând baze de date pot fi pierdute sau 
deteriorate; totuşi, măsurile de securizare a datelor, utilizarea cu precauţie a 
computerului şi grija de salvare periodică a versiunilor actualizate ale bazelor 
de date pe diferite suporturi, pe termen mediu sau lung, pot evita pierderea 
sau modificarea nedorită a informaţiilor); 


e probleme legate de formarea consilierilor şi confidentialitatea informaţiilor 
(vezi lucrarea: Codul etic şi standardele de calitate în consilierea carierei, la 
adresa: www.capp.ise.ro Consilieri>Publicatii); 


e din punctul de vedere al normelor de protecţie a muncii, lucrul prelungit în 
fata calculatorului are consecințe negative asupra stării de sănătate a 
utilizatorului / consilierului (atât monitorul în sine, cât şi unitatea centrală 
emit radiaţii nocive sănătăţii). 

Istoric 


Dezvoltarea rezolvării de probleme ca metodă de consiliere are la bază cercetări pe 
populaţie clinică şi non-clinică şi o serie de modele teoretice (Nezu; Nezu, 1989; 
O’Donohue; Krasner, 1995, apud Mueser, 1998). Modelul Stres — Vulnerabilitate - 
Abilităţi de coping (Zubin; Sping, 1977, apud idem) şi Modelul abilităţilor sociale 
(Bellack; Mueser; Gingerich; Agresta, 1997, apud idem) susţin utilizarea rezolvării de 
probleme ca metodă de dezvoltarea abilităților ce asigură funcţionarea adaptativă şi 
atingerea obiectivelor personale. 


Înainte de 1970 abilităţile de funcţionare adaptativă precum cele sociale şi emoţionale 
erau conceptualizate în termeni strict comportamentali: contactul vizual, tonul vocii sau 
conţinutul comunicării. La sfârşitul anilor ‘80 cercetările au pus în evidenţă rolul 
abilităţilor cognitive în funcţionarea psihosocială adaptativă şi în implementarea 
comportamentelor adaptative (O’Donohue; Krasner, 1995, apud idem). De exemplu, 
implementarea unor comportamente sociale adecvate este condiţionată de prezența 
abilităţilor cognitive ale persoanei, cum ar fi: 


e percepţia parametrilor sociali relevanti: caracterul public sau privat al 
situaţiei sociale, răspunsul afectiv al celorlalte persoane; 


e extragerea şi interpretarea informaţiei sociale relevante (de ex.: celălalt 
mă jigneste) şi formularea scopurilor pentru interacţiunea socială (trebuie să 
mă apar); 


481 


e identificarea răspunsurilor comportamentale alternative pentru atingerea 
scopului (de ex.: il jignesc şi eu, îl îmbrâncesc, îl amenint, îl evit); 


e evaluarea avantajelor şi dezavantajelor implementării fiecărei alternative 
de răspuns comportamental, luarea deciziei asupra alternativei optime. 


Aceste abilități cognitive intră în funcţiune automat, fără controlul conştient al persoanei 
şi au un rol esenţial în funcţionarea psihosocială adaptativă. De aceea, simpla învăţare a 
unor abilități comportamentale nu asigură şi utilizarea lor. Lipsa abilităților cognitive 
împiedică implementarea abilităţilor comportamentale. Ca urmare, dezvoltarea abilităților 
comportamentale pentru rezolvarea problemelor cotidiene, a problemelor emoţionale sau 
comportamentale ale elevilor trebuie însoţită de dezvoltarea abilităţilor cognitive aferente. 
Abilitatile cognitive necesare pentru funcţionarea psihosociala adaptativă a elevilor sunt 
reunite în categoria abilităţilor de rezolvare de probleme. 


Rezolvarea de probleme ca metodă de consiliere pune accent pe dezvoltarea abilităţilor 
cognitive de generalizare a utilizării în situaţii noi a comportamentelor adaptative învăţate 
(Liberman şi al., 1989, apud Mueser, 1998). Elevii vor fii capabili, astfel, să aplice 
sistematic rezolvarea de probleme pentru depăşirea problemelor pe care le întâmpină în 
domeniile vieţii personale sau şcolare. 


Fundamente teoretice 


Rezolvarea de probleme a devenit în ultimele decenii o metodă de consiliere aplicată atât 
în consilierea adulţilor, cât şi a copiilor. Aplicarea acestei metode în consiliere, într-o 
primă etapa, a avut ca scop dezvoltarea de abilități necesare preventiei sau intervenţiei in 
reducerea problemelor de relationare socială (de ex.: comportamente agresive) sau 
emoţionale la elevi (Davis; Bucher, 1985, apud idem). În prezent, rezolvarea de probleme 
nu se adresează doar aspectelor de natură clinică (de ex.: tulburările emoţionale sau 
comportamentale ale copiilor), ci şi în contexte mai largi cum ar fi programele 
educaţionale adresate tuturor elevilor sau consilierii în carieră. 


Din perspectiva metodei rezolvării de probleme, consilierea este un proces de învăţare a 
abilităţilor de rezolvare a problemelor. Consilierea se adresează atât elevului sau unui 
grup de elevi, cât şi profesorilor şi părinților. Rolul consilierului este de a participa la 
procesul de rezolvare de probleme cu care se confruntă şcoala: abandonul şcolar sau 
performanţele academice scăzute, lipsa motivatiei pentru învăţare, fuga de la ore, 
indisciplina în cadrul orelor de clasă etc. (vezi Tabelul nr. 1). Rezolvarea de probleme 
este o metodă de consiliere care se aplică în următoarele contexte: 


e consilierea carierei: decizia şi rezolvarea de probleme sunt abilităţi esenţiale 
în procesul de planificare a carierei şi în decizia de carieră; 

e consiliere şi orientare: rezolvarea de probleme este una din abilităţile de 
bază cuprinsă în aria curriculară Consiliere şi orientare; 


e consilierea psiho-pedagogică a elevului şi părinţilor pentru probleme 
emoţionale şi/sau comportamentale: definirea problemei şi identificarea de 
alternative de rezolvare a unor probleme cu care se confruntă elevul în şcoală 
sau acasă cu părinţii; 


e programe  psiho-educaţionale adresate copiilor şi adolescenților: 
programele dezvoltate de consilierul şcolar cuprind adesea dezvoltarea unor 
abilităţi ale elevilor văzute ca factori care sporesc atât calitatea vieţii acestora 
dar au ca rezultat şi scăderea frecvenţei unor probleme comportamentale sau 
emoţionale. 


Rezolvarea de probleme este definită ca abilitatea de a recunoaşte probleme, de a formula 
scopuri şi de a aplica strategii pentru a reduce gravitatea situaţiei problematice sau pentru 
a atinge ameliorativ țelul propus. Rolul consilierului este de a-i învăţa pe elevi să isi 
definească problema în termeni operationali, să identifice multiple modalități de 
soluţionare şi să aplice unele din acele alternative, care în urma unei analize sunt 
considerate a fi cele mai viabile. Elevul, profesorul sau părintele sunt învăţaţi să îşi asume 
responsabilitatea propriilor probleme sau dificultăţi şi să le rezolve. Adesea, profesorul, 
părintele sau elevul percep consilierul ca persoana care le va da o soluţie pentru 
rezolvarea propriilor probleme. Consilierea înseamnă însă şi altceva, anume dezvoltarea 
la clienţi a acelor abilităţi prin care îşi vor putea rezolva siguri, cu succes problemele. 


Prezentarea metodei 


Rezolvarea de probleme ca metodă de consiliere implică dezvoltarea unor abilităţi 
cognitive într-o succesiune specifica de paşi (D’Zurilla; Goldfried, 1971, apud idem). 


Aceşti paşi urmăresc luare în considerare a cât mai multe soluţii şi stabilirea a ceea ce 
trebuie făcut pentru a pune decizia în aplicare. Dacă dezvoltarea abilităţilor 
comportamentale vizează învăţarea unor componente comportamentale specifice, 
rezolvarea de probleme vizează învăţarea unor modalităţi de abordare sistematică şi 
raţională a problemelor şi de atingere a obiectivelor. Primele modele teoretice ale 
rezolvării de probleme se bazează pe principiile învăţării operante Skinner (1938) şi 
teoria cognitivă dezvoltată de Beck (1976). Etapele rezolvării de probleme sunt 
prezentate în tabelul de mai jos: 

Tabelul 1 


1. Definirea problemei 
e Obținerea unor opinii sau perspective diferite despre natura problemei. 
e Definirea problemei şi a scopului în termeni specifici, comportamentali, operationali. 
e Daca problema este împărtăşită de mai multe persoane, trebuie să ne asigurăm că toți 
ceilalţi sunt de acord cu noul mod de definire a acesteia. 


2. Generarea soluţiilor alternative la problemă 
e Generarea a cat mai multe soluţii (care nu se evaluează soluţiile, ci doar se listează) prin 
brainstorming. 
e Creativitatea este importantă, se acceptă orice soluţie oricât de inedită ar fi. 


3. Evaluarea soluţiilor 
e Aprecierea avantajelor şi dezavantajelor pentru fiecare soluţie. 
e Evaluarea soluţiilor se face sistematic, pe rând una câte una. 
e Evitarea stabilirii celei mai bune soluţii înainte ca toate să fi fost evaluate. 


4. Selectarea celei mai bune soluţii 
e Selectarea soluţiei care parea fi cea mai eficientă. 
e Evaluarea dificultății de implementare a soluţiei. 
e Alegerea mai multor soluţii în situaţiile în care acestea pot fi uşor de combinat. 


5. Planificarea modului de implementare a soluţiei / soluţiilor 
e  Considerarea resurselor care sunt necesare pentru implementarea soluţiei: timp, bani, 
e  Anticiparea posibilelor obstacole în implementarea soluţiei. 
e Stabilirea calendarului de implementare a soluţiei. 
e Stabilirea sarcinilor care vor fi realizate de fiecare persoană (dacă sunt implicate mai 
multe). 


6. Evaluarea şi revizuirea planului de rezolvare de probleme, după ce acesta a fost 
implementat 
e Planificarea unui moment pentru follow-up cu scopul de a evalua eficienţa rezolvării 
problemei. 
e Modificarea planului de rezolvare a problemei dacă nu sunt obţinute rezultatele dorite. 
e = Valorizarea tuturor acţiunilor de rezolvarea problemei, chiar dacă aceasta nu a fost 
rezolvată în întregime. 


Înainte de aplicarea propriu-zisă a metodei, consilierul trebuie să evalueze şi să dezvolte 
atitudinea elevului fata de problemă, astfel încât acesta să susțină procesul rezolvării de 
probleme. Elevul trebuie sprijinit să vadă problemele ca obstacole care pot fi depășite 
prin explorarea şi aplicarea diferitelor răspunsuri rezolutive sau ca oportunităţi de 
dezvoltare personală în termeni de abilităţi şi cunoştinţe. Dezvoltarea acestei atitudini 
orientate spre problemă poate fi facilitată prin oferirea de exemple de probleme 
identificate, soluţii ale lor şi paşii care au fost parcurşi până la implementarea soluţiei. 
Consolidarea şi menținerea pe termen lung a acestei atitudini se realizează prin asistarea 
elevului în identificarea problemelor, exersarea abilităţilor pe probleme personale şi prin 
experienţa urmărilor naturale ale soluționării cu succes a problemelor. 

Modificarea convingerilor negative, neadaptative faţă de probleme este primul pas înainte 
spre definirea problemei. De exemplu, dacă un elev are o atitudine de genul „Cine are 
probleme e un om slab, Oamenii deştepţi nu au probleme, Nu am nici o şansă să rezolv 
problemele grave cu care mă confrunt sau Numai eu am probleme.” O problemă 
percepută ca o oportunitate de dezvoltare şi de schimbare are mult mai mari şansele de 
rezolvare decât o problemă percepută ca un eşec personal sau ca un semn de 
vulnerabilitate. Pentru a dezvolta un set de convingeri sănătoase despre probleme, de 
exemplu, elevii pot fi rugaţi să comenteze şi să discute afirmaţiile de mai jos sau să listeze 
ei cât mai multe atitudini / convingeri despre probleme: 


E] 


„Toţi oamenii se confruntă cu probleme.’ 


„Problema e o provocare la schimbare şi dezvoltare. ” 


5 


„A-ţi ascunde sau nega problema este un semn de vulnerabilitate. ’ 


Rezolvarea de probleme începe prin identificare situației pe care elevul doreşte să o 
rezolve şi a scopurilor personale. Definirea problemei este esenţială pentru generarea 
alternativelor şi rezolvarea ei cu succes. De aceea, problema trebuie discutată în detaliu. 
Este recomandată folosirea unor întrebări care facilitează explorarea problemei şi 
definirea ei corectă, precum: 


În ce fel aceasta este cu adevărat o problemă? 

Pentru cine această situaţie este o problemă? 

Ce s-ar întâmpla dacă problema nu ar exista? 

Există ceva ce poate înrăutăţii / agrava problema actuală? 


Dacă în etapa definirii problemei este identificată implicarea mai multor persoane 
(profesori, colegi, membri ai familiei), atunci este necesară şi integrarea opiniilor 
acestora. Când scopul sau natura problemei (de ex.: de carieră, emoțională, 
interpersonală, financiară) au fost stabilite, elevul trebuie să realizeze o definire specifică, 
în termeni comportamentali ai acesteia. Cu cât problema este definită mai specific şi este 
mai bine circumscrisă, cu atât sunt mai mari şansele de a o rezolva. De exemplu, „Colegii 
sunt supăraţi pe mine” sau ,, Nu ştiu la ce liceu să merg” sunt probleme vag definite care 
nu permite identificarea de soluţii alternative plauzibile. Definirea specifică a unei 
probleme (de ex.: „Nu ştiu care sunt liceele din oraş unde aş putea învăţa mai intensiv 
istorie”), facilitează generarea de soluţii pentru rezolvarea acesteia. Se recomandă ca 
problemele largi, complexe sau scopurile ambigue să fie „sparte” în probleme sau scopuri 
mai mici, fiecare dintre ele urmând să fie un obiectiv pentru rezolvarea problemei. 


După ce problema a fost definită sau scopul ei precizat se trece la etapa de generare a cât 
mai multe soluţii posibile pentru soluţionarea situaţiei sau atingerea telului. Elevul este 
încurajat să fie cât mai creativ, să nu evalueze sau să cenzureze ideile şi soluţiile care îi 
vin în minte. Toate soluţiile sunt iniţial acceptate deoarece se pleacă de la premisa că şi 
ideile neadecvate sau total nepotrivite pot conduce la identificarea unor soluţii noi sau 
inedite. Elevii care tind să fie foarte critici cu ei înşişi au nevoie de exersarea 
suplimentară a generării de soluţii fără eliminarea lor încă de la început din grupul de 

lucru. Aceste situaţii pot constitui o oportunitate pentru consilier de a aborda modul de 
gândire auto-critic (excesiv) al acestora şi de a oferi elevului „teme pentru casă” şi 
exerciții care să faciliteze dezvoltarea imaginii de sine şi a sentimentului de 
auto-eficacitate. 


După construirea listei cu soluţiile alternative, fiecare soluţie în parte este evaluată după 
criteriul eficienţei în rezolvarea problemei. Această evaluare poate fi standardizată prin 
analiza sistematică a avantajelor şi dezavantajelor fiecărei alternative. După această 
evaluare, este selectată cea mai bună soluţie sau combinaţie de soluţii. Uneori se întâmplă 
ca soluția cea mai bună să fie evidentă după analiza avantajelor şi dezavantajelor aferente. 
Alteori, nici o soluţie nu apare în mod evident ca fiind cea mai bună. De exemplu, mai 
multe soluţii pot apărea ca egal eficiente, iar în situaţiile în care problema implică mai 
multe persoane, pot apărea dezacorduri cu privire la cea mai bună soluţie. În aceste 
cazuri, cea mai bună alternativă apare frecvent ca urmare a combinării mai multor soluţii, 
construirii unei noi variante din cele discutate sau alegerii mai multor alternative şi 
stabilirii ordinii în care ele vor fi testate. 


Soluţiile la probleme, însă, nu pot fi dovedite ca eficiente decât dacă sunt implementate. 
De asemenea, diverse obstacole pot interfera cu procesul de implementare a soluţiei şi o 
pot face ineficientă. Ca urmare, planificarea implementării soluţiei este esențială pentru 
rezolvarea cu succes a problemei. În construirea planului de implementare se recomandă 
luarea în considerare a mai multor factori: 


1. Dacă în rezolvarea problemei sunt implicate mai multe persoane, trebuie 
negociate şi stabilite sarcinile care revin fiecăreia. 


2. Resursele care sunt necesare pentru implementarea soluţiei trebuie 
identificate şi evaluate (de ex.: bani, informaţii, abilităţi). 


3. Posibile obstacole în calea implementării soluţiei trebuie identificate şi 
stabilit un plan de depăşire a lor. 


4. Pentru fiecare acţiune necesară implementării soluţiei se stabileşte o perioadă 
de timp şi un moment în care aceasta va fi realizată efectiv. Perioada de timp 
stabilită cuprinde şi un moment de evaluare de parcurs. 


5. Pentru a asigura eficienţa rezolvării de probleme este utilă stabilirea unor 
momente de evaluare periodică a stadiului în care se află rezolvarea 
problemei sau progresul spre atingerea scopului. 


Dacă problema a fost rezolvată cu succes, atunci se poate trece la abordarea alteia. Dacă 
problema nu a fost rezolvată şi acesta persistă, consilierul are rolul de a-l asista pe elev în 
analiza planului de rezolvare a problemei şi identificarea erorilor în conţinutul planului 
anterior construit. În acest scop, se recomandă reluarea planului în ordine inversă până la 
identificarea secventei care nu este adecvată. Totodată, se stabilesc secvențele corecte ale 
planului şi cele care trebuie modificate. 


Primul pas în analiza planului de rezolvare a problemei este verificarea modului de 
implementare a acestuia. Planul poate fi corect, adecvat rezolvării problemei, dar 

implementarea poate fi necorespunzatoare. Daca nu se verifică aceasta ipoteză, atunci 
înseamnă că secvenţe ale planului trebuie modificate pentru a face posibilă aplicarea 
soluţiei selectate. 


Dacă planul a fost implementat adecvat şi este corect, atunci înseamnă că soluţia selectată 
nu este eficientă în rezolvarea problemei şi ca urmare trebuie revenit la momentul de 
identificare a unei soluţii şi aleasă o alta pentru rezolvarea problemei. Pentru situaţia în 
care este aleasă o nouă soluţie, trebuie construit un nou plan de implementare a acesteia. 
Dacă nici una dintre soluțiile generate initial nu funcţionează pentru rezolvarea 
problemei, se trece la generarea de noi soluţii şi implementarea lor. 


Dacă toate soluţiile viabile identificate au fost încercate, în condiţiile implementării 
corespunzătoare a planului şi corectitudinii acestuia, şi problema a rămas nerezolvată se 
recomandă redefinirea problemei. Noii termeni de definire a problemei circumscriu o 
nouă problemă care poate avea în contextul respectiv (persoane implicate, abilităţi 
individuale, conjunctură spatio-temporala) o probabilitate mai mare de soluţionare. 


Populaţia ţintă 


Utilizarea metodei rezolvării de probleme în consilierea carierei vizează toate categoriile 
de clienţi ai serviciilor de informare, consiliere şi orientare: elevi, tineri absolvenţi ai 
diferitelor niveluri de educaţie şi formare, adulți. 


Exemple, studii de caz, exerciţii 


Aşa cum a fost prezentată anterior, metoda rezolvării de probleme poate fi aplicată de 
către consilierul şcolar în multe dintre activităţile sale din cadrul şcolii, atât cu elevii cât 
şi cu profesorii şi părinţii. În continuare, sunt prezentate o serie de aplicaţii ale metodei în 
consilierea individuală sau de grup şi se oferă câteva exemple relevante de programe 
psiho-educationale dezvoltate pornind de la această metodă. 


Rezolvarea de probleme ca metodă de consiliere 


Rezolvarea de probleme este o metodă eficientă pentru activitatea curentă a profesorilor, 
elevilor şi părinţilor. Adesea, în cabinetul de consiliere sau în cadrul orelor de Consiliere 
şi orientare elevii şi profesorii prezintă probleme definite în mod vag, de o manieră prea 
generală şi cer ajutor consilierului pentru a fi soluționate. De exemplu, elevii pot solicita 
sprijinul consilierului pentru probleme precum: „Nu mă înțeleg cu părinţii, Nu ştiu ce să 

fac după ce termin şcoala, Vreau să comunic mai uşor cu prietenii si colegii mei. ” 
Părinţii pot însă veni cu alte probleme cum ar fi: ,, Copilul nu mă ascultă şi este obraznic, 
Copilul meu învaţă prea puţin.” Profesorii, la rândul lor, solicită soluţii la alte 
„probleme” cum ar fi: „Elevii nu sunt interesaţi decât de bani şi nu îi interesează şcoala, 
Nu mai învaţă, Elevii sunt indisciplinati în timpul orelor.” Pentru aceste probleme vag 
definite nu există soluţii. Primul pas este să îi ajutați pe elevi, profesori sau părinţi să 
definească prin comportamente observabile „problema” pentru a putea identifica 
împreună alternative viabile. 


Pentru a exemplifica modul în care rezolvarea de probleme poate fi utilizată în activitatea 
consilierului şcolar prezentăm un studiu de caz (Littrel, 2001). Cercetarea a relevat modul 
în care un consilier a integrat rezolvarea de probleme ca metodă în soluționarea unor 
probleme ale şcolii definite inițial, vag şi general. Cazul prezentat arată modul în care 
consilierul a definit o problemă în termeni măsurabili şi modificabili pornind la o 
problemă globală, vag definită, la o problemă operationalizata şi cu alternative viabile de 
soluţionare. Programul a avut o durată de doi ani şi a urmărit să evalueze eficacitatea şi 
aplicabilitatea metodei în activitatea consilierilor şcolari. Prezentăm aplicarea acestei 
metode pe etapele rezumative ale rezolvării de probleme. 


Definirea problemei. Consilierul şi-a început activitatea într-un oraş mic, la o şcoală care 
era situată într-un cartier cu multe probleme socio-economice. Acesta descrie problemele 
iniţiale astfel: 


„Toată situaţia era foarte dificilă,... adică şcoala, elevii, profesorii. Erau 
cel puţin 30 de bătăi serioase pe lună. Elevii nu se simțeau în siguranţă, 
profesorii erau demoralizati. Din primele zile profesorii mi-au trimis cel 
putin 30 de elevi la cabinet. Nici un elev nu a venit la cabinetul de 
consiliere de bună voie.” 


Consilierul a denumit problema in prima fază ca fiind un „haos”. După o analiză şi 
operationalizare a problemei „haos” prin consultarea elevilor şi profesorilor au fost 
identificate următoarele probleme specifice: 


Problema nr. 1: Profesorii erau depăşiţi şi coplesiti de comportamentele 
reprobabile ale elevilor în timpul orelor de clasă. 


Problema nr. 2: Elevii aveau abilităţi foarte scăzute în rezolvarea de probleme şi 
în managementul situaţiilor de conflict şi „rezolvau”, aproape toate problemele, 
prin violenţă. Elevii considerau violenţa ca una din cele mai eficiente metode de 
rezolvare a unor situaţii de conflict. 


Problema nr. 3: Elevii manifestau foarte putin respect fata de ceilalți (elevi, 
profesori, părinţi) şi fata de şcoală. 

Investigarea alternativelor de solutionare aplicate. Analiza problemei nr. 1 a 
identificat si abilitatile scazute ale profesorilor de management al clasei si lipsa de 
cunostinte despre metodele de asigurare a disciplinei $i de management comportamental. 
La o problema de indisciplină profesorii adesea ridicau tonul vocii ca metodă de rezolvare 
a problemei de comportament sau utilizau alte metode punitive. Rezultatele erau 
evidente: din ce în ce mai multe probleme de indisciplină. Comportamentul elevilor nu se 
modifica în sensul în care dorea profesorul. O altă metodă utilizată era trimiterea elevului 
la director sau la Cabinetul de consiliere pentru „rezolvarea problemelor de disciplină ale 
elevului”. Profesorii aveau convingerea că elevii au o problemă ,,mentala” şi consilierul 
are rolul de a-i „repara.” 


Analiza problemei nr. 2 a identificat utilizarea de către elevi a violenţei şi agresivitatii ca 
una din cele mai utilizate metode de „rezolvare” a problemelor şi conflictelor dintre ei şi, 
uneori, dintre ei şi profesori. 


Pentru problema nr. 3, la comportamentul „lipsă de respect” al elevului, intervenţia 

profesorului era ,,7i-am spus de o sută de ori să incetezi!” sau „Eu încerc să te ajut.” 
evii au învăţat din aceste mesaje că adulţii sunt responsabili de comportamentele lor şi 

El td t dul t bili d rt tele 1 

nu ei. 


Formularea scopurilor. Consilierul a propus formularea unor scopuri gradate, realiste în 
termeni pozitivi „Elevii vor fi capabili să...” în loc de „Elevii nu vor...”. Pentru problema 
nr. | scopul s-a formulat astfel: „Profesorii îşi vor rezolva problemele de comportament 
în clasă.”, pentru problema nr. 2: „Elevii îşi vor rezolva propriile probleme în clasă sau la 
locul de joacă sau de recreare.”, iar pentru problema nr. 3 „Elevii vor manifesta respect 
fata de ceilalţi.” Pentru atingerea acestor scopuri foarte generoase au fost identificate o 
serie de acțiuni concrete prin care se pot produce rezultatele dorite. Fiecare problemă a 
fost formulată în termeni comportamentali uşor de măsurat şi observat. De exemplu 
„respectul” a însemnat o listă de comportamente ale elevilor şi ale profesorilor. Progresul 
s-a măsurat în funcţie de achiziţia acestor comportamente operationalizate. 


Implementarea planului de acţiune pentru producerea schimbării. Intervenţiile 
pentru problema nr. 1: Consilierul a început prin a schimba percepţia profesorilor şi a 
elevilor asupra rolului acestuia în şcoală. Cea mai mare parte a programului consilierului 
se desfăşura în clase cu elevii şi cu profesorii sau pe coridoare în timpul pauzelor. 
Obiectivul a fost ca atât elevii cât şi profesorii să cunoască rolurile şi responsabilitatile 
consilierului în şcoală. Consilierul a fost prezent în cadrul orelor şi în şcoală (foarte puţin 
în cabinet) timp de 2 ani, până la schimbarea percepţiei asupra rolului acestuia. 


În timpul orelor, consilierul realiza activităţi cu elevii pentru rezolvarea de probleme, 
esenţiale pentru reducerea problemelor de comportament din clasă. Profesorul era 
încurajat să participe la ore pentru a putea învăţa metodele de management al clasei 
bazate de modificare comportamentală şi rezolvarea de probleme. O altă metodă 
complementară a fost realizarea la începutul anului şcolar a unui training cu toţi 

profesorii centrat pe rezolvarea de probleme şi managementul clasei (de ex.: formularea 
de reguli şi consecinţele acestora). 


Pentru problema nr. 2 sesiunile în cadrul orelor de clasă au avut rezultate şi asupra 
comportamentului şi abilitățile elevilor pentru rezolvarea de probleme. Elevii au învăţat 
alternative non-violente de rezolvare a problemelor. Consilierul a alcătuit şi un grup de 
elevi care au învăţat diferite metode de management al conflictelor pentru a interveni în 
pauze, în activităţile care se derulau în curtea şcolii sau la orele de sport. Programul se 
bazează pe principiul educaţiei de la egal la egal (peer education). Elevii care avea rolul 
de mediatori de conflicte purtau o vestă portocalie în timpul pauzelor pentru a fi mai 
uşor se observat. 


Pentru problema nr. 3 consilierul a realizat mai multe tipuri de activităţi. În primul rând, a 
schimbat denumirea grupurilor psiho-educationale de consiliere pentru elevi în cluburi şi 
fiecare activitate avea o denumire distractivă şi atractivă (de ex.: „Achievers Club”, 
„Bomb Squad”, „Lemon AID”, Colors of Invis - ABILITY’). De asemenea, a continuat 
activitățile menite să dezvolte abilitățile de rezolvare a problemelor şi asumarea de 
responsabilități în cadrul orelor de clasă. Consilierii, împreună cu profesorii, au 
monitorizat comportamentele elevilor sub aspectul etichetei comportamentale numite 
„respect”. Aplicarea metodelor de management comportamental la clasă în locul celor 
punitive a crescut indirect şi „respectul” elevilor fata de profesori şi invers, a profesorilor 
fata de elevi. 


Rezultatele: Programul a avut ca durată doi ani, perioadă în care consilierul a participat 
la ore în toate clasele, fiecare elev a parcurs toate sesiunile de dezvoltare a abilităţilor de 
rezolvare de probleme şi management al conflictelor. Au fost formate 6 cluburi pentru 
elevi. După doi ani de intervenţie un indicator de evaluare relevant a fost frecvenţa 
apelurilor profesorilor la consilier care au ajuns la maxim 4 pe zi, faţă de 30 iniţial. 
Totodată, au fost formaţi elevi ca mediatori de conflicte in şcoală. Situatiile speciale de 
violenţă au scăzut de la 30 pe lună, la două pe lună. Progresele s-au menţinut şi după o 
evaluare realizată la trei ani după aplicarea intervenției. 


Rezolvarea de probleme ca metodă de evaluare şi monitorizare 


Rezolvarea de probleme poate fi utilizată ca o metodă de evaluare a eficienţei procesului 
de consiliere sau a unui program psiho-educational dezvoltat în şcoală (Brown-Chidsey, 
2005). Fiecare etapă este extrem de importantă într-un proces de consiliere deoarece, 
adesea, problema prezentată de elev sau profesor necesită a fi definită şi clarificată. 
lerarhizarea problemelor este una din abilităţile necesare a fi dezvoltate atât pentru 
profesor cât şi pentru părinte. De exemplu, un părinte poate să solicite sprijinul 
consilierului pentru diverse probleme cum ar fi: băiatul şi-a tăiat blugii nou cumpăraţi 
motivând că „Așa se poartă.” Care este problema părintelui? Care este problema 
tânărului? Care este rolul consilierului în această rezolvarea acestei „probleme”? Tabelul 
de mai jos oferă o grilă de colectare a datelor pentru evaluarea problemei. 

Tabelul nr. 2 


Etapele rezolvarii Procedurile de evaluare Evaluarea deciziei 
de probleme 

1. Identificarea Observarea si inregistrarea Problema este reala? 
problemei comportamentelor elevului 

2. Definirea Cuantificarea discrepantelor percepute Este importanta problema? 
problemei (situatia in prezent si ce se doreste in viitor) 

3. Planul de Explorarea alternativelor si ipotezele de Care este cea mai eficace 
implementare solutionare ipoteza? 

4. Implementarea Monitorizarea fidelitatii interventiei si Solutia aplicata ofera 
intervenţiei colectarea de date progresele estimate? 

5. Rezolvarea Re-cuantificarea discrepantelor Este problema rezolvată? 
problemei 


Programe psiho-educationale care integrează rezolvarea de probleme 


Programul psiho-educational ,, ABLE,, (Attribution, Behavior, Life Skills Education) 


ABLE (Hay, et. all, 2000) este un program psiho-educational dezvoltat in scopul sporirii 
eficienţei educaţiei pentru carieră prin dezvoltarea abilităţilor de auto-cunoastere, 
rezolvare de probleme şi managementul conflictelor. Teoriile pe care se bazează 
programul sunt cele cognitive, centrate pe rezolvarea de probleme şi învăţare. 
Auto-cunoasterea este una din abilitățile de bază în dezvoltarea şi planificarea propriei 
cariere. Modul în care un elev se percepe pe sine are o mare influență asupra 
performanţelor sale şcolare (de ex.: percepții negative faţă de sine „Nu sunt în stare sa 
învăţ” sau „Nu sunt bun de nimic”), asupra motivatiei fata de învăţare (de ex.: motivaţie 
scăzută „Ce sens are să mai învăţ ....?), comportamentelor pro-sociale şi asupra stării 
generale de bine a elevului. O percepţie de sine nefavorabilă duce, totodată, la aspirații 
educaţionale şi profesionale scăzute şi o atitudine negativă fata de şcoală. 


Aceste categorii de intervenţii se adresează adolescenților care parcurg un program de 
dezvoltare a carierei. 


Descrierea intervenţiei: Programul este structurat pe o serie de activități pentru rezolvarea 
de probleme şi managementul conflictelor. Strategiile rezolvării de probleme au fost 
adaptate după studiile lui Bransford şi Stein (1984, apud Hay et all., 2000), denumite 
IDLCAR (Identificarea problemei, Definirea problemei, Listarea posibilelor opţiuni, 
Conştientizarea stărilor emoţionale, Adaptarea şi implementarea şi Reflectarea). 
Strategiile de management al conflictelor au fost adaptate şi modificate după modelul 
dezvoltat de Schmitz (1991, apud Shure, 1997), ASSIST (Asigurarea / planificarea unei 
întâlniri, Stabilirea datei de discuţie cât de repede posibil, Focalizarea pe comportamentul 
persoanei şi nu pe persoană, Identificarea şi exprimarea consecinţelor comportamentului 
celuilalt asupra ta utilizând metoda „EU” („M-a deranjat când tu ai întârziat la întâlnire 

pentru că ne rămâne foarte puţin timp să petrecem împreună”), Negocierea unui rezultat 
preferat, Stabilirea unui angajament mutual). 


Programul se desfăşoară pe o perioadă de 6 săptămâni consecutive, cu 11 sesiuni de lucru 
şi una introductivă, fiecare cu o durată de 45 minute. O sesiune tipică implică abordarea 
unor situații problematice şi situaţii de conflict prin generarea de soluții multiple, 
perceperea unei situaţii din perspective diferite. Cazurile discutate în cadrul sesiunilor 
sunt fie aduse în discuţie de tineri, fie propuse de consilier. 


Rezultate: Studiile de eficiență (Hay et all, 2000) au evidenţiat o îmbunătăţire 
semnificativă a modului în care adolescenţii abordau diversele situaţii problematice sau 
conflictele din viata de zi cu zi şi o creştere a aspirațiilor de dezvoltare a propriei cariere. 


Programul psiho-educational „Z Can Problem Solve” 


Programul „Eu pot rezolva problema” („I Can Problem Solve” — ICPS) este dezvoltat de 
Shure (1997) pornind de la teoriile cognitive ale rezolvării de probleme şi se doreşte a fi 
un predictor relevant pentru adaptarea şcolară şi dezvoltarea competenţelor pro-sociale. 
Acesta este un program psiho-educational derulat în scopul îmbunătăţirii abilităţilor 
copiilor de a genera soluţii alternative la problemele interpersonale cu care se confruntă. 
Elevii sunt învăţaţi să ia în considerare consecințele acestor soluţii şi stimulati să 
identifice gândurile, emoţiile şi motivele care au generat situaţiile problematice. 
Programul îşi propune să înveţe elevii cum să gândească (şi nu ce să gândească), să le 
dezvolte abilităţile cognitive şi, în consecinţă, să îmbunătăţească adaptarea socială, să 
încurajeze comportamentele pro-sociale şi să scadă impulsivitatea în reacţii sau violența. 


Programul a fost dezvoltat pentru elevii din învăţământul secundar, însă are eficacitate şi 
pentru cei din preşcolar şi primar. 


Descrierea intervenţiei: Programul se aplică pe grupe de 6-10 elevi timp de 3 luni. 
Intervenţiile încep cu 10-12 sesiuni de grup (cu durata de 20-30 minute), în care 
consilierul îi învaţă pe elevi abilitățile de bază necesare în rezolvarea de probleme şi 
luarea deciziilor. Deprinderile dezvoltate în aceste sesiuni sunt generarea de soluţii 
multiple, anticiparea consecinţelor unor decizii, identificarea şi recunoaşterea perspectivei 
celuilalt în abordarea unei probleme. Cu acest prilej, copiii învaţă concepte cum ar fi: 


„unii / unele / toţi / toate”: mesajul - o soluţie este eficientă pentru o 
persoană, dar nu se aplică, totdeauna, la toate persoanele şi în orice situaţie; 


= sau”: mesajul - învăţăm să identificăm cât mai multe alternative la o 
problemă; 


= „dacă... atunci”: mesajul - orice acţiune are consecinţe asupra propriei 
persoane şi asupra altora; 


= „similar / diferit”: mesajul - orice problema are soluţii multiple, aceeaşi 
problemă în contexte sau momente diferite poate avea alte alternative de 
rezolvare. 

Următoarele 20 de sesiuni se focalizează pe identificarea emoţiilor proprii şi ale celorlalți. 
Copiii învaţă să recunoască şi să-şi identifice emoţiile în diferite situaţii problematice şi 
exersează modalităţi de generare de soluţii alternative. În următoarele 15 sesiuni se 
utilizează jocuri de rol pentru a exersa abilităţile de rezolvarea problemelor. Copiii 
generează soluţii în situaţii ipotetice şi analizează consecinţele propriilor decizii. 


Rezultatele studiilor de eficienţă (Shure, 1997) au evidenţiat o îmbunătăţire a abilităţilor 
de rezolvare de probleme, creşterea frecvenţei comportamentelor pro-sociale, relaţii 
interpersonale cu colegii pozitive şi o scădere a frecvenţei comportamentelor impulsive 
sau agresive la elevi în timpul orelor de clasă sau în pauze. Aceste progrese s-au menţinut 
şi după o evaluare la 4 ani de la implementarea programului. 


Programul psiho-educational „Improving Social Awareness-Social Problem Solving” 


Programul „Improving Social Awareness-Social Problem Solving” - Elias (1986, 1997, 
apud Rixon, 1999), se bazează pe o teorie din aria psihologiei educaţiei care evidenţiază 
rolul abilităţilor de coping ale elevilor în situaţii de decizie şi consecinţele acestora asupra 
comportamentului. Programul a fost dezvoltat, în mod special, pentru copiii care se 
confruntă cu situaţii de stres, cum ar fi trecerea de la şcoala primară la gimnaziu sau de la 
gimnaziu la liceu sau situaţiile de examen (de ex.: teste de evaluare, admiterea la liceu, la 
colegiu sau facultate). Copiii învaţă şi exersează prin acest program abilităţile de 
rezolvarea problemelor şi de decizie asociate cu situaţii de stres pentru copii, cum ar fi 
perioadele de tranziție. 


Conţinutul acestei intervenţii presupune elaborarea unui strategii care cuprinde 3 faze: de 
conştientizare, de învăţare şi cea de aplicare. Prima fază consistă în promovarea 
auto-controlului, participarea la activităţile de grup şi conştientizarea surselor de stres. 
Elevii sunt învăţaţi să identifice stresul, să recunoască sursele de stres, reacțiile personale 
la stres şi modalitățile de adaptare la stres. Faza de învăţare implică exersarea paşilor în 
rezolvare de probleme şi luarea deciziilor în situaţii sociale, cu accentul pe analiza 
problemei, anticiparea obstacolelor şi formularea de scopuri şi obiective. Primele două 
faze au 20 de sesiuni (40 minute fiecare), de două ori pe săptămână. În timpul sesiunilor 
se utilizează ca metode de lucru: discuţiile de grup, jocurile de rol pentru luarea de 
decizii, studii de caz cu situaţii problematice etc. Se recomandă încurajarea elevilor să 
identifice cât mai multe situaţii problematice cu care s-au confruntat ei sau colegii lor sau 
să anticipeze situaţii problematice. Un exemplu de problemă ar fi adaptarea unui elev în 
clasa a V-a cu profesori şi colegi noi, cât şi cu alte discipline şcolare. Copiii identifică în 
cadrul grupului posibile probleme care pot apărea şi propun alternative de soluţionare, 
plauzibile pentru fiecare problemă identificată. Soluţiile găsite ar fi, de exemplu, discuţii 
cu elevii de clasa a Vl-a cum s-au adaptat ei şi ce dificultăţi au avut, cunoaşterea 
profesorilor din clasa a V-a, invitarea unora dintre ei la clasă pentru a le vorbi elevilor 
despre materia care va fi studiată împreună, participarea din timp la unele ore din clasa a 
V-a, vizitarea claselor în care ei îşi vor desfăşura orele în viitor etc. 

Faza de aplicare implica întărirea de către consilier a fiecărui progres al elevilor care 
aplică în contexte naturale abilităţile de rezolvarea problemelor. Consilierul este cel care 
va media problemele şi conflictele copiilor apărut în situaţii reale. Rolul consilierului este 
să îi înveţe pe copii să aplice abilităţile învăţate din primele faze în situaţii concrete de 
viata. Elevii sunt încurajați să aplice abilităţile de rezolvarea problemelor în activităţile 
lor zilnice cu sprijinul învățătorului sau a profesorului. Fiecare elev are responsabilitatea 
de a exersa cel puţin o dată pe săptămână una din abilitățile învăţate. Consilierul are rolul 
de a monitoriza progresele elevilor pe parcursul a cel puţin un an de studiu. 


Studiile de eficienţă (Elliot, 1987; Rixon, 1999) realizate pentru acest program au 
evidenţiat o mai bună conştientizare a surselor de stres cu care se confruntă elevii care au 
trecut prin acest program şi o mai frecventă aplicare a metodelor de coping în rezolvarea 
de probleme. Efectele s-au menținut şi după 4 ani de la aplicarea programului. Limitele 
programului au fost identificate la nivelul metodelor de evaluare a progreselor elevilor în 
achiziţia abilităţilor dezvoltate prin program. 


Evaluarea metodei 


Metoda rezolvării de probleme reprezintă o metodă de intervenţie cu aplicabilitate largă. 
In funcţie de complexitatea problemei şi de formularea cazului, poate fi utilizată fie ca 
metodă unică de intervenţie, fie ca metodă complementară într-un pachet de intervenţie. 


Cunoaşterea avantajelor şi dezavantajelor utilizării metodei facilitează selecţia şi 
aplicarea eficientă a acesteia în funcție de particularitatile persoanei sau grupului ţintă 
(Mueser, 1998). 


Avantaje: 


e se poate aplica în contexte variate de intervenţie: individual, în grupul de 
elevi sau în familie; 


e este eficientă ca metodă de intervenţie primară în tulburări emoționale sau 
comportamentale; 


e este benefică în reducerea problemelor legate de furie, asertivitate, anxietate 
socială, în dezvoltarea abilităţilor de găsire a unui loc de muncă, în 
consilierea relaţiilor în cuplu. 


Dezavantaje: 


e este ineficientă dacă se aplică izolat, ca metodă de preventie secundară sau de 
intervenţie. Se recomandă combinarea acestei tehnici cu altele pentru 

ameliorarea unor tulburări (de ex.: tehnica de inoculare a stresului, relaxare, 
tehnici de restructurare cognitivă pentru intervenţia în controlul furiei, tehnici 
cognitive pentru intervenţia în depresie, tehnica expunerii, tehnica 
desensibilizării progresive pentru intervenţia în stările de anxietate). 

Tehnici de luarea deciziei 


Mihaela CHIRU 


Institutul de Ştiinţe ale Educaţiei, Bucureşti 


Istoric 


Avem în prezent un volum relativ însemnat de informaţii şi date cu privire la luare a 
deciziei, prin contribuţia matematicienilor, economiştilor, psihologilor. Este o certitudine 
că deciziile bune conduc la rezultate bune, indiferent de domeniul în care se aplică. Stim 
şi că luarea deciziei se învaţă (Anderson, 2002), drept pentru care se predau în unele 
universităţi americane cursuri de psihologia deciziei (în general centrate pe prezentarea 
rezultatelor cercetărilor şi a explicatiilor teoretice sub formă de cunoştinţe declarative sau 
factuale), însă nu se acordă suficientă greutate practicii de luarea deciziei şi de dobândire 
a abilităţilor necesare pentru aceasta. 


Luarea deciziei a fost întotdeauna subiect prioritar şi element de strategie în viaţa politică 
şi economică, iar pe plan individual este în lumea de astăzi ceea ce desparte oamenii 
merituosi şi orientati spre scop de cei la fel de indreptatiti la succes, însă care aşteaptă ca 
alţii sau destinul să decidă pentru ei. 


Fundamente teoretice 


Luăm decizii în fiecare zi, numai că nu toate implică mecanisme psihice la nivelul 
rationalitatii. Deciziile cu impact minim asupra persoanei - cum ar fi cele cotidiene şi 
rutiniere, neutre, irelevante sau nediagnostice - nu solicită deliberare sau putem spune că 
procesul ajungerii la decizie decurge automat în virtutea stilului de viata, valorilor şi 

experienţei. În schimb, deciziile cu miză mare - cum ar fi cele cu privire la alegerea 
locului de muncă, a tipului de carieră, a partenerului de viaţă, a locului de rezidenţă, 
alegerea intervențiilor medicale pentru conservarea sănătăţii - reunesc interese, energii şi 
perspective esenţiale pentru starea generală de bine a persoanei. 


Consilierul trebuie să aibă cunoştinţă de resursele de personalitate activate în procesul de 
luarea deciziei, tendinţele specifice ale unor categorii de persoane şi pentru anumite 
domenii de activitate şi să fie capabil să semnaleze efectele acestora asupra individului şi 
societăţii. Preeminente în acest exerciţiu sunt alternativele identificate la nivel individual, 
sistemul de valori al persoanei aflate în proces decizional şi gradul său de disponibilitate 
pentru maximizarea condiţiilor date. 


În literatura de specialitate, Brown (1990) şi alţii identifică modele normative 
(prescriptive - cum ar trebui să fie luate deciziile) şi modele descriptive (euristice - cum 
se iau de fapt deciziile). 


Un model normativ de luarea deciziei este modelul raţional. Acesta implică etapele de: 


e strângerea informaţiilor despre subiectul în cauză din diferite surse şi prin 
diverse canale (lectură, discuţii cu persoane competente, interviuri cu 
beneficiarii); 

e procesarea sau analiza informaţiilor prin reflecţie, utilizarea propriu-zisă a 
acestora în contexte de lucru, comentarea lor. Activităţile din această etapă 
contribuie la clarificarea şi înţelegerea spectrului de posibilităţi existente, pe 


baza criteriilor (obiective şi/sau subiective) de judecare a avantajelor şi 
dezavantajelor şi de comparare a alternativelor; 


e alegere, care constă în angajarea persoanei într-o acţiune corelativă unei 
anumite opţiuni, considerată la un moment dat că are consecinţele cele mai 
favorabile; 


e implementare, ca moment final al unei decizii. 


Decizia poate fi o acțiune internă (de ex.: „Am decis să nu mai regret vechea slujbă.” 
sau o acțiune externă (de ex.: „Am decis să procur scrisori de recomandare de la fostul 
loc de muncă.”). 


Decizia urmează rareori un curs raţional şi nu este nicicând liniară. În fapt, aceasta este 
„ascunsă, greu de descris, nesistematică si uneori chiar iraţională” (Egan, 1998, apud 
Cossier, Schwenk, 1990; Etzioni, 1989; Stroh, Miller, 1993; Gati, Krausz, Osipow, 1996), 
deoarece integrează sentimente, emoţii profunde, valori active, interese, percepţia 
persoanei despre cum funcţionează lucrurile în plan social. 

In a doua categorie - modele descriptive - sunt incluse teoriile reprezentative pentru 
domeniul nostru de interes: 


Modelul clasic al consilierii centrate pe client (Rogers, 1951) pune in centrul 
discuţiei reacția, mai degrabă decât intervenţia practicianului la procesele initiate 
de client în vederea conştientizării sinelui (inclusiv sinele profesional) şi luării 
deciziei. Pentru cultivarea şi menţinerea perspectivei non-directive, consilierul 
trebuie să-şi dezvolte abilitatea de a interpreta şi încorpora conduita non-verbală a 
clientului în efortul de construire a relaţiei bazate pe respect necondiționat, 
empatie şi sinceritate. 


Modelul conflictual de luarea deciziei (Janis; Mann, 1977) este unul descriptiv / 
euristic ce surprinde procesul în complexitatea sa. Fiecare decizie personală 
relevantă se ia într-un context care nu este lipsit de factori potrivnici sau riscuri şi 
care declanşează forte conflictuale interne. Nivelul stresului generat de acest 
conflict este în funcţie de scopurile, nevoile şi aşteptările asociate. 
Comportamentele posibile în situaţii de viaţă care solicită luarea unor decizii 
importante sunt: evitarea defensivă (recurgerea la cea mai simplă alternativă) şi 
hipervigilenta / panica (atenţie exagerată sau selectivă acordată anumitor 
aspecte); un comportament optim implică vigilența. Autorii apreciază că o decizie 
este „bună” (în care nu toate etapele sunt obligatorii în mod exhaustiv, iar 
abordarea deciziei, la acest moment, este similară stilului personal de rezolvarea 
problemelor), după următorul algoritm: 


e evaluarea completa a alternativelor; 
e clarificarea scopurilor şi valorilor legate de aceste alternative; 
e  cântărirea consecinţelor pozitive şi negative ale fiecărei alternative; 


e căutarea de informaţii noi, relevante, pentru evaluarea ulterioară şi mai 
profundă a alternativelor; 


e colectarea şi luarea în considerare, fără părtinire, a noilor informaţii 
şi/sau opiniilor experților; 

e  re-evaluarea consecinţelor tuturor alternativelor, chiar şi a celor conside- 
rate iniţial inacceptabile; 


e planificarea implementării alternativelor preferate, acordând atenție 
specială eventualelor riscuri. 


Modelul învăţării sociale (Krumboltz, 1983) postulează ideea că deciziile în 
planul carierei sunt produsul unui număr nelimitat de experienţe de învăţare care 
se produc prin întâlniri cu persoane, instituţii şi evenimente din mediul specific al 

fiecăruia. Autorul descrie opțiunea ocupationalda ca un proces de învăţare socială 
în care înzestrarea genetică, contextul particular, experienţele personale de 
învăţare şi abilităţile de rezolvare a problemelor conlucrează la definirea imaginii 
de sine şi despre lumea muncii. 


Modelul circumscrierii şi compromisului (Gottfredson, 1996) este tot un model 
descriptiv, care studiază procesul compromisului din cadrul luării deciziei 
profesionale şi descrie cum se ajunge la restrângerea numărului mare de opţiuni 
existente. Alternativele profesionale acceptabile sunt succesiv selectate, fiind 
circumscrise de trei categorii de „limite tolerabile”: identitatea de gen, prestigiul 
şi efortul. Alegerea finală este rezultatul unui compromis între nivelul cedării / 
renunţării la care persoana este obligată de situaţie şi modul propriu de percepere 
a acestui compromis. Pe baza studiilor experimentale, autorii au formulat 
următoarele reguli validate în procesul de ajungere la un compromis: 


e importanţa relativă a identităţii de gen, prestigiului şi efortului depinde de 
severitatea compromisului; 


e indivizii vor căuta să facă o alegere bună, mai degrabă decât alegerea 
optimă. Efortul implicat în strângerea şi analizarea informaţiilor necesare 
alegerii optime poate fi prea mare; 


e indivizii vor evita să facă alegeri nesatisfăcătoare prin perseverarea într-o 
opţiune ineficientă, căutarea ulterioară a unor alternative, reconsiderarea 
limitei de efort sau amânarea deciziilor şi angajamentelor; 


e indivizii se acomodează cu compromisul în câmpul muncii (pentru 
atingerea intereselor profesionale); este însă puţin probabil să se 
acomodeze cu un nivel scăzut al prestigiului sau cu o opţiune care 
forțează limita tolerabilă de gen. 


wee 


Modelul auto-reglării în luarea deciziei (Omodei; Wearing, 1995) este 
prezentat din perspectiva consilierilor care trebuie să caute activ informaţii 
suplimentare şi să la integreze pe cele primite. În acelaşi timp, ei trebuie să 
decidă în timp real ce fel de feedback oferă clienţilor, întrucât de acesta depinde 
în continuare esafodajul declaraţiilor şi deciziilor comune. Bobevski şi 
McLennan (1998) afirmă că deciziile complexe îşi au originea în procese 
motivationale, care generează intenţii, emoţii, focalizarea atenţiei şi decizii 
traduse în acțiuni concrete. Indivizii percep aceste acţiuni şi rezultatele lor, care 
au apoi impact asupra emoţiilor, prin influențarea atenţiei şi proceselor 
decizionale ulterioare şi generarea de noi acţiuni. Modelul avansează ideea că în 
orice situaţie decidentul caută reacții în mediul său şi acționează pentru a-şi 
(re)câştiga controlul. Eficienţa într-o situaţie decizională constă în abilitatea 
decidentului de a-şi controla nu numai resursele cognitive şi de atenţie, ci şi 


starile emotionale si motivationale. Studiile lui Bobevski si McLennan (1998) 
arată ca eficienţa crescută nu trebuie neapărat asociată cu detaşarea emoţională a 
consilierului fata de client, ci mai degrabă cu un nivel de implicare emoţională 
corespunzătoare sarcinii. Consilierii care au raportat niveluri foarte înalte de 
implicare au declarat că au fost predispuşi la gânduri perturbatoare sau irelevante 
despre nevoile clientului. O sursă majoră de anxietate a consilierului în timpul 
unei şedinţe poate fi „sentimentul auto-perceput al eşecului resimţit în urma 
controlului succesiunii progresive de interacțiuni intenţionate pentru sprijinirea 
clientului”. 


Consilierul nu se substituie clientului în luarea deciziei, chiar dacă pentru cel dintâi 
situaţia pare limpede din punct de vedere formal sau teoretic. Consilierul oferă asistenţă 
personalizată pentru clarificarea forţelor, intereselor, practicilor implicate în problema 
reclamată de client, îl ajută să discearnă avantajul propriu şi posibilitatea de creştere. 
Oricât de tentantă este calea deciziei raţionale, aceasta se sprijină şi include decizii 
emoţionale şi luarea în considerare, cu prioritate, a unei multitudini de consecinţe asupra 
persoanei, fata de altele semnificative în plan social. 


Descrierea metodei 


În teoria despre cunoaşterea socială (Aronson, 2004) există principiul potrivit căruia 
modul cum interpretăm evenimentele sociale depinde de ceea ce gândim în mod curent 
despre subiectul dat, de convingerile şi categoriile folosite pentru interpretarea lucrurilor. 
În acest context se menţionează următoarele proceduri care funcţionează şi la nivelul 
luării deciziei în relaţie cu informaţia: 


Întâietatea!! (“priming” în engleză) se bazează pe faptul că ideile recente sau 
frecvent activate sunt susceptibile să ne vină în minte cu prioritate în interpretarea 
evenimentelor sociale sau în construirea impresiilor despre alţii. Experienţa 
noastră şi, de cele mai multe ori, autorităţile angajate în formarea opiniei publice 
ne canalizează preferinţele şi ne oferă criterii pentru judecarea succesului propriu 
obţinut. De aceea, asistăm la valuri de apreciere şi depreciere a unor profesii şi 
ocupaţii, pe plan individual sau social. 


11 Studiul lui Higgins, Rholes şi Jones (1977, apud Aronson, 2004) demonstrează o legătură între 


evenimentele relatate în presă şi ceea ce opinia publică pare a considera că este cel mai important eveniment 
la un moment dat. Explicaţia este că mass-media face accesibile anumite concepte şi relatări şi pregăteşte 
agenda politică şi socială a publicului. 

Încadrarea! (“framing” in engleză) influenţează modul de construire a lumii 
sociale prin prezentarea unei probleme sau a unei decizii în anumiţi termeni, 
respectiv ca având potenţial de câştig sau de pierdere. O simplă reformulare a 
opţiunilor şi accentuarea argumentelor sensibile pentru fiecare produce o 
schimbare dramatică a răspunsurilor, întrucât toţi refuzăm eşecul şi căutăm să îl 
evităm. 


Ordonarea contează pentru modul în care aranjăm şi distribuim informaţiile 
obținute. Astfel, informaţia poate prezenta următoarele atribute: efect de întâietate (cu 
câteva excepţii, prima impresie este decisivă şi persistentă, mai ales că nu avem control 
asupra ordinii în care aflăm informaţiile) şi cantitate (uneori informaţiile abundente ajută 
la consolidarea opiniei / deciziei, pe când alteori pot slăbi atenţia la ceea ce este esențial 
prin „efectul de diluare” sau schimbă modul de percepere şi evaluare a obiectului). 


Euristica judecății uzează de „scurtături mentale”, reguli aproximative de 
rezolvare a problemelor, stereotipuri verificate ca funcţionale şi acceptate, intuitii 
educate. Se distinge euristica reprezentativă (considerarea unor trăsături ca obligatorii 
pentru o clasă întreagă de derivații), euristica disponibilă (alte exemple în susţinerea unei 
decizii) şi euristica atitudinală (desemnarea trăsăturilor ca favorabile sau nefavorabile). 
Folosim abordarea euristică în următoarele situaţii: 


e nuavem suficient timp să ne gândim la o problemă; 

e suntem coplesiti de informaţii şi ne este greu să le procesăm complet; 
e problema în cauză nu este importantă; 

e nuavem informaţii solide pe care să ne bazăm decizia. 


Disonanta este factorul care intervine atunci când nu avem garanţia că alternativa 
pe care o decupăm dintr-un peisaj de alternative este cea mai bună. Odată ce luăm o 
decizie de un anumit fel, dezvoltăm - în mod natural sau cu ajutor specializat - un 
comportament de neglijare conştientă a efectelor nedorite pe care le implică decizia 
respectivă. Ulterior, căutăm informaţii în favoarea deciziei şi încercăm să câştigăm 
încrederea şi asigurarea cât mai convingătoare că decizia exprimată este cu adevărat bună. 


Tehnica „piciorului în uşă” se referă la obţinerea sau inducerea acordului 
persoanei pentru anumite aspecte ale sarcinii care în întregul său ar fi fost refuzată. 
Implicarea în atingerea progresivă a unor standarde profesionale este o provocare ce 
creează devotament fata de cauză, ataşarea de valorile grupului, implicarea în efortul de 
echipă. Este prerogativa persoanelor cu funcţii de conducere sau a liderilor informali în 
managementul sarcinii („task management”), iar dacă este realizată cu talent efectele 
finale sunt privite cu satisfacție de toţi cei responsabili. 


12 Studiul lui Gonzales, Aronson şi Constanzo (1988, apud Aronson, 2004) arată în ce măsură subiecţii sunt 
disponibili să cheltuiască o sumă considerabilă de bani pentru izolarea termică a casei în care locuiesc. Primul 
lot află cât economisesc dacă fac această îmbunătăţire, pe când lotul al doilea este informat despre cât pierd 
dacă nu fac investiţia. Subiectii din lotul expus la perspectiva “pierderilor” au fost de două ori mai dispuşi să 
plătească. 

Anderson (2002) completeaza tabloul cu urmatoarele tehnici: 


Luarea in evidenţă (““screening”, în engleză) ajută la reducerea alternativelor prin 
atribuirea unei singure caracteristici fiecăreia şi refuzul compromisului. Selecţia iniţială a 
alternativelor este vitală, pentru că odată început, procesul se derulează doar cu materialul 
selectat inițial. Această tehnică este reprezentativă pentru deciziile etice. 


“Lupta cu uriaşii” propune, ca în poveştile copilăriei, folosirea cunoştinţelor şi 
sfatului specialiştilor pentru structurarea problemei asupra căreia trebuie să decidem. 


Reţeaua invită decidentul să se consulte cu cât mai multe persoane în aspectele 
controversate, pentru a avea argumentele necesare luării unei decizii raționale. 


Incubatia exprimă tehnica de eliberare a gândurilor despre o problemă atunci 
când resursele creative sunt epuizate, cu promisiunea că ideea salvatoare va apărea în 
momentele de relaxare şi re-setare mentală. 


Listele de indicatori se referă la întocmirea unor şiruri de cuvinte-cheie şi 
caracteristici pe marginea problemei în cauză şi marcarea celor relevante în termeni de 
valori, alternative, incertitudine. 


Tabelele decizionale sunt proceduri de reţinere a ideilor, orientarea lor spre o 
direcţie logică şi compararea situaţiilor. Toate variantele ajung să fie evaluate în lumina 
aceloraşi valori, prin simetrie rațională (de ex.: muncă de prestigiu şi muncă bine plătită). 


Arborii decizionali ne ajută să clasificăm explicaţiile în categorii (de ex.: sinele, 
familia, munca, timpul liber, sănătatea etc.) 


Descompunerea este o tehnică de gestionare a problemelor complexe, care constă 
în analiza separată a sub-problemelor, rezolvarea acestora şi reunirea soluţiilor 
intermediare pentru rezolvarea problemei de început. Descompunerea presupune existența 
unui cadru logic permisiv cu mai multe idei vehiculate concomitent şi ajungerea la un 
rezultat pe baza multora dintre ele. 


Listele de valori se efectuează în termeni de experienţe autobiografice pozitive şi 
negative, consecinţe tangibile şi intangibile, personalităţi purtătoare ale valorilor la care 
se face referire sau fiecărei valori 1 se ataşează o descriere cuantificabilă (unităţi de 
măsură comparabile). 


Tabelele „plus şi minus” exprimă relevanta valorilor după anumite criterii. 
Valorile pot fi apreciate prin +, -, 0 şi apoi cuantificate pentru definirea rolului benefic, 
dăunător sau neutru al alternativelor imaginate pentru luarea deciziei. 


Scenarii optimiste şi pesimiste conduc la proiectarea şi compararea versiunilor 
extreme ale situaţiei date, cum ar fi ,, în cel mai bun caz” şi „în cel mai rău caz”. 


“Punctul zero” este o tehnică de evaluare a alternativelor (preluată din terapia 
dependenţei) prin referire la un item neutru din experienţa curentă a clientului. Acest 
punct de referinţă este ales dintr-un registru inferior, încât atingerea lui să facă plăcere 
individului, iar odată ce este constientizat devine din nou element de neutralitate şi evitare 
a eşecului. 

Uneori facem alegeri sub imperiul momentului (valorificarea oportunitatii, amenintare) $i 
apoi căutăm argumente să susţinem alegerea respectivă, pentru a evita dezicerea de sine şi 
subminarea propriei autorităţi (profesionale sau umane). Acelaşi mecanism explicativ are 
loc şi dacă suntem atasati (adică trăim un ataşament resimţit sau datorat) unei persoane şi 
pe care, din loialitate sau obligaţie statutară, nu o abandonăm nici în cazul deciziilor sale 
neinspirate. Devenim, astfel, apărătorii unor decizii ce nu ne aparţin, dar pe care ni le 
asumăm şi cărora le conferim o nouă vigoare prin propriile noastre argumente. Liberul 
arbitru trebuie să decidă marja de loialitate şi riscurile sacrificiului personal. 


In situaţii critice, când acţiunile nu sunt consistente cu ideile, decidentii au tendinţa de 
a-şi alinia ideile la acţiuni, pentru a oferi justificare deciziei iniţiale. 


Populaţia ţintă 

Elevi aflaţi în situaţia de a alege următoarea filieră şcolară (de ex.: la sfârşitul 
şcolarităţii obligatorii). 


Absolvenți ai ciclului secundar superior (de ex.: elevi care nu ştiu dacă să 
continue studiile în învățământului superior sau să înceapă viata 
profesională). 


Persoane aflate în situaţie de criză profesională (de ex.: disponibilizare, 
eşuarea afacerii proprii, faliment). 


Persoane descurajate de situaţia prezentă (de ex.: nesatisfăcute de locul de 
muncă sau furioase pe şefi şi care nu se pot mobiliza pentru acţiune 
ameliorativă). 


Părinţi care se substituie deciziei copilului lor, sunt conştienţi şi nemulţumiţi 
de această realitate şi doresc sincer să o remedieze. 


Persoanele care nu au mai înregistrat nici o schimbare semnificativă în viata 
lor profesională de multă vreme, chiar în condiţii de stabilitate şi confort 
social asigurate şi resimt nevoia de progres sau cel puţin de noutate, chiar cu 
asumarea riscului. 


Persoane influentabile, instabile emotional şi/sau psihologic (de ex.: cu 
antecedente de eşec al deciziilor proprii, bazate pe sprijinul terţilor, care sunt 
responsabile pentru alţii cu situaţii conflictuale). 


Persoane care nu finalizează demersurile începute în interes propriu (de ex.: 
nivel exagerat de altruism, valorizare scăzută a sinelui). 


Angajatori aflaţi în situaţia de a decide destinul profesional al angajaţilor (de 
ex.: pe cine să promoveze, cum să comunice vestea disponibilizarii). 


e Persoane aflate in poziţii de conducere ale unor structuri profesionale şi care 
trebuie să armonizeze nevoile beneficiarilor, cerințele partenerilor, aşteptările 
finantatorilor etc. 


e Persoane de curând integrate într-un grup profesional şi care nu doresc să 
provoace surprinderea sau nemulțumirea superiorilor (de ex.: proaspăt 
angajaţi pe posturi la care concurenţa a fost acerbă, persoane nesigure de 
ideile şi potenţialul lor constructiv, persoane aflate la sfârşitul carierei). 


Sunt cazuri, nu puţine, când neluarea deciziei este preferabilă unei decizii grăbite / 
regretabile sau greşite. Putem spune că în orice decizie se află germenii satisfactiei sau 
insatisfactiei, de aceea nu este neobişnuit ca unii să regrete alegerea efectuată chiar la 
scurt timp după exprimarea ei, chiar dacă au fost siguri de alegerea lor; aceştia sunt 
dubitativii, excesiv analiticii şi auto-criticii, nemultumitii de propria condiţie şi evoluţie, 
aspirantii la un etern „altceva”. Există şi alţii care, odată ce au luat decizia, nu mai percep 
avantajele ca atare ale vreunei alternative şi nici posibilitatea de a altera decizia inițială; 
aceştia sunt complet devotați ideii la care au ajuns (probabil cu efort considerabil şi fara 
speranţa inițială de a obţine o certitudine), dar nu îndeajuns de flexibili să facă modificări 
de parcurs pentru a-şi vedea ideea îndeplinită. Reveria şi consecventa sunt aspectele 
pozitive, pe când patosul şi încrâncenarea constituie reversul medaliei în acest scenariu. 


Fiecărei situaţii din tipologia de mai sus i se potrivesc diferite intervenţii de consiliere. Un 
fapt este însă comun şi trebuie urmărit de consilieri: interesul clientului, starea sa de 
optim general creată prin acceptarea bunelor rezultate şi înţelegerea critică a 
neîmplinirilor de moment. Clientul trebuie să meargă mai departe cu o imagine clară 
despre ce are de făcut în continuare şi cu o percepţie de sine ameliorată. 


Exemple, studii de caz”, exerciţii 


Un cuplu (el student, ea deja activă pe piaţa muncii) se prezintă la consiliere cu 
următoarea situaţie: 


„EL (X) urmează sa absolve facultatea de medicină şi trebuie să decidă în privinţa 
specializării la rezidenţiat. Alegerea lui pendulează între medicină de urgenţă şi 
obstetrică-ginecologie, cu o înclinaţie către cea de-a doua. Totuşi, încă nu ştie ce să 
aleagă, dar este sigur că ar putea obţine rezidentiatul în oricare din acestea. 


Consilierul întreabă ce îl atrage pe X la specializarea obstetrică-ginecologie şi află că îi 
place natura muncii. Consilierul deduce că pentru cealaltă specializare, X ar trebui să 
caute un alt loc de rezidenţiat. Ce îi place la medicina de urgenţă? Norma de lucru de 50 


15 Preluat din Anderson (2002). 

de ore, comparativ cu cea de 80 de ore de la obstetrica-ginecologie; acest fapt îi va oferi 
mai mult timp cu familia. Ambii clienţi nu recunosc alte valori implicate în decizie. 


Consilierul invită clienţii să realizeze diagrama acestei decizii pe hârtie: 


Rezidentiat Natura muncii Norma de lucru 
MU 0 0 + 
0-G + + 0 


În tabelul decizional de mai sus, rândul M U este opțiunea spre o carieră în medicina de 
urgenţă, iar rândul O-G este opţiunea unei cariere în obstetrică-ginecologie. Prima 
coloană este calitatea experienţei anticipate ca rezident în fiecare dintre specializări; 
coloana a doua este calitatea experienţei de muncă anticipate; a treia coloană este 
angajamentul săptămânal anticipat de această muncă. Plusurile sunt rezultatele bune, iar 
zerourile sunt rezultatele acceptabile. Un factor semnificativ pentru importanţa deciziei 
este durata impactului. După un rezidenţiat de 3-4 ani, este de aşteptat o carieră de circa 
40 de ani. Consilierul apreciază că Natura muncii şi Norma de lucru sunt de 10 ori mai 
importante decât Rezidentiatul, întrucât durează de 10 ori mai mult. 


X recunoaşte că din această perspectivă rezidentiatul nu este deloc important şi că ar 
trebuie să îl elimine din analiză. 


Consilierul reface tabelul decizional cu noile date şi obține confirmarea clienţilor. 


Natura muncii Norma de lucru 
MU 0 + 
0-G + 0 


Consilierul propune analiza comparativă a celor două criterii. Impactul pe care îl are 
Natura muncii asupra lui X va dura circa 40 de ani, însă relaţia lui X cu copiii săi - 
indiferent de natura acesteia - va fi mai îndelungată. 


În privința impactului anual al celor două criterii, X şi Y raţionează împreună că Norma 
de lucru pe săptămână este mult mai importantă, deoarece copiii sunt factorul central în 
această decizie, iar timpul în exces dedicat slujbei ar afecta viaţa de familie a tuturor 
pentru întreg restul vieţii. Clienţii văd limpede că medicina de urgenţă este alegerea 
corectă. Ei înţeleg că judecau importanţa deciziei după ei înşişi si prea putin după 
referentul esenţial deşi abstract, copiii. Consilierul apreciază sensibilitatea lor in 
perceperea dificultății alegerii profesionale şi inspiraţia de a recurge la un ajutor 
specializat.” 

Evaluarea metodei 


Avantaje: 


deciziile care trebuie luate pe baza unor informaţii partial insuficiente sau 
incomplete stimulează sensibilitatea la evenimentele sociale, cresc gradul de 
atractivitate, provocare şi interes din partea persoanei; 


individul angajat în procesul de luarea deciziei (şi, mai ales, în faza de 
implementare a acesteia) îşi asumă întreaga responsabilitate, indiferent de 
initiatori sau suporteri. Deciziile sunt experienţe personale, iar consecinţele se 
datorează, în principal, subiectului decident; 


luarea deciziilor reduce pragul de toleranţă la eroare sau compromis. Cei ce 
acţionează împotriva propriei decizii din motive bine întemeiate devin mai 
flexibili şi îngăduitori; 

persoana alege daca se sfătuieşte cu cineva în luarea anumitor decizii (de ex.: 


cu prietenii pentru decizii personale, cu familia pentru cele financiare, cu un 
consilier pentru cele profesionale sau o varietate de alte combinaţii posibile); 


luarea deciziilor creează ocazii diverse pentru exprimarea şi consolidarea 
valorilor personale în situaţii concrete. Alegerea ne caracterizează identitatea 
şi stilul de rezolvare a problemelor de viaţă. 


Dezavantaje: 


persoana afirmă decizia fata de sine şi fata de alții, dar nu recurge - cu 
necesitate - la acţiuni de implementare a acesteia. Consilierul poate, cel mult, 
semnala şi evalua realizarea deciziilor exprimate de client, dacă este solicitat; 


deciziile nu au întotdeauna forţa de a întrerupe obisnuintele contrare; 


emoțiile au pondere variabilă în luarea deciziilor şi pot acoperi evidenţele 
raţionale; 


încrederea în deciziile proprii poate fi confundată cu competenţa decizională 
în orice situaţii; 

nu există succes garantat prin urmarea / copierea unui anumit model 
decizional sau bunelor practici ale altora; 


caracterul irevocabil al unor decizii, cu excepţia deciziilor tentative; 


caracterul unic al alternativelor, valorilor, viitorului posibil, ezitarea şi 
concentrarea unilaterală care poate afecta echilibrul judecății decidentului; 


iluzia controlului în situaţii iraționale, aleatoare sau slab standardizate; 

e preferința pentru decizii facile şi avantajoase pe moment, nejustificate 
individual, ci prin curent de opinie sau presiunea grupului (de ex.: înscrierea 
la o anumită facultate la insistenţele familiei sau ale colegilor de generaţie); 


e luarea deciziei într-un sector de viaţă şi desconsiderarea conexiunilor cu alte 
sectoare (de ex.: acceptarea propunerii de a lucra în alt oraş pentru o ofertă 
salarială mai bună şi ignorarea posibilelor implicaţii familiale negative); 


e limitele modelelor normative au fost formulate de Ertelt şi Schulz (2002) sub 
forma următoarelor: nu explică procesul de luarea deciziei, ignoră abilitatea 
clientului de a prelua şi procesa informaţia, strategiile de blocare, conflictele, 
emoţiile rezultate din excesul de informatie, impactul coincidentei. Cu toate 
acestea, considerăm că ele circumscriu un cadru teoretic şi de aspirație care 
orientează procesul de consiliere în liniile sale generale; 


e Ertelt şi Schulz (2002) analizează critic global şi categoria teoriilor 
descriptiv-euristice, prin următoarele aspecte: se presupune că indivizii 
folosesc metode de simplificare a situaţiilor reale, rezolvă problemele pas cu 
pas prin încercare şi eroare, iau în considerare numai câteva alternative şi 
aplică numai anumite criterii de evaluare la un moment dat şi păstrează 
deciziile deschise pentru a putea integra informaţiile noi. 

Planificarea si dezvoltarea carierei 

Istoric 


Una din numeroasele definiţii ale dezvoltării carierei a fost cea dată de Gysbers şi Moore 
(1974): „auto-dezvoltarea persoanei de-a lungul vieţii prin interacțiunea si integrarea 
unor roluri, contexte şi evenimente trăite.” Termenul de „carieră” era legat de rolurile în 
care individul este implicat (membru al familiei, comunităţii, angajat în muncă), 
contextele în care se află (acasă, la şcoală, în comunitate, la locul de muncă) şi 
evenimentele planificate sau nu, care au loc de-a lungul vieţii (găsirea unui loc de muncă, 
căsătoria, asumarea rolului de părinte). La această definiţie mai pot fi adăugaţi însă şi alti 
factori specifici locului de muncă şi care pot influenţa dezvoltarea carierei: genul, etnia, 
religia, mediul de provenienţă (Gysbers; Hughey; Starr; Lapan, 1992). 


Dezvoltarea carierei profesionale este văzută ca un mijloc pentru a satisface atât cerinţele 
angajaţilor cât şi ale organizaţiei, contrar cu vechile strategii de a răspunde doar la nevoile 
instituționale. Obiectivul dezvoltării carierei este, aşadar, profesionalizarea indivizilor şi 
bunăstarea lor personală, cât şi prosperitatea organizaţiilor în care aceştia lucrează. 


Fundamente teoretice 


Noţiunea de carieră implică, pe lângă rolurile pe care le îndeplineşte o persoană de-a 
lungul vieţii sale active şi un cumul de activităţi. Carierei profesionale trebuie să i se 

acorde atenţie dat fiind faptul că aceasta este una dintre modalităţile esenţiale de expresie 
a persoanei în lume. 


Planificarea carierei este un „proces continuu de auto-evaluare şi fixare de obiective” 
(Hudson, 1999). Într-un plan mai general, planificarea carierei implică un proces raţional 
prin intermediul căruia o persoană îşi stabileşte o serie de obiective profesionale pentru 
dezvoltarea carierei sale, identificând şi mijloacele prin care le poate realiza. 


Dezvoltarea carierei este rezultatul implementării unei bune planificări a carierei în urma 
căreia individul a achiziționat competenţe şi experienţe corespunzătoare postului ocupat. 


Există şi acceptiuni conform cărora cariera este un proces de dezvoltare în etape şi care se 
derulează de-a lungul întregii vieţi. Teoria lui Ginzberg (1951) privind planificarea şi 
dezvoltarea carierei se bazează pe trei postulate: 


a. Alegerea unei ocupaţii este un proces care durează din primii 4-5 ani de viaţă şi pana 
la maturitatea târzie. În cadrul acestui proces se disting trei etape: 


e Perioada fanteziei (6-11 ani): copilul crede că poate deveni orice în plan 
profesional; caracteristica acestei perioade este lipsa anticipării consecinţelor 
pe termen mediu sau lung a unei astfel de alegeri şi ignorarea calităţilor 
profesionale necesare pentru exercitarea profesiei / ocupaţiei respective. 


e Perioada tentativei (11-17 ani): etapa este caracterizată prin parcurgerea 
anumitor stadii: de incertitudine, explorare şi auto-analiză conştientă: 


= Stadiul intereselor (11-12 ani): copiii constientizeaza faptul că vor fi 
nevoiţi să facă o alegere cu privire la viitoarea profesie (se bazează in 
alegeri pe ocupațiile părinţilor sau pe materiile noi de la şcoală); 


= Stadiul capacităților (13-15 ani): elevii se orientează spre acele 
profesii la care au rezultate şcolare mai bune (pe baza feedback-urilor 
primite de la profesori sau părinți); 


= Stadiul valorilor (15-16 ani): tinerii fac legătura între capacităţile lor 
şi satisfacția pe care o vor putea avea prin exercitarea anumitor 
ocupaţii; 


= Stadiul de tranziție (16-17 ani): devine importantă stabilirea unei 
relaţii directe între scopurilor şi interesele personale şi realizările 
obţinute până atunci. 


e Perioada alegerilor realiste (17-22 ani), cu următoarele faze: 


= Explorarea (17-20 ani): individul se informează asupra cerinţelor 
fizice şi psihice necesare exercitării anumitor profesii; 


=  Cristalizarea (20-22 ani): persoana este în posesia unor informaţii 
suficiente în vederea alegerii viitoarei cariere; 


=  Specificarea - individul alege o anumită profesie. 

Aceste perioade nu sunt rigide in limitele de timp menţionate. Unii tineri pot avea de 
timpuriu o idee foarte clară asupra a ceea ce doresc să facă, pe când alţii sunt mult timp 
indecişi sau îşi schimbă des opţiunile. 


b. Procesul este ireversibil 


Cu cât este mai lungă pregătirea pentru o anumită carieră cu atât aceasta va fi mai greu de 
schimbat. De aceea, este important ca tinerii să fie informaţi încă de timpuriu asupra 
posibilelor opţiuni corelate cu potenţialul, cu capacităţile lor intelectuale şi practice. 


c. Compromisul este un aspect esenţial al fiecărei alegeri 


Individul aflat în căutarea unei profesii este pus de multe ori în faţa unor alegeri: între 
ceea ce îi place şi cea ce este util / necesar / dezirabil pentru el să aleagă, între interese şi 
aptitudinile personale, între ce vor părinţii şi ce vrea el, între ce a visat să fie şi ce oferă 
şcoala şi piaţa muncii. Optarea pentru fiecare din aceste situaţii presupune renunțări şi 
compromisuri rezonabile din punct de vedere practic. 


Şi Super (1953) a elaborat o teorie cu privire la apariţia şi evoluţia procesului orientat 
către alegerea unei profesii; astfel, el identifică următoarele stadii: 


e Stadiul de creştere (4-10 ani): apariția preocupării pentru viitor, creşterea 
controlului asupra propriei vieţi, convingerea că trebuie să obţină rezultate 
bune la şcoală şi în muncă, dobândirea unor atitudini şi deprinderi de muncă 
bazate pe competenţe. 


e Stadiul de explorare (14-24 ani): ameliorarea înţelegerii lunii înconjurătoare 
şi a propriei persoane (cristalizarea identității), restrângea cercului de opţiuni 
(specificarea alegerii). 


e Stadiul de stabilizare (24-44 ani): angajarea, consolidarea poziţiei, avansarea. 


e Stadiul de menţinere (45-65 ani): interes pentru efectuarea în mod 
satisfăcător a muncii, introducerea de schimbări şi inovaţii în muncă pentru 
evitarea rutinei. 


e Dezangajarea (după 65 ani): pensionarea; restructurarea stilului de viata. 
Teoria lui Super se sprijină şi pe următoarele postulate: 


e Trebuie luate în considerare diferenţele individuale în ceea ce priveşte 
abilitățile, interesele şi personalitatea. 


e În fiecare dintre noi există un multi-potential care ne permite calificarea 
pentru mai multe profesii sau ocupaţii. Depistarea lor se poate face un 
inventar de interese şi aptitudini. 


e Preferintele profesionale şi competențele se schimbă cu timpul, fapt ce face 
din alegerea carierei un proces continuu. 


e Munca este un mod de viata. O ajustare adecvată a profesiei şi a vieţii 
personale este de dorit. 

Planificarea şi dezvoltarea carierei se află în relaţie strânsă cu viata din cadrul familiei; 
între cele două aspecte, există mai multe relaţii posibile (Zedeck; Mosier, 1990, apud 
Gysbers, 2003): 


contopirea totală - există o legătură foarte strânsă între munca şi familie, 
astfel încât satisfactiile sau insatisfactiile dintr-un loc se repercutează şi 
asupra celuilalt. 


compensarea - relaţia dintre muncă şi familie este reciprocă: un aspect îl 
poate compensa pe celălalt. 


segmentarea - munca şi familia pot co-exista fără să se influenţeze. 
instrumentalizarea - un rol este folosit pentru a obţine ceva în celălalt rol. 


conflictualitatea - obţinerea succesului într-un rol implică sacrificarea 
celuilalt. 


In procesul de planificare a carierei la nivelul unei organizaţii există trei tipuri de rute ale 
dezvoltării unei cariere care variază în funcție de mărimea organizaţiei şi categoriile de 
activităţi desfăşurate de aceasta: 


a. 


b. 


c. 


Ruta tradițională: un angajat avansează vertical, de jos în sus, pe o linie 
prestabilită de funcții şi organigramă (promovarea continuă în timp); 


Ruta în rețea: când posturi diferite cer capacități asemănătoare, formând 
familii de posturi; în acest caz angajatul se mişcă pe verticală şi orizontală, 
alternativ, în funcţie de activităţile de muncă şi capacităţile necesare; 


Ruta duală: când angajaţii contribuie cu abilităţile lor la anumite activități 
fără să se abată de la ruta lor anterioară. 


Pentru că societatea actuală trece printr-o fază de restructurare semnificativă, trebuie 
acordată o atenţie deosebită planificării carierei, fapt ce implică o adaptare rapidă din 
partea forţei de munca. lată şi ce schimbări vor interveni: 

Pe măsură ce globalizarea continuă, unii angajaţi îşi vor pierde locul de 
muncă. 


În sectorul serviciilor sunt create din ce în mai multe locuri de muncă. 


Flexibilitatea, creativitatea, adaptabilitatea şi formarea continuă vor conta 
mai mult decât vechimea. 


Siguranţa locului de muncă nu mai este asigurată în multe sectoare de 
activitate. 


Angajatilor li se va cere cu precădere flexibilitate, adaptare, inovaţie (nu 
neapărat viteză în activitate şi costuri reduse de producţie). 


Outsourcing-ul este o nouă direcţie în producţie (companiile vor face numai 
ceea ce ştiu mai bine, restul îl fac firme din exteriorul companiei). 


e Munca temporară va căpăta o importanţă mai mare. 


e Pentru majoritatea oamenilor familia şi organizaţia unde lucrează devin cele 
două instituţii centrale din viaţa lor. 


Prezentarea metodei 


Planificarea şi dezvoltarea carierei!“ nu este un proces liniar, ci repetitiv şi continuu ce 
implică înţelegerea contextului pieţei muncii de ansamblu, evaluarea punctelor forte şi ale 
limitelor personale, articularea unei viziuni proprii asupra unei cariere, elaborarea unui 
plan realist de viitor şi auto-valorizarea pentru atingerea obiectivelor profesionale propuse 
(Donner, 1998). 


Pentru planificarea unei cariere se apelează la un cumul de surse de informaţii ce au rol 
de ghidare a persoanei: 


e  Auto-evaluarea: persoana trebuie să aibă în vedere toate aspiraţiile sale ca 
ființă umană, corelate cu aptitudinile, cunoştinţele şi potenţialul de dezvoltare 
prin învăţare continuă. De asemenea, trebuie să evalueze caracteristicile 
mediului în care trăieşte / lucrează. Procesul de auto-evaluare presupune 
cunoaşterea: aptitudinilor, atitudinilor, intereselor, valorilor. 


e Apelarea la experţi / consilieri: la experienţa şi sfaturile unor persoane cu 
experienţă care poate oferi sugestii. 


e Valorificarea oportunităţilor de dezvoltare, prin înscrierea la cursuri de 
formare, propunerea de noi obiective personale. 


După analiza profilului de personalitate este important să se reflecteze şi asupra acelor 
aspecte de natură academică precum: titluri, cursuri, master, limbi străine etc., care ar 
trebui să fie parte a portofoliului personal. La finalul procesului de analiză se va realiza o 
matrice SWOT in care se vor pune în opoziţie punctele forte (resursele şi oportunităţile) 
cu punctele slabe (slăbiciunile şi amenințările). Raționamentul care se face este 
următorul: pe ce puncte forte se poate baza persona având în vedere oportunităţile pe care 
le oferă piaţa muncii şi care sunt punctele sale slabe care necesită a fi dezvoltate ţinând 
cont de amenințările actuale. 


Punctul de plecare pentru o bună planificare a carierei îl constituie auto-cunoasterea: 
adică o bună conştientizare a trăsăturilor de personalitate. Puchol (1994) recomandă 
utilizarea unor întrebări bazale în vederea realizării auto-cunoaşterii: 


14 Planificarea şi dezvoltarea carierei implică apelarea la o serie de metode relationate sau independente. 
Unele dintre acestea sunt prezentate ca instrumente de sine stătătoare în acest Compendiu. 

Cine sunt / Ce pot face? | Evaluarea personalităţii şi capacităţilor / aptitudinilor 

Ce vreau să fiu? Evaluarea intereselor / motivatiilor / aspirațiilor personale 

Ce trebuie să fac? Evaluarea nevoilor / investiţiilor personale în educaţie, formare şi 
muncă 


Analiza onestă a acestor întrebări va permite persoanei să se centreze pe un anumit drum 
şi să urmeze o anumită filieră de pregătire profesională. Aşadar, planificarea carierei este 
un proces raţional care implică a oferi răspuns la o serie de întrebări precum: 


e Cine sunt? Ce pot face? 
= Identificarea aptitudinilor: 


o Alcătuirea unei liste cu 20 de realizări mari sau mici, în plan personal, 
profesional, academic, emoţional etc. 


o Definirea capacităților care au stat în spatele realizării acestor 
obiective: inteligenţa, perseverenta, motivaţia, empatia etc. 


= Identificarea punctelor slabe: 


o Stabilirea momentelor în care lucrurile nu au mers bine si a factorilor 
care au cauzat aceste eşecuri. 


e Ce vreau sa fiu? 

= Spre ce sa indrept eforturile şi capacităţile dezvoltate pana în prezent? 
e Ce ma motivează? 

= $a obțin siguranţă - să rămân în organizaţie pe termen lung. 

= Să obţin libertate - autonomie si un spaţiu propriu. 

= Să obțin rezultate - să rămână ceva după mine. 

= Să obțin un echilibru - să acord un timp egal carierei şi familiei. 

= Săobţinbani—un salariu cât mai mare. 
e Ce trebuie să fac? Cum o să ajung acolo? 

=  Dezvoltând capacităţile prezente şi latente. 

=  Învăţare continuă. 

=  Evitând pauzele prea mari şi timpii morţi la locul de muncă etc. 
Astfel, orice persoană trebuie să îşi pună, de asemenea, o serie de întrebări legate de: 

e Valorile sale: 

= Ce este important pentru mine (în viata personală şi munca)? 


= Care sunt priorităţile mele: familia, eu, comunitatea, munca etc.? 

Interesele sale: 


= Ce mi-a plăcut la locurile de muncă ocupate anterior şi ce-mi place la 
cel actual? 


= [n ce tip de mediu dau un randament mai mare? 


= Ce mă motivează cu adevărat? 


După analiza propriilor capacităţi şi dorinţe este necesară confruntarea acestor imagini cu 
faptele realităţii, printr-o serie de alte întrebări: 


Ce observaţii şi comentarii legate de realizările mele de până acum am primit 
de la colegi, prieteni şi familie? 


Care sunt punctele forte şi limitele pe care ei le-au identificat la mine? 


Ce asemănări şi diferenţe există între evaluarea mea şi evaluarea lor? 


Următorul pas îl constituie realizarea unui plan de carieră ţinându-se cont de cerințele 
angajatorilor de pe piaţa forţei de muncă, de competențele cele mai solicitate de aceştia in 
momentul când fac angajări şi de propriile resurse, capacităţi. 


O abordare relativ asemănătoare o întâlnim la Gysbers, Hughey, Starr şi Lapan (1992), 
care consideră că un plan profesional strategic trebuie să cuprindă următoarele faze: 


Stabilirea obiectivelor. Aşa se poate menţine atenţia centrată pe finalitatea 
acţiunilor pe viitor, pe dorința de a face totul cât mai bine. Obiectivele 
profesionale trebuie să fie realiste (să poată fi îndeplinite) şi să stârnească 
interes. 


Specificarea paşilor de acţiune. După stabilirea obiectivelor acestea trebuie 
convertite în paşi concreti de acţiune şi activităţi distincte. Aceşti paşi implica 
răspunsul la întrebarea: „Ce trebuie să fac pentru a îndeplini acest obiectiv?” 


Identificarea resurselor. Procesul de planificare şi finalizarea obiectivelor 
implică şi răspunsul la întrebările „cine” şi „cu ce”. 


Stabilirea termenelor. O planificare concretă şi riguroasă favorizează 
eficiența planificării şi implementării carierei profesionale. Stabilirea unor 
date limită nu trebuie să inducă frică, ci să stimuleze. 


Identificarea indicatorilor cu care se evaluează succesul. Încă din momentul 
conceperi planului de carieră trebuie să ne întrebăm ce reprezintă pentru noi 
succesul şi cum vom şti că planul nostru funcţionează. Indicatorii care vor 
măsura performanţele pot fi intrinseci sau extrinseci. 

Pentru o dezvoltare profesională eficace se parcurg trei faze (Sanchez, 1994): 


1) 


2) 


3) 


Faza de orientare - implică determinarea tipului de carieră profesională pe 
care o doreşte o persoană şi paşii care trebuie parcurşi pentru atingerea 
obiectivelor; în această etapă este necesară o îndrumare profesională 
individualizată şi apelarea la diferite surse de informare. 


Faza de dezvoltare - consistă în acțiuni întreprinse pentru a crea $i dezvolta 
calitățile necesare pentru potentialele oportunități de angajare; acest lucru se 
poate realiza prin programe de mentoring, rotare în posturi, programe de 
formare etc. 


Faza de evaluare - implică activități ce au legătură cu auto-evaluarea si 
evaluarea din partea celorlalți; obiectivul acestei faze este identificarea 
punctelor forte şi puntelor slabe ale persoanei. 


Planificarea carierei nu este doar o prioritate pentru individ, ci şi pentru organizații. 
Winterscheid (1980) estimează că obiectivele principale ale planificării carierei la nivel 
de organizație sunt: 


Satisfacerea nevoilor calitative în materie de resurse umane, prezente şi 
viitoare, din organizație. 


Stabilirea unei comunicării interne eficiente cu privire la traiectoriile 
profesionale viitoare ale angajaților. 


Maximizarea eficienței programelor actuale de resurse umane, integrând in 
acestea activități orientate spre formarea continuă şi gestiunea carierelor. 


Planurile de carieră trebuie să fie dinamice, adaptate la circumstanțele personale şi să fie 
stimulative din punct de vedere profesional. Fiecare persoană trebuie să fie dispusă să isi 
adapteze planul când intervin alte variabile în discuție sau când trece la o nouă etapă de 
dezvoltare a carierei profesionale. 


Populația țintă 


Când vorbim despre planificarea si dezvoltarea carierei avem în vedere o categorie foarte 
mare de potențiali beneficiari, de la persoane aflate încă pe băncile şcolii până la persoane 
aflate la finalul vieții active pe piața muncii: 

e Elevii care urmează să aleagă o facultate trebuie să ştie ce sunt capabili să 
facă şi ce le oferă / cere piaţa muncii. 


e Studenții care termină facultatea trebuie să îşi analizeze foarte bine 
capacităţile şi nivelul informaţional pentru a decide care este următorul pas în 
viaţa lor (master, doctorat, specializare, intrarea directă pe piaţa muncii). 


e Tinerii şi adulții care vor să îşi analizeze propriul profil profesional şi să îşi 
construiască o strategie profesională pentru a-şi dezvolta competențele şi 
împlini aspiraţiile. 


e Adulții aflaţi in diverse etape ale dezvoltării personale şi care vor să îşi 
reorienteze cariera. 


Exemple, studii de caz, exerciţii 


Exercitiul 1 
Interpretarea aptitudinilor 


Oferim mai jos o lista de aptitudini utilizata in identificarea abilitatilor prezente la un 
candidat în vederea stabilirii unui plan de carieră: 


APTITUDINI Prezente Presupuse Absente 


1. Aptitudini de exprimare verbală 


2. Aptitudini aritmetice /matematice 


3. Aptitudini de orientare în spaţiu 


4. Aptitudini fizice (forţă, viteză etc.) 


5. Aptitudine de relationare / comunicare 


6. Aptitudini manuale 


Aceste aptitudini sunt apoi ierarhizate şi se stabilesc, astfel, punctele forte şi slabe ale 
fiecăruia. 

Exercitiul 2 


Patru pasi spre o noua cariera 


1. 

4 1. Ce job am acum? 


4. Ce trebuie să fac? 2. Ce trebuie să ştiu? 
E: 3. Ce opţiuni am? pe, 


Ce job am acum? Ce fac acum? Opțiunile clientului: conştientizează circumstanţele, 
priveşte în jur, analizează ceea ce faci. 


e Ce fac acum? 

e Ceam facut până acum? 
e Ce mi-ar place sa fac? 

e Ce nu mi-ar place sa fac? 


Ce trebuie sa stiu? Ce pot eu? Ce imi ofera piata? Optiunile clientului: Gandeste-te 
la ceea ce-ţi doreşti, la ceea ce ai nevoie şi la ceea ce poți; apoi informează-te ce ai 
putea de fapt să faci în cadrul actualei pieţe a muncii. 


e Ce stiu sa fac (aptitudini, competenţe, deprinderi, abilități)? 
e  Cetipuri de ocupaţii sunt disponibile pentru mine? 


Ce opțiuni sau alternative am? Opțiunile clientului: Analizează fiecare posibilitate; 
alege-o pe aceea care ti se potriveşte cel mai bine. 


e Cum pot afla mai multe despre ocupațiile care mă interesează? 
e Ce ocupaţie voi alege? 


Ce trebuie să fac? Opțiunile clientului: Planifică modul în care iti vei pune în practică 
decizia şi acţionează în virtutea a ceea ce ţi-ai planificat / propus. 


e Ce trebuie sa fac pentru a lucra în profesia / ocupaţia / meseria aleasă? 
e Unde mă aflu acum fata de punctul final? 


e Cum imi fac un plan de acțiune? 


Studiu de caz (patru pasi) 


Mihai lucra in timpul verii in domeniul constructiilor, iar iarna se retragea in padure. Inca 
de când era mic bunicul său îl luase cu el în pădure şi îl învățase să supravieţuiască în 
acest mediu. Mihai nu era nevoit să lucreze în timpul iernii. Vara câştiga suficient de bine 
încât să îi ajungă tot anul. Nu era un om bogat, dar avea tot ce îi trebuia. 


Într-o vară Mihai a avut un accident la locul lui de muncă. Medicii i-au spus ca nu va mai 
putea lucra în construcţii pe viitor, drept pentru care a fost nevoit să îşi găsească o altă 
sursă de venit. Atunci a stat şi s-a uitat în jurul lui la alternativele pe care le avea. În 
discuţia cu consilierul de la Forţele de muncă, Mihai şi-a amintit de plăcerea lui de a 
merge în pădure. În acest context i-a fost recomandat un curs de forestier în urma căruia 
putea să se angajeze în acest domeniu. Cineva i-a sugerat să fie ghid pentru turism 
montan ecvestru, dar el a rămas la prima opţiune. 


Iniţial Mihai a fost stresat de faptul că trebuia să se întoarcă din nou la şcoală, să stea mult 
timp la masa de lucru etc. Dar s-a informat şi a aflat că programul de formare urma să 
dureze mai putin de 9 luni. Drept pentru care Mihai a ales să îl urmeze. Si a plănuit sa 
înceapă cursul în toamna respectivă. În urma avizului medicului, Mihai a putut începe 
lucrul în noua sa meserie. 


Cei patru paşi 


1. Ce fac acum? — Mihai lucra în construcţii, dar după ce s-a accidentat, s-a 
oprit şi s-a uitat la viaţa lui de până în momentul respectiv. S-a gândit la ceea 
ce îl interesează şi a realizat că i-ar plăcea cu adevărat să lucreze în pădure. 


2. Ce trebuie să ştiu? - Mihai a aflat din surse autorizate de existenţa unui 
program pentru formarea de personal forestier. 


3. Ce alternative am? - Mihai a analizat oportunitatea de a începe sau nu cursul 
de formare. A hotărât până la urmă să îl urmeze. 


4. Ce trebuie să fac? - Mihai şi-a planificat să înceapă cursul în toamna 
respectivă şi şi-a urmat planul. 


Exercitiul 3 


Exercitiul de mai jos îşi propune să identifice la nivelul fiecărei persoane o serie de 
caracteristici în funcţie de care aceasta îşi poate ghida cariera profesională. 

e Atitudinile sunt elemente condiționate de comportament (înnăscut şi 
dobândit) prin intermediul cărora comportamentul se adaptează la mediu. 


e Aptitudine sunt predispozitii care permit ducerea la bun sfârşit a unei 
activităţi fizice sau mentale. Acestea sunt, în bună parte, înnăscute dar se pot 
dezvolta sau din contra, deveni slab performante, în funcţie de stimulii care 
există în mediul cotidian de viata. 


În final, fiecare persoană poate să îşi identifice punctele forte şi punctele slabe, aspecte 
ale vieţii sale pe care poate să şi le dezvolte sau cele care deja sunt la un nivel ridicat. 
Tabele de mai jos ajută la identificarea acestor caracteristici: 


Atitudini 


Întrebări Da | Nu |Nustiu 


Prefer să lucrez urmărind nişte obiective clare 


Acord mai multă importanţă muncii decât familiei mele 


Simt că fac un compromis etico-moral cu anumite idei sau anumiţi oameni 


Mă atrage mai mult salariul decât munca pe care o fac 


Ideile îmi condiţionează părerile despre ceilalţi şi modul de relationare cu ei 


Am nevoie la locul de muncă de aprecierea colegilor sau a şefului 


Tin la securitate şi stabilitate în muncă mai mult decât la orice 


Consider că mobilitatea şi schimbarea sunt instrumente de stimulare 


Accept sarcini individuale 


Imi place să am putere de decizie în munca mea 


Sunt entuziast/ă în ceea ce fac 


Îmi place să accept responsabilități 


Nu îmi place să lucrez singur 


Aptitudini 


Întrebări Bine | Normal | Slab 


Înțelegerea textelor 


Scrierea 


Prezentarea orală a ideilor 


Identificare problemelor 


Abordări noi ale problemelor 


Usurinta în a investiga / cerceta 


Capacitate de conducere 


Lucrul în echipă 


Capacitatea de convingere 


Capacitatea de a vinde produse 


Planificarea activităţilor 


Organizarea eficientă a timpului 


Lucrul individual 


Elaborarea de proiecte pe termen lung 


Lucru migălos / detaliat 


Aptitudini matematice 

Evaluarea metodei 


Avantaje: 


e identificarea timpurie a capacităţilor personale in vederea orientării spre 
anumite profesii; 

e verificarea periodică a dinamicii aptitudinilor şi capacităților pe parcursul 
carierei şi descoperirea ariilor care ar trebui dezvoltate; 


e organizarea unui traseu de viata profesională în vederea auto-dezvoltării 
continue. 


Dezavantaje: 
e unele persoane mai rigide nu pot să se mai adapteze planului de carieră odată 
stabilit; 


e dacă nu se fac re-evaluări periodice, persoana poate continua un drum de 
dezvoltare profesională care nu i se mai potriveşte (degradarea unor 
capacităţi, apariţia altora noi, modificarea cerinţelor pe piaţa muncii). 

Aria curriculara Consiliere si orientare 

Istoric 


Preocupările pentru identificarea unor metode de educație pentru orientare au existat încă 
din momentul institutionalizarii acestor categorii de servicii, apariţiei personalului 
specializat şi dezvoltării reflectiei sistematice în domeniul consilierii şi orientării. 
Practicile actuale în domeniu evidenţiază abordarea educativă în Consiliere şi orientare, 
care a apărut în contextul prelungirii duratei învăţământului obligatoriu, diversificării 
învățământului secundar şi amânării momentului opțiunii profesionale. Această concepţie 
pune accentul pe educaţia sistematică, eşalonată pe toată durata studiilor, realizată prin 
furnizarea de informaţii despre ofertele de educaţie şi profesii, facilitarea cunoaşterii de 
sine şi antrenarea tinerilor în activităţi de explorarea şi alegerea carierei. 


Watts şi Sultana (2004), într-un studiu comparativ al sistemelor europene de consilierea 
carierei, fac referire la tendinţa contemporană de a acorda o mai mare importanţă 
orientării şi educaţiei carierei în şcoli. Activităţile de educația şi consilierea carierei sunt 
incluse în curriculum-ul şcolar din multe tari. Acestea pot fi „discipline şcolare” distincte 
sau subsumate unei materii mai cuprinzătoare ori infuzate pe parcursul curriculum-ului 
altor discipline compatibile cu acest domeniu. Programele de Consiliere şi orientare sunt 
imbogatite în conţinut prin implicarea activă a unor angajaţi în diferite locuri de munca şi 
cu diferite profesii, părinţi, reprezentanţi ai comunităţii locale etc. Elevii sunt sprijiniți să 
organizeze şi să-şi planifice propriile activităţi de învăţare pe termen lung, prin crearea 
unor portofolii, elaborarea unor proiecte personale şi profesionale etc. 

Activităţile de Consiliere si orientare se desfăşoară în şcoli, cu o mai mare profunzime şi 
frecvenţă, în perioadele care preced luarea deciziilor importante, dar există tendinţa 
realizării acestora cât mai de timpuriu. Pe plan international, activităţile de orientare 
educativă debutează în învăţământul primar, prin intermediul activităţilor de cunoaştere şi 
informare a elevilor, cu implicaţii pentru întreaga perioadă a scolaritatii. De exemplu, în 
Canada abordarea numită „şcoala axată pe orientare” (/'ecole orientante, the guidance 
oriented school), iniţiată în Québec este asociată cu anumite reforme ale educaţiei bazate 
pe dezvoltarea competenţelor. Dacă în învățământul primar, obiectivul principal vizează 
acordarea de sprijin elevilor în conturarea identităţii personale, în învăţământul secundar 
aceştia sunt pregătiţi pentru alegerea unei profesii. În acest scop, sunt alocate resurse 
pentru creşterea numărului de specialişti în domeniul orientării şi consilierii şi, de 
asemenea, sunt promovate colaborările dintre profesorii şi consilierii şcolari, 
parteneriatele cu părinţii şi reprezentanţii comunităţii locale. 


Fundamente teoretice 


Law (1996) propune o analiză comparativă a activităţilor de educaţia carierei (careers 
education) şi orientarea carierei (careers guidance). 


Criterii Educaţia carierei Orientarea carierei 

Contact Activităţile se desfăşoară în grup, fiind | Activităţile au loc individual sau în 
favorizate procesele specifice grupuri mici, beneficiind de procesele 
interacțiunii în cadrul grupului. de inter-relationare umană. 

Relevanta Pune accentul pe invatarea in general, Subliniaza rolul invatarii diferentiate, 
relevanta pentru grup. importante pentru individ. 

Fundamente | Programul de invatare este pregatit in Programul este negociat de client 
avans. împreună cu consilierul. 

Dezvoltare Învăţarea se desfăşoară în mod Învăţarea se bazează pe experienţă, 
progresiv, de la cunoştinţe, competenţe | pornind de la ceea ce clientul are 
fundamentale spre cele avansate. nevoie să facă acum. 

Rezultate Dezvoltarea unui cadru general pentru | Pregătirea unei persoane pentru a face 
învăţare, dar capabil să includă şi să faţă unor probleme specifice sau 
sprijine răspunsurile individuale. decizii ale momentului prezent. 


Law pledează pentru derularea unor activităţi organizate, sistematice şi riguroase de 
educaţia şi consilierea carierei, care să motiveze subiecţii în a se implica activ, a-şi pune 
în valoare potenţialul şi a se pregăti pentru învăţarea pe tot parcursul vieţii. 


Introducerea unor elemente de consiliere în programele şcolare reprezintă un argument 
important pentru dezvoltarea serviciilor de informare, consiliere şi orientare în şcoli. 

Conţinutul programelor diferă de la o tara la alta, dar acestea includ o serie de aspecte 


fundamentale, conform modelului DOTS, creat de către Law şi Watts (1977): 


e conştientizarea posibilităților: oportunităţi, exigente, interes pentru client, 


avantaje oferite; 


e cunoaşterea de sine: capacităţi, aptitudini, deprinderi, nevoi, valori şi interese; 


e luarea deciziilor: învăţarea modalitatilor de luare a unei decizii realiste; 


e dezvoltarea capacităţii de a face fata schimbărilor prin punerea în aplicare a 


deciziilor şi asumarea consecinţelor acestora. 


In continuare, prezentăm o trecere în revista a situaţiei din mai multe tari europene. 


În Danemarca, elevii cu vârsta cuprinsă între 14-16 ani din folkeskole 
beneficiază de cel putin 48 şedinţe de educaţie pentru alegerea rutei 
educaţionale şi profesionale (education des choix), cu sprijinul profesorului 
consilier. 


În Germania, există programe de orientare referitoare la muncă, numite 
Arbeitslehre, desfăşurate timp de 5-7 ore / săptămână pentru elevii cu vârsta 
între 13-15 ani, din Hauptschulen şi Realschulen. Conţinutul programei de 
orientare insistă asupra lumii muncii, fiind structurat fie ca un domeniu 
separat, fie ca un program interdisciplinar sau integrat în cadrul disciplinelor 
şcolare. 


În Grecia, elevii de 12-14 ani participă la 45 de sesiuni de educaţie a alegerii, 
iar elevii din primele clase de liceu (15-16 ani) beneficiază de 30 astfel de 
şedinţe. Raportul Comisiei Europene (Watts, 1994) identifică unele dificultăţi 
în desfăşurarea activităților de educaţie a alegerilor şcolar-profesionale, 
referitoare la schimbarea rolului profesorului (care trebuie să fie animator şi 
coordonator al unui proces dinamic de învăţare) şi renunţarea la notarea 
elevilor. Se recomandă realizarea unei pregătiri temeinice, corespunzătoare a 
profesorilor consilieri, pentru a desfăşura activități mai eficiente. 


Activităţile de orientare se desfăşoară separat sau sunt incluse în cadrul unei 
discipline şcolare obligatorii pentru elevii cu vârsta cuprinsă între 12-15 ani 
în "Ţările de Jos. 


În Portugalia, elevii cu vârsta de 14-15 ani participă săptămânal la o şedinţă 
de consilierea carierei, cu durata de 50 minute. 


Educaţia pentru orientare constituie una dintre materiile transversale incluse 
în programa şcolară pentru elevii de 14-16 ani din Marea Britanie. In multe 
şcoli, aceasta face parte din programa de educaţie socială şi personală (PSE). 

e Programele de pregătire a elevilor pentru viata profesională sunt utilizate, de 
asemenea, în Irlanda, Italia, Luxemburg. 


e În Belgia, consilierii din Centrele psiho-medico-sociale (PMS) desfăşoară cu 
elevii activităţi de grup pe teme de educaţia alegerii, iar în Franţa sunt 
organizate sesiuni similare de către consilierii-psihologi din Centrele de 
informare şi orientare (CIO). 


e in Luxemburg, activitatile de consilierea carierei se desfasoara la nivelul 
învăţământului liceal, în relaţie cu unele reforme ample ale şcolii şi cu 
dezvoltarea cooperării şcoală - comunitate. Educaţia pentru orientare vizează: 
asigurarea sprijinului în trecerea de la învăţământul primar la cel secundar, 
dezvoltarea competenţelor a sti să fii (savoir étre) şi a aptitudinilor sociale 
etc., prin utilizarea metodelor de învăţare şi consilierea de grup. Astfel, elevii 
sunt sprijiniți de către profesori şi psihologul şcolar în luarea deciziilor şi 
ameliorarea managementului personal al parcursului profesional. 


In activitatea de Consiliere şi orientare din România sunt promovate următoarele 
abordări: 


e modelul autonom, care consideră Consilierea şi orientarea, drept procese de 
sine stătătoare, exterioare sistemului de învățământ (aplicat, mai ales, în 
domeniul muncii pentru consilierea adulţilor); 


e modelul dinamic, care include Consilierea şi orientarea în curriculum-ul 
şcolar (aplicat, mai ales, în domeniul educaţiei pentru consilierea tinerilor 
aflaţi în procesul de educaţie şi formare iniţială); 


Astfel, activităţile de Consiliere şi orientare realizate în instituţii specializate, precum: 
Centrele şi Cabinetele de asistenţă psiho-pedagogică din învăţământul pre-universitar sau 
Centrele de informare şi consiliere din învățământul superior completează şi co-există cu 
activităţile specifice Ariei curriculare Consiliere si orientare (2005). 


Abordarea Activarea dezvoltării vocationale si personale (ADVP) constituie 
fundamentul teoretic pentru o serie de modele şi metode de educaţie pentru orientare, 
utilizate în prezent în Franţa. Acestea se intitulează Educaţia pentru alegeri (Education 
des choix) şi Chemin faisant şi vor fi prezentate pe parcursul acestui articol. ADVP a fost 
creată în anii '70 de un grup de universitari canadieni: Pelletier, Noiseux, Bujold, pe baza 
ideilor lui Super - psihologia dezvoltării, Guilford - psihologia cognitivă şi Rogers - 
psihologia umanistă. 


Argumentele în sprijinul acestei concepţii sunt (Guichard, Huteau, 2001): 


e fenomenul mobilităţii profesionale, şi anume, dispariția unor meserii şi 
apariţia altora noi, schimbarea naturii şi condiţiilor de exercitare a numeroase 
activităţi profesionale; 

e diferenţele constatate între aptitudinile existente şi evaluate prin intermediul 
testelor psihologice şi cele solicitate de profesii; 


e înlocuirea imaginii subiectului pasiv şi reactiv, existentă în concepţia 
psihotehnică, cu cea a unuia activ şi autonom, promovată de psihologia 
cognitivă (Piaget) şi cea umanistă (Rogers); 


e schimbarea contextului şcolar, prin prelungirea duratei învățământului 
obligatoriu şi apariției necesităţii de a pregăti din timp deciziile referitoare la 
alegerea filierelor de studii sau profesiilor: 


e evoluția valorilor promovate în societate, care pun în prim plan autonomia şi 
dezvoltarea personală. 


Activarea dezvoltării vocationale şi personale face apel la experienţele subiectului, 
abordate din punct de vedere cognitiv (principiul euristic) şi din perspectiva 
fenomenologiei (principiul experiential). Conform ADVP, subiectul parcurge in 
dezvoltarea sa o serie de stadii, asociate fiecare cu un proces cognitiv, conform Modelului 
intelectului, propus de Guilford: 


e explorarea”, care presupune examinarea posibilităților existente şi căutarea 
activă a unor informaţii diverse despre sine şi lume, proces care solicită 
gândirea divergentă; 


e cristalizarea” se desfăşoară prin ordonarea şi structurarea informaţiilor 
dobândite în stadiul anterior, proces care face apel la gândirea conceptuală; 


e specificarea” este asemănătoare cu decizia şi se realizează prin alegerea 
direcţiei potrivite pentru beneficiar, proces care necesită gândire evaluativă; 


e realizarea” se referă la concretizarea deciziei, trecerea la acţiune, proces 
care este asociat cu gândirea implicativă. 


Descrierea metodei 


Aria curriculară Consiliere şi orientare a fost inclusă în Curriculum-ul Naţional din 
România în anul şcolar 1998-1999, fiind creat, astfel, un cadru sistematic pentru 
desfăşurarea activităţilor de consiliere şi orientare individuală şi de grup”. 


15 În fapt, implementarea deplină a programei de Consiliere şi orientare - în totalitate în cadrul orei de 
dirigentie, de la toate nivelurile învățământului primar, gimnazial, liceal şi în SAM - a demarat în 2006, în 
urma unui amplu stagiu de formare la nivel national a tuturor foştilor sau aspirantilor la statutul de diriginte, 
gi care se vor numi în viitor profesori consilieri. 

Prevederile Ministerului Educaţiei făceau referire atunci la următoarele aspecte: 


„... aria curriculară Consiliere şi orientare reprezintă cadrul organizat de întâlnire între 
elevi şi profesorii consilieri, desemnaţi de Consiliul de administraţie al şcolii.” 


Conţinutul ariei curriculare includea: 


a 
b. 


e a o 


Hh 


consiliere în probleme legate de tehnici de învățare eficientă; 
consiliere şi orientare şcolară; 

consiliere în situaţii de rămânere în urmă la învățătură a unor elevi; 
consiliere şi orientare şcolară pentru elevii performanti; 

consiliere în chestiuni legate de viaţa personală; 


consiliere de specialitate pentru profesori relativ la predarea / învăţarea 
disciplinelor şcolare. 


În perioada 2003-2006 o echipă alcătuită din cercetători şi practicieni în domeniu a 
elaborat şi ameliorat continuu Programele de Consiliere şi orientare pentru: 


clasele I-IV 

clasele V-VIII 

clasele IX-X 

clasele XI-XII 

SAM, clasele IX-X 

SAM, clasa XI - anul de completare 
Licee tehnologice clasele XI-XII 


Noile programe se axează pe un model care asociază competențele şi conținuturile, 
contribuind la dezvoltarea competentelor-cheie stabilite la nivel european (Barcelona, 
2002) şi, în special, a următoarelor aspecte: 


Competenţe interpersonale, interculturale, sociale şi civice. 
„A învăţa să înveţi”. 
Cultură antreprenorială. 


Tehnologia informaţiei şi a comunicaţiilor (TIC). 


Curriculum-ul de Consiliere şi orientare cuprinde următoarele module tematice, care se 
regăsesc la nivelul fiecărui an de studiu al ciclurilor primar, gimnazial, liceal: 

Auto-cunoastere si dezvoltare personala 
Comunicare si abilitati sociale 
Managementul informaţiilor şi învăţării 
Planificarea carierei 


Calitatea stilului de viata 


Structura curriculum-ului actual pentru învățământul primar şi gimnazial include 
următoarele componente: 


Obiective cadru (finalitati care trebuie atinse la sfârşitul unui ciclu 
curricular). 


Valori şi atitudini (dezvoltate prin curriculum-ul Consiliere şi orientare pe 
tot parcursul scolaritatii). 


Obiective de referinţă (deduse din obiectivele cadru şi care sunt specifice 
fiecărui an de studiu). 


Exemple de activităţi de învăţare (menite să sprijine realizarea obiectivelor 
de referință). 


Continuturi (elaborate în concordanţă cu necesităţile şi specificul individual 
şi al clasei de elevi şi cuprind temele prin care vor fi dezvoltate obiectivele de 
referinţă). 


Sugestii metodologice (exemple de metode şi tehnici propuse pentru 
realizarea conținuturilor si atingerea obiectivelor; acestea cuprind 
recomandări globale şi flexibile cu privire la metodele şi tehnicile specifice 
diferitelor etape de educaţie şi formare şi reprezintă un ghid pentru profesorii 
consilieri şi nu au titlul de obligativitate). 


Bibliografie şi resurse (publicaţii, adrese web, instituţii care pot fi consultate 
de consilieri şi profesori pentru obţinerea de informaţii suplimentare). 


Curriculum-ul pentru învățământul primar tine seama de modificările survenite in 
structura sistemului de învăţământ, respectând cerinţele referitoare la începerea 
învăţământului obligatoriu la vârsta de 6 ani. Disciplina Consiliere şi orientare la clasele 
primare are caracter opțional, fiindu-i alocate 0-1 ore / săptămână, conform OMEC nr. 
4686 din 2003 privind aprobarea Planului-cadru de învățământ şi a programelor şcolare 
pentru clasele I şi a II-a, în condiţiile începerii învățământului obligatoriu la vârsta de 6 
ani. Astfel, învățătorii pot desfăşura activităţi de Consiliere şi orientare în fiecare din cei 
patru ani şcolari sau numai în anumiţi ani ai ciclului primar, în funcţie de nevoile şi 
specificul clasei de elevi. 

Planul cadru de învățământ, aprobat prin OMEC nr. 3638 din 11.04.2001 stipulează 
faptul că în ciclul gimnazial disciplina Consiliere şi orientare are caracter obligatoriu, 
fiind inclusă în trunchiul comun (1 oră / săptămână). De asemenea, cadrele didactice pot 
desfăşura şi optionalul de Consiliere şi orientare (0-1 ore / săptămână în cadrul 
Curriculum-ului la decizia şcolii). Structura curriculum-ului actual fundamentează 
derularea activităţilor obligatorii de Consiliere şi orientare la ciclul gimnazial, dar oferă 
şi sugestii pentru derularea optionalului, în funcţie de cerinţele şi nevoile clasei de elevi. 


In cazul curriculum-ului pentru învățământul liceal se disting elementele: 


e Competenţe generale (ansambluri structurate de cunoştinţe şi deprinderi 
care se formează pe durata liceului). 


e Valori şi atitudini (dezvoltate pe tot parcursul scolaritatii). 


e Competenţe specifice (deduse din competențele generale şi care urmează a fi 
dezvoltate şi corelate cu unităţile de conţinut pentru fiecare an de studiu). 


e Continuturi (elaborate în concordanţă cu necesităţile şi specificul individual 
şi al clasei de elevi, şi care includ temele prin care vor fi dezvoltate 
competențele specifice). 


e Sugestii metodologice (cuprind recomandări globale şi flexibile cu privire la 
metodele şi tehnicile propuse, specifice fiecărui an de liceu). 


Curriculum-ul pentru clasele a IX-a şi a X-a înglobează şi respectă prevederile de 
prelungire a învățământului obligatoriu la 10 ani şi statutul aparte al acestor ani de studiu 
care aparţin în acelaşi timp învățământului obligatoriu, dar şi învăţământului liceal sau 
celui de tip profesional (Şcoala de arte şi meserii - SAM). De asemenea, curriculum-ul de 
Consiliere şi orientare pentru clasele a XI-a şi a XII-a ia în considerare statutul acestor 
clase, ca parte a învăţământului post-obligatoriu, dar şi etape de tranziție spre 
învățământul universitar sau insertia socio-profesionala. 


Curriculum-ul de Informare şi consiliere vocationala (ICV) pentru clasele SAM a IX-a şi 
a X-a respectă modificările din structura învățământului pre-universitar: pe de o parte, 
prelungirea duratei învăţământului obligatoriu la 10 clase, iar pe de altă parte, statutul 
aparte al claselor SAM a IX-a şi a X-a, ai căror elevi pot opta după absolvirea nivelului 1, 
fie pentru integrare profesională, fie pentru continuarea studiilor (SAM nivel 2 şi 3 sau 
învățământ liceal). Aceste condiţii oferă elemente comune şi specifice pentru SAM fata 
de învăţământul liceal şi tehnologic. 


Structura curriculum-ului pentru ICV, SAM, clasele a IX-a şi a X-a, pentru Orientare si 
consiliere vocationala (OCV) clasa a XI-a SAM (an de completare) şi pentru ICV, 
clasele a XI-a şi a XII-a, licee tehnologice include aceleaşi elemente: 


e „unitatea de competenţă: reprezintă un set coerent şi explicit de 
competenţe, care descriu acele lucruri pe care elevul trebuie să le ştie, să le 
înţeleagă sau pe care să fie capabil să le realizeze la sfârşitul procesului de 
educaţie şi formare profesională de nivel 1; 

e competențe individuale: sunt subcomponente ale unităţilor de competenţă 
concretizate in rezultate măsurabile la nivel personal. Competentele 
individuale respectă condiţiile de aplicabilitate stabilite şi sunt realizate prin 
conţinuturi tematice specifice; 


e condiţii de aplicare şi evaluare: presupun strategii didactice participative, 
centrate pe elev şi pe ce va trebui să ştie să facă acesta la finalul fiecărui an 
şcolar. În cadrul unităţii de competenţă, instrumentele de evaluare continuă 
propuse sunt corelate cu criteriile de performanţă şi probele de evaluare; 


e sugestii metodologice: se referă la corelatiile dintre competenţe şi 
conţinuturi, la exemple de metode şi tehnici propuse pentru realizarea 
conţinuturilor şi dezvoltarea competenţelor, cât şi la utilizarea instrumentelor 
de evaluare” (conform Cadrului Naţional de Credite şi Calificări). 


Competentele individuale care vor fi dezvoltate în cadrul ICV, SAM, clasele a IX-a şi a 
X-a au în vedere: 


e caracteristici personale implicate în obţinerea performanţei profesionale; 
e deprinderi de învăţare eficientă; 

e opțiuni privind traseul personal de educaţie şi formare profesională; 

e Jumea profesiilor. 


Prin derularea activităţilor specifice de Orientare şi consiliere vocaţională la clasa a 
XI-a SAM (an de completare) se are în vedere nivelul de cunoaştere, dezvoltare şi 
maturizare personală atins de elevi la finalul clasei a X-a SAM, dar şi necesitatea 
completării cunoştinţelor şi dezvoltării competenţelor, care vor contribui la buna integrare 
a absolvenţilor clasei a XI-a SAM în învăţământul liceal. Competentele individuale sunt 
structurate pe baza următoarelor aspecte: 


e caracteristici personale şi factorii implicaţi în dezvoltarea carierei; 
e opțiuni privind traseul personal de educaţie şi formare profesională. 


Curriculum-ul Informare şi consiliere vocationala pentru liceele tehnologice, clasele a 
XI-a şi a XII-a are în vedere faptul că aceste clase includ absolvenţi ai filierei 
tehnologice (clasele a X-a) şi ai Şcolilor de Arte şi Meserii (anul de completare). Acest 
curriculum contribuie la parcurgerea unităţii de competenţă „Dezvoltare personală în 
scopul obţinerii performanţei - nivel 3.” Competentele individuale sunt focalizate pe: 


e managementul resurselor personale; 
e elaborarea proiectelor de formare continuă; 
e competențele antreprenoriale; 


e valorificarea experienţei personale pentru dezvoltarea carierei. 

Exemplificam o serie de metode de educatie pentru orientare, utilizate in Franta, si 
anume: Educatia pentru alegeri (Education des choix) si Chemin faisant (Boy, 1999, 
apud Guichard; Huteau, 2001). Ideile principale promovate prin aceste metode sunt: 


e abordarea educativă plasează subiectul în centrul experienţei, orientării şi 
dezvoltării sale; 


e individul aprofundează motivațiile personale, trăieşte experienţe unitare, care 
se structurează în percepţia de sine, apoi în conceptul de sine, pentru a 
construi identitatea de sine; 


e abordarea educativă şi experienţială angajează elevul într-un demers activ în 
vederea dezvoltării personale şi construirii unor proiecte care vor modifica 
percepţia sa asupra mediului socio-economic. 


Metoda Educaţia pentru alegeri pune accentul pe consilierea tinerilor în procesul de 
adaptare la condiţiile societăţii contemporane, în dobândirea controlului asupra propriei 
vieţi şi identificarea unor soluţii la problemele cu care se confruntă; în acest mod fiind 
sprijiniți pentru a învăța să se orienteze. 


Educaţia pentru alegeri (Education des choix) se adresează elevilor de gimnaziu şi are ca 
obiective (Pellerano, 1988, apud Guichard; Huteau, 2001): 


e pregătirea elevilor pentru alegerea carierei; 


e dezvoltarea capacităţii beneficiarilor de a se orienta pe parcursul vieții 
şcolare, personale şi profesionale; 


e dezvoltarea motivatiei pentru învăţare şi facilitarea reuşitei şcolare a elevilor; 
e implicarea părinţilor, ca parteneri ai sistemului de educaţie. 


Fiecare elev dispune de un caiet de lucru, care include: exerciţii, spaţii pentru a nota 
rezultatele investigaţiilor personale şi explicaţii ale noţiunilor fundamentale. Caietul este 
prezentat părinţilor prin intermediul unei scrisori, existente pe prima pagină a acestuia. 
Profesorii / consilierii au la dispoziţie ghiduri pentru fiecare an de studiu. Acestea 
cuprind: prezentarea metodei, obiectivele fiecărei şedinţe şi modalităţi precise de lucru. 
De asemenea, elevii şi consilierii utilizează un repertoriu al profesiilor, care conţine 
descrierea prin intermediul activităţilor şi aptitudinilor pe care le solicită a peste 600 de 
profesii, meserii şi ocupaţii. 


Programele anuale sunt structurate pe baza secvenţei ADVP şi includ între 3-5 module 
tematice, fiecare conţinând 2-4 şedinţe de 55 minute fiecare. Enumerăm, cu titlul de 
exemplu, denumirile modulelor pentru clasa a VIII-a: 


I. Influențe, credinţe şi reprezentări 
II. A învăţa să te informezi 
III. Valori şi cunoaştere de sine 


IV. Decizii şi strategii 

Activităţile cu elevii se realizează frontal si pe grupe mici. Fiecare şedinţă include 
etapele: reamintirea temei precedente, desfăşurarea unui exerciţiu (,,experienta”, în 
limbajul ADVP) şi valorificarea acesteia („exploatarea”), iar la final sinteza şedinţei 
(„bilanţul”). Profesorul consilier are rolul de a-i sprijini pe elevi pentru exprimarea şi 
analiza opiniilor personale şi a-i provoca să confrunte propriile puncte de vedere cu cele 
ale colegilor, părinţilor, profesorilor. La finalul şedinţei, elevii sunt invitaţi să redacteze 
1-2 pagini, în care să relateze ce au descoperit, învăţat, simţit. 


Metoda Chemin faisant (Mouilllet; Morel, 1997, apud Guichard; Huteau, 2001) vizează 
tinerii care au finalizat studiile şi sunt în căutarea unui loc de muncă şi adulţii, care se 
confruntă cu procesul re-conversiei / re-insertiei profesionale. Procesul de orientare par- 
curge toate etapele specifice, de la identificarea problemei până la aplicarea strategiei de 
realizare a proiectului personal şi profesional. 


Metoda include următoarele etape, asociate fiecare unui obiectiv: 
e prezentarea (3 secvenţe) se referă la pregătirea şedinţei, 


e stabilirea scopului şi a mijloacelor utilizate (4 secvenţe): clarificarea situaţiei 
beneficiarului, înţelegerea de către acesta a metodei şi a modului de lucru; 


e bilanțul personal şi profesional (11 secvenţe): identificarea preferințelor, 
valorilor, intereselor, trăsăturilor de personalitate, competenţelor, cât şi 
descoperirea condiţiilor de muncă în exercitarea anumitor ocupaţii / meserii; 


e alegerea unor meserii (4 secvenţe): identificarea meseriilor este în funcţie de 
rezultatele bilanţului; 


e validarea deciziei (6 secvenţe): confruntarea dorințelor şi reprezentărilor 
subiectului cu lumea muncii în vederea luării unei decizii; 


e planul de acţiune şi obstacolele care trebuie înlăturate (5 secvenţe); 
planificarea etapelor necesare pentru realizarea proiectelor, anticiparea 
dificultăţilor şi definirea strategiilor. 


Şedinţele se desfăşoară individual şi în grup, iar beneficiarii sunt încurajați să îşi exprime, 
confrunte punctele de vedere pentru cunoaşterea de sine şi a lumii în care trăiesc. 


Un alt exemplu de curriculum este Programul comprehensiv de consiliere şi orientare 
pentru şcolile din Michigan, SUA (1992). Acesta include o serie de experienţe structurate 
ale dezvoltării, prezentate sistematic în cadrul activităţilor de consiliere de grup 
desfăşurate în grădiniță sau şcoală. Scopul urmărit se referă la abilitarea elevilor în a 
învăţa să înveţe, a învăţa să muncească pe tot parcursul vieţii şi a învăţa să trăiască. 
Domeniile majore abordate sunt: Cunoaşterea de sine şi a altora, Dezvoltarea 
educaţională şi a carierei, Explorarea si planificarea carierei. Dacă implementarea 
curriculum-ului revine consilierilor, cooperarea şi sprijinul sunt asigurate de către 
reprezentanții şcolii şi comunităţii locale. Dintre strategiile utilizate, menţionăm: 

e activitățile de învăţare, desfăşurate cu întreaga clasă de elevi; 


e activitățile de grup, realizate în afara clasei, care vin în întâmpinarea nevoilor 
şi intereselor elevilor. 


Ca teme sunt abordate: Cunoaşterea de sine, Rezolvarea conflictelor, Responsabilitatea 
personală, Explorarea şi conştientizarea carierei, Abilităţi de luarea deciziei, Prevenirea 
consumului de droguri, Abilităţi de învăţare, Găsirea unei slujbe. 


Asociaţia Consilierilor şcolari din Michigan sugerează ca timpul care s-a alocat 
activităţilor din curricula de Consiliere şi orientare să fie repartizat astfel: 


e în învățământul primar: 30-40 %; 
e în învățământul secundar inferior: 20-30 %; 


e în învățământul secundar superior: 15-25 %. 


Populaţia ţintă 


e elevi din învățământul primar, gimnazial, liceal, profesional; 


e tineri absolvenţi ai diferitelor niveluri de educaţie şi formare şi care sunt în 
căutarea unui loc de muncă; 


e adulți aflaţi într-un proces de reconversie profesională (pentru care abordarea 
educativă se concretizează în stimularea şi motivarea acestora pentru a urma 
activităţi de formare de scurtă şi lungă durată), reintrarea în piaţa muncii etc. 


Exemple, studii de caz, exerciţii 


In Anexa 1 exemplificăm succesiunea secventelor de învăţare pentru modulul 
Comunicare şi abilități sociale, la niveluri şi clase diferite, din cadrul Ariei curriculare 
Consiliere şi orientare implementate în România, 2005. 


În Anexa 2 prezentăm o serie de teme şi rezultate ale învăţării (învăţământ primar şi 
secundar inferior), aparţinând unui Program comprehensiv de Consiliere şi orientare, 
derulat în şcolile din Michigan, SUA (1992). 

LES 


Anexa 1 


Comunicare şi abilităţi sociale 


Adaptare după Aria curriculară Consiliere şi orientare, 2005 


Învăţământul obligatoriu 


Nivel | Obiective de referinţă Exemple de activităţi de învăţare Continuturi Strategii de evaluare 
Clasa I | La sfârşitul clasei I Pe parcursul clasei I se recomandă 

elevii vor fi capabili: următoarele activităţi: 

e Să recunoască emoţii |e Exerciţii de exprimare a emoţiilor de Managementul emoţiilor: Exprimarea ideilor şi 
de bază apărute în bază apărute în situaţii variate. e Exprimarea emoţiilor de argumentelor 
situaţii variate e Analiza emoţiilor unor personaje în bază. personale prin: 

situaţii variate (poezii, poveşti, desene |e Înțelegerea şi respectarea poster, desen, colaj. 
animate). emoţiilor celorlalți. Proiectul individual 

e Să exerseze e Jocuri în perechi de mimare şi Abilităţi sociale: şi de grup. 
comportamente de recunoaştere a emoţiilor celorlalți. e Comportamente de cooperare Portofoliul. 
cooperare în grup e Activităţi pe grupe, jocuri de echipă cu în grup. Activităţi practice. 

situaţii de cooperare / ne-cooperare şi |e Relaţiile cu colegii care au Fişe individuale de 
care ulterior sunt analizate şi nevoie de sprijin. (auto)evaluare. 
comparate. 

Clasaa | La sfârşitul clasei a V-a | Pe parcursul clasei a V-a se recomandă 

V-a elevii vor fi capabili: următoarele activităţi: 

e Să dezvolte strategii | e Lucru pe grupe: exprimarea verbală / Managementul emoțiilor: e Exprimarea ideilor şi 
pentru exprimarea non-verbală a factorilor care facilitează |e Relaţia dintre evenimente, argumentelor 
adecvată şi în sau blochează exprimarea gândurilor / gânduri şi emoţiile generate. personale prin: 
siguranţă a emoțiilor emoțiilor. e Cum facem faţă emoţiilor poster, desen, colaj. 


SES 


e Să evalueze 
comportamente de 
cooperare în grup 


e Listarea situațiilor care implică emoții 
dificile: câştigarea sau pierderea unei 
competiții, pierderea unui prieten, 
schimbările din familie. 

e Benzi desenate, discuții prin care se 
arată respect si grijă pentru ceilalți 


e Scenarii de cooperare / ne-cooperare în 


grup. 


dificile (de ex.: furie, tristețe)? 


Abilități sociale: 

e Importanţa contribuției 
fiecărui membru al grupului. 

e Avantajele cooperării în 
grup. 


Proiectul individual 
şi de grup. 
Portofoliul. 
Activități practice. 
Fişe individuale de 
(auto)evaluare. 


Clasa a 
VIII-a 


elevii vor fi capabili: 


responsabilitatii 
sociale in diferite 
contexte. 

e Sa manifeste respect 
pentru exprimarea 
punctelor diferite de 
vedere. 


e Sa anticipeze 
schimbarea rolurilor 


vieții. 


La sfârşitul clasei a VIII-a 


e Să explice importanţa 


în familie de-a lungul 


Pe parcursul clasei a VIII-a se recomandă 

următoarele activităţi: 

e Exerciţii de identificare a situaţiilor în 
care este necesară asumarea 
responsabilitatii sociale. 


e Practicarea exprimării opiniilor pro- / 
contra. 

e Monitorizarea presei: cum apar 
prejudecățile şi stereotipurile în ştiri, 
articole. 

e Sarcini pe grupe, colaje, scenarii pe 
tema: „Rolurile femeilor / bărbaţilor în 
viaţa privată şi în viaţa publică”. 


Abilităţi sociale 

e Responsabilitatea socială în 
următoarele contexte: şcoală, 
familie, comunitate. 

Comunicarea 

e Respectarea diferitelor 
puncte de vedere. Prejudecati 
şi stereotipuri: surse de 
apariţie şi consecinţe. 

Familia 

e Schimbarea rolurilor în 
familie pe parcursul vieţii. 
Impactul stereotipurilor de 
rol. 


Exprimarea ideilor 
şi argumentelor 
personale prin: 
poster, desen, colaj. 
Proiectul individual 


şi de grup. 


e Portofoliul. 
e Activităţi practice. 


Fişe individuale de 
(auto)evaluare 


6¢S 


Anexa 2 


Adaptare dupa Programul comprehensiv de consiliere şi orientare pentru şcolile din Michigan, 1992 


Niveluri de învă- 
tamant 
Teme 


Învăţământul primar 
Rezultatele invatarii 


Învăţământul secundar inferior 
Rezultatele învăţării 


I. Explorarea şi 
planificarea carierei 

A. Explorarea, 
planificarea, 
dezvoltarea carierei 


B. A fi fată sau băiat la 
şcoală sau locul de 
muncă 


C. Cum folosesc timpul 
liber 


A. La finalul unităţii de învăţare, elevii vor fi capabili: 
e Să afle mai multe informaţii despre cariere. 
e Să cunoască motivele muncii oamenilor. 
e Să ştie ce lucruri preferă şi pot să facă foarte bine. 


B. La finalul unităţii de învăţare, elevii vor fi capabili: 
e Să facă fata glumelor din partea colegilor, în cazul 
în care sunt interesaţi de meserii alese de obicei de 
persoane de sex opus. 
e Să conştientizeze faptul că pot alege orice meserie 
care le place şi pe care o pot desfăşura bine. 
C. La finalul unităţii de învăţare, elevii vor fi capabili: 
e Să cunoască diferite ocupaţii, sporturi, activități de 
petrecere a timpului liber în mod plăcut. 


A. La finalul unităţii de învăţare, elevii vor fi capabili: 
e Să conştientizeze propriile interese şi abilităţi şi 
modul în care acestea influenţează cariera. 
e Să înţeleagă importanţa planurilor de viitor 
referitoare la educaţie, formare, slujbe. 
B. La finalul unităţii de învăţare, elevii vor fi capabili: 
e Să facă fata dezaprobării în cazul în care sunt 
interesaţi de un curs sau o slujbă alese, de obicei 
de către persoanele de sex opus. 
e Să conştientizeze faptul că orice cursuri sau 
slujbe sunt acceptabile pentru femei sau bărbaţi. 
C. La finalul unităţii de învăţare, elevii vor fi capabili: 
e Să identifice activităţile de petrecere a timpului 
liber, adecvate pentru sine. 


II. Cunoaşterea de sine 
şi a altora 

A. Înţelegere şi 
acceptare de sine 


A. La finalul unităţii de învăţare, elevii vor fi capabili: 
e Să ştie cum să exprime anumite gânduri şi 
sentimente importante pentru sine. 


A. La finalul unităţii de învăţare, elevii vor fi capabili: 
e Să conştientizeze valorile personale. 
e Să înţeleagă felul în care gândurile şi 


Os 


B. Luarea deciziilor 


C. Înțelegerea celorlalți 


D. Ce efecte au 
drogurile si alcoolul 
asupra mea şi a 
prietenilor mei 


E. Responsabilitati în 
familie 


e Să conştientizeze propriile calități şi puncte tari. 

e Să ştie cum să facă fata dificultăților si unde să 
solicite sprijin. 

B. La finalul unității de învățare, elevii vor fi capabili: 

e Să ştie să propună scopuri si să elaboreze planuri. 

e Să cunoască modul de luare a unei decizii şi să 
acţioneze conform acesteia. 

C. La finalul unităţii de învăţare, elevii vor fi capabili: 

e Să conştientizeze ce înseamnă să fii un bun 
prieten. 

e Să îşi înțeleagă prietenii şi colegii. 

e Să solicite ajutor din partea părinţilor, profesorilor 
sau a altor adulți atunci când au nevoie. 

D. La finalul unităţii de învăţare, elevii vor fi capabili: 

e Să cunoască modul în care alcoolul şi drogurile 
dăunează corpului şi minţii unei persoane. 

e Să ştie să spună „Nu” persoanelor care vor încerca 
să-i convingă să consum alcool sau droguri. 

e Să cunoască unde pot solicita sprijin pentru sine 
sau prieteni, în cazul dificultăților cu alcoolul sau 
drogurile. 

E. La finalul unităţii de învăţare, elevii vor fi capabili: 

e Să ştie cum pot fi alături de părinţi, frați, bunici 
sau alti membri ai familiei. 

e Să conştientizeze faptul că anumite evenimente 
precum: mutarea, divorţul, şomajul sau decesul 
pot cauza probleme într-o familie. 

e Să cunoască felul în care îşi pot asuma 
responsabilităţi în familie. 


sentimentele pot influenţa comportamentul. 
e Să conştientizeze schimbările fizice, sociale şi 
emoțional, specifice dezvoltării personale. 
B. La finalul unităţii de învăţare, elevii vor fi capabili: 
e Să ştie să aleagă între mai multe variante pentru a 
rezolva o problemă. 
e Să accepte responsabilitatea propriilor decizii. 
C. La finalul unităţii de învăţare, elevii vor fi capabili: 
e Să cunoască modalităţi de comunicare eficientă a 
gândurilor şi sentimentelor. 
e Să îi respecte pe ceilalți oameni, chiar dacă sunt 
diferiţi. 


D. La finalul unităţii de învăţare, elevii vor fi capabili: 

e Să cunoască efectele drogurilor şi alcoolului 
pentru corpul şi mintea unei persoane. 

e Să conştientizeze felul în care alcoolul şi 
drogurile pot afecta relaţiile cu alte persoane. 

e Să ştie cum poate ajuta, solicita sprijin pentru 
persoanele care au probleme cu alcoolul şi 
drogurile. 

E. La finalul unităţii de învăţare, elevii vor fi capabili: 

e Să conştientizeze faptul că anumite evenimente 
precum: mutarea, divorţul, şomajul sau decesul 
pot cauza probleme într-o familie. 

e Să cunoască felul în care îşi pot asuma 
responsabilități în familie. 

e Să ştie unde pot găsi sprijin, dacă familia se 
confruntă cu probleme. 


III. Dezvoltarea 
educaţională şi a 
carierei 


Is 


A. Pregătirea pentru a 
găsi un loc de muncă 


B. Abilitatile 
fundamentale de 
studiu şi învăţare 


C. Cum să învăţ despre 
şcoală de la prieteni 
şi alte persoane 


D. Planificarea studiilor 


B. La finalul unităţii de învăţare, elevii vor fi capabili: 
e Să ştie cum să îşi organizeze timpul. 
e Să ştie să asculte şi să adreseze întrebări în clasă. 
e Să utilizeze propriul potential la maxim în 
rezolvarea testelor de cunoştinţe. 
C. La finalul unităţii de învăţare, elevii vor fi capabili: 
e Să înţeleagă provocările, cerinţele în etapele 
ulterioare de şcolarizare. 
e Să ştie unde pot solicita informaţii despre alte 
şcoli de nivel gimnazial, liceal. 
D. La finalul unităţii de învăţare, elevii vor fi capabili: 
e Să cunoască setul de cerinţe, aşteptări din ciclurile 
ulterioare de şcolarizare. 
e Să aleagă materii corespunzătoare propriilor 
interese şi aptitudini. 
e Să fie conştienţi de faptul că toate disciplinele 
şcolare sunt importante la locul de muncă şi în 
viaţa cotidiană. 


A. La finalul unităţii de învăţare, elevii vor fi capabili: 
e Să ştie cum să solicite un loc de muncă. 
e Să fie informaţi în legătură cu aşteptările 
angajatorilor din partea angajaţilor. 
e Să cunoască slujbele disponibile la nivel local. 
B. La finalul unităţii de învăţare, elevii vor fi capabili: 
e Să ştie cum să îşi organizeze timpul. 
e Să ştie să asculte şi să adreseze întrebări în clasă. 
e Să utilizeze propriul potential la maxim în 
rezolvarea testelor de cunoştinţe. 
C. La finalul unităţii de învăţare, elevii vor fi capabili: 
e Să înţeleagă provocările, cerinţele în etapele 
ulterioare de şcolarizare. 
e Să ştie unde pot solicita informaţii despre licee. 


D. La finalul unităţii de învăţare, elevii vor fi capabili: 

e Să obţină informaţii despre sistemul de credite şi 
cerinţele pentru absolvirea liceului. 

e Să selecteze cursurile în concordanţă cu propriile 
nevoi, interese şi scopuri ale carierei. 

e Să conştientizeze faptul că absolvirea liceului îi 
pregăteşte pentru piața muncii sau pentru 
continuarea studiilor. 


Evaluarea metodei 


Avantaje: 


permite implicarea activa a subiectului in procesul de consiliere; 


constituie un sprijin pentru cunoasterea de sine, dezvoltarea unor competente 
şi atitudini necesare în elaborarea proiectelor de viitor; 


are efecte pozitive asupra motivatiei pentru învăţare, prin conştientizarea 
necesităţii continuării studiilor în cazul elevilor şi studenţilor sau a 
frecventării unor cursuri de formare continuă, în cazul adulţilor; 


sprijină egalitatea de şanse în educaţie, prin realizarea unor demersuri 
personalizate; 


favorizează valorificarea la maxim a resurselor umane prin prevenirea 
eşecurilor şi atingerea unor performanţe şcolare şi profesionale; 


pregăteşte beneficiarii pentru învăţarea pe tot parcursul vieţii. 


Dezavantaje: 


lipsa unei strategii naţionale unitare de implementare a Ariei curriculare 
Consiliere şi orientare, cu implicarea tuturor actorilor interesaţi (elevi, 
părinţi, profesori, consilieri şcolari, directori, reprezentanţi ai comunităţii); 


accesul limitat la formarea adecvată, inițială şi continuă a profesorilor care 
vor desfăşura activitățile de Consiliere şi orientare, axate pe crearea unei 
ambiante adecvate, utilizarea strategiilor interactive si a temelor cu 
aplicabilitate în viaţa cotidiană; 


continuitatea fragmentară a activităţilor de Consiliere şi orientare din 
sistemul de educaţie cu cele promovate de sistemul muncii. 

Jocul de-adevaratelea 


Real Game 


Andreea-Diana MARUTESCU 


Institutul de Stiinte ale Educatiei, Bucuresti 


Istoric 


Jocul de-adevaratelea a fost creat de Bill Barry. Ideea i-a venit atunci cand fiica sa a 
protestat împotriva relevantei celor învăţate in şcoală: „nu voi folosi niciodată aceste 
lucruri după ce voi termina şcoala”. Şapte ani mai târziu aproape trei milioane de elevi 
utilizau acest joc. 


Originea programului se află în Newfoundland, Canada, fiind implementat în şcolile din 
această ţară şi în Statele Unite. Din 1997 a crescut interesul pentru introducerea jocului şi 
în şcolile din Marea Britanie şi s-a început printr-o versiune redusă a acestuia, utilizat în 
grupuri mici, în prima fază. În 1998-1999 s-a trecut la cea de-a doua fază, de extindere a 
programului. Ca urmare a studiilor de evaluare făcute în Marea Britanie la începutul 
anului 2000, s-a ajuns la o singură versiune a acestui joc. 


Fundamente teoretice 


Programul Jocului de-adevăratelea, reprezintă o formă experimentală / o variantă specială 
a jocului de simulare. Metoda îşi are originea în practica domeniului educaţiei, industriei, 
în cel militar şi economic. În esenţă, este vorba despre simularea unei situaţii (luarea 

deciziilor, anticiparea comunicării etc.) care, în raport de tema dată, circumscrie un cadru 
cognitiv de acţiune şi determină participanţii să interpreteze anumite roluri. 


În psihologie, Freud afirmă că personajul imaginar reprezintă o construcţie a dorinței 
copilului de a găsi soluţii la conflictele ce-l domină, în timp ce Şchiopu (1997), consideră 
jocul de simulare ca o „formă fundamentală de activitate de aceeaşi importanţă ca şi 
activităţile de învăţare şi muncă.” 


În sociologie, Mead şi Kuli au cercetat culturile tradiţionale mici şi grupurile primare 
(sociale) şi au propus trei stadii de socializare văzute ca procese de perceperea rolurilor: 


=  imitaţia - repetarea mecanică a activităţilor observate; 
= jocul - trecerea de la un rol la altul, îndepărtarea de rolul deja jucat şi 


= membru al grupului - perceperea propriului rol, când devine operaţională 
formula „Eu” ca mecanism de apreciere de către grup a rolului social pe care 
membrul îl joacă. 


Lallement (1993) consideră jocul de simulare ca un mecanism de asimilare a rolurilor, în 
sensul de comportament aşteptat (,,Cum aş vrea să mă vadă alții Y”). 


În pedagogie, jocul de simulare constituie după Bruner o modalitate de activare. Astfel, 
elevul se găseşte în situaţia de actor, protagonist şi nu de simplu spectator, ceea ce 
corespunde foarte bine dinamismului gândirii, imaginaţiei şi vieţii lui afective, unei 
trebuinte interioare de acţiune şi afirmare. El simte nevoia să stabilească o relaţie între 
gândirea abstractă şi gestul concret, şi tocmai de aceea îşi propune să adopte interpretarea 
de roluri. 


Ce este simularea în contextul Jocului de-adevăratelea? 


e este o copie a realităţii în care jucătorii se confruntă cu anumite situaţii care 
solicită luarea de decizii; 


e este un model de învăţare care permite clienților exprimarea ideilor pentru 
colegii dintr-un grup, format de obicei din trei sau patru persoane; 


e este înrudit cu Jocul de rol („Role Play”), dar în simulare subiectul îşi 
păstrează propria personalitate şi nu se cere să întruchipeze un alt personaj. 


Astfel, realismul poate fi intensificat, în special pentru simulările pe termen mai lung, 
prin orientarea grupului astfel încât să reproducă majoritatea condiţiilor de mediu în care 
exerciţiul se presupune că are loc: de exemplu, pentru o acţiune care se desfăşoară într-un 
birou, clasa poate fi adaptată pentru a reprezenta un birou adevărat. Alte resurse didactice 
care pot fi folosite pentru a realiza o situaţie similară cu activitatea didactică în cadrul orei 
de consiliere sunt: tabla neagră poate fi adaptată pentru a sugera locul unde se plasează 
anunţurile scrise din birou; băncile pot fi grupate sau separate pentru a simula puncte de 
lucru etc. 

Descrierea metodei 


Jocul de-adevăratelea este compus dintr-o serie şase programe de învăţare interactivă 
menite să facă o legătură mai strânsă între activitățile din clasă şi viaţa reală şi, totodată, 
să faciliteze procesul de explorare a dezvoltării carierei. Cu alte cuvinte, acesta reprezintă 
un program construit sub forma unui joc, astfel încât să aducă viaţa reală în cadrul clasei 
şi/sau activităţii de consiliere. Această modalitate de lucru vizează conştientizarea şi 
exprimarea propriilor aspirații cu privire la viata personală şi profesională viitoare. 
Conţinutul activităţilor depinde mult de spontaneitatea şi creativitatea consilierului. 


Scopul jocului: achiziţionarea şi dezvoltarea competenţelor necesare în dezvoltarea 
carierei personale. 


Obiectivele programului permit clienţilor să: 


1. 


cunoasca modul in care competentele si cunostintele deja achizitionate sunt 
direct legate de rolurile de munca viitoare $i cum prin exersarea acestora in 
activitati practice se deschid noi oportunitati de dezvoltare; 


descopere aptitudini si competente personale cu privire la rolurile de viata si 
munca în interacţiunea pozitivă şi eficientă cu alţii; 

dezvolte o imagine de sine pozitivă şi realistă; 

exploreze managementul financiar şi să conştientizeze legătura între educaţie 


şi formare, venituri băneşti şi aspecte legate de stilul de viaţă (de ex.: 
disponibilitatea pentru familie, comunitate şi timpul liber); 


lucreze în echipă pentru rezolvarea de probleme, luarea deciziilor, stimularea 
competenţelor de comunicare şi asumarea de roluri multiple în viaţă şi la 
locul de muncă; 


exerseze diversele roluri asumate la „locul de muncă” şi în comunitate şi să 
descopere acele aspecte care îi aduc satisfacţii profesionale şi personale; 


analizeze evenimentele care au adus succes şi să convertească adversitatile in 
oportunități; 


cunoască modalităţile de căutare a unui loc de muncă, să sporească eficiența 
marketing-ului personal şi abilitatea de management al timpului; 


utilizeze diferite modalităţi şi tehnici corecte de luarea deciziilor cu privire la 
muncă şi alte aspecte ale vieţii personale. 

Principiile acestui joc sunt următoarele: 


1. 


Schimbarea este constantă - ne transformăm in mod permanent, la fel şi 
lumea din jurul nostru, inclusiv cea a muncii. Întrucât un angajat nu-şi va 
putea păstra aceeaşi slujbă de la începutul până la încheierea vieţii 
profesionale din cauza schimbării conţinutului ocupaţiei în sine şi dinamicii 
pieţei muncii, adaptabilitatea va fi o calitate importantă şi necesară în viitor. 


Învăţarea este permanentă - absolvind liceul, colegiul, facultatea nu 
înseamnă că s-a sfârşit procesul de învăţare. Oamenii trebuie să recunoască şi 
să ia în considerare avantajele şanselor de învăţare continuă existente. 


Focalizarea pe traseul vieţii - „călătoria” prin viaţă este la fel cu mersul pe o 
şosea: trebuie să ai o destinaţie, drumul se parcurge treptat, trebuie acordată 
atenţie evenimentelor neprevăzute, obstacolelor, alternativelor etc. 


Urmărirea aspirațiilor şi intereselor - aspiraţiile, visurile oamenilor permit 
înţelegerea a ceea ce ei îşi doresc cu adevărat. Visurile s-ar putea să fie greu 
de urmărit, dar asta nu ar trebui să oprească pe cineva să o facă totuşi. 


Sprijinirea pe cei din jur - „călătoria vieţii” nu se realizează de unul singur; 


prietenii, familia, cadrele didactice, vecinii - oricare din ei ar putea fi aliaţi 
dornici şi avizaţi să acorde ajutor în anumit etape ale dezvoltării carierei. 


Aceste principii ajută clienții să reflecteze într-o manieră sistematică asupra relevantei 
fiecărui segment de activitate legat de viaţă. 


Metodologia jocului 


Clienţii sunt solicitati să-şi prezinte propriile experienţe, calificări sau competenţe 
dobândite în timpul şcolii. Pentru orele de Consiliere şi orientare, în cadrul acestui joc, 
conceptul de carieră este înţeles sub forma unei „călătorii”. 


Prin „călătorie” se înţelege parcurgerea unor etape prin intermediul mesajelor-cheie în 
scopul simulării drumului spre cariera dorită. „Călătoria” este împărțită în 13 sesiuni care, 
la rândul lor, sunt divizate în segmente de activitate şi discuţie. Aceste sesiuni reprezintă 
nişte repere pentru modul în care profesorul consilier îşi poate desfăşura ora de consiliere. 


Lecţia 1 - Tranzitia reală 


Consilierul va prezenta clasei o scurta introducere a jocului (obiective, sarcini etc.). 


Lecţia 2 — Job-uri reale 


Elevilor li se vor face prezentări ale anumitor ocupaţii / meserii / profesii, iar aceştia vor 
învăţa modul de utilizare a profilurilor ocupaţionale pe parcursul întregului joc (şi vor 
putea face diferenţa, totodată, de exemplu, între profesii în funcție de stilul de viata 
asociat acestora). 

Lectia 3 - Deschideri reale 


Elevilor li se vor descrie cele cinci principii importante ale jocului (schimbarea este 
constanta, invatarea este permanenta etc.), iar apoi acestia vor forma grupuri de lucru si 
invatare despre deschideri ale carierei (conditiile de admitere la diferite niveluri si filiere 
de studii, criterii de selecţie a candidaţilor, educaţie şi formare practică etc.). 


Lecţia 4 - Rolul real 


Elevilor li se va explica faptul că trebuie să-şi alegă o profesie dorită şi care este asociată 
unei anumite cariere şi în care se vor afirma în viitor (medic, inginer, pilot, profesor, 
ceasornicar, tehnician dentar etc.). De asemenea, aceştia îşi vor alege traseul educaţional 
potrivit carierei pe care şi-au ales-o. Profesia aleasă şi cariera asociată ei vor fi menținute 
pe tot parcursul jocului, pentru a se asigura continuitatea. 


Lecţia 5 - Tabla de joc 


Elevilor li se va descrie componentele tablei de joc (spin game); aceasta este alcătuită 
dintr-o tablă de joc propriu-zisă şi un indicator care se poate invarti. Pe tabla respectivă 
sunt înscrise următoarele domenii / discipline şcolare: „Cunoştinţe generale, Matematică, 
Limbaj şi arte creative, Studii sociale, Ştiinţe, Sănătate şi educaţie fizică”. Întrebările 
prezentate se diferențiază în funcţie de disciplina şi vârsta subiectului. 


Lecţia 6 - Tranzitia la tabla de joc - I 


Elevii exersează pentru prima dată la tabla de joc prin învârtirea indicatorului care se 
opreşte - la comandă - în dreptul unei anumite situaţii (vezi Exercitiul 1, în continuare); 
apoi ei îşi asumă rolul în încercarea de a simula profesia descrisă pe tabla de joc. Miza o 
reprezintă rezolvarea problemelor respective, prin simulare. 


Lecţia 7 - Timp şi tranziție - I 


Elevii analizează la profesia / situaţia aleasă - aşa cum s-a menţionat mai sus - nivelul de 
educaţie / calificare necesar, experienţa personală, condiţiile de muncă, rolul exercitat de 
părinţi şi comunitate (oameni de afaceri, ONG-uri etc.) în derularea profesiei. Aceştia vor 
elabora şi un grafic al timpului necesar a fi alocat pentru a ajunge la acea profesie, în 
scopul stabilirii unei legături temporale concrete între situaţia prezentă şi cea viitoare. 


Lecţia 8 - Tranzitia la tabla de joc - II 


Elevii re-startează săgeata tablei de joc alegându-şi acele situaţii de simulare care sunt în 
conformitate cu nivelul lor de studii atins (între clasa a III-a şi clasa a XII-a). Ei vor 
discuta şi simula situaţiile prezentate de joc pe baza experienţelor acumulate în şcoală. De 
asemenea, vor studia diferite scheme de dezvoltarea carierei (filiere profesionale, 
consecinţe, avantaje, limite, atitudini şi valori personale importante etc.). 


Lecţia 9 - Timp şi tranziție - II 


Elevii continuă analiza efectelor educaţiei şi formării lor asupra carierei viitoare, cât şi ale 
comunităţii în dezvoltarea ocupationala a fiecăruia (de ex.: acţiuni comunitare în situaţii 
de criză, ajutor social etc.). Se vizează, astfel, să se facă o sinteză şi să se discute 

experienţele dobândite pe tot parcursul scolaritatii, iar apoi se stabilesc regulile de bază si 
deprinderile necesare pentru prezentarea la un interviu de angajare. 


Lecţia 10 - Pregătirea pentru interviu 


Elevii sunt împărţiţi în grupuri şi îşi creează scenarii pentru a se informa şi orienta asupra 
competenţelor esenţiale dobândite prin experienţele lor de viata în legătura cu tema 
menţionată. Ei vor participa la interviuri simulate care-i vor ajuta să înţeleagă relaţia 
dintre performanţele şcolare şi succesul în viaţa personală şi profesională. 


Lecţia 11 - Interviul 


Pe rând, câte un elev din fiecare grup este intervievat de către un membru al altui grup, 
pentru a se constata dacă are experienţa şi abilităţile necesare astfel încât să atingă cu 
succes obiectivul unui interviu. Elevii din clasă asistă la cinci interviuri care durează 
fiecare aproximativ 10 minute. Apoi, ei discută în vederea identificării diferitelor 
modalităţi folosite pentru obţinerea unui loc de muncă. 


Lecţia 12 - Pregătirea pentru tranziţie 


Utilizând cunoştinţele obţinute prin experienţa personală, elevii se pregătesc să-şi creeze 
propriile lor Planuri Reale de Tranzitie. 


Lecţia 13 - Un plan real de acţiune 


Elevii îşi creează propriul Plan de Acţiune şi Plan de Buget (de pildă, cum îşi cheltuiesc 
banii pentru o vacanţă, cum îşi petrec timpul liber, cum se intretin etc.). La sfârşitul 
acestei sesiuni, ei vor primi un Certificat de Participare la acest joc. 


Durata jocului: Acesta se poate desfăşoară pe parcursul unui an şcolar, cu elevii din 
clasele primare, până la liceu. Se recomandă ca activităţile să dureze de la o oră până la 
două ore pentru fiecare lecţie, în funcţie de vârsta şi capacitatea de concentrare a 
clienților. 


Evaluarea: La sfârşitul orelor de consiliere şi orientare şcolară (exerciţii, dezbaterii, 
discuţii etc.) consilierul îşi va forma o impresie despre felul în care clienții şi grupurile au 
acţionat şi dacă exerciţiul în sine a fost de succes. Pentru evaluarea eficacitatii jocului, 
consilierul va tine cont de următoarele: 


e Au fost grupurile capabile să lucreze fără asistenţa consilierului? 
e Au lucrat eficient şi au adus la îndeplinire toate sarcinile cerute? 
e Au luat decizii şi au ţinut cont de alte opţiuni ale jocului? 

e Au fost toți clienţii / grupurile destul de motivaţi / motivate? 

e Au fost majoritatea interacțiunilor reale şi naturale? 


e Au simţit clienţii că exerciţiul a fost benefic? 

Rolul comunităţii in cadrul acestui joc 


Cuvântul „a te juca” reprezintă o noţiune operaţională pentru acest program. Jocul 
de-adevăratelea este orientat pe activităţi cu caracter practic-aplicativ, centrându-se 
îndeosebi pe elevi si pe impactul produs de acesta asupra lor. Rolul comunității: căpătarea 
unui înţeles realist, educativ şi legat de munca unui adult. Clienţii se angajează într-o 
„călătorie” în lumea adulţilor. Stimulând elevii, practic ei joacă rolurile adulţilor, câştigă 
şi cheltuiesc bani, îşi aleg o casă, creează un oraş etc. - totul chiar într-o sală de clasă, 
alături de părinţi şi actorii comunităţii. 


Elemente de luat în considerare 


A) Sunt clienţii suficient de relaxaţi în derulare jocului pentru a face fata la 
solicitările acestui exerciţiu de simulare? 


Dacă unii clienţi nu se simt confortabil în acest joc, simularea ar trebui să le permită să se 
retragă, iar rolul lor să poată fi preluat de un alt coleg mai relaxat din grupul respectiv. 
Consilierul trebuie să-şi asume un rol dominant neutru, pentru ca elevii să fie încurajați să 
Joace un rol activ şi să aibă iniţiativă. 
B) Alcătuirea grupurilor ar fi bine să se bazeze pe abilităţile diferite ale 
membrilor sau ei ar trebuie să aibă interese comune? 


Deoarece consilierul îşi cunoaşte mai bine clienţii, acesta trebuie să hotărască în ce mod 
se obține beneficiul maxim pentru cel mai mare număr de participanți. Dacă el considera 
că subiecţii mai putin avansați ar beneficia de ajutorul colegilor lor mai avansați, atunci 
este de preferat să opteze pentru grupuri cu abilități mixte. Cu alte cuvinte, consilierul ar 
trebui să se bazeze în decizia sa de alcătuire a grupurilor de lucru pe cunoştinţele şi 
aptitudinile clienţilor. Susceptibilitatea trebuie luată în considerare în formarea grupurilor, 
astfel încât clienţii să nu perceapă existenţa unor grupuri „bune” sau „slabe”. 


C) Rolul consilierului 


Consilierul poate avea în vedere, printre altele, şi un exercițiu de diagnostic / evaluare a 
clienţilor prin observarea comportamentului, sentimentelor, emoţiilor, aspectelor 
neuro-fiziologice, ezitărilor etc. în raport cu o situaţie dată. 


Populaţia ţintă 


Jocul de-adevăratelea are in vedere elevii de la clasa a III-a până în clasa a XII-a şi 
persoanele adulte (în total existând 6 categorii de programe): 


e a l-a și a IV-a (a te amuza) 


e a V-a şia VI-a (a crea / a face) 


551 


e a VII-a şi a VIII-a (a te juca) 
e alX-asia X-a (afi) 
e aXlI-asia XIl-a (a te angaja) şi 


e pentru persoanele adulte (viata reala) 


Pentru fiecare grup ţintă se au in vedere prin acest joc următoarele scopuri: 


Elevii / Adultii - construirea şi întărirea imaginii de sine in mod pozitiv şi realist; 


descoperirea competenţelor, deprinderilor şi abilităţilor personale; exersarea 
lucrului în echipă, luarea deciziilor, comunicarea şi rezolvarea de probleme; 
explorarea satisfactiei pe care o poate oferi munca; cunoaşterea relaţiei dintre 
muncă şi rolurile reale din viaţă; legarea cunoştinţelor şi experienţelor şcolare cu 
alegerea carierei, operarea unei legături între învăţare şi „câştig” pe termen lung; 
achiziţionarea deprinderii de a se auto-informa cu privire la ofertele de educaţie şi 
formare; înţelegerea conceptului de învăţare permanentă (lifelong learning) şi a 
modului în care se poate integra într-o comunitate. 


Părinţii - sprijinirea directă a procesului de educaţie şi dezvoltare a carierei copiilor lor; 


susţinerea depăşirii obstacolelor personale, familiale, sociale care stau în calea 
profesionalizării tinerilor; dezvoltarea unui plan cu privire la carieră ca răspuns la 
o nevoie internă de auto-realizare şi nu prin conformarea la cerinţele altora. 


Profesorii / consilierii - alcătuirea unui curriculum în funcţie de situaţia locală, interesele 


şi nevoile elevilor; sprijinirea formării / dezvoltării competenţelor generale 
necesare în carieră prin folosirea unui set deja construit de instrumente de lucru; 
promovarea interacțiunii între profesori, elevi, părinţi şi comunitate; susţinerea şi 
îmbunătăţirea practicilor legate de ariile curriculare: „Om şi societate”, „Limbă şi 


A 


comunicare”, „Consiliere şi orientare” în vederea facilitării alegerii carierei. 


Comunitatea şi oamenii de afaceri - sprijinirea directă a procesului de educaţie a viitorilor 


angajaţi; exemplificarea unor trasee de educaţie, formare profesională şi reuşită în 
carieră; facilitarea socializării elevilor / adulţilor; familiarizarea clienţilor cu 
modul de gândire, trăire şi acţiune, specific unui anumit statut profesional; 
dezvoltarea abilității de a rezolva situaţii problematice şi a capacităţilor empatice, 
de înţelegere a opiniilor, trăirilor şi aspirațiilor celor din jur. 


Exemple, studii de caz, exerciţii 


Exercitiul 1: Disciplina „Limbaj şi arte creative”: 


Dacă săgeta de pe tabla de joc se opreşte la triunghiul care indică disciplina „Limbaj şi 
arte creative”, clientul este rugat să aleagă o carte de joc dintr-o grămadă din setul 

respectiv. Clientului îi se poate nimeri următoarea întrebare: „Care din următoarele 
ocupaţii legate de pasiunea pentru cărți combină abilităţile de a organiza, cu 
deprinderile de utilizare a calculatorului si relaţiile cu publicul? ” 


a. editorul de cărți 
b. autorul cărților 
c.  bibliotecarul 


Răspunsul corect este bibliotecarul. Se va explica legătura / corespondenţa dintre 
disciplinele şcolare şi lumea muncii. 


Exercitiul 2 


În funcţie de nivelul clasei şi/sau grupurilor, exerciţiul poate fi extins la şase şedinţe, cu 
activităţi corespunzătoare ca nivel de complexitate. 


Şedinţa 1: Consilierul explică întregii clase că din cauza lipsei de medici specialişti în 
Africa, cei din ţară au posibilitatea de a lucra acolo. Locurile disponibile sunt puţine, iar 
banii nu sunt de ajuns. În principiu, elevii trebuie să decidă asupra a 10 persoane care vor 
avea şansa să iniţieze această nouă comunitate şi să supravieţuiască în situaţia dată. 


Clasei îi este comunicat faptul că fiecare grup trebuie să: 
e coordoneze selectarea personalului medical; 
e pregătească terenul la destinaţie pentru instalare în primele săptămâni; 
e pună bazele unei noi societăţi de asistenţă medicală viabile. 


Consilierul va face cunoscut faptul că începând cu etapa respectivă nu va mai participa în 
mod direct la jocurile de simulare. 


Şedinţa 2: Clienţilor li se cere să decidă în cadrul grupului care categorii de medici 
specialişti sunt necesari şi în ce domenii. Grupurile vor trebui, de asemenea, să aleagă 
purtătorii lor de cuvânt. Preşedintele decide cum va lucra grupul în următoarele câteva 
şedinţe, dar trebuie să ia în considerare şi opiniile celor din grupul respectiv. 


Şedinţa 3 (sau şedinţele 3 şi 4, pentru o discuţie mai detaliată): Grupurile îşi încep 
activitatea cu „selectarea” personalului medical necesar în noua locaţie din străinătate. 
Secretarul îşi notează aspectele ce tin de modul de desfăşurare a activităţii. Grupurile 
decid apoi cum se va desfăşura călătoria până la noua destinaţie de lucru. 


Şedinţa 4 (sau şedinţele 4 şi 5): Grupurile discută modalităţile în care activităţile vor 
decurge în primele câteva săptămâni într-o nouă ţară şi dezbat felul în care se pot asigura 
condiţiile pentru ca respectiva comunitate a medicilor să fie viabilă pe termen lung. 


Şedinţa 5: Purtătorii de cuvânt ai fiecărui grup prezintă concluziile la care s-a ajuns şi 
motivele care au condus la deciziile respective. De pildă, grupul X a hotărât că nici o 
persoană cu vârsta de peste 50 de ani nu se recomandă să participe la călătoria şi munca 

în condiţiile respective. Grupurile pot interoga purtătorii de cuvânt în legătură cu alegerile 
făcute şi deciziile luate; dacă este necesar, chiar specialiştii în cauză (medici) pot 
participa la discuţia finală în sprijinul purtătorilor de cuvânt ai grupului. Dacă timpul 
permite, deciziile fiecărui grup ar trebui afişate pentru ca întreaga clasă să le poată citi. 


Exercitiul 3 


Consilierii trebuie să se gândească la o situaţie reală legată de o profesie care există in 
comunitatea lor. De exemplu, un elev(ă) este inginer, altul este profesor; un alt elev 
doreşte să lucreze la o bancă etc. Apoi, elevii sunt rugaţi să-şi imagineze o conversaţie în 
care aceştia povestesc diferite aspecte care derivă din profesia lor. Se cere ca dialogul să 
fie cât mai aproape de situaţiile reale ale comunităţii respective. 


Exercitiul 4 
Pentru elevii din toate clasele 


Doi părinţi pot fi rugaţi să-şi prezinte atribuţiile lor profesionale elevilor interesaţi. Ambii 
ar trebui să aducă în cadrul lectiei un element autentic şi practic întrucât vorbesc despre 
propria lor experienţă (denumirea profesiei — ocupaţiei — funcţiei - meseriei, nivelul de 
calificare, obiectul muncii şi ambianța derulării activităţii, riscuri, avantaje / dezavantaje, 
oportunităţi, abilități necesare, salariu, vacanțe etc.). 


Exercitiul 5 
Pentru elevii din toate clasele 


Este posibil să le revină clienţilor următoarea întrebare: „Cariera începe ...” 


a. ... când termini şcoala?” 
b. ... cand te angajezi în domeniul tău de pregătire?” 
c. ... când descoperi că iti place în mod deosebit domeniul in care munceşti?” 


Ca urmare a răspunsurilor primite, consilierul poate dezvolta o discuţie cu întreaga clasă 
care să permită cunoaşterea intentiilor lor viitoare cu privire la carieră, pe baza 
aptitudinilor, intereselor, atitudinilor, convingerilor, conflictelor, prejudecatilor, 
sentimentelor si valorilor elevilor. 

SSS 


Anexă 


Un model posibil de integrare a JOCULUI DE-ADEVARATELEA in Aria curriculară CONSILIERE SI ORIENTARE 


Aria Curriculară: CONSILIERE ŞI ORIENTARE - clasa a XI-a 

— CN co + va) SO pe o m — — — 
Auto-cunoaşterea şi dezvoltarea personală: Exemple de metode şi tehnici propuse pentru realizarea conținuturilor 
Analiză personală prin metoda SWOT (puncte tari, x x x xX | xX x 
puncte slabe, oportunitati, obstacole) 
Proiectarea aspiratiilor şi scopurilor în exerciţii variate: x x x x X | X 
„Viitorul meu preferat, viitorul meu posibil” 
Completarea unui jurnal personal, aplicare de X X X X X X X X X X |X 
chestionare, exerciții de inter-cunoastere 
Managementul informațiilor si învățării: Exemple de metode şi tehnici propuse pentru realizarea conținuturilor 
Dezbateri între elevi — profesori - consilieri cu privire X X X X X X X XIXIXIXIX 


la rolul învățării în obținerea succesului personal şi 


profesional 


9S 


Elaborarea unei liste cu sugestii pentru a face mai X X X X 
accesibile informațiile despre oportunitățile de educație 

şi dezvoltarea carierei. 

Dezbateri pe tema obstacolelor în colectarea X X 


informațiilor privind traseele de educație si formare 
profesională 


Calitatea stilului de viata: Exemple de metode si tehnici propuse pentru realizarea conținuturilor 


Dezbatere pe tema rolului stilului de viață în alegerea 
unei profesii. Completarea unui chestionar de 
identificare a stilului de viata de calitate preferat şi 
profesiile asociate acestuia 


X 


X 


X 


X 


Discutii de grup pe tema implicării în acțiuni 
comunitare şi de voluntariat. Comportamente 
dezirabile în caz de violenţă, accidente, acte de 
terorism, calamitati naturale: inundaţii, cutremure, 
tornade, descărcări electrice 


Discuţii de grup pe tema influenţei stereotipurilor de 
gen în planificarea şi dezvoltarea carierei unei fete / 
femei şi a unui băiat / bărbat 


Exerciţii de identificare a comportamentelor stilului de 
viaţă de calitate şi modul cum acestea influenţează 
planificarea şi dezvoltarea carierei 


Evaluarea metodei 


Anchetă asupra utilității programului 


S-a constatat în urma administrării unui chestionar elevilor din Canada despre Jocul 
de-adevăratelea, că prin acest program sunt oferite acestora informaţii şi conştientizate 
aspecte legate de: 


Indicatori Procente (%) 
Propriul viitor şi imaginea de sine 100 
Lumea muncii / profesiei 97 
Comunicarea 95 
Satisfactia muncii 95 
Planificarea financiară 92 
Constiinta de sine 92 
Munca in echipa 90 
Planificarea carierei 89 
Tinuta 89 
Capacitatea personală de angajare 86 
Echitate şi şanse de angajare 82 
Învăţarea permanentă 82 
„A învăţa să înveţi” într-o lume în schimbare 78 
Informarea cu privire la cariera 72 


Avantaje: 


Pe langa obiectivele cognitive specifice anumitor activitati, un astfel de program 
contribuie şi la realizarea la elevi şi adulţi a unor aspecte de natură atitudinală, valorică, 
motivationala. Astfel: 


1. din punctul de vedere al clienților (elevi sau adulți) Jocul de-adevaratelea 
permite: 


= descoperirea propriilor deprinderi, abilităţi, aptitudini; 
=  reîntărirea pozitivă a imaginii de sine; 


= realizarea unei relaţii directe între cunoştinţele achiziţionate in scoala, 
alegerile ocupaţionale şi rolurile specifice lumii muncii; 


= utilizarea unui vocabular nou şi a unor noi structuri de comunicare; 


= luarea propriilor decizii în mod liber; 

rezolvarea sarcinilor in mod individual sau in grup; 


sprijinirea alegerilor si deciziilor pe propriile experiente. 


2. din punctul de vedere al consilierilor Jocul de-adevaratelea permite: 


asigurarea relevantei situaţiilor prezentate şi stimularea interesului 
clienţilor prin evidenţierea aspectelor practice ale activităţilor şcolare; 


constituirea de grupuri de lucru în funcţie de interesele subiecţilor; 


organizarea unei etape de pregătire intermediară în scopul dezvoltării 
unor capacităţi şi atitudini specifice carierei; 


concentrarea pe idei, motivații, informarea şi formarea continua etc., în 
vederea dezvoltării carierei şi adaptării la cerinţele pieţei muncii de la 
cea mai fragedă vârstă; 


îmbinarea strategilor de lucru interactive: „brainstorming”, dezbatere, 
problematizare, joc de rol, tehnici ale gândirii critice, exerciţii etc., fără a 
diminua importanța altor metode tradiționale cum ar fi: explicaţia, 
demonstraţia, expunerile teoretice, conversaţia, observaţia; 


monitorizarea utilizării conceptelor în grup şi a nivelului elevilor; 


remedierea neajunsurilor chiar în timpul desfăşurării programului. 


3. din punctul de vedere al curriculum-ului şcolar Jocul de-adevăratelea permite: 


adaptarea curriculum-ului în funcţie de cerinţele programei şcolare de la 
nivelul local, la sistemele de interese şi nevoi ale beneficiarilor; 


introducerea şi altor metode suplimentare celor propuse prin programa 
şcolară pentru realizarea conţinuturilor şi dezvoltarea competenţelor în 
timpul orelor de Consiliere şi orientare; 


monitorizarea şi evaluarea programului fapt ce poate duce la 
evidenţierea şi altor tipuri de beneficii legate de creşterea nivelului de 
încredere a clienţilor într-un domeniu foarte putin cunoscut, îmbogățirea 
vocabularului, interiorizarea conceptelor, atitudinile şi valorilor într-un 
domeniu subsumat Consilierii şi orientării. 


4. din punctul de vedere al comunității şi oamenilor de afaceri Jocul 
de-adevăratelea permite: 


creşterea obiectivitati prin descrierea competenţelor în termeni de 
rezultate observabile şi evaluabile pe piaţa muncii; 


oferirea de consultanţă şi consiliere pe piaţa muncii astfel încât să se 
faciliteze o cunoaştere mai directă a următoarelor aspecte: piaţa muncii 
în general, politicile din domeniul muncii, nevoile de resurse umane, 
sistemul economic etc.; 


= crearea unor ocazii de informare şi formare prin intermediul activităţilor 
realizate în cadrul orei de Consiliere şi orientare, precum şi deschiderea 
de perspective motivante pentru actorii implicaţi în acest demers; 


= sensibilizarea şi conştientizarea persoanelor prin transmiterea de 
informaţii utile clienţilor în vederea educării şi formării continue. 


Dezavantaje: 


e utilizarea programului implică alocarea anumitor resurse materiale şi 
financiare (cumpărarea dreptului de utilizare, traducere, adaptare şi tipărire); 


e solicită o pregătire adecvată şi în detaliu a consilierilor şi o alfabetizare a 
clienţilor pentru utilizarea acestei tehnici în scopul cunoaşterii exacte a ceea 
ce se aşteaptă de la ei în diferite etape ale derulării programului; 


e există riscul ca unii clienți mai putin motivaţi sau timizi să se retragă pe 
parcurs din acest program; 


e consilierii pot avea un sentiment de ineficienta şi/sau excludere din cauza 
şedinţelor în care ei nu participă. 

Istoric 


Cunoaşterea personalităţii elevului a constituit preocuparea fundamentală a oricărui 
pedagog de vocaţie, fiind o condiţie implicită a procesului de instruire şi educaţie. 


Maieutica lui Socrates, ca metodă euristică de (auto)cunoaştere şi instruire, este poate 
(printre altele) primul exerciţiu de conştientizare a necesităţii înregistrării datelor despre 
progresul unui discipol pe durata scolaritatii. Desigur că precursorii s-au confruntat cu 
dificultatea păstrării datelor şi de aceea istoria a reţinut totuşi, puţine informaţii despre 
evoluţia şcolară a marilor personalităţi ale lumii antice. 


Din Evul Mediu se păstrează unele „rapoarte” pe care capelanii de la curte erau obligaţi 
să le prezinte seniorului în legătură cu performanţele obţinute de către fiii săi la probele 
artelor cavalereşti sau la studiile ecleziastice. 


Renaşterea impulsionează educaţia umanistă şi contribuie la aprofundarea cunoaşterii 
copilului prin operele unor personalităţi celebre: Comenius, Locke, Rousseau, care 
periodizează educaţia după etapele de vârstă ale copilului şi subliniază importanţa 
reţinerii şi preluării datelor despre şcolari de la o perioadă la alta. 


Fişa şcolară devine cu adevărat o preocupare constantă începând cu secolul al XIX-lea, 
când pedagogia experimentală îşi intensifică investigaţiile cu privire la dezvoltarea 
individualitatii elevului. Secolul XX, pe care Ellen Key l-a denumit „secolul copilului”, 
plasează în centrul atenţiei cercetarea ştiinţifică a copilului şi adolescentului. Binet, 


561 


Claparede, Dewey, Stern, Ghidionescu, Theodosiu fundamentează in lucrările lor 
metodologia înregistrării datelor şi propun „o varietate de modele cu denumiri felurite ca: 
fişe, carnete, registre, dosare, foi etc., cu precizarea că sunt: individuale, psihologice, 
pedagogice, antropologice, medico-pedagogice, vocationale, şcolare” (Muster, 1971). 


Utilizarea Fişei şcolare a fost stimulată la sfârşitul secolului trecut de necesitatea tratării 
diferenţiate a elevilor şi de dezvoltarea orientării şcolare şi profesionale, ca obiectiv 
aparte al sistemului de educaţie. 


La nivel european, se disting patru mari perioade în evoluţia Fişei şcolare: 


a. perioada începutului de secol până la sfârşitul primului război mondial: 
majoritatea țărilor europene, inclusiv România introduc Fişa şcolară şi 
legiferează utilizarea ei în sistemul de învăţământ (Austria 1910, Bavaria 
1913, Saxonia 1920, Franţa 1923, România 1923); 


b. perioada interbelică: se generalizează utilizarea Fişei şcolare (SUA 1930, 
Germania 1935). Introducerea acesteia se face în paralel cu legiferarea 
activităţii de orientare şcolară şi profesională; 


c. perioada postbelică: obligativitatea activității de orientare şcolară şi 
profesională şi utilizarea Fişei şcolare sunt legiferate (Bulgaria 1968, Polonia 
1957, Ungaria 1961, Cehia 1967, Suedia 1962, Canada 1966, Japonia 1963); 


d. ultimele decenii ale secolului XX şi începutul secolului XXI: există o 
legătură indisolubilă între evoluţia sistemului de consiliere şi orientare şi 
rolul Fişei şcolare ca instrument utilizat de specialiştii domeniului. Sunt 
diferențieri de la o tara la alta în funcţie de existența unor servicii 
specializate de orientare şi consiliere în interiorul şi/sau în afara şcolii. Acolo 
unde aceste servicii au fost reglementate atât în cadrul şcolii, în procesul de 
învăţământ, cât şi în afara acestuia, prin servicii publice independente sau 
private, funcţionalitatea Fişei şcolare a fost considerabil sporită. 


Practicienii sugerează completarea Fişei şcolare doar pentru cazuri de excepţie (nevoi 
speciale de educaţie, supradotaţi, conduită de risc) sau la cererea expresă a directorului. 
Ca instrument documentar, aceasta este integrată, de obicei, dosarului şcolar, alături de 
alte tipuri de fişe sau, mai nou, portofoliului de orientare, elaborat de echipa de specialişti 
în asociere cu elevul şi familia. 


Cercetările recente în domeniul psihologiei şi ştiinţelor educaţiei atrag atenţia asupra 
importanţei trăirii experienţelor personale, adaptarea eficientă la evoluţia rapidă a 
societăţii actuale, astfel încât „încadrarea” elevului în „limitele” impuse de Fişa şcolară 
referitoare la cantitatea şi calitatea cunoştinţelor, competenţelor, la descrierea proceselor 
şi însuşirilor psihice, particularitatilor de vârstă individuale etc. nu mai constituie o 
prioritate, aşa cum se întâmpla acum câteva decenii. 

Fundamente teoretice 


Pentru analiza structurii şi conţinutului Fişei şcolare, ne vom folosi de câteva opinii ale 
specialiştilor din ultimele decenii care au încercat să definească acest instrument. 


Fişa şcolară este „un instrument de lucru menit să colecteze si să sistematizeze 
informaţiile semnificative pentru personalitatea elevului şi prognoza dezvoltării sale” 
(Radu, 1974, apud Cristea, 2002). 


Fişa şcolară este definită şi de alte două dicţionare de pedagogie (1979, 1984) tot ca „un 
instrument de lucru ... care permite prin consemnarea datelor, efectuarea unui studiu 
longitudinal şi transversal asupra dezvoltării personalităţii elevului. Fişa cuprinde 
informaţii diverse, prelucrate ştiinţific, esalonate pe vârste, cu privire la mediul social, 
condiţiile de educaţie familială, starea fizică a elevului, capacitatea lui de muncă, stilul 
de lucru si performanţele elevului pe parcursul şcolarităţii, capacităţile intelectuale, 
tehnice, artistice, organizatorice şi sportive, trăsăturile sale temperamentale si 
caracteriale etc.” (Dicţionar de pedagogie, 1984). 


În Dicţionarul de Orientare Şcolară şi Profesională, Fişa psiho-pedagogică sau Fişa 
şcolară este considerată „un document care sintetizează şi sistematizează informaţiile 
despre elev, recoltate de-a lungul şcolarizării cu ajutorul metodelor psihologice, 
prelucrate prin metode statistice şi interpretate psiho-pedagogic.” Fişa este un document 
al profesioniştilor responsabili de orientarea carierei, care ajută la „stabilirea diagnozei 
psihice şi la elaborarea sfatului de orientare” (Tomşa, 1996). Definită mai plastic, Fişa 
şcolară este o „radiografie a personalităţii, evoluţiei psihice şi fizice, condiţiilor de 
mediu, rezultatelor şcolare şi a perspectivelor de dezvoltare” (Voiculescu, 2001). 


Sintetic, Fişa şcolară reprezintă pentru consilier: 


e un mijloc de a consemna extrase din lucrări, produse sau probe scrise în 
vederea documentării asupra evoluţiei şcolare a unui elev; 


e o foaie / foi cu citate şi materiale informative precum şi date personale / 
biografice fundamentale referitoare la un elev; 


e o metodă de colectare şi înregistrare de date de natură personală, educativă, 
socială; 


e un plan de colectare sistematizată a informaţiilor despre elev, în scopul 
cunoaşterii şi explicării conduitei sale şcolare; 


e un instrument de lucru ştiinţific pentru studiul longitudinal / transversal al 
dezvoltării personalităţii elevului; 


e o tehnică de facilitare a intervențiilor formative eficiente în modelarea şi 
orientarea elevului; 


e  oistorie personală a unui elev pe parcursul unui ciclu de învățământ; 

e o parte integrantă din dosarul şcolar, caietul dirigintelui şi portofoliul de 
orientare şi consiliere. 


Cunoaşterea psihologică este un proces dificil şi complex, care necesită competenţe şi 
aptitudini specifice pentru o evaluare cât mai obiectivă. Atât specialiştii (consilieri 
şcolari, psihologi), cât şi cei care lucrează direct cu copiii şi adolescenţii: educatori, 
învăţători, institutori, profesori consilieri etc. se centrează în vederea completării Fişei 
şcolare pe următoarele aspecte: 


e colectarea de date pentru identificarea elevului; 


e observarea comportamentelor, abilităţilor, particularitatilor cognitive, aşa 
cum se relevă acestea în mod concret, în acţiune, de-a lungul întregului 
proces de educaţie şi nu sporadic (exceptând unele situaţii semnificative); 


e investigarea experienţei / stilului personal: Ce gândeşte? Ce simte? Cum se 
comportă? Ce dificultăți întâmpină? Ce-i place cel mai mult? Cum este în 
relaţiile cu ceilalți? Ce vrea să schimbe? Care sunt obiectivele cele mai 
importante? Care este reţeaua de persoane semnificative din viaţa sa? Cum 
este percepută propria familie? Ce puncte tari consideră că are? etc. 


e elaborarea unei sinteze a datelor menită să sprijine elevul în deciziile sale din 
sfera şcolar-profesională. 


Consilierului i se cere o dovadă practică de competenţă în conştientizarea obstacolelor 
care se ivesc în procesul de cunoaştere psihologică impusă de utilizarea unei astfel de 
metode: lipsa unor instrumente standardizate şi etalonate pentru populația ţintă, lipsa de 
experienţă în aplicarea acestora, inexistența unor stagii de formare în ceea ce priveşte 
cunoştinţele de bază în acest domeniu (de ex.: elemente de psihodiagnostic, metodologia 
cunoaşterii psihologice, metode de cunoaşterea personalităţii, teste proiective, statistică 
psihologică etc.), încrederea oscilantă în consilier a subiectului şi, nu în ultimul rând, 
lipsa licenţei sau dreptului de folosire a unor teste şi chestionare pentru realizarea unor 
evaluări în conformitate cu Legea nr. 213 din 27 mai 2004 privind exercitarea profesiei de 
psiholog cu drept de liberă practică, înfiinţarea, organizarea şi funcţionarea Colegiului 
Psihologilor din România. (www.apsi.ro şi www.copsi.ro ) 


Prezentarea metodei 


Cunoscută sub diferite denumiri (de ex.: Fişă de caracterizare psiho-pedagogică, Fişă 
pedagogică, Fişă psihologică, Fişă pentru orientarea şcolară şi profesională, Fişă de 
observare etc.), intrate deja în vocabularul comun al celor care lucrează în domeniul 
educaţiei, am concluzionat că Fişa şcolară: 

este un instrument de lucru pentru cunoasterea si caracterizarea copilului, 
probabil cel mai des folosit si cel mai cunoscut in activitatea de educatie; 


investighează aspecte ale dezvoltării elevului în plan biologic, cognitiv, 
emoţional, comportamental, atitudinal, ce se constituie într-un produs de 
sinteză, care facilitează elaborarea unor predicții pentru viitorul educational şi 
profesional al acestuia, sugestii şi direcţii concrete de acţiune; 


cuprinde date despre achiziţiile importante specifice vârstei elevului în planul 
personalităţii, adaptării la exigenţele şcolare etc. obţinute cu ajutorul unor 
instrumente specifice de investigaţie, aprecieri generale şi particulare în 
legătură cu nivelul dezvoltării; 


consemnează informaţii despre elev referitoare la mediul social în general, la 
grupul de prieteni, clasă, familie, comunitate etc., în special; 


face parte din dosarul de înscriere a elevilor în clasa I după terminarea 
cursurilor învăţământului preşcolar, alături de fişa medicală. De asemenea, 
constituie parte integrantă a caietul profesorului consilier / diriginte şi din 
caietul de practică pedagogică a studenților care vor să urmeze o carieră 
didactică, în domeniul educației; 


este ,,chintesenta” cunoaşterii unui copil într-un anumit ciclu de învăţământ, 
iar în unele țări şi pentru locul de muncă, deopotrivă utilă, atât pentru cel care 
o realizează, cât şi pentru cel care o primeşte. 


În general, Fişa şcolară are o structură formată din următoarele capitole: 


date de identificare despre copil / elev 

date despre familie 

activitatea copiilor şi elevilor la grădiniţă / şcoală / liceu 

activitatea extra-curriculară a copiilor şi elevilor 

informaţii despre caracteristicile fizice, psihice şi sociale ale elevilor 
concluzii şi aprecieri generale 


propuneri, sugestii, plan de acţiune pentru dezvoltarea personală şi a carierei 


Badea (1997) sugerează pentru o caracterizare dinamică şi complexă ideea de „câmpuri 
de maturizare”, în plan biologic, psiho-comportamental, socio-familial, şcolar, precizând 
conținuturile specifice pentru fiecare din ele. De exemplu, câmpul biologic este format 
din: sistemul creşterii fizice (înălțime, greutate, motricitate, analizatori, organe, sisteme, 
caracteristici sexuale, biotipul, predispozitii, tulburări), dezvoltării psihologice, regimul 
zilnic (somnul, alimentaţia, baia, ţinuta, activităţi recreative) etc. Nu lipsesc unele 

corelaţii între câmpuri, cum ar fi, fizic-scolar: regim zilnic - reuşită şcolară, sănătate - 
reuşită şcolară etc. sau în interiorul câmpurilor, psiho-comportamental: motivație - 
cognitie - aptitudini - acţiune. 


Vor fi evidenţiate, totodată, în conţinutul Fişei şcolare aspectele care dau unicitatea 
subiectului investigat: progresele înregistrate sau insuccesele, trebuintele, interesele, 
intelectuale, pasiunile, nivelul general de performanţă atins, achiziţiile academice 
specifice, situaţia prezentă, situaţia preferată etc. 


Fiecare elev este diferit, autonom, unic, ceea ce conduce la concluzia că Fişa şcolară este 
un fel de „carte de identitate”, specială pentru fiecare. 


În unele tari, Fişa şcolară este completată de consilierul şcolar în echipă cu directorul 
şcolii şi cuprinde achiziţiile academice, nevoile speciale de educaţie, trăsăturile generale 
şi particulare de caracter şi personalitate, cum ar fi: relaţiile cu colegii, profesorii, gradul 
de maturitate psiho-socială, auto-disciplina, energia, încrederea în sine, simțul umorului, 
perseverenta, capacitatea de a fi lider, rezistenţa la stres, calităţi personale şi talente mai 
deosebite etc. (www.marymountrome.org). 


Datorită obligativitatii învățământului de 10 ani în România, implicarea consilierilor 
şcolari în procesul de evaluare, pentru consilierea şi orientarea elevilor este de dorit să fie 
de un înalt nivel calitativ. Departamentul de Consilierea şi Orientare Carierei (2001) din 
Institutul de Științe ale Educaţiei consideră că Fişa şcolară sau Fişa psiho-pedagogică 
(completată periodic şi efectuată o sinteză la finalul fiecărui an şcolar) este parte 
integrantă din portofoliul de evaluare, consiliere şi orientare pentru tranziția de la clasa a 
VIII-a la clasa a IX-a, spre învățământul liceal sau anul I al Şcolilor de Arte şi Meserii. 


Astfel, cu ajutorul psihologilor şi/sau consilierilor şcolari din reţeaua Centrelor Judeţene 
de Asistenţă Psiho-pedagogică / Centrului Municipal de Asistenţă Psiho-pedagogică 
acreditați în utilizarea Bateriei de Testare Psihologică a Aptitudinilor Cognitive (format 
(format electronic), chestionarelor din website-ul www.go.ise.ro sau alte teste pentru 
evaluarea aptitudinilor, intereselor şi trăsăturilor de personalitate, utilizarea Fişei şcolare 
se poate înscrie în lista de elemente ale unui standard înalt de calitate în exercitarea 
serviciilor de informare, consiliere şi orientare. 


Este important de precizat că Fişa şcolară nu mai are în sistemul actual de educaţie 
caracter de obligativitate, condiționare şi directionare a alegerilor elevilor, ci este acolo 
unde se completează, un suport în procesul de auto-cunoaştere şi management al 
informaţiilor în vederea luării de decizii responsabile şi justificate asupra carierei. 


Ce înseamnă o cunoaştere psiho-pedagogică eficientă? 


O Fişă şcolară de calitate este completată în urma unui proces de cunoaştere 
psiho-pedagogică organizat, sistematic şi permanent, colectându-se date referitoare la 
caracteristicile psihice ale persoanei investigate. Pentru a realiza o cunoaştere 

psiho-pedagogică obiectivă şi eficientă este necesară asigurarea caracterului ştiinţific al 
acestui proces (Ezechil; Lăzărescu Păişi, 2002). Acest lucru este posibil prin: 


e pregătirea în acest sens a cadrelor didactice şi profesorilor consilieri; 


e folosirea unor modalități multiple de cunoaştere (teste şi chestionare 
standardizate şi etalonate, documente şcolare etc.); 


e observarea comportamentului şi atitudinilor, studierea personalităţii 
subiectului în situaţii şi locuri variate: la ore, în pauze, în timpul unor 
activităţi extraşcolare, pe parcursul vizitelor la domiciliu etc.; 


e culegerea de informaţii de la părinţi sau tutori cu privire la anumite aspecte 
psiho-pedagogice ale copiilor sau elevilor; 


e identificarea factorilor individuali şi sociali care determină buna dezvoltare 
bio-psiho-socială, succesul în învăţare, adaptarea şcolară etc. ale subiecţilor; 


e colaborarea cu specialiştii de la Cabinetele de asistență psiho-pedagogică, 
care au dreptul de liberă practică în aplicarea testelor şi chestionarelor. 


Populaţia ţintă 


Fişa şcolară se poate completa pentru preşcolari, elevi, studenți, tineri absolvenţi, cu 
sprijinul: consilierilor şcolari, învăţătorilor, educatorilor, profesorilor, medicilor şcolari. 
Sunt culese informaţii de la subiectul în cauză, părinţi, rude, vecini, comunitate, asistenți 
sociali, grupul de prieteni, colegi, cadre didactice, manageri educationali şi personalul 
administrativ (laboranti, secretarul şcolii) cu care elevul intra în contact. 

Instituţiile educaționale (grădiniţe, şcoli generale, şcoli de artă şi meserii, licee teoretice, 
licee vocationale, grupuri şcolare, colegii, universităţi, şcoli de artă, alte instituţii publice 
şi private ofertante de educaţie şi formare) şi-au dezvoltat fişe proprii, cât mai 
personalizate la specificul acestora, dar fără a pierde din vedere elementele esenţiale, 
comune pentru majoritatea Fişelor şcolare, cum ar fi: date personale de identificare, 
contextul socio-economic al familiei, caracteristici fizice şi psihice, situaţia şcolară etc. 


Exemple, studii de caz, exerciţii 


Model personalizat de Fişă şcolară (completată pe un caz real) 


Date personale: Nume: I. Prenume: M-A; C.N.P.: 1900306XXXXXX; Data naşterii: 6 martie 
1990, Sibiu; Adresa: Str. XXXXX nr. XX, Sibiu. 

În prezent, elev in clasa a VII-a la Scoala Generală nr. XX, Sibiu. În clasele I-IV, elev al Scoala 
Generala nr. XX, Sibiu. 


Mediul familial: Provenienta: căsătorie. 


Tata: Nume: I. Prenume: M.; Vârsta: 44 ani, Sibiu. Studii: 12 clase; în prezent instalator. 


Mama: Nume: I. Prenume: D.; Vârsta: 40 ani, Sibiu. Studii: 12 clase şi cursuri de contabilitate. 


Fraţi / Surori: 

Nr. crt. Nume şi prenume Data naşterii şi locul Ocupaţie 

1. LR. 22.06.1987, Sibiu Elev in clasa a X-a 
2. IS. 14.04.1982, Sibiu Studentă în anul III 


Familia lărgită: bunica maternă, pensionară. 


Climat familial: favorabil procesului educativ-formativ. 


Condiţii de locuit: apartament aflat în proprietatea personală a părinţilor, compus din 3 camere 


plus dependinţe; apă curentă, încălzire cu gaz metan, curent electric; nivel ridicat de igienă. 


Venit familial / persoană: XXXX lei (bugetul total al familiei). Surse de completare a nevoilor 


familiale de la rudele din mediu rural. 


Starea de sănătate: foarte bună; a avut bolile specifice copilăriei; uşoare tulburări de limbaj - 


corectabile (dislalie-sigmatism), recomandări: logopedie. 


Rezultatele şcolare ale elevului: 


Nr. Clasa Media | Mat. | Lb. Ist. | Geo. | Fiz Lb. Lb. | Sport |Purtare 
crt. gen. an. Rom Engl | Franc 

1. | aV-a 8,96 9,03 | 7,55 10 10 10 10 10 10 10 

2. | aVI-a 9,02 9,26 | 7,60 10 9 10 10 10 10 10 

3 a VII-a 9,33 9,03 | 7,50 10 9 9 10 10 10 10 


Competiţii şcolare (olimpiade): matematică; istorie (faza judeţeană, locul IT); engleză. 


Date psihologice: 


Atenţie — stabilitate în concentrarea atenţiei, nivelul distributivitatii foarte bun. 


Memorie — nivel superior al rationamentului logico-matematic, volum mare al memoriei. 


Coeficientul de inteligență = 118 / Matrice Progresiva Raven — Standard. 


Creativitate — imaginativ, cu iniţiative personale. 


Limbaj — uşoară formă de dislalie—sigmatism — nedezadaptativ, corectabil prin logopedie. 


Temperament — domină combinaţia sangvin-flegmatic, extravertit, optimist, prudent. 


Caracter — bun coleg, disciplinat, ritm constant in invatare, organizat, lider asertiv. 


Aptitudini — cognitiv-intelective. 

Aptitudini speciale — limba engleza. 
Afectivitate — relativ echilibrat psiho-afectiv; uşoară labilitate emoţională. 


Caracterizare sintetică: 


Nivelul inteligenţei: foarte ridicat; I.Q.= 118. 

Aptitudini sau interese speciale: ştiinţele exacte şi limba engleză. 

Trăsături de caracter mai pregnante: modest, disciplinat, ambițios, organizat, lider. 
Particularităţi temperamentale dominante: optimist, vesel. 


Orientarea şcolară şi profesională: 


e dorinţa părinţilor: facultatea de medicină sau un domeniu apropiat; 


e aspirațiile elevului: matematică sau informatică (având în vedere aptitudinile sale 
pentru matematică şi limba engleză); 


e părerea profesorului: orice domeniu cu caracter ştiinţific. 


Ghidul Fişei şcolare / Fişei psiho-pedagogice (care însoţeşte obligatoriu orice model) 
recomandă pentru completare parcurgerea următorilor paşi în operarea cu datele despre 
elevi: colectarea; cuantificarea; sintetizarea şi interpretarea. 


Evaluarea metodei 


Solicitat să depună efortul de a completa un astfel de document, profesorul consilier îi va 
aprecia avantajele şi beneficiile pentru client (elev, student) prin: 


e caracterizarea sintetică oferită şi stabilirea unei prognoze, prin realizarea unei 
evaluări continue, formative şi predictive; 


e identificarea şi cunoaşterea rapidă şi eficientă a aspectelor esenţiale ale 
personalităţii elevilor, care îi pot genera dificultăți emoţionale, sociale, 
comportamentale sau de învăţare; 


e prevenirea inadaptarii, a insuccesului şcolar şi social; 


e alegerea celor mai bune strategii de abordare ale elevului (prin cunoaşterea 
punctelor sale tari, slabe, ale oportunităţilor şi obstacolelor, importante pentru 
asigurarea reuşitei şcolare şi sociale); 


e integrarea elevilor cu cerinţe speciale de educaţie (CES) în şcoli şi clase 
„normale”, după principiul şcolilor incluzive, prin diminuarea şi eliminarea 
discriminărilor; 


569 


e identificarea şi valorificarea unor aptitudini şi talente; 


e orientarea şcolar-profesională, a carierei elevilor. 


Dezavantaje: 


e uneori, Fişa şcolară este completată în mod formal şi neprofesionist, fiind 
considerată „o sarcină în plus”, în domeniul practicilor educaţionale; 


e solicită o pregătire psiho-pedagogică mai complexă, iar în contextul actual, 
specializare psihologică; 


e in anumite circumstanţe, o etichetă negativă asupra persoanei caracterizate, 
prin „estimarea evoluţiei viitoare” în funcție de rezultatele obţinute la 
anumite teste sau observaţiile realizate pe o perioadă de timp, poate constitui 
o sursă de neîncredere, afectând imaginea de sine a elevului. 

Prezentăm în anexe câteva Fişe şcolare / Fişe psiho-pedagogice (Holban, 1970; 
Mărgineanu-Dăscălescu-Muster, 1970; Cristea, 2002) reprezentative pentru evoluţia în 
timp a acestui instrument de consiliere şi orientare şcolar-profesională. 

Anexe: 


FISA SCOLARA 
(Holban, 1970, Institutul de Ştiinţe Pedagogice, Filiala Iasi) 


I. Date generale: 


II. Date asupra stării de sănătate: 

Antecedente ereditare şi condiţii de mediu nocive ....... 6. cece eee eee eee 
Antecedente personale - defecte fizice - deficienţe senzoriale... eee 
Stared generala a sănătății se! sis ete e ae aa, ia tea la i ad 
Menţiuni medicale cu importanţă pentru procesul de învățământ... nene 
III. Date asupra mediului familial: 


1. Familia (tabel sintetic) 


Numele Anul naşterii | Pregătirea Profesia / Venituri Observaţii 
şcolară Funcţia 


Tata 


Mama 


Copii 


2. Caracteristicile vieţii de familie .........cce eee eee eee aaa 
3. Gradul de integrare a elevului în familie ..........mce eee eee eee 
4. Atenţia acordată de părinţi formării copilului... eee eee 
5- Influente extra-farnilialeras 1.5.4 ca ocroti la dara tote a Tek op banda Sea Date at a iza Saal a 0705 ti 


6. Acţiuni ale şcolii în colaborare cu familia ..........c eee eee en 


IV. Date asupra scolaritatii: 


1. Situaţia şcolară 

Clasa / Sectia Reusita şcolară Rezultate la obiectele scolare 


Media anuala Rang elevi Media super. Media infer. 


2. Gradul de integrare a elevului în şcoală .......... 0. cece eee eee 
3. Roluri îndeplinite; ..ș cesta ate a a sali ar io nada iata au a 
4. Succese deosebite: si se cscs sasea pa seră cone ta na bag oala sd nula d ata sita pa tac 
5. Activitatea în cercurile de elevi... eee eee ee eee ea nare 
6. Preocupări.în-afâră ŞCOLI : e ice e da oră ot o ae E BIE BES d 
7. Factorii explicativi ai reuşitei sau nereusitei şcolare .........m eee en 


8. Recomandări pentru ameliorarea nivelului de pregătire şi educaţie ...............ccceeeeee es 


V. Date asupra structurii psihologice: 

1. Caracteristicile proceselor intelectuale ............cm eee eee eee ea 
2. Afectivitate - temperament - caracter .......n eee ea 

3. Aptitudini - interese - motivaţie... eee 


4. Aspecte în care este necesară intervenţia ......... eee eee nenea 


VI. Aprecieri sintetice: 


1. Biograma (prin apreciere în raport cu totalitatea elevilor): 


Caracteristici An şcolar 


Foarte slab Normal Foarte bun 


1 2 3 4 5 6 7 8 9 10 


Nivelul pregătirii: yo riae opta E a E 03 ai 3 id E E ey 


Nivelul dezvoltării mintale .......... 0. eee eee eee teats eee enataeeeneenas 


Mobilitatea gândiri -coce cecco coana eg coke ik cack even eds vee cd cas E basen dares Cad dania ee iti a 


IMCMON Ce ate scotea a seta ela aoleu aa aloe looses at Sai aa sabes oes metale 


Depririderea;de;a:mmunci ies se cai died tatea da alo aaa e ditai de dă abată i oaia a dag biata la 


Integrarea în familie +. oo ec cca ate ce tale aa aed o ca aa ta da oi ci a dea a aaa ta ate date eda ateu 

Iintegraréa In: $Coalaens is shcessins Sandee Sociedad măgari ala a ae aa sae tuted ens EOE 


Condititide pregatire sec. Sse atitea cata sede eo ale că ala iza dh oe uita aaa aaa ilie cts 


Starea deéisanatate ea sees ha e iata Gent oad ci apei dead Da ia Doe arată teacă 


2. Profil psiho-pedagogic (experimental): 


Data Testul Cota CENTILE 


10 | 20 | 25 | 30 | 40 | 50 | 60 | 70 | 75 | 80 | 90 | 100 


VII. Date referitoare la orientarea şcolară şi profesională: 

Aspităâţiilerelevului. 2 ei choco etd pet  ata a boa dearod dome shee OEE TEE 
Dorinitele familiei... sis i gfe ded Sa vod Giese sedis csv can ste dd ais wee pala ead evn dat eet 
Aprecierea profesorului diriginte ........ eee eee nana nee 


Acţiuni formative direcționate ....... me eee eee eee eee eee 


Această fişă a fost completată de către: .........< eee 


Nume şi prenume / Calitatea / Şcoala / Anul şcolar .........c eee eee 

FISA SCOLARA 
(Mărgineanu; Dăscălescu; Muster, 1970, Institutul de Ştiinţe Pedagogice, Filiala Cluj) 


I. SCOALA GENERALĂ / LICEUL: l... 


An / Liceu / Secţia Anul şcolar Şcoala (adresa) Diriginte Observaţii 
I. 
II. 
III. 
IV. 
II. DATE FAMILIALE: 
Profesiunea părinţilor: tata ........ eee MAMA scara geti ale pia dea i 


Familie normală (eventual: tatăl decedat, mama decedată / părinţi divortati / părinţi vitregi): 
Numărul copiilor .................65 elevul este al ........... ceea în ordinea naşterilor 


Atmosfera socială şi morală a familiei şi condiţiile de muncă ale elevului ...................... 


III. DATE MEDICALE: 


Boli cronice, predispozitii morbide, deficienţe fizice (care prejudiciază prin cronicitate sau urmări 
capacitatea de învăţare şi sunt contraindicatii pentru profesie) .................06 


IV. PROFILUL PSIHO-PEDAGOGIC: 


Nr.crt. | Aptitudini / Trăsături An JI I II IV 


Nivel | Psiho-sociograma evolutivă 
(Superior - Mediu superior - Mediu inferior - Inferior) 


1. Nivel intelectual 


2. Caracter 


3. Stabilitate emotivă 


4. Sănătate 


5. Condiţie economică şi socio- 
culturală 


6. Interes / vocaţie specială pentru 
obiectele: 


7. Lipsa de interes-vocatie pentru 
obiectele: 


8. Inteligența teoretică / practică 

V. SITUATIA SCOLARA: 


Media generală anuală / Ordinea clasificării din numărul total de elevi: ..............0.ceeee eee 
Materii cu cele mai bune rezultate (obiect, medie, clasificare): ...............c cece eee eee eco eee 


Materii cu cele mai slabe rezultate (obiect, medie, clasificare): ..............c.c cece cess eee eee 


VI. CERCURI DE SPECIALITATE ÎN CARE ACTIVEAZĂ ELEVUL: 


VII: CONCURSURI ŞCOLARE SI PREMII OBŢINUTE: 


VIII. RESPONSABILITĂȚI: 


IX. PREOCUPĂRI ŞI MANIFESTĂRI PREFERATE ÎN TIMPUL LIBER: 


X. PROFESIA DORITĂ: de elev ............... lepadat apa MAMĂ noianu 


XI. CARACTERIZARI-RECOMANDARI (data, consemnare, semnătura profesorului) 

FISA SCOLARA 
(Cristea, 2002) 


Informatii generale despre elev: 
Nume şi prenume: Data şi locul naşterii: 


Date despre familie (ocupaţia părinților, loc de muncă, fraţi, surori / situaţia lor socială, 
condiţii materiale / de locuit, venit etc.): 


Mediul socio-educational / în familie, cămin, gazdă etc. (condiţii de studiu; atitudinea familiei 
fata de scoala; rolul familiei / altor factori în îndrumarea pedagogică a elevului): 


Rezultatele obţinute de elev în activitatea şcolară şi extrascolara: 


Studiul longitudinal privind rezultatele la învăţătură (anul şcolar / disciplina de învăţământ / 
media trimestrială / anuală / graficul progresului sau regresului şcolar): 


Succese deosebite în activitatea şcolară şi extrascolara: 

Probleme în activitatea didactică şi în integrarea socială (în scoala, familie, comunitate etc. ): 
Dezvoltarea fizică şi starea sănătăţii elevului: 

Antecedente de natură medicală (boli, traume, situaţii deosebite): 

Deficiențe fizice, fiziologice, senzoriale (văz, auz etc.): 

Probleme de sănătate apărute pe parcursul anului / treptei şcolare: 


Recomandări medicale importante pentru perfecţionarea activităţii elevului în mediul şcolar 
(prin valorificarea fişei medicale a elevului, în colaborare cu medicul şcolar şi familia): 


Caracterizarea psiho-pedagogică a elevului (longitudinal-transversală: anuală, finală): 
Spiritul de observaţie (percepţia perfecționată la un nivel superior): 

Atenţia (concentrare, volum, stabilitate, mobilitate, distribuţie): 

Deprinderi (eficienţă, rapiditate, grad de integrare în învăţare, muncă productivă, creaţie): 
Motivația: 


pentru învățare: grad de interiorizare a motivului învățării: învață de teamă sau pentru 
a fi răsplătit, pentru notă, pentru auto-realizarea personalității; 


ierarhia intereselor: de cunoaştere / științifică, artistică, socio-umană; cu caracter 
aplicativ / tehnologic; industrial, agricol, social-politic, managerial etc. 


Afectivitatea (tendința spre echilibru-dezechilibru afectiv): 

Memoria logică-mecanică, rapida-lenta: 


Gândirea: calitatea operaţiilor fundamentale: analiză-sinteză-abstractizare-generalizare- 
comparatie-concretizare logică, rațională; calitatea operaţiilor instrumentale: algoritmice- 
euristice, calitatea procesului de formare şi de valorificare a produselor informaţionale 
fundamentale: noţiuni, judecăţi, raționamente, principii, legi, paradigme, calitatea tipului de 
structuri informational-operationale angajate: raționamente inductive-deductive-analogice; 
convergente-divergente: 


Inteligența generală, confirmată prin: capacitatea de sesizare şi rezolvare a problemelor şi a 
situaţiilor problematice: 


Inteligența verbală, confirmată prin: calităţile limbajului oral şi scris exprimate la nivelul 
următorilor indicatori: 


capacitatea de sesizare rapidă a sensului cuvintelor, propozitiilor, frazelor, de natura 
ştiinţifică, artistică, filozofică, tehnologică etc.: 


capacitatea de exprimare verbală fluidă, în diferite situaţii cu grad ridicat de solicitare 
şi de complexitate: 


Trăsături temperamentale ale personalității / exprimate la nivelul bazei sale 
dinamico-energetice: introvertit-extravertit-combinat;  stabil-instabil-combinat; sangvin- 
coleric-flegmatic-melancolic: 


Trăsături aptitudinale ale personalității / exprimate la nivelul eficienței activităţii sale, în 
termen de proces şi de produs: aptitudini generale / aplicabile în toate domeniile, la toate 
disciplinele şcolare; aptitudini speciale / pentru anumite domenii, discipline şcolare etc.: 


Trăsături caracteriale ale personalităţii / exprimate la nivelul raporturilor cu lumea şi cu sine: 


atitudinea fata de familie, şcoală, comunitate; atitudinea fata de activitatea de 
învăţare, munca productivă, creaţie, atitudinea fata de sine / tendințe de 
supraapreciere-subapreciere-apreciere echilibrată: 


gradul de dirijare voluntară a conduitei (în şcoală, familie, comunitate, societate etc. ): 


modalitatea de structurare funcţională a atitudinii caracteriale / pondere cognitivă, 
pondere afectiv-motivationala, pondere volitiva: 


orientarea şcolar-profesională şi socială exprimată la sfârşitul treptei de educaţie prin: 


caracterizarea psihologică finală cu valoare de recomandare pentru viitor sau/şi de 
activitate socială (cu accent pe trăsăturile generale şi speciale pozitive): 


definitivarea deciziei de orientare şcolară, profesională şi socială pe baza stabilirii 
unei corelaţii între : opţiunile elevului şi ale familiei (exprimate anual) — 
motivațiile elevilor pentru anumite discipline şcolare şi domenii de activitate, 
rezultatele obţinute de elevi pe parcursul treptei de învățământ, în activitatea 
şcolară şi extraşcolară, recomandările profesorului diriginte, profesorilor clasei, 
altor „actori” ai educaţiei elevului: 

Scenariul 


Luminita TASICA 


Institutul de Stiinte ale Educatiei, Bucuresti 


Istoric 


Originile scenariului se regăsesc inca din antichitate şi evoluţia acestuia a însoţit istoria 
domeniilor de activitate corespunzătoare fiecărei categorii de scenarii. 


Astfel, scenariul dramatic, considerat părintele tuturor celorlalte tipuri de scenarii 
dezvoltate ulterior (strategic, previzional, socio-economic, managerial, educațional, 
simulativ, terapeutic etc.) este legat de începuturile artei scenice, in special de 
manifestările teatrale timpurii. De la rudimentele scrise ale ceremoniilor populațiilor 
preistorice până la scenaristica actuală, tehnica scenariului se dezvoltă şi este 
impulsionată de fenomenul de teatru care corespunde perioadelor de dezvoltare a 
societăţii: teatrul antic, teatrul medieval, renascentist, clasic, modern, realist / suprarealist 
şi actual. Scenariul devine cu adevărat indispensabil artei spectacolului abia la începutul 
secolului al XX-lea, o dată cu apariţia cinematografului, când scrierea scenariului devine 
obligatoriu o artă (scenaristica) insotitoare a celorlalte componente ale cinematografiei: 
regia, actoria, compoziţia muzicală, sunetul, scenografia etc. 


De-a lungul secolului trecut, arta cinematografică (multilaterală şi complexă), se 
transformă treptat într-o adevărată industrie datorită evoluţiei tehnologice şi scenaristica 
se impune ca un domeniu de sine stătător. Astăzi se recunoaşte în mod unanim că 
elaborarea unui scenariu este o artă care necesită nu numai talent, ci şi o pregătire de 
specialitate de nivel super ior. De multe ori, valoarea unui scenariu determină, alături de 
regie şi jocul actorilor, succesul artistic al unui film. 

Influenţa tehnicii scenariului s-a extins treptat şi asupra altor domenii, care au preluat-o şi 
au adaptat-o cu succes: cultura (muzica, pictura, literatura, jurnalismul, radiodifuziunea, 
relaţiile publice, televiziunea etc.), medicina (psihoterapiile) şi educaţia. 


Arta militară a dezvoltat în timp scenarii tactice şi strategice specifice. Istoria artei 
militare reţine ca modele de succes scenarii de luptă devenite celebre încă din perioada 
antică: bătălia de la Gaugamela (334 î.e.n.), unde Alexandru cel Mare (pe care multi il 
consideră cel mai mare strateg al tuturor timpurilor, urmat de Napoleon, cu al său faimos 
Austerlitz, 1805) l-a învins pe Darius III cu o armată de zece ori mai mică, bătălia de la 
Marathon (490 î.e.n.), Thermopile (480 î.e.n.), Vaslui (1475), Călugăreni (1595), 
câştigate de armate aflate în inferioritate numerică, pe baza pregătirii luptei după scenarii 
strategice şi tactice inedite ale unor comandanţi geniali. 


O altă categorie de scenarii preluate şi adaptate de managementul educaţional sau al 
carierei sunt cele previzionale / predictive folosite în prognozele socio-economice, 
financiare, în geopolitică, demografie şi meteorologie. 


Deşi au preocupat omenirea încă din perioada antică (în acest sens, celebrul oracol de la 
Delphi oferea consultantilor astfel de „scenarii” pentru evenimente importante, războaie 
şi călătorii), scenariile previzionale captează atenţia oamenilor de ştiinţă începând cu anii 
"50 ai secolului trecut, devenind obiect de studiu al viitorologiei, ştiinţă a viitorului 
(futurology, lansată de Flechtheim în 1943). 


”În epoca actuală, interdependenta proceselor constitutive ale societăţilor şi globalizarea 
relaţiilor economice, sociale, militare au condus la apariţia unui câmp distinct de 
investigaţie în forma „viitorologiei” (Dicţionar de sociologie, 1993). 


Din anii ’80, când carierologia debutează ca "ştiinţă a dezvoltării potenţialului uman de-a 
lungul carierei”, scenariile strategice şi previzionale sunt studiate şi aplicate intens şi în 
domeniul consilierii carierei. 


Fundamente teoretice 


Etimologic, familia de cuvinte analizată (scenariu, scenaristică, a scenariza) are la bază 
rădăcina latină scaena, ae, căreia i se atribuie sensuri multiple, în funcţie de context: 
scenă, teatru, spectacol, fast, intrigă, înscenare, şcoală de retorică, sugerând tot atâtea 


Sintetic, scenariul (fr. scenario, it. scenario) este un concept care denumeşte: 

e textul succint al unei piese, film, acţiuni etc., conţinând de obicei şi diferite 
indicaţii tehnice, de regie şi scenografie. Scenariul îşi propune să răspundă şi 
exigenţelor lecturii. Cel radiofonic reprezintă adaptarea unui text literar (mai 
ales piesa de teatru) la cerinţele radiofoniei (Gutanu, 1999); 

e acțiunea, procesul sau evenimentele puse în scenă; 


e un proces care se desfăşoară după un plan prestabilit. Este sensul figurativ, 
prin extindere. (http://dexonline.ro). 


Derivatul verbal ”a scenariza” înseamnă a transpune un text, o întâmplare sau un 
eveniment într-un scenariu (DEX, 1988), iar ”scenaristica” a devenit "arta scrierii de 
scenarii.” (http://dexonline.ro). 


Pentru artele dramatice, aşadar, scenariul acoperă atât baza scriptică a manifestărilor 
scenice, cât şi pe acestea în sine, sub aspect procesual. Sensurile au fost preluate şi 
generalizate ca atare de numeroase domenii, scenariul evocând astăzi în limbajul uzual 
atât partea scrisă, cât şi ”filmul” acţiunii, în derularea ei temporală. 


Consilierea preia aceste sensuri prin filieră educaţională, atunci când apelează la scenarii 
în dramatizări, jocuri de rol, simulări, dezbateri şi expuneri cu oponent. 


Treptat, noțiunea în discuţie s-a îmbogăţit cu noi valenţe, dobândite în urma adaptării 
scenariului dramatic tradițional la împrejurările specifice altor domenii. Ne referim la 
strategia militară, care conferă scenariului (strategic) o perspectivă spaţială şi temporală, 
profunzime, planificare şi capacitate de predictie. Pentru arta militară, ca şi pentru 
managementul strategic, scenariul depăşeşte sensul de simplu text pentru un act dramatic, 
fiind o metodă euristică de planificare strategică şi de previziune intuitivă care 
"exploatează capacitatea conducătorilor de a formula viziuni ample şi complexe ca 
rezultat al unor informaţii şi cunoştinţe de mare întindere şi profunzime în legătură cu 
fenomenul, procesul, acţiunea sau activitatea ce face obiectul previziunii” 
(www .actrus.ro/biblioteca/ cursuri/ management/habian/a3 1.pdf). 


Pentru a rezista concurenţei, marketingul ridică scenariul la rang de “studiu sistematic 
care încearcă să determine evoluţia probabilă a pieţei, proces care ar putea influența 
industria dominantă sau pattern-urile pieţei, dezvoltarea de scenarii permite unei 
companii să-şi adapteze strategiile astfel încât riscurile determinate de transformările 
majore ale pieţei să fie minimizate” (Lorenzo, 1993). 


Prognoza socială şi managementul sunt cele mai noi domenii care au adoptat tehnica 
scenariilor şi au inclus-o în sistemul lor metodologic curent. Scenariile ca instrumente de 
prognoză analizează "evoluţia unui sistem complex, plecând de la tendinţele şi 
conditionarile prezente ale sistemului ca şi de la suma acţiunilor mediului extern asupra 
acestuia” (Dicţionar de sociologie, 1993). 


Ca activitate managerială, metoda scenariului constă în descrierea detaliată a unei situaţii 
ipotetice, căutându-se, apoi, o strategie de soluţionare (Joița, 2000). 


În elaborarea strategiilor de anvergură, prognozele (sociale, geopolitice, economice), arta 
militară şi managementul (strategic) utilizează sistematic şi simultan un continuu de 
metode (extrapolarea, euristica, arborii de pertinenta, stimularea creativităţii experților) în 
care scenariul este de neînlocuit. Din această perspectivă, se accentuează aspectul 
ştiinţific, prospectiv, euristic şi creativ al scenariului. 

In urma acestei analize terminologice şi de conţinut, concluzionam că scenariul: 


e este o noţiune complexă care desemnează o activitate multivalentă, 
multifuncţională, flexibilă în raport cu domeniul (artistic / ştiinţific sau 
teoretic / practic) pe care-l serveşte; 


e a evoluat odată cu marile perioade istorice şi poate fi astăzi clasificat dupa 
criteriul temporal (transversal / longitudinal sau trecut, prezent, viitor), 
valoric (cantitativ / calitativ), tematic (artistic, militar, economic, politic, 
demografic, educational, cultural, meteorologic etc.); 


e apare ca fiind o metodă, o tehnică, un instrument, un studiu, o “armă”, o 
strategie, o operaţie, un text, un proces, un plan (conştient sau subconștient), 
un proiect, o simulare, o problemă, o soluţie etc., în funcţie de aria de 
utilizare; 


e ocupă un teren mereu mai extins în câmpul de cercetare al multor ştiinţe cu 
forţă de predictie, devenind indispensabil în prognoza viitorului; 


e în procesul educaţional (ca scenariu didactic) devine cu certitudine un 
element strategic” de orientare a resurselor umane; 


e în consilierea carierei, poate fi multiplu valorizat, adaptând creativ toate 
formele sale. 


Prezentarea metodei 


Clientul apelează la ajutorul consilierului în cele mai variate probleme de viata şi speră să 
afle căi cât mai plauzibile de rezolvare a problemelor sale. 


x» 


De aceea, practicianul trebuie să ”recompună” pentru clientul său situaţia particulară, 
segment cu segment, scenă cu scenă, pentru a-l abilita pe acesta să "intre în rol” şi sa 
descopere alternativele rezolutive ale situaţiei sale. Aceasta este şi finalitatea simulărilor 
în orice domeniu, nu numai în consiliere. Fie că se face cu mijloacele artei dramatice, prin 
activitate ludică sau pe simulatoare (sisteme tehnice autentice sau electronice) simularea 
are nevoie de un scenariu pregătit anterior, de obicei în formă scrisă. 


Scenariile simulative reproduc sau imită acţiunea / modelul real în scopul învăţării, 
respectând principiile sale funcţionale şi structurale. Clientul aflat în postura de actor 
traversează experienţa propriului rol, explorează variante, descoperă soluţii prin deducție, 
intră în relaţii, ia decizii şi rezolvă conflicte. Un model de scenariu simulativ ar fi cel 
pentru o aplicaţie ocupationala, şi anume desfăşurarea unui proces în instanţă, pentru 
studenţii în drept (vezi articolul: Simularea). 

Scenariul de viaţă este un concept-cheie in analiza tranzactionala, definită ca ”o teorie 
explicativă a personalităţii şi un sistem psihoterapeutic dedicat creşterii şi schimbării 
personale” (www.mindmaster.ro/AnalizaTranzactionala/tabid/70/Default.aspx). 


O definiţie scurtă şi comprehensivă a "scenariului de viata” ar fi: "un plan de viata 
inconştient, apărut în copilărie, întărit de părinţi, justificat de evenimente ulterioare şi 
culminând cu un pattern distructiv pentru viata ulterioară a adultului” (Nuță, 2000). 


Sunt cazuri când clienţii (mai ales elevii) trăiesc situaţii conflictuale specifice vârstei, cu 
mare răsunet afectiv şi consecinţe negative asupra rezultatelor şcolare. În spaţiul şcolar, 
când există o echipă adecvată de specialişti (mai ales medici, psihologi şi/sau 
psihoterapeuti) se recurge, de obicei, la psihodrama / sociodramă, în scopuri terapeutice, 
mizându-se pe efectul de catharsis. Direct legat de consilierea psihologică este demn de 
reținut la această vârstă aspectul "demontării scenariului de viata prin antidot” (Nuță, 
2000), care impune asistenţa sau intervenţia psihoterapeutică. 


x”? 


Acest aspect al ’scenariului de viata” trebuie "anihilat, demontat” de psihoterapeut prin 
conştientizare şi înlocuit cu un ”antidot” benefic pentru acţiunile următoare ale clientului 
care va adopta un alt scenariu de viaţă, care este mai constructiv. 


Scenariile strategice caută să elimine hazardul, fundamentându-se pe: 


e experiența anterioară în conducere, clădită pe "lecţiile învăţate” ale trecutului 
şi pe un exercițiu managerial îndelungat; 


e factori determinanti ce au ponderi notabile asupra acţiunilor viitoare; 


e legi obiective, principii, reguli, metode şi procedee, sisteme normative, în 
temeiul cărora acţiunile viitoare se pot desfăşura în diferite moduri; 


e metode ştiinţifice de fundamentare şi verificare a ipotezelor şi alternativelor, 
pe toată durata pregătirii şi elaborării lor. 


Adolescentii şi tinerii întâmpină în mod obişnuit dificultăţi în procesul de luare a deciziei 
la momentele de răscruce ale carierei lor (la sfârşitul unei etape de învăţământ sau în 
momentul angajării, la schimbarea unui loc de muncă etc.). În asemenea situaţii apare 
necesitatea analizei premiselor (SWOT) şi a elaborării unor scenarii strategice sau 
previzionale de tip: SO, WO, ST, WI (vezi articolul: Analiza SWOT). 


Acest gen de scenarii sunt preluate din domeniul militar, fiind considerate metode 
calitative şi „se folosesc pentru prognoze în următoarele situaţii: 


e lipsa datelor statistice asupra evoluţiei unor fenomene sau procese; 
e insuficientă siguranță asupra valabilitatii datelor din trecut atunci când 


acestea există; 

e nesiguranţă cu privire la transpunerea în viitor a tendintei rezultate din datele 
statistice din trecut” (Joița, 2000). 


Previziunea, ca o cale de a cunoaşte viitorul, definită drept un instrument al predictiei, 
este de natură intuitivă şi are caracter euristic (gr.: "heuriskein” înseamnă ”a găsi”). 


Sub aspect practic, specific şi metodei scenariilor, euristica acţionează ca: 


e o clasă de metode şi reguli care dirijează subiectul (în cazul nostru 
analistul-planificator şi decidentul) spre cea mai compatibilă rezolvare, în 
raport cu situaţia dată şi cea mai economică soluţie de realizare a obiectivelor 
propuse; 


e o cale de rezolvare a problemelor complexe, fără a le simplifica. 
(www.actrus.ro/biblioteca/cursuri/management/stanciutele/a2.pdf). 


Din perspectiva temporala, scenariile pot fi longitudinale sau transversale. 


Scenariile longitudinale descriu dezvoltarea fenomenului, de la momentul prezent catre 
viitor. Ele încearcă să surprindă imaginea dinamică (filmul) desfăşurării posibile a 
acţiunii, traseele evolutive, nodurile de ramificare a şanselor, aşteptările (efectele 
scontate). Acestea au o structură arborescentă, redând alternativele posibile ce conduc la 
rezolvarea situaţiei analizate. 


Scenariile transversale surprind modul în care se prezintă realitățile la un anumit 
moment (de ex.: analizând transversal o situație comună la anumite categorii de populaţii 
sau la sfârşitul diferitelor stadii de dezvoltare a fenomenelor sau proceselor). Ele redau 
imaginea statică (fotografia) a fenomenului sau procesului în momentul cheie al evoluţiei. 
Acestea sunt reprezentate sub formă de structuri spaţiale. 


Etapele construirii unui scenariu 


In elaborarea oricărui scenariu se disting câteva etape standard. In interiorul fiecărei 
etape, paşii se diversifică în funcţie de tipul şi complexitatea scenariului ce urmează a fi 
conceput. 


Prima etapă: Conturarea morfologiei sistemului (prin cunoaşterea limitelor ca şi a 
influențelor mediului extern). Orice scenariu porneşte de la starea actuală a sistemului (to) 
şi îşi fixează pentru analiză un anumit interval de timp (tn). Pentru investigarea 
transformărilor în această perioadă se poate opta pentru mai multe tipuri de scenarii 
(normative, exploratorii, tendentiale, contrastante etc.). De asemenea, este de dorit să se 
enunte dezirabilitatea stării actuale a sistemului ca opţiunea valorică aleasă pentru a defini 
evoluţia sa până în momentul ta. 


Etapa a doua: Definirea variabilelor endogene şi exogene care influenţează dinamica 
sistemului analizat. 

Etapa a treia: Elaborarea premiselor modelului analizei pe baza ipotezelor prin care se 
pot defini caile de atingere a unor stari viitoare ale sistemului, exprimate in termeni de 
judecăţi de valoare privind dezirabilitatea şi principii normative. 


Etapa a patra: Elaborarea modelului propriu-zis al evoluţiei în timp a sistemului. În 
construcția modelului pot să apară unele restricţii ce ţin de validitatea formală a relaţiilor 
dintre componente, recursivitatea acestora, evitarea erorilor diferitelor aproximări 
(trenduri fenomenologice sau extrapolări). 


Ultima etapă: Continuarea activităţii de redactare a scenariului, după tipul care s-a ales în 
prealabil şi pe perioada concepută inițial (Dicţionar de sociologie, 1993). 


Etapele menţionate sunt specifice scenariilor previzionale. Dacă ”aglutinăm” mai multe 
modele de elaborare prin proceduri scenaristice, vom obţine un pattern de construcţie mai 
detaliat care s-a dovedit funcțional şi în cadrul serviciilor de consilierea carierei; aceasta 
va avea în vedere: 


1. Definirea subiectului (evenimentului sau acţiunii) ce urmează a fi scenarizat. 
Stabilirea duratei şi scopului scenariului. 

Identificarea actorilor principali. 

Identificarea tendinţelor şi factorilor care interacționează. 

Descoperirea aspectelor greu previzibile. 

Selectarea şi gruparea acelor forte şi actori care se află în opoziţie. 
Identificarea rezultatelor plauzibile extreme (pozitive şi negative). 


Proiectarea scenariilor posibile. 


O AD Me pm ON 


Elaborarea scrisă a scenariilor alternative. 


= 
D 


. Evaluarea scenariilor. 


= 
= 


. Identificarea nevoilor suplimentare de investigare. 


= 
N 


. Depistarea unor tehnici de cuantificare şi selectare a scenariului decisiv dintre 
mai multe variante posibile. 


Structura şi conţinutul unui scenariu 


Orice scenariu redă momentele logice ale desfăşurării unei acţiuni (începutul, mijlocul şi 
sfârşitul sau pregătirea, intriga şi deznodământul) şi va fi structurat în trei acte (deşi pot 
exista şi structuri atipice): 


Actul I 
e Starea inițială şi pregătirea 


e Tema şi problema de rezolvat 

e Apariția unei oportunități 

e Alegerea căii de rezolvare 

e Provocarea majoră sau schimbarea de planuri 
Actul II 

e Progresul 

e Scena simbolică 

e Momentul de răscruce 

e  Deliberarea 

e Decizia 

e Complicatii 

e Momentul renunţării — o nouă şansă 
Actul III 

e Încercarea finală 

e Punctul culminant 

e Deznodământul 


e Sfârşit 


Populația țintă 


Scenariile pot fi dezvoltate cu clienții de orice vârstă. Pentru ca efectul lor formator să 
aibă maxim de impact, acestea trebuie alese diferențiat, corespunzător vârstei si situației 
particulare a fiecărui client: cele simulative si transversale sunt folosite cu frecvență mai 
mare la ciclul gimnazial si vocational, iar cele longitudinale, strategice şi previzionale, 
fiind complexe şi laborioase sunt elaborate pentru sfârşit de ciclu (liceal sau universitar) 
şi începutul angajării sau în situații deosebite din viața clientului (mai ales adult). 


Exercitii, studii de caz, exemple 


Ca exemplu, oferim scenarizarea unei situații des întâlnite: prezentarea candidatului la un 
interviu in vederea angajării la o firma de consultanță juridică. Modelul ales combina 

aspectele scenariului dramatic simulativ, transversal, cu elemente de strategie SO 
(Strengths — Opportunities) şi în final, cu oferte previzionale. 


Întrebările şi răspunsurile actorilor au fost selectate dintr-o serie de interviuri reale şi sunt 
considerate tipice” şi “ideale” pentru obţinerea postului dorit. Întrebările capcană (1-3, 
7-8, 9-10) se verifică reciproc (grila de sinceritate) iar momentele-cheie (decisive pentru 
angajarea candidatului pe post) sunt răspunsurile oferite la întrebările 8, 11, 14, 16, 18. 


Durata de 41-61 minute a acestui interviu o depăşeşte pe cea reală (a cărui durată este de 
aproximativ 30 minute) din cauza numărului mare de întrebări, din care intervievatorul 
selectează pe cele mai semnificative. 


Acte / Timp Întrebări interviu / Răspunsuri Recomandări 
Momente (min.) tactice / Sugestii 
operaţionale 
Pregătirea 1. De ce doriţi să vă schimbaţi locul de munca? 

1-2 | Consultanţa juridică este domeniul în care am vrut | Punctualitate. 
să lucrez încă din timpul facultăţii. Am renunţat la Tinuta 
vechiul loc de munca deoarece, desi salariul era impecabila. 
bun, nu aveam posibilitati de afirmare. Firma la Conduita 
care am lucrat nu era foarte mare si nu aveam civilizata. 
perspective de a ma perfectiona. Respectarea 

etichetei. 
Locul si 1 2. Cum ati aflat despre intentia noastra de a angaja 
împrejurările un om pe postul de ...? 
acţiunii 

1-2 | Accesez periodic site-ul dvs. pentru noutățile şi Motivatie 
documentaţia pe care o puneţi la dispoziția profesională. 
clienților. De altfel, am citit şi anunţul apărut în Interes pentru 
publicaţia ... domeniu. 

Întrebarea 1 3. De ce ati dori să fiţi angajat la noi? 
principala 

1-2 | Am ales firma dvs. pentru că este cea mai serioasă, | Cunoaşterea 
ținând cont de clienţii pe care îi aveţi şi de faptul detaliată a 
că, aşa cum reiese din anunțul dvs., angajați numai | activităţii firmei 
jurişti cu performanţe deosebite. şi a celor rivale. 

Tema 4. Cum aţi ales profesia pe care o aveţi? 

1-2 | Am fost atras de domeniu din copilărie. Am Sinceritate. 
beneficiat şi de experienţa profesională a Răspuns concis 
părinților, această profesie fiind o tradiţie în şi direct. 
familie. 

Oportunitatea | 1 5. Ați mai prestat o astfel de profesie sau una Experienta in 
inrudita cu ea? profesie. 

1-2 | Da, la vechiul loc de muncă, aşa cum am menţionat | Familiarizare cu 


in CV, am lucrat ca jurist asistent timp de 6 luni. 


instrumentele de 
lucru. 

Alegerea căii 1 6. Daca v-ati putea intoarce in timp, ati alege Fermitate. 
de rezolvare aceeasi profesie? Daca da, de ce? 

1-2 | Cu siguranţă, pentru că mă pasionează Argumentare. 
soluționarea spezelor şi asistența clienţilor. 

Provocarea 1 7. Care sunt aspectele pe care le apreciati in 
majora activitatea dvs.? 

1-2 Loialitatea, corectitudinea, respectarea Precizie, 
deontologiei profesionale si, de ce nu, organizare, 
recunoasterea meritelor personale. onestitate. 

Provocarea 1 8. Care consideraţi că sunt calitățile individuale 
majoră necesare desfăşurării acestei activităţi? 

1-2 | Organizarea, respectarea strictă a legislaţiei, Încredere în sine. 
capacitatea de convingere. Am observat că Enumerarea 
persoanele care solicită consultanţă doresc un calităţilor 
răspuns rapid şi complet. Acest lucru mă personale cerute 
avantajează, întrucât sunt o persoană dinamică şi de profesie. 
meticuloasă. 

Provocarea 1 9. Care consideraţi că sunt punctele dv. forte? 
majora 

1-2 | Pot să învăţ foarte repede, acest lucru il pot dovedi | Atu-uri 
imediat si, asa cum se vede si din CV-ul meu, notele | prezentate in 
şi proiectele realizate in timpul facultăţii arată momentul 
abilitățile mele pentru acest domeniu. interviului. 

Răsturnare de | 1 10. Care sunt aspectele dificile ale profesiei dvs? 
situatie 

1-2 | Necesitatea de a te menţine permanent informat, Realism. 
lucrul cu clienți dificili, stresul emotional. Discernământ. 

Punct de 1 11. Care consideraţi că sunt punctele dvs. slabe? 
răscruce 

1-2 | Sunt uneori prea nerabdator să fac ceva şi nu-mi Transparenţă. 
place să depind de alţii. Dar dacă lucrez într-o Posibilităţi de 
echipă de profesionişti, acest “defect” nu se dezvoltare şi 
manifestă. corectare. 

Progres 1 12. Cum s-a desfasurat pana acum o zi obisnuita de 
Scop general lucru in alte locuri unde ati lucrat? 

1-2 | Am avut, de obicei, un program de lucru de 8 ore Disciplină şi 
cu pauză de prânz. Acordam consultaţii clienţilor, eficienţă, 
dar, mai ales, ajutam la pregătirea dosarelor program de 
pentru maestrul avocat sau patronul de cabinet. activitate regulat. 

Schema 1 13. Vorbiti-mi, va rog, de una din realizarile dvs. 
simbolica 
1-2 | În primul rând, m-am informat asupra legislaţiei pe | Realizări care 


problemele pentru care clientul solicită 
consultanta. Un argument ar fi şi notele mari din 
facultate la materiile aflate în conexiune directă cu 
acest domeniu. În plus, mi-am achiziționat un 
software care conţine ultimele noutăţi legislative 
din acest an. 


pot fi dovedite. 
Enumerarea lor 
fără ostentatie, să 
reflecte siguranță 
şi capacitate de 
auto-valorizare. 

Moment 1 14. Ati mai întocmit până acum dosare de iniţiere a 
crucial, fara unei afaceri? 
intoarcere 

1-2 | Da, am fost de multe ori solicitat să pregătesc astfel | Experienta in 

de documentatii pentru activităţi antreprenoriale. activitățile firmei 
angajatorului. 
Piedica majoră | 1 15. Sunteţi capabil să lucraţi în condiţii de stres? 

1-2 | Capacitatea de concentrare şi toleranța la frustrare | Echilibru 
pe care le-am exersat mă ajută să rezist într-un emoțional. 
mediu stresant. 

Complicatii 1 16. Ce înseamnă pentru dvs. banii? 
Provocare mai 
mare 
1-2 | Un mijloc pentru a fi recompensat pentru munca Luciditate. 
depusă şi asigurarea unui standard de viata decent. 
Încercarea 1 17. Ce puteti oferi firmei noastre? 
finala 
1-2 | Profesionalism si fidelitate. Confidentialitate. 
Punct 1 18. Doriţi să vă perfectionati continuu în profesie? 
culminant 

1-2 | Da, încerc să fiu la curent cu actualizarea Oportunităţi. 
legislaţiei. Am început să cunosc şi anumite Initiativa. 
reglementari de drept international, deoarece am 
lucrat cu clienţi străini care aveau afaceri in 
România. 

Deznodământ | 1 19. Care sunt asteptarile dvs. legate de viitor? 

1-2 | Pentru moment, doresc să promovez în carieră şi Dorinţă de 

să-mi întemeiez o familie. afirmare. 
Rezoluţia 1 20. Doriţi să ştiţi ceva anume despre postul pentru 
care candidaţi sau despre firma noastră? 

1-2 | Da, as vrea să ştiu dacă oferiţi programe de Seriozitate. 
formare specializate pentru angajaţii dvs. Eu sunt Responsabilitate. 
interesat să mă specializez în legislaţia 
internaţională pe probleme de mediu. 

Speranţa unui | 1 Avem astfel de cursuri. Chiar ne bucură dorinţa 
nou început dvs., întrucât anul trecut puţini s-au înscris la acest 
curs, deşi domeniul este de viitor. 


Evaluarea metodei 


„Un film (act scenic) bine scenarizat şi regizat are un succes garantat”, este un motto în 
lumea cineastilor, pe care strategia militară l-ar putea transforma, decretand că "un război 
corect scenarizat este strategic câştigat”. Ca plan strategic al luptei, scenariul este considerat 
"arma secretă a învingătorului” - Alexandru Macedon, "une vision de marechal” - Napoleon sau 

"perla coroanei actorului” - Lawrence Olivier (www.actrus.ro/biblioteca/cursuri/management/ 
stanciutele/index.html). 


Într-adevăr, scenariul este situat în topul ierarhiei instrumentelor folosite de artele şi 
ştiinţele strategice mai vechi şi mai noi, care se ambitioneaza să prefigureze viitorul. 


Prin rolul său, tehnica scenariului face parte dintre metodele complexe, ”cu greutate” 
pentru strategie şi prognoză. În procesul aplicării, scenariul este precedat de tehnicile de 
analiză de nevoi (SWOT, PEST), urmat de manifestările scenice (simulare, dramatizare, 
joc de rol etc.) şi strategic-operationale. 


Legătura dintre aceste trei categorii de metode este indisolubilă şi de condiționare 
reciprocă. Lanţul cauză-efect în această triadă se menţine şi în evaluarea lor, avantajele / 
dezavantajele fiind preluate de la una la celelalte. 


Avantaje: 
e previne eşecul, reduce riscurile şi hazardul evenimentelor viitoare; 


e oferă o imagine de ansamblu (panoramică) a desfăşurării evenimentelor, 
orientând către rezolvarea problemei clientului; 


e anticipează reuşita vocationala prin exersarea rolului ocupational; 

e dezvoltă imaginaţia creatoare şi capacitatea de analiză şi sinteză; 

e exersează mecanismele gândirii euristice şi strategice; 

e dezvoltă intuiţia, capacitatea de decizie, predictie şi rezolvare a conflictelor; 

e cultivă aptitudinile artistice, echilibrul afectiv şi disciplinează voinţa; 

e  socializează, corectează tulburările de comportament şi tensiunile emoţionale; 
e dezvoltă capacitățile manageriale şi de orientare spatio-temporala; 


e ajută pe consilier să estimeze realist şansele sau punctele vulnerabile ale 
clientului. 


Dezavantaje: 
e necesita timp îndelungat pentru documentare şi elaborare; 
e solicită experienţa anterioară şi capacitățile manageriale ale consilierului; 


e amplifică stresul şi teama de eşec prin caracterul său anticipativ, mai ales in 
cazul clienţilor emotivi; 


e reclamă asistenţă (psiho)terapeutica specializată în cazuri severe de defulări 
compulsive declanşate de interpretarea rolului. 

Jocul de rol 


Angela MUSCA 


Institutul de Stiinte ale Educatiei, Bucuresti 


Istoric 


Jocul de rol îşi are originea in psihodramă, dezvoltată în scop terapeutic de către J. L. 
Moreno (1892-1974), psihosociolog american de origine română. Moreno a creat în anul 
1921 „teatrul de improvizație” şi este autorul lucrărilor Cine va supraviețui? (1934), 
Psihodrama, vol. 1 (1946), Teatrul spontaneităţii (1947), Psihoterapie de grup si 
psihodramă (1965). 


Fundamente teoretice 


Concepţia lui Moreno se bazează pe ideea că în fiecare om există un potenţial creativ, iar 
bazate pe joc, psihodrama creează condiţiile evocării şi experimentării unor situații de 
viaţă în scopul deschiderii de noi perspective în auto-cunoaştere şi dezvoltare. 
Psihodrama este utilizată în prezent ca mod de intervenţie în domeniul clinic şi ca terapie 
preventivă, suportivă şi în situaţii de criză. Dintre principiile pe care se bazează 
psihodrama, menţionăm: 


e construirea unei situaţii terapeutice care să integreze toate modalitățile de 
viata şi existenţă, începând cu cele universale (timp, spaţiu, realitate, cosmos) 
şi până la detaliile vieţii personale; 

e apelul la acţiune, mişcare; 

e trăirea experienţei terapeutice în prezent, „aici şi acum”. 
Tehnicile utilizate în psihodramă sunt: 

e inversarea rolului; 

e  solilocviul terapeutic; 

e interpretarea rolului; 

e tehnica improvizării spontane. 


Dacă în psihodramă subiectul joacă propriul rol, propria experiență existenţială 
(descărcarea unor emoţii, tensiuni, conştientizarea unor comportamente), în jocul de rol 
implicarea „actorului” are ca scop înţelegerea şi învățarea unor noi roluri sociale, 
conştientizarea dificultăților unor noi situaţii de relationare, exersarea spontaneitatii şi 
adaptabilitatii sociale. Moreno a utilizat jocul de rol ca metodă experimentală, de 
diagnostic, de apreciere cantitativă şi calitativă a comportamentelor şi ca metodă 
terapeutică, în vederea ameliorării relaţiilor dintre oameni şi creşterii gradului de 
adaptabilitate la viaţa socială. 


Zlate (1982) abordează problematica jocului de rol ca „metodă de activare a grupurilor” şi 
o include, alături de studiul de caz şi grupurile de formare sau antrenament, în categoria 
metodelor de stimulare a analizei problemelor grupurilor. Jocul de rol este o metodă de 
formare psihologică sau psihosocială a membrilor unui grup, cu aplicaţii în diferite 
domenii: educaţie, industrie, comerţ, avocatură, medicină, managementul organizaţiilor şi 
întreprinderilor, profesii ecleziastice. Spre exemplu, în comerţ poate fi utilizat pentru 
dezvoltarea abilităţilor vânzătorilor de a îmbunătăţi relaţiilor cu clienţii sau în învăţământ, 
pentru socializarea elevilor, integrarea în grup, dezvoltarea unor comportamente pozitive 
sau a unor calități morale. Holdevici (1998) menţionează o semnificaţie educaţională a 
jocului de rol în psihoterapie, utilizat cu scopul de a facilita înţelegerea de sine, dezvolta 
anumite abilități, analiza sau demonstra modul de funcţionare a unui comportament. 
Autoarea distinge o serie de funcții ale jocului dramatic în psihoterapie: metodă de 
psihodiagnostic, care permite obţinerea unor informaţii despre natura sau severitatea 
problemei clientului; metodă de instruire, care facilitează învăţarea modului de abordare 
a unor situaţii, modalitate de antrenament, care sprijină insight-urile despre sine, 
cunoaşterea / controlul sentimentelor, dezvoltarea unor abilităţi pentru a face fata 
problemelor vieţii. 


Prezentarea metodei 


Jocul de rol este o metodă de simulare a realității prin joc, fără consecinţe în plan real, 
care oferă participanţilor posibilitatea de a interpreta anumite roluri sau de a exersa 

anumite comportamente şi/sau abilități. Această metodă presupune stabilirea unor relații 
interpersonale de reciprocitate, adaptarea la comportamentul partenerilor de joc pentru 
atingerea obiectivelor propuse, dezvoltarea empatiei prin înţelegerea altor persoane, 
uneori prin transpunerea în „locul” acestora. 


Metoda este atractivă graţie conţinutului ludic, eficientă prin profunzimea intervenţiei şi 
poate fi utilizată în consilierea individuală şi de grup. În prima situaţie vor fi interpretate 
succesiv diferite roluri (de ex.: exercitarea unor profesii) sau acelaşi rol în situaţii / 
contexte diferite. Utilizată în cadrul grupurilor, metoda favorizează învăţarea socială care 
determină modificări în atitudinea şi comportamentul participanților. 


Jocul de rol poate fi utilizat singur sau asociat, prin integrarea sa în alte metode: studiu de 
caz, dezbatere, discuţie în grup, analiză de profile ocupaţionale. 


Clasificare 
Principalele forme utilizate în desfăşurarea jocului de rol sunt (Zlate, M.: Zlate, C., 1982): 


a. jocul bazat pe rol prescris, dat prin scenariu, care include două părți: 
prezentarea situaţiei / temei şi scenariul propriu-zis; 


b. jocul bazat pe rol improvizat, creat de persoana care joacă rolul pe baza unor 
informaţii vagi despre personajul care trebuie interpretat; „actorii” vor 
interpreta rolul în funcţie de consemnele primite, de stilul personal de reacţie, 
de evoluţia globală a situaţiei, iar în cazul unor evenimente neaşteptate li se 
sugerează să se comporte ca într-o situaţie asemănătoare din viata cotidiană. 
Acest tip de joc presupune din partea actorilor un grad mai mare de 
spontaneitate şi creativitate; 


c. jocul bazat pe rol mixt, cu treceri de la joc bazat pe scenariu, la joc bazat pe 
improvizație; jocul de rol bazat pe scenariu va fi continuat cu improvizarea 
unui rol pentru găsirea de soluții; 


d. jocul bazat pe inversarea rolurilor reprezintă un aspect în care persoana ia 
locul unei alte persoane cu care se consideră a fi în conflict sau joacă rolul 
unor parti aflate în opoziţie (Feltham; Dryden, 1993). Ca urmare a inversiunii 
rolurilor, creşte gradul de înţelegere a vieţii interioare a altor persoane, a 
gradului în care propriile strategii personale de reacţie pot fi repuse în 
discuţie de către o altă persoană, este exersată capacitatea de implicare în 
diferite relaţii interpersonale. Spre exemplu, în terapia raţional emotivă - 
RET există forma „rational role reversal”, situaţie în care clientul 
interpretează rolul consilierului şi analizează credinţele iraționale care 
determină comportamentul disfunctional, care vor fi exprimate de consilier, 
aflat în rolul clientului. 

Gugel (2002) clasifică jocurile de rol pe baza gradului de structurare a acestora. Astfel, 
autorul distinge: 


I. jocul de rol spontan, care include puţine prescriptii, iar participanţii au un 
spaţiu mai mare de manifestare; rolurile sunt interpretate individual în 
totalitate; acest tip de joc de rol utilizează următoarele modalități: 


I. 1. jocul de rol impulsionat: presupune intervenţia moderatorului pentru 
a stimula participarea, creativitatea participanților; 


I. 2. jocul de rol surpriză: moderatorul sau un participant instruit dinainte 
va interveni pe parcursul derulării jocului cu un impuls surpriză, astfel 
încât să nu deranjeze desfăşurarea jocului, dar să stimuleze 
spontaneitatea participanţilor. 


Il. jocul de rol structurat presupune formularea precisă, clară a situaţiei de joc, 
dar care permite şi exersarea spontaneitatii; include ca etape: analiza situaţiei 
iniţiale şi a rolurilor interpretate. In derularea acestuia se diferențiază: 


II. 1. jocul de rol între parteneri (diada); 
II. 2. jocul de rol pe grupe (de ex.: conflicte pe roluri între grupuri); 


III. jocul de rol plenar se desfăşoară cu întregul grup (fără observatori) şi include 
ca etape: abordarea directă (fără pregătire) a situaţiei de joc, desfăşurarea 
acţiunii în context, improvizarea în cadrul jocului (rolurile principale sunt 
precizate, iar cele secundare presupun un grad mare de spontaneitate); rolul 
este colectiv, conducătorul de joc are rolul principal şi el organizează şi 
stimulează participarea celorlalți. 


Etapele jocului de rol 
Desfăşurarea jocului de rol presupune parcurgerea următoarelor etape: 


1. descrierea de către consilier / moderator a temei, situaţiei propuse. În 
această etapa se prezintă locul, cadrul, momentul, condiţiile pentru 
desfăşurarea activităţii, obiectivele urmărite, scenariul, statutul şi rolul, 
raporturile între personajele implicate; 


2. motivarea participanţilor, încălzirea sau dezghețarea grupului în vederea 
acceptării şi implicării acestora în jocul de rol, provocarea unor atitudini 
pozitive. Moderatorul va interveni pentru a trezi interesul participanților prin 
descrierea beneficiilor metodei propuse şi a obţine acordul acestora pentru 
participarea la activitate. Actorii şi observatorii se vor implica în mod 
voluntar sau vor fi desemnaţi pentru a interpreta rolurile propuse; 


3. repartizarea rolurilor (actori, observatori, eventual figuranti) şi înmânarea 
fiecărui participant a unei fişe care va descrie situația, rolul, tipul de 
comportament pe care trebuie să-l adopte, stabilirea decorului în care se va 

desfăşura acţiunea, instruirea observatorilor cu privire la aspectele care 
trebuie urmărite. Este important ca rolurile să aibă legătură cu viata 
participanţilor şi experienţele lor anterioare pentru o mai bună transpunere în 
situațiile propuse. Protagonistul poate prelua rolul unor persoane 
semnificative din viaţa sa sau chiar propriul rol în diferite situații de viaţă. 
Fişele vor include aspecte de tipul: numele, ocupaţia, imaginea unei persoane, 
date importante pentru rol (vârstă, stare civilă, copii etc.), date biografice (un 
scurt CV ), informaţii despre contextul rolului; 


derularea propriu-zisă a jocului de rol. Interpretarea rolului solicită din 
partea protagoniştilor mobilizarea resurselor de spontaneitate şi creativitate. 
Durata jocului variază în funcţie de conţinutul situaţiei propuse, dar şi de 
capacităţile de improvizație ale actorilor; 


analiza modului în care s-a desfăşurat jocul de rol, a modalitatilor de 
abordare a rolurilor, valorizarea teoretică (faza de reflecţie), evaluarea 
rolurilor interpretate, intervievarea actorilor. Va avea loc o reflecţie, 
auto-evaluare, introspectie, analiză a deciziilor şi acţiunilor întreprinse în 
timpul jocului. La final vor avea loc discuţii cu „actorii” despre cum s-au 
simţit, despre intenţiile sau justificarea unor comportamente şi cu 
„observatorii” despre ce elemente au sesizat pe parcursul derulării activităţii. 
Analiza propriu-zisă va evidenția aspecte, precum: dinamica de grup 
(interacțiuni, relaţii între membrii grupului, dificultăţi întâmpinate şi soluţiile 
găsite), rolurile interpretate (originalitate, capacitatea de a improviza, 
stabilirea elementelor tipice ale fiecărui rol, propunerea unor alte modalităţi 
posibile de interpretare a rolului), eficiența interacțiunii între participanții la 
activitate (identificarea unor soluţii adecvate). Jocul de rol poate fi reluat şi în 
alte contexte (distantarea de rol). Pentru evaluarea interpretării pot fi utilizate 
următoarele categorii de întrebări: 


= referitoare la roluri: Cum s-au comportat actorii (mimică, gestică, 
limbaj)? Cum a fost jucat rolul (cu implicare, detaşare)? Cum s-au 
simţit actorii în postura personajelor interpretate? 


= în cadrul grupului: Ce a însemnat jocul pentru grup? Ce consecinţe 
au rezultat pentru cooperarea şi climatul grupului? 


= în planul situaţiilor: Care dintre scopurile propuse au fost 
p p 
îndeplinite? Ce alternative / soluții s-ar fi putut alege? 


Alternativ, poate fi propusă completarea unor fraze de tipul: 


Am ales acest rol deoarece îmi permite să ...... 


Rolul este important pentru mine deoarece ...... 


Care rol interpretat îl considerați util a fi dezvoltat în viitor ...... 


Identificati competențele, aptitudinile necesare în interpretarea acestui rol ...... 

Rolul consilierului / moderatorului 


Moderatorul va trebui să dovedească abilitate, flexibilitate şi tact în coordonarea jocului 
de rol, insistând asupra următoarelor aspecte: motivarea participanţilor, acordarea 
sprijinului pentru evitarea unor situaţii generate de eschivarea actorilor sau de implicarea 
afectivă excesivă a participanţilor. Modalităţile cu ajutorul cărora poate interveni se 
referă la: inversarea rolurilor, propunerea unor pauze pentru reflecţie asupra propriului 
comportament, asistarea fiecărui actor de către un membru al grupului prin consiliere, 
încurajare, improvizarea unor incidente perturbatoare pe parcursul jocului, moderarea şi 
animarea jocului de rol, ale discuţiilor pentru îndeplinirea scopului propus, respectând 
tema şi etapele metodei. 


Populaţia ţintă 


In consilierea carierei jocul de rol va fi adaptat în funcţie de nevoile beneficiarilor: 


e elevii vor cunoaşte specificul unor profesii sau vor exersa anumite roluri 
profesionale pentru a descoperi realitatea lumii adulţilor într-un context de 
învăţare amuzant şi stimulativ; poate fi asociat cu discuţii de grup, utilizarea 
broşurilor informative, a casetelor video sau profilelor ocupaţionale etc.; 


e în cazul consilierii adulților, jocul de rol poate fi utilizat în situaţii, precum: 
exersarea interviului de angajare, negocierea unui salariu, găsirea unui loc de 
muncă, echilibrarea bugetului familiei; 


e în formarea consilierilor, jocul de rol sprijină exersarea unor comportamente, 
dezvoltarea abilităţilor de comunicare, simularea unor situaţii de consiliere. 


Exemple, studii de caz, exerciţii 


Consilierea elevilor: 
1. Joc de rol cu tema Opțiunile şcolare ale elevilor din clasa a VIII-a. 
Desfăşurare: 


e reunirea consiliului clasei de elevi la finalul primului semestru al clasei a 
VIII-a cu scopul de a discuta opțiunile şcolare / profesionale ale colegilor şi 
de a face recomandări sau propuneri suplimentare; 

e personajele propuse sunt: consilierul şcolar (1), profesorii clasei (10), 
reprezentanţi ai părinţilor (2), reprezentanţi ai elevilor (2), observatori; 


e se vor repartiza cartonaşe care contin informaţii despre: situaţia şcolară a 
elevului (pentru toţi participanţii), fişa cu opţiunile elevului (pentru 
profesorul diriginte), fişa de consiliere / orientare (pentru consilier), fişa cu 
informaţii despre familie (pentru reprezentanţii părinţilor), fişa care conține 
caracterizarea elevului făcută de colegi (pentru reprezentanţii elevilor), fişa 
de observaţie (pentru fiecare observator); 


e se vor discuta câteva cazuri, prilej pentru fiecare elev de a reflecta asupra 


Fişă de observaţie - Exemplu 


Persoana care intervine Nr. de Observaţii: tipul intervenţiei, atitudinea, 
intervenţii modalităţile de comunicare non-verbală 


Consilierul şcolar 


Reprezentanţii părinţilor 


Reprezentanţii elevilor 


Profesorul de limba română 


Profesorul de matematică 


Profesorul de istorie / geografie 


Profesorul de fizică / chimie 


Profesorul de muzică etc. 


2. Pregatiti o listă de întrebări pentru un interviu cu un specialist într-un anumit domeniu 
(de ex.: din comerţ, drept, medicină), utilizând profilele ocupaţionale şi casete video cu 
informaţii despre profesii. Realizati un joc de rol cu tema: Întâlnirea elevilor cu un 
specialist; personajele propuse sunt: specialistul, elevii, observatorii. 


Lista va conţine întrebări de tipul: 
Ce înseamnă profesia ...? 
Ce pregătire şi ce calităţi personale sunt necesare? 
În ce mediu lucraţi şi ce orar de lucru aveţi? 
Ce motive v-au determinat să alegeţi această profesie? 
Care au fost cele mai importante satisfacţii obținute de-a lungul anilor? 


Care au fost aspectele neplăcute cu care v-aţi confruntat? 


599 


3. Joc de rol cu tema Alegerea liceului / facultăţii; personajele propuse sunt: elevul, 
parintii, consilierul scolar. Se va aborda situatia in care optiunea elevului este diferita de 
cea a părinţilor şi se vor găsi soluţii. 


4. Imaginează-ţi că eşti directorul care se ocupă de resursele umane al unei mari 
companii. Trebuie să pregăteşti un angajat care va fi concediat în curând din cauza 
situaţiei economice a companiei. Tine cont de faptul că acesta este un angajat foarte bine 
pregătit şi pe care, fără îndoială îl vei pierde, dar nu ai altă soluţie. Roluri propuse: 
director, angajat, observatori. 


Formarea consilierilor carierei: 


1. Proiectati primul interviu al unui client şomer care vine la centrul de consilierea 
carierei. Interpretati următoarele roluri: consilierul, clientul, observatorii. 


2. Rezolvaţi următoarea situaţie: sunteţi consilier şi clientul dv. vă copleşeşte cu atenţia 
lui. Prin utilizarea formulei Eu...tu... explicati-i pe un ton politicos, dar ferm că doriți 
menţinerea unei relaţii profesionale. Insistati asupra următoarelor aspecte: 


e clarificarea situaţiei cu exactitate, fără a deprecia comportamentul altei 
persoane; 


e prezentarea într-o manieră nedepreciativă a consecinţelor pentru propria 
persoană; 


e descrierea sentimentelor într-o manieră pozitivă; 
e precizarea scopurilor proprii şi exprimarea nevoilor; 


e schimbarea perspectivei: abordarea situaţiei din perspectiva celeilalte 
persoane. 


Roluri propuse: consilier, client, observatori. 


Evaluarea metodei 


Avantaje: 


e asigură suplimentarea informaţiilor obţinute prin evaluarea iniţială şi permite 
identificarea problemei clientului; 


e presupune un grad mare de implicare a persoanelor vizate prin exersarea 
unor roluri utile în viaţa socială şi profesională; în cazul persoanelor aflate în 

formare permite simularea unor situatii pe care si le vor asuma ulterior, din 
punct de vedere profesional; 


contribuie la schimbarea unor comportamente negative şi dezvoltarea unor 
comportamente utile noi, necesare în îndeplinirea unor funcţii sau 
responsabilități profesionale viitoare; 


este o modalitate de a dezvolta spontaneitatea, inițiativa, creativitatea, 
responsabilitatea, capacitatea de a face fata conflictelor şi contribuie la 
formarea unor calități morale, precum: răbdarea, perseverenta, auto-controlul, 
respectul pentru alţii; 


favorizează exersarea rezolvării unor probleme, situaţii care necesita 
experimentarea unor strategii alternative sau adoptarea unor decizii optime cu 
privire la carieră. 


Totodată, utilizarea jocului de rol în cadrul grupului contribuie la: 


ameliorarea relaţiilor interumane, facilitarea socializării şi adaptării reciproce 
a membrilor unui grup; 


dezvoltarea spiritului de cooperare şi creşterea gradului de coeziune a 
grupului; 


stimularea, încurajarea participării clienților ceva mai timizi; 


participarea activă la discuţii, învăţarea unor comportamente de grup sau 
identificarea unor fenomene specifice dinamicii de grup; 


propunerea unor soluţii pentru rezolvarea unor dificultăţi sau conflicte în 
cadrul grupului. 


Dezavantaje: 


este o metodă care poate încuraja atitudinile ostentative, „spectacolul” în 
dauna afirmării originalității; 


în cazul unor participanţi, pot exista retineri, inhibitii, teama de a se expune, 
de a se face de râs, de a fi interpelati de către alte persoane; 


conceperea rigidă a rolurilor sau severitatea moderatorului de joc poate bloca 
spontaneitatea „actorilor”; 


necesită mult timp pentru pregătire şi desfăşurare; 


lipsa explicatiilor la începutul derulării jocului de rol şi neadecvarea temei 
propuse cu vârsta sau preocupările participanţilor pot determina confuzii şi 
duce la dezorganizare şi dezamăgire. 

Simularea 


Luminita TASICA 


Institutul de Stiinte ale Educatie, Bucuresti 


Istoric 


Inspirată din tendinţa natural-umană de a imita, simularea s-a impus ca metodă 
educaţională încă din antichitate, fiind folosită cu succes de Platon, Socrates şi Aristotel. 


Pedagogia medievală şi renascentistă dezvoltă modelele simulative (modelarea, Jocurile 
de imitare şi simulare, interpretarea rolurilor şi reconstituirea) atât în procesul de predare 
cât şi/sau, mai ales, pentru stimularea învățării. 


In secolul trecut, se constată o individualizare a metodelor bazate pe simulare datorită 
dezvoltării teoriei matematice a modelelor, jocurilor strategice şi simulărilor decizionale. 


Mijlocul anilor *60 marchează începutul unei mişcări de utilizare intensă a jocurilor de 
simulare (programată) în educaţie şi în ştiinţele sociale. Primul joc de simulare pe 
calculator apare în Statele Unite în 1955 (numit Monopologs), aparţine Corporatiei Rand 
US Air Force şi este destinat pregătirii strategice a personalului militar. Mişcarea se 
extinde şi în Europa în deceniul următor, apoi se generalizează la nivel internaţional. În 
1970, ia naştere Asociaţia Internațională pentru Simulare şi Jocuri (International 
Simulation and Gaming Association) şi se dezvoltă o bogată literatură în domeniu care 
investighează multitudinea programelor de simulare utilizate cu succes în toate domeniile. 
La sfârşitul anilor '80 se înregistrau deja 12 publicaţii periodice pe acest subiect şi mai 
bine de 7000 de jocuri de simulare pe calculator. 


In prezent, programele simulative sunt aproape indispensabile în orice proces educational 
(clasic sau pe suport electronic), iar eficienţa lor în activarea şi motivarea elevilor este 
unanim recunoscută. 

Progresul fără precedent al cercetărilor si inovatiilor în domeniu au transformat soft-urile 
de simulare şi joc (în afaceri, management, marketing şi educaţie) într-o industrie 
globalizată cu vaste pieţe de desfacere. Anual, zeci de manifestări ştiinţifice naționale şi 
internaţionale (seminarii, conferinţe, expoziţii şi târguri) sunt dedicate fenomenului 
denumit generic model simulativ. 


Fundamente teoretice 


Plecând de la latinescul simulare” (a ascunde), termenul este astăzi îmbogăţit cu o 
multitudine de sensuri. În funcţie de context, actul simulării presupune a imita, a se 
preface, a contraface, a reproduce, a modela, a pretinde, a reconstitui, a-şi asuma o falsă 
înfăţişare sau aparenţă. Astfel, se explică dezvoltarea unor variante ale metodei şi mai 
multe niveluri de înţelegere: iconică, simbolică, formalizată. 


Simularea iconică este forma cea mai utilizată în ştiinţele sociale, se bazează pe nivelul 
comun, descriptiv al cunoaşterii şi se prezintă sub forma Jocurilor de simulare în care sunt 
reprezentate prin analogie relații sau procese specifice unor grupuri, organizaţii sau 
comunităţi. 


Simularea simbolică este o continuare a simulării iconice reproducând cu ajutorul 
calculatorului reţele şi sisteme dense de interacțiuni sociale la nivel internaţional în 
scopuri prospective şi evaluative. 


Simularea formalizată studiază interactiv sistemul simulat într-un limbaj formal, logic 
sau matematic, în variantă stohastică sau deterministă. 


Caracteristicile simulării pot fi surprinse mai bine dacă analizăm variantele metodei 
utilizate la fiecare din nivelurile amintite: 


e este o tehnică de explorare a realităţii care se bazează pe analogie sau 
modelare; 


e studiază fenomene, relaţii şi procese cu un grad înalt de complexitate; 
e poate avea caracter ludic, experimental sau previzional, strategic; 

e serveşte la explicarea unor noţiuni şi teorii abstracte; 

e este o strategie euristică; 


e conduce la descoperirea unor cunoştinţe noi, a unor relații logice şi legice in 
interiorul unor cunoștințe deja existente; 


e consolidează şi dezvoltă deprinderile de exprimare orală; 


e permite un feedback cu privire la consecințele unor acțiuni; 

e este o metodă de modelare a gândirii, dezvoltând capacitatea decizională, 
imaginaţia şi creativitatea. 

Simularea tinde să devină una din cele mai puternice tehnici de cercetare 
cvasi-experimentală în ştiinţele sociale. Criteriul principal de validitate a aplicării constă 
în realizarea izomorfismului dintre variabilele sistemului real şi cele implicate in 
construcția modelului. Simularea nu este numai o metodă de analiză, ci chiar o direcție 
nouă şi productivă de dezvoltare a cercetării sistemelor complexe” (Vlasceanu, 1993). 


Prezentarea metodei 


Pe baza însuşirilor menţionate, simularea s-ar putea defini ca o modalitate de reproducere 
sau reconstituire a realului prin substituirea lui cu un model analogic în scop de învățare, 
studiu, investigare sau cercetare experimentală. 


Simularea nu se reduce însă la imitarea sau reproducerea sistemelor reale, ci introduce 
simplificări strategice în compoziţia lor pentru a accentua caracteristici sau relaţii 
reprezentative. 


Deşi simularea are o structură artificială, ea reţine, totuşi, o serie de elemente reale care 
nu pot fi găsite în cuprinsul unei simple expuneri. Implicarea cât mai directă a 
participanţilor în situaţii şi circumstanţe simulate poate lua forme foarte variate: jocuri 
didactice sau educative, jocuri de simulare, învăţare prin dramatizare, învăţarea pe 
simulatoare, exersarea unor roluri reale, nesimulate (Cerghit, 1997). 


Există elemente comune între simulare şi alte metode folosite în orientare şi consiliere. 


De exemplu, interpretarea rolurilor este prezentă în jocul de rol, jocul de simulare şi în 
dramatizare. Dar, în jocul de rol, ponderea cade pe rol (fictiv, imaginar) şi pe învăţarea / 
interpretarea acestuia, în timp ce în cazul simulării, participantului i se cere să 
interpreteze atât rolul (real), cât şi să reconstituie / anticipeze faptele sau evenimentele 
reale (trecute, prezente sau viitoare). Caracterul euristic şi creator al simulării îl determină 
pe interpret să-şi asume răspunderi, atitudini şi decizii proprii în raport cu problematica 
reală. Sceneta (jocul de rol) sau dramatizarea impun interpretului roluri străine lui, de cele 
mai multe ori fără corespondent real şi fără să-i solicite intervenţia pentru rezolvarea 
problemei reale. 


Aplicarea metodei cere o bună pregătire a consilierului, cunoaşterea clientului şi stabilirea 
exactă a „paşilor” ce se impun în exercitarea rolurilor. Proiectul sau scenariul trebuie 
atent analizat pentru a fi cât mai realist’. 


In oricare dintre formele sale (joc de simulare, simulator didactic sau reconstituire) 
aplicarea metodei străbate nişte etape standard şi se supune unor reguli stricte care asigură 
succesul soluționării conflictului / problemei. 

Consilierul parcurge următorii paşi în procesul de derulare a şedinţelor de simulare: 
e elaborează proiectul / scenariul simulării; 
e alege si motivează interpreţii, 
e pregăteşte condiţiile şi mediul adecvat de desfăşurare; 
e clarifică obiectivele şi beneficiile pentru interpreţi; 
e coordonează derularea propriu-zisă a activităţii simulative; 
e analizează activitatea după încheierea ei; 


e evaluează toate elementele implicate: personaje (actori, observatori), roluri, 
relaţii, escaladarea şi soluţionarea conflictului (problemei), durata, discuţiile 
şi reflectiile asupra deciziilor propuse. 


Populaţia ţintă 


Folosirea metodei simulării este benefică pentru toate categoriile de clienţi ai serviciilor 
de informare, consiliere şi orientare: elevi, tineri absolvenţi ai diferitelor niveluri de 
educaţie şi formare, adulţi. 


Exerciţii, studii de caz, exemple 


Pentru varianta clasică a metodei, am ales o aplicație de simulare ocupationala 
(desfăşurarea unui proces în instanță) utilizată cu succes pentru studenţii în drept, dar şi 
pentru elevii cu aspirații la o carieră juridică. Scenariul este folosit, de asemenea, în 
mediul corectional pentru recuperarea persoanelor cu comportamente deviante. 


Simularea unui proces în instanţă 


Simularea unui proces s-a dovedit a fi una dintre cele mai eficiente metode pentru a 
învăţa unele noţiuni de bază ale sistemul juridic. Aceasta permite elevilor să interpreteze 
toate rolurile unui sistem juridic, de la funcţionarul de tribunal la judecător, de la rolul de 
martor la cel de procuror. Astfel, elevii dobândesc o perspectivă intrinsecă deoarece 
învaţă prin exersarea acestor roluri. 


Simulările unui proces pot fi transformate în competiţii unde grupurile de elevi 
reprezentând şcoli sau alte organizaţii concurează între ele. Aceste competiţii sunt 

asemănătoare cu meciurile sportive, cu excepţia faptului că elevii învaţă legile şi 
procedurile juridice prin interpretarea unor roluri diferite. În aceste competiţii, elevii sunt 
punctati pentru performanţele lor, adesea de către judecători şi avocaţi reali. 


a. Ce este o simulare a unui proces? 


Simularea unui proces reprezintă imitarea unei şedinţe de judecată care se poate baza pe 
un caz ipotetic sau real. În funcţie de obiectivele consilierului, simulările unui proces se 
pot desfăşura într-o manieră formală sau informală, în întregime sau pe secțiuni, cu mai 
multi sau mai puţini participanţi. Simulările unui proces oferă participanţilor o înţelegere 
a procedurilor judiciare bazată pe experienţă. 


Conceptul de simulare a unui proces, ca mecanism destinat înțelegerii procesului de 
rezolvare a disputelor într-un tribunal, trebuie înţeles de elevi. Profesorul consilier trebuie 
să explice elevilor cum ajunge un conflict în faţa justiţiei (de ex.: într-un caz penal trebuie 
explicate rolul poliţiei, ofițerului care investighează, procurorului şi cel al judecătorului). 


De asemenea, trebuie înţelese: 


e rolurile tuturor celorlalți actori: avocaţi, judecător, martori şi cele două parti 
implicate în proces; 


e conținutul dezbaterilor, ce trebuie să demonstreze fiecare persoană implicată 
în proces, numărul şi consistenţa dovezilor necesare. 


În simularea unui proces se încearcă implicarea cât mai multor participanţi posibili, 
întreaga activitate nefiind doar o încercare de a imita ceea ce se întâmplă într-o sală de 
judecată. Deoarece are ca scop implicarea diferiților participanţi, spre deosebire de 
cazurile reale, varianta de simulare a unui proces permite existenţa mai multor judecători, 
procurori şi avocaţi. Această variantă poate fi utilizată la instruirea studenţilor la drept, 
elevilor şi celor neinitiati în domeniul sistemului juridic şi necesită o perioadă minimă de 
patru ore: trei ore pentru informarea participanţilor despre procedura juridică, probe, 
înţelegerea faptelor relevante, a legii aplicabile şi a dreptului procesual şi o oră pentru 
desfăşurarea procesului. Se poate deci realiza chiar într-o singură zi, instructajul 
făcându-se dimineaţa şi punerea în practică a procesului realizându-se după-amiază. O 
altă variantă ar fi o serie de şase lecţii de aproximativ 40 de minute fiecare. 


In general, se utilizează cazurile penale, pentru că procedurile premergătoare procesului 
se pot analiza înaintea începerii acestuia, iar întrebările privind infracțiunile şi impactul 
lor asupra societăţii conduc la discuţii antrenante. 


b. Rezultatele simulării unui proces 


Pe parcursul simulării unui proces elevii învaţă cum să analizeze faptele, cum să 
identifice legea relevantă pentru caz, în acest fel ei dobândesc deprinderi de gândire 
critică, îşi îmbogăţesc vocabularul şi gândirea, îşi dezvoltă deprinderile de ascultare, 
formulare a întrebărilor şi de prezentare orală a unei probleme. Aceştia învaţă, de 

asemenea, să dezvolte un argument din punct de vedere judiciar, să pregătească şi să 
organizeze materialele necesare. Prin interpretarea şi observarea rolurilor persoanelor 
implicate într-un proces (avocaţi, martori şi clienţi) elevii dobândesc din interior o 
perspectivă despre modul de funcţionare a unui tribunal. 


La sfârşitul simulării unui proces, elevii vor putea sa: 
e definească, în termeni personali, ce este simularea unui proces; 
e descrie diferitele tipuri de simulări ale unui proces; 
e explice etapele unei investigaţii care are loc înaintea desfăşurării unui proces; 
e identifice etapele simulării unui proces; 
e descrie rolurile acuzării şi apărării; 


e descrie modul în care avocaţii şi procurorii pregătesc întrebările şi 
argumentele; 


e explice modul în care judecătorii hotărăsc verdictul; 


e puna întrebări şi să găsească argumente pentru susţinerea punctelor de vedere 
ale ambelor părți implicate în proces; 


e pună întrebări în calitate de judecători. 


c. Investigaţiile premergătoare procesului 
În cazurile penale procedura premergătoare procesului poate fi împărţită în patru faze: 
e rolul poliției; 
e rolul celui care investighează cazul; 
e rolul procurorului şi 
e rolul judecătorului. 


Fiecare fază urmează a fi discutată pe scurt. 


d. Etapele simulării unui proces 
In general, în simularea unui proces, elevilor li se prezintă mai întâi etapele acestuia. 


În simulările unor procese multe dintre întrebările puse de către judecător, procuror şi 
avocatul apărării, încearcă, adesea, să clarifice ambiguitatile şi contradicţiile declarațiilor 
astfel încât să se stabilească dacă martorii sunt de încredere sau nu. O mare parte din 
această sarcină a fost deja întreprinsă de către anchetator, procuror şi judecător în etapa 
premergătoare procesului. 

Identificarea faptelor 


Pentru a ne asigura că elevii au înţeles cele întâmplate într-un anumit caz, aceştia ar trebui 
să primească un set de informaţii referitoare la simularea procesului care să conţină 
rechizitoriul, un rezumat al celor întâmplate, un rezumat al legii, lista martorilor şi 
declaraţiile acestora. Fiecărui elev ar trebui să i se ceară să citească rechizitoriul, 
rezumatul celor mai importante fapte şi declaraţiile individuale ale martorilor ambelor 
părţi implicate în proces. Apoi, consilierul ar trebui să le detalieze pe rând astfel încât 
elevii să înţeleagă perfect cele întâmplate înainte de a trece la explicarea legii relevante 
pentru acest caz. 


Identificarea legii 


Accentul se pune pe ideea de respectare sau nerespectare a prevederilor Codului Penal. 
Articolele relevante ale Codului trebuie explicate elevilor. Probele pe care procuratura 
trebuie să le înainteze judecătorului astfel încât să demonstreze vinovăția suspectului, 
trebuie discutate cu elevii. De asemenea, atenţia trebuie îndreptată şi asupra probelor care 
pot fi utilizate de către apărare. 


Împărțirea pe grupe 


Simularea unui proces trebuie astfel concepută încât să implice cât mai multi elevi în 
pregătire şi desfăşurare. Acest fapt este realizat prin asigurarea înţelegerii de către toți 
participanţii a faptelor şi a legii care trebuie identificate atât de către procuratură cât şi de 
către apărare. Apoi, grupele de procurori, de avocaţi ai apărării şi de judecători trebuie să 
primească informaţiile fundamentale necesare pregătirii de întrebări, argumente sau 
verdicte. Cel mai bun mod de a face acest lucru este să li se ceară participanţilor să 
citească individual declaraţiile fiecărui martor şi apoi să fie invitaţi toţi participanţii să 
identifice acele aspecte ale fiecărei declaraţii care pot fi utilizate fie de către procuratură, 
fie de către apărare, după care li se solicită participanţilor să le noteze pentru a putea fi 
folosite ulterior la elaborarea întrebărilor, în argumentare sau la elaborarea verdictului. 


Participanţii pot fi împărţiţi în patru echipe: echipa martorilor, echipa judecătorilor, 
echipa procurorilor şi echipa apărării. Pot fi atribuite roluri şi pentru alte persoane 
implicate in proces: aprodul (persoana care introduce martorii în sala de şedinţă) şi 
secretarul judecătorului (persoana care furnizează judecătorului piesele din dosar). 


Fiecare echipă poate avea şi alti membri care-şi pot ajuta colegii la formularea întrebărilor 
- având diferite roluri în testarea întrebărilor - şi la elaborarea pledoarii finale. În cazul în 
care echipele sunt de acord, aceştia ar putea interpreta rolul de aprod sau ar putea fi 
persoana care cronometrează timpul pentru fiecare activitate. Acei membri ai echipelor 
care nu ajung să participe la desfăşurarea în sine a activităţii, pot juca rolul raportorilor 
sau pot fi observatori (public, presă). 


Pregătirea întrebărilor şi argumentelor pentru lucrul pe roluri 


Participanţii ar trebui să lucreze pe echipe pentru a pregăti întrebările pe care fiecare 
persoană desemnată va trebui să le pună acuzatului sau martorilor pe care urmează să-i 
examineze. Procurorii şi avocaţii apărării trebuie să-i asiste pe acei membri ai echipei 

care au fost desemnati sa faca declaratiile de deschidere si pledoariile finale. Judecatorilor 
le revine sarcina de a pregăti întrebările pentru acuzat şi pentru martorii desemnaţi, in 
timp ce un alt judecător va trebui să dea verdictul. 


Odată ce participanţii sunt pregătiţi, desfăşurarea simulării unui proces nu ar trebui să 
dureze mai mult de o oră. Aceasta se realizează prin impunerea unui control strict asupra 
timpului acordat participanților. 


Instrucţiuni pentru preşedintele instanţei, secretarul judecătorului şi aprod 


Preşedintele instanţei, secretarul judecătorului şi aprodul trebuie să primească 
instrucţiuni, astfel încât să-şi cunoască bine rolul. 


Desfăşurarea simulării unui proces 


Etapele simulării unui proces trebuie explicate şi înmânate participanţilor sub formă de 
text scris, înaintea desfăşurării acestuia. 


Sala ar trebui aranjată asemeni unei săli de judecată astfel: masa judecătorului ar trebui 
amplasată lângă peretele frontal, la mijlocul acestuia; aprodul şi secretarul judecătorului 
ar trebui să stea la o masă aşezată chiar în faţa judecătorului; boxa martorilor ar trebui să 
se afle în partea dreaptă a judecătorului; acuzatul ar trebui să stea alături de echipa 
apărării la o masă aflată în fata judecătorului, în partea stângă a acestuia; echipa 
procurorilor ar trebui să stea la o masă amplasată în faţa judecătorului, în partea dreaptă a 
acestuia; iar spectatorii ar trebui să se afle în spatele echipelor procurorilor şi a apărării. 


Secretarul ar trebui să-i asiste pe judecător, procuror şi pe avocaţi indicându-le câte 
minute le mai rămân la fiecare etapă a procesului, spre exemplu acesta indică timpul: 


e judecătorului care verifică prezenţa tuturor părţilor implicate şi care deschide 
procesul; 


e judecătorului care cere procurorului să citească rechizitoriul şi care explică 
drepturile acuzatului; 


e acuzatului care face o declaraţie de deschidere; 

e judecătorilor care îl interogheaza pe acuzat şi pe martori; 

e procurorilor care îl interoghează pe acuzat şi pe martori; 

e avocaţilor apărării care îl interoghează pe acuzat şi pe martori; 

e pledoariilor finale prezentate de către procuror, avocat şi acuzat; 


e judecătorului care pronunţă sentinţa. 


e. Evaluarea simulării unui proces 


La sfârşitul simulării procesului ar trebui să rămână timp pentru evaluare, de preferat, 
imediat după pronunţarea sentinţei sau măcar într-o sesiune ulterioară. Participanţii 


610 


trebuie încurajați să-şi exprime punctele de vedere asupra sentinţei curţii, modului în care 
procurorii şi avocaţii au susținut probele, comportamentului martorilor şi asupra 
propriilor sentimente în interpretarea diferitelor roluri. 


Aşa cum a mai fost menţionat, obiectivul simulării unui proces este de a oferi 
participanţilor şi observatorilor o mai bună înţelegere a modului de funcționare a 
procesului juridic şi exersarea asumării de responsabilităţi într-un joc de simulare. 


Evaluarea metodei 


Simularea este una dintre metodele ai cărei beneficiari pot fi atât consilierii, cât şi clienţii. 


În varianta sa clasică, metoda se aplică pentru a anticipa derularea unui interviu de 
angajare, pentru prezentări la examene sau probe orale în vederea admiterii într-un ciclu 
de învăţământ, pentru rezolvarea unei probleme decizionale în alegerea carierei (de ex.: 
aplicarea planului de acţiune). Consilierul poate exersa sau reconstitui şi o sesiune de 
consiliere, urmărind cultivarea abilităţilor de comunicare cu diferite categorii de clienți. 


Cele mai utile pentru învăţare se dovedesc a fi simulările unor situaţii ocupaţionale 
(transpunerea în specificul meseriei sau profesiei prin exercitarea sarcinilor-cheie), 
tehnicile de negociere, management şi marketing de întreprindere, procesul de luare a 
deciziilor, jocurile de previziune. 


Avantaje: 


Experții în educaţie (şi nu numai) recunosc efectele pozitive ale simulării în procesul de 
formare, orientare şi consiliere, fapt ce justifică expansiunea acestei metode sub forma 
soft-urilor / programelor informatizate de tip "learning and simulating games”. 


Prin complexitate, simularea cumulează concomitent avantajele unor metode clasice de 
informare cu cele ale descoperirii şi comunicării şi, mai ales, cu cele ale jocului şi 
dramatizării, adică: 


e oferă condensat informaţii globale necesare soluționării problemelor; 


e este o metodă stimulativă şi motivantă, pentru că satisface nevoile imediate şi 
de perspectivă ale beneficiarului plecând de la un nivel foarte concret până la 
formalizări cu mare grad de abstractizare; 


e activează participanţii implicaţi în interpretarea rolurilor reale pe care şi le 
interiorizează; 


e "prezintă avantajul unei participări active a întregului grup, contribuie la 
formarea continuă a actorilor educaţiei” (Vaideanu, 1979); 

anticipează reuşita vocationala prin exersarea rolului ocupaţional; 


e dezvoltă abilităţile de comunicare, inter-relationare, control al emoţiilor şi 
sentimentelor; 


e solicită prezența de spirit şi iniţiativa în situaţii critice, socializează 
dezvoltând spiritul de echipă; 


e modelează gândirea, dezvoltă imaginaţia creatoare şi capacitatea de luare a 
deciziilor; 


e formează pattern-uri de explorare, investigare şi chiar experimentare a 
ipotezelor; 


e dezvoltă capacitățile manageriale şi strategiile previzionale, exersează 
abilitățile de negociere şi aplanare a conflictelor; 


e impune respectarea regulilor de disciplină, a planurilor şi scenariilor 
prevăzute anterior. 


Dezavantaje: 


e simularea fiind o metodă complexă, timpul destinat pregătirii scenariului, precum şi 
cel al derulării este foarte mare; 


e solicită un efort deosebit din partea beneficiarului şi o experienţă / formare 
anterioară a consilierului; 


e implica emotional şi poate crea stres sau teamă de eşec pentru clienţii cu o 
personalitate vulnerabilă; 


e prin efectul său de catharsis, poate genera defulări emoţionale neaşteptate, 
ceea ce presupune necesitatea intervenţiei terapeutice imediate; 


e unele soft-urile pentru jocuri de simulare duc la dezvoltarea unor dependențe, 
mai ales la pubertate şi adolescenţă. 

Proiectul personal 


Mihaela CHIRU 


Institutul de Stiinte ale Educatiei, Bucuresti 


Istoric 


W. E. Kilpatrick (1870-1965) a introdus metoda proiectului în 1918, ca inițiativă 
pedagogică de predare la clasă prin care dorea să şteargă diferenţele rigide dintre 
disciplinele academice (compartimentalizarea curriculum-ului) şi să promoveze 
apropierea elevilor de viaţa reală. Bazele teoriei lui Kilpatrick despre rolul formativ al 
metodei proiectului se regăsesc la Dewey şi în filozofia educaţiei progresiste din prima 
jumătate a secolului al XX-lea. Ideea centrală este că „învăţăm ceea ce trăim” (Beineke, 
1998), iar scopul final este democraţia şi un caracter bun. Interesul pentru învăţare al 
elevilor este stimulat de scopuri valoroase în situaţii sociale care induc încredere, 
iniţiativă, dorinţa de cooperare şi pentru atingerea cărora profesorii trebuie să le creeze 
condiţii de interacţiune cu colegii, părinţii şi societatea. Orice acţiune cu scop se califica 
pentru denumirea de „proiect”. 


Există voci care contestă întâietatea lui Kilpatrick în definirea metodei proiectului. Knoll 
(1997) sintetizează referinţe americane care plasează pe expertul în agricultură Stimson 
cu conceptul său de „plan al proiectului de casă” cu zece ani mai devreme. Germanii îi 
menţionează pe Richards şi Dewey la 1900 cu „programe de artă manuală şi industrială”. 
Cercetări recente (idem) arată că originile proiectului datează de la sfârşitul secolului al 


XVI-lea în arta arhitecturală şi inginerească italiană. 


În anii *70 metoda proiectului a cunoscut o adevărată renaştere, în special în Europa de 
nord şi centrală. Nu puţine curente ideologice în domeniul şcolii (de ex.: mişcarea pentru 
educaţie comunitară, curriculum deschis, învăţarea practică) se revendicau de la metoda 
educaţiei progresiste şi accepțiunea psihologizata a „învăţării prin proiect”. Peste ocean, 

la acel moment proiectul era folosit în pregătirea profesională a elevilor, în cadrul 
abordării constructiviste, a învăţării bazate pe investigare, rezolvării de probleme. 


Fundamente teoretice 


Proiectul personal este o metodă aplicabilă pe termen lung, ale cărei efecte se pot 
observa, măsura şi aprecia nu numai la nivelul schemei existenţiale individuale, dar şi 
prin complexitatea resurselor externe angajate şi durabilitatea schimbărilor produse. 
Proiectul personal implică prevederea şi punerea în fapt a unui ansamblu de intervenţii 
articulate şi ţintite bazate pe o filozofie care valorizează capacitatea nelimitată de succes 
şi sensul pozitiv al schimbării. 


Proiectul desemnează atât esenţa începutului (ca idee, schiță), cât şi procesul ce se 
desfăşoară pentru a-i da continuitate şi a-l transforma în realitate. În momentul obţinerii 
produsului, calitatea demersului se schimbă retrospectiv din „proiect” în „plan de 
acţiune” sau „strategie aplicată”. De multe ori, finalitatea proiectului personal nu rămâne 
constantă, ci suferă modificări de formă, amploare, profunzime, abordare. Aceşti 
parametri sunt la dispoziția individului, care trebuie să surprindă nevoia şi/sau 
posibilitatea ajustării proiectului personal la factorii specifici ai situaţiei de viata. 


Consilierul se află în poziţia privilegiată de a pregăti cadrul mental favorabil construirii 
proiectelor personale ale clienţilor şi de a contribui la mobilizarea şi activarea resurselor 
adecvate. Fiecare persoană are un stil propriu de a înţelege, reacţiona şi de a-şi integra 
situaţiile de viaţă. În funcţie de experienţele anterioare şi de aşteptări, aceasta reuşeşte să 
dea o valoare unică momentelor şi să le valorifice potenţialul de creştere. Pe cei ce nu 
sunt conştienţi că şi inactiunea este o declaraţie de poziţie, consilierul îi ajută să îşi 
exploreze opţiunile valabile şi şansele de reuşită. Celor cu o imagine clară a finalitatii, le 
propune modalități de „ajungere la destinație”. Cu cei exclusiv interesați de metodă, 
lucrează la clarificarea perspectivei şi evaluarea consecinţelor. Esentiale sunt acțiunea, 
încercarea concentrată şi încrezătoare, asistarea efortului şi valorificarea experienţelor. 


Întocmirea unui proiect personal este echivalentul încheierii unui contract cu sine prin 
care persoana se dedică realizării unor scopuri. După această rațiune, Feller (1984) a 
dezvoltat conceptul de „angajament de căutare a unui loc de muncă!” pentru a veni în 
sprijinul celor ce s-au lansat pe piața posturilor vacante, dar după o vreme se simt 
descurajati sau epuizați din diferite motive. Conform angajamentului, clienţii trebuiau sa 
răspundă „adevărat” la toate afirmaţiile prevăzute în document, iar apoi să se comporte în 
sensul celor declarate şi asumate. Ei deveneau astfel datori fata de sine să interiorizeze 
valorile respective (de ex.: încrederea în sine, restrângerea cheltuielilor, promovarea 


abilităţilor proprii, investiţia în sănătatea fizică şi psihică, pozitivarea gândurilor, 


17 În original, job-search agreement 


616 


sentimentelor şi conduitei), ceea ce îi ajuta pe termen lung la optimizarea comportamen- 
tului de piaţă şi creşterea şanselor de succes. 


În plan psihologic, există o explicaţie similară a unor comportamente neaşteptate din 
partea unor persoane care, spre exemplu, nu au demonstrat până în acel moment 
antecedente sau predispozitie în planificarea carierei, respectiv trăsături asociate precum 
spirit de organizare, ambiţie, orientare spre scop. Aronson (2004) utilizează pentru 
aceasta termenii corelativi „justificare externă” şi „justificare internă”. 


Justificarea externă este presiunea pe care o exercită grupul sau situația asupra 
individului, iar ca urmare acesta preia cursul impus, de regulă fără ataşament la cauză (de 
ex.: „dacă toţi prietenii mei au aceeaşi impresie despre politica de recrutare a unui 
angajator la care eu doresc să ocup o poziţie care a fost declarată vacantă, mă vor 
bombarda cu exemple şi concluzii pe care nu pot să le combat, căci nu am 
contra-exemple, ci doar speranţa că în cazul meu se va întâmpla altfel”). 


Justificarea internă este procesul prin care individul se află în situaţia de a-şi schimba 
poziţia sau de a declara contrariul a ceea ce obişnuise să spună de obicei, pentru motive 
aparent necunoscute (de ex.: „până acum am crezut că o poziţie respectabilă în firmă imi 
va atrage simpatia colaboratorilor; acum spun că poziţia profesională îmi asigură numai 
un venit bun şi nimeni nu ar trebui să aştepte prietenia necondiționată a colegilor de 
muncă”). Ulterior, pentru a-şi conserva credibilitatea, găseşte argumente în susţinerea 
acestei noi poziţii şi se transformă în apărător convins. Proiectul personal poate nu este 
visul tuturor, dar odată ce s-au creat premizele pentru a avea unul, este greu a mai fi un 
simplu figurant în proiectele altora. 


Cadrul conceptual în care trebuie văzută activitatea de proiect este planificarea carierei. 
Termenii complementari cu ajutorul cărora definim teritoriul semantic al consilierii sunt 
cei de strategie, tactică, logistică. După Egan (1998), strategia este un plan practic de a 
atinge obiectivele. Tactica este arta de a adapta strategia la situaţia concretă (inclusiv de a 
schimba planul pe loc şi de a ne ocupa de complicațiile neprevăzute), iar logistica este 
arta de a asigura la timp resursele necesare implementării planului. Putem spune că 
proiectul înglobează aspecte din toate cele trei categorii sus-mentionate şi le conferă 
unitate, direcţie şi reprezentativitate personală. 


Descrierea metodei 


Proiectul personal nu este o metodă la origini acreditată în domeniul consilierii. 
Comparabil cu studiul de caz şi experimentul din ştiinţele naturale - dar diferit de acestea 
prin faptul că nu este empiric sau hermeneutic, ci implică o construcţie - proiectul a fost 
introdus în curriculum odată cu profesionalizarea ocupatiilor. 


Studiul lui Knoll relevă două modele istorice de aplicare a metodei proiectului, valabile şi 
astăzi în forme rafinate: prima (reprezentată de Woodward, 1887) susţine că elevii învaţă 

în timpul educaţiei şcolare abilităţile şi cunoştinţele pe care le utilizează apoi independent 
şi creativ în proiecte practice; a doua (reprezentată de Richards, 1900) nu precede, ci 
integrează proiectul, conform ideii că, dacă avem în vedere interese şi achiziţii valoroase, 
trebuie să ne orientăm spre „întreguri naturale”. 


Numeroase sunt sectoarele de activitate care promovează proiectul personal ca răspuns la 
cerinţele uniforme ale sistemului. Spre exemplu, găsim proiectul personal în politica de 
relaţii cu clienţii a firmelor care comercializează produse proprii şi care numesc, astfel, 
formularul online de solicitare în vederea asigurării fidelității la program. 


Întâlnim metoda proiectului în educaţia formală şi non-formală, când face parte dintr-un 
stil didactic ce urmăreşte individualizarea învăţării. După caz, proiectul poate fi asumat 
de un grup sau poate conţine sarcini individuale complementare pentru membrii echipei. 


Un proiect personal în consiliere se defineşte printr-o structură orientativă şi, în egală 
măsură, prin stilul şi gradul de îndeplinire a punctelor sale de referință. Principalele 
domenii de analiză a proiectului personal sunt: 


e  Finalitatea: 
= definirea scopului 
= particularizarea scopului la contextul în care se aplică 
= amploarea modificării 
e Procesul: 
= resursele disponibile 
= calendarul 
= efectele personale şi sociale 
= planuri alternative 
e Evaluarea: 
= de progres 
= finală 


= recunoaşterea succesului 


Proiectul personal este un plan individual pentru dezvoltarea carierei. Orice investiție în 
conştientizarea, asumarea, ameliorarea şi personalizarea carierei reprezintă un câştig în 
sine pentru subiecţi, de aceea nu se aplică o singură unitate de măsură pentru proiectele 
personale, de genul admis / respins, îndeplinit / neîndeplinit. 

Populatia tinta 


Metoda proiectului personal poate fi utilizata in activitatea de consiliere a elevilor din 
şcolile de orice nivel de educaţie si formare, studenţilor, absolvenţilor aflaţi în căutarea 
unui loc de muncă, adulţilor care doresc să reintre pe piaţa forței de muncă sau să-şi 
schimbe actuala slujbă. 


Exemple, studii de caz, exerciţii 


Exemplu 


Metoda proiectului personal se recomandă a fi folosită în următoarele situaţii de 


consiliere: 


1. 


Client inert, care are retineri de a porni un anumit curs de acţiune, din 
următoarele considerente: 


Pasivitate (nu face nimic, acceptă necritic scopurile şi propunerile altora, 
inițiativă paralizată, violent). În aceste cazuri, inactivitatea sau amânarea în 
relație cu lucrurile mărunte se poate acumula sub forma pierderii 
irecuperabile a momentului favorabil (Schiff, 1975). 


„Neajutorare învățată”, concept folosit de Seligman (1975) în contextul 
sindromului depresiei, cu diferite grade de intensitate (neajutorare uşoară 
când persoana în cauză nu se simte în stare de ceva anume, până la 
sentimentul de neajutorare totală asociat cu depresia profundă). Bennet şi 
Bennet (1984) au detectat latura pozitivă a neajutorării, prin aceea că dacă 
persoana nu poate controla o anumită situaţie, atunci nu are rost să îi creăm 
iluzii despre o realitate contrară, să îi propunem responsabilităţi şi să îi 
provocăm aşteptări excesive. Important este să o învăţăm să distingă între 
ceea ce poate şi ceea ce nu poate controla, să privească neputinta din alt 
unghi şi să îşi stabilească alte scopuri corespunzătoare cu noile evoluţii 
înregistrate. 


Monolog dezarmant. Uneori persoana însăşi îşi construieşte platforme de 
argumente pentru a se convinge de ce nu poate sau nu trebuie să facă un 
anumit lucru: „nu sunt pregătit(ă)”, „nu corespund cerințelor”, „e prea 
greu”, „nu se poate să meargă bine”. Conversatiile descurajante cu sinele 
sunt cunoscute pentru subminarea planului de la bun început şi anularea 
oricărei şanse de activitate. 

Cercul vicios. Persoana care nu obţine ceea ce şi-a propus poate cădea 
victimă sentimentului de vinovăţie, care generează alte comportamente 
negative şi atrage eşecul (Pyszczynski; Greenberg, 1987). 


Dezorganizarea. Un anumit nivel de dezorganizare în aspecte minore de viata 
este oferit ca justificare pentru neimplicarea în provocări reale (Ferguson, 
1987). 


2. Client cu tendinţe entropice. Entropia este o tendinţă naturală care se educa 
eminamente prin exerciţiu şi voinţă autonomă, dar şi cu ajutorul persoanelor 
semnificative. Deoarece nu se poate modifica la cerere, clientul şi consilierul 
nu trebuie să îşi piardă timpul cu investigarea motivului, ci cu găsirea de 
modalităţi pentru a ajunge la rezultat în condiţiile date. Multe planuri care 
încep cu entuziasm sunt abandonate la apariţia obstacolelor sau a altor 
priorităţi. Brownell şi colab. (1986) atrag atenţia asupra finei diferenţe între 
„a-i pregăti pe clienţi pentru greşeli” şi „a le da permisiunea să facă 
greşeli”. Aceasta se traduce în dihotomia: „a comite erori rezonabile” şi „a 
persista în eroare sau a o capitaliza”. 


3. Client care alege conştient să nu (se) schimbe, respectiv persoane care au o 
evidentă capacitate de auto-analiză, identifică problema care îi deranjează şi 
factorii susceptibili de schimbare, însă constată şi decid că „preţul” cerut este 
prea mare sau le-ar afecta alte aspecte ale vieţii. 


Studiu de caz!® 


„Frank este vicepreşedinte la o corporatie. Este o persoană care ştie ce vrea şi a 
promovat rapid gradele ierarhice din domeniul respectiv. Preşedintele companiei, Vince, 
se apropie de vârsta pensionării şi, după toate aparențele, Frank este „moştenitorul” 
său. Însă aici se află cheia lucrurilor: Vince este nu numai un bun manager, dar şi un 
lider autentic; ştie ce trebuie şi poate să devină compania în următorii 5-10 ani, 
comunică bine cu angajaţii şi se bucură de respectul lor, deşi este aspru cu ei. Frank este 
altfel; manager implicat, ezită să delege sarcini altora, oricât de competenţi ar fi, iar 
când este nevoit să delege le reformulează deciziile astfel încât să pară nefundamentate 
sau că nu i-au fost bine comunicate. Nu este un lider, ci un „personaj de operaţii”. 


Într-o zi, Vince a stat de vorbă cu Frank despre posibilitatea ca acesta din urmă să preia 
conducerea companiei, însă l-a avertizat că investirea nu va fi automată. Totodată, şi-a 
exprimat aprecierea pentru calităţile lui de manager si rezerva în ceea ce priveşte 
trăsăturile de lider. A mers până la a menţiona ce aspecte din stilul lui Frank trebuie, in 
viziunea lui, schimbate. 


Frank s-a întâlnit apoi cu un consultant în care avea încredere şi de la care a aflat, în 
mare, acelaşi lucru. De atunci, Frank a lucrat cu consultantul zi de zi, în ore 
suplimentare, timp de peste un an. Era hotărât să preia postul de preşedinte cu orice 


'8 Preluat din Egan (1988). 

pret, fie şi cu acela de a deveni genul de lider pe care actualul preşedinte îl dorea. Fiind 
foarte inteligent, a proiectat o serie de strategii pentru a-şi duce la îndeplinire planul. Cu 
toate acestea, nu a reuşit să pună la punct un program cu anumite repere specifice după 
care să îi fie evaluat progresul. Consultantul îi tot atrăgea atenţia, dar Frank era mereu 
„prea ocupat” sau spunea că un astfel de program este prea rigid pentru el. Ciudat 
lucru, căci planificarea formală era unul din punctele lui tari în lumea afacerilor... 


Frank a rămas la fel de eficient în modul cum a condus afacerea, dar incoerent în 
privinţa strategiilor menite să îl ajute în realizarea scopului. După doi ani, Vince a numit 
pe altcineva în poziția de preşedinte al companiei. ” 


Evaluarea metodei 


Avantaje: 


e aduce în prim plan priorităţile personale, în completarea sau în locul 
conformării la priorităţile impuse de alţii sau de sistem; 


e antrenează participarea persoanelor semnificative la realizarea scopului şi 
îmbunătăţeşte comunicarea interpersonală; 


e ajută la evitarea acţiunilor imprudente, consumatoare de resurse şi fără şanse 
de îndeplinire a scopului; 


e contribuie la descoperirea motivelor şi recompenselor pentru o acţiune 
susţinută. In timp, activităţile nerecunoscute ca aducătoare de satisfacţie tind 
să-şi piardă vigoarea, să descrească şi chiar să se stingă; 


e conduce la conştientizarea consecinţelor inactiunii, dar lasă la decizia 
clientului dacă va avea sau nu iniţiativă; 


e atrage ajutorul persoanelor semnificative şi contribuie la actualizarea reţelei 
personale de contacte; 


e implică ideea de planificare a carierei, ceea ce consolidează încrederea în sine 
şi unicitatea persoanei într-o situaţie de viaţă; 


e favorizează identificarea şi mobilizarea resurselor interne şi externe pentru 
îndeplinirea scopului; 


e construieşte ideea că personalitatea, abilitățile, motivele, interesele sunt 
supuse schimbării, însă îşi pot păstra sau spori valoarea; 


e pune în perspectivă competențele profesionale pe care individul le deţine sau 
le poate dobândi; 

intrevede interactiunea si determinismul la nivelul propriilor interventii de 
cariera; 


lupta cu modelul rutinier de exprimare a rolului profesional; 
impune definirea prioritatilor personale în termeni de urgenţă şi importanţă; 


schimbă ponderea atitudinală de la culegerea de impresii la anticiparea 
succesului; 


realizează o schemă logică neobligatorie, ci dezirabilă, a elementelor 
necesare ducerii la îndeplinire a scopului. 


Dezavantaje: 


deseori criticată că desconsidera conţinutul învăţării în favoarea metodei; 
nu implică inferenta succesului dintr-o schemă logică perfectă de proiect; 


restrânge intervenţiile de tip „inspiraţie de moment” sau „idee strălucită” în 
planificarea pe termen lung a carierei; 


forțează anticiparea unor rezultate condiţionate de alte rezultate intermediare 
care nu pot fi definite ca atare în etapa de proiectare; 


presupune prezența consilierului (sau a unui sine reflexiv) în diferite 
momente de implementare a proiectului, ceea ce poate fi dificil de asigurat; 


întreţine tensiunea fundamentală dintre binele propriu şi concepţia altora 
despre acest bine; 


diminuează rolul individului în obţinerea produsului final, întrucât distribuie 
meritul succesului între contribuitori. 

Profilul ocupational 


Luminita TASICA 


Institutul de Stiinte ale Educatiei, Bucuresti 


Istoric 


Profilul ocupational este un instrument de informare si orientare de care pot beneficia toti 
actorii implicaţi în procesul de consiliere a carierei. 


Pentru a înţelege natura, structura şi utilitatea acestui instrument este necesară o 
incursiune în istoria apariției sale şi o analiză comparativă cu celelalte instrumente 
conexe, care au stat la originea elaborării unui profil ocupational in forma sa actuală. Ne 
referim la (micro)monografia profesională, profesiograma, psihograma şi standardul 
ocupational / profesional. 


Descrierea meseriilor este consemnată încă de câteva secole în urmă, odată cu apariţia 
breslelor şi asociaţiilor meşteşugăreşti, care aveau interesul de a transmite tainele 
meseriilor noilor generaţii de ucenici. 


În era industrială, la începutul secolului trecut, întocmirea unui "catalog al meseriilor” a 
devenit o necesitate pentru pregătirea forței de muncă solicitată de o dezvoltare 
economică rapidă. Aşa apar pentru prima dată în Europa monografiile profesionale 
elaborate de Fontegne (Franţa), Christaens (Belgia), Moede (Germania), Myers (Anglia), 
iar în Statele Unite de către Munsterberg. În SUA acestea constituie şi în prezent un 
obiect de învățământ în ultimele clase de gimnaziu, sub titlul „lumea meseriilor”. 


În România, primele monografii profesionale - pentru domeniul industriei - sunt elaborate 
şi publicate de Roşca, Cupcea şi Peteanu, precum şi de Nestor şi Mărgineanu. 


Importanţa şi utilitatea instrumentelor menționate anterior pentru lumea profesiilor a 
contribuit la apariția unei noi ştiinţe - profesiologia - care se ocupă cu studiul profesiilor 
şi condiţiilor medicale, psihice, sociale şi tehnice solicitate de practicarea acestora. În 

cadrul acestei discipline, metodologia elaborării profilelor ocupaţionale constituie un 
obiectiv de prim rang. 


Fundamente teoretice 


O simplă descriere la început, monografia unei profesii a dobândit astăzi caracteristicile 
unui „studiu complex şi integral al unei profesii, elaborat de o echipă de specialişti din 
diferite domenii având ca obiect analiza multilaterală a profesiei din punct de vedere al 
cerinţelor ei (medicale, psihologice, ergonomice, pedagogice, sociologice etc) şi a 
contraindicaţiilor” (Tomşa, 1996). 


Conţinutul unei monografii profesionale se referă la: obiectul profesiei, aspecte 
socio-economice, specificul muncii, modul de desfăşurare, materialele şi echipamentele 
cu care se lucrează, condiţiile de lucru, caracteristicile solicitării, indicaţii şi 
contraindicatii profesionale. „Concluziile se concretizează în tabele cu indicaţii şi 
contraindicatii profesionale sub aspect psihologic, medical, pedagogic. Se trece astfel de 
la aspectul analitic la tipul de personalitate solicitat de o profesie” (Dicţionar de 
pedagogie, 1979). Ca principală sursă de inspirație pentru profilul ocupational, 
monografia profesională este un instrument mai amplu, mai detaliat şi mai riguros din 
punct de vedere ştiinţific, însă mai puţin utilizat din punct de vedere practic. 


Profilul ocupational prezintă sintetic, concentrat, aceleaşi elemente de conţinut ca şi 
monografia, însă este cu mult mai operativ şi mai uşor de consultat (are doar 2-4 pagini). 


Un alt element de diferenţiere care intră în componenţa monografiei este profesiograma, 
care este „un document ştiinţific cu valoare normativă, ce cuprinde cerinţele de ordin 
fiziologic, medical, psihic şi social pe care le necesită o profesie” (Tomşa, 1996), dar 
poate exista şi independent, sub forma unor tabele sau grafice. Profilul ocupational a 
preluat parţial elemente ale profesiogramei (cerinţe psihice şi medicale). Unele 
monografii extinse pot include şi psihograme; acestea sunt: reprezentări grafice ale 
ansamblului de rezultate obţinute de un subiect la diferite teste psihometrice la care a fost 
supus sau diagrame care reprezintă distribuția grafică nivelară pe o scară gradată a 
performanţelor, însuşirilor şi capacităţilor psihice ale unei persoane. Aceste date nu apar 
într-un profil ocupational. 


Este necesară, de asemenea, distincţia între conţinutul unui profil şi cel al unui standard 
ocupational ce “semnifică repere de ordin cantitativ şi calitativ care dau măsura 
unităţi şi elemente de competenţă, criterii de realizare şi evaluare. În 1999, COSA a avut 
misiunea de a elabora un nou sistem de evaluare şi certificare a competenţelor 
profesionale bazat pe standarde ocupaţionale” (Jigău, 2001). În accepțiunea Consiliului 
pentru Standarde Ocupationale şi Atestare - COSA, "competenţa profesională reprezintă 

capacitatea de a aplica, transfera şi combina cunoştinţe şi deprinderi în diferite situaţii şi 
medii de muncă.” 


Atât standardele, cât şi profilele ocupaţionale contribuie la rândul lor, la alcătuirea fişei 
postului, document operaţional important ce prezintă în detaliu sarcinile cerute unui 
angajat pentru ca acesta să-şi poată exercita activitatea în condiţii optime şi cu beneficii 
pentru angajator. Fişa postului cuprinde: denumirea şi obiectivele postului, 
compartimentul din care face parte, competențele şi responsabilitatile, cerinţe referitoare 
la studii, vechime şi aptitudini. Fişa postului serveşte ca document organizatoric 
indispensabil fiecărui salariat şi ca suport pentru evaluarea muncii acestuia. 


Prezentarea metodei 


Ca o concluzie a distinctiilor terminologice menţionate, profilul ocupational rămâne 
unicul instrument destinat în mod expres consultării imediate şi rapide, aflat la îndemâna 
tuturor categoriilor de clienţi beneficiari ai serviciilor de consilierea carierei. 


Atât în Europa cat şi pe continentul american, metodologia actuală a elaborării unui profil 
ocupational se fundamentează pe teoriile asociate ale lui Holland şi Super. După opinia 
lui Holland, comportamentul poate fi înţeles dacă se consideră interesele şi aspiraţiile 
profesionale ca expresie a dezvoltării personalităţii (vezi articolul: Inventarele Holland). 
La rândul său, Super (şi mai târziu Barrach) consideră că fiecare individ îşi compară 


care 1 se potriveşte cel mai bine. 


Începând cu anul 1995, România a preluat denumirea acestui instrument (occupational 
profile) şi modelul ”micromonografiilor moderne” recomandate de unele instituţii 
europene şi internationale, inclusiv de Biroul International al Muncii (Bureau 
International du Travail - BIT) din Geneva cu preocupări permanente în elaborarea şi 
revizuirea profesiilor în plan internaţional. 


La nivel national, operează sistemul COR - Clasificarea Ocupatiilor in România, 
elaborat de Ministerul Muncii şi Comisia Naţională de Statistică. 


Profilele ocupaţionale pot conţine diferite categorii de informaţii; pentru cele elaborate în 
România s-a stabilit următoarea structură: 


e Denumirea ocupaţiei, meseriei, profesiei. 


e Codul ocupaţiei, meseriei, profesiei respective din "Clasificarea ocupatiilor 
din România - COR” (www.mmssf.ro/website/ro/COR. jsp). 


e Definiția ocupaţiei, meseriei, profesiei din COR. 

Descrierea ocupatiei, meseriei, profesiei: cuprinde un ansamblu de puncte 
de reper, care permit identificarea profesiei sau ocupaţiei: descrierea sintetică 
a profesiei, activitățile de bază, obiectul muncii şi principalele mijloace de 
muncă, rezultatul muncii. 


Conţinutul muncii: include descrieri generale cu privire la activitatea 
propriu-zisă care oferă o imagine concretă a ceea ce reprezintă o anumită 
profesie. 


Unelte / instrumente de lucru: conţine precizări despre instrumentele / 
uneltele / sculele de lucru utilizate de cel care desfăşoară o activitate într-un 
anumit profil. 


Atribuţii şi responsabilităţi: include sarcinile de bază prevăzute în fişa 
postului. 


Programul de lucru: cuprinde informaţii legate de durata activității zilnice, 
caracteristici (program normal, program prelungit, în ture, numai de zi, numai 
de noapte etc.). 


Mediul de activitate: inserează date cu privire la locul desfăşurării 
activităţii, mediul ambiant de lucru. 


= Mediul administrativ al muncii: prezintă tipurile de organizaţii în 
care se regăseşte profesia sau ocupaţia, poziţia profesiei sau ocupaţiei 
în structura ierarhică a unei organizaţii, relațiile de subordonare şi 
control, personalul aflat în subordine, nivelul de responsabilitate şi de 
autonomie, posibilităţile de promovare. 


= Mediul fizic al muncii: include locul de desfăşurare a activităţilor 
(mediu industrial, mediu de birou, muncă de teren etc.), programul şi 
ritmul de lucru, nivelul de efort fizic şi intelectual, noxe, probleme 
speciale de protecție a muncii. 


= Mediul social al muncii: descrie relaţiile profesionale dezvoltate cu 
diferite categorii de organizaţii sau persoane (membrii echipei de 
lucru, colaboratorii interni, colaboratorii externi, clienţii). 


Situaţii de risc: include enumerarea potentialelor pericole (atunci când 
există) care pot apare în exercitarea fiecărei profesii sau ocupaţii (risc 
profesional: accidente, avarii, consecinţele erorilor umane). 


Cerinţe pentru exercitare: include solicitările medicale, psihologice şi 
fizice presupuse de derularea unei activităţii. Corelat cu natura activităţii, cu 
mediul de desfăşurare a acesteia şi cu anumite riscuri profesionale specifice, 
se pot formula caracteristici personale care constituie indicaţii sau 
contraindicatii pentru exercitarea unei profesii sau ocupaţii. Contraindicatiile 
pot fi de natură medicală sau psihologică, sunt legate de practicarea profesiei 
sau ocupaţiei şi se referă la caracteristicile personale de natură fizică sau 


psihologică, care reprezintă dezavantaje / riscuri pentru persoană, siguranța 
locului de muncă, alte persoane în exercitarea unei profesii sau ocupaţii. 


Aptitudinile: necesare desfăşurării unei activităţi la un nivel optim. Sunt 
luate în considerare aptitudinile ce pot fi evaluate cu ajutorul unor teste 
psihologice: aptitudinea generală de învăţare, aptitudinile numerice, percepţia 
spaţială, percepţia formei, aptitudinile functionaresti / de birou, coordonarea 
ochi-mână, dexteritatea digitală, dexteritatea manuală etc. 


Deprinderile transferabile: reprezintă acele abilităţi exersate initial în 
cadrul unei ocupaţii şi care pot fi utilizate cu succes şi în alte contexte (de 
ex.: folosirea instrumentelor şi echipamentelor, acordare de consultanţă, 
respectarea instrucţiunilor verbale sau/şi scrise, deprinderi de cercetare şi 
investigare, acordarea şi transmiterea de informaţii, elaborarea şi 
interpretarea informaţiilor, analiza şi evaluarea informaţiei, planificarea şi 
organizarea operaţiilor şi activităţilor, asigurarea de servicii, deprinderi de a 
lucra în grup, pregătirea de materiale şi rapoarte etc. 


Cerinţe de educaţie şi pregătire profesională: semnifică exigenţele cu 
privire la pregătirea academică şi profesională necesară exercitării unei 
profesii, funcţii sau ocupaţii; acestea se pot exprima prin: nivelul de calificare 
necesar (corespunzător unor grile de calificare), tipurile de diplomă sau 
certificate de studii solicitate (extrase, eventual, dintr-un nomenclator utilizat 
pe plan naţional), categoriile de cunoştinţe, deprinderi şi atitudini necesare 
sau referiri la un standard ocupational, nivelul de experienţă, apartenenţa la 
diferite asociaţii profesionale etc. 


Filiere de pregătire profesională: prezintă interes instituţiile de formare 
profesională, iniţială sau continuă, care oferă pregătirea necesară pentru 
exercitarea profesiei / ocupaţiei, formele de pregătire profesională existente şi 
condiţii de acces la acestea, facilitățile oferite de diferite organizații pentru 
pregătirea profesională pre- sau post angajare. 


Salarizare, promovare, alte avantaje: semnifică acele categorii de 
informaţiile solicitate despre plaja de remunerare, câştigurile medii pe tipuri 
suplimentare (prin ore suplimentare, angajări sezoniere etc.), alte avantaje 
materiale specifice profesiei sau ocupaţiei. 


Dinamica ocupaţiei pe piaţa muncii: include informaţii cu privire la 
istoricul profesiei, ritmul schimbărilor şi influenţa noilor tehnologii asupra 
acesteia, tendinţele privind evoluţia locurilor de muncă disponibile / ocupate 
în acea profesie (pe plan local, naţional, european). 


manifestă în legătură cu ocupaţia prezentată, sub următoarele aspecte: 
schimbarea conţinutului şi dinamicii acesteia, a locului de muncă, 

domiciliului, ţării, în vederea ocupării unui alt loc de muncă sau menţinerii 
celui initial. 

Ocupaţii, meserii, profesii înrudite: oferă informaţii cu privire la 
ocupaţiei sau chiar a profesiei. In acest sens, se denumesc profesiile sau 
ocupațiile înrudite, condițiile de trecere de la o profesie / ocupaţie la o alta 
apropiată, sub aspectul conţinutului muncii (prin adaptare şi/sau formare la 
locul de muncă, formare externă). 


Specializări: presupun un trunchi comun de cunoştinţe care permite o trecere 
relativ uşoară de la o specializare la alta. Exercitarea exclusivă a unei 
specializări poate conduce, în timp, la descalificare sau supercalificare. 
Pentru fiecare profesie se precizează principalele direcţii de specializare, 
activităţile, materialele, produsele şi tehnologiile specifice. 


Informaţii suplimentare: oferă date despre organizaţii sau lucrări care pot 
oferi informaţii suplimentare despre o profesie / ocupaţie, cum sunt: Centrele 
de informare şi consiliere, Centrele de mediere, Asociaţiile profesionale, 
Agenţiile de ocupare şi plasarea forţei de muncă, instituţiile de formare, 
clasificările profesionale existente, rapoartele statistice, colecţiile de profile 
sau monografii profesionale, materialele video, multimedia, băncile de date 
ocupaţionale, media, cataloagele de firme, rapoartele anuale ale firmelor, 
cărți de specialitate ale domeniului etc. 


Populaţia ţintă 


Informaţiile oferite prin intermediul profilelor ocupaţionale sunt utile tuturor categoriilor 
de potenţiali beneficiari ai serviciilor de informare, consiliere şi orientare: elevi, 
absolvenţi ai diferitelor niveluri de educaţie şi formare, adulţilor (aflaţi în diferite situaţii 
fata de piaţa forţei de muncă). 


Exemple, studii de caz, exerciţii 


Pentru exemplificare, prezentăm ca model un profil ocupational elaborat în acord cu 
metodologia anterioară: 

CONSILIER ORIENTAREA CARIEREI* 


Codul profesiei din Clasificarea Ocupatiilor din România (COR): 241208 


Definiţie COR: 


Profesia face parte din grupa 2412 - Specialişti în probleme de personal şi pregătire 
profesională a personalului. Aceştia prestează servicii administrative legate de politica 
de personal, în special în ce priveşte recrutarea sau formarea profesională a personalului, 
analiza locurilor de muncă şi orientarea profesională. Ei întocmesc materiale de informare 
profesională şi acordă consultaţii celor interesaţi în legătură cu perspectivele de ocupare, 
alegerea unei cariere, instruirea sau formarea complementară. 


Descrierea profesiei. Conţinutul muncii 


Consilierii oferă informaţii şomerilor şi persoanelor care se adresează Agenţiilor de 
Ocupare a Forţei de Muncă, despre conţinutul şi cerinţele în practicarea ocupatiilor, 
meseriilor sau profesiilor, atribuţiile şi responsabilitatile angajaţilor, uneltele şi 
instrumentele utilizate în activitate şi cerințele de pregătire. Aceştia ajută persoanele în 
procesul de auto-cunoastere (auto-evaluare) şi în luarea de decizii adecvate cu privire la 
alegerea carierei. Consilierii îi ajută pe cei interesaţi să conştientizeze punctele forte şi 
slabe ale personalităţii, în scopul utilizării la maxim a elementelor favorabile. Totodată, 
aceştia învaţă persoanele cum să se prezinte sau să se adreseze atunci când vor sa se 
angajeze la o instituţie şi stabilesc împreună paşii ce trebuie urmaţi în alegerea ocupaţiei, 
meseriei, profesiei, pentru pregătire sau ocupare şi le oferă informaţii în legătură cu 
instituţiile la care trebuie să se adreseze pentru a fi sprijiniți. Consilierii oferă alternative 
unor persoane pentru a rezolva anumite neconcordante între alegerile anterioare şi noile 
opţiuni cu privire la alegerea carierei, inclusiv a formelor de pregătire / formare continuă 
şi acordă consultanţă de ordin general în domeniul managerial, în special celor care vor să 
devină mici întreprinzători. 


Unelte / instrumente de lucru 


Pentru informarea clienţilor cu privire la uneltele / instrumentele de lucru utilizate în 
anumite domenii de activitate se folosesc diferite mijloace de informare profesională 
(profile ocupaţionale, postere, ziare cu informaţii despre carieră sau alte materiale scrise, 
transmise prin mass-media, sisteme interactive computerizate, videocasete). Sunt utilizate 
şi instrumente de testare psihologică pentru evaluarea caracteristicilor individuale în 
raport cu cerințele ocupatiilor, meseriilor, profesiilor, precum şi chestionare de interese, 
valori, atitudini. 


* Copyright O 2004 Grupul de lucru pentru informare şi consilierea carierei. 

Atributii si responsabilitati 


furnizarea de informaţii corecte, complete şi 
actuale despre piaţa muncii în domeniile de 
interes ale clienților 

utilizarea mijloacelor şi instrumentelor de 
cunoaştere şi evaluare 


să manifeste o înaltă capacitate de 
comunicare, corectitudine şi confidentialitate 
în relaţiile cu persoanele care solicită 
consultanță 

să cultive o atitudine pozitivă la persoanele 


pe care le îndrumă, ca o condiţie 
indispensabilă pentru reuşita profesională 


Program de lucru 


Se lucrează cinci zile săptămânal, câte 8 ore zilnic, dar în funcţie de complexitatea şi 
urgenţa problemelor activitatea se poate desfăşura şi peste programul normal de lucru. 


Mediu de activitate 


Activitatea consilierului se desfăşoară preponderent în birou. Unele activităţi se desfăşară, 
însă, şi în afara biroului, în săli de testare psihologică sau la alte instituţii (agenţi 
economici), pentru realizarea unor contacte sau documentare (în biblioteci). Pentru 
asigurarea confidentialitatii discuţiilor sale cu clientul consilierul are nevoie de un birou 
propriu, care să îi permită desfăşurarea activităţii sau aplicaţiilor specifice. Acesta poate 
lucra singur sau în echipă cu alti specialişti din cadrul instituţiei sau din afara acesteia. 


Situaţii de risc 


Munca unui consilier este lipsită de riscuri; în cazuri rare, consilierul poate fi expus 
agresiunilor (verbale, fizice) ale unor clienţi dificili sau cu probleme psihice. 


Cerinţe pentru exercitare 


Cerinţe medicale: Cerinţe psihice: 

e organism sănătos, cu o dezvoltare |e capacitate intelectuală de nivel superior, 
generală normală caracterizată prin analize şi sinteze fine, 

e rezistență la oboseală flexibilitate şi creativitate în gândire 

e integritate  anatomo-funcţională aje limbaj expresiv şi coerent 
aparatului fonator e înaltă capacitate de concentrare a atenţiei şi bun 

e acuitate auditivă normală spirit de observaţie 

e bun echilibru emotional şi auto-control 

e aptitudine (capacitate) de a lucra cu oamenii 

e capacitate dea evalua şia lua decizii 

e tip de personalitate: SRE - Social, Realist, 
Intreprinzator (clasificare Holland) 


Activităţi fizice: 

e vorbire e folosirea mâinilor 

e ascultare e folosirea degetelor 

e acuitate vizuală normală e manipularea instrumentelor şi aparatelor de 


testare psihologică 


Nivel 1 | Nivel2 | Nivel3 | Nivel4 | Nivel 5 
Aptitudini (foarte | (scăzut) | (mediu) | (înalt) | (foarte 
scăzut) înalt) 


Aptitudine generală de învăţare “i 


Aptitudini de comunicare 


Aptitudini de calcul 


Perceptie spațială 


Percepția formei 


Aptitudini de a lucra cu documente 
(verificare rapidă cifre si cuvinte) 


Coordonare ochi-mână 


Dexteritate digitală 


Dexteritate manuală 


* semnificativ pentru această ocupație 


Deprinderi transferabile 
e folosirea instrumentelor si echipamentelor de testare; 
e acordarea de consultanță şi consiliere; 
e respectarea instrucțiunilor verbale şi/sau scrise; 
e deprinderi de cercetare şi investigare; 
e acordarea şi transmiterea de informaţii; 
e elaborarea şi interpretarea informaţiilor; 
e analiza şi evaluarea informaţiei; 


e planificarea şi organizarea operaţiilor şi activităţilor; 

e asigurarea de servicii; 
e deprinderi dea lucra în grup; 


e pregătirea de materiale şi rapoarte. 


Cerinţe de educaţie şi pregătire profesională 


Pregătirea se realizează în sistem universitar, prin învăţământul de stat şi particular în 
cadrul facultăţilor de psihologie, sociologie, pedagogie, asistenţă socială, cursuri de zi, cu 
durata 3/4 ani şi un master în domeniul consilierii. 


Filiere de pregătire profesională 


Informaţii despre reţeaua unităţilor de nivel superior care oferă formare în acest domeniu 
se pot obţine din „FORUM” - revista învățământului superior, Admiterea în învățământul 
superior - supliment al ziarului „Tribuna Învăţământului”, din website-ul Ministerului 
Educaţiei (www.edu.ro) şi al UE - Ploteus (http://europa.eu.int/ploteus). 


Salarizare, promovare, alte avantaje 


Salarizarea personalului din unităţi bugetare se face ţinând seama de specificul fiecărui 
domeniu de activitate şi legislaţia în vigoare. Salariul cuprinde: salariul de bază, sporuri 
pentru diferite condiții de muncă, premii pentru rezultate deosebite şi premii speciale. 


Ocuparea posturilor se face pe bază de concurs, conform legii. 


Dinamica ocupaţiei pe piaţa muncii 


În 2006, în sistemul Ministerului Muncii îşi desfăşoară activitatea aprox. 550 de 
consilieri, în cadrul Agenţiilor de ocuparea forţei de muncă. În instituţiilor de consiliere 
care tin de Ministerul Educaţiei, la aceeaşi dată, erau înregistraţi aprox. 1300 de 
consilieri, în reţeaua Centrelor şi Cabinetelor de asistență psiho-pedagogică. La nivel 
universitar îşi desfăşoară activitatea aprox. 50 de consilieri. În total, îşi desfăşurau 
activitatea în diferite rețele de consiliere din ţară (educaţie, muncă, tineret, armată, 
sănătate etc.) aproximativ 1900 de consilieri. 


Mobilitatea profesională 


Solicitările pentru posturi în acest domeniu sunt în creştere (mai ales în şcoli şi oficii de 
muncă). Se estimează că noile schimbări tehnologice, disponibilizările de personal care 
vor avea loc, ca urmare a procesului de privatizare va face să crească semnificativ rolul 
Agenţiilor de ocuparea forței de munca si, implicit, al consilierilor pentru informare, 
consiliere şi orientare profesională. 

Ocupatii, meserii, profesii înrudite / specializări 
241201 Consilier de forță de muncă şi şomaj 
241202 Expert forţă de muncă şi şomaj 
241203 Inspector de specialitate forţă de muncă şi şomaj 
241204 Inspector protecţia muncii 
241205 Instructor pregătire profesională 
241206 Referent de specialitate de forță de muncă şi şomaj 
241207 Expert instructor pregătire profesională 
241209 Consultant în domeniul forţei de muncă 


241210 Analist piaţa muncii 


Informaţii suplimentare 
se pot obţine de la: 


e Agenţiile (judeţene / ale Municipiului Bucureşti) de ocupare a forţei 
de muncă 


e Centrele de Asistenţă Psiho-pedagogică 
e Centrele de Informare şi Orientarea / Consiliere din universităţi 
e Centrele INFOTIN 
e Centrele de consultanţă profesională din sectorul privat 
sau consultând: 


e Legea nr. 13/1991 privind contractul colectiv de muncă. Monitorul 
Oficial nr. 32, 1991. 


e Ordonanța de urgență nr. 107/16.11.2004 pentru modificarea 
Ordonanţei de urgenta a Guvernului nr. 191/2002 privind creşterile 
salariale ce se vor acorda în anul 2003 personalului bugetar. 
Monitorul Oficial nr. 1.103/25. 1 1.2004 


e Legea nr. 154/1998 privind sistemul de stabilire a salariilor de baza 
în sectorul bugetar. Monitorul Oficial nr. 1.103/23. 1 1.2004 


e Clasificarea ocupaţiilor din România (COR) Manual pentru 
utilizatori (2002). Bucureşti, Editura METEOR PRESS. 

e Anuarul Statistic al României - 2003. Bucuresti, Comisia Naţională 
pentru Statistică. 


e Admiterea în învățământul superior de stat - 2004. Bucureşti, MEC, 
Editor „Tribuna Învăţământului” S.A. 


e Structura instituţiilor de învățământ superior, anul universitar 
2003/2004. In: „FORUM” - Revistă a Învăţământului superior, nr. 7, 
p. 8-9. 


e Elemente practice de medicină a orientării şcolare şi profesionale 
(1986). E. Bucur, (sub red.). Bucureşti, Editura Medicală,. 


Profil Ocupational elaborat de Grupul de lucru pentru Informare şi Consilierea 
Carierei, iunie 2003. 


Evaluarea metodei 


Avantaje: 


Profilele ocupaţionale - ca instrumente de lucru ale informării, consilierii şi orientării - 
prezintă marele avantaj de a putea fi consultate rapid, operaţional, la scară largă. Acestea 
sunt concepute într-un mod accesibil, sub formă tipărită detaşabilă sau sub formă de 
pliant oferit gratuit, pentru distribuire în toate acele instituţii care prestează servicii de 
consiliere sau au legătură cu anumite reţele ale acestor servicii. 


Dezavantaje 


Datorită dinamicii pieţei muncii şi a ritmului accelerat al schimbărilor social-economice, 
profilele ocupaţionale trebuie periodic actualizate din punct de vedere al informaţiilor şi 
cerinţelor solicitate de fiecare ocupaţie, fapt ce presupune existența unor resurse umane 
înalt calificate şi permanent centrate pe această temă. 

Târgul ofertelor de educaţie 


Marcela MARCINSCHI CĂLINECI 


Centrul Municipal de Asistenţă Psihopedagogică, Bucureşti 


Istoric 


Noţiunea de târg este veche. Insă, totdeauna, acesta a fost un motiv de întâlnire, 
informare, învăţare, schimb de păreri, prilej de promovare, a face comerţ şi de a împărtăşi 
practicile de succes. 


Ce se asociază, de obicei, cuvântului „târg”? De cele mai multe ori, referirile vizează: 
târgurile auto, de carte, ale olarilor, de produse electronice, de animale, bunuri de 
consum, aparate pentru sport şi relaxare, de turism, educaţie şi formare, de afaceri etc. 


În cadrul ofertelor de servicii ale instituţiilor de informare, consiliere şi orientarea 
carierei, Târgul ofertelor de educaţie reprezintă o modalitate de comunicare cu clienții 
şi de informare a elevilor, studenţilor, cadrelor didactice, părinţilor, instituţiilor de 
educaţie şi formare, un prilej de auto-evaluarea a beneficiarilor, de planificarea şi 
dezvoltarea carierei prin investigarea pieţei educaționale. Târgul ofertelor de educaţie 
este, totodată, o cale de a afla noutăţi, cerceta, interactiona şi, mai ales, de a demonstra un 
management eficient al informaţiilor, pentru că oferă elevilor, studenţilor şi adulţilor nu 
numai informaţii, ci îi ajută să ia o decizie cu privire la dezvoltarea carierei personale. 


Dacă până de curând, târgul ofertelor de educaţie reprezenta o opţiune, în sensul că 
organizau / participau numai acele şcoli şi universităţi care erau mai dinamice şi motivate, 
în prezent, acesta a devenit o chestiune esențială de marketing educaţional, un mijloc 
eficient, cu impact imediat în a face vizibilă oferta de educaţie a unităţilor de învățământ 
şi a atrage noi elevi şi studenţi, cu atât mai important cu cât populaţia de vârstă şcolară 
este mai redusă numeric din motive demografice. 

Până a căpăta amploare, caracter organizat şi importanța de care se bucură astăzi in 
alegerea carierei, târgul ofertelor de educaţie avea anumite caracteristici: 


e se desfăşura pe secţiuni specifice: numai pentru un anumit grup ţintă, centrat 
pe anumite discipline de învățământ; 


e se prezenta într-un mod static, unidirectional, asemănător metodelor de 
educaţie tradiționale; 


e se primeau pasiv informaţii fără a implica responsabilitatea participanților; 
e se aprecia ca participanţii aveau posibilitatea de a efectua puţine alegeri; 
e se manifesta o oarecare rigiditate şi tendinţă spre rutină. 


În tara noastră, târgul ofertelor de educaţie nu are o prea mare tradiţie şi nu a fost atât de 
apreciat până de curând ca instrument de informare a populaţiei de vârstă şcolară despre 
alternativele educaţionale şi viitorul lor şcolar şi profesional. În ultimii ani însă, s-a 
dezvoltat practica târgurilor ofertelor de educaţie, ca mijloc modern de marketing 
educaţional. 


În prezent, târgul ofertelor de educaţie este din ce în ce mai „sofisticat”, are o 
personalitate bine conturată, mai ales din perspectiva armonizării cu politicile 
educaţionale europene în domeniul orientării şi consilierii şi a dezvoltării strategiilor de 
marketing educaţional, complexe, care implică participarea activă a beneficiarilor. 


Se estimează că la fiecare cinci ani avem în totalitate alte informaţii noi (în anumite 
domenii). Dacă această tendință va continua, elevii ar trebui să beneficieze de noi 
informaţii aproape continuu, cel puţin pe canale informatice. Aceasta înseamnă că multe 
din ceea ce ei vor învăţa anul aceasta s-ar putea ca în cel următor să fie „expirat” (Mills, 
2002). În acest context, pe lângă un management al informaţiilor şi al învăţării eficiente, 
specializarea profesiilor, importanţa aptitudinilor şi atitudinilor transferabile, este 
necesară redefinirea târgului ofertelor de educaţie şi valorificarea potenţialului său în 
planul consilierii. 


Fundamente teoretice 


Ce este târgul ofertelor de educaţie? 


e Cea mai importantă strategie de marketing educational pentru a face 
cunoscută publicului (elevi, studenţi, părinţi) oferta educaţională a 
instituţiilor de învăţământ şi oportunităţile de formare profesională. 


e Evenimentul educational care reuneşte numeroase resurse pentru luarea celei 
mai bune decizii de către clienți cu privire la carieră. 

e Metoda prin care se oferă multiple ocazii pentru pregătirea şi formarea 
profesională viitoare, în acord cu interesele şi resursele personale. 


e Momentul propice pentru instituţiile ofertante de educaţie şi formare de a 
împărtăşi experienţa şi ideile lor participanţilor şi de a cunoaşte alte persoane 
la conferințele, atelierele de lucru sau prezentările organizate. 


irită pi eee pa 


încurajează ideea alegerii oportunităţilor educaţionale şi a carierei pe bază de informaţii 
pertinente. Specialiştii consideră că unul din cei mai importanţi paşi în consilierea carierei 
este informarea, ca o cerinţă de bază a societăţii cunoaşterii în care trăim (Plant, 2001). 
Cunoaşterea este cheia succesului personal şi profesional. Numai o persoană informată 
poate lua decizii eficiente, în acord cu potenţialul personal şi cerinţele socio-economice. 


Calitatea serviciilor de informare, consiliere şi orientare şcolară este conferită, mai ales, 
de facilitarea accesului la informaţii, de exemplu, despre sistemul de educaţie, locurile 
disponibile în şcoli şi universităţi, situaţia disciplinelor opţionale, mediile de admitere la 
liceu şi la facultate, cererea şi oferta pentru anumite profesii de pe piaţa muncii, istoria 
instituţiilor de învățământ, personalităţile de succes care au absolvit anumite instituţii de 
educaţie, proiectele educaţionale, situaţia celor mai căutate meserii, pachetele de învăţare 
oferite, aspectele practice ale diferitelor meserii etc. (Jigău, 2003). 


În activităţile de consiliere şi orientare, obiectivul principal al specialiştilor este de a 
dezvolta independenţa, responsabilitatea şi autonomia în ceea ce priveşte planificarea şi 
luarea deciziei în carieră. Astfel, sunt absolut necesare informaţiile şi abilităţile despre 
sine, ceilalți, ofertele educaționale, ocupaţii, piaţa muncii, rezolvarea unor probleme, 
afacerile de succes, marketing personal şi reuşita în carieră. 


Informaţiile despre carieră şi auto-cunoaşterea reprezintă configurația celor mai 
importante aspecte pentru alegerea şi managementul carierei. La târgul ofertelor de 
educaţie, participanţii află informaţii despre carieră, dar contează şi interesele, valorile, 
abilităţile, atitudinile personale, aşteptările celorlalţi, aşteptările persoanelor semnificative 
(părinţi, grupul de prieteni, modele de viaţă etc.), tradițiile de familie (Băban, 2001). 


Târgul ofertelor de educaţie reprezintă, totodată, o sursă extrem de valoroasă şi bogată de 
informaţii valide în ceea ce priveşte programele educaţionale şi de carieră şi care sunt 
oferite la un moment dat, într-o anumită comunitate, astfel încât elevii şi studenţii să 
poată lua decizia potrivită în cunoştinţă de cauză. 


„Utilizarea informaţiilor în luarea deciziei presupune o succesiune de procese: receptare, 
decodare, interpretare, aprecierea consistentei, utilității şi importanţei pentru sine a 
acestor date” (Jigău, 2003). Din această perspectivă, târgul ofertelor de educaţie este de 
dorit să-şi adapteze oferta, astfel încât să nu fie doar o simplă înşiruire de date faptice, „ca 
la muzeu”, ci să fie atractive, interactive, să răspundă diferitelor caracteristici personale, 
stiluri de învăţare, interese educaţionale şi profesionale. 

De-a lungul anilor, targul ofertelor de educatie a devenit din ce in ce mai popular, mai util 
şi mai aşteptat pentru participanţi, ca modalitate sigură de asigurare a accesului la 
informaţii, de investiţie în propria educaţie şi formare. O piaţă educaţională şi o piaţă a 
muncii mereu în schimbare solicită din partea elevilor şi studenților: căutare, implicare, 
actualizare continuă a informaţiilor pentru a „adapta” profilul personal cu exigenţele 
şcolare şi profesionale, pentru avea succes în plan şcolar şi în cel al dezvoltării carierei. 


Târgul ofertelor de educaţie este o ocazie importantă să se exerseze abilitatea de a aplica 
un management al informaţiilor de succes, coroborat cu abilităţile sociale şi emoţionale, 
de comunicare, cunoştinţele de specialitate şi calitățile necesare pentru a reuşi. 


A dezvolta o carieră este ca şi cum ai urca un munte. La baza acestuia se găsesc 
informaţiile foarte clare despre educaţie şi muncă, despre roluri şi despre sine, conform 
teoriei structurale despre carieră (Law, 2000). Acesta identifică 7 elemente importante în 
orientarea şi consilierea carierei: stabilirea obiectivelor, crearea unui mediu prietenos de 
învăţare, colectarea informaţiilor, identificarea nevoilor, transmiterea informaţiilor, 
sumarizarea progresului, clarificarea planului de viitor (Law şi Bedford, 2000). Sunt 
aspecte ce pot fi extrapolate asupra „procedurilor” întâlnite în organizarea unui târg al 
ofertelor de educaţie: calitatea standurilor şi a activităţilor, atmosfera, relaţia expozant - 
participant, pregătirea şi motivaţia acestora, modalităţile de evaluare etc. 


Prezentarea metodei 


Cum se organizează un târg al ofertelor de educaţie? 


e Organizatorii stabilesc programul târgului împreună cu ceilalţi parteneri 
organizatori cu 5-6 luni înainte datei derulării, logo-ul evenimentului, 
tipăresc afişe, postere, pliante sau alte elemente atractive de identificare 
(tricouri, căni, pixuri, sepci, vederi, rucsacuri, cărți de vizită, semne de carte, 
brelocuri etc.). 


e Organizatorii contactează expozantii şi le comunică agenda târgului, 
condiţiile de participare (prin anunţuri în mass-media, Internet, TV, radio), le 
trimit fişa de înscriere, date despre mărimea standului şi costurile de 
participare). Se realizează apoi catalogul târgului (de ex.: Universitatea 
Bucureşti la Târgul Educaţiei din Mai 2005, a asigurat prezentarea 
expozantilor prin Revista „7 Seri”), se poate imprima un CD-ROM cu lista 
expozantilor, însoţită de o scurtă prezentare a acestora. 


e Expozantii amenajează standurile de prezentare (este importantă realizarea 
unei note personale originale în expunerea celor mai relevante informaţii, 
prezentări deosebite, materiale şi produse educaţionale). 


e Expozantii se interesează dacă există şi alte oferte de promovare în cadrul 
evenimentului, cum ar fi afişarea unor materiale promoţionale la intrare. 

Şcolile, liceele, universităţile, alte instituţii (tipografiile de carte şcolară, 
producătorii de materiale educaţionale, rechizite, birotică, uniforme şcolare, 
organizatorii de turism şcolar etc.) îşi prezintă oferta (cu sprijinul cadrelor 
didactice, elevilor, părinţilor, echipa managerială, voluntarilor). 


Reprezentanţii mass-media, persoanele cu funcţii de decizie în educaţie, 
publicul larg participă la o conferință de presă pentru lansarea şi deschiderea 
oficială a târgului ofertelor de educaţie. 


Organizatorii împreună cu expozantii oferă anumite programe speciale, cu 
intrare liberă sau cu plată: conferinţe, ateliere de lucru pe teme de carieră, 
prelegeri, sugestii adecvate grupurilor ţintă, mese rotunde, servicii de 
consilierea carierei „live” prin întâlniri cu specialiştii, programe 
personalizate, lansări de carte, întâlniri cu invitaţii şi sesiuni de prezentare a 
experienţelor de succes, seminarii, concursuri cu premii (de ex.: petrecerea 
unei zile alături de conducerea unui liceu, coşul târgului cu cărți şi produse de 
birotică, participarea la un curs de formare oferit de diferite instituţii 
specializate: comunicarea şi lidership, luarea deciziei în carieră, marketing 
personal etc.), cocktail-uri, topul celor mai de succes expozanti etc. 


Expozantii îşi propun să atragă cât mai multi vizitatori la standul lor, prin 
iniţierea de conversații despre serviciile oferite. Metodele de atragere trebuie 
să fie variate şi originale: oferirea unor cadouri cu mascota şi logo-ul şcolilor, 
elemente de cultură organizațională, prezentări Microsoft PowerPoint, până 
la servirea cu bomboane, realizarea unei coafuri sau invitaţia de a bea un 
pahar de suc sau de a servi o prăjitură realizată de elevi. 


Expozantii trebuie să meargă la târg înainte de deschidere ca să verifice 
funcţionarea echipamentelor, să viziteze standurile vecine şi să „testeze” 
concurenţa, să identifice tipul de vizitator. Nu trebuie uitat că obiectivul 
principal al participării la târg este acela de a cunoaşte cât mai multi 
potenţiali clienţi / viitori elevi ai şcolilor, liceelor sau studenți ai 
universităților. Ca indicator cantitativ, se stabileşte un număr de persoane cu 
care să se discute în prima parte a zilei. Ca indicator calitativ, se pot lua în 
considerare opiniile vizitatorilor exprimate în scris fata de standul vizitat. Se 
notează adresele de contact ale acestora în caietul evenimentului, fireşte cu 
acordul vizitatorilor, importante pentru activitatea de follow-up, care 
stabilizează relaţia. 


Organizatorii încurajează atragerea de fonduri pentru finanţarea unor acţiuni 
similare. 


Responsabilii cu evaluarea administrează chestionare, organizează focus 
grupuri etc., sintetizează rezultatele, comunică datele statistice ale evaluării 
succesului târgului, realizează studii. 


Organizatorii şi voluntarii editează şi publică un buletin informativ al târgului 
sau jurnalul evenimentului. 

9 directii in activitatea de organizare a Targului ofertelor de educatie, similare cu 
cele specifice învăţării şi consilierii şi care influenţează alegerile elevilor, profesorilor şi 
părinţilor, principalii actori prezenţi la târg (Stoll; Fink, 1996): 


e obiective comune şi clare - „cunoaştem unde vrem să ajungem”; 
e responsabilitate pentru succes - „este necesar să învingem”; 

e spirit de echipă - „împreună vom reuşi”; 

e învățare permanentă - „învăţăm mereu cu toţii”; 

e riscuri asumate - „ceea ce învăţăm este nou”; 

e suport - „putem conta pe un ajutor întotdeauna”; 

e respect reciproc - „fiecare dintre noi este important”; 

e deschidere - „acceptăm diferenţele”; 


e  sărbătorire, voie bună şi umor - „suntem valoroşi si ne simțim bine 
împreună”. 


În activitatea de consiliere din învățământul pre-universitar, Centrele Judeţene de 
Asistenţă Psiho-pedagogică / Centrul Municipal de Asistenţă Psiho-pedagogică Bucureşti 
au sarcina organizării şi/sau participării la târgurile ofertelor de educaţie prin 
Departamentul de Orientarea şi Consilierea Carierei, în colaborare cu Inspectoratele 
Scolare Judeţene / Inspectoratul Scolar al Municipiului Bucureşti, comunitățile locale, 
ONG-urile sau alte instituţii. La nivelul învăţământului superior, Centrele de Informare şi 
Orientare (CIO) sunt implicate în rezolvarea acest obiectiv. 


La târgul ofertelor de educaţie pot participa instituţii publice şi private, de toate nivelurile, 
în funcţie de publicul ţintă avut în vedere. 


Care sunt indicatorii de succes ai târgurilor ofertelor de educație? 


Situaţia statistică a succesului unui târg este realizată prin metodele cunoscute de 
cercetare cantitativă şi calitativă: chestionar, focus grup, interviu, observaţie, analiza 
documentelor. Se investighează itemi, precum: 


e Numărul expozantilor 
e Numărul vizitatorilor 
e Profilul vizitatorilor 


e Participarea mass-media 

Sponsorii si donatorii implicati 
Invitati de onoare 
Gradul de satisfactie a expozantilor/ vizitatorilor prin: 


= orientarea târgului spre satisfacerea obiectivelor şi nevoilor 
participanţilor; 


= participarea populaţiei ţintă într-un mediu confortabil şi o atmosferă 
de siguranţă şi învăţare; 


= sprijinirea (auto)evaluării personale, clarificarea valorilor, luarea 
deciziei asupra opţiunilor şcolare şi dezvoltarea viitoare a carierei; 


= colectarea de date statistice despre târg (de ex.: Târgul International 
„Education 2005”: ,,73% din expozanti apreciază calitatea 
vizitatorilor ca fiind bună şi excelentă, 78% din expozanţi considera 
că majoritatea aşteptărilor au fost îndeplinite, 85% caracterizează 
târgul ca important, bine organizat, o excelentă campanie de 
publicitate, 87 % afirmă că vor participa si la ediția următoare”). 


Ceremonia de inaugurare: conferința de presă, invitaţi 
Tipurile de activități 


Expoziţii, târguri paralele: cărți de specialitate, produse birotică, 
echipamente, festivalul Job-urilor (oportunităţi de carieră) 


Evenimente: seminarii educaţionale, prezentări, conferinţe, ateliere de lucru, 
prelegeri, concursuri, dans sportiv, teatru, întâlniri, cocktail-uri etc. 


Ce oferă un târg al ofertelor de educaţie? 


1. În domeniul educaţiei 


Informaţii despre programele de instruire şi formare oferite de şcoli generale, 
licee, grupuri şcolare, colegii, universităţi, alti furnizori de servicii similare. 


Informaţii despre numărul de locuri disponibil în diferite instituții de educaţie 
şi formare profesională. 


Prezentarea tendinţelor de pe piaţa reţelei şcolare, a oportunităţilor 
educaționale, a formării profesionale şi influenţele pe care le pot exercita 
acestea asupra deciziei şcolare şi profesionale. 


Informaţii cu privire la rutele educaţionale din diferite instituţii educative: 


645 


= denumirea şcolii, adresa poştală, numărul de telefon şi fax, adresa de 
e-mail, adresa paginii web, persoane de contact (secretariat, 
director); 


= tipurile de şcoli existente în diferite zone; 


=  profilurile şi specializările instituțiilor de educaţie, alte programe 
educaţionale; 


= condiții de admitere, şcolarizare, facilităţi şi dotări existente; 


= calitatea pregătirii (statistici ale rezultatelor evaluărilor nationale, 
numărul de absolvenţi care obţin un loc de muncă, proiecte); 


= mijloace de transport etc. 


Studiul comparativ al ofertelor: numărul de locuri, clase, filiere, specializări, 
la nivelul comunităţii. 


2. În domeniul pieţei muncii 

Starea generală a pieţei muncii şi economiei: statistici, tendinţe. 

Structura locului de muncă: fişa postului, organigramă, profilul ocupational. 
Servicii de mediere pentru piaţa forței de munca. 

Orientare profesională, informare şi consilierea carierei. 


Informaţii privind lucrări de specialitate (manuale, publicaţii, cursuri) din 
domeniul resurselor umane. 


Manifestări care asigură contactul direct în privinţa selectării şi plasării forţei 
de muncă în funcţie de cerere şi ofertă (Curriculum Vitae, simulări de 
interviu, întâlniri cu angajatorii). 


Prezentarea cererii / ofertei în domeniul instruirii şi formării continue: 


= informaţii despre programele cu finanţare externă pentru dezvoltarea 
resurselor umane; 

= date despre oferta pieţei muncii în plan local, regional, national; 
legislaţia naţională şi a Uniunii Europene; 


europene. 


Populatia tinta 


Persoane: 


Institutii: 


Elevi, studenti, tineri absolventi. 

Consilieri şcolari, consilieri ai carierei. 

Cadre didactice, personal administrativ (laborant, secretar etc.). 
Părinţi, rude, publicul larg (angajaţi, şomeri etc.). 


Manageri educationali (ai instituţiilor publice şi private). 


Grădiniţe, şcoli generale, şcoli de artă şi meserii, licee teoretice, licee 
tehnologice, colegii, universităţi, alte instituţii publice şi private ofertante de 
educaţie şi formare. 


Comisia Europeană, ministere, ambasade. 

Comunitatea locală, primării. 

Institutul de Ştiinţe ale Educaţiei. 

Casa Corpului Didactic, Inspectoratul Şcolar Judeţean. 

Mass-media, ONG-uri care oferă programe de formare. 

Edituri (şcolare, pedagogice, multimedia), librării. 

Furnizori de software, Internet, TIC, administratori de portaluri educaţionale. 
Furnizări de produse educaţionale (mobilă, uniforme, arhitectură etc.). 


Servicii (agenţii de turism, turism şcolar, bănci, companii de asigurări, 
furnizori de programe de activităţi extraşcolare, produse birotică, facilități 
didactice, rechizite, consumabile, echipamente etc.). 


Agenţii de divertisment (teatru, concursuri, dans, organizare petreceri etc.). 


Profilul vizitatorului / vizitatoarei: 


dornic(ă) de informaţii pentru finalizarea deciziilor responsabile din domeniul 
şcolar şi profesional; 


motivat(ă) pentru a investiga standurile şi participa la activităţi; 


orientat(ă) spre învăţare şi pasionat(ă) de un anumit domeniu; 

cu disponibilitate şi flexibilitate la noile tendinţe in educaţie şi consilierea 
carierei (de ex.: tehnologiile de informare şi comunicare, CV European, 
instrumentele Europass); 


cu un comportament civilizat şi cu bun simţ. 


Exemple, studii de caz, exerciţii 


Ghid pentru vizitatorii unui târg al ofertelor de educaţie 


Alege vestimentația potrivită astfel încât să te simţi cât mai confortabil. 
Alocă o durată rezonabilă pentru vizitarea acestuia. 


Înainte de târg, alcătuieşte o listă cu informaţiile de care eşti interesat(a) şi 
care vor fi prezentate la târg. 


Vizitează târgul împreună cu câţiva prieteni, colegi de clasă / facultate sau cu 
familia. 
Familiarizează-te cu atmosfera târgului. 


Vizitează toate standurile, pune întrebări, cere explicaţii suplimentare. 
Notează ideile principale în agenda personală. 


Selectează şcolile, liceele, universităţile pe care le preferi pentru educaţia ta 
(Studiile indică faptul că 25% dintre vizitatori caută în cadrul unui târg o 
anumită organizaţie - Barbu, 2005). 


La întrebarea unor expozanti „Ce doreşti să afli?”, să fii pregătit(ă) cu o 
scurtă prezentare personală. 


Ia acasă pentru o lectură în detaliu materialele oferite gratuit de expozanti: 
pliante, afişe, postere, cărți de vizită, alte materiale de la unităţile de 
învăţământ care intră în aria ta de interese şcolare şi profesionale. 


Pregăteşte un Curriculum Vitae actualizat. Este posibil să te întâlneşti şi cu 
angajatori. 


Exercitiul 1. O zi la Târgul ofertelor de educaţie 


Imagineaza-ti o zi la Târgul ofertelor de educaţie. Scrie un eseu de 500 de cuvinte despre 
ce crezi că va fi acesta. Apoi, vizitează-l şi evaluează: 

calitatea standurilor (aspect estetic, numărul şi valoarea materialelor oferite); 


e pregătirea şi receptivitatea reprezentatilor de standuri pentru a răspunde la 
întrebările vizitatorilor; 


e diversitatea modalităţile de prezentare şi publicitate; 

e programul şi specificul activităţilor propuse; 

e nivelul de satisfacţie şi comportamentul participanţilor; 
e organizaţiile şi instituţiile participante etc. 


Pe baza cercetării realizate, re-creează eseul despre târg. Ce asemănări şi deosebiri există 
între cele două eseuri? Se analizează importanța participării efective la acest eveniment. 
Informaţiile adunate se pot corobora într-un buletin informativ elaborat de elevi. 
Exercitiul se desfăşoară individual sau în echipe. Ca variantă, organizaţi în clasa voastră 
un târg de ofertă educaţională, care să respecte itemii enumerati anterior. Analizati şi 
extrasele din presă (prezentate mai jos) despre târgurile de ofertă educaţională. 


Exercitiul 2. Analiza profesiei dorite 


Gândeşte-te la trei profesii pe care ai vrea să le practici! Alege-o pe cea mai importantă 
pentru tine! Studiază Profilele Ocupationale, editate de Institutul de Ştiinţe ale Educaţiei, 
în Proiectul Informarea şi Consilierea pentru Carieră! Vizitează Târgul ofertelor de 
educaţie pentru a obţine cât mai multe informaţii şi răspunde la următoarele întrebări: 


e Ce traseu educational ar fi necesar să urmezi? 

e Dince domeniu profesional face parte profesia aleasă? Ce specializări există? 
e Care sunt tendinţele actuale în acest domeniu? 

e Care sunt abilităţile pe care trebuie să le ai şi să le dezvolti? 

e Care sunt sarcinile şi responsabilitatile precizate în fişa postului? 

e Ce calitati sunt importante pentru a reuşi în profesia dorită? 

e Răspunde profesia aleasă nevoilor de dezvoltare personală şi profesională? 


e Ce-ti place şi ce-ţi oferă profesia dorită? 


Exercitiul 3. Cartea mea de vizită 

Elaborează cărți de vizită cât mai originale şi care să te reprezinte daca: 
e ai fi organizator de târg; 
e aireprezenta un anumit stand; 


e ai fi reprezentantul unei instituţii de educaţie etc. 

Exercitiul 4. Completaţi Formularul de înscriere la târgul ofertelor de educaţie 
pentru cazul dv. 


TÂRGUL EDUCAȚIEI 
Bucureşti, 13-15 mai 2005 


Universitatea din Bucureşti, Palatul Facultăţii de Drept 


FIŞA DE ÎNSCRIERE 


Data limită pentru înscriere: 18 aprilie 2005 


1. Denumirea expozantului: Inspectoratul Scolar al Municipiului Bucuresti / Centrul 
Municipal de Asistenţă Psiho-pedagogică Bucureşti 


2. Domeniul de activitate: consiliere şcolară, consilierea carierei 
o Asociaţie studenţească 
o Biblioteca 
o Centru de cercetare 
o Editură 
o  Instituţie de învățământ pre-universitar 
o Instituții culturale 
o Instituţie mass-media 


o ONG 
3..Adresa completa. «vies ace aaa aia a atente e's on alele gvieă alea aia aia daia d alea atare E eevee’ 
Telefon / fax veccssccccccccccsieeaccstocccseesccseoncvecse E-Mail: spe oase seo odaie, 5 sess 
Persoana de contact: csscsicosscsasstsccsees coved că dala ada a 0009000 otiliei da 38 Sao 


Solicităm apariţia în catalogul participanţilor la Târgul Educaţiei, ediția 2005 


4. Propunerile expozantului: expozantii sunt invitaţi să propună evenimente precum: 
lansări de carte, conferinţe, mese rotunde, prezentări de produse şi servicii, demonstraţii 

de oferte, concursuri, momente artistice sau alte manifestari in conformitate cu profilul 
Targului. 


4.1 Data şi ora: 2.0.0... cece cece eee Tipul de eveniment: ...............cceceece ence nee eee es 
Invitati ste donor end alegi atent aa Solicitări pentru organizatori: ...... eee 
4.2 Data şi ora: ...... ceeace Tipul de eveniment: ...............cee cece ence eee eee ee 
INVITAŢI: ev ineei a Solicitări pentru organizatori: ...... eee 


5. Prezentare în catalogul participanţilor (maxim 50 de cuvinte): 


Semnătura reprezentantului legal şi ştampila instituţiei expozantului: ..................... 


(Sursa: CIOCP, Universitatea Bucureşti) 


Cum se văd Târgurile ofertelor de educaţie în mass-media? (extrase din presa scrisă) 


e „Târgul ofertelor de educaţie este o manifestare constantă în municipiul 
Cluj-Napoca în ultimii ani. Miercuri, 9 aprilie 2003 ... se va lansa târgul 
ofertelor de educaţie ,, Universitaria la noi acasă”. Scopul organizării târgului in 
municipiul Turda este cunoaşterea de către elevii de liceu din clasele terminale a 
ofertei educaţionale a marilor universităţi clujene şi posibilitatea de a primi 
informaţii referitoare la condiţiile de admitere în facultăţi, direct de la 
reprezentanţii acestora” (Sursa: www.isjcj.ro/comunicate). 


e „Momentul unei opţiuni majore. Târgul ofertelor de educaţie „Cariera 2001”, 
în sprijinul absolvenţilor de gimnaziu. Liceul Teoretic "Gh. Asachi” s-a umplut 
zilele acestea, de afişe publicitare, oferte educaţionale, calculatoare, televizoare, 
elevi de liceu, profesori, elevi de gimnaziu. Organizat de ISJ, CJAPP şi CCD, 
târgul are drept scop orientarea şcolară a elevilor de gimnaziu din clasa a 
VIII-a. Târgul ofertelor de educaţie se desfăşoară în mai multe etape. În prima, 
dirigintii au discutat la clasă despre orientarea profesională, în următoarea, 
CJAPP a distribuit în şcoli un chestionar referitor la orientarea profesională. 
Rezultatele chestionarului au arătat că aproape jumătate dintre elevi încă nu s- 
au decis asupra şcolii pe care vor să o urmeze” (Sursa: CJAPP Galati). 


e „Târgul ofertelor de educaţie de la Palatul Naţional al Copiilor: activități 
cultural educative, standuri de prezentare, rezultate şi bune practici ale 
proiectelor, schimburi de experienţă, ateliere de lucru, simpozioane, evenimente 


651 


editoriale, concursuri profesionale. Timp de o săptămână, între orele 10-15, 
elevii şi părinţii pot afla toate informaţiile care sunt legate de numărul de locuri 
în clasa a IX-a, specializări, activităţi extraşcolare la liceele bucureştene, oferta 
de tabere în vacanţa de vară etc. ... s-au amenajat în jur de 150 standuri, unde-si 
prezintă oferta educaţională 105 licee, 18 şcoli generale, Agenţia Naţională a 
Taberelor şi Turismului Şcolar etc." (Sursa: www. ismb.edu.ro). 


„A cincea ediţie a târgului, 7-9 mai 2004, a reuşit să strângă aproape 32000 de 
vizitatori interesaţi de oferta educaţională a Universităţii Bucureşti la care şi-au 
adus contribuţia: prezenţa celor 29 edituri de profil, participarea institutelor 
culturale, parteneriatele media, Zilele Porţilor Deschise ale Universităţii”; 3-6 
mai la care au participat cele 19 facultăţi, colegii şi departamente, dezbaterile pe 
tematica voluntariatului, organizarea de workshop-uri, prezentarea unor noi 
oportunităţi profesionale pentru studenţi, concerte de muzică rock, clasică, folk 
etc., prezentarea ofertei educaţionale a Universităţii din Bucureşti pentru anul 
universitar 2005-2006” (Sursa: www.unibuc.ro). 


„Arenele Carierei este primul târg de carieră pentru tineri profesionişti organizat într-un 
parteneriat privat, cu obiectivul de a profesionaliza si creşte relevanta acestor tipuri de 
evenimente, organizate în prezent doar de ONG-uri sau ANOFM. Sub deviza „Mai mult 
decât un job. O CARIERĂ!” evenimentul îşi doreşte să reunească 45 de firme 
angajatoare de talie mare şi mijlocie şi peste 3000 de tineri profesionişti, adresând astfel 
nevoia de recrutare şi employer branding a companiilor in fata celui mai dinamic 
segment, cel al tinerilor profesionişti. Sala Palatului 26-27 Octombrie 2005” (Sursa, 
www.hotnews.ro/articol_34703-Primul-targ-de-Cariera-din- Romania, 
www.careerexperts.ro, www.igads.ro/stire_1325/arenele_carierei.html). 


Evaluarea metodei 


Târgul ofertelor de educaţie este o modalitate esenţială de orientare şi consiliere pentru ca 
acordă „o şansă reală de a face un pas înainte pentru viitorul şcolar şi profesional, prin 
accesul la informaţii credibile, la zi, despre piaţa educaţională şi a muncii şi despre 
oportunităţile pe care acestea le oferă.” (www.ecareer.ro). 


Avantaje: 

e au un caracter puternic educational prin natura prezentărilor; 


e sunt forme dinamice şi adaptate nevoilor clienților de evidenţierea ofertelor 
de educaţie şi formare; 


e pun accent pe calitatea produselor („spaţiul resurselor”) şi serviciilor oferite; 


stimulează dezvoltarea identității profesionale şi pregătirea elevilor pentru 
carieră; 


se adresează unui public larg, nu numai segmentului de populaţie tânără 
implicată în domeniul educațional; 


permite obţinerea imediată de informaţii actualizate cu privire la alternativele 
de educaţie şi formare şi de dezvoltare a carierei, ca bază pentru luarea 
deciziei; 


angajează participanţii în activități de observare, discuţii, consultarea 
materialelor expuse şi experimentarea explorării şi organizării informaţiilor; 


corelează puternic cu târgurile de joburi, fiind un pas important pentru 
alegerea carierei (în cadrul unor târguri ale ofertelor de educaţie, există şi 
ateliere de lucru, conferinţe, festivaluri, simulări de interviuri, întâlniri cu 
angajatorii, prezentări de companii, workshop-uri pe teme de carieră etc.); 


facilitează realizarea de contacte directe cu persoane cheie din domeniul 
educaţiei. 


Dezavantaje: 


volumul mare de informaţii, uneori insuficient sistematizate, oferite simultan 
clienţilor şi lipsa abilităților participanţilor de a le evalua şi lua decizii; 


importantă investiția de timp pentru organizare; 
standuri de diferite profiluri ale expozantilor; 
se organizează, de obicei, doar la nivelul regional, naţional; 


angajează costuri semnificative pentru organizare, asigurarea materialelor 
expuse, tipărire de pliante etc. 

Job Club 


Luminita DANES 


Agentia pentru Ocuparea Fortei de Munca, Bucuresti 


Istoric 


În anii marii crize economice din SUA (depression years) plasatorii forţei de muncă au 
început să-şi sistematizeze activitatea prin Thursday Night Club, Man Marketing Group 
şi, mai târziu, Job Club. 


În anii *70, Departamentul Apărării Nationale din SUA se confrunta cu o problemă 
majoră care nu era legată de vreun conflict armat sau de strategiile de amplasare a 
trupelor armate. La sfârşitul războiului din Vietnam, mii de soldaţi se întorceau de pe 
front şi urmau să fie reintegrati în societatea civilă. Multi dintre aceştia au suferit traume 
severe în timpul războiului, nefiind pregătiţi pentru reîntoarcerea în profesie, iar 
pregătirea, aptitudinile şi experienţa dobândite pe câmpul de luptă nu îi recomanda 
imediat pentru profesiile din viaţa civilă. 


Fiind interesat în recuperarea într-un timp cât mai scurt a acestor soldaţi şi reintegrarea 
lor în vechile profesii sau orientarea lor către altele noi, Guvernul SUA a apelat la spijinul 
unor experţi în psihologie experimentală şi industrială Dr. Nathan Azrin (de orientare 
comportamentală) şi Victoria Besalel. Aceştia au dezvoltat un nou concept: Job Club, un 
nou model de consiliere de grup care asigura sprijinul necesar celor care doreau să-şi reia 
activitatea profesională. Pe baza modelului lui Azrin au fost construite ulterior multe alte 
modele de Job Club, care au primit noi forme şi denumiri (Job Searching Club, 
Professional Development Program). 

Fundamente teoretice 


Modelul de Job Club propus de Azrin reprezintă mai mult decât consiliere profesională, 
acesta îmbinând teoria cu aplicaţiile practice de căutare a unui loc de munca. Riguros 
structurată, metoda lui Azrin impune cursanților un mod organizat de lucru, urmărind 
concentrarea acestora pe obiectivul fixat. 


Spre deosebire de alte modele de Job Club, mai putin structurate sau direcționate, 
modelul lui Azrin introduce un criteriu de selecţie a participanţilor. Astfel, vor fi incluşi 
în program doar clienţii care au o imagine clară asupra propriilor opţiuni profesionale (ce 
tip de loc de muncă îşi doresc). Conform teoriei lui Azrin, şansele de succes ale unui Job 
Club cresc atunci când participanţii: 


e urmăresc un obiectiv clar: căutarea unui anumit tip de loc de muncă (pe care 
sunt capabili să îl descrie); 


e îşi cunosc bine propriul potential, propriile resurse (aptitudini, abilităţi, 
interese); autorul susține că membrii unui Job Club ar trebui să poată 
enumera cel puţin cinci aptitudini / abilități sau competenţe proprii care ar 
putea să îi ajute în identificarea, ocuparea şi păstrarea locului de muncă dorit; 


e au informaţii clare despre firmele pe care ar trebui să le contacteze; 


e pornesc de la un anumit model (plan de lucru) în demersul lor de a identifica 
un loc de muncă. 


Odată ce scopul s-a stabilit, participanții vor putea învăţa să utilizeze o serie de 
instrumente şi tehnici eficiente de căutare a unui loc de muncă: întocmirea dosarului 
profesional, prezentarea la interviu (simulare), analiza locului de muncă dorit, analiza 
firmelor care desfăşoară activităţi în domeniul de interes al acestora, auto-evaluarea 
cunoştinţelor, intereselor şi aptitudinilor etc. 


Scopul metodei nu este doar acela de a îndruma şi sprijini participanţii în ocuparea unui 
loc de muncă, ci de a-i ajuta să găsească şi să păstreze un loc de muncă în care să-şi 
poată exprima şi valorifica întregul potential obţinând satisfactiile si performanţele 
aşteptate. În caz contrar, aceştia vor redeveni şomeri într-o scurtă perioadă de timp. 


Prezentarea metodei 


Job Club-ul este un model practic, activ şi participativ în cadrul căruia participanţii îşi 
descoperă şi dezvoltă, sub directa îndrumare şi supervizare a liderului de Job Club, 
aptitudinile, competențele şi abilităţile solicitate la locul de muncă pe care doresc să îl 
ocupe. 


656 


Prin Job Club se urmăreşte maximizarea independenţei participanţilor prin conştientizarea 
propriilor resurse aptitudinale, exersarea şi dezvoltarea lor, cât şi achiziționarea unor 
tehnici eficiente de căutare activă a unui loc de muncă şi de negociere cu potenţialii 
angajatori. 


Prezentată uneori sub alte denumiri, tehnica de grup Job Club oferă participanților 
oportunitatea de a-şi crea sau dezvolta propria reţea de contacte, jucând în acelaşi timp 
rolul de grup de suport atunci când numărul şi/sau complexitatea obstacolelor apărute 
provoacă reacţii de frustrare care ar putea crea blocaje sau întârzieri în atingerea 
obiectivelor propuse. Pentru depăşirea unor astfel de situaţii, participanţii pot fi instruiți 
în strategii de coping (Frydenberg, 2004). 


Job Club-ul va avea o structură binară îmbinând partea de pregătire (teoretică) pentru 
utilizarea strategiilor de căutare a unui loc de muncă (evaluarea intereselor, aptitudinilor 
şi nevoilor de pregătire, furnizarea informaţiilor necesare etc.), cu aplicaţiile practice din 
cadrul atelierelor de lucru (simulări de interviu, contactarea telefonică a firmelor pentru 
programarea la interviu, tehnici de motivare, supervizare şi feedback etc). 


Repere pentru organizarea unui Job Club 


Structura Job Club-ului 


Job Club-ul poate fi structurat ca un grup omogen (de ex.: persoane casnice care doresc 
să-şi reia activitatea după o perioadă de întrerupe din diferite motive, persoane 
disponibilizate din unităţi restructurate, tineri absolvenţi etc.) sau ca un grup eterogen 
format din indivizi aflaţi în situaţii diferite, a căror unică trăsătură comună este nevoia sau 
dorinţa de a-şi găsi un loc de muncă. 


Totuşi, studiile indică preferința pentru alcătuirea unor grupuri eterogene, arătându-se ca 
eficiența maximă a grupului este condiționată şi de diversitatea membrilor acestuia, ca o 
oglindire a situaţiilor reale de viaţă într-o societate mixtă compusă din personalităţi cu 
structuri diferite. 


Componenţa numerică a grupului 


Experții recomandă orice variantă între 2-30 participanţi (în funcție de condiţiile 
existente: spaţiu, tip de activitate etc.). 


Durata 


Modelul initial propus de Azrin era structurat pe o durată de 3 săptămâni, pe parcursul 
cărora 4 ore pe zi sunt alocate pregătirii teoretice şi suplimentar 2 ore zilnic pentru 
aplicaţii practice (exersarea şi dezvoltarea aptitudinilor specifice). Pe parcursul 

programului participanţii sunt în permanenţă supervizati şi beneficiază de coaching” in 
vederea maximizării performanţelor în contextul schimbării. 


Alte modele de Job Club propun o durată cuprinsă între 3 şi 5 săptămâni, cu posibilitate 
de extindere pentru cei care nu au reuşit să îşi găsească un loc de muncă. 


Tematică / Activităţi 


1. 


oO ena 


Stabilirea unor obiective realiste şi cu termene care pot fi respectate de la o 
şedinţă la alta (de ex.: identificarea locului de muncă dorit, de preferinţă trei 
opţiuni). 


Strategii de colectare a informaţiilor: identificarea persoanelor, a 
organizaţiilor / instituţiilor care desfăşoară activităţi în domeniul de interes al 
participanţilor, efectuarea unor cercetări asupra acelor firme / persoane care 
prezintă cel mai mare interes şi contactarea lor pentru programarea la un 
interviu (utilizând principiile / regulile interviului informaţional”). 


Intocmirea dosarului profesional: redactarea unui CV, a unei scrisori de 
intenţie, a unei scrisori de mulţumire, a cererii de angajare etc. 


Tehnici de căutare a unui loc de muncă: documentare, modalităţi de 
contactare a potenţialilor angajatori, prezentarea la interviu, elaborarea unui 
plan de acţiune etc. 


Utilizarea surselor de informaţii: 
= surse informale: familie, prieteni şi cunoştinţe; 


= surse formale: anunţurile publicitare, broşurile promoţionale, ziare, 
reviste de afaceri, buletine informative ale ONG-urilor şi alte 
publicaţii profesionale, mass-media (presa scrisă, radioul, 
televiziunea, agențiile de selecție şi recrutare profesională publice şi 
private, târgurile de locuri de muncă etc.). 


Utilizarea profilelor $i standardelor profesionale. 
Strategii de coping. 
Stagii de formare profesională. 


Discuţii cu potențiali angajatori (reprezentanți ai unor firme) şi vizite la 
sediul acestora. 


19 Tehnică bazată pe o relație profesională între un coach (în engleză: antrenor) şi persoana care intră în 
procesul de coaching, cu scopul de a-si îmbunătăți abilitățile de concentrare, crea un stil de învățare 
personală, ameliora capacitățile de rezolvare a problemelor, într-un cuvânt de a spori nivelul performanțelor. 
20 Tehnică de interviu care implică inițierea unor conversații cu persoane care lucrează în domeniul de interes 
al cursantului, pentru a câştiga cât mai multe informaţii în legătură cu ocupația / profesia / domeniul respectiv 
şi cu scopul de a crea o reţea de contacte. 

10. Poveşti de succes (sunt planificate discuţii cu persoane care s-au angajat ca 
urmare a participării la unul dintre aceste Job Club-uri). 


Elemente ale unui job club 


1. Recrutarea candidaţilor şi informarea: identificarea persoanelor aflate în căutarea unui 
loc de muncă interesate să participe la programul Job Club şi informarea lor cu privire la 
scopul, activitățile şi beneficiile acestui program. 


2. Înscrierea in program şi evaluarea: identificarea potenţialului psiho-profesional: 
abilităţi, aptitudini, interese profesionale, nivelul de educaţie, experienţa şi competențele 
profesionale ale candidaţilor. 


Pentru înscrierea participanţilor se recomandă utilizarea unui formular de înscriere, 
prezentat în continuare. Odată cu formularul de înscriere la programul Job Club, 
participanţilor li se va pune la dispoziţie şi Ghidul Participantului. 


3. Parcurgerea unor stagii de formare profesională: în urma identificării nevoilor de 
pregătire profesională se vor recomanda clienților înscrierea la anumite cursuri de 
instruire în scopul optimizării unor competenţe insuficient dezvoltate sau a achiziţionării 
unor competenţe noi solicitate la locul de muncă dorit. 


4. Servicii de suport. Trebuie să ne asigurăm că nici un client nu abandonează programul 
în situaţii de stres psihologic”! provocat de descurajare, anxietate sau alte tulburări 
emoţionale apărute atunci când obstacolele întâmpinate (interne sau externe) sunt 
percepute ca fiind insurmontabile. 


Serviciile de suport includ, după caz: consiliere şi orientare profesională, evaluare şi 
consiliere psihologică, servicii medicale, consiliere familială, consultanță juridică, 
consultanță şi asistență pentru dezvoltarea unei afaceri pe cont propriu etc. Toate 
serviciile menţionate presupun intervenţia personalului specializat în fiecare dintre aceste 
domenii, coordonată de un manager de caz care va urmări colaborarea eficientă a 
membrilor echipei de intervenţie în scopul de a sprijini clientul să identifice resursele 
necesare pentru depăşirea situaţiilor de criză. 


Aceste situaţii de criză pot fi prevenite prin iniţierea clienţilor în strategii eficiente de 
coping. Studiile evidenţiază faptul că şomerii tind să răspundă la situaţiile frustrante prin 
reacţii de apărare, evitare sau retragere, agresivitate / revoltă sau resemnare şi dezinteres, 


21 Studiile estimează că stresul datorat problemelor legate de muncă şi profesie se afla pe locul doi în ierarhia 
problemelor de sănătate profesională în ţările Uniunii Europene şi afectează peste 40 de milioane de salariaţi. 

auto-culpabilizare, procese care frânează comportamentul adaptativ, dezvoltă aptitudini 
de coping neconstructive (Doyle, 1992), în timp ce persoanele stabile profesional 
(angajate) se focalizează pe soluționarea situaţiilor frustrante, prin căutarea celor mai 
eficiente modalităţi de depăşire a obstacolelor întâmpinate (Cochinescu, 2005), prin 
dezvoltarea aptitudinilor de coping proactive. 


5. Dezvoltarea aptitudinilor de marketing personal: etapa esenţială, care asigură de multe 
ori reuşita la interviul de angajare; acesta presupune întocmirea unui plan personal de 
dezvoltare, a unei politici personale de marketing (valorizarea propriilor calităţi, 
evidenţierea acelor aptitudini / abilităţi şi competenţe care au o valoare importantă pentru 
postul scos la concurs). Arta de a scoate în evidență punctele personale tari trebuie dirijată 
printr-o strategie atent concepută. 


În esenţă, în procesul de căutare a unui loc de muncă, marketingul personal reprezintă 
arta de a-ţi construi o imagine şi o strategie de promovare personală, pe principiul 
„reclama vinde produsul”, cu condiţia ca în spatele „ambalajului” să se găsească acele 
calităţi promovate. Competentele reale deţinute de o persoană rămân baza "tranzacţiei" 
care se realizează prin angajare, negociere în urma căreia candidatul îşi oferă timpul său 
de muncă, cunoştinţele şi competențele în schimbul unui venit salarial. 


6. Elaborarea unui plan de identificare a unui loc de muncă implică: 


e identificarea locurilor de muncă vacante corespunzătoare studiilor, 
experienței, aptitudinilor, competenţelor şi interesului / aşteptărilor 
profesionale ale persoanei); 


e identificarea nevoilor de formare profesională şi participarea la anumite 
programe de instruire în vederea adaptării competenţelor la cerinţele de 
ocupare ale postului vizat; 


de ocupare a postului pe care clientul ar putea să nu le îndeplinească sau de 
creare a unui post nou, în situaţia în care cel declarat vacant a fost ocupat); 


e întocmirea unui plan de rezervă pentru situaţia în care planul initial nu a 
condus la rezultatul aşteptat. 


7. Consilierea în vederea menţinerii postului. Pentru ocuparea sau menţinerea unui loc de 
muncă este important ca fiecare persoană să cunoască şi să respecte anumite norme de 
etică profesională. Acestea implică: 


e cunoaşterea şi îndeplinirea sarcinilor şi atribuţiilor; 


e cunoaşterea şi respectarea regulamentului intern; 

e manifestarea unei atitudini pozitive; 

e respectarea colegilor şi a supervizorilor; 
e respectarea programului de lucru; 

e asumarea de responsabilităţi; 


e afişarea unei ţinute decente etc. 


8. Monitorizarea. Se pot organiza şedinţe de Job Club şi după ocuparea unui post, în 
special pentru cei care au avut experienţa unei concedieri în trecut. Scopul şedinţelor este 
de a oferi tot sprijinul necesar acestor persoane (pentru o perioadă de tranziţie) pentru a-şi 
păstra locul de muncă nou dobândit. Se recomandă monitorizarea acestor persoane până 
când îşi vor redobândi încrederea în sine şi vor ajunge la un anumit grad de independenţă 
şi echilibru emoţional, care le va permite reconstruirea comportamentelor adaptative şi 
ajustarea reacţiilor la noua situaţie profesională. 


Facilităţi oferite 
Unele centre de consiliere oferă participanţilor la Job Club anumite facilităţi: 
e acces la telefon; 


e calculator şi Internet pentru a identifica un loc de munca şi a trimite o cerere 
de angajare; 


e publicaţii profesionale; 
e fax şi copiator; 


e casete video (prezentarea la interviu, informaţii şi profile ocupaţionale ale 
diverselor ocupaţii etc.); 


e bibliotecă. 


Rezultate aşteptate 
La finalul unui program de Job Club participanţii vor fi capabili să-şi: 
e stabilească obiectivele în sfera dezvoltării carierei; 
e cunoască drepturile şi obligaţiile unei persoane angajate, conform legii; 


e cunoască şi să utilizeze tehnicile de căutare a unui loc de muncă 
(identificarea surselor de informaţii, elaborarea unui CV şi a unei scrisori de 
intenţie / motivaţie, tehnicile de prezentare la un interviu de angajare, 
tehnicile de negociere a salariului); 

identifice propriile calități şi defecte, in scopul găsirii celor mai eficiente 
metode de dezvoltare, respectiv de compensare a acestora prin programe 
adecvate de instruire; 


identifice oportunităţile reale de angajare în consens cu propriile aptitudini, 
competenţe şi interese profesionale; 


evalueze locurile de muncă identificate (avantaje şi dezavantaje); 
construiască un plan de ocupare a unui loc de muncă; 
construiască o reţea de contacte profesionale; 

întocmească un plan de marketing personal; 

dezvolte strategii eficiente de coping; 


asume responsabilitatea pentru opţiunile profesionale şi consecinţele acestor 
decizii. 


Populaţia ţintă 


În principiu, la un Job Club poate participa orice persoană aptă de munc 


å” interesată in 


identificarea şi ocuparea unui loc de muncă, potrivit studiilor, competenţelor profesionale, 
aptitudinilor şi intereselor profesionale. 


Sunt vizate, însă, în mod special persoane şi grupuri defavorizate, cele aflate în situaţia 
de risc de marginalizare şi excludere socială: 


Şomerii de lungă durată 

Persoanele cu dizabilităţi 

Romii 

Tinerii post-institutionalizati 

Persoanele în vârstă de peste 45 ani 

Femeile care îşi reiau activitatea după concediul de îngrijire a copiilor 
Persoanele ce riscă să fie traficate 


Persoanele repatriate, refugiate sau aflate sub o altă formă de protecţie socială 


22 Populaţia aptă de muncă este un indicator specific domeniului muncii şi care se referă la toate persoanele 
ce au vârsta legală de muncă, au capacitatea fizică şi intelectuală, cât şi voinţa de a desfăşura o activitate 


economică. 

Exemple, studii de caz, exercitii 


Ghidul participantului 


Acest document va fi utilizat ca instrument de informare atât asupra activităţilor 
desfăşurate şi serviciilor furnizate participanţilor la programul de Job Club, cât şi în 
legătură cu obligațiile acestora pe parcursul derulării programului. 


Pe parcursul programului de Job Club participanţii vor primi informaţii 
despre locurile de muncă vacante existente pe piaţa muncii, metodele şi 
tehnicile cele mai eficiente de identificare şi ocupare a acestora. 


Consilierul va furniza participanţilor informaţii corecte şi de actualitate, în 
conformitate cu declaraţiile / ofertele depuse de agenţii economici. 


Participanţii îşi vor asuma răspunderea pentru corectitudinea informaţiilor 
furnizate consilierului. 


Participanţii vor anunţa personalul centrului de consiliere imediat ce îşi vor 
găsi un loc de muncă. 


Informaţiile furnizate de participanţi vor fi utilizate de către consilier numai 
pentru a-i sprijini pe aceştia în identificarea şi ocuparea unui loc de muncă. 
Informaţiile sunt strict confidentiale şi nu vor fi dezvăluite nici unei alte 
persoane decât cu acordul clienţilor. 


Participanţii se vor asigura că dispun de studiile, competențele şi experiența 
necesară înainte de a candida pentru ocuparea unui post. 


Participanţii vor anunța in timp util angajatorul şi centrul de consiliere in 
situaţia în care, din motive neprevăzute, nu se pot prezenta la interviu la data 
fixată. Participanţii care nu se prezintă la un interviu anterior programat la un 
anumit angajator, fără a avea motive întemeiate, vor fi excluşi din programul 
Job Club. 


Participanţii vor informa personalul centrului de consiliere asupra oricărei 
modificări apărute cu privire la datele completate în formularul de 
înregistrare (de ex.: schimbarea adresei domiciliului, a numărului de telefon, 
finalizarea altor niveluri de studii etc.). 


Participanţii pot solicita orice informaţie legată de oportunităţile de ocupare 
pe piața muncii şi atunci când situaţia o cere, vor fi directionati către alte 
surse suplimentare de informare specializată pe anumite domenii de interes, 
instituţii sau alti specialişti atunci când centrul de consiliere nu dispune de 

personal specializat pentru rezolvarea unor probleme colaterale de stricta 
specialitate (de ex.: asistență medicală, psihoterapie, consiliere maritala etc.). 


În situaţia în care, pe parcursul negocierilor de angajare sau după ocuparea 
unui loc de muncă, există nemulțumiri cu privire la comportamentul 
angajatorului, acesta fiind suspectat de încălcarea legii, se vor oferi 
participantului toate informaţiile de natură legislativă cu privire la drepturile 
şi obligaţiile persoanei angajate respectiv ale angajatorului şi consultanță 
juridică. Decizia pentru o eventuală acţiune în justiţie aparține însă, în 
exclusivitate, participantului. 


Formular de înscriere la programul de Job Club 


Date personale 


KOME seeded Leven a Prenume: cistite di di eat eta it es le ct atol Sh 
Data naşterii: ............ Număr de înregistrare (din registrul de evidenţă): .............. 
Adresa es tesa cain Ata a dea ta 0,0 an AGA se N ac i e i 0 a e re bot i i rile ala 
Telefon: sie ee caut ae Daia ta ok E-mail. cae i 8 ode aţa eh cat ne aa ante iata do ala 
Statut marital: căsătorit(ă) .. [|], necăsătorit(ă) .. [|] 

Naţionalitate: ......ne eee BUG 32.453 tel alia sarate tata taia e da die îndată 


Studii (Descrieti separat fiecare formă de învățământ urmată, începând cu cea mai 


recentă): 


Aptitudini şi competenţe personale (Dobândite în cursul vieţii şi carierei dar care nu 
sunt recunoscute printr-un certificat sau o diplomă): 


Experienţa profesională (Mentionati pe rând fiecare experienţă profesională, începând 
cu cea mai recentă): 


Domenii de interes (Bifati domeniul / ocupaţia în care v-aţi dori să lucraţi): 


Agricultură: agricultor [], pescar [], piscicultor [], pomicultor [], viticultor [], fermier [|], 
allele (care haua aa rac an tară pl Dea 8 oaie Aaa ia 200 nd dr în i, 


Comerţ şi servicii: agent vânzări [], agent comercial [], agent curăţenie [], coafor [], 
cizmar ||]; altele:(care?) apa arte a aaa ae aaa atit ens i oana bs idile a ab aie 


Turism şi Alimentaţie publică: bucătar [], barman [|], cofetar [], camerista [], altele 
(CALC?) rarae ocara oa înc tă tata să tamed dt al aia tă taina Bta ră cess 


Educaţie / Învăţământ / Cultură: educator [], învățător D, profesor [], bibliotecar [], 
atele (Care lJ aaea rae atata ate Do d ta alele a 


Construcţii: zidar [|], zugrav [|], sudor [], dulgher[], tehnician instalaţii [], tâmplar [], 
altele (tare ia cs zei ese eg Ad aaa ap id dase ha at otita ati d dB aa a ei ada 


Industria alimentară: brutar [], morar [],  patiser [|],  măcelar[], cofetar [], altele 
(CALC?) xi te arata atata taia o AEA e ie bent ia dt Aa ade sa at a TS 


Tehnologia informaţiei: operator [], designer web [], administrator de reţea [], altele 
(GATE?) sc ep ta atasa ac voles delle CRA tag ad AA asta dă ia atat rară are 


Alte domenii (vă rugăm să le menționați): .....cc eee eee nene 
Transport 


Permis de conducere? 


Da U 

Nu [] 
Conduceti o maşină în prezent? 

Da 

Nu 

Disponibilitate 
Ce program de lucru preferati? 
Norma intreaga 
Jumătate de norma O 


Sunteţi dispus(ă) să lucraţi în alt oraş? 


Da I 

Nu I 
Indicati perioada zilei in care ati dori să lucrati: 

Dimineata O 

După-masă o 

Seara [] 


Informaţiile pe care ni le-aţi furnizat vor fi utilizate de către consilier pentru a vă 
sprijini în identificarea şi ocuparea unui loc de muncă. Acestea sunt strict 
confidentiale si nu vor fi dezvăluite nici unei alte persoane decât cu acordul 
dumneavoastră. 


Declaraţie: Declar pe propria răspundere că informațiile furnizate în acest formular sunt 
corecte. Declar, de asemenea, că am citit informaţiile cuprinse în Ghidul participantului 
la programul de Job Club şi mă oblig să respect condiţiile prevăzute de acesta. 


Seinnătula: asa ci Seodisiedse vp duces iata tu ia nada d eu ae Data cies e veer e aie ta 


Data înscrierii în evidență: .................. (Se completează exclusiv de către consilier) 


Evaluarea metodei 


Avantaje: 


e clientul caută activ un loc de muncă sub directa îndrumare şi supervizare a 
consilierului; 

acesta resimte un sentiment de apartenenta la un grup (grupul de suport) cu 
aceleaşi interese, ai căror membrii se sprijină reciproc pentru atingerea unui 
tel comun; 


se antrenează resursele motivationale ale fiecărui membru al grupului; 


clientul poate soluţiona problemele pe măsură ce apar prin organizarea 
simultană de cursuri de formare profesională; 


beneficiază de o eficiență mai ridicată a tehnicilor de căutare a unui loc de 
muncă organizate în grup fata de cele predate în şedinţe individuale (Bolles, 
2005 în „What Color is Your Parachute? arată că rata de succes a acestor 
tehnici desfăşurate în grup este de 84%, faţă de 15% pentru situaţiile în care 
aceleaşi tehnici sunt urmate individual); 


are oportunitatea de a-şi construi o reţea de contacte; 


are prilejul să facă un schimb de experienţă, idei, informaţii, valori cu 
membrii grupului; 


personală şi profesională. 


Dezavantaje: 


facilitatorul / moderatorul grupului nu poate acorda întotdeauna atenţie 
fiecărui membru al grupului, pe măsura nevoii sau aşteptărilor acestora; 


confidentialitatea informaţiilor nu mai poate fi strict asigurată; 


există riscul apariției unor situaţii în care grupul să se concentreze prea mult 
timp asupra unor aspecte care nu sunt relevante sau nu prezintă aceeaşi 
importanţă pentru unii membrii ai grupului; 


unele persoane se tem să interacționeze cu alti membri ai grupului şi pot 
percepe aceste situaţii ca fiind amenințătoare (de ex.: persoanele cu tulburări 
ale timiei (depresie sau anxietate) sau nu pot beneficia de avantajele acestui 
suport de grup); aceste probleme sunt legate de eligibilitatea membrilor Job 
Club-ului şi pot fi rezolvate printr-o atentă preselecție a acestora. 

Organizarea congreselor, conferintelor si seminariilor 
profesionale 


Mihai JIGAU 


Institutul de Stiinte ale Educatiei, Bucuresti 


Viata profesionala a specialistilor din oricare domeniu nu mai este de conceput in afara 
unui proces de comunicare directă periodică, urmărind anumite teme de interes ale 
momentului sau de perspectivă. Schimbul nemijlocit de idei, dezbaterile, prezentarea 
realizărilor personale sau de echipă, fac parte integrantă din tabloul vieţii profesionale 
actuale orientate spre furnizarea de servicii de calitate şi învăţare permanentă. Acest lucru 
nu înseamnă că nu îşi vor păstra încă multă vreme valoarea de instrumente intelectuale 
ale perfecţionării profesionale individuale cărțile, revistele, lucrările ştiinţifice existente în 
format electronic şi care pot fi accesate - liber sau contra cost - prin Internet. 


In acelaşi context, se estimează că, în anii următori, vor deveni din ce in ce mai frecvente 
şi necesare întâlnirile profesionale nemediate ale profesioniştilor. 


Congresele, conferințele, seminariile, grupurile de lucru etc., la nivel international, 
european, national, regional, local, organizate de instituţii sau persoane fizice vor face în 
mod firesc şi mai mult parte din derularea cotidiană a oricărei profesii. 


Avem în vedere în acest caz, cercetători din orice domeniu al ştiinţelor educaţiei, 
consilieri şcolari, psihologi, pedagogi, asistenţi sociali, sociologi, logopezi, profesori sau 
alti specialişti implicaţi în domeniul educaţiei sau vieţii socio-culturale, anticipând ca 
informaţiile oferite se vor dovedi utile când aceştia se vor afla în situaţia de a fi iniţiatorii 
şi organizatorii unor congrese, conferinţe şi seminarii, cu participare internaţională sau cu 
oaspeţi doar din tara. 


669 


Trebuie să menţionăm că aceste evenimente profesionale pot lua diferite forme de 
organizare, în funcţie de: 


domeniile profesionale vizate: educaţie, sănătate, artă etc.; 


teme / activităţile centrale vizate: dezbateri, grupuri de lucru, prezentări de 
rezultate, concursuri, demonstraţii, evaluări, analize, grupuri de creaţie etc.; 


categorii de participanţi: specialişti / nespecialişti, tineri / adulţi, persoane din 
tara / din străinătate; 


tara / instituţia organizatoare; 
amploarea evenimentului (număr de participanţi, durata); 


localizare geografică etc. 


Fiecare eveniment profesional de tipul: congres, conferință, seminar, atelier de lucru, 
expoziţie etc. trebuie să aibă conţinutul său particular care să-i dea unicitate, specific local 
/ naţional etc., eficiență profesională şi financiară, impact profesional şi social, o 
semnificaţie aparte, caracter memorabil. 


lată care sunt principalele categorii de activităţi organizatorice ce trebuie avute in vedere: 

grupul de iniţiativă 
comitetul de organizare 
bugetul 
programul 
= şedinţe plenare 
= discuții panel 
= ateliere de lucru 
= expoziţii 
= programul social 
= publicarea comunicărilor ştiinţifice 
= evaluarea evenimentului 
comunicarea 
= pliantul de prezentare / publicitatea 
= website-ul evenimentului 
= participanții 
= înscrierea participanților 
= apelul la oferte de comunicări ştiinţifice 


alte aspecte importante 


Grupul de initiativa 


Ideea organizării evenimentelor profesionale de tipul congres, conferință, seminar, atelier 
de lucru etc. aparţine, de regulă, unui grup restrâns de iniţiativă sau unei persoane. 


Persoanele care se constituie în grupul de inițiativă sunt, de obicei, înalt motivate, 
perseverente şi bune organizatoare. 


Dacă un congres, conferință, seminar etc. se ţine sub auspiciile unei organizaţii 
profesionale din ţară sau străinătate, aceasta trebuie implicată şi informată permanent 
despre progresele înregistrate şi, în anumite situaţii, cerut acordul pentru unele demersuri 
sau iniţiative profesionale sau organizatorice. 


Comitetul de organizare 


In funcţie de tipul evenimentului, demersurile de organizare ale unui congres, conferinţă, 
seminar, atelier de lucru trebuie să înceapă - de regulă - înainte cu 1-2 ani, 6 luni-l an, 3-6 
luni şi, respectiv, 1-3 luni. 


Comitetului de organizare este format, de obicei, dintr-un Preşedinte (care va fi o 
persoană cu un prestigiu profesional autentic şi bine cunoscută în comunitatea 
profesională a consilierilor) şi Membri (care vor fi persoane avantajos plasate ca statut 
şi/sau rol profesional şi social pentru a putea lua decizii şi obţine sprijinul oficial, 
financiar şi logistic necesar în aceste situaţii). 


Preşedintele comitetului de organizare are rolul de a asigura coordonare generală a 
eforturilor organizatorice şi nu se va implica direct în activitate subcomisiilor. Acesta, în 
principal, se va concentra pe aspectele stiintifico-profesionale ale evenimentului (congres, 
conferință, seminar etc.): stabilirea temei generale şi celor specifice ale atelierelor de 
lucru, invitarea vorbitorilor în plenare, invitarea personalităţilor profesionale în domeniu, 
a unor reprezentanţi ai autorităţilor etc. 


Membrii comitetului de organizare sunt coordonatorii diferitelor subcomisii: ştiinţifică 
(de evaluarea a comunicărilor propuse pentru prezentare şi programarea prezentării 
acestora), financiară, tehnică, de publicitate, pentru înregistrarea participanţilor, program 
general (programarea vorbitorilor, atelierelor de lucru, orarului expoziţiei), program 
social etc.). În perioada în care se ocupă cu organizarea evenimentului ei trebuie să fie 
degrevati de o serie de obligaţii profesionale curente. Pe măsură ce se apropie data 
evenimentului aceştia trebuie să aibă întâlniri comune de lucru din ce în ce mai frecvente; 
la unele din aceste şedinţe de lucru va participa şi preşedintele comitetului de organizare. 

Activitatea organizatorică a comitetului de organizare începe cu stabilirea temei 
conferinţei. De regulă, tema conferinței reflectă sfera de interes profesional al 
comunităţii practicienilor domeniului consilierii carierei, direcțiile viitoare de dezvoltare 
metodologică, ale activităţii practice cu clienţii, impactului social şi efectelor economice, 
consilierea şcolară, a familiei, a persoanelor cu handicap, a adulților, consilierea la 
distanţă, accesul nediscriminatoriu la informare şi consiliere, aspecte etice şi calitative. 


Totodată, se va preciza data sau intervalul calendaristic al evenimentului. Data va trebui 
„negociată” cu un număr semnificativ de persoane-cheie ale domeniului pentru a fi 
convenabilă cât mai multor potenţiali participanţi şi a nu se suprapune cu alte manifestări 
importante pentru anumite categorii de persoane posibil interesate de acest eveniment. 


Cele mai recomandate perioade pentru organizarea unor congrese sau conferințe de 
anvergură internaţională / naţională sunt: aprilie - mai şi septembrie — octombrie. 


În stabilirea locului desfăşurării congresului, conferinţei, seminarului etc. trebuie să se 
tina cont, cel putin, de următoarele repere: accesul facil al participanţilor (cu mijloace de 
transport: avion, tren, autobuz, automobil, metrou etc.), existenţa spaţiilor de desfăşurare 
a şedinţelor plenare şi atelierelor de lucru, asigurarea accesului la facilitățile tehnice 
cerute de prezentarea contribuţiilor participanţilor: instalaţii de sonorizare, de traducere 
simultană, calculatoare, fotomultiplicator, telefon, fax, conexiune Internet, distanţa 
rezonabilă între sala de conferinţă şi restaurant sau hotel etc. 


În cazul congreselor şi conferinţelor internaţionale este importantă stabilirea limbii / 
limbilor oficiale de comunicare ale evenimentului. În afară de limba ţării gazdă, de 
obicei, se propune încă una-două limbi oficiale de comunicare (engleză, franceză, 
germană, spaniolă etc.); cu cât o conferinţă este mai extins multilingvă, cu atât lista 
participanţilor este mai lungă. 


În funcţie de numărul limbilor oficiale stabilite se publică şi materialele de lucru ale 
congresului sau conferinţei: pliant, fişă de înregistrare, programul evenimentului. 


Bugetul 


Membrii comitetului de organizare fac un calcul estimativ al bugetului necesar, în funcție 
de amploarea anticipată a evenimentului. 


O persoană de specialitate (contabil, trezorier) se va ocupa exclusiv de acest aspect. 


Bugetul este necesar pentru: 


e acoperirea cheltuielilor legate de închirierea sălilor conferinței, 
echipamentelor, costul mapelor participanţilor, mijloace de transport, bilete 
de intrare la diferite manifestări culturale, conexiunea la Internet, pentru 

cheltuieli postale, pentru telefon (fix si mobil) si fax (pentru comunicarea 
organizatorilor cu participanţii sau alte persoane implicate: sponsori, 
translatori, tehnicieni, autoritati etc.); 


acordarea anumitor categorii de gratuitati (transport şi/sau cazare şi/sau 
masă) invitaţilor: vorbitori în plenare, preşedinţi de şedinţe, moderatori ai 
discuţiilor panel sau atelierelor; 


acordarea de onorarii vorbitorilor în plenare (dacă aceste persoane nu acceptă 
să participe altfel); 


plata anumitor categorii de persoane implicate în organizare: traducători 
(textele pliantelor şi intervențiile vorbitorilor), ghizi, operatori echipamente, 
colaboratori; 


publicaţii (plicuri tipărite, hârtie cu antet, pliante, postere, volumul cu textele 
comunicărilor participanţilor, eventual puse pe un CD), design-ul şi 
asigurarea funcționării site-ului evenimentului; 


costurile meselor şi receptiilor (debut şi final); 


programul social (dacă este gratuit pentru participanți) etc. 


Bugetul se alcătuieşte din: 


taxe de participare; 
sponsorizări; 


grant-uri (acordate de asociaţii profesionale, diferite programe de finanţare 
cultural-educativa etc.); 


taxe cerute expozantilor (de carte, filme, teste, aplicatii ICT pentru 
consiliere); 


contributii ale autoritatilor domeniului (in bani sau prin oferirea de gratuitati: 
sali, echipamente); 


vinderea spatiului publicitar alocat in acest sens in interiorul pliatelor, 
mapelor, posterelor, volumului cu comunicari ale participantilor. 


Oferta de servicii voluntare ale anumitor organizaţii, studenţilor ştiutori de limbi străine 
(ca ghizi), consilierilor, profesorilor etc. poate diminua sensibil costurile de organizare. 


Orientativ, bugetul se alcătuieşte - în cazul congreselor şi conferințelor - aproximativ 
pentru jumătate din numărul persoanelor potenţial aşteptate să participe. 


Pentru alcătuirea bugetului total se va cere de către Preşedinte Comitetului de organizare 
comisiilor sau subcomitetelor de organizare estimări ale costurilor sectoriale necesare 

derulării adecvate a evenimentului pe ansamblu. Pe măsură ce se apropie termenul 
desfăşurării conferinţei se vor face ajustări periodice ale bugetului, în măsura în care 
există date mai precise cu privire la numărul participanţilor. 


Evidenţa exactă a cheltuielilor şi păstrarea tuturor documentelor contabile probatorii sunt 
condiții minimale obligatorii de management financiar. 


Cum o serie de cheltuieli de organizare demarează cu mult înainte de constituirea 
propriu-zisă a bugetului din taxe şi sponsorizări, a acţiona pentru primirea din timp a unui 
grant din partea ministerului de resort sau unei asociaţii de profil este absolut necesară. 


După ce încep să se încaseze taxele de participare de la participanţi, sunt aprobate cererile 
de sponsorizare solicitate diferitelor firme / instituţii şi se obţin anumite facilităţi din 
partea autorităților, bugetul este re-evaluat şi, în cazul depăşirii previziunilor iniţiale, se 
pot acorda anumite gratuitati (de ex.: accesul liber pentru studenţi, oferirea de materiale 
tipărite), reduce unele costuri ale programului social etc. sau, dimpotrivă, dacă încasările 
sunt mai mici, se fac economii în realizarea proiectelor şi activităţilor anticipate. 


În vederea sponsorizării costurilor legate de organizarea evenimentului profesional 
respectiv se apelează la bănci, firme comerciale, companii de transport, birouri de turism, 
tipografii, agenţii private şi guvernamentale, organizații profesionale etc. Anumite 
companii aeriene, hoteluri, restaurate etc. acordă reduceri semnificative de costuri (dacă 
sunt convingător solicitate) pentru evenimente importante - ca formă de reclamă - în 
funcţie de importanţa evenimentului, participarea internaţională anunţată, numărul de 
participanţi, momentul calendaristic al anului, rezervarea prealabilă etc. 


Costurile pentru transportul şi cazarea participanţilor nu se asigură de organizatori, 
oaspeţii optând individual pentru diferite mijloace de transport şi categorii de confort din 
lista de hoteluri recomandate de organizatori. Pot exista unele excepții pentru invitaţii 
speciali. Desigur, dacă finanţarea unor evenimente este asigurată de anumite agenţii 
guvernamentale sau programe speciale, toate costurile pot fi preluate de organizatori. În 
asemenea situaţii aceştia pot face toate rezervările de bilete de călătorie şi pentru cazare, 
convenabile fiecărui participant. 


La evenimentele profesionale internaţionale / naţionale importante, de tipul congres sau 
conferință, la care participarea este admisă în urma achitării unei taxe, din aceasta se 
asigură masa (prânz şi cină, pe toată durata plătită), transportul urban, o parte din 
cheltuielile generale de organizare şi o serie de servicii necesare confortului 
participanţilor. 


Programul 


Programul conferinţei este o chestiune extrem de importantă şi laborioasă. Pentru 
întocmirea acestuia trebuie avute în vedere: 

e stabilirea şedinţelor plenare şi programarea vorbitorilor in cadrul acestora; 
e stabilirea atelierele de lucru şi coordonatorilor acestora; 
e programarea tematică a comunicărilor participanților; 


e planificarea pe zile şi ore a începerii şi terminării lucrărilor în şedinţele 
plenare şi ateliere, a pauzelor de cafea, meselor, vizitelor (la expoziții de 
publicaţii sau alte produse, gale de filme, instituţii etc.); 


e programarea activităţilor sociale (vizite la obiective culturale, turistice, la 
spectacole). 


De modul de alcătuire a programului şi conţinutul acestuia depinde decizia multora de a 
participa sau nu la respectivul eveniment profesional. 


Factorii care influenţează hotărârea potenţialilor participanţi de a asista la evenimentul 
propus sunt următorii: 


e tema evenimentului şi tematica atelierelor de lucru; 
e personalitățile domeniului care vor vorbi în şedinţele plenare; 


e stagiile scurte de formare în anumite arii profesionale realizate chiar de 
vorbitorii în şedinţele plenare sau de alti autori, înainte sau după eveniment; 


e costuri (taxe, cheltuielile cu transportul şi cazarea); 
e materialele tipărite oferite şi facilităţile acordate participanţilor; 
e programul social adiacent; 


e alcătuirea modulară a programului şi atelierelor de lucru, fapt ce permite 
participanţilor să-şi alcătuiască un „traseu” secvențial de asistenţă, în funcţie 
de sfera personală de interese. 


Şedinţe plenare 


În funcţie de durata congresului sau conferinţei (1-3 zile), se pot planifica 2-4 intervenţii 
ale unor vorbitori în şedinţe plenare recunoscuţi ca prestigiu profesional şi abilităţi de 
exprimare în public. Aceste expuneri se recomandă a fi cu o durată de 30-45 de minute, 
până la o oră, originale şi cu puncte de vedere şi ipoteze ştiinţifice stimulative pentru 
discuţii şi întrebări. 

Lucrările în cadrul şedinţelor plenare sunt moderate de Preşedintele Comitetului de 
organizare sau, eventual, de alte persoane oficiale sau personalităţi ştiinţifice de prestigiu. 


x» 


Este recomandat a avea „soluţii de rezervă” în cazul că unul dintre vorbitorii în şedinţele 
plenare nu mai poate onora invitaţia (din motive de sănătate, probleme cu transportul, 
evenimente familiale etc.). 

Discuţii panel 


O modalitate interesant de schimburi de informaţii şi idei - în şedinţe plenare - sunt 
discuţiile panel pe o anumită temă, coordonate de un moderator, cu participanţi din tari 
sau instituţii diferite, cu specialişti care au preocupări conexe etc. 


Ateliere de lucru 


Tematica şi conţinutul comunicărilor ştiinţifice prezentate în cadrul acestora, cât şi 
discuţiile conexe reprezintă, de fapt, esența evenimentului profesional respectiv. Pe de 
altă parte, temele acestora se recomandă a fi suficient de largi pentru a permite includerea 
a cât mai multor categorii de comunicări ştiinţifice propuse de participanți. 


Atelierele de lucru axate pe aspecte practice ale domeniului consilierii au cel mai mare 
succes şi audienţă. 


Tematica atelierelor de lucru trebuie anunţată cu mult înaintea congresului sau conferinţei 
pentru a da suficient timp participanţilor potențiali să pregătească textul intervențiilor 
ştiinţifice izvorâte din experienţa lor profesională. 


Fiecare ateliere de lucru (de regulă, în număr de 2-4, în funcţie de amploarea 
evenimentului şi diversitatea comunicărilor) va avea un moderator sau preşedinte, ales 
dintre cele mai reprezentative personalități ale domeniului particular vizat de tema 
atelierului. Acesta va asigura prezentarea persoanelor care au comunicări, moderarea 
discuţiilor, rezumarea acestora şi alcătuirea unui raport ştiinţific al atelierului. 


Cade în seama organizatorilor asigurarea fiecărui atelier de lucru cu facilităţile tehnice 
solicitate de cei care prezintă comunicări (video-proiector, computer cu programe 
speciale de prezentare, retroproiector, flipchart etc.). Un tehnician se va ocupa în timpul 
evenimentului de echipamente: instalaţii de sonorizare, microfoane mobile, instalaţia de 
traducere simultană, calculatoare (cu programele de lucru solicitate de cei care vor 
prezenta comunicări), fotocopiator, video-proiector, aparatura de înregistrare video, foto 
şi audio, retroproiector etc. 


Asigurarea acestor echipamente pe toată durate evenimentului este recomandată. 


Expoziţii 


Congresele şi conferințele profesionale sunt prilejuri excelente pentru diferite categorii de 
persoane şi instituţii interesate (diferite case de editură: de a organiza expoziţii de 
publicaţii ale domeniului, teste, chestionare, programe informatice de consiliere; agenţii 
specializate în editarea de materiale educative, resurse video etc.). 


Dacă se organizează o expoziţie, acesta va fi prezentată de Preşedintele Comitetului de 
organizare în prima şedinţă plenară şi semnalată printr-un pliant special. 

Spatiul de expozitie trebuie sa fie in imediata apropiere a fluxului principal de circulatie a 
persoanelor care participă la sesiunile plenare sau atelierele de lucru şi să aibă un orar de 
funcționare sincronizat cu cel al programului evenimentului. 


Organizatorii decid (în funcţie de nevoile lor financiare) dacă acordarea spaţiilor de 
expunere este gratuită sau se percepe o taxă pentru acestea. 


Programul social 


Stabilirea unui program social este de dorit şi reprezintă un bun prilej de inter-cunoaştere 
a participanţilor şi/sau ţării / instituţiei organizatoare. 


De obicei, se organizează o recepţie de debut a conferinţei (în prima seară a sosirii 
participanţilor înaintea începerii lucrărilor) şi una finală (la încheierea lucrărilor). Este de 
dorit ca accesul la aceste recepții să fie gratuit, fiind un semn de ospitalitate a ţării / 
instituţiei organizatoare, costurile fiind acoperite fie din taxa de participare, fie asigurate 
de către ministerul tutelar sau de un alt sponsor. 


Tot în cadrul programului social vor fi incluse vizitele la diferite obiective culturale 
(muzee, locuri istorice, galerii de artă), turistice (care să dea participanţilor o imagine 
semnificativă asupra specificul ţării / regiunii / oraşului / zonei), participarea la spectacole 
(teatru, concerte) sau vizite protocolare sau de informare la unele instituţii educative, 
centre sau asociaţii etc. 


Înainte, la mijlocul evenimentului sau după încheierea lucrărilor se poate organiza o 
excursie de o jumătate de zi (de obicei, de către o agenţie de turism şi contra cost); acest 
lucru este recomandat pentru acele congrese sau conferinţe cu durata mai mare 2 zile. 
Unii organizatori includ în taxa de participare la eveniment (atunci când este posibil) şi 
costurile întregului program social simplificând, astfel, lucrurile. 


Pentru însoțitorii invitaţilor sau unor participanți se poate organiza, la cerere, un program 
social suplimentar, sincronizat cu cel al participanţilor la eveniment. 


Publicarea comunicărilor ştiinţifice 


Tipărirea pe hârtie sau copierea pe un CD a textelor comunicărilor ştiinţifice prezentate în 
cadrul conferinţei - în şedinţele plenare şi în ateliere - înaintea demarării evenimentului şi 
distribuirea acestora participanţilor, gratuit sau contra-cost, este soluţia de dorit. În 
realitate, fie din cauza întârzierii prezentării de către participanţi a comunicărilor la 
termenul limită fixat de organizatori, fie din motive financiare sau dificultăți de 
tehnoredactare, acest lucru este rareori posibil. Cel mai adesea, se publică un volum de 
rezumate (distribuit la început) sau un volum cu comunicările prezentate în şedinţele 
plenare şi rezumate ale lucrărilor din atelierele de lucru (distribuit prin poştă după 
încheierea evenimentului). 


Plasarea intervențiilor participanţilor pe site-ul evenimentului este o alternativă atunci 
când sunt restricţii financiare; în anumite situaţii trebuie obţinut acordul autorilor pentru 
difuzarea electronică a lucrărilor lor ştiinţifice. 

Apelarea la unele şcoli profesionale de tipografie sau alte instituţii de învăţământ tehnic 
pentru obţinerea de preţuri mai avantajoase ale tipăriturilor este o soluţie de luat în 
considerare, dacă bugetul este mai mic. 


Evaluarea evenimentului 


Se obişnuieşte ca la sfârşitul lucrărilor congresului, conferinţei sau seminarului să se 
realizeze o evaluare a desfăşurării acestora prin distribuirea către participanţi a unui 
chestionar (simplu şi cu o scală de tipul: slab, bun, excelent). Datele culese pot oferi 
Comitetului de organizare un feedback asupra unor aspecte precum: calitatea generală a 
organizării, valoarea intervențiilor vorbitorilor în plenare, nivelul ştiinţific general al 
comunicărilor participanţilor, programul social, expoziţia, calitatea traducerii, 
publicațiile. 


Chestionarele de evaluare (care trebuie traduse în limbile oficiale ale evenimentului) pot 
fi incluse în mapele participanţilor sau sunt distribuite la momentul oportun şi colectate 
imediat după completare. 


Comunicarea 


Procesul organizării unui congres, conferință, seminar, atelier de lucru presupune un 
volum imens de schimburi de mesaje prin telefon, fax, e-mail, website. 


In cazul evenimentelor profesionale cu participanţi din mai multe ţări, organizatorii 
trebuie să cunoască limbile oficiale ale congresului sau conferinţei. 


Categoriile principale de parteneri ai comunicării cu care organizatorii au schimburi de 
mesaje sunt: 


e participanţii: persoane fizice, membrii unor organizaţii profesionale, oficiali 
(pentru a-i anunţa evenimentul, tema, obiectivele şi data acestuia, condiţiile de 
participare, a-i invita să elaboreze comunicări ştiinţifice); 


e vorbitorii în şedinţele plenare: locali sau din străinătate (pentru a-i anunţa 
evenimentul, tema, obiectivele şi data acestuia, importanţa internaţională / 
naţională in plan profesional, a-i invita să aibă o intervenţie ştiinţifică 
semnificativă în una din şedinţele plenare, a le prezenta facilităţile pe care 
organizatorii le pot asigura pentru ei); 


e moderatorii atelierelor de lucru (pentru a-i anunța evenimentul, tema, 
obiectivele şi data acestuia, importanţa internaţională / naţională în plan 

profesional, a-i invita să modereze un anumit atelier de lucru, a-i anunţa 
facilitățile pe care organizatorii le pot asigura pentru ei); 


invitaţii oficiali, de regulă, la deschiderea / închiderea lucrărilor (pentru a-i 
anunța evenimentul, obiectivele şi data acestuia, importanța internaţională / 
naţională în plan profesional, a-i invita la deschiderea lucrărilor şi să-i salute pe 
oaspeţi); 


sponsorii (pentru a-i anunţa evenimentul, tema, obiectivele şi data acestuia, 
importanţa internaţională / naţională în plan profesional, a estima beneficiile 
pentru firmă în plan publicitar şi pentru a le solicita sprijinul financiar); 


expozantii (pentru a-i anunţa evenimentul, tema, obiectivele şi data acestuia, 
importanţa internaţională / naţională în plan profesional, a-i invita să-şi expună 
produsele pe durata evenimentului, a le face cunoscute eventualele costuri de 
expunere, a le solicita materiale promoţionale pentru a fi distribuite 
participanţilor); 


ofertantii de servicii de traducere (pentru a-i anunţa evenimentul, tema şi data 
acestuia, a-i invita să prezinte oferte de servicii pentru derularea acestuia, 
eventual, a le solicita gratuităţi sau sponsorizări); 


ofertantii de servicii de tehnice: sonorizare, fotocopiere, calculatoare, 
înregistrare foto, audio şi video (pentru a-i anunţa evenimentul, tema şi data 
acestuia, a-i invita să prezinte oferte de servicii pentru derularea acestuia, 
eventual, a le solicita gratuităţi sau sponsorizări); 


ofertantii de servicii de cazare şi masă (pentru a-i anunţa evenimentul, data 
acestuia şi importanţa internaţională / naţională, a-i invita să prezinte oferte de 
servicii de cazare şi masă, eventual, solicitarea de tarife mai reduse, de gratuitati 
sau sponsorizări; anumite convenţii prealabile scrise pot fi încheiate cu hotelurile 
şi restaurantele în acest sens), 


ofertantii de servicii sociale / culturale (pentru a-i anunţa evenimentul, tema şi 
data acestuia, importanța internaţională / naţională în plan profesional, a-i invita 
să prezinte oferte de servicii pentru derularea acestuia, eventual, a le solicita 
gratuitati sau sponsorizări); 


ofertantii de servicii de transport (pentru a-i anunţa evenimentul şi data 
acestuia, importanța internaţională / naţională în plan profesional, a-i invita să 
prezinte oferte de servicii de transport, eventual, solicitarea de tarife mai reduse, 
de gratuitati sau sponsorizări). 


Pliantul de prezentare / publicitatea 


Orice eveniment profesional - de anvergură sau cu pretenţii mai modeste - este de 
neconceput fără un pliant de prezentare. Acesta se tipăreşte într-un tiraj ce trebuie să 
depăşească numărul maxim al potenţialilor participanţi. 


679 


Pliantul va fi distribuit gratuit cu suficient timp înaintea derulării evenimentului pentru 
informarea cât mai multor persoanelor cheie ale domeniului şi trezirea interesului de a 
participa la acesta. 


De asemenea, realizarea câtorva postere şi afişarea lor în locuri publice, holuri ale unor 
instituţii de profil, cu 1-2 luni sau 2-3 săptămâni înainte este necesară. 


Inserarea de scurte note de semnalare a evenimentului în revistele şi website-urile 
profesionale de profil (naţionale şi internaţionale) este insistent recomandată. 


Pe măsură ce se apropie data derulării evenimentului, vor fi identificate şi utilizate toate 
potentialele surse de publicitate a evenimentului: canale de televiziune, staţii radio, 
publicaţii de specialitate, reviste, ziare etc. care doresc să promoveze congresul, 
conferinţa sau seminarul. 


Totodată, vor fi date câteva comunicate de presă pentru anunţarea evenimentului cu 
ceva timp înaintea acestuia şi - pe măsură ce data desfăşurării se apropie - informarea 
mas-mediei va din ce în ce mai frecventă. Totul culminează cu invitarea reprezentatilor 
acesteia la deschidere şi la închiderea lucrărilor, pentru conferinţa de presă finală 
(pentru interviuri cu vorbitorii în şedinţele plenare, cu Preşedintele Comitetului de 
organizare, persoane oficiale, discuţii cu participanţi din diferite țări). 


Un dosar cu ecourile media este recomandat a se realiza; unele fotocopii reprezentative 
ale impactul evenimentului poate fi ataşat scrisorilor de decont financiar şi mulţumire ce 
vor fi trimise sponsorilor. 


Website-ul evenimentului 


În ultimii ani, organizatorii unor reuniuni profesionale de anvergură au apelat la resursele 
informatice pentru a-şi ameliora comunicarea cu potenţialii participanţi, a face publicitate 
evenimentului, a prezenta programul şi materialele de lucru necesare a fi cunoscute 
anterior de public, a facilita aranjamentele financiare conexe participării, a facilita 
înscrierea online a participanţilor. 


Crearea unui website al conferinţei - independent sau inclus în cel al instituției 
organizatoare - este soluţia adoptată de cei mai multi organizatori de congrese şi 
conferinţe. 


În acelaşi cadru se pot oferi informaţii despre: modalităţile de a face rezervări la diferite 
hoteluri pentru cazare, cerinţele de prezentare a comunicărilor, atelierele de lucru, date 
despre comitetul ştiinţific şi de organizare, sponsori, program social, unele informaţii 
turistice, mijloacele de transport existente, timpul probabil pe durata evenimentului etc. 


Pentru anumite categorii de participanţi care au solicitări speciale se utilizează 
comunicarea prin e-mail, telefon sau fax; acestea pot fi: cerinţe tehnice solicitate pentru 
prezentarea comunicărilor, regim alimentar special (vegetarian, fără sare etc.), facilităţi de 
deplasare pentru persoane cu handicap, sprijin pentru un sejur înainte / după eveniment, 
cazarea insotitorilor participanţilor etc. 

Ca exemple, oferim următoarele adrese de site-uri utilizate in organizarea unor conferinţe 
internaţionale recente: 


e Conferința Careers in context: new challenges and tasks for guidance and 
counselling, AIOP, Lisabona, Portugalia, 2005: www.aiospconference2005.pt 
(site independent). 


e Conferinţa Career counselling and the global labour market, Universitatea Petru 
Maior, Târgu Mureş, România, 2005,: www.uttgm.ro/career_center/main1.htm 
(site inclus în cel al instituţiei organizatoare). 


Participanţii 


Categorii de persoane ţintă care trebuie anunţate pentru a participa la congres, 
conferință, seminar etc. sunt următoarele: 


e comunitatea consilierilor şcolari, a celor din domeniul muncii, din 
universităţi; 

e preşedinţii şi membrii asociaţiilor profesionale ale domeniului consilierii şi 
celor conexe (asociaţii ale psihologilor, pedagogilor, asistentilor şcolari etc.); 


e cadre didactice universitare cu preocupări profesionale în domeniu; 


e persoane cu anumite responsabilităţi oficiale şi profesionale în domeniul 
consilierii carierei din institute şi ministere etc. 


Listele cu membrii anumitor asociaţii, instituţii, organizaţii de profil etc. pot fi foarte utile 
pentru a identifica un număr cât mai mare de persoane posibil interesat de respectivul 
eveniment. 


Invitaţilor speciali, vorbitori în şedinţele plenare sau moderatori ai discuţiilor panel 
li se asigură - atunci când este posibil - transportul, cazarea şi masa în mod gratuit. În 
oricare din situaţii, acestor categorii de persoane invitate trebuie să li se precizeze fara 
nici o ambiguitate condiţiile în care sunt rugate să participe şi obţinut acordul lor pentru 
aceasta. 


Invitarea la deschiderea lucrărilor evenimentului de persoane oficiale ale ţării / instituţiei 
gazdă (miniştri, secretari de stat, directori, inspectori, prefecti, primari etc.), de asemenea, 
trebuie făcută din timp. 


In anumite cazuri şi pentru anumite categorii de persoane se vor trimite prin poştă 
scrisori oficiale pentru anunţarea evenimentului în şcoli, universităţi, ministere, asociaţii 
profesionale ale consilierilor, profesorilor etc. 

Inscrierea participantilor 


Elaborarea unui formular de inscriere (inregistrare) a participantilor, imprimat pe 
hartie (uneori chiar pe pliantul evenimentului fie separat) sau disponibil in format 
electronic sistematizează şi uşurează considerabil munca organizatorilor. Formularul va 
oferi informaţii cu privire la tema evenimentului şi locul de desfăşurare, atelierele de 
lucru, termenele de înscriere şi de trimitere a comunicărilor, standardele de prezentare, 
costurile participării la eveniment (taxa de participare, taxe pentru programul social, 
cazare), inclusiv reducerile de taxe acordate în cazul pre-înregistrării, taxe speciale pentru 
participarea studenţilor sau pentru participarea pe o durată limitată (de ex.: o zi) etc. 


Prin acelaşi formular de înscriere se poate face şi rezervarea camerelor de hotel (single, 
double, apartament şi cu mic-dejun inclus în preţul cazării sau fără). În acest mod, este 
posibil ca participanţii să poată alege, în funcţie de exigenţele personale, din ofertele 
făcute de câteva hoteluri (diferite ca preţ, grad de confort etc.). Se obişnuieşte ca întreaga 
activitate de cazare să fie preluată de o agenţie specializată sau să o facă participanţii 
direct, după ce au toate datele necesare de identificare ale locurilor de găzduire 
recomandate de organizatori. În ambele situaţii, organizatorii vor trebui să verifice 
periodic modul de derulare a rezervărilor făcute de participanţi la hoteluri şi rezolvarea 
unor situaţii concrete de către receptioneri. 


Aranjamentele pentru cazarea participanților în hoteluri (rezervări, pre-plati, servicii 
conexe de transfer aeroport-hotel etc.), trebuie făcute cu mult timp înainte, pentru a se 
evita blocarea participării celor interesaţi din lipsă de spaţii de cazare convenabile (ca 
tarife, grad de confort, distanță, facilități). 


Multe hoteluri sau asociaţii ale acestora au website-uri de prezentare şi mijloace de 
rezervare online; aceste facilităţi trebuie verificate de organizatori şi transmise viitorilor 
participanţi la eveniment. 


Apelul la oferte de comunicări ştiinţifice 


Prin acelaşi formular de înscriere, participanţii îi anunţă pe organizatori şi de intenția lor 
de a supune spre aprobare o comunicare ştiinţifică, titlul acesteia şi echipamentele 
speciale de care are nevoie pentru susţinere. 


Limba, durata şi standardele de prezentare ale comunicărilor ştiinţifice trebuie precizate 
clar şi în detaliu de organizatori. De regulă, se cere un text redactat în Microsoft Word, 
care să conţină: titlul comunicării, numele autorului, titlul său ştiinţific / profesional, 
instituţia unde lucrează, adresă, telefon, fax, e-mail, un rezumat de 6-10 rânduri, urmat de 
5-10 pagini, inclusiv bibliografia, cu fontul Times New Roman, mărimea fontului 12, 
spatierea de 1,5 între rânduri, formatul paginii A4, marginile paginii de 2,5 cm. 


Intervenţiile participanților pot fi prezentate în diferite forme la mese rotunde, sesiuni 
demonstrative, lectură / prezentare orală în fata audienței într-un atelier de lucru, discuţie 
panel, simulări de situaţii profesionale şi incidente critice etc. 

Alte aspecte importante 


Mapelor participantilor vor avea in interior: programul evenimentului, hartie / carnet 
pentru notite/ însemnări personale, rezumatul comunicărilor, lista şi adresa e-mail a 
participanţilor pe ţări, programul social, pliante publicitare, harta oraşului / zonei / ţării, 
pix inscripționat, ecuson, eventual un CD cu muzică tradițională, note-pads pentru mouse, 
insigne etc.). 


Trebuie avută în vedere confecţionarea de indicatoare şi anunţuri cu privire la program, 
orarul prezentării comunicărilor în ateliere, programarea mijloacelor de transport etc. 


Ecusoane: pentru participanţi (sigla instituţiei şi denumirea evenimentului, doamna / 
domnul, nume şi prenume, ţara de origine) şi, cu diferite culori, pentru organizatori 
(preşedinte, membrii diferitelor comisii, translatori, tehnicieni etc.), vorbitori în plenare, 
invitaţi speciali, expozanti. 


Etichetele cu numele persoanelor şi tara celor de la tribune, ale vorbitorilor şi monitorilor 
de ateliere de lucru vor fi asigurate din timp şi puse la locul planificat înaintea derulării 
fiecărei şedinţe. 


Pe durata evenimentului va trebui să existe permanent un punct de informare în 
beneficiul participanților (care oferă date despre atelierele de lucru, participanţi, 
programul social, furnizează informaţii despre localitate, ţară, mijloace de transport, 
vreme, evenimente culturale şi sportive, magazine cu suveniruri etc.). 


„Delegarea” responsabilitatii organizării anumitor categorii de activităţi se poate face 
către firme specializate: cazare, organizarea meselor şi pauzelor (pentru cafea / ceai / 
apă), transferuri: aeroport - locul desfăşurării evenimentului - aeroport, hotel, locurile 
derulării programului social etc. În acest caz costurile de organizare vor fi sensibil mai 
ridicate. 

